
- Tėtuk, aš pavargau, - suirzusi pasakė maža mergaitė raudonomis 
kelnaitėmis ir žalia palaidinuke. - Ar galime sustoti? 

- Dar ne, mažule. 

Stambus plačiapetis vyras nunešiotu velvetiniu švarku, laisvomis, 
lygiomis, rudomis kelnėmis, paėmęs už rankos mergaitę, ėjo Trečią- 
ja Niujorko aveniu, bemaž bėgo. Jis apsidairė - žalioji mašina tebes- 
linko kelkraščiu. 

- Prašau, tėtuk. Prašau. 

Ūmai jis pamatė, koks išbalęs mergytės veidas. Po akimis - tam- 
sūs ratilai. Paėmė ją ant rankų - bet ar ilgam užteks Jėgų? Čarlė - jau 
ne plunksnelė, 0 ir jis pavargo. 

Buvo pusė šešių vakaro, ir Trečioji aveniu virte virė. Dabar jie 
kirto 60-ąją 1r didesniu numeriu pažymėtas gatves, kurios buvo tam- 
sesnės ir tuštesnės. To jis ir bijojo. 

Jiedu atsitrenkė į ponią, stumiančią vežimėlį su bakalėjos prekė- 
mis. 

- Ei, žiūrėk, kur eini! - subambėjo ji ir dingo skubančioje minioje. 

Jam pavargo ranka, tad perkėlė Čarlę ant kitos. Dirstelėjo per petį 
- mašina tebebuvo ten ir sekė juos maždaug pusės kvartalo atstumu. 
Du vyrai priekyje ir, matyt, vienas ant galinės sėdynės. 

Ką gi daryti dabar? 

Atsakymo jis nežinojo. Iš nuovargio ir išgąsčio mąstė vangiai. Ži- 
nojo, velnio išperos, kada jį prigriebti, žinojo, ką daro. Norėjosi atsi- 
sėsti ant purvino šaligatvio krašto ir išverkti nusivylimą bei baimę. 
Bet tai ne atsakymas. Juk jis - suaugęs. Jis turėtų galvoti už juodu 
abu. 

Ką darysim dabar? 

Pinigų nėra. Tai buvo didžiausia problema, jei neminėsime vyrų 
mašinoje. Niujorke be pinigų pražūsi. Žmonės be pinigų Niujorke 
dingdavo, ištirpdavo minioje be pėdsakų. 

Dar sykį grįžtelėjo atgal - žalioji mašina priartėjo; jo nugara ir 
rankos dar labiau sudrėko nuo prakaito. Jei jie Žuvo, jei jie tikrai Žu- 

vo - kiek mažai energijos jam liko, - gali pabandyti sučiupti jį tiesiai 
čia, nepaisydami gausybės žmonių. Niujorke, jei nelaimė atsitinka ne 
tau, atsiranda kažkoks keistas aklumas. “Ar jie skaitė mano dosjė?“ 
- desperatiškai mąstė Endis. Jei taip, tai galas, belieka tik rėkti. Kai 
tik Endis prasigyvendavo truputį pinigų, kurį laiką keisti dalykai 
nustodavo vykę. Tie keisti, juos dominę dalykai. 

Nesustok, eik. 

Klausau, bose. Tikrai taip, bose. Kur? | 

Vidurdienį jis pasirodė banke - suveikė jo radaras: vėl ta keista 
nuojauta, kad jie artinasi. Pinigų, kuriuos jis turėjo banke, būtų laiki- 
nai juodviem su Čarle užtekę. Ir staiga - ar ne keista? - pasirodė, kad 
Endrius Makgis Niujorko Jungtiniame banke neturi jokių santaupų. 
Viskas tarsi ištirpo ore. Ir tada jis suprato, kad smūgiui jie pasirinko 
būtent šį momentą. Nejaugi visa tai įvyko tik prieš penkias su puse 
valandos? 

Bet galbūt šiek tiek energijos visgi liko. Vos vos. Beveik savaitė 
praėjo nuo tos dienos, kai “Patikėk savimi" kurso klausytojas su įky- 
ria savižudybės idėja atėjo į eilinį vakarinį ketvirtadienio užsiėmimą 
ir klaikiai ramiai ėmė pasakoti, kaip nusižudė Hemingvėjus. Išei- 
damas Endis tarsi nereikšmingai apkabino linkusiojo į savižudybę 
pečius ir mintimis stumtelėjo jį. Dabar su kartėliu mąstė, ar vertėjo tą 
daryti. Nes panašu, kad būtent jam su Čarle teks atsiskaityti. Endis ti- 
kėjosi aido... 

Ne. Jis nuvijo mintį, išsigandęs ir pasibjaurėjęs savimi. Negalima 
linkėti blogo niekam. 

Nors kruopelytę, meldė jis. Tik tiek, Dieve, vieną mažą kruope- 
lytę. Užteks man su Čarle išsikapstyti iš šios maišaties. 

Ir, o Dieve, kiek jam teks sumokėti. Mėnesį laiko po šito jis “ne- 
veiks'' tarsi perdegusi lempa. Galbūt šešias savaites. O galbūt netgi 
mirs: beverčiai smegenys tekės iš ausų. Kas tada atsitiks Čarlei? 

Jie pasiekė 70-ąją gatvę; priekyje užsidegė raudona šviesoforo 
šviesa. Mašinų srautas plūstelėjo skersine aveniu, prie sankryžos grū- 
dosi pėstieji. Staiga jis suvokė, kad Žmonės iš žaliosios mašinos pa- 
gaus juos būtent čia. Gyvus, jei galės, bet jei pakviptų dūmais... 
Jiems tikriausiai papasakojo ir apie Carlę. 

Galbūt jie nenori palikti mūsų gyvų. Nusprendė tiesiog išlaikyti 
status guo. Ką darote su neišsprendžiama lygtimi? Nutrinate ją nuo 
lentos. 

Peilis į nugarą, pistoletas su duslintuvu, o gali būti ir kas nors pas- 
laptingesnio - lašas retų nuodų ant adatos galiuko. Konvulsijos ties 
3-iosios aveniu ir 70-osios gatvės kampu. Inspektoriau, rodos, šitam 
žmogui širdies smūgis. 

Privalo pasistengti sukaupti dar likusią energiją. Kitos išeities 
nėra. | 

Jie prisigretino prie laukiančių ties sankryža pėsčiųjų. Kitoj pusėj 
degė ir, atrodė, degė amžinai žodis “NEIK"'. Jis žvilgtelėjo atgal. Ža- 
liojį mašina sustojo. Atsidarė durelės, ir išlipo du vyrai griežto 
kirpimo kostiumais. Jie buvo jauni ir glotniai nusiskutę. Atrodė Žy- 
miai žvalesni nei Endis Makgis. 

Jis pradėjo skintis alkūnėmis kelią per minią, paklaikusiomis aki- 
mis žvalgydamasis tuščio taksi. 

- Ei, tu... 

- Dėl Dievo meilės, drauguži! 

- Atsargiau, misteri, jūs lipat ant mano šunelio... 

- Atleiskit... atleiskit... - desperatiškai kartojo Endis. 

Jis ieškojo taksi. Nebuvo nė vieno. Bet kuriuo kitu metu gatvė 
būtų užkimšta jais. Jautė, kad žmonės iš žalios mašinos artinasi, pa- 
sirengę čiupti juodu su Čarle ir nudanginti. Dievas žino kur: į Kon- 
torą, velniui į nagus, ar padaryti ką nors dar blogiau... 

Čarlė padėjo galvą jam ant peties ir nusižiovavo. 

Endis pamatė tuščią taksi. | 

- Taksi! Taksi! - sušuko, iš visų jėgų mojuodamas laisvąja ranka. 

Tiedu užpakalyje liovėsi apsimetinėti ir pradėjo bėgti. 

Taksi privažiavo. 

- Stok! - suriko vienas iš vyrų. - Policija! Policija! 

Moteris minios pakrašty sukliko, ir būrys ėmė irti. 

Endis atidarė užpakalines taksi dureles ir įsodino Čarlę. Paskui 
nėrė pats. 

- La Gardija. Spauskite, - pasakė jis. 

- Stok, taksi. Policija! 

Taksi vairuotojas pasuko galvą į balsą, bet Endis mintimis stum- 
telėjo - labai silpnai. Skausmas durklu įsmigo jam į pakaušį ir tuoj 
pasitraukė, palikdamas nestiprų pojūtį - tarsi rytinį galvos maudimą 
nugulėjus sprandą. 

- Manau, kad jie vejasi tą juoduką languota kepure, - pasakė tak- 
sistui. 


- Tikrai, - tarė vairuotojas ir ramiai pasuko nuo Rytų 70-osios 
kelkraščio. 

Endis atsigręžė. Tiedu stovėjo ant šaligatvio. Likusieji pėstieji aiš- 
kiai jų privengė. Vienas iš vyrų išsitraukė iš už diržo mobilų telefo- 
ną ir pradėjo kalbėtis. Paskui jie dingo. 

- O tas juodukas, - pasidomėjo vairuotojas, - ką jis pridirbo? Išk- 
raustė vyno parduotuvę ar dar ką?.. 

- Nežinau, - burbtelėjo Endis, bandydamas sugalvoti, kaip elgtis 
toliau ir išspausti iš šio taksisto kuo daugiau naudos su mažiausiais 
energijos ištekliais. Ar jie spėjo įsidėmėti taksi numerius? Tarkim, 
kad spėjo. Bet jie nenorės kreiptis į miesto ar valstijos policiją 17 ku- 
rį laiką bus pasimetę. | 

- Visi jie - mėšlo krūva, tie juočkiai mieste, - pasakė taksistas. - 
Nekalbėkit, pats pasakysiu. 

Čarlė snūduriavo. Endis nusivilko velvetinį švarką, sulankstė jį ir 
pakišo jai po galva. Švystelėjo menkutė viltis. Jei jis gerai sužais, gali 
išdegti. Ponia Laimė pasiuntė jam silpną priešininką žaidėją (tebus 
pasakyta neįžeidžiant). Jis buvo 1š tų, kuriuos, atrodo, lengviausia 
stumtelėti norima kryptim: baltasis (azijiečiai dėl kažkokių priežasčių 
patys neparankiausi), gana jaunas (seni neimlūs) ir vidutinio intelek- 
to (protingus stumtelėti mintimis lengviausia, kvailus - sunkiau, o 
protiškai atsilikusius - neįmanoma). 

- Aš apsigalvojau, - pasakė Endis. - Nuvežk mus į Olbanį. 

- Kur? - vairuotojas įsispitrijo į jį veidrodėlyje. - Drauguži, aš ne- 
galiu vežti keleivio į Olbanį, ar išprotėjai? 

Endis išsitraukė piniginę, kurioj buvo tik vieno dolerio kupiūra. 
Jis dėkojo Dievui, kad taksi pasitaikė be neperšaunamos pertvaros, 
kuri trukdo bendrauti su vairuotoju ir turi tik plyšį pinigams perduo- 
ti. Tiesioginis kontaktas palengvina poveikį mintimis. Jis negalėjo 1š- 
siaiškinti, ar tai buvo kokia psichologinė mįslė, ar ne - dabar jau tai 
nebesvarbu. 

- Duosiu penkis šimtus dolerių, - ramiai pasakė Endis. - Nuvež- 
kite mus su dukrele į Olbanį. Gerai? 

- Vajėėėzau, misteri!.. 

Endis įkišo kupiūrą taksistui į ranką 1r, kai šis į ją pažiūrėjo, 1š vi- 
sų jėgų jį stumtelėjo. Vieną akimirksnį Endį apėmė siaubas, kad nie- 
ko neišeis, kad paprasčiausiai nieko neliko, nes išeikvojo energijos li- 

kutį, priversdamas vairuotoją pamatyti neegzistuojantį juodaodį lan- 
"guota kepure. 

Paskui sekė tas jausmas, kaip visada lydimas aštraus lyg plieninis 
durklas skausmo. Sekundę kentėjo sunkumą skrandyje ir smarkius 
spazmus žarnyne. Pakėlė ranką prie veido būgštaudamas, kad tuoj 
vems arba... mirs. Tą trumputį momentą jis norėjo mirti - kaip visa- 
da, kai persistengdavo. Galvoje skausmingai aidėjo vieno seniai se- 
niai girdėto diskžokėjaus atsisveikinimo žodžiai: “Stenkitės, bet ne- 
persistenkite?'. Jei tokią minutę kas įspraustų revolverį jam į ranką... 

Akies krašteliu dirstelėjo į Čarlę, miegančią Čarlę, Čarlę, patikė- 
jusią, kad jis išves juodu iš šios sumaišties kaip ir iš visų kitų, Čarlę, 
įsitikinusią, kad jis bus šalia, kai ji pabus. Taip, iš visų sumaiščių - 
nors iš tikrųjų viskas buvo viena prakeikta sumaištis, - ir jis su Čarle 
bėgs toliau. Beviltiška padėtis stūmė į neviltį. 

Tas pojūtis praėjo, bet ne galvos skausmas. Jis vis augo ir augs, 
kol virs triuškinančia našta bei su kiekvienu pulso tvinksniu skausmo 
virbu pervers galvą ir kaklą. Ryškios šviesos privers akis nevalingai 
ašaroti ir galvoje ims svaidyti agonijos ietis. Užguls nosį, ir jis turės 
kvėpuoti burna. Smilkiniuose tarsi grąžtu gręš. Silpni triukšmai sus- 
tiprės, normalūs garsai skambės kaip statybų kūjo dundesys, o dide- 
lis triukšmas taps nepakeliamas. Galvos skausmas taip sustiprės, jog 
atrodys - kaukolė trupa inkvizitoriaus replėse. Tokia būsena tęsis še- 
šias, aštuonias, o galbūt dešimtį valandų. Šį kartą jis nežinojo kiek. 
Jis niekada taip stipriai nestumdavo jausdamas, jog energija beveik 
išseko. Kad ir kiek laiko skausmas laužys galvą, jis bus bejėgis. Čar- 
lė turės pasirūpinti juo. Dievaži, ji darė tai ir anksčiau... bet tada 
jiems sekėsi. Kiek kartų gali pasisekti? 

- Eee, misteri, aš nežinau... 

Tai reiškė: jis bijo teisinių nemalonumų. 

- Sandėris su sąlyga, kad mano mažylė nesužinos, - pasakė Endis. 
- Paskutines dvi savaites ji praleido su manim. Rytoj ryte ji turi būti 
pas motiną. 

- Lankymo teise, - pasakė taksistas. - Žinau apie ją viską. 

- Matot, aš privalau parskraidinti ją. 

- Į Olbanį? “Ozarko" lėktuvu, ar ne? 

- Taip. Žinot, reikalas tas, kad aš mirtinai bijau skristi. Žinau, kaip 
kvailai skamba, bet tai tiesa. Paprastai parvežu ją atgal, bet šįkart ma- 
no buvusi Žmona ėmėsi manęs, ir... nežinau, - tiesą sakant, Endis sk- 

risti nebijojo. Jis sukūrė šią istoriją akimirksniu ir dabar neturėjo kur 
trauktis. Buvo visiškai išsekęs. 

- Aš išsodinsiu jus senajame Olbanio oro uoste, ir mamytė galvos, 
kad jūs atskridote, tiesa? 

- Žinoma, - jo galva plyšte plyšo. 

- Be to, kiek mama žino, jūs ne drąsuolis-uolis-uolis, ar aš teisus? 

- Taip, - uolis-uolis-uolis? Ką gi tai reikštų? Skausmas darėsi ne- 
bepakeliamas. 

- Penki šimtukai, kad išvengtum lėktuvo, - susimąstęs kartojo vai- 
ruotojas. 

- Man apsimoka, - pasakė Endis ir dar truputį stumtelėjo. Labai 
ramiai beveik į taksisto ausį pridūrė: - Ir jums apsimokės. 

- Klausykit, - tarė vairuotojas mieguistu balsu. - Aš neatsisakau 
penkių šimtų dolerių. Nekalbėkit, pats pasakysiu. 

- Gerai, - iškvėpė Endis 1r atsilošė. Taksistas buvo patenkintas. Jis 
nesistebėjo mažai įtikima Endžio istorija. Jis nesistebėjo, kad septyn- 
metė mergaitė dvi savaites spalio mėnesį vieši pas tėvą, kai užsiėmi- 
mai mokyklose - pačiame įkarštyje. Jis nesistebėjo, kad nė vienas iš 
7ų neturėjo net kelioninio krepšio. Jis nesistebėjo niekuo. Jis buvo. 
pastūmėtas. 

Dabar Endžiui teks už tai atsiskaityti. Jis uždėjo ranką Čarlei ant 
kojos. Mergaitė kietai miegojo. Jie neprisėdo pusę dienos - nuo tada, 
kai Endis atėjo į mokyklą ir pasiėmė ją iš antrosios klasės kažkokiu 
pretekstu... močiutė labai serga... skambino namo.. atleiskit, kad pa- 
siimu vidury dienos. Po to užliejo didelis, nenusakomas palengvėji- 
mas. Kaip jis bijojo, žvilgtelėjęs į misis Miškin klasę, pamatyti tuš- 
čią Čarlės kėdę, tvarkingai sudėtas knygas ant suolo: ne, misteri 
Makgi... ji išėjo su jūsų draugais prieš dvi valandas... jie turėjo raš- 
telį nuo jūsų... ar kas ne taip? Vėl grįžo atsiminimai apie Vikę, neti- 
kėtą siaubą ir tuščią namą. Beprotiškas Čarlės ieškojimas. Todėl, kad 
kartą jie jau buvo pagavę ją. 

Bet Čarlę rado savo vietoj. Kaip arti jie buvo? Ar jis pralenkė juos 
pusvalandžiu? Penkiolika minučių? Mažiau? Jis nenorėjo galvoti 
apie tai. Jie pavalgė vėlyvus priešpiečius “Natane", o likusią dienos 
dalį bėgo, - dabar Endis galėjo sau prisipažinti, kad buvo paniškai iš- 
sigandęs, - važiavo metro, autobusais, bet daugiausia ėjo pėsti. Ir da- 
bar ji nusikamavusi. 

Jis pažiūrėjo į dukrą ilgu, meilės sklidinu žvilgsniu. Jos nuostabiai 
šviesūs plaukai siekė pečius, ir mieganti ji atrodė tiesiog gražuolė. 
Buvo tokia panaši į Vikę, kad darėsi skaudu. Jis užsimerkė. 

Priekyje vairuotojas grožėjosi penkių šimtų dolerių banknotu, ku- 
rį jam davė tas keistuolis. Jis paslėpė jį specialioje diržo kišenėje, kur 
laikė visus savo arbatpinigius. Vairuotojui neatrodė keista, kad tas ti- 
pas užpakalinėje sėdynėje vaikštinėjo po Niujorką su maža mergaite 
ir penkių šimtų dolerių kupiūra kišenėje. Jis nesusimąstė, kaip atsis- 
kaitys su dispečeriu. Visos mintys sukosi apie tai, kaip bus sujaudin- 
ta jo panelė Glaina. Glainisė nuolat bamba jam, kad vairuoti taksi 
niūru ir nuobodu. Puiku, palauksim, kol ji pamatys niūrią ir nuobo- 
džią penkiašimtinę. 

Endis sėdėjo ant užpakalinės sėdynės atlošęs galvą ir užmerkęs 
akis. Galvos skausmas artėjo, artėjo taip nenumaldomai kaip juodas 
arklys, įkinkytas į katafalką. Jis jau girdėjo smilkiniuose jo kanopų 
caksėjimą: cak... cak... cak... 

Jie bėga. Jiedu su Čarle. Endis buvo trisdešimt ketverių ir iki 
praėjusių metų dėstė anglų kalbą Harisono koledže Ohajo valstijoje. 
Harisonas - mažas mieguistas miestelis prie koledžo. Geras senasis 
Harisonas, pati vidurio Amerikos širdis. Gerasis Endrius Makgis, 
puikus, atviras, jaunas vyras. Atsimenat mįslę? Kodėl fermeris yra 
visuomenės ramstis? Todėl, kad jis visuomet stovi savo lauke. 

Cak, cak, cak - juodas arklys raudonomis akimis žengia jo sme- 
genų koridoriais, ugninės pasagos išmuša minkštus pilkus smegenų 
masės gumulus, palikdamas kanopų pėdsakus - paslaptingus pusmė- 
nulius, pripildytus kraujo. 

Taksistas pasirodė silpnas žaidėjas. Tikrai. Doras taksistų genties 
atstovas. 

Endis užsnūdo ir sapne matė Čarlės veidą. Šis pavirto Vikės 
veidu. 

Endis Makgis ir jo Žmona, dailioji Vikė. Jie išlupo jai pirštų na- 
gus, vieną po kito. Ji ėmė kalbėti, kai išrovė ketvirtąjį. Bent jau taip 
jis manė. Nykštys, smilius, didysis, bevardis. Paskui: “Sustokit! Aš 
pasakysiu. Aš pasakysiu viską, ką norėsit sužinoti. Nustokit kankin- 
ti. Maldauju!'' Ir ji pasakė. Paskui... galbūt tai buvo nelaimingas at- 
sitikimas... jo Žmona mirė. Ką gi, kai kas, pasirodo, yra stipresnis už 
mudu abu, o kai kas stipresnis apskritai už visus. 

Pavyzdžiui, Kontora. 

Cak, cak, cak - juodas arklys artėja, artėja, artėja; saugokis: juo- 
das arklys! 

Endis miegojo. 

Ir prisiminimai atgijo. 


Už eksperimentą atsakė daktaras Venlesas. Jis buvo storas, plin- 
kantis ir turėjo mažiausiai vieną gana keistą įprotį. 

- Mes ketiname kiekvienam iš jūsų dvylikos suleisti injekciją, jau- 
nieji džentelmenai ir ledi, - pasakė jis, draskydamas cigaretę į pele- 
ninę priešais save. Jo maži rausvi pirštai maigė ploną rūkomąjį po- 
pierių, barstydami smulkias rudai auksinio tabako kruopeles. - Šešios 
iš injekcijų - paprastas vanduo. Kitos šešios - vanduo su nedidelių 
kiekiu cheminio junginio, kurį mes vadiname “Lot šeši". Šio jungi- 
nio sudėtis įslaptinta, bet iš esmės jis veikia kaip migdomieji, suke- 
liantys lengvas haliucinacijas. Taigi suprantate, kad junginį suleisime 
naudodamiesi dvigubo slaptumo metodu... tai reiškia, kad iš anksto 
nei jūs, nei mes nežinosime, kuris gavo gryną preparatą, o kuris ne. 
Jūsų grupę įdėmiai stebės keturiasdešimt aštuonias valandas po in- 
jekcijos. Klausimų turit? 

Buvo keletas, daugiausiai apie “Lot šešių" sudėtį. Žodis “įslaptin- 
tas“ tarsi paleido pėdsekius šunis nusikaltėlių pėdsakais. Venlesas ga- 
na išradingai išsisuko nuo šių klausimų. Tačiau niekas nepaklausė 
apie tai, kas dvidešimt dvejų metų Endį Makgį domino labiausiai. 
Pustuštės jungtinio Psichologijos ir sociologijos skyriaus paskaitų sa- 
lės tyloje jis panoro pakelti ranką ir paklausti: pasakykit, kodėl gi 
taip maigot tokias geras cigaretes? Bet ne, geriau duoti valią vaizduo- 
tei, kol tęsiasi ši nuobodybė. Jis bando mesti rūkyti. Burnos laikik- 
liai rūko jas, išorės laikikliai plėšo jas. (Mintis privertė jį šyptelėti.) 
Venleso brolis mirė plaučių vėžiu, ir daktaras simboliškai išreiškė sa- 
vo požiūrį į tabako pramonę. O galbūt tai buvo nervinis tikas, kuriais 
koledžų profesoriai paprastai efektingai manipuliuoja, užuot juos 
užgniaužę. Antrame kurse Harisone Endis turėjo anglų kalbos dėsty- 
toją (dabar jį sėkminngai išlydėjo į pensiją), kuris nuolat uostė savo 
kaklaraištį, pasakodamas apie Viljamą Dyną Havelsą ir realizmo 
klestėjimą. 

- Jei daugiau neturite klausimų, prašyčiau užpildyti šias anketas ir 
atvykti kitą antradienį lygiai devintą. 

Du paskutinio kurso studentai išdalino fotokopijas su dvidešimt 
penkiais gana absurdiškais klausimais, į kuriuos reikėjo atsakyti 
“taip" arba “ne". Ar gydėtės pas psichiatrą? - 8. Ar manote, kad ka- 
da nors patyrėte tikrą nervinį išsekimą? - 14. Ar vartojote haliu- 
cinacijas sukeliančius narkotikus? - 18. Po nedidelės pauzės Endis 
pabraukė “ne" pagalvojęs: kas gi šauniaisiais 1969-ais1ais jų nevar- 
tojo? 

Į tai jį įpainiojo Kvinsis Tremontas, su kuriuo Endis gyveno vie- 
name kambaryje. Kvinsis žinojo, jog Endžio finansinė padėtis ne itin 
puiki. Buvo paskutiniųjų metų gegužė, jis baigė keturiasdešimtas iš 
penkių šimtų šešių žmonių kurso, trečias pagal anglų kalbos ir lite- 
ratūros programą. Bulvių už tai nenusipirksi, sakė jis Kvinsiui, kuris 
specializavosi psichologijoje. Nuo rudens semestro pradžios Endis ti- 
kėjosi gauti asistento vietą su atlyginimu, kurio kartu su stipendija 
kaip nors užtektų duonai ir druskai bei pabaigti paskutinį koledžo 
kursą. Bet visa tai turėjo įvykti rudenį, o kol kas buvo vasaros atos- 
togos. Geriausia, ką jis galėjo susirasti, tai "atsakingas" darbas “Ar- 
ko“ degalinės naktinėje pamainoje. 

- Nori greitai užsidirbti porą šimtų? - paklausė Kvinsis. 

Endis nubraukė ilgus tamsius plaukus nuo žalių akių ir šyptelėjo. 

- Kuriame vyrų tualete aš gausiu koncesiją? 

- Ne, tam vadovauja Išprotėjęs daktaras. Perspėju. 

- Kas jis? | 

- Venlesas. Vyriausias šamanas iš psichologijos skyriaus. 

- Kodėl jį vadina Išprotėjusiu daktaru? 

- Na, - pasakė Kvinsis, - jis yra žiurkių nuodytojas ir apskritai kai- 
lialupys. Bihevioristas. Dabar bihevioristai nesiskundžia per didele 
meile. 

- O, - susidomėjęs ištarė Endis. 

- Be to, stori maži akinukai be rėmelių daro jį truputį panašų į ti- 
pą, kuris spaudė syvus iš žmonių “Daktare Ciklope“. Matei tą se- 
rialą? | 

Endis, kuris buvo vėlyvų laidų mėgėjas, matė serialą ir pasijuto 
saugiau. Tačiau jis abejojo, ar nori dalyvauti eksperimentuose, ren- 
giamuose profesoriaus, kuris apibūdinamas kaip: a) žiurkių nuodyto- 
jas ir b) Išprotėjęs daktaras. | 

- Jie neketina spausti syvų iš Žmonių, ar ne? - paklausė Endis. 

Kvinsis nuoširdžiai nusijuokė. 

- Ne, tuo rimtai užsiima tik specialiųjų efektų meistrai antrarū- 
šiuose siaubo filmuose, - pasakė jis. - Psichologijos skyrius eksperi- 
mentuoja su silpno poveikio haliucinogenais. Bendradarbiauja su 
JAV žvalgybos tarnyba. 

- CŽV? - pasidomėjo Endis. 

- Ne CŽV, ne... ir ne NSA, - užtikrino Kvinsis. - Slaptesne. Ar ka- 
da girdėjai apie įstaigą, vadinamą Kontora? 

- Gal pasitaikė sekmadienio priede ar kur kitur. Nesu tikras. 

- Visi jie dirba panašiai, - tarė jis. - Psichologija, chemija, fizika, 
biologija... Netgi sociologijos specialistus pašeria. Kai kurias progra- 
mas remia vyriausybė. Nuo vestuvinio musės cė-cė ritualo iki gali- 
mybės atsikratyti panaudoto plutonio luitų. Kontoros tipo įstaiga tu- 
ri išleisti visą savo metinį biudžetą, kad užsitikrintų tokį patį kitiems 
metams. 

- Man šitas mėšlas nepatinka, - suabejojo Endis. 

- Ir neturi patikti kiekvienam mąstančiam Žmogui, - pritarė Kvin- 
sis ramiai, nerūpestingai šypsodamasis. - O traukinys rieda. Ko mū- 
sų žvalgybos tarnyba tikisi iš silpno poveikio haliucinogenų? Kas ži- 
no? Nei aš, nei tu. Tikriausiai jie taip pat. Užtat ataskaitos uždaruose 
kongreso komisijų posėdžiuose atrodo puikiai, kai ateina metas at- 
naujinti biudžetą. Kiekviename departamente jie turi savo dresuotus 
šuniukus. Harisono šuniukas - Venlesas iš Psichologijos skyriaus. 

- Administracija ne prieš? 

- Nebūk naivus, berniuk, - jis su malonumu papsėjo pypkę, ir 
dvokiančių dūmų kamuoliai sklaidėsi jų kambarėlyje, panašiame į 
žiurkių urvą. Jo balsas suskambo skardžiau, energingiau: - Kas gerai 
Venlesui - gerai Harisono Psichologijos skyriui, kuris kitąmet gaus 
savo nuosavą patalpą, daugiau nesispaus su tais tipais - sociologais. 
O kas gerai psichams - gerai koledžui Harisone. Ir Ohajui. 

- Kaip manai, tai pavojinga? 

- Jie neatlieka bandymų su studentais savanoriais, jei tai pavojin- 
ga, - pasakė Kvinsis. - Jei kyla bent mažiausia abejonė, pirma išban- 
do su Žžiurkėmis, po to su kaliniais. Būk tikras, kad tai, ką pila į tave, 
jau buvo įlieta maždaug trims šimtams Žmonių, jų reakcijos rūpestin- 
gai užfiksuotos. 

- Nepatinka man tas reikalas su CŽV. 

- Kontora. 

- Koks skirtumas? - niūriai paklausė Endis. Jis pažiūrėjo į Kvin- 
sio pakabintą plakatą: Ričardas Niksonas priešais sudaužytą mašiną. 
Niksonas šypsojosi ir trumpais abiejų rankų pirštais rodė V, reiškian- 
čią pergalę. Endžiui vis dar buvo sunku patikėti, kad šį Žmogų ma- 
Žiau nei prieš metus išrinko prezidentu. 

- Žinai, paprasčiausiai pagalvojau, kad tau praverstų du šimtai do- 
lerių, tik tiek. 

- Kodėl jie tiek daug moka? - įtariai paklausė Endis. 

Kvinsis kilstelėjo rankas: 

- Endi, čia gi vyriausybinis renginys! Nejaugi nesupranti? Prieš 
porą metų Kontora sumokėjo apie tris šimtus tūkstančių dolerių sp- 
rogstantiems dviračiams ištirti, kad paleistų juos masinėn gamybon, 
- apie tai rašė sekmadieninis “Times". Manau, dar vienas vietna- 
mietiškas daikčiukas, bet niekas tikrai nežino. Kaip sakydavo Fibe- 
ris Makgis: “O kažkada tai buvo gera idėja“, - Kvinsis staigiu, ner- 
vingu judesiu iškratė pypkę. - Šitiems vaikinams kiekvienas Ameri- 
kos koledžas - vienas didelis “Meisi" prekybos centras. Nupirko čia, 
paspoksos į vitrinas ten. Bet jei tu nenori... 

- Gal ir noriu. O tu dalyvauji? 

Kvinsis nusišypsojo. Jo tėvas buvo klestinčių vyriškų drabužių 
parduotuvių Ohajyje ir Indianoje tinklo savininkas. 

- Man nelabai reikia tų dviejų šimtų, - pasakė jis. - Be to, negaliu 
pakęsti švirkštų. 

- Ą-a. 

- Klausyk, aš tavęs neįkalbinėju, dievaži; tiesiog tu atrodai šiek 
tiek išalkęs. Bet kuriuo atveju yra 50 procentų, kad tu nepateksi į 
kontrolinę grupę. Du šimtai žalių už vandens injekciją. Be to, ne van- 
dentiekio vandens, turėk omeny. Distiliuoto. 

- Gali įtaisyti? 

- Aš susitikinėja su viena Venleso asistente absolvente, - 
prisipažino Kvinsis. - Jie surinko apie penkiasdešimt pareiškimų - 
daugiausia iš tų, kurie nori įsiteikti Išprotėjusiam daktarui. 

- Liaukis jį taip vadinęs, gerai? 

- Tada Venlesui, - juokdamasis pasakė Kvinsis. - Jis asmeniškai 
kontroliuoja šitų padlaižių atsijojimą. Mano mergaitė pasirūpins, kad 
tavo pareiškimas patektų į reikiamą aplanką. Toliau, mielasis, tvarky- 
kis pats. 

Endis padavė pareiškimą, kai Psichologijos skyriaus skelbimų 
lentoje pasirodė skelbimas savanoriams. Praėjus savaitei, jauna asis- 
tentė (Kvinsio draugužė, kiek suprato) paskambino jam telefonu ir 
uždavė keletą klausimų. Jis atsakė jai, kad jo tėvai mirę, kad kraujo 
grupė nulinė, kad jis niekad anksčiau nedalyvavo Psichologijos sky- 
riaus eksperimentuose, kad jis šiuo metu tikrai yra Harisono baigia- 
mosios, 1969 metų laidos absolventas ir kad tikrai turi daugiau nei 
dvylika įskaitų, reikalingų dieninio skyriaus studentui. Žinoma, jam 
daugiau nei dvidešimt vieneri ir juridiškai jis jau gali daryti bet ko- 
kius sandorius su valstybinėmis organizacijomis ir privačiais asmeni- 
mis. 

Po savaitės vidiniu paštu atėjo laiškas, pranešantis apie priėmimą 
ir prašantis pasirašyti anketą. “Prašome atnešti pasirašytą anketą į 
100-ąjį kabinetą gegužės šeštąją". 

Ir štai jis ten, - anketa įteikta, cigarečių maigytojas Venlesas išėjo 
(jis tikrai truputį primena išprotėjusį daktarą iš filmo apie Ciklopą), - 
kartu su kitais vienuolika absolventų atsakinėja į klausimus apie sa- 
vo religinius įsitikinimus. Nesirgo epilepsija? Ne. Tėvas staiga mirė 
nuo infarkto, kai Endis buvo vienuolikos. Motina žuvo automobilio 
katastrofoje, kai Endžiui buvo septyniolika, - baisus, kankinantis pri- 
siminimas. Vienintelė artima giminaitė buvo motinos sesuo Kora, jau 
pagyvenusi moteriškė. 

Jis leidosi klausimų stulpeliu atsakydamas: ne, ne, ne. Tik į vieną 
klausimą atsakė “taip". Ar turėjote lūžių arba stiprių patempimų? Jei 
taip, patikslinkite. Reikiamoje grafoje pakeverzojo, kad prieš dvyli- 
ka metų, žaisdamas beisbolą, buvo susilaužęs kairįjį gurnelį. 

Jis peržiūrėjo savo atsakymus, vesdamas šratinuko galiuku į vir- 
šų. Tuo metu kažkas palietė jo petį, 1 mergaitiškas balsas, švelnus ir 
truputį prikimęs, paklausė: “Gal paskolintum, jei nereikalingas? Ma- 
nojo šerdelė baigėsi". 

“Žinoma", - pasakė jis pasisukdamas ir tiesdamas šratinuką. Dai- 
li mergina. Aukšta. Šviesiai kaštoniniai plaukai, nuostabiai skaisti 
oda. Apsirengusi švelniai žydrą megztinį ir trumpą sijonuką. Puikios 
kojos. Be kojinių. Probėgomis įvertinta būsimoji Žmona. 

Jis padavė šratinuką - ji dėkingai nusišypsojo. Mergina palinko 
prie anketos, o šviesa nuo lubų varinėmis ugnelėmis atsispindėjo jos 
plaukuose, nerūpestingai užpakalyje perrištuose plačiu baltu kaspinu. 

Jis nunešė anketą asistentei į kambario gilumą. 

- Ačiū, - pasakė užprogramuotu roboto balsu asistentė. - Septy- 
niasdešimtas kambarys, šeštadienio ryte devintą. Prašome nevėluoti. 

- Koks slaptažodis? - kimiai sušnibždėjo Endis. 

Asistentė mandagiai nusijuokė. 

Endis paliko paskaitų salę, vestibiuliu pasiekė dideles dvivėres 
duris (už jų artėjanti vasara žaluma rengė kiemą, be tikslo šmirinėjo 
studentai) ir čia prisiminė savo šratinuką. Būtų numojęs į jį ranka: tai 
tik devyniolikos centų “Bic'as", bet prieš paskutiniųjų egzaminų pra- 
džią jam dar reikėjo rašyti. O ir panelė simpatiška, gal ir vertėtų ją, 
kaip sakoma, pakabinti. Jis neturėjo jokių iliuzijų dėl savo išvaizdos 
ir kilmės, kurios nebuvo niekuo ypatingos, nei dėl galimo merginos 
statuso (susitikinėja su kuo ar susižadėjusi), bet diena buvo nuostabi 
ir jis buvo geros nuotaikos. Nusprendė palaukti. Mažų mažiausiai dar 
kartelį žvilgtelės į jos kojas. 

Ji išėjo po trijų minučių, užantyje - keletas bloknotų ir kažkoks 
tekstas. Ji tikrai buvo labai daili, ir Endis nusprendė, kad jos kojų bu- 
vo verta palaukti. Jos - daugiau nei puikios, jos įspūdingos! 

- O, čia tu, - šūktelėjo mergina šypsodamasi. 

- Taip, - linktelėjo Endis Makgis. - Ką apie visa tai manai? 

- Nežinau, - tarė ji. - Draugė sako, kad šie eksperimentai vyksta 
nuolat. Praėjusį semestrą ji dalyvavo viename iš jų su Dž.B. Raino 
lentelėmis mintims per atstumą perduoti ir gavo penkiasdešimt dole- 
rių, nors beveik nieko neatspėjo. Aš ir pagalvojau... - ji baigė mintį 
pečių gūžtelėjimu ir atmetė savo varinius plaukus per petį. 

- Aš irgi nieko nežinau, - pasakė jis, imdamas šratinuką. - Tavo 
draugė Psichologijos skyriuje? 

- Taip, - atsakė ji, - 1 mano draugas ten. Jis vienoje iš daktaro 
Venleso klasių, todėl negalėjo patekti į eksperimentą: daktaras neima 
savo mokinių. 

Draugas. Nenuostabu, kad aukšta rausvaplaukė gražuolė turi 
draugą. Taip surėdytas pasaulis. | 

- O kaip tu čia patekai? - paklausė ji. 

- Ta pati istorija. Draugas Psichologijos skyriuje. Beje, aš - Endis. 
Endis Makgis. 

- Aš esu Vikė Tomlinson. Man truputį neramu dėl viso to, Endi 
Makgi. O jeigu pradėsiu kliedėti ar dar kgrnioTrš? 

- Man tai atrodo visai nekalta. Net jei narkotikai, ką gi... Galų ga- 
le narkotikas laboratorijoje - tai ne tas, ką gali pasigauti gatvėje. Švel- 
naus poveikio, duodamas ramioje aplinkoje. Tikriausiai gros 
“Cream" ar “Jefferson Airplane“, - šyptelėjo Endis. 

- Ką žinai apie LSD? - pasidomėjo su šypsena lūpų kampučiuo- 
se, kuri jam nepaprastai patiko. 

- Šiek tiek, - prisipažino jis. - Bandžiau porąkart: kartą prieš dve- 
jus metus 1r praėjusiais metais. Viena vertus, pasijaučiau geriau. Jis 
praskaidrino galvą... bent man taip pasirodė. Po to visokio šlamšto 
joje tarsi sumažėjo. Bet nenorėčiau priprasti. Man nepatinka jausmas, 
kai netenki savikontrolės. Ar galiu pavaišinti kokakola? 

- Gerai, - sutiko ji, ir jiedu pasuko studentų klubo pastato link. 

Endis nupirko jai du kokakolos, ir likusią dienos dalį praleido 
kartu. Vakare dar išgėrė kelias skardines alaus vietinėje užkandinėje. 
Pasirodė, kad ji nori su draugu viską nutraukti ir nebežino, kaip to- 
liau elgtis. Jis, matyt, įsivaizduoja, kad jie jau vedę, ir kategoriškai 
uždraudė dalyvauti Venleso eksperimente. Būtent todėl ji neatsisakė, 
pasirašė anketą ir dabar pasirengusi viskam, nors truputį baisoka. 

- Tas Venlesas tikrai primena išprotėjusį daktarą, - tarė ji, piešda- 
ma alaus stikline ratus ant stalo. 

- Kaip tau patinka fokusas su cigaretėmis? 

Vikė sukikeno: 

- Keistokas būdas mesti rūkyti, a? 

Jis paklausė, ar neužeiti jos paimti iš ryto prieš eksperimentą. Ji 
mielai sutiko. 

- Gerai būtų eiti ten su draugu, - tarė ir pažvelgė į jį atviromis mė- 
lynomis akimis. - Žinai, aš tikrai truputį bijau. Džordžas buvo toks... 
kaip čia pasakius?.. neperkalbamas. 

- Kodėl? Ką jis sakė? 

- Tas ir yra. Jis iš esmės nesakė nieko, tik tiek, kad nepasitiki 
Venlesu, ir vargu ar kas skyriuje juo pasitiki, nors dauguma užsirašo 
į jo bandymus, nes jis vadovauja absolventų rengimui. Be to, jie Ži- 
no, kad tai nepavojinga: Venlesas savus mokinius atsijoja. 

Jis persisvėrė per stalą ir palietė jai ranką. 

- Kad ir kas būtų, mes abu tikriausiai gausim distiliuotą vandenį, 
- nuramino jis. - Nesijaudink; mažute. Viskas bus gerai. 

Pasirodė, kad ne viskas gerai. Atvirkščiai. 

Olbanis 

Olbanio oro uostas misteri 

ei misteri atvažiavom 

Purtanti jį ranka. Galva tabaluoja ant kaklo. Siaubingas galvos 
skausmas - Jėzau! Bukas, šaudantis skausmas. 

- Ei, misteri, oro uostas. 

Endis atmerkė akis ir tuoj užsimerkė nuo akinančios natrio lem- 
pos šviesos. Pasigirdo siaubingas spiegiantis ūžimas, jis augo, augo, 
augo, Endis susigūžė nuo jo. Į ausis tarsi kas grūdo plieninius mez- 
gimo virbalus. Lėktuvas. Kyla. Ėmė eiti per raudoną skausmo rūką. 
O taip, daktare, dabar visa tai man grįžta. 

- Misteri? - sunerimo taksistas. - Misteri, kaip jaučiatės? 

- Skauda galvą, - jo balsas, rodės, sklido iš kažkur toli, palaidotas 
gailiaširdiškai rimstančiame reaktyvinio variklio garse. - Kiek va- 
landų? 

- Beveik vidurnaktis. Judėjimas apmiręs. Nekalbėkit, pats pasaky- 
siu. Autobusai nevažiuos, jei susiruošėt kur nors. O gal parvežti na- 
mo? 

Endis pabandė prisiminti istoriją, kurią pasakojo taksistui. Būtinai 
reikia prisiminti, nepaisant galvos skausmo. Dėl aido. Tereikia pasa- 
kyti ką nors prieštaraujančio ankstesnei istorijai, 17 taksisto galvoje 
kils antrinė reakcija. Galbūt ji išnyks pati savaime, tikriausiai išnyks, 
o galbūt ir ne. Taksistas nusičiups kokios detalės, užsikabins už jos, 
pasiduos tai minčiai, ir po to ji tiesiog plėšys jo smegenis. Taip jam 
buvo atsitikę. 

- Mano mašina aikštelėje, - pasakė Endis. - Viskas tvarkoje. 

- A-a, - lengviau nusišypsojo taksistas. - Žinot, Glaina tiesiog tuo 
nepatikės. Ei! Nekalbėktt, pats pa... 

- Tikrai patikės. Jūs tikite, ar ne? 

Vairuotojas plačiai išsišiepė: 

- Turiu stambią kupiūrą įrodymui, misteri. Ačiū. 

- Tau ačiū, - pasakė Endis. Sunku, bet reikia būti mandagiam. 
Sunku, bet reikia tęsti. Dėl Čarlės. Būtų vienas, seniai būtų nusižu- 
dęs. Žmogus neprisitaikęs kęsti tokį skausmą. 

- Jūs tikras, kad gerai jaučiatės, misteri? Jūs siaubingai išbalęs. 

- Viskas gerai, dėkui, - jis pradėjo žadinti Čarlę. - Ei, vaikuti, - 
nenorėjo tarti jos vardo. Gal ir be reikalo, bet atsargumas pasidarė 
natūralus kaip kvėpavimas. - Pabusk, atvažiavom. 

Čarlė kažką sumurmėjo ir pabandė. nusisukti nuo jo. 

- Na, lėlyte. Pabusk, mažule. 

Suvirpėję Čarlės vokai atsimerkė, sužibo skaisčios žydros akys, 
paveldėtos iš motinos, ir ji atsisėdo trindama veiduką. 

- Tėtuk? Kur mes? | 

- Olbanis, mažute, oro uostas, - ir pasilenkęs arčiau sumurmėjo: - 
Daugiau nieko nekalbėk. 

- Gerai, - Čarlė nusišypsojo taksi vairuotojui, taksistas atsakė šyp- 
sena. Ji išslydo iš taksi. Endis, stengdamasis nesusverdėti, pasekė ja. 

- Darkart ačiū, - padėkojo taksistas. - Ei, paklausykit. Jūs - šaunus 
keleivis. Nekalbėkit, pats pasakysiu. 

Endis paspaudė ištiestą ranką: 

- Būkit atsargus. 

- Būsiu. Glaina visu šitu nepatikės. 

Taksistas įsėdo į mašiną ir pajudėjo nuo geltonai dažyto šaligat- 
vio krašto. Kilo kitas lėktuvas, motorai taip kaukė, kad Endis jautė 
plyštant galvą pusiau ir krentant ant kelkraščio kaip tuščias moliūgas. 
Jis susverdėjo, ir Čarlė uždėjo delniukus ant jo rankos. 

- Oi, tėtuk, - pasakė ji. Jos balsas aidėjo tolumoje. 

- Įeikim. Aš turiu atsisėsti. 

Jie įėjo - maža mergaitė raudonomis kelnaitėmis,, žalia palaidinu- 
ke ir stambus susikūprinęs vyras susivėlusiais tamsiais plaukais. Vie- 
nas oro uosto tarnautojas pažiūrėjo į juos ir pagalvojo: tai gryna nuo- 
dėmė - toks bulius šlaistosi po vidurnakčio, 1š visko sprendžiant, gir- 
tas kaip šiaučius, su maža dukryte, vedančia jį kaip vedlys-šuo, o juk 
ji seniai turėtų būti lovoje. Tokius tėvus reikia sterilizuoti, pagalvojo 
tarnautojas. 

Jie praėjo pro automatiškai atsidarančias duris, ir tarnautojas Vi- 
siškai pamiršo juos, kol maždaug po keturiasdešimties minučių prie 
kelkraščio privažiavo žalia mašina ir išlipo du vyrai su juo pasikal- 
bėti. 

Buvo dešimt minučių po vidurnakčio. Oro uosto hole būriavosi 
ankstyvieji keleiviai: kariškiai, grįžtantys 1š atostogų, bruzdančios 

moterys, ganančios neišsimiegojusius vaikus, nuvargę biznieriai su 
maišeliais po akimis, ilgaplaukiai vaikinai dideliais batais, kai kurie 
su kuprinėm ant pečių, viena pora su teniso raketėmis dėkluose. Gar- 
siakalbis skelbė lėktuvų atvykimą ir išvykimą, siuntė žmones šen bei 
ten tarsi kažkoks visagalis balsas sapne. 

Endis ir Čarlė sėdėjo viens šalia kito priešais suolus su priveržtais 
prie jų televizoriais. Televizoriai buvo subraižyti, su įlinkimais, nu- 
dažyti juodai. Endžiui jie atrodė kaip grėsmingos futuristinės kobros. 
Jis įmetė du paskutinius ketvirtukus į juos, kad jų nepaprašytų palik- 
ti vietų. Čarlės televizorius rodė seną filmą “Naujokai, o Endžio ek- 
rane kažką išdirbinėjo Džonis Karsonas su Sone Nono ir Badžiu He- 
ketu. 

- Tėtuk, turiu tai padaryti? - antrąkart paklausė Čarlė. Ji vos ne- 
verkė. 

- Mažule, aš išsikvėpiau, - pasakė jis. - Mes neturime pinigų. Mes 
negalime likti čia. 

- Tie blogi Žmonės artinasi? - paklausė ji. Mergaitės balsas virto 
šnabždesiu. 

- Nežinau, - cak, cak, cak - jo galvoje. Jau nebe juodas arklys, da- 
bar tai buvo pašto maišai, pripildyti aštrių geležies atraižų; mėtė ant 
jo iš penkto aukšto lango. - Tarkim, kad artinasi. 

- Kaip gauti pinigų? 

Jis sudvejojo, paskui tarė: 

- Tu žinai. 

Jos akyse pasirodė ašaros ir ėmė riedėti skruostais. 

- Negerai. Negerai vogti. 

- Žinau, - pasakė jis. - Bet negerai ir mus persekioti. Aš tau aiški- 
nau, Čarle. Šiaip ar taip, bandžiau. 

- Apie didelį negerai ir mažą negerai? 

- Taip. Didesnį ir mažesnį blogį. 

- Ar labai skauda galvą? 

- Gana smarkiai, - pasakė Endis. Neverta aiškinti jai, kad po va- 
landos ar dviejų galvą skaudės taip, jog negalės nuosekliai mąstyti. 
Kam gąsdinti ją dar labiau. Kokia prasmė sakyti, kad šįkart jis nesi- 
tiki ištrūkti. 

- Aš pabandysiu, - sumurmėjo ji ir pakilo nuo kėdės. - Vargšas tė- 
tukas, - pasakė ir pabučiavo jį. 

Jis užsimerkė. Televizorius tebemirgėjo prieš jį - nutolęs garso 
burbulas įnirtingai augančiame skausme. Kai jis vėl atsimerkė, ji bu- 
vo tolima figūrėlė, labai maža, apsirengusi raudonai ir žaliai, kuri tar- 
si kalėdinis žaisliukas šokinėjo tarp išsįbarsčiusių Žmonių oro uosto 
salėje. 

“Dieve, prašau apsaugoti ją, - pagalvojo jis. - Neleisk niekam sut- 
rukdyti jai ar išgąsdinti labiau, nei ji jau yra išgąsdinta. Prašau ir dė- 
kui tau, Dieve. Sutarta?“ 

Jis vėl užsimerkė. 

Maža mergaitė raudonomis elastinėmis kelnaitėmis ir žalia sinte- 
tine palaidinuke. Šviesūs plaukai iki pečių. Neišsimiegojusi, aiškiai 
be tėvų. Ji buvo vienoje iš nedaugelio vietų, kur tokia mergaitė gali 
nepastebimai vaikštinėti po vidurnakčio. Ji sukinėjosi tarp Žmonių, 
bet praktiškai į ją niekas nekreipė dėmesio. Jei verktų, prieitų budė- 
tojas ir paklaustų, ar nepasimetė, ar žino, kokiu lėktuvu skrenda jos 
mamytė ir tėvelis, kokie jų vardai, kad galėtų paEskOU, Bet ji never- 
kė 1r atrodė Žinanti, kur eina. 

Iš tikro Čarlė nežinojo, bet aiškiai suvokė, ko ieško. Jiems reikia 
pinigų, taip pasakė tėtukas. Artinasi blogi žmonės, o tėtukui skauda. 
Kai jam taip skauda, pasidaro sunku galvoti. Jis turi atsigulti ir gulė- 
ti kiek įmanoma ramiau. Jis turi pamiegoti, kol skausmas praeis. O 
blogi Žmonės tikriausiai artinasi... žmonės iš Kontoros, Žmonės, no- 
rintys juos išskirti, išardyti 1r pažiūrėti, kaip jie veikia, pažiūrėti, ar 
negalima jų panaudoti, priversti daryti įvairius triukus. 

Ji pamatė popierinį paketą, kyšantį šiukšliadėžės viršuje, 1r paėmė 
jį. Dar truputį paėjusi aptiko tai, ko ieškojo, - telefonų automatus. 

Čarlė stovėjo žiūrėdama į juos ir bijojo. Ji bijojo, nes tėtukas nuo- 
lat tvirtino, kad ji neturi to daryti... nuo ankstyviausios vaikystės tai 
buvo Blogas Poelgis. Ne visada ji gali suvaldyti Blogą Poelgį. Ji ga- 
li sužeisti save, ką nors kitą, daugybę žmonių. Kartą 

(ach mamyte atleisk skausmas tvarsčiai riksmas ji suriko aš pri- 
verčiau mamytę surikti ir aš daugiau niekada... niekada... todėl kad 
tai yra Blogas Poelgis) 

virtuvėje, kai ji buvo maža... sunku apie tai galvoti. Tai buvo Blo- 
gas Poelgis, nes kai išleidi jį, jis eina... visur. O tai taip baisu. 

Buvo ir kitko. Pavyzdžiui, stumtelėjimas, - taip tėtukas jį vadino, 
- stumtelėjimas mintimis. Tik ji galėjo stumtelėti kur kas smarkiau 
negu tėtukas, ir galvos po to niekada neskaudėjo. Bet kartais po to... 
plykstelėdavo ugnis. 

Žodis, kuriuo vadinosi Blogas Poelgis, skambėjo galvoje, kol ji 
stovėjo, nervingai žvilgčiodama į telefonų būdeles: pirokinezė. “Nie- 
ko, - sakė jai tėtukas, kai jie dar buvo Port Sityje ir kaip kvailiai ma- 
nė esą saugūs. - Tu - uždegančioji žvilgsniu, brangute. Tiesiog dide- 
lis žiebtuvėlis". Tada tai buvo juokinga, ji sukikeno, bet dabar tai vi- 
sai neatrodė linksma. 

Kita priežastis, dėl kurios jai nereikėjo stumtelėti, - jie gali suras- 
ti. Blogi Žmonės iš Kontoros. “Nežinau, ką jie dabar apie tave Žino, 
- sakė tėtis jai, - bet aš nenoriu, kad jie surastų dar ką nors. Tavo 
stumtelėjimas ne visai toks kaip mano, mažule. Tu negali priversti 
žmonių... na, keisti savo nuomonę, tiesa? 

“Ne-eee..." 

“Bet tu gali priversti daiktus judėti. Ir jei jie pamatys kokį nors 
dėsningumą ir susies jį su tavimi, mes pateksim į dar didesnę maiša- 
tį, negu esam dabar“. | 

Tai vagystė, o vagystė - taip pat Blogas Poelgis. 

Nieko. Tėtukui skauda galvą, ir jie turi nusigauti į tylią šiltą vie- 
tą, kol jau visai nepasidarė sunku galvoti. Čarlė žengtelėjo pirmyn. 

Ten buvo apie penkiolika telefonų būdelių su pusapvalėmis slen- 
kančiomis durimis. Būdelės viduje jauteisi tarsi milžiniškoje kapsu- 
lėje su telefonu. Praeidama Čarlė matė, kad dauguma jų tamsios. Į 
vieną iš jų įsispraudė storulė. Ji gyvai kalbėjo ir šypsojosi. Trečioje 
būdelėje nuo galo ant mažučio suolelio sėdėjo kažkoks vaikinas ka- 
rine uniforma atsidaręs duris ir iškišęs laukan kojas. Jis greitai kal- 
bėjo. | 

„- Sele, klausyk, aš suprantu tavo jausmus, bet aš viską paaiškin- 
siu. Absoliučiai. Žinau... Žinau... na duok man... - jis pakėlė akis ir 
pamatė mažą mergaitę, žiūrinčią į jį. Vienu judesiu įtraukė kojas vi- 
dun ir užstūmė pusapvales duris tarsi vėžlys, sulendantis į savo kiau- 
tą. Ginčijasi su savo drauge, pamanė Čarlė. Tikriausiai moko gyven- 
ti. Niekada neleisiu berniukui taip mane mokyti. 

Aidintis garsiakalbis. Sąmonę gniaužianti baimė. Visi veidai at- 
rodo svetimi. Ji jautėsi vieniša ir labai maža, dabar ypač ilgėjosi 

motinos. Tai buvo vagystė, bet ar tas turi reikšmės? Jie pavogė jos 
motinos gyvenimą. 

Traškindama popieriniu paketu, ji įsmuko į paskutinę telefono 
būdelę, nuėmė ragelį nuo šakutės ir apsimetė kalbanti - sveikas, se- 
neli, taip, mes su tėtuliu ką tik atvažiavom, viskas gerai - ir Žiūrėjo 
pro stiklą, ar kas neseka. Niekas. Vienintelis žmogus netoliese buvo 
juodaodė moteris, ji stovėjo nugara į Čarlę ir ėmė iš bankomato sk- 
rydžio draudimą. 

Čarlė pažiūrėjo į telefono aparatą ir staiga stumtelėjo jį mintimis. 

Nuo pastangos ji kažką sumurmėjo ir prikando apatinę lūpą, jai 
patiko, kaip ši slystelėjo po dantimis. Ne, jokio skausmo ji nejuto. Jai 
patiko šitaip stumdyti daiktus, ir tai ne mažiau baugino. O jeigu jai 
patiks šitas pavojingas užsiėmimas? 

Ji dar kartą lengvai stumtelėjo telefoną, ir iš plyšio pinigams grą- 
Žinti pasipylė sidabro srovė. Ji bandė pakišti krepšelį po ja, tačiau 
nespėjo - dauguma ketvirtukų, penkių ir dešimties centų monetų pa- 
žiro ant grindų. Ji pasilenkė ir vis žvilgčiodama pro stiklą sušlavė, 
kiek tik galėjo, į paketą. 

Surinkusi smulkias monetas, perėjo į kitą būdelę. Gretimoje vis 
dar kalbėjo kariškis. Jis vėl atsidarė duris ir rūkė. 

- Sele, prisiekiu Dievu, aš tai padariau! Paklausk nors savo bro- 
lio, jei manim netiki! Jis... 

Čarlė sandariai užstūmė duris, prislopinusi šiek tiek inkščiantį jo 
balsą. Jai buvo tik septyneri, bet ji jautė, kai kas nors meluodavo. 
Mergaitė pažiūrėjo į aparatą, ir po sekundės šis atidavė savo vario- 
kus. Šįkart tiksliai pakišo paketą, ir monetos pabiro į jį melodingai 
skambėdamos. 

Karininkas jau buvo išėjęs, kai ji išsmuko iš savo būdelės ir perė- 
j0 į jo. Sėdynė dar tebebuvo šilta, ir ore, nepaisant ventiliatoriaus, 
šlykščiai smirdėjo cigarečių dūmais. 

Pinigai sudardėjo į krepšį, ir ji nuėjo toliau. 

Edis Delgardas sėdėjo kietame kontūriniame plastikiniame krės- 
le, žiūrėjo į lubas ir rūkė. Kalė, mąstė jis. Kitą kartą tegul gerai pa- 
galvoja prieš atsakydama man lovą. Edi, tas, Edi, anas, ir, Edi, dau- 
giau nebenoriu tavęs matyti, ir, Edi, kaip tu gali būti toks žiau-u-rus. 

Bet jis jau privertė ją pakeisti nuomonę dėl to įkyrėjusio aš-nenorių- 
tavęs-daugiau-matyti. Jis turi trisdešimties dienų atostogas ir dabar 
keliauja į Niujorką, Didįjį obuolį*, pasižiūrėti įdomybių ir patraukti 
per barus vienišiams. O kai jis grįš, Selė pati bus kaip didelis prino- 
kęs obuolys, prinokęs ir pasiruošęs nukristi. Jokie ar-tu-manęs-visai- 
negerbi nepraeis su Edžiu Delgardu iš Maratono, Floridos. Selė 
Bredford nori baigti, ir jei ji iš tikro tiki ta nesąmone apie jo sterlli- 
zaciją, taip jai ir reikia. Tegul bėga, jei nori, pas savo kaimietį brolį 
mokytoją. Edis Delgardas vairuos armijos sunkvežimį Vakarų Berly- 
ne. Jis bus... 

raukė kažkoks neįprastas šilumos jausmas, kylantis nuo kojų: tarsi 
grindys staiga būtų įkaitusios dešimčia laipsnių. Paskui suuodė kaž- 
kokį keistą, bet lyg ir pažįstamą kvapą... ne, degti nedegė, bet... gal 
kas nors svilo? 

Jis atsimerkė ir pirmiausia pamatė tą mergaitę, kuri sukinėjosi 
apie telefonų būdeles, septynerių ar aštuonerių metų mergaitė, iš pa- 
žiūros gana apleista. Dabar ji nešėsi didelį popierinį paketą, prilaiky- 
dama jį iš apačios, lyg jis būtų pilnas produktų ar ko kito. 

Tačiau jo kojos... 

Jis jautė jau nebe šilumą. Jis jautė karštį. 

Edis Delgardas pažiūrėjo žemyn ir suriko: 

- Visagali Jėzau! 

Batai degė. 

Edis pašoko ant kojų - visų galvos pasisuko į jo pusę. Kai kurios 
moterys pamatė, kas atsitiko, ir pakėlė triukšmą. Du apsaugos dar- 
buotojai, plepėję su “Allegheny Airlines'' kontroliere, atsigręžė pa- 
žiūrėti, kas ten vyksta. 

Bet Edžiui Delgardui visa tai neturėjo reikšmės. Mintys apie Selę 
Bredford ir meilės kerštą išdulkėjo iš galvos. Jo kareiviški batai sma- 
giai pleškėjo. Pradėjo degti žalių uniforminių kelnių kraštai. Jis lėkė 
per salę su dūmų šleifu tarsi iššautas iš katapultos. Arčiau buvo mo- 
terų tualetas, ir Edis, kurio savisaugos instinktas buvo stebėtinai išsi- 
vystęs, ištiestomis rankomis pastūmė duris ir įlėkė vidun, nė minutės 
nesusvyravęs. 

Iš kabinos ėjo jauna moteris. Prilaikydama pakeltą iki juosmens 
sijoną, ji taisėsi apatinuką. Pamačiusi Edį, liepsnojantį kaip fakelą, ji 


* Obuolys - Niujorko simbolis. 

suklykė, ir koklinės sienos sustiprino garsą iki nežmoniško. Iš keleto 
kitų užimtų kabinų pasigirdo šūksniai: “Kas ten?" 17 “Kas čia daro- 
si?" Edis sugriebė apmokamos kabinos duris prieš joms užsitrenkiant 
ir įsiveržė vidun. Jis įsikibo į abi šonines pertvaras iš viršaus ir panar- 
dino kojas į unitazą. Pasigirdo šnypštimas, pakilo dūmų stulpas. 

Įpuolė du apsaugos tarnautojai. 

- Ei, tu ten, stok! - suriko vienas iš jų. Jis išsitraukė revolverį. - 
Eik iš ten, rankas aukštyn! 

- Gal palauksit, kol aš ištrauksiu kojas? - atkirto Edis Delgardas. 

Čarlė grįžo. Ji vėl verkė. 

- Kas atsitiko, vaikiuk? 

- Aš gavau pinigų, bet... iš manęs vėl išsprūdo, tėtuk... ten buvo 
vyras... kareivis... aš negalėjau susilaikyti... 

Endis jautė atšliaužiant baimę. Ją slopino skausmas galvoje ir 
kakle, bet ji liko. 

- Ugnis, Čarle? 

Ji negalėjo kalbėti, tik linktelėjo. Skruostais tekėjo ašaros. 

- O Dieve, - sušnibždėjo Endis ir prisivertė atsistoti. 

Tai visiškai palaužė Čarlę. Ji užsidengė rankomis veidą ir siūbuo- 
dama pirmyn atgal beviltiškai ėmė raudoti. 

Prie moterų tualeto durų susirinko būrelis žmonių. Durys atsilapo- 
jo, bet Endis negalėjo įžiūrėti... paskui pamatė. Du apsaugos tarnau- 
tojai, anksčiau įbėgę ten, vedė tvirtą jaunuolį armijos uniforma iš tua- 
leto į savo skyrių. Vaikinas staugė ant jų, ir didžioji dalis jo žodžių 
buvo virtuoziškai nešvanki. Žemiau kelių uniformos beveik nebuvo, 
o rankose jis nešėsi du varvančius, pajuodusius daiktus, kurie anks- 
čiau galėjo būti batai. Jie įėjo į skyrių, durys užsitrenkė. Oro uosto 
salė klegėjo. 

Endis atsisėdo, apkabino Čarlę. Buvo sunku galvoti; jo mintys 
tarsi smulkios sidabro žuvelės nardė begalinėje pulsuojančio skaus- 
mo jūroje. Reikėjo padaryti viską, kas įmanoma. Jei jie nori ištrūkti 
iš šitos sumaišties, jam reikia Čarlės pagalbos. 

- Jam nieko blogo, Čarle. Viskas gerai. Jie tiesiog nuvedė jį ap- 
saugos skyriun. Na, kas gi atsitiko? 

Šluostydama džiūstančias ašaras, Čarlė papasakojo. Išgirdo karei- 
vio pokalbį telefonu. Kilo kažkokios atsitiktinės mintys, jausmas, 
kad jis bando apgauti merginą, su kuria kalbasi. 

- Kai aš ėjau pas tave, vėl pamačiau jį... 1r nepajėgiau 
susitvardyti... atsitiko tai. Tiesiog išsiveržė. Aš galėjau jį sužeisti, tė- 
tuk. Aš galėjau sukelti jam didelį skausmą. Aš jį uždegiau! 

- Kalbėk tyliau, - pasakė jis. - Noriu, kad paklausytum, Čarle. Ma- 
nau, kad tai nėra taip jau blogai. 

- Manai? - pasižiūrėjo į jį su neslepiama nuostaba. 

- Sakai, išsiveržė iš tavęs, - pasakė Endis, pabrėždamas kiekvieną 
žodį. - Būtent. Bet ne taip kaip anksčiau. Išsiveržė tik trupinėlis. Tai 
pavojinga, mažule, bet... tu galėjai uždegti jo plaukus. Arba veidą. 

Išgąsdinta tos minties, ji krūptelėjo. Endis švelniai pasuko jos vei- 
duką į save. 

- Tai vyksta nesąmoningai ir yra nukreipta į tą, kuris tau nepatin- 
ka, - tarė. - Bet... tu iš tikro nepakenkei tam vaikinui, Čarle. Tu... - 
viskas kažkur pranyko, ir liko tik skausmas. Ar jis tebekalbėjo? Kurį 
laiką Endis nieko nesuvokė. 

Čarlė tebejautė, kaip Blogas Poelgis sukasi galvoje, trokšdamas 
vėl ištrūkti, dar ką nors iškrėsti. Jis kaip mažas, piktas ir gana kvai- 
las žvėriukas. Tereikia išleisti jį iš narvelio kokiu nedideliu reikalu, 
kaip kad pinigams iš telefono paimti, ir jis gali padaryti ką nors kita, 
tikrai siaubinga, 

(kaip su mamyte virtuvėje o mamyt atleisk) 

kol jį vėl sugrąžinsi. Dabar tas nesvarbu. Ji negalvos apie tai da- 
bar, ji negalvos apie 

(tvarsčiai mano mamytė turi nešioti tvarsčius, nes aš ją apdegi- 
nau) 

visa tai. Dabar svarbu tėvas. Jis kažkaip sukrito krėsle prieš tele- 
vizorių, jo veidas iškreiptas skausmo. Jis - popieriaus baltumo. Akys 
pasruvo krauju. 

“Oi, tėtuk, - galvojo ji, - pasikeisčiau su tavim vietomis, jei galė- 
čiau. Tavyje kažkas, kas sukelia skausmą, bet niekad neištrūksta iš 
narvelio. Manyje kažkas didelio, visai neskausmingo, bet, oi, kartais 
man taip baisu...“ 

- Gavau pinigų, - pasakė ji. - Aš neapėjau visų automatų: maišas 


w-.- 


jį. - Kur mums eiti, tėtuk? Tu turi atsigulti. 

Endis lėtai ėmė saujomis krauti monetas iš paketo į savo velveti- 
nio švarko kišenes. Jis klausė savęs: ar kada nors pasibaigs ši naktis? 
Tenorėjo pagauti kitą taksi, nuvažiuoti į miestą ir apsistoti pirmame 
pasitaikiusiame viešbutyje... bet jis bijojo. Taksi gali susekti. Endis 
jautė, kad Žmonės 1š žaliosios mašinos kažkur netoliese. 

Jis pabandė mintyse sudėlioti tai, ką žinojo apie Olbanio oro uos- 
tą. Pirmiausia tai buvo Olbanio apylinkės oro uostas; iš esmės jis bu- 
vo ne Olbanyje, o Kolonės miestelyje. Šekerių* kraštas - argi nesakė 
jam kartą senelis, kad tai šekerių kraštas? O gal jie visi jau išmirė? O 
plentai? Autostrados? Atsakymas ėjo lėtai. Buvo čia vienas kelias... 
kažkoks vėjus. “Nortvėjus ar Sautvėjus“, - pagalvojo jis. 

Atsimerkė, pažvelgė į Čarlę: 

- Ar galėsi eiti, vaikuti? Porą mylių? 

- Žinoma, - ji numigo taksi ir jautėsi gana žvaliai. - O tu? 

Klausimas. Jis nežinojo. 

- Pabandysiu, - pasakė jis. - Man rodos, kad turime išeiti į pagrin- 
dinį kelią ir pagauti mašiną, brangute. 

- Pabalsuoti? - paklausė ji. 

Jis linktelėjo: 

- Susekti nuvažiavusį pakeleivinga mašina gana sunku, Čarle. Jei 
pasiseks, kas nors paims mus, ir ryte jau būsime Bufale. Jei ne, sto- 
vėsim šalikelėj iškėlę nykščius, kol pasirodys žalia mašina. 

- Jei taip reikia, - neryžtingai pratarė Čarlė. 

- Nagi, - pasakė jis, - padėk man. 

Jis pakilo ant kojų - milžiniškas skausmo smūgis. Jis susvyravo, 
užsimerkė, vėl atsimerkė. Žmonės atrodė nerealūs. Spalvos - perne- 
lyg ryškios. Praėjo moteris aukštomis pakulnėmis, ir kiekvienas jų 
kaukštelėjimas į grindų plytas priminė užsitrenkiančio plieninio sei- 
fo garsą. 

- Tėtuk, ar tu tikrai galėsi? - jos balsas buvo silpnas, išsigandęs. 

Čarlė. Bet Čarlė atrodė normaliai. 

- Manau, galėsiu, - pasakė jis. - Eime. 

Jie išėjo pro kitas duris. Oro uosto tarnautojas, pastebėjęs juos iš- 
lipančius iš taksi, krovė lagaminus iš automobilio bagažinės. Jis ne- 
matė, kaip jie išėjo. 

- Į kurią pusę, tėtuk? - paklausė Čarlė. 


* Šekeris (ang. shaker) - JAV religinės sektos narys. 

Jis apsidairė ir pamatė Nortvėjų, žemiau, iš dešinės, apsukantį 
pastatą. Kaip ten patekti - štai klausimas. Visur driekėsi keliai - iš vir- 
šaus, iš apačios, ženklai “Posūkis į dešinę draudžiamas“, “Sustoti po 
signalo“, “Laikykitės kairės", “Statyti mašiną bet kokiu laiku drau- 
džiama". Šviesoforų šviesos mirgėjo ankstaus ryto tamsoje tarsi su- 
nerimę vaiduokliai. 

- Manau, čia, - pasakė jis. Jie ėjo palei stotį šalutiniu keliu, nužy- 
mėtu ženklais “Tik įkrauti ir iškrauti"'. Šaligatvis baigėsi stoties gale. 
Pro juos abejingai praskriejo didelis sidabrinis “Mersedesas"', atsis- 
pindinčių natrio žibintų spindesys jo paviršiuje privertė jį krūptelėti. 

Čarlė klausiamai pasižiūrėjo. 

Endis linktelėjo: | 

- Stenkis būti kiek įmanoma šone. Tau nešalta? 

- Ne, tėtuk. 

- Ačiū Dievui, naktis šilta. Tavo mama... 

Jis neįstengė kalbėti. 

Ir jie nuėjo į tamsą - stambus plačiapetis vyras ir maža mergaitė 
raudonomis kelnaitėmis bei žalia palaidinuke, laikanti jam už rankos 
tarsi vedlys. 


Žalioji mašina pasirodė maždaug po penkiolikos minučių ir sus- 
tojo prie geltono šaligatvio pakraščio. Iš jos išlipo dviese - tie patys, 
kurie sekė Endį ir Čarlę iki taksi Manhetene. Vairuotojas liko už 
vairo. 

Priėjo oro uosto policininkas. 

- Čia stovėti negalima, sere, - pasakė jis. - Jei jūs pavažiuosit t... 

- Man galima, - atsakė vairuotojas. Jis parodė policininkui savo 
pažymėjimą. Tas pažiūrėjo į jį, žvilgtelėjo į vairuotoją, po to į nuot- 
rauką pažymėjime. 

- O, - pasakė jis. - Atleiskit, sere. Ar mums ką nors reikia Žinoti? 

- Nieko, kas būtų svarbu oro uosto apsaugai, - tarė vairuotojas, - 
bet jūs galite padėti. Ar matėt šįvakar kurį nors iš šių dviejų? - jis 1š- 
tiesė policininkui Endžio fotografiją, o po to neryškią Čarlės fotogra- 
fiją. Anuomet jos plaukai buvo ilgesni. Nuotraukoje jie buvo supinti 
į kasytes. Tada dar buvo gyva jos motina. - Dabar mergaitė metais 

vyresnė, - paaiškino vairuotojas. - Jos plaukai truputį trumpesni. Iki 
pečių. 

Policininkas įdėmiai tyrinėjo fotografijas, vartydamas jas rankose. 

- Žinot, man rodos, kad mačiau šitą mergaitę, - pasakė jis. - Švie- 
siaplaukė, ar ne? Iš nuotraukos sunku pasakyti. 

- Taip, šviesiaplaukė. 

- Vyras - jos tėvas? 

- Neklausinėktt, ir aš jums nemeluosiu. 

„Oro uosto policininkas pajuto priešiškumo bangą šitam blyškia- 
veidžiui jaunikaičiui prie nenusakomos žalios mašinos vairo. Jam pa- 
sitaikė turėti reikalų su FTB, CŽV ir įstaiga, kurią jie vadino Konto- 
ra. Jų agentai buvo visi panašūs, atvirai įžūlūs, globėjiškomis manie- 
romis. Jie žiūrėjo į žmogų mėlyna uniforma kaip į Žaislinį policinin- 
ką. Bet kai prieš penkerius metus čia nuvarė lėktuvą, būtent “žaisli- 
niai'' policininkai sučiupo tipą, apsikarsčiusį granatomis, o kai jis nu- 
sižudė perplėšęs nagais miego arteriją, jį saugojo jau “tikri? polici- 
ninkai. Tai štai kaip, vaikinai. 

-Paklausykit... sere. Aš paklausiau, ar ne tėvas jis jai, ieškodamas 
panašumo; Iš šitų nuotraukų sunku pasakyti. 

- Jie 4ruputį panašūs. Skirtinga plaukų spalva. 

. “Tą aš ir pats matau, kretine“, - pagalvojo oro uosto policininkas. 

- Mačiau juos, - pasakė jis žalios mašinos vairuotojui. - Jis - stam- 
bus vyras, stambesnis, negu atrodo nuotraukoje. Atrodė kaip ligonis 
ar panašiai. | 

- Tikrai? - vairuotojas atrodė patenkintas. 

- Na ir naktelė mums pasitaikė. Kažkoks kvailys įsigudrino pa- 
kurti nuosavus batus. 

Vairuotojas taip ir pašoko už vairo: 

„M pasakėt? - 

"Oro uosto policininkas linktelėjo patenkintas, kad numušė vairuo- 
tojo abejingumo kaukę. Nebūtų jis toks laimingas, jei vairuotojas pa- 
sakytų, jog tą minutę jis įsiprašė apklausai į Kontoros Manheteno 
skyrių. O Edis Delgardas tikriausiai ir žarnas paleistų, nes, užuot lan- 
kęsis baruose vienišiams (taip pat 17 masažo salonuose bei Taims sk- 
vero pornografijos parduotuvėlėse), savo atostogų Didžiajame obuo- 
lyje dalį turėjo praleisti apsvaigintas vaistais, visiškai "atsijungęs", 
vis iš naujo pasakodamas, kas atsitiko prieš ir po to, kai užsiliepsno- 
70 jo batai. 


30 


9 


Kiti du 1š žaliojo limuzino kalbėjosi su uosto tarnautojais. Vienas 
iš jų rado mačiusį Endį su Čarle, išlipančius iš taksi ir nueinančius į 
stoties pastatą. 

- Tikrai mačiau juos. Tąsyk dar pamaniau: tiesiog gėda tokiam 
prisirijusiam šitaip vėlai tampytis su savimi mažą mergaitę. 

- Galbūt jie įsėdo į lėktuvą? - spėjo vienas iš vyrų. 

- Gal ir įsėdo, - sutiko tarnautojas. - Man įdomu, ką galvoja vai- 
ko motina? Ar ji žino, kas vyksta? 

- Abejoju, - pasakė vyras tamsiai mėlynu kostiumu. Kalbėjo įsiti- 
kinęs. - Ar nematėt, kaip jie išėjo? 

- Ne, sere. Kiek suprantu, jie yra čia kur nors... jei, žinoma, ne- 
paskelbė jų reiso. 

Du vyrai greitai apibėgo pagrindinį vestibiulį, paskui praėjo išvy- 
kimo taku, laikydami savo pažymėjimus taip, kad matytų apsaugos 
tarnautojai. Jie susitiko prie “United Airlines“ bilietų kasos. 

- Sausa, - pasakė pirmasis. 

- Manai, įsėdo į lėktuvą? - paklausė antrasis. Tai buvo vaikinas 
puikiu tamsiai mėlynu kostiumu. 

- Nemanau, kad to šunsnukio kišenėje daugiau nei penkiasdešimt 
žalių... o gal ir kur kas mažiau. r 

- Geriau patikrinkim. 

- Taip. Tik greitai. 

“United Airlines", “Allegheny"', “American", “Braniff"". Vietinės 
avialinijos. Joks plačiapetis vyriškis, panašus į ligonį, nepirko bilie- 
tų. Tiesa, “Albany Airlines“ nešikas lyg 17 matė mažą mergaitę rau- 
donomis kelnaitėmis ir žaliais marškinėliais. Gražūs šviesūs plaukai 
iki pečių. 

Vėl abu susitiko prie krėslų priešais televizorius, kur visai nese- 
niai sėdėjo Endis ir Čarlė. 

- Ką tu galvoji? - paklausė pirmasis. 

Agentas mėlynu kostiumu buvo susijaudinęs. 

- Mums reikia iššukuoti visą apylinkę, - pasakė jis. - Manau, jie 
eina pėsti. | 

Abu vos ne bėgte pasileido prie žaliosios mašinos. 

Endis ir Čarlė ėjo tamsoje palei nuožulnų oro uosto pagalbinio 
kelio šlaitą. Kai kada pralėkdavo mašina. Buvo beveik pirma. Už 
mylios nuo jų tiedu prisijungė prie trečiojo partnerio žaliojoje maši- 
noje. Endis ir Čarlė ėjo lygiagrečiai Nortvėjui, kuris buvo jiems iš 
dešinės apačioje, apšviestas bešešėlių spindinčių natrio lempų. Gali- 
ma būtų nusileisti nuo pylimo ir pabandyti pagauti mašiną šalikelė- 
je, bet jeigu pasirodys policininkas, jie praras paskutinį mažutį šansą 
išsigelbėti. Endis klausė savęs, kiek jiems dar reikės eiti iki nuožu!- 
numos. Kiekvienas jo žingsnis skausmingai aidėjo galvoje. 

- Tėtuk? Kaip tu jautiesi? 

- Kol kas nieko, - atsakė jis, nors buvo visai ne taip. Jis neapgau- 
dinėjo savęs ir abejojo, ar apgaudinėja Čarlę. 

- Ar dar toli? 

- Pavargai? 

- Dar ne, bet, tėtuk... 

Jis sustojo ir susirūpinęs pažiūrėjo į ją. 

- Kas yra, Čarle? 

- Aš jaučiu, kad tie blogi žmonės vėl kažkūr šalia, - sušnibždėjo 
ji. 

- Gerai, - pasakė jis. - Tikriausiai geriau sutrumpinti kelią, mažu- 
le. Ar galėsi nusileisti nuo šitos kalvos neparkritusi? 

Ji pažiūrėjo į šlaitą, apaugusį išdžiūvusia spalio žole. 

- Manau, taip, - pratarė neryžtingai. 

Jis peržengė apsauginę tvorelę ir padėjo pralįsti Čarlei. Kaip atsi- 
tikdavo siaubingo skausmo ir įtampos momentais, jo smegenys pa- 
bandė nulėkti į praeitį, išvengti streso. Buvo ir geri laikai, keletas 
puikių metų, dar prieš tai, kai šešėlis pamažu ėmė vogti jų gyveni- 
mus - pirmiausia jų su Vike, po to visų trijų, atimdamas po trupinėlį 
jų laimės taip nenumaldomai, kaip tamsa nučiulpia mėnulį. Tai bu- 
vo... 

- Tėtuk! - staiga suriko Čarlė. Ji paslydo. Sausa žolė buvo slidi ir 
apgaulinga. Endis bandė sugriebti išsprūdusią jos ranką, nepataikė ir 
pats nuvirto. Smūgis jam krintant ant žemės sukėlė tokį galvos 
skausmą, kad Endis suriko. Ir abu nusirito šlaitu Nortvėjaus link, kur 
mašinos skriejo pernelyg greitai, kad kuriam iš jų - jam ar Čarlei - 
nusiritus spėtų sustabdyti. 

Atsistentas užveržė guminę žarnelę ant Endžio rankos virš alkū- 
nės ir pasakė: “Prašau sugniaužti kumštį". Endis sugniaužė. Vena 
paklusniai išsipūtė. Jis nusigręžė į šoną pajutęs pykinimą. Ir už du 
šimtus dolerių nenorėjo žiūrėti, kaip įbes švirkštą. 

Vikė Tomlinson gulėjo gretimoje lovoje, apsirengusi baltą palai- 
dinę be rankovių ir melsvai pilkas kelnes. Ji įtemptai nusišypsojo. Jis 
vėl pagalvojo, kokie gražūs rausvi jos plaukai, kaip jie dera prie 
skaisčiai žydrų jos akių... paskui ranką nudegino skausmingas dūris. 

- Baigta, - pasakė asistentas raminančiai. 

- Dar nebaigta, - atsakė Endis. Jis jaudinosi. 

Jie buvo viršuj, 70-ajame Džeison Gerneit Holo kambaryje. Iš ko- 
ledžo ligoninės buvo atitempta tuzinas lovelių, ir dvylika savanorių 
gulėjo parimę ant pagalvių, prikimštų antialerginės medžiagos, uždir- 
binėdami savo pinigus. Pats daktaras Venlesas nebadė, bet vaikštinė- 
j0 pirmyn atgal tarp lovų su ledine šypsenėle, surasdamas kiekvie- 
nam žodelį. Mes tuoj pradėsim džiūti, melancholiškai mąstė Endis. 

Kai visi susirinko, Venlesas pasakė trumpą kalbą, kuri dar labiau 
sutrumpinta būtų tokia: “Nebijokit. Jūs esat saugiose rankose - šiuo- 
laikinio Mokslo rankose." Endis nelabai tikėjo šiuolaikiniu mokslu, 
kuris davė pasauliui vandenilinę bombą, napalmą ir lazerinį ginklą 
šalia Solko vakcinos ir klirazilo. 

Dabar asistentas užsiiminėjo kitkuo. Gnybtais užspaudinėjo laše- 
linių vamzdelius. 

Tirpalą sudaro penki procentai dekstrozės ir vanduo, sakė Venle- 
sas... tai jis vadino D5W tirpalu. Gnybtų apačioje kyšojo vamzdelio 
galiukas. Jei Endžiui suleis “Lot šešis", tai padarys švirkštu su adata 
per šitą vamzdelį. Jei jis pateks į kontrolinę grupę, tai bus paprastas 
fiziologinis skiedinys. Herbas arba moneta. 

Jis dar kartą žvilgtelėjo į Vikę. 

- Kaip sekasi, mažutė? 

- Gerai. 

Endį. 

- Truputį skauda, taip? - jis kalbėjo be akcento, šiaip ar taip, be 
vietinio amerikietiško akcento, bet sudarinėjo sakinius taip, kad En- 
džiui pasirodė - anglų kalba jam nebuvo gimtoji. 

- Slegia, - pasakė Vikė. - Šiek tiek slegia. 

- Taip? Praeis, - Venlesas palankiai nusišypsojo Endžiui. Su bal- 
tu chalatu jis atrodė labai aukštas. Jo akiniai buvo visai mažyčiai. 
Mažyčiai ir labai aukštai. 

Endis paklausė: 

- Kada gi mes pradėsim džiūti? 

Venlesas tebesišypsojo: 

- Ar atrodo, kad imsit džiūti? | 

- Ssssudžžžiūsiu, - išspaudė Endis ir kvailokai šyptelėjo. Kažkas 
jam darėsi. Dieve, jis kilo. Jis skrido. 

- Viskas bus gerai, - pasakė Venlesas ir plačiai išsišiepė. Nuėjo to- 
liau. 

Pirmyn, vežike, kaip per rūką pagalvojo Endis. Jis pažiūrėjo į Vi- 
kę. Kokie ryškūs jos plaukai! Dėl kažkokios kvailos priežasties jie 
priminė jam varines motoro apvijas... generatoriaus... pertraukiklio... 
lengvabūdę moterį... 

Jis garsiai nusijuokė. 

Šiek tiek šypsodamasis, tarsi juokais, asistentas atleido gnybtą, 
įleido dar truputį tirpalo į Endžio ranką ir vėl nuėjo. Dabar Endis jau 
galėjo Žiūrėti į lašelinę, bet ji jo nejaudino. Aš esu pušis, galvojo En- 
dis. Matot puikius mano spyglius. Jis vėl nusijuokė. 

Vikė šypsojosi jam. Dieve, ji tokia graži. Jis norėjo pasakyti jai, 
kokia ji graži, kad jos plaukai - kaip varis liepsnoje. 

- Ačiū, - pasakė ji. - Koks malonus komplimentas. 

Ar ji tai pasakė? Ar jam pasivaideno? 

Sukaupęs paskutinius sąmonės likučius, jis ištarė: 

- Atrodo, Vike, kad aš išsilydžiau nuo distiliuoto vandens. 

Ji taikiai atsakė: 

- Aš irgi. 

- Malonu, ar ne? 

- Malonu, - sutiko ji mieguistai. 

Kažkur kažkas verkė. Isteriškai raudojo. Garsas augo ir slopo 
neįprastais periodais. Jis mąstė, rodėsi, ištisą amžinybę. Endis pasu- 
ko galvą pažiūrėti, kas darosi. Buvo įdomu. Viskas pasidarė įdomu, 
viskas buvo tarsi sulėtintam kine. “Slomo", taip visada rašo savo 
skyrelyje avangardiškas kino kritikas iš jų koledžo. Šiame filme, kaip 
ir kituose, Antonionis pasiekia pačių išraiškingiausių efektų, pasinau- 

dodamas Slomo tempu. Koks įdomus, tikrai protingas Žodis, jame 
gyvatės, šliaužiančios iš šaldytuvo, garsas: slomo. 

Keletas asistentų absolventų sulėtintai bėgo prie vienos iš lovų, 
pastatytų šalia 70-0jo kambario rašomosios lentos. Vaikinas ant love- 
lės tartum kažką darė savo akims. Taip, jis aiškiai kažką išdarinėjo su 
savo akimis, nes jo pirštai buvo sukišti į jas ir atrodė, kad jis nori išp- 
lėšti akių obuolius 1š akiduobių. Pirštai suriesti kaip vanago nagai, 
kraujas srūva iš akių. Jis tekėjo sulėtintai. Adata sulėtintai iššoko 1š 
jo rankos. Venlesas bėgo sulėtintai. Vyruko ant lovelės akys dabar at- 
rodė kaip sutraiškyti kiaušiniai, nustatė diagnozę Endis. Taip, tikrai. 

Po to kušetę apspito balti chalatai, ir vyrukas dingo iš akių. Tie- 
siai virš jo kabėjo schema. Joje buvo pavaizduoti Žmogaus smegenų 
pusrutuliai. Endis kurį laiką susidomėjęs Žiūrėjo į ją. “La-a-bai įdo- 
o-omu“', kaip sakydavo Artas Džonsonas laidoje “Užsižvengs1". 

Virš baltų chalatų spiečiaus pakilo kruvina ranka, primenanti 
skęstančiojo ranką. Pirštai sutepti krauju, nuo jų karo audinio gaba- 
liukai. Ranka pliaukštelėjo per schemą, palikdama didelio kablelio 
formos kraujo dėmę. Schema švilpdama susisuko į ritinį. 

Tada lova buvo pakelta (vaikinas, išplėšęs sau akis, kažkur dingo) 
ir greitai išnešta iš kambario. 

Po kelių minučių (valandų? dienų? metų?) prie Endžio kušetės 
priėjo vienas iš asistentų, apžiūrėjo jo lašelinę, dar įleido truputį “Lot 
šešių" į Endžio smegenis. 

- Kaip jautiesi, vaikine? - paklausė asistentas, kuris, Žinoma, ne- 
buvo nei asistentas, nei studentas - nė vienas iš jų. Pirmiausia, tam ti- 
pui apie trisdešimt penkerius - šiek tiek daugoka kaip bebaigiančiam 
studentui. Antra, jis dirba Kontorai. Endį staiga apšvietė. Buvo ab- 
surdiška, bet jis tai Žinojo. O vyro vardas buvo... 

Endis pasikniso smegeninėje ir rado vardą. Vyras vadinosi Ralfas 
Baksteris. 

Jis nusišypsojo. Ralfas Baksteris. Gerai atlikta. 

- Gerai, - pasakė jis. - O kaip tas vaikinas? 

- Koks vaikinas, Endi? 

- Tas, kuris išplėšė sau akis, - ramiai pasakė Endis. 

Ralfas Baksteris nusišypsojo, paplekšnojo per Endžio ranką. 

- Gana reali haliucinacija, a, vaikine? 

- Ne, tikrai, - atsiliepė Vikė. - Aš irgi mačiau. 

- Jums atrodo, kad matėte, - pasakė asistentas, kuris visai nebuvo 
asistentas. - Jūs pasidalijot tą pačia iliuzija. Ten prie lentos tikrai gu- 
lėjo vaikinas, jam kilo muskulinė reakcija... priminė į traukulius. Jo- 
kių išplėštų akių. Jokio kraujo. 

Jis pajudėjo toliau. 

- Brangusis, negali pasirodyti tas pat be išankstinio susitarimo, - 
tarė Endis. Jis jautėsi be galo protingas. Logika buvo nepriekaištin- 
ga, nenuginčijama. Jis tarsi paguldė senį Ralfą Baksterį ant menčių. 

Ralfas šypsodamasis, bet neužtikrintai atsisuko. 

- Su tokiais vaistais tas visai įmanoma, - pasakė jis. - Aš tuoj grį- 
šiu, gerai? 

- Gerai, Ralfai, - pasakė Endis. 

Ralfas sustojo ir grįžo prie Endžio lovos. Jis grįžo sulėtintai. Ir su- 
simąstęs Žiūrėjo į Endį. Endis atsakė plačia kvaištelėjusio šypsena. 
Pagavau tave, seni Ralfai. Paguldžiau ant menčių. Staiga ant jo pasi- 
pylė informacijos apie Ralfą Baksterį lavina, tonos medžiagos: jam 
trisdešimt penkeri, šeštus metus dirba Kontoroje, prieš tai porą metų 
dirbo FTB, jis... 

Per savo karjerą užmušė keturis Žmones, tris vyrus ir moterį. Ir 
išprievartavo jau mirusią. Ji dirbo “Associated Press" ir žinojo apie... 

Ta dalis buvo neaiški. Neturi reikšmės. Staiga Endis nebenorėjo 
žinoti. Šypsena dingo nuo jo lūpų. Ralfas Baksteris tebežiūrėjo į jį, 
1 Endį apėmė siaubinga baimė, kurią jis prisiminė nuo to karto, kai 
bandė LSD... Bet šįkart ji buvo gilesnė, labiau gąsdinanti. Jis visiškai 
nenutuokė, iš kur gali Žinoti tokius dalykus apie Ralfą Baksterį, - ir 
kaip išvis sužinojo jo vardą, - bet jei papasakos Ralfui, kad jis tai Ži- 
no, gali dingti iš 70-0jo Džeison Gerneit Holo kambario taip staigiai, 
kaip vaikinukas, išplėšęs sau akis. O gal tai iš tikro haliucinacija? Da- 
bar viskas atrodė nerealu. 

Ralfas vis dar Žiūrėjo į jį. Po truputį tasai ėmė šypsotis. 

- Matote? - ištarė švelniai. - Su “Lot šešiais" visokių keistenybių 
atsitinka. 

Jis išėjo. Endis lengviau atsikvėpė. Žvilgtelėjo į Vikę, ji žiūrėjo į 
jį, merginos akys buvo išplėstos ir išsigandusios. “Ji perima tavo 
emocijas, - galvojo jis. - Kaip radijas. Pagailėk jos! Atmink, ji aps- 
vaiginta, kad ir koks ten tirpalas būtų". 

Endis nusišypsojo jai, po minutės ji atsakė neryžtingu šypsniu. 
Vikė paklausė jo, kas ne taip. Jis atsakė nežinąs, galbūt viskas gerai. 

(bet mes juk nekalbame - jos lūpos nejuda) 

(argi ne?) 

(- vike, ar tai tu?) 

(tai telepatija, endi? taip?) 

Jis nežinojo. Kažkas buvo. Jis užsimerkė. 

Ar jie tikrai asistentai? - sunerimus paklausė ji. Jie nepanašūs į 
tuos asistentus. Ar tai vaistai, Endi? Nežinau, pasakė jis vis dar už- 
merktomis akimis. Nežinau, kas tai. Kas atsitiko tam vaikinui? Tam, 
kurį jie išnešė? Jis atsimerkė ir pažiūrėjo į ją, bet Vikė purtė galvą. 
Ji neprisimena. Endis su nuostaba ir sutrikęs suvokė, kad jis ir pats 
sunkiai beprisimena. Rodės, kad tai atsitiko prieš keletą metų. Tą 
vaikiną apėmė traukuliai, ar ne taip? Raumenų traukuliai, ir viskas. 
Jis... 

Išplėšė sau akis. 

Na, pagaliau, koks skirtumas? 

Ranka, kylanti iš baltų chalatų spiečiaus tarsi skęstančiojo. 

Bet tai atsitiko labai seniai. Lyg dvyliktame amžiuje. 

Kruvina ranka. Pliaukšteli per schemą. Schema švilpdama susisu- 
ka į ritinį. 

Geriau gulėti ramiai. Vikė, rodos, vėl sunerimo. 

Staiga iš garsiakalbių ant lubų pasklido muzika, ir tai buvo malo- 
nu... daug maloniau, negu galvoti apie traukulius ir ištekėjusias akis. 
Muzika buvo švelni ir kartu didinga. Vėliau Endis nusprendė (pasi- 
konsultavęs su Vike), kad tai buvo Rachmaninovas. Nuo to karto 
klausantis Rachmaninovo jį apimdavo neryškūs, migloti prisimini- 
mai apie begalinį, amžiną laiką 70-ajame Džeison Gerneit Holo kam- 
baryje. 

Kiek tai buvo realybė ir kiek haliucinacija? Dvylika mąstymo me- 
tų taip ir neatsakė Endžiui Makgiui į šitą klausimą. Vienu metu atro- 
dė, kad po kambarį skraido tarsi nematomo vėjo pučiami daiktai: po- 
pieriniai puodukai, rankšluosčiai, aparatas kraujospūdžiui matuoti, 
mirtina parkerių ir pieštukų kruša. Kitą kartą, truputį vėliau (o gal tai 
buvo anksčiau? tiesiog ten nebuvo linijinio nuoseklumo), vienam iš 
testuojamųjų prasidėjo priepuolis ir sustojo širdis - ar ir tai pasirodė? 
Karštligiškai bandyta atgaivinti jį dirbtiniu kvėpavimu, injekcija tie- 
siai į krūtinės ląstą ir galiausiai aparatu, skleidusiu aukštą garsą ir tu- 
rėjusiu du juodus gaubtuvėlius, prijungtus prie storų laidų. Endžiui 

atrodė, kad jis pamena, kaip vienas iš “asistentų" staugė: “Krestelk jį! 
Krestelk jį! Arba duok man, avigalvi!“ 

Paskui jis miegojo, tai prarasdamas, tai vėl atgaudamas sąmonę. 
Jis kalbėjosi su Vike. Jie pasakojosi viens kitam apie save. Endis pa- 
sakojo apie automobilio avariją, kuri nusinešė jo motinos gyvybę, ir 
metus po to, praleistus su teta pusiau šoko būsenoje 1š sielvarto. Vikė 
papasakojo jam, kad septynerių ją bandė išprievartauti vaikinukas, 
pasamdytas ją prižiūrėti, ir dabar ji siaubingai bijo sekso, bijo, kad 
gali pasirodyti frigidiška, ir tai buvo pagrindinė priežastis, dėl kurios 
išsiskyrė su draugu. Jis primygtinai to reikalavo... 

Jie pasakojo vienas kitam dalykus, apie kuriuos vyras ir moteris 
nekalba, kol nebūna pažįstami daug metų... apie kuriuos vyras ir mo- 
teris dažnai iš viso nekalba, netgi vedybinės lovos tamsoje, praleidę 
dešimtmečius kartų. 

Bet ar jie kalbėjo? 

To Endis niekad nesužinojo. 

Laikas sustojo, bet kažkaip praėjo. 

Pamažu jis vadavosi iš snaudulio. Rachmaninovas nutilo... jei iš- 
vis kada nors skambėjo. Vikė ramiai miegojo ant lovelės šalia jo, su- 
nėrusi ant krūtinės rankas - vaiko, užmigusio bekalbant vakarinę 
mirką ją pamilo. Tai buvo gilus ir viską apimantis nenugalimas jaus- 
mas, nebuvo jokių abejonių. 

Po kurio laiko jis apsidairė. Keletas lovų buvo tuščios. Kambary- 
je gulėjo maždaug penki testuojamieji. Kai kurie miegojo. Vienas sė- 
dėjo ant lovos, ir asistentas - visiškai normalus asistentas absolven- 
tas, maždaug dvidešimt penkerių metų - klausinėjo jo ir užrašinėjo į 
bloknotą. Bandomasis tikriausiai pasakė kažką juokinga, nes jie abu 
nusijuokė - negarsiai, atsargiai, kaip juokiamasi, šalia kam nors mie- 
gant. 

Endis atsisėdo ir įvertino savo būklę. Jautėsi puikiai. Pabandė nu- 
sišypsoti - šypsena pavyko. Raumenys ramiai budėjo savo vietose. 
Jis jautėsi žvalus ir energingas, kiekvienas pojūtis buvo aštrus ir ty- 
ras. 

Būtent taip jis jautėsi dar vaikas būdamas, kai pabusdavo šešta- 
dienio rytą su mintimi, jog jo dviratis stovi paremtas ant kojelės ga- 
raže, o priešaky dar visas savaitgalis - kaip svajonių karnavalas, ku- 
riame visi atrakcionai nemokami. 

Priėjo vienas asistentas ir paklausė: 

- Kaip jaučiatės, Endi? 

Endis pažiūrėjo į jį. Tai tas pats vaikinas, kuris darė jam injekciją 
- kada? Prieš metus? Jis persibraukė delnu per skruostą ir išgirdo še- 
rių čiužesį. 

- Kaip Ripas van Vinklis, - pasakė jis. 

Asistentas nusišypsojo: 

- Praėjo tik keturiasdešimt aštuonios valandos, o ne dvidešimt me- 
tų. Kaip iš tikro jaučiatės? 

- Gerai. 

- Normaliai? 

- Kad ir ką reikštų šitas Žodis, taip. Normaliai. Kur Ralfas? 

- Ralfas? - asistentas pakėlė antakius. 

- Taip, Ralfas Baksteris. Maždaug trisdešimt penkerių. Aukštas 
vyrukas. Rusvais plaukais. 

Asistentas vėl nusišypsojo. 

- Jūs jį išgalvojote, - pasakė. 

Endis abejodamas pažiūrėjo į asistentą: 

- Ką padariau? 

- Išsigalvojote. Įsivaizdavote. Vienintelis man Žinomas Ralfas, 
kuris kaip nors susijęs su “Lot šešių" bandymais, yra “Dartano far- 
macijos“ atstovas, vardu Ralfas Stainhemas. Ir jam penkiasdešimt 
penkeri ar panašiai. 

Endis tylėdamas ilgai Žiūrėjo į asistentą. Ralfas - iliuzija? Ką gi, 
galbūt. Aišku, tai paranojiniai narkotinio sapno elementai; Endis pri- 
siminė, rodos, laikė Ralfą kažkokiu slaptu agentu, kuris galabijo įvai- 
rius žmones. Jis šyptelėjo. Asistentas atsakė šypsena... tarsi paruošta 
iš anksto, pagalvojo Endis. O gal tai irgi paranoja? Taip, Žinoma. 

Vaikiną, kuris sėdėjo ant lovos ir kalbėjosi, kai Endis pabudo, da- 
bar lydėjo iš kambario, jis gėrė iš popierinio indelio apelsinų sultis. 

Endis atsargiai paklausė: 

- Niekas nenukentėjo, a? 

- Nukentėjo? 

- Na... ar niekam nebuvo konvulsijų, a? Arba... 

Asistentas susirūpinęs pasilenkė prie jo: 

- Klausyktt, Endi, tikiuosi, neimsit skambinti apie tokius dalykus 
po visą koledžą. Tai sujauktų daktaro Venleso tyrimų programą. Ki- 
tą semestrą mes gausim “Lot septynis“ ir "aštuonis", ir... 

- Tai kas nors buvo? 

- Vienam vaikinukui kilo muskulinė reakcija, nedidelė, bet gana 
skausminga, - pasakė asistentas. - Ji išnyko be pasekmių mažiau nei 
per penkiolika minučių. Bet mes gyvenam kaip ant parako statinės. 
Nutraukti šaukimus į armiją, uždrausti ROTS, uždrausti “Dow Che- 
mical“* darbuotojų rinkimą, kadangi jie daro napalmą... Daiktai pra- 
randa proporcijas, o aš įsitikinęs, kad tai labai svarbūs tyrimai. 

- Kas buvo tas vaikinas? 

- Juk jūs Žinot, kad negaliu to pasakyti. Bet prašau prisiminti, kad 
jus veikė silpnas haliucinogenas. Nepainiokite vaistų sukeltų fantazi- 
jų su realybe ir neplatinkit šitos mišrainės. 

- Man nebus leidžiama to daryti? - paklausė Endis. 

Asistentas atrodė sumišęs: 

- Neįsivaizduoju, kaip galėtume jus sustabdyti. Visos koledžo ty- 
rinėjimų programos priklauso nuo savanorių. Už tuos sumautus porą 
šimtų dolerių mes negalime tikėtis, kad pasirašysit tylėjimo priesai- 
ką, tiesa? 

Endis pajuto palengvėjimą. Jei tas vaikinas meluoja, tai meluoja 
nė nemirktelėdamas. Tai buvo tik haliucinacijų grandinė. Šalimais, 
lovoje, pradėjo judėti Vikė. | 

- Na kaip? - šypsodamasis paklausė asistentas. - Atrodo, aš turė- 
čiau uždavinėti klausimus. | 

Ir ėmė klausinėti. Kai Endis baigė atsakinėti, pabudo Vikė. Ji at- 
rodė pailsėjusi, rami ir švytinti, šypsojosi jam. Klausimai buvo konk- 
retūs. Daugelį jų Endis pats savęs paklaustų. 

Bet kodėl jam atrodė, kad jie buvo tik priedanga? 

Tą vakarą, sėdėdami ant kušetės viename 1š mažesnių studentų 
klubo poilsio kambarių, Endis ir Vikė lygino savo haliucinacijas. 

Ji neprisiminė to, kas kėlė jam daugiausia nerimo: kruvinos ran- 
kos, sumojavusios virš baltų chalatų būrio, pliaukštelėjusios per sche- 
mą ir pradingusios. Endis visai neprisiminė to, kas jai liko ryškiau- 

sia: vyras ilgais šviesiais plaukais pastatė šalia jos lovos sudedamą 
staliuką akių aukštyje, išdėliojo ant jo didelių domino kauliukų eilę 
ir pasakė: “Numuškit juos, Vike. Numuškit juos visus". Paklusdama 
ji pakėlė rankas jų nustumti, bet vyras švelniai, nors tvirtai, vėl jas 
prispaudė jai prie krūtinės. “Jums nereikia rankų, Vike, - pasakė jis. 
- Tiesiog numuškit juos". Ji žvilgtelėjo į kauliukus, ir jie visi vienas 
paskui kitą nukrito. Dvylika ar panašiai. 

- Po to pasijutau labai pavargusi, - pasakojo ji Endžiui, droviai 
šypsodamasi. - Man pasirodė, lyg mes kalbėtume apie Vietnamą. Aš 
pasakiau kažką tokio: “Iš tikro, jei kris Pietų Vietnamas, visi jie 
žlugs“. Jis nusišypsojo, paplojo man per rankas ir pasakė: “Kodėl gi 
jums, Vike, nepamiegojus? Jūs tikriausiai pavargote". Ir aš užmigau, 
- ji palingavo galva. - Dabar tai atrodo nerealu. Tikriausiai visa tai aš 
išsigalvojau arba patyriau praeities sukurtą haliucinaciją. Tu nepame- 
ni, ar matei jį? Aukštas vaikinas šviesiais plaukais iki pečių Ir nedi- 
deliu randu ant smakro? 

Endis papurtė galvą. 

- Nesuprantu, kaip mes galėjome patirti tą pačią haliucinaciją, - 
pasakė Endis, - jei tik jie neišrado vaistų, tuo pačiu metu sukeliančių 
ir telepatiją, ir haliucinacijas. Buvo kalbų apie tokius paskutiniaisiais 
metais... svarbiausia tai, kad haliucinogenai gali paaštrinti jutimus... 
- jis gūžtelėjo pečiais, paskui šyptelėjo. - Karlosai Kastaneda*, kur 
jūs, kai mums reikalingas? 

- O galbūt mes tiesiog jau aptarėme tą patį regėjimą ir tai pamir- 
šome? - paklausė Vikė. 

Jis sutiko, kad tai visiškai įmanomas dalykas, bet visa patirtis te- 
bekėlė nerimą. 

Sukaupęs drąsą, jis pasakė: 

- Vienintelis dalykas, kuriuo visiškai neabejoju, - kad aš, atrodo, 
tave, Vike, imu įsimylėti. 

Ji nervingai nusišypsojo ir pabučiavo jį į lūpų kamputį: 

- Labai miela, Endi, bet... 

- Bet tu truputį prisibijai manęs. Galbūt vyrų apskritai. 

- Galbūt taip. 

- Aš prašau tiktai vilties. 


* Carlos Castaneda - amerikiečių antropologas. 

- Tu ją gausi, - pasakė ji. - Tu man patinki, Endi. Labai. Bet, pra- 
šau prisimint, kad aš bijau. Kartais aš tiesiog... bijau, - ji pabandė 
lengvai gūžtelti pečiais, bet tai labiau priminė drebulį. 

- Prisiminsiu, - pažadėjo jis, prisitraukė ją prie savęs ir pabučia- 
vo. Sekundę padvejojusi, pati jį pabučiavo, stipriai laikydama Endžio 
rankas savose. 

- Tėtuk! - suriko Čarlė. 

Pasaulis liguistai sukosi prieš Endžio akis. Natrio žibintai palei 
Nortvėjų atsidūrė po juo, žemė iš viršaus tarsi bandė nuo jo nusipur- 
tyti. Paskui jis čiuožė ant užpakalio nuožulnesne pylimo dalimi kaip 
vaikas rogutėmis. Žemiau, apačioje, bejėgiškai ritosi Čarlė. 

O ne, ji lekia tiesiai po ratais... 

- Čarle, - taip kimiai jis suriko, kad skausmas persmelkė gerklę ir 
galvą. - Saugokis! 

Ir štai ji apačioje prigludo prie Žemės ant kelkraščio, rauda apš- 
viesta aštrių pralekiančių mašinų šviesų. Po sekundės, garsiai žneg- 
telėjęs, jis nuvirto šalia, kad net skausmas perėjo per visą stuburą ir 
sudavė į galvą. Daiktai susidvejino, susitrejino prieš jo akis, po to pa- 
mažu sugrįžo į savo vietas. 

Čarlė tupėjo užsidengusi veidą rankomis. 

- Čarle, - pasakė jis, paliesdamas jos ranką. - Viskas gerai, ma- 
žute. 

- Gaila, kad nepakliuvau po mašina! - išrėkė ji veriančiu ir piktu 
balsu, su tokia neapykanta sau, kad Endžiui syspaudė širdį. - Taip 
man ir reikia už tą padegtą žmogų! 

- Š-š-š, - nuramino jis. - Čarle, negalvok daugiau apie tai. 

Jis apkabino ją. Mašinos švilpė pro šalį. Bet kurioje iš jų galėjo 
būti policija, tada viskas baigta. Nors dabar tai būtų vos ne paleng- 
vėjimas. 

Kūkčiojimas nutilo. Iš dalies, suprato jis, tai - nuovargis. Tas pats 
nuovargis išaugino jo skausmą iki begalybės ir užliejo nereikalingais 
prisiminimais. Jei tik jie galėtų nusigauti kur nors ir prigulti... 

- Gali dtsikelti, Čarle? 

Ji lėtai pakilo, braukdama paskutines ašaras. Tamsoje mergaitės 
veidas priminė mirtinai išblyškusį mėnuliuką. Sunku buvo į ją Žiūrė- 

ti - Endis jautėsi kaltas dėl visko. Jai reikėtų jaukiai susisukti lovoje 
su pliušiniu meškiuku užantyje kokiam nors name, už kurį išmokėta 
beveik visa paskola, ir kitą rytą keliauti į mokyklą bei triūsti ten Die- 
vui, šaliai ir antros klasės mokyklos programai. O dabar ji stovi Niu- 
Jorko šiaurinės autostrados šalikelėje pirmą valandą nakties ir jaučia- 
si kalta, nes paveldėjo iš tėvo ir motinos tą, ką galėjo pasirinkti ne 
daugiau negu savo akių žydrumą. Kaip paaiškinti septynerių metų 
mergaitei, kad kartą tėtukui ir mamytei prireikė dviejų šimtų dolerių 
ir žmonės, su kuriais jie turėjo reikalų, tvirtino, neva viskas bus ge- 
rai, 0 iš tikrųjų melavo? 

- Reikia pagauti mašiną, - pasakė Endis ir negalėjo paaiškinti, ar 
apkabino ranka jos pečius norėdamas nuraminti, ar ieškodamas sau 
atramos. - Nusigausim iki viešbučio ir pamiegosim. Paskui pagalvo- 
sime, ką daryti toliau. Tinka? 

Čarlė abejingai linktelėjo. 

- Gerai, - pasakė jis ir iškėlė nykštį. Automobiliai nekreipdami dė- 
mesio lėkė pro šalį, o už nepilnų dviejų mylių judėjo žalioji mašina. 
Endis apie tai nieko nežinojo, jo sujaudintas protas grįžo į tą vakarą 
su Vike studentų klube. Ji gyveno viename iš bendrabučių - pastate, 
į kurį ją palydėjo ir vėl pajuto merginos lūpas tiesiog ant laiptelio 
priešais dideles dvivėres duris. Vikė nedrąsiai apkabino rankomis 
jam kaklą, ši mergaitė, ši nekalta mergaitė. Jie buvo jauni, Dieve, jie 
buvo tokie jauni. 

Pro šalį lėkė mašinos, kiekvienas vėjo gūsis blaškė Čarlės plau- 
kus, o jis prisiminė, kuo baigėsi tas vakaras prieš dvylika metų. 

Parlydėjęs Vikę į bendrabutį, Endis perėjo koledžo teritoriją ir pa- 
suko plento link, kur ketino pasigauti mašiną iki miesto. Gegužės vė- 
jas daužėsi alėjos guobų vainikuose, nors jis vos jautė jo dvelksmą; 
tarsi nematoma upė sruvo tiesiai virš jo, ir tik silpniausios ir toli- 
miausios jos srovelės pasiekdavo Endį. 

Džeison Gerneit Holas buvo pakeliui, ir Endis sustojo prieš pilką 
jo masyvą. Aplink, pasidavę neregėtai tos vėjo upės srovei, šoko 
šviežiai sulapoję medžiai. Šaltukas nubėgo stuburu ir tarsi apsistojo 
pilve, sukeldamas lengvą drebulį. Jis net pašiurpo, nors vakaras bu- 
vo šiltas. Didelis mėnulis kaip sidabro doleris plaukė tarp debesų 

sangrūdų - paauksuotų laivų, kuriuos tamsia oro upe ginė vėjas. Mė- 
nulio šviesa atsispindėjo pastato languose, darydama juos panašius į 
tuščias nemalonias akis. 

“Čia kažkas atsitiko, - mąstė jis. - Kai kas daugiau, negu mums 
pasakojo ir vertė tikėti. Tai kas gi? 

Mintyse vėl matė tą skęstančią kruviną ranką - tik šįkart ji 
pliaukštelėjo per schemą, palikdama kablelio formos kraujo dėmę... 
ir tada schema čežėdama susisuko. 

Jis ėjo pastato link. Kvailystė. Jie neįleis tavęs į auditoriją po de- 
šimtos valandos. Ir... 

Jr aš bijau. 

Taip. Tikrai. Per daug neramių pusiau prisiminimų. Per daug 
lengva įtikinti save, kad tai išsigalvojimas; Vikė jau beveik pasiruo- 
šusi su tuo susitaikyti. Bandomasis, išplėšiantis sau akis. Kažkuri rė- 
kė, kad ji norėtų mirti, kad mirti geriau negu tai, netgi jei tektų ke- 
liauti į pragarą ir amžinai ten degti. Kažkam sustojo širdis, ir jis su 
bauginančiu profesionalumu buvo išvežtas. Sakykim atvirai, seni En- 
di, apmąstymai apie telepatiją tavęs nebaugina. Tave baugina mintis, 
kad tie dalykai galėjo įvykti. 

Kaukšėdamas kulnais jis pakilo prie didelių dvipusių durų ir pa- 
bandė jas atidaryti. Užrakinta. Už jų matėsi tuščias vestibiulis. Endis 
pasibeldė, bet kai pamatė kažką išeinant iš šešėlio, vos nepabėgo. 
Vos nepabėgo todėl, kad iš to šešėlio turėjo pasirodyti Ralfo Bakste- 
rio arba aukšto vyro šviesiais plaukais ir randu ant smakro veidas. 

Tačiau Žmogus, priėjęs prie vestibiulio durų, atrakinęs jas ir iški- 
šęs savo irzlią fizionomiją, buvo tipiškas koledžo sargas: maždaug 
šešiasdešimt dvejų, raukšlėtais skruostais ir kakta, atsargiomis mėly- 
nomis akimis, ašarojančiomis nuo pernelyg dažno bendravimo su bu- 
teliu. Prie juosmens kabėjo didelis žadintuvas. 

- Pastatas uždarytas! - pasakė jis. 

- Žinau, - atsakė Endis, - bet aš dalyvavau eksperimente 70-aja- 
me kambaryje, kuris baigėsi šįryt, ir... 

- Neturi reikšmės! Darbo dienomis pastatas uždaromas devintą! 
Ateikit rytoj! 

- Ir, atrodo, aš ten palikau savo laikrodį, - pasakė Endis. Jis išvis 
neturėjo laikrodžio. - Kaip sakot, a? Aš staigiai žvilgtelėsiu. 

- Negaliu, - kažkaip keistai, neužtikrintai ištarė sargas. 

Nė kiek nesusismąstęs Endis sušnibždėjo: 

- Žinoma, galite. Aš tik žvilgtelėsiu ir tuoj dingsiu. Jūs netgi nep- 
risiminsit, kad aš čia buvau, taip? 

Staiga keistas jausmas: tarsi jis išsinėrė iš savęs ir s/umtelėjo tą 
nusenusį sargą, tik ne rankomis, o galva. Sargas žengė du tris neuž- 
tikrintus Žingsnius atatupstas, paleisdamas duris. 

Endis įėjo truputį susirūpinęs. Galvą pervėrė aštrus skausmas, vė- 
liau jis virto buku maudimu, kuris išnyko po pusvalandžio. 

- Ei, kaip jaučiatės? - paklausė jis sargo. 

- A? Žinoma, gerai, - sargo įtarumas dingo: jis apdovanojo Endį 
draugiška šypsena. - Lipkit ir paieškokit savo laikrodžio, jei norit. 
Neskubėkit. Tikriausiai aš ir neprisiminsiu, kad jūs buvot čia. 

Ir nudūlino sau. 

Endis nepatikliai pažiūrėjo įkandin, išsiblaškęs pasitrynė kaktą, 
tarsi ramindamas ten nedidelį galvos skausmą. Ką, dėl Dievo meilės, 
jis padarė tai senai perekšlei? Kažką, jokių abejonių. 

Jis pasisuko, nuėjo prie laiptų, ėmė lipti. Viršutinis holas tamsus 
1r siauras; Endį apėmė kibus klaustrofobijos jausmas ir užspaudė 
kvėpavimą tarsi neregimu kaklaraiščiu. Čia, viršuje, pastatas tartum 
buvo įstumtas į vėjo upę, ir šis, slidinėdamas karnizais, plonai ūka- 
vo. 70-asis kambarys turėjo dvejas dvivėres duris su matiniais ketur- 
kampiais stiklais viršutinėje dalyje. Endis stovėjo priešais jas klausy- 
damasis, kaip vėjas keliauja grioveliais ir latakais, šlamindamas su- 
rūdijusius pernykščius lapus. Širdis smarkiai baladojosi krūtinėje. 

Jis vos neapsigalvojo; atrodė lengviau nežinoti, pamiršti tai. Bet 
jis ištiesė ranką ir paėmė už vienos iš durų rankenų, įtikinėdamas sa- 
ve, kad nėra ko jaudintis, nes tas prakeiktas kambarys užrakintas, na 
ir ačiū Dievui. 

Tačiau jis nebuvo užrakintas. Rankena lengvai pasisuko. Durys 
atsidarė. 

Kambarys buvo tuščias, užlietas mirksinčios mėnulio šviesos pro 
siūbuojančias senų guobų šakas. Užteko šviesos įžiūrėti, kad lovos 
išneštos. Lenta nutrinta ir nuplauta. Schema buvo susukta kaip 
pakeliama užuolaida, tik kabėjo žiedas, už kurio traukiama. Endis 
priėjo prie jo, ištiesė drebančią ranką 1r patempė už žiedo žemyn. 

Smegenų pusrutuliai: Žmogaus smegenys suskirstytos į dalis ir su- 
žymėtos kaip mėsininko schemoje. Vien bežiūrint į jas, darėsi krau- 
pu kaip po LSD. Plakatas nebuvo niekuo ypatingas, jis kėlė šleikštu- 
lį, 1 iš Endžio gerklės išsiveržė dejonė, silpna kaip voratinklio gija. 

Kraujo dėmė tebebuvo, mirgančioje mėnulio šviesoje ji priminė 
juodą kablelį. Spausdintas pavadinimas, kuris iki savaitgalio bandy- 
mo buvo CORPUS CALLOSUM, dabar dėl dėmės virto COR 
OSUM. 

Tokia smulkmenėlė. 

Tokios milžiniškos reikšmės. 

Endis stovėjo tamsoje žiūrėdamas į ją, ir jį ėmė 1š tikro purtyti. 
Kiek tai patvirtina įvykius? Iš dalies? Daug? Viską? Nieko? 

Už savęs išgirdo garsą ar tarėsi išgirdęs: sėlinantį bato girgžtelė- 
jimą. 

Jo rankos sudrebėjo, ir viena taip pat šlykščiai pliaukštelėjo per 
plakatą. Jis vėl susisuko į ritinį, klaikiai sudžeržgęs juodame tarsi ša- 
chta kambaryje. | 

Staigus barkštelėjimas į tolimą langą, apdulkusį mėnulio šviesa; 
šakelė, o gal negyvi pirštai, aplipę krauju ir mėsos draiskalais: į/eis- 
kite mane aš čia palikau savo akis o įleiskit mane įleiskit mane... 

Jis skriejo sulėtintame sapne, slomo sapne, staigiai patikėjęs, kad 
tai tas pats vaikinukas, dvasia balta drobule su varvančiomis juodo- 
mis skylėmis vietoj akių. Jo širdis įstrigo tiesog gerklėje. 

Nė gyvos dvasios. 

Nieko. 

Nervai neišlaikė, ir kai šakelė vėl ėmė nenumaldomai bilsnoti, jis 
išlėkė nepasirūpinęs uždaryti paskui save kambario durų. Jis bėgo 
siauru koridoriumi ir netikėtai išgirdo atsivejančius Žingsnius - jo pa- 
ties skubančių Žingsnių aidą. Sunkiai kvėpuodamas nulėkė laiptais, 
žengė po du iš karto, kol vėl atsidūrė vestibiulyje. Kraujas kalė smil- 
kiniuose. Oras, eidamas gerkle, badė kaip sausas šienas. 

Sargo nesimatė. Endis išėjo užtrenkdamas paskui save dideles 
stiklines duris 1r vogčiomis nugūrino aikštės link tarsi bėglys, kuo jis 
vėliau ir tapo. 

Po penkių dienų Endis nusitempė Vikę Tomlinson beveik prieš 
jos valią į Džeison Gerneit Holą, nors ji nusprendė, kad daugiau ne- 
nori galvoti apie eksperimentą. Ji gavo savo dviejų šimtų dolerių če- 
kį iš Psichologijos skyriaus, paėmė už jį pinigus ir norėjo pamiršti, iš 
kur juos gavo. 

Endis įtikino Vikę nueiti, panaudojęs tokią gražbylystę, kokią net 
neįtarė turįs. Jie patraukė per pietų pertrauką be dešimt trys. Apsnū- 
dusiame gegužės ore sklido Harisono bažnytėlės varpų skambesys. 

- Kas gali atsitikti dienos šviesoje? - ramino jis, sunkiai gebėda- 
mas paaiškinti net pats sau, ko jiems reikėtų bijoti. - Kai dešimtys 
žmonių aplink. 

- Aš tiesiog nenoriu eiti, Endi, - atsikalbinėjo ji, bet vis dėlto 
nuėjo. 

Du ar trys vaikinukai žengė iš auditorijos su knygomis po pažas- 
timi. Saulė nudažė langus skaidresniu atspalviu nei mėnuo, tas apdul- 
kėjęs briliantas. Kartu su Endžiu ir Vike auditorijon įėjo keletas žŽmo- 
nių - trečią čia turėjo prasidėti biologijos seminaras. Vienas iš jų ki- 
tiems dviems pradėjo tyliai ir rimtai pasakoti apie maršą prieš rezer- 
vo šaukimą, kuris turėjo įvykti savaitgalį. Į Endį ir Vikę niekas nek- 
reipė nė mažiausio dėmesio. 

- Gerai, - pasakė Endis. Jo balsas buvo pakimęs ir nervingas. - 
Na, Žvilgtelėkim. 

Patraukęs už kabančio žiedo, jis išvyniojo schemą. Prieš akis sto- 
vėjo nuogas vyras, jo oda buvo nuimta ir ant kiekvieno organo užra- 
šytas pavadinimas. Raumenys atrodė kaip susipynusios verpalų gijos. 
Kažkoks protuolis pavadino jį Oskaru Niurzga. 

- Jėzau! - ištarė Endis. 

Ji sugriebė jo delną šilta, drėgna nuo susijaudinimo ranka. 

- Endi, - pasakė ji. - Prašau, eikim. Kol mūsų nieks nepažino. 

Taip, reikia eiti. Tai, kad plakatą pakeitė, išgąsdino jį labiau nei 
bet kas kitas. Jis staigiai timptelėjo žiedą žemyn, ir plakatas susisu- 
ko. Taip pat bjauriai sudžeržgęs. 

Plakatas kitas. Garsas tas pats. Ir po dvylikos metų jis girdėjo tą 
garsą, kai imdavo skaudėti galvą. Po tos dienos jis niekad daugiau 
neįžengė į Džeison Gerneit Holo 70-ąjį kambarį, bet tą garsą prisimi- 
nė gerai. 

Retkarčiais girdėdavo jį sapnuose... ir matė tą kviečiančią, skęs- 
tančią kruviną ranką. 


18 


Zalioji mašina praslinko šoniniu oro uosto keliuku Nortvėjaus 
link. Už vairo sėdėjo Norvilas Beitsas, rankos ant vairo - tarsi laik- 

rodžio rodyklės ant dešimtos ir antros valandos. Iš imtuvo prislopin- 
tai ir ramiai liejosi klasikinė muzika. Dabar jo plaukai buvo trumpi 
ir sušukuoti atgal, bet nedidelis pusapvalis randas ant smakro nepa- 
sikeitė - vaikystėje jis įsipjovė nudužusiu kokakolos buteliu. Vikė, 
jei būtų gyva, pažintų jį. 

- Priekyje ant kelio mūsų agentas, - pranešė vyras mėlynu kostiu- 
mu. Jį vadino Džonu Meju. - Tas vaikinas - išverstkailis. Dirba ir 
DIA, ir mums. 

- Eilinis parsidavėlis, - pasakė trečiasis, ir visi trys nervingai nu- 
sijuokė. Jie žinojo, kad grobis arti, beveik jautė kraujo kvapą. Trečia- 
sis buvo Orvilas Džeimisonas, bet jis labiau mėgo būti vadinamas 
inicialais - Odžėjum arba dar geriau - Kietuoliu. Visus tarnybinius 
popierius pasirašinėjo šiais inicialais. Kartą net pasirašė Kietuoliu, o 
tas kalės vaikas Kepas davė pastabą. Ne žodinę, o įrašė į jo asmens 
bylą. 

- Manot, jie Nortvėjuje, a? - paklausė Odžėjus. 

Norvilas Beitsas gūžtelėjo pečiais. 

- Arba Nortvėjuje, arba pasuko į Olbanį, - pasakė jis. - Pavedžiau 
vietiniam mulkiui miesto viešbučius, nes tai jo miestas, teisingai? 

- Teisingai, - pritarė Džonas Mejas. Jis su Norvilu gerai sutiko. 
Seniai. Nuo 70-ojo Džeison Gerneit Holo kambario laikų, o ten, 
drauguži, jei kas paklaustų, buvo kraupoka. Džonas daugiau nenorė- 
tų patirti ko nors panašaus. Būtent jis bandė atgaivinti vaikinuką, ku- 
riam sustojo širdis. Jis tarmavo mediku Vietnamo karo pradžioje ir Ži- 
nojo, kaip naudotis defibriliatoriumi - bent jau teoriškai. Praktiškai 
taip gerai nepasisekė, ir jie prarado tą vaikiną. Tą dieną dvylika jau- 
nuolių gavo “Lot šešis". Du mirė - vaikinas nuo širdies smūgio ir 
mergaitė; ji mirė po šešių dienų bendrabutyje, atrodo, staiga užsikim- 
šus smegenų kraujagyslėms. Kiti du galutinai išprotėjo - tas vaikinas, 
apakinęs save, ir mergina, kurią vėliau visiškai suparalyžiavo nuo 
kaklo iki kojų. Venlesas sakė, kad tai psichologinis dalykas, bet kas, 
po galais, žino? Taip, šauniai padirbėjome tą dieną. 

- Vietinis mulkis i1ma su savim žmoną, - kalbėjo Norvilas. - Ji ieš- 
ko savo anūkės. Jos sūnus pabėgo su maža mergaite. Nemaloni sky- 
rybų istorija ir visa kita. Ji nenori be reikalo kreiptis į policiją, bet 
nuogąstauja, kad tik sūnui nepasimaišytų galvoje. Jei ji gerai suvai- 
dins, mieste neatsiras nė vieno naktinio šveicoriaus, kuris nepraneš- 
tų, jei tiedu išsinuomotų pas jį numerį. 

- Jei gerai suvaidins, - suabejojo Odžėjus. - Niekad nežinai, ko 
laukt 1š neprofesionalų. 

Džonas pasakė: 

- Sukame artimiausiame panduse, tinka? 

- Tinka, - pasakė Norvilas. - Liko trys ar keturios minutės. 

- Jie suspėjo čia nusileisti? 

- Suspėjo, jei nuvažiavo ant užpakalių. Gal pačiupsim juos bal- 
suojančius čia, ant panduso. O gal jie kirto kampą ir nuėjo į kitą pu- 
sę, į šalikelę. Šiaip ar taip, pavažinėsim pirmyn atgal, kol užtiksim 
juos. 

- Kur išsiruošei, balandėli, eikš čia, - ištarė Kietuolis ir nusikva- 
tojo. Po kaire jo ranka dėkle kabėjo “Magnum-357"*. Jis vadino jį 
“patranka". 

- Jei jie sugavo pakeleivingą mašiną, mums velniškai nenuskilo, 
Norvai, - pasakė Džonas. 

Norvilas gūžtelėjo. 

- Visko gali būti. Po pirmos penkiolika. Mašinų mažai - benzinas 
ribotas. Ką pagalvos misteris biznierius, pamatęs tėvelį su maža mer- 
gaite balsuojant? 

- Pagalvos - blogi reikaliukai, - pasakė Džonas. 

- Visaip gali būti. 

Odžėjus vėl nusikvatojo. Tamsoje mirksėjo lemputė, žyminti įva- 
žiavimą iš panduso į Nortvėjų. Jis uždėjo ranką ant medinės savo 
“patrankos"' rankenos. Dėl visa ko. 

Pro juos pravažiavo furgonas, sukėlęs šalto vėjo gūsį... paskui su- 
Žibo stabdžių Žibintai, ir jis nusuko į kelkraštį už kokių penkiasdeš- 
imties jardų nuo jų. 

- Ačiū Dievui, - tyliai ištarė Endis. - Leisk, aš pakalbėsiu, Čarle. 

- Gerai, tėtuk, - jos balsas skambėjo abejingai. Po akimis vėl pa- 
sirodė tamsūs ratilai. Furgonas grįžinėjo atgal, jie ėjo jo link. Endžio 
galva buvo tarsi lėtai besipučiantis švino balionas. 

Ant šoninės sienos pavaizduotos scenos iš “Tūkstančio tir vienos 
nakties“: kalifai, gražuolės su perregimais vualiais, kilimas, stebuk- 
lingai skrendantis oru. Kilimas neabejotinai turėjo būti raudonas, bet 
natrio lempų šviesoje jis rodėsi sukrešėjusio kraujo spalvos. 

Endis atidarė dureles ir įsodino Čarlę. Paskui įlindo pats. 

- Ačiū, misteri, - pasakė jis. - Išgelbėjot mums gyvybę. 

- Prašau, - linktelėjo vairuotojas. - Sveika, mažute nepažįstamoji. 

- Sveikas, - vos girdimai pratarė Čarlė. 

Vairuotojas žvilgtelėjo į šoninį veidrodėlį, pajudėjo, vis didinda-- 
mas greitį, kelkraščiu, paskui išvažiavo į pagrindinę juostą. Kai En- 
dis žvilgtelėjo per vos palinkusią Čarlės galvą, pajuto kaltės jausmą: 
vairuotojas buvo jaunas, kaip tik iš tų, pro kuriuos Endis visada pra- 
važiuodavo, kai jie balsuodavo šalikelėje. Stambus, nors ir liesas, su 
ilga juoda barzda, kuri raitėsi ant krūtinės, ir plačiabryle fetrine sk- 
rybėle, atrodžiusia lyg rekvizitas iš kino filmo apie besivaidijančius 
Kentukio kaimiečius. Iš cigaretės, tikriausiai suktinukės, kuri kyšojo 
burnos kamputyje, kilo dūmelis. Paprasta cigaretė, sprendžiant iš 
kvapo - jokio saldaus kanapės aromato. 

- Kur trauki, drauguži? - paklausė vairuotojas. 

- Į antrą miestą nuo čia, - atsakė Endis. 

- Hastings Gleną? 

- Taip. 

Vairuotojas linktelėjo. 

- Bėgi nuo ko nors tikriausiai. 

Čarlė įsitempė, ir Endis, norėdamas nuraminti, uždėjo jai ant nu- 
garos ranką ir ėmė švelniai glostyti, kol ji vėl atsipalaidavo. Vairuo- 
tojo balse nesijautė grėsmės. 

- Teismo vykdytojas oro uoste, - pasakė jis. 
barzdoje, - išsitraukė iš burnos cigaretę ir atsargiai išmetė ją pro pu- 
siau atvirą langą. Ją tuoj prarijo vėjo srovė. 

- Tikriausiai kas nors dėl šitos mažos nepažįstamosios, - smalsavo 
toliau. 

- Nelabai apsirikot, - pritarė Endis. 

Vairuotojas nutilo. Endis atsilošė stengdamasis numalšinti galvos 
skausmą. Rodės, kad jis užstrigo tame nepakeliamame iki riksmo ly- 
gyje. Ar buvo kada taip blogai? Neįmanoma atsakyti. Kiekvieną kar- 
tą, kai skausmas praeidavo, jam atrodė, kad blogiau būti negalėjo. Ir 
ne anksčiau kaip po mėnesio jis išdrįsdavo vėl stumtelėti mintimis. 
Jis žinojo, kad antras miestas pakeliui nėra labai toli, bet daugiau 
šiandien jis neįstengė. Išsunktas galutinai, ką darysi, tiks ir Hastings 
Glenas. 

- Už ką sergi, drauguži? - paklausė jo vairuotojas. 

- A? 

- Čempionatas. “San Diego šventikai“ pasaulio čempionate - kaip 
tau tas patinka? 

- Gerokai atsiplėšė, - sutiko Endis. Jo balsas sklido iš kažkur toli 
- tarsi povandeninio varpo skambėjimas. 

- Nekaip jauties, drauguži? Atrodai išbalęs. 

- Skauda galvą, - paaiškino Endis. - Migrena. 

- Per didelis spaudimas, - linktelėjo vairuotojas. - Nuraukiu. 
Apsistojate viešbutyje? Reikia smulkių? Galiu pasiūlyti penkis. No- 
rėčiau daugiau, bet keliauju į Kaliforniją, turiu taupyti. Kaip Džoud- 
sai “Rūstybės kekėse". 

Endis dėkingai nusišypsojo. 

- Manau, susistvarkysim. 

- Puiku, - žvilgtelėjo į snaudžiančią Čarlę. - Simpatiška mergiūkš- 
tė, drauguži. Prižiūri ją? 

- Kaip tik sugebu, - pasakė Endis. 

- Gerai, - sutiko vairuotojas. - Taip ir užrašysim. 


Hastings Glenas pasirodė vos didesnis už aikštelę prie kelio; tokiu 
metu visi šviesoforai mirksėjo. Barzdotas vairuotojas kaimietiška sk- 
rybėle įsuko į šoninį keliuką, pravažiavo miegantį miestelį, paskui 
4()-uojuų keliu link viešbutuko “Svajos"', statinio iš rausvų plokščių 
priešais nupjautų kukurūzų lauką, su rožine neono iškaba ant fasado, 
kuri periodiškai mirkčiojo tamsoje neegzistuojančių žodžiu LA S A. 
Čarlė grimzdo į miegą, vis labiau ir labiau linko į kairę, kol jos gal- 
va atsirėmė į džinsuotą vairuotojo šlaunį. Endis pasiūlė pakelti ją, bet 
vairuotojas papurtė galvą. 

- Nesirūpink, drauguži. Tegul miega. 

- Ar neišleistumėt mūsų truputį toliau? - paklausė Endis. Buvo 
sunku galvoti, bet šitas atsargumas kilo beveik intuityviai. 

- Nenori, kad portjė sužinotų, jog be mašinos? - vairuotojas nusi- 
šypsojo. - Žinoma, drauguži. Bet tokioje vietoje jie nė akim nemirk- 
tels, net jei atmintum dviračiu, - furgono ratai brūžtelėjo per šaligai- 
vio kraštą. - Garantuoji, kad nereiks penkių? 

- Galbūt reiks, - neužtikrintai sumurmėjo Endis. - Gal užrašytu- 
mėt man savo adresą? Aš atsiųsiu. 

Vairuotojas vėl nusišypsojo. 

- Mano adresas - “Kelyje", - pasakė jis, traukdamas piniginę. - 
Bet kada nors gali vėl pamatyti mano laimingą besišypsantį veidą, 
tiesa? Kas žino. Čiupk penkinę, drauguži, - jis padavė kupiūrą En- 
džiui, ir staiga šis pravirko - negarsiai, bet pravirko. 

- Nereikia, drauguži, - švelniai pratarė vairuotojas. Jis lengvai pri- 
silietė prie Endžio kaklo. - Gyvenimas yra trumpas, o skausmas - 1!- 
gas, ir mes šioj žemėj, kad padėtume vienas kitam. Sutrumpinta Dži- 
mo Polsono filosofija iš komikso. Saugok mažytę nepažįstamąją. 

- Būtinai, - pažadėjo Endis, šluostydamasis akis. Jis įsidėjo pen- 
kių dolerių banknotą velvetinio švarko kišenėn. 

- Čarle, mažule? Pabusk. Jau nedaug liko. 

Po trijų minučių Čarlė mieguista stovėjo šalia jo, o jis žiūrėjo, 
kaip Džimas Polsonas pavažiavo iki uždaro restorano, apsisuko ir pa- 
judėjo pro juos autostrados link. Endis pakėlė ranką. Polsonas atsa- 
kydamas iškėlė savąją. Senas “Fordo"'" markės furgonas su arabų pa- 
sakomis ant bortų: džinais, didžiaisiais viziriais ir paslaptingu skrai- 
dančiu kilimu. Sėkmės tau Kalifornijoje, vaikine, palinkėjo Endis, ir 
jie su Čarle nuėjo “Svajų" viešbučio link. 

- Palauk manęs lauke, kad tavęs nepastebėtų, - pasakė Endis. - 
Gerai? 

- Gerai, tėtuk, - tarsi per miegą sušnabždėjo mergaitė. 

Jis paliko ją prie amžinai žaliuojančio krūmo, priėjo prie durų ir 
paskambino. Maždaug po poros minučių pasirodė trindamas akinius 
pusamžis vyras naktiniu chalatu. Jis atidarė duris 1r neištaręs nė Žo- 
džio įsileido Endį vidun. 

- Ar negalėčiau gauti numerio kairiojo fligelio gale? - paklausė 
Endis. - Pastačiau ten mašiną. 

- Šiuo metų laiku galite gauti visą šiaurinį sparną, - sukrizeno 
naktinis portjė ir iššiepė burną, pilną geltonų dirbtinių dantų. Jis pa- 
davė Endžiui atspausdintą anketą ir parkerį su kažkokių prekių rek- 
lama. Lauke pravažiavo mašina, jos lempų šviesa iš pradžių stiprėjo, 
paskui užgeso. 

Endis užsirašė anketoje Briusu Rozelu. Briusas važiavo 1978-ųjų 
“Vega", Niujorko numeris LMS 240. Minutę jis žiūrėjo į grafą OR- 
GANIZACIJA/KOMPANIJA 1r paskui, užėjus įkvėpimui (kiek leido 
jo plyštanti galva), parašė “Jungtinė Amerikos pramoninių automatų 
kompanija". Ir pabraukė GRYNAIS apmokėjimo formos grafoje. 

Pravažiavo dar viena mašina. 

Tarnautojas pasirašė anketą ir paėmė ją. 

- Septyniolika dolerių penkiasdešimt centų. 

- Nesate prieš smulkius? - paklausė Endis. - Neturėjau kada išsi- 
keisti, o tampausi apie dvidešimt svarų sidabrinių. Nemėgstu važiuoti 
pagal iškvietimus kaimų keliukais. 

- Smulkūs eina taip pat gerai. Neprieštarauju. 

- Ačiū, - Endis įkišo ranką į švarko kišenę, pirštais nustūmė pen- 
kių dolerių kupiūrą 1r ištraukė pilną saują ketvirtukų, penkių iš de- 
šimties centų monetų. Jis suskaičiavo keturiolika dolerių, ištraukė dar 
smulkių ir pridėjo, kiek trūko. Tarnautojas atrinkinėjo monetas į dai- 
lius stulpelius, paskui nubraukė juos į reikiamus kasos skyrelius. 

- Žinot, - pasakė jis, užstumdamas stalčių ir su viltim žiūrėdamas 
į Endį. - Aš numušiu penkis žalius nuo kambario sąskaitos, jei patai- 
sysit mano cigarečių automatą. Jis neveikia jau savaitę. 

Endis priėjo prie stovinčio kampe automato, apsimetė apžiūrinė- 
jąS Jį, paskui grįžo. 

- Ne mūsų markė, - pasakė jis. 

- Ot, velnias. Tiek to. Labanakt, drauguži. Jei prireiks, kitą antk- 
lodę rasit sieninėj spintoj. 

- Gerai. 

Endis išėjo. Po kojomis girgždėjo siaubingai dardėdamas ausyse 
žvyras. Jis prisiartino prie visžalio krūmo, kur buvo palikęs Čarlę, 
bet jos ten nebebuvo. 

- Čarle? 

Jokio atsako. Jis perėmė kambario raktą ant ilgos žalios plastiki- 
nės virvelės iš vienos rankos į kitą: abi akimirksniu suprakaitavo. 

- Čarle? 

Vėl jokio atsako. Jis mintimis grįžo atgal, ir dabar jam atrodė, kad 
tuomet, kai jis pildė anketą, pravažiuojantis automobilis sulėtino 
greitį. Gal tai buvo žalioji mašina?! 

Širdis ėmė mušti stipriau ir siuntė į kaukolę skausmo smūgius. Jis 
pabandė suvokti, ką gi daryti, jei Čarlės čia nėra, bet neįstengė. La- 
bai skaudėjo galvą. Jis... 


53 


Iš krūmų gilumos pasigirdo tylus šnarpštimas. Toks pažįstamas 
garsas. Jis pasileido ten, akmenėliai taip ir šovė iš po jo kojų. Kietos 
žalios šakelės braižė kojas ir kabinosi už švarko skvernų. 

Čarlė gulėjo ant šono pievutės pakraštyje, keliukai vos ne ties 
smakru, rankos - tarp jų. Miegojo kaip negyva. Endis pastovėjo va- 
landėlę užsimerkęs ir pažadino ją, kaip tikėjosi, paskutinį kartą šią 
naktį. Tokią ilgą ilgą naktį. 

Jos blakstienos suvirpėjo, ir ji žvilgtelėjo į jį. 

- Tėtuk? - paklausė vos girdimai, pusiau miegodama. - Aš nuėjau, 
kaip sakei, kad niekas nepastebėtų. 

- Žinau, mažule, - pasakė jis. - Žinau, kad nuėjai. Eime. Eime 
miegoti. 


Po dvidešimties minučių jie gulėjo dvigulėje 16-ojo kambario lo- 
voje. Čarlė miegojo lygiai kvėpuodama. Endis snūduriavo, tik rit- 
mingas stuksėjimas galvoje neleido užmigti. Na, ir dar klausimai. 

Jie taip bėga jau beveik metus. Buvo sunku tuo patikėti - gal to- 
dėl, kad ne visada atrodė, jog jie bėga. Kad ir Portsityje, Pensilvani- 
jos valstijoje. Ten Čarlė lankė mokyklą. Ar tai bėgimas, jei tavo duk- 
tė eina į pirmą klasę, o tu dirbi? Jų vos nesučiupo Portsityje, bet ne 
todėl, kad anie pasirodė labai vikrūs (nors ir velniškai atkaklūs, o tai 
labai gąsdino Endį), bet todėl, kad jiedu su Čarle padarė lemtingą 
klaidą - leido sau laikinai užmiršti, jog jie bėgliai. 

Daugiau taip neatsitiks. 

Kaip arti persekiotojai? Vis dar Niujorke? Jei būtų galima tuo 
patikėti: jie neužsirašė taksi numerių, jie vis dar tebeieško jo. Įtikina- 
miau, kad jie Olbanyje, šliaužioja po oro uostą kaip vikšrai po mė- 
sos atliekų krūvą. Hastings Glenas? Galbūt paryčiais. Galbūt 1r ne. 
Hastings Glenas už penkiolikos mylių nuo uosto. Nėra reikalo, kad 
paranoja nugalėtų sveiką nuovoką. 

Taip man ir reikia! Taip man ir reikia už tą padegtą žmogų! 

Jo paties balsas atsako: galėjo būti ir blogiau. Tu galėjai apdegin- 
ti jam veidą. 

Balsai vaiduoklių kambaryje. 

Dar kai kas atėjo jam į galvą. Manoma, kad jis atvažiavęs “Ve- 
ga“. Ateis rytas, ir naktinis portjė neras “Vegos" priešais 16-ąjį 

kambarį; ar pagalvos jis, kad žmogus iš “Jungtinės pramoninių auto- 
matų kompanijos" išvažiavo? Ar ims aiškintis? Dabar nieko nebuvo 
galima padaryti. Jis visiškai išsunktas. 

Man jis pasirodė kažkoks keistas. Atrodė išbalęs, ligotas. Mokėjo 
smulkiais. Sakėsi dirbąs pramoninių automatų kompanijoje, 0 nesu- 
gebėjo pataisyti cigarečių automato vestibiulyje. 

Balsai vaiduoklių kambaryje. 

Edis pasivertė ant šono, klausydamasis lėto, lygaus Čarlės kvėpa- 
vimo. Jis manė, jog anie pagriebė ją, o ji tik nulindo gilyn į krūmus. 
Kad nepastebėtų. Čarlina Roberta Makgi, Čarlė nuo... na, nuo visa- 
da. Jei jie sugaus tave, Čarle, nežinau, ką padarysiu. 

Ir dar vienas balsas, šešerių metų senumo, jo kambario draugo 
balsas. 

Tada Čarlei buvo metukai, ir jis, suprantama, žinojo, kad ji - ne- 
paprastas vaikas. Jie žinojo tą nuo tada, kai ji buvo savaitės laiko, ir 
Vikė pasiguldė ją į lovą, nes mažylę palikus vaikiškoje lovytėje pa- 
galvė pradėjo... na, pradėjo svilti. Tą naktį jie visam laikui išmetė jos 
lovytę, nekalbėdami iš tokios baimės, tokios milžiniškos ir nenusa- 
komos baimės, kad neįmanoma buvo kalbėti. Pagalvė taip įkaito, kad 
apdegino jos skruostelį, ir ji praverkė visą naktį; nepadėjo nė vaistai, 
Endžio rasti vaistinėlėje. Na ir beprotnamis buvo pirmaisiais metais, 
nenutrūkstanti bemiegė baimė! Šiukšlių dėžė užsidegdavo, kai vėla- 
vo buteliukas su pienu, kartą užsiplieskė užuolaidos, ir jei Vikės ne- 
būtų buvę kambaryje... 

Kitą sykį ji nuvirto nuo laiptų, ir tai privertė jį paskambinti Kvin- 
siui. Tada ji jau šliaužiojo ir puikiai rankomis ir keliukais pasispirda- 
ma užsiropšdavo ant laiptelių, po to nusileisdavo. Tą dieną Endis bu- 
vo su ja, Vikė nuėjo su viena drauge į “Senterį'? apsipirkti. Ji dvejo- 
jo, ar eiti, ir Endžiui teko vos ne jėga išgrūsti ją pro duris. Paskuti- 
niu metu ji atrodė per daug išsekusi ir pavargusi. Jos akyse buvo kaž- 
kas, kas jam priminė karo meto pasakojimus apie nuovargį po mūšio. 
Jis skaitė svetainėje netoli laiptų. Čarlė ropinėjo aukštyn ir žemyn. 
Ant laiptų sėdėjo pliušinis meškiukas. Jam, žinoma, reikėjo jį nuim- 
ti, bet kiekvieną kartą kildama Čarlė apeidavo jį, ir Endis nusirami- 


55 


no taip pat, kaip vėliau jį užliūliavo normalus jų gyvenimas Portsi- 
tyje. 

Kai ji nulipinėjo trečiąjį kartą, užkliuvo kojyte už meškiuko ir - 
bumt, pumt - nulėkė žemyn klykdama iš pykčio ir baimės. Laipteliai 
buvo apkalti kilimu, ir ji nė neįsidrėskė, - Dievas saugo girtuoklius 
1r mažus vaikus, sakydavo Kvinsis, - ir Endis pirmąkart tą dieną pa- 
galvojo apie Kvinsį, bet pasilenkė prie jos, pakėlė, prisispaudė prie 
savęs, murmėdamas kažkokius niekus apžiūrėjo, ieškodamas kraujo 
ar išnirusios galūnės, sukrėtimo požymių. Ir... 

Ir staiga pajuto, kaip kažkas pralėkė pro šalį - nematoma, nejįtikė- 
tina minties koncentracija iš dukros galvos. Jis pajuto ją tarsi vėjo gū- 
sį nuo įkaitusio metro traukinio vasaros metu, kai stovi pernelyg arti 
platformos. Švelnus, begarsis šilto oro judėjimas... ir meškiuką apgo- 
bė liepsna. Meškiukas įskaudino Čarlę, Čarlė padarys, kad skaudėtų 
meškiukui. Įsiplieskė liepsna, ir sekundę, kol žaislas anglėjo, Endis 
per ugnies liežuvius pamatė jo juodas akis-sagutes, paskui ugnis jau 
laižė laiptų kilimą, kur meškiukas nukrito. 

Endis paleido dukrelę ir nubėgo gesintuvo, kabėjusio ant sienos 
šalia televizoriaus. Jie su Vike nesikalbėjo apie tai, ką sugeba jų duk- 
tė, - buvo kartų, kai Endis norėjo pasikalbėti, bet Vikė nenorėjo nie- 
ko girdėti; ji su isterišku užsispyrimu vengė šitos temos sakydama, 
kad Čarlei nieko blogo, nieko nenormalaus, - namuose atsirado ge- 
sintuvai, bet niekas nieko nesakė ir neaptarinėjo. Jie pasirodė taip pat 
paslaptingai, kaip pavasariui virstant vasara pasirodo pienės. Jie ne- 
sikalbėjo apie tai, ką sugeba Čarlė, bet visame name kabojo gesintu- 
vai. 

Jis sugriebė artimiausią, jausdamas stiprų svylančio kilimo kvapą, 
puolė prie laiptų... ir visgi užteko laiko prisiminti vaikystėje perskai- 
tytą istoriją “Nuostabus gyvenimas", parašytą kažkokio vaikino, var- 
du Džeromas Biksbis. Tai istorija apie mažą vaikiuką, kuris pavergė 
savo tėvus psichiniu teroru; tai buvo nesibaigiantis košmaras, kur už 
kiekvieno kampo tykojo mirtis ir nežinomybė... nežinomybė, kada 
vaikui užeis priepuolis. 

Čarlė raudodama sėdėjo ant žemės prie pirmojo laiptelio. 

Endis staigiai pasuko gesintuvo rankovėlę ir ėmė purkšti ugnį, 
slopindamas ją. Jis pakėlė meškiuką - šio kailis buvo išmargintas taš- 
kais, dėmėmis, putų kąsniais - ir nunešė jį žemyn. 

Nekęsdamas savęs, bet kažkaip intuityviai suvokdamas, kad rei- 
kia tą padaryti, kad reikia nuvesti liniją, duoti pamoką, jis kone 
prispaudė meškiuką prie išsigandusio, užverkto rėkiančios Čarlės 
veiduko. “Oi tu, šlykštus kalės vaike, - galvojo apimtas nevilties, - 
kodėl tau nenuėjus į virtuvę, nepaėmus peilio ir neperrėžus abiejų jos 
skruostų? Pažymėti ją kokiu nors būdu?"? Jo mintis užkliuvo už šito. 
Randai. Taip. Būtent tą jis ir turi padaryti. Išdeginti randą jos sieloje. 

- Tau toks meškiukas patinka? - suriko jis. Meškiukas pajuodo ir 
j0 rankoje tebuvo šiltas gumulėlis - gabalėlis vėstančios anglies. - 
Tau patinka, kad meškiukas sudegintas ir nebegalėsi su juo daugiau 
žaisti, Čarle? 

Čarlė pasisriūbaudama verkė, odą išmušė raudonos ir baltos dė- 
mės, akys plūdo ašaromis. 

- Taip, meškiukas, - pasakė jis rūsčiai. - Jis sudegė, Čarle. Tu su- 
deginai meškiuką. Jei tu uždegei meškiuką, gali sudeginti ir mamy- 
tę. Tėtuką. Daugiau niekada taip nedaryk! - jis palinko prie jos, bet 
nepakėlė ir neprisilietė. - Nedaryk to, nes tai Blogas Poelgis! 

Tai buvo viskas, kuo galėjo ją nubausti, kuo galėjo pagąsdinti ir 
sukelti siaubą. Pakėlė ją, apkabino, vaikščiojo su ja pirmyn ir atgal, 
kol - visai negreitai - jos raudojimas perėjo į kūkčiojimą ir šnopavi- 
mą. Kai vėl pažiūrėjo į ją, Čarlė miegojo prispaudusi skruostą prie jo 
peties. 

Endis paguldė mergytę ant sofos ir nuėjo į virtuvę prie telefono 
skambinti Kvinsiui. 

Kvinsis nenorėjo kalbėtis. Tais 1975 metais jis dirbo didelėje lėk- 
tuvų statybos korporacijoje ir kalėdiniuose atvirukuose, kuriuos kas- 
met siuntė Makgių šeimai, rašė, kad dirba viceprezidentu, atsakingu 
už personalo dvasinę ramybę. Kai Žmonėms, darantiems lėktuvus, 
kyla problemų, jie eina pas Kvinsį. Kvinsis turi išspręsti jų proble- 
mas: susvetimėjimo jausmą, nepasitikėjimą savimi, galbūt tiesiog 
jausmą, kad darbas nužmogina juos ir grįžę prie konvejerių jie nep- 
risuks varžtelio, kur turi būti veržlė, ir todėl neduš lėktuvai, ir pasau- 
lyje bus išgelbėta demokratija. Už tai Kvinsis gaudavo trisdešimt du 
tūkstančius dolerių per metus - septyniolika tūkstančių daugiau negu 
Endis. “Ir man nė trupučio negėda, - rašė jis, - laikyti tą nedideliu už- 
mokesčiu už tai, kad beveik vienas išlaikau Ameriką ant vandens". 

Toks buvo Kvinsis, kaip visad kandžiai ironiškas. Tačiau jis visai 
nebuvo ironiškas tądien, kai iš Ohajo paskambino Endis; jo duktė 
miegojo ant sofos, ir kambaryje trenkė sudegintu meškiuku bei aps- 
vilusiu kilimu. 

- Girdėjau kai ką, - pasakė pagaliau Kvinsis, supratęs, kad Endis 
taip paprastai jo nepaleis. - Bet kai kada žmonės pasiklauso telefonų, 
drauguži. Gyvename Votergeito eroje. 

- Aš bijau, - pasakė Endis. - Vikė išgąsdinta. Ir Čarlė taip pat. Ką 
girdėjai apie tai, Kvinsi? 

- Kartą vyko eksperimentas, kuriame dalyvavo dvylika žmonių, - 
tarė Kvinsis. - Maždaug prieš šešerius metus. Pameni? 

- Pamenu, - niūriai sumurmėjo Endis. 

- Nedaug iš tų dvylikos liko gyvų. Keturi, kiek girdėjau paskutinį 
kartą. Du susituokė. 

- Taip, - sušnibždėjo Endis, pajutęs viduje augantį siaubą. Liko 
tik keturi? Apie ką Kvinsis kalba? 

- Kiek suprantu, vienas iš jų gali lankstyti raktus ir uždaryti duris 
neprisilietęs prie jų, - Kvinsio balsas vos girdėjosi, praėjęs du tūks- 
tančius mylių telefonų linijomis per sujungimo pastotes, per retrans- 
liavimo punktus ir telefonų mazgus. Nevadoje, Aidahe, Kolorade, 
Ajovoje. Per milijoną vietų, kur galima jo pasiklausyti. 

- Taip? - paklausė Endis stengdamasis kalbėti ramiai. Ir pagalvo- 
j0 apie Vikę, kuri kai kada įjungdavo radiją ar išjungdavo televizo- 
rių nepriėjusi prie jo; Vikė tikriausiai nė nejautė, kad tą daro. 

- Taip, iš tikro, - sakė Kvinsis. - Jis - kaip čia pasakius? - doku- 
mentais patvirtintas faktas. Jam skauda galvą, jei daro tai dažnai, bet 
jis sugeba tą daryti. Jį laiko mažame kambaryje su durimis, kurių jis 
negali atidaryti, ir spyna, kurios negali sulenkti. Jie atlieka su juo 
bandymus. Jis lanksto raktus. Užtrenkia duris. Kiek suprantu, jis be- 
veik pamišęs. 

- O... Dieve... - vos ištarė Endis. 

- Jis stengiasi taikos labui, taigi nieko baisaus, jei ir išprotės, - tę- 
sė Kvinsis. - Jis išprotės dėl dviejų šimtų dvidešimties milijonų ame- 
rikiečių saugumo ir laisvės. Supranti? 

- Taip, - išspaudė Endis. 

- Ką pasakyti apie tuos du, kurie susituokė? Nieko. Kiek Žinoma, 
jie tyliai gyvena kažkokioje ramioje vidurio Amerikos valstijoje, kaip 
antai Ohajus. Galbūt juos kasmet tikrina: ar nelanksto jie raktų, neuž- 

darinėja durų jų neliesdami, nedemonstruoja mažų psichologinių 
triukų vietiniame karnavale sergančiųjų raumenų distrofija labui. Ge- 
rai, kad tie žmonės nieko panašaus nesugeba, tiesa, Endi'? 

Endis užsimerkė ir įkvėpė sudegusios medžiagos kvapo. Kartais 
Čarlė atidarydavo šaldytuvo duris, žvilgtelėdavo ten ir vėl nuropoda- 
vo. Jei Vikė tuo metu lygindavo, tereikdavo jai pažiūrėti į dureles - 
ir jos pačios užsidarydavo; Vikė nė nesuvokdavo, kad daro ką nors 
neįprasta. Taip būdavo retkarčiais. Kartais nepavykdavo, ji turėdavo 
palikti lygintuvą ir pati uždaryti šaldytuvo dureles (ar išjungti radiją, 
įjungti televizorių). Vikė nesugebėjo lankstyti raktų, skaityti minčių, 
kaboti ore, uždegti daiktus ar spėti ateitį. Kartais ji gebėdavo užda- 
ryti duris, būdama kitame kambario gale - tai jos sugebėjimų viršū- 
nė. Kai kada po panašių dalykų Endis pastebėdavo, kad ji skundžia- 
si galvos skausmu ar nesveikuojančiu skrandžiu, bet Endis nežinojo, 
ar tai psichinė reakcija, ar koks nors užslėptas jos pasąmonės perspė- 
jimas. Jos ciklų metu sugebėjimai truputį išaugdavo. Bet jie buvo to- 
kie nereikšmingi ir tokie reti, kad Endis laikė juos normaliais. O dėl 
savęs... na, jis mintimis gali pastūmėti žmones. Tai neturėjo pavadi- 
nimo: tikriausiai autohipnozė būtų arčiausiai esmės. Dažnai to daryti 
negalėjo - imdavo skaudėti galvą. Dažniausiai visiškai pamiršdavo, 
kad yra kitoks, nors iš tikro nuo tos dienos Džeison Gerneit Hilo 70- 
ajame kambaryje nebuvo normalus. 

Užmerkė akis ir tamsiame fonė po vokais pamatė panašią į kab- 
lelį dėmę 1r neegzistuojančius žodžius COR OSUM. 

- Taip, tai gerai, - tęsė Kvinsis, tarsi Endis būtų surikęs. - Antraip 
juos įkištų į du mažus kambarėlius, kur jie neatsitiesdami dirbtų dėl 
dviejų šimtų dvidešimties milijonų amerikiečių saugumo ir laisvės. 

- Tai gerai, - sutiko Endis. 

- O dėl tų dvylikos žmonių... - pasakė Kvinsas. - Jie galbūt davė 
tiems dvylikai vaistų, kurių poveikio galutinai nenumatė. Gali būti, 
kad kas nors - koks Išprotėjęs daktaras - tyčia juos suklaidino. O gal 
manė, kad klaidina, o iš tikro jie vadovavo jam. Tai nesvarbu. 

- Nesvarbu. 

- Taigi tiems dvylikai uždavė tokių vaistų, kurie galėjo šiek tiek 
pakeisti jų chromosomas. O gal net smarkiai. Kas žino. Ir galbūt du 
iš jų susituokė, nusprendė turėti vaikutį, ir galbūt vaikutis gavo šiek 
tiek daugiau už jos akis ir jo burną, Ar nesusidomės jie tokiu vaiku- 
čių? 

- Manau, susidomės, - sumurmėjo Endis taip išsigandęs, kad vos 
įstengė kalbėti. Jis jau nusprendė nepasakoti Vikei apie pokalbį su 
Kvinsiu. 

- Tarkim, imi citriną, ji puiki, ir pyragėlį “morengą", taip pat pui- 
kų, sumaišai juos ir gauni... visai naujo skonio patiekalą. Esu įsitiki- 
nęs, kad jiems norėtųsi pažiūrėti, ką tas vaikutis sugeba. Jie tik norė- 
tų paimti jį, įkišti į mažą kambarėlį ir pažiūrėti, ar nepadėtų jis išsau- 
goti demokratiją planetoje. Na, rodos, ir viskas, ką norėjau pasakyti, 
drauguži, dar štai kas... neišsišok! 


24 


Balsai vaiduoklių kambaryje. 

Neišsišok! 

Jis pasuko galvą ant viešbučio pagalvės ir pasižiūrėjo į kietai mie- 
gančią Čarlę. Čarle, vaikeli, ką gi darysim? Kur mums pasidėti, kad 
paliktų ramybėje? Kuo visa tai baigsis? 

Jokio atsakymo. 

Pagaliau jis užmigo, o tuo metu netoliese tamsoje malėsi žalioji 
mašina, vis dar tikėdamasi rasti stambų plačiapetį vyrą velvetiniu 
švarku ir mažą šviesiaplaukę mergaitę raudonomis kelnaitėmis bei 
žalia palaidinuke. 

LONGMONTAS, VIRDŽINIJA: 
KONTORA 


Du gražūs pietų plantacijų stiliaus namai stovėjo vienas priešais 
kitą ilgoje banguojančioje pievelėje, kurią raižė keletas grakščiai iš- 
sirangiusių dviračių takelių ir nužvyruotas dvipusis kelias, einąs nuo 
pagrindinės magistralės per kalvą. Netoli vieno iš namų buvo didelė 
klėtis, išdažyta ryškiai raudonai su nepriekaištingai baltais apvadais. 
Šalimais antrojo - arklidės, taip pat raudonos su baltais apvadais. Čia 
buvo laikomi vieni iš geriausių žirgų Pietuose. Tarp klėties ir arkli- 
džių dangų atspindėjo negilus ančių tvenkinys. 

Pirmieji šių dviejų namų šeimininkai 1860 metais išėjo į karą ir 
žuvo. Abiejų šeimų palikuonys jau išmirė. 1954 metais abi valdos ta- 
po viena valstybine nuosavybe. Čia įsikūrė Kontora. 

Dešimt minučių po devynių, saulėtą spalio dieną, - kitą dieną po 
Endžio ir Čarlės kelionės taksi iš Niujorko į Olbanį, - link vieno iš 
namų dviračiu važiavo pagyvenęs vyras maloniomis blizgančiomis 
akimis ir vilnone angliška sportine kepure. Užpakaly jo, už antro 
kauburėlio, buvo kontrolės punktas, kurį jis praėjo tik elektroninei 
sistemai patikrinus jo nykščio atspaudą. Kontrolės punktas buvo ap- 
suptas dviem spygliuotos vielos eilėmis. Ant išorinės, septynių pėdų 
aukštyje, kas šešiasdešimt pėdų kabėjo plakatai su užrašu: “ATSAR- 
GIAI! VALSTYBINĖ NUOSAVYBĖ! ŠITA TVORA LEIDŽIA- 
MA SILPNA ELEKTROS SROVĖ!"* Dieną srovė iš tikro buvo silp- 
na. Naktį vietinis generatorius pakeldavo ją iki mirtinos, ir kiekvie- 
ną rytą penkių darbuotojų komanda apvažiuodavo tvorą mažais 
elektriniais golfo vežimėliais ir surinkdavo suanglėjusius triušius, 
kurmius, paukščius, švilpikus, o kai kada rasdavo ir siaubingai dvo- 
kiantį skunką ar net elnią. Dukart rasti prikepę žmonės. Tarpas tarp 
išorinių ir vidinių spygliuotos vielos eilių buvo dešimt pėdų. Dieną 
naktį šituo praėjimu lakstė sarginiai šunys-dobermanai. Juos išmokė 
laikytis atokiau mirtį nešančių laidų. Kiekviename šito statinio kam- 
pe kyšojo bokšteliai, sukalti iš dailylenčių ir nudažyti taip pat skais- 
čiai raudonai su baltais apvadais. Juose budėjo sargybiniai, mokan- 
tys elgtis su visais mirtį sėjančiais ginklais. Visą teritoriją stebėjo te- 

lekameros, ir jų perduodami vaizdai nuolat buvo tikrinami kompiu- 
terio. Longmonto įstaiga buvo saugi. 

Pagyvenęs vyras mynė su šypsena, skirta tiems, pro kuriuos jis 
važiavo. Plikas senis su beisbolo kepurėle vedžiojo plonakoję kume- 
lę. Jis pakėlė ranką 1r riktelėjo: 

- Sveikas, Kepai! Graži dienelė! 

- Geriau nebūna, - sutiko vyras ant dviračio. - Viso tau malonaus, 
Henri. 

Jis pasiekė šiaurinio namo fasadą, nulipo nuo dviračio ir parėmė 
jį kojele. Giliai įkvėpęs švelnaus ryto oro, žvaliai pakilo plačiais 
prieangio laiptais tarp plačių dorėninių kolonų. 

Atidarė duris ir įėjo į erdvų laukiamąjį. Prie stalo sėdėjo rausvap- 
laukė moteris, priešais ją gulėjo knyga su statistine analize. Viena 
ranka prilaikė puslapį, kurį skaitė, kita gulėjo stalo stalčiuje, lengvai 
uždėta ant 38-0 kalibro “Smito ir Vesono"'. 

- Labas rytas, Džoze, - pasisveikino pagyvenęs džentelmenas. 

- Labas, Kepai. Šiek tiek pavėlavote? - dailioms merginoms tas 
atleidžiama; jei už stalo sėdėtų Dueina, jis nedovanotų. Kepas nebu- 
vo moterų emancipacijos šalininkas. 

- Mano daviklis užsikerta, brangute, - jis paspaudė nykščiu atitin- 
kamą sklendę. Kažkas kronšteine suburzgė, ir ant Džozės stalo užsi- 
degė žalia šviesa. - Gražiai elkis. 

- Gerai, pasistengsiu, - žaismingai atsakė ji ir sukryžiavo kojas. 

Kepas garsiai nusikvatojo ir nuėjo per holą. Ji pažiūrėjo įkandin 
minutėlę mąstydama, ar nevertėjo pasakyti jam, kad tas šlykštus se- 
nis Venlesas atėjo prieš dvidešimt minučių. Pats tuoj sužinos, nusp- 
rendė ji ir atsiduso. Tereikia pakalbėti su tokiu senu vaiduokliu, ir 
nuostabios dienos pradžia sugadinta. Ji dar pagalvojo, kad tokiam 
žmogui kaip Kepas, užimančiam tokias atsakingas pareigas, tenka 
paragauti ne tik viršūnėlių, bet ir šaknelių. 


Kepo kabinetas buvo namo gilumoje. Iš didžiulio švieslangio vė- 
rėsi didingas vaizdas į pievelę už namo, klėtį ir tvenkinį, iš dalies už- 
gožtą alksnių. Pievutės viduryje ant minitraktoriaus-žoliapjovės sėdė- 
jo Ričis Makeonas. Valandėlę Kepas stovėjo sukryžiavęs rankas už 
nugaros ir Žiūrėjo į jį, paskui nuėjo prie kavos aparato kampe. Įsipy- 

lė truputį kavos į puoduką su užrašu U.S.N.*, pridėjo sausos grieti- 
nėlės, atsisėdo ir nuspaudė pasikalbėjimo įtaiso mygtuką. 

- Sveika, Reičelė, - pasisveikino jis. 

- Sveikas, Kepai. Daktaras Venlesas... 

- Taip ir žinojau, - atsiduso Kepas. - Žinojau. Užuodžiau tą šliurę 
vos tik įėjęs. 

- Pasakyti jam, kad esate labai užsiėmęs? 

- Nieko nesakykite, - ryžtingai ištarė Kepas. - Tegul praleidžia 
geltonajame salone visą šį nuostabų rytą. Jei nesugalvos eiti namo, aš 
tikriausiai priimsiu jį prieš priešpiečius. 

- Gerai, sere. 

Problema išspręsta, bet kuriuo atveju - Reičelei, su apmaudu pa- 
galvojo Kepas. Venlesas aiškiai nebuvo jos problema. Reikalas tas, 
kad Venlesas darosi vis labiau nepakenčiamas, jis jau pergyveno sa- 
vo reikšmę ir įtaką. Ką gi, visada yra Maujo stovykla. Yra ir Rein- 
berdas. 

Mintis net privertė krūptelėti... 0 jį ne taip jau lengva priversti 
sudrebėti. 

Jis vėl spustelėjo pasikalbėjimo įtaiso mygtuką. 

- Aš vėl norėčiau gauti Makgio dosjė, Reičele. O pusę vienuolik- 
tos noriu pamatyti Elą Steinovičių. Jei Venlesas neišeis, kol pabaig- 
siu su Elu, galite atsiųsti jį pas mane. 

- Labai gerai, Kepai. 

Jis atsilošė surėmęs pirštų galiukus ir metė žvilgsnį į Džordžo Pa- 
tono portretą ant sienos priešais. Patonas išsitempęs stovėjo ant tan- 
ko liuko, tarsi laikytų save hercogu Veinu. 

- Sunku gyventi, jei neatsipalaiduoji, - pasakė jis Patono portretui 
1r sriubtelėjo kavos. 


3 
Po dešimties minučių Reičelė atvežė dosjė bibliotekos vežimėliu. 
Ją sudarė šeši dokumentų bei raportų ir keturi fotografijų aplankai. 
Ten buvo ir telefono pokalbių įrašai. Makgių telefono buvo klauso- 
masi nuo 1978-ųjų. 
- Ačiū, Reičele. 


* U.S.N. (United States Navy) - JAV karinės jūrų pajėgos. 
63 


- Prašom. Misteris Steinovičius bus čia pusę vienuoliktos. 

- Žinoma, bus. Venlesas dar nenumirė? 

- Bijau, kad ne, - pasakė ji šypsodamasi. - Jis tiesiog sėdi ten ir 
stebi, kaip Henris vedžioja arklius. 

- Drasko savo prakeiktas cigaretes? 

Reičelė kaip mokinukė prisidengė burną, sukikeno ir linktelėjo: 

- Jau sutvarkė pusę pakelio. 

Kepas kažką sumurmėjo. Reičelė išėjo, ir jis užsiėmė dosjė. Kiek 
kartų vartė ją per paskutiniuosius vienuolika mėnesių? Tuziną? Du 
tuzinus? Viską Žinojo mintinai. Ir jei Elas neklydo, jis gaus paskuti- 
niuosius du Makgius savaitės pabaigoje. Ši mintis tarsi pakuteno 
pilve. 

Jis ėmė sklaidyti Makgio dosjė, tai ištraukdamas lapą čia, tai pers- 
kaitydamas pastraipą ten. Tai jo metodas, kaip atkurti galvoje visą si- 
tuaciją. Jo smegenys buvo tarsi išjungtos, o pasąmonė dirbo kaip už- 
sukta. Dabar jam nereikėjo detalių - norėjo aprėpti viską vienu 
žvilgsniu. Kaip beisbolininkai sako, reikia rasti muštą. 

Štai paties Venleso ataskaita, jaunesnio Venleso (taigi, visi jie ta- 
da buvo jaunesni), datuota 1968 metų rugsėjo 12 diena. Kepo akį 
patraukė paragrafo dalis: 


„ milžiniškos reikšmės kontroliuojamų parapsichologinių 
reiškinių studijoms. Tolimesni bandymai su gyvūnais nebus 
produktyvūs (žr. kitoje I psl. pusėje), ir kaip pabrėžiau susirin- 
kime šią vasarą, bandymai su nuteistaisiais ar žmonėmis su 
nukrypimais gali taip pat sukelti rimtų pasekmių, jei “Lot še- 
ši'' nors iš dalies pasižymi tuo poveikiu, kurį esame numatę 
(žr. kitoje 2 psl. pusėje). Todėl aš dar kartą rekomenduoju... 


Tu dar kartą rekomenduoji, kad mes toliau leistume jį kontroli- 
nėms studentų grupėms, iš anksto paruošę veiksmų planą, jeigu ne- 
pasisektų, galvojo Kepas. Tais laikais Venlesas nepūtė miglos į akis. 
Jokios miglos. Jo tų dienų moto: tik pirmyn, o atsilikusius tegul vel- 
niai nujoja. Dvylika žmonių buvo testuojami. Du iš jų mirė: vienas 
bandymo metu, kitas - tuoj po to. Du išprotėjo suluošinti - vienas 
apako, kitas buvo suparalyžiuotas, abu laikomi Maujo stovykloje, 
kur liks iki apgailėtino savo gyvenimo galo. Liko aštuoni. Vienas Žu- 

vo automobilio avarijoje 1972 metais: beveik buvo aišku, kad tai ne 
avarija, o savižudybė. Kitas nušoko nuo Klivlendo pašto stogo 1973- 
iaisiais - dėl jo klausimų nekilo, nes paliko raštelį, kad “daugiau ne- 
gali ištverti paveikslų, kylančių jo galvoje?'. Klivlendo policja nusta- 
tė vedančią į savižudybę depresiją ir paranoją. Kepas ir Kontora nus- 
tatė, kad tai mirtina “Lot šešių" pasekmė. Taigi liko šeši. 

Vėliau, tarp 1974 ir 1977 metų nusižudė dar trys, taip padidinę 
aiškių savižudybių skaičių iki keturių, o gal 1r iki penkių. Beveik ga- 
lima sakyti, jog pusė klasės. Visi keturi, neabejotinai nusižudę, atro- 
dė normalūs iki to momento, kai griebėsi šautuvo, virvės ar nušoko 
iš didelio aukščio. Kas Žinojo, ką jie turėjo išgyventi? Kas iš tikro tą 
žinojo? 

Galiausiai liko trys. Nuo 1977-ųjų, kai seniai užmirštas “Lot še- 
šių“ projektas vėl imtas karštai aptarinėti, vaikiną, vardu Džeimsas 
Ričardsonas, gyvenantį Los Andžele, imta nuolat slaptai stebėti. 
1969 metais jis dalyvavo “Lot šešių" bandyme ir veikiamas to pre- 
parato demonstravo tą patį stulbinantį sugebėjimų rinkinį kaip ir li- 
kusieji: telekinezė, minčių perdavimas ir galbūt pats įdomiausias 
reiškinys, bent jau Kontoros požiūriu, - minčių įtaiga. 

Bet kaip ir kiti Džeimsas Ričardsonas prarado savo sugebėjimus, 
nustojus veikti vaistams. Pokalbiai 1971, 1973 ir 1975 metais nieko 
neparodė. Net Venlesas turėjo tą pripažinti, nors fanatiškai buvo įsi- 
tikinęs “Lot šešių"' preparatu. Atrankiniai kompiuterio duomenys (jie 
pasirodė ne tokie patikimi, prasidėjus istorijai su Makgiais) nuolat 
rodė, kad Ričardsonas nei sąmoningai, nei nesąmoningai nesinaudo- 
ja jokia psichine galia. 197 1-aisiais jis baigė koledžą, persikėlė į Va- 
karus, pakeitęs keletą žemesnių vadovaujančių pareigų be jokios įtai- 
gos mintimis, ir dabar dirbo “Telemain" korporacijoje. 

Ir apskritai jis - mėšlo krūva. 

Kepas atsiduso. 

Jie toliau stebėjo Ričardsoną, bet Kepas asmeniškai buvo įsitiki- 
nęs, kad čia jie patyrė visišką fiasko. Liko du - Endis Makgis ir jo 
žmona. Netikėtos jų vedybos neliko nepastebėtos Kontoros ir Venle- 
so, ir šis ėmė bombarduoti vyresnybę raportais, siūlydamas atidžiai 
stebėti kiekvieną šių vedybų atžalą - galima sakyti, ėmė skaičiuoti 
viščiukus, kol jie dar neišsirito. Ne kartą Kepui magėjo pasakyti 
Venlesui, kad, jų žiniomis, Endis buvo sterilizuotas. Tada tas senas 

šunsnukis užsikimštų. Iki to laiko Venlesas pasigavo insultą ir liko 
visai nenaudingas, tiesiog tuščia vieta, grynas nepatogumas. 

Buvo tik vienas “Lot šešių" eksperimentas. Jo rezultatai pasirodė 
tokie katastrofiški, kad viską teko užmaskuoti paslaptimi - didele, 
nepramušama... ir gana brangiai kainuojančia. Iš viršaus atėjo nuro- 
dymas paskelbti moratoriumą tolesniems bandymams. Venlesas tūrė- 
jo tada ką apraudoti, pagalvojo Kepas... ir jis tikrai raudojo. Nebuvo 
jokių ženklų, kad rusai ar kuri kita pasaulinė valstybė domisi psichi- 
niu vaistų poveikiu, ir kariuomenės viršūnėlė nusprendė, kad, nepai- 
sant kai kurių teigiamų rezultatų, “Lot šeši"? nieko neduos. Vertinda- 
mas ilgalaikius rezultatus, vienas iš mokslininkų, dirbusių prie šito 
projekto, palygino jį su reaktyviniu varikliu, įtaisytu sename “For- 
de". Taip, lėkė kaip velnias... kol neįsirėžė į pirmą kliūtį. “Duokit 
mums dar dešimt tūkstančių metų evoliucijos, - sakė tas tipas, - ir 
mes vėl pabandysime". 

Problema buvo ta, kad, dėl vaistų poveikio parapsichinėms ga- 
lioms pasiekus viršūnę, bandomieji išprotėdavo. To kontroliuoti bu- 
vo neįmanoma. Antra vertus, viršūnėlė krovė į kelnes. Nuslėpti agen- 
to ar atsitiktinio operacijos liudininko mirtį buvo viena, o nuslėpti 
studento mirtį nuo širdies smūgio, kitų dviejų dingimą, trečių isteriją 
ir paranoją - visai kas kita. Visi turi draugų ir bendrakursių, nors pa- 
grindinis jų atrankos kriterijus ir buvo kuo mažesnis artimųjų skai- 
čius. Kaina ir rizika - milžiniškos. Prireikė septynių šimtų tūkstančių 
dolerių iš slapto fondo ir mažiausiai vieną žmogų likviduoti - vaiki- 
no, išplėšusio sau akis, krikštatėvį. Tas krikštatėvis niekaip negalėjo 
nurimti. Stengėsi prisikasti iki šaknų. Baigėsi tuo, kad vienintelė vie- 
ta, kur jis prisikasė, buvo Baltimorės kanalo dugnas, kur tikriausiai 
tebeguli su dviem cemento blokais, pririštais prie kojų liekanų. 

Ir visgi labai daug kas - velniai griebtų, labai - priklauso nuo sėk- 
mės, tiesiog sėkmės. 

Taigi “Lot šešių" projektas buvo padėtas į lentyną, bet kasmetinės 
asignacijos nebuvo nutrauktos. Pinigai ėjo periodiškai išlikusių gyvų 
stebėjimui tuo atveju, jei paaiškėtų koks nors dėsningumas. 

Galiausiai jis paaiškėjo. 

Kepas pervertė aplanką su fotografijomis ir surado blizgančią, 
nespalvotą, aštuonių prie dešimties mergaitės nuotrauką. Ji daryta 
prieš trejus metus, kada jai buvo ketveri ir ji lankė nemokamą Ha- 


66 


risono vaikų darželį. Mergaitė fotografuota teleobjektyvu iš už duo- 
nos furgono, vėliau padidinta ir perdaryta taip, kad nesimatytų Žai- 
džiančių berniukų ir mergaičių, o liktų besišypsančios mergytės su 
styrančiomis kasytėmis ir šokdyne rankose portretas. 

Kepas kurį laiką meiliai Žiūrėjo į nuotrauką. Venlesas po insulto 
ėmė bijoti. Jis manė, kad mergytę reikėtų likviduoti. Nors Venlesas 
jau buvo nušalintas nuo reikalų, organizacijoje atsirado Žmonių, pa- 
laikančių jo nuomonę. Tačiau Kepas tikėjosi, kad iki to nebus priei- 
ta. Jis pats turėjo tris anūkus, du - maždaug Čarlinos Makgi metų. 

Jie, žinoma, turės atskirti mergaitę nuo tėvo. Galbūt visai. O jis 
neabejotinai bus likviduotas... kai atliks savo paskirtį, žinoma. 

Buvo ketvirtis po dešimtos. Jis paskambino Reičelei: 

- Elas Steinovičius dar nepasirodė? 

- Ką tik atvyko, sere. 

- Labai gerai. Prašau atsiųsti jį pas mane. 

- Noriu, kad asmeniškai pabaigtumėt operaciją, Elai. 

- Gerai, Kepai. 

Albertas Steinovičius buvo smulkus žmogutis blyškiai gelsvu vei- 
du ir anglies juodumo plaukais; jaunystėje jį kartais painiodavo su 
aktoriumi Viktoru Džoriu. Kepas pradėjo dirbti su Steinovičiumi 
maždaug prieš aštuonerius metus - abu jie atėjo čia iš karinio jūrų lai- 
vyno. Ir jam visad atrodė, kad Elas tuoj tuoj atsiguls į ligoninę visam 
laikui. Jis rūkė visur ir visada, išskyrus čia - buvo draudžiama. Jis ėjo 
lėtu, didingu Žingsniu, suteikiančių jam keistą orumą, o nepasiekia- 
mas orumas būdingas retam Žmogui. Kepas, matęs visas Pirmojo 
skyriaus agentų medicinos korteles, žinojo, kad didinga Alberto eise- 
na yra dirbtinė: jis kentėjo nuo hemorojaus ir du kartus darė operaci- 
ją, 0 nuo trečiosios atsisakė: ji galėjo palikti jį invalidu visam gyve- 
nimui. Jo ori eisena visada Kepui primindavo pasaką apie undinėlę, 
panorusią tapti moterimi, ir kainą, kurią ji sumokėjo už kojas. Kepas 
įsivaizdavo, kad jos eisena 1rgi buvo didinga. 

- Kada galėsit būti Olbanyje? - paklausė jis Elo. 

- Po valandos nuo išvažiavimo. 

- Gerai. Ilgai netrukdysiu. Kokia ten padėtis? 

Albertas suspaudė savo mažas gelsvokas rankas ant kelių. 

- Mums smarkiai padeda valstijos policija. Visi keliai iš Olbanio 
užblokuoti. Piketai sustatyti žiedais apie Olbanio oro uostą. Spindu- 
lys - trisdešimt penkios mylios. 

- Jūs darot prielaidą, kad jie neišvažiavo pakeleivinga mašina? 

- Tenka, - atsiduso Albertas. - Jei juos kas nors paėmė ir nuvežė 
už dviejų šimtų ar daugiau mylių, mums, žinoma, teks vėl pradėti 
nuo pradžių. Bet kertu lažybų, kad jie šio Žiedo viduje. 

- 07 Kodėl gi, Albertai? - Kepas palinko pirmyn. Be abejonės, 
Albertas Steinovičius buvo geriausias Kontoros agentas, neskaitant 
Reinberdo. Jis protingas, turi puikią intuiciją ir, kai darbas reikalavo, 
buvo negailestingas. 

- Iš dalies - nuojauta, - pasakė Albertas. - Iš dalies - duomenys iš 
kompiuterio, į kurį mes sukišom viską, ką Žinojom apie paskutiniuo- 
sius trejus Endžio Makgio metus. Mes užklausėm mašinos apie visas 
situacijas, kokios gali kilti, remdamiesi tuo, kad jis turi ypatingų su- 
gebėjimų. 

- Jis jų turi, Elai, - švelniai ištarė Kepas. - Štai kodėl šita operaci- 
ja tokia velniškai subtili. 

- Taip, turi, - pasakė Elas. - Bet kompiuteris daro prielaidą, kad 
Endžio galimybės jais pasinaudoti be galo ribotos. Jei naudojasi jais 
per daug, suserga. 

- Teisingai. Mes to ir tikimės. 

- Niujorke jis užsiiminėjo visiškai legalia veikla, kažkuo panašiu 
į Deilo Karnegio grupes. 

Kepas linktelėjo. “Patikėk savimi" - kursas, skirtas daugiausiai 
užsispyrusiems administratoriams. Užteko jam su mergaite nusipirk- 
ti duonos, pieno, mėsos - ne daugiau. 

- Mes apklausėme paskutiniąją grupę, - pasakė Albertas Steinovi- 
čius. - Jų šešiolika, 1r kiekvienas mokėjo dviem atskirais įnašais - 
šimtą dolerių įstojant, šimtą baigiantis kursui, jeigu rezultatai buvo 
akivaizdūs. Žinoma, jie buvo akivaizdūs. 

Kepas linktelėjo. Makgio sugebėjimas puikiai tiko suteikti Žmo- 
nėms pasitikėjimą savimi. Jis tiesiog stumtelėdavo juos į tai. 

- Mes įvedėme į kompiuterį jų atsakymus į keletą esminių klausi- 
mų. Klausimai buvo tokie: ar pasitikėjimas savimi ir “Pasitikėk savi- 
mi“ kurso rezultatais atsirasdavo kokiais nors konkrečiais momen- 
tais? Ar galite prisiminti darbo dienas po apsilankymo “Pasitikėk sa- 
vimi“ kurse, kai jautėtės tarsi tigras? Ar jūs... 

- Jautėtės kaip tigras? - paklausė Kepas. - Jėzau, jūs jų klausėte, 
ar jie jautėsi kaip tigrai? 

- Formuluotę pasiūlė kompiuteris. 

- Gerai, tęskite. 

- Trečiasis, pagrindinis, klausimas: ar pasiekėte darbe kokių nors 
konkrečių rezultatų, pabaigę “Pasitikėk savimi" kursą? Į šitą klausi- 
mą jie visi galėjo atsakyti tiksliai ir objektyviai - žmonės linkę atsi- 
minti dieną, kai jiems pakėlė atlyginimą ar bosas paplekšnojo per pe- 
tį. Jie mielai atsakinėjo. Man tai pasirodė šiek tiek baisoka, Kepai. Jis 
tikrai vykdė savo pažadus. Vienuolika iš šešiolikos buvo pakelti pa- 
reigose, atkreipk dėmesį - vienuolika. Iš penkių likusių trys dirba to- 
kiose vietose, kur paaukštinama labai retais atvejais. 

- Niekas neginčija Makgio sugebėjimų, - pasakė Kepas. - Dau- 
giau neginčija. 

- Gerai. Grįžkim prie reikalo. Kursas truko šešias savaites. Rem- 
damasis atsakymais į klausimus, kompiuteris nurodo keturias esmi- 
nes datas... tai yra dienas, kai Makgis tikriausiai šalia visų įprastinių 
valio-jūs-galėsite-tą-padaryti-jei-pasistengsite gana smarkiai stumte- 
lėjo mintimis. Tos datos - tai rugpjūčio septynioliktoji, rugsėjo pir- 
moji, rugsėjo devynioliktoji... ir spalio ketvirtoji. 

- Ir ką tas įrodo? 

- Na, jis mintimis apdorojo tą taksistą praeitą naktį. Šauniai apdo- 
rojo. Tas vaikinas dar dabar neatsigauna. Mes manom, kad Endis 
Makgis “išsieikvojo". Serga. Galbūt negali judėti, - Elas įdėmiai pa- 
sižiūrėjo į Kepą. - Kompiuteris pateikia dvidešimt šešių procentų jo 
mirties tikimybę. 

- Ką? 

- Na, jis ir anksčiau “išsikraudavo" tiek, kad susirgdavo. Tai kaž- 
Kaip veikia jo smegenis... Dievas Žino kaip. Tikriausiai atsiranda taš- 
kinės kraujosrūvos. Tas gali progresuoti. Kompiuterio apskaičiavi- 
mu, truputį daugiau negu vienas šansas iš keturių, kad jis mirė nuo 
infarkto arba, labiau tikėtina, nuo insulto. 

- Jam teko eikvoti energiją, dar jos neatstačius, - tarė Kepas. 

Albertas linktelėjo ir išsitraukė kažką iš kišenės. Tai buvo suvy- 
niota į minkštą celofaną. Jis padavė jį Kepui, šis žvilgtelėjo ir grą- 
žino. 

- Ką tai turėtų reikšti? - paklausė jis. 

- Nedaug, - atsakė Elas, susimąstęs žiūrėdamas į kupiūrą plastiko 
voke. - Tik tiek, kad juo sumokėjo taksistui. 

- Iš Niujorko iki Olbanio jis nuvažiavo už vieno dolerio kupiūrą, 
j0 būti... kas per velnias! - jis netyčia išmetė banknotą ant stalo lyg 
būtų apdegęs ir sėdėjo mirksėdamas. 

- Jūs irgi, a? - paklausė Elas. - Matėte tai? 

- Dieve, nesuprantu, ką aš mačiau, - pratarė Kepas ir siektelėjo 
keraminės dėžutės, kur laikė vaistus nuo rėmens. - Kokią sekundę jis 
man visai neatrodė vienas doleris. 

- O dabar panašus? 

Kepas įsispitrijo į kupiūrą. 

- Žinoma, panašus. Čiagi Džordžas, viskas... Dieve! - jis tokia jė- 
ga loštelėjo, kad vos netrenkė galva į tamsų medinį atlošą. Pažiūrėjo 
į Elą. - Veidas... tarsi akimirką pasikeitė, užsidėjo akinius, ar dar ką. 
Tai triukas? 

- Ir velniškai šaunus triukas, - tarė Elas, paimdamas banknotą. - 
Man taip pat pasirodė, nors daugiau nesikartoja. Tikriausiai įsižiūrė- 
jau... nors velniai griebtų, jei žinau kaip. Žinoma, kokia nors kvaila 
haliucinacija. Bet aš netgi veidą pažinau. Tai Benas Franklinas. 

- Jūs paėmėt ją iš taksi vairuotojo? - paklausė Kepas, kaip pake- 
rėtas spoksodamas į kupiūrą su viltim vėl sulaukti pasikeitimo. Bet 
matė tik Džordžą Vašingtoną. 

Elas nusijuokė. 

- Taip, - linktelėjo jis. - Mes paėmėm kupiūrą ir išrašėm jam čekį 
penkiasdešimčiai dolerių. Jam 1š tikro pasisekė. 

- Kodėl? 

- Benas Franklinas ne ant penkių šimtų kupiūros, o ant šimtinės. 
Matyt, Makgis nežinojo. 

- Duokit dar kartą žvilgtelėti. 

Elas padavė vieno dolerio kupiūrą Kepui, ir šis vos ne porą minu- 
čių įdėmiai ją tyrinėjo. Jau grąžinant, ji tarsi vėl apgaulingai sumir- 
gėjo. Na, bet šįkart jis buvo tikras, kad viskas vyksta jo galvoje, o ne 
kupiūroje, ant jos ar kur kitur. 

- Pasakysiu jums dar daugiau, - toliau kalbėjo Kepas. - Nesu tik- 
ras, bet nemanau, kad Franklinas ant kupiūros yra su akiniais. Kitaip 
sakant, tai... - jis nutilo nežinodamas, kaip pabaigti savo mintį. Į gal- 
vą atėjo kažkas velniškai antgamtiška, ir jis atmetė tai. 

- Taip, - sutiko Elas. - Kad ir kas tai būtų, efektas tolydžio nyks- 
ta. Šį rytą aš jį rodžiau gal šešiems Žmonėms. Porai iš jų pasirodė, 
kad jie kažką matė, bet visai ne tą, ką regėjo vairuotojas ir mergužė- 
lė, su kuria jis gyvena. 

- Manote, kad Endis stumtelėjo per stipriai? 

- Taip. Ir abejoju, ar jis dar pajėgia judėti. Jie galėjo pernakvoti 
miške ar kokiame nors nuošaliame viešbutyje. Galėjo įlįsti į kokį 
apylinkės vasarnamį. Manau, kad jie kažkur čia pat ir sučiupsim juos 
be didelio vargo. 

- Kiek Žmonių tam reikia? 

- Gavom, kiek reikia, - pasakė Elas. - Su valstijos policija. Šita- 
me šeimyniniame piknike dalyvauja daugiau nei septyni šimtai Žmo- 
nių. Karinė parengtis. Jie apeis visus namus, pasibels į kiekvienas du- 
ris. Mes jau patikrinome visus viešbučius Olbanio apylinkėse - per 
keturiasdešimt. Dabar šukuojame artimiausius miestelius. Vyras ir 
mergaitė... jie kyšo kaip pūslė ant nykščio. Pagausim. Arba tik mer- 
gaitę, jei jis mirė, - Albertas atsistojo. - Man metas. Norėtųsi daly- 
vauti baigiant operaciją. 

- Žinoma. Atgabenkit juos man, Elai. 

- Būtinai, - pasakė Albertas ir nuėjo durų link. 

- Albertai? 

Jis atsisuko - mažas žmogutis nesveiku pageltusiu veidu. 

- O kas yra ant penkių šimtų? Ar patikrinote? 

Albertas Steinovičius nusišypsojo. 

- Makinlis, - pasakė jis. - Jį nužudė. 

Jis išėjo tyliai uždaręs paskui save duris ir palikęs susimąsčiusį 
Kepą. 

Po dešimties minučių Kepas vėl nuspaudė pasikalbėjimo įtaiso 
mygtuką. 

- Reičelė, ar Reinberdas jau sugrįžo iš Venecijos? 

- Dar vakar, - pasakė Reičelė, ir Kepui pasirodė, kad išgirdo prie- 
šiškumo gaidelę net rūpestingai valdomame boso sekretorės balse. 

- Jis čia ar Senibele? - Kontora turėjo savo poilsio namus Senibe- 
lo saloje Floridoje. 

Pauzė. Reičelė tikrino komputeryje. 

- Longmonte, Kepai. Nuo vakar aštuonioliktos nulis nulis. Tik- 
riausiai miega po skrydžio. 

- Tegul kas nors jį pažadina, - paliepė Kepas. - Norėčiau jį pama- 
tyti, kai Venlesas išeis... jeigu, žinoma, Venlesas dar čia. 

- Prieš penkiolika minučių buvo. 

- Gerai... tegul Reinberdas ateina dvyliktą. 

- Taip, sere. 

- Jūs gera mergina, Reičele. 

- Ačiū, sere, - jautėsi jos susijaudinimas. Kepui ji patiko, labai pa- 
tiko. 

- Prašau, Reičele, atsiųskit daktarą Venlesą. 

Jis atsilošė, sunėrė priešais save rankas ir pagalvojo: “Tai už ma- 
no nuodėmes“. 

Daktarą Džozefą Venlesą parbloškė insultas tą pačią dieną, kai 
Ričardas Niksonas paskelbė paliekąs prezidento postą, - 1974-ųjų 
rugpjūčio 8-ąją. Tai buvo vidutinio smarkumo kraujo išsiliejimas 
smegenyse, nuo kurio jam pasitaisyti fiziškai iki galo nepavyko. Ir 
psichiškai, pamanė Kepas. Nes būtent po insulto Venlesas ėmė nuo- 
lat ir įkyriai domėtis “Lot šešių" eksperimentu ir jo pasekmėmis. 

Pasiremdamas lazda, jis įžengė į kambarį; šviesa nuo lango nus- 
lydo jo apvaliais akiniais be rėmelių ir blankiai atsispindėjo juose. 
Kairė jo ranka buvo suriesta, o lūpų kamputis ištemptas nuolatinio 
ledinio šypsnio. 

Reičelė su užuojauta pažvelgė į Kepą pro Venleso petį, o šis link- 
telėjo, jai leisdamas eiti. Mergina išėjo tyliai uždarius: duris. 

- Štai ir gerasis daktaras, - pasakė Kepas be lašelio humoro. 

- Kaip vystosi įvykiai? - paklausė krenkšdamas ir sėsdamas Ven- 
lesas. | 

- Tai slapta, - atšovė Kepas. - Jūs tą žinote, Džojau. Kuo galiu pa- 
dėti šiandien? 

- Stebėjau visą šitą bruzdesį, - pasakė Venlesas, ignoruodamas 
Kepo klausimą. - Kas beliko daryti, kol tuščiai prasėdinėjau visą rytą. 

- Jūs atėjote 1š anksto nesusitarę... 

- Manote, kad juos jau turit savo rankose, - pertraukė Venlesas. - 
Kamgi daugiau čia tas mėsininkas Steinovičius? Na, galbūt taip ir 
yra. Galbūt. Bet juk ir anksčiau taip manėte, ar ne? 

- Ko jums reikia, Džojau? - Kepas nemėgo, kai jam primindavo 
ankstesnes nesėkmes. Kartą jie jau beveik turėjo mergaitę. Žmonės, 
dalyvavę operacijoje, iki šiol nedarbingi ir vargu ar kada bus. 

- Ko man visada reikia? - paklausė Venlesas, persilenkęs per laz- 
dą. O Dieve, pagalvojo Kepas, vėl ta sena kriošena ims gražbyliauti. 
- Kodėl aš likau gyvas? Kad įtikinčiau jus likviduoti juos abu. Lik- 
viduoti ir Džeimsą Ričardsoną. Likviduoti tuos, Maujyje. Likviduoti 
visiškai, kapitone Holisteri. Išbraukti juos. Nušluoti nuo Žemės pavir- 
šiaus. 

Kepas atsiduso. 

Venlesas sutrauktąja ranka pamojo bibliotekos vežimėlio pusėn ir 
pasakė: 

- Matau, vėl vartote dosjė. 

- Moku ją beveik mintinai, - tarė šyptelėjęs Kepas. “Lot šeši"? per 
paskutiniuosius metus jam įkyrėjo iki gyvo kaulo; jau pora metų tai 
buvo nuolatinė diskusijų tema. Taigi, rodos, Venlesas nebuvo vienin- 
telis, apsėstas įkyrios idėjos. 

Visas skirtumas, kad man už tai moka. O Venlesui - tai hobis. Pa- 
vojingas hobis. | 

- Jūs skaitote ją, bet nepasimokote, - kvarktelėjo Venlesas. - Leis- 
kit man dar kartą pabandyti atvesti jus į tiesos kelią, kapitone Holis- 
teri. 

Kepas mažne ėmė protestuoti, bet prisiminė jo laukiantį susitiki- 
mą su Reinberdu dvyliktą, ir jo veido išraiška sušvelnėjo, tapo rami, 
netgi užjaučiama. 

- Gerai, - tarė jis, - klokit. 

- Manote, kad aš išprotėjęs, taip? Trenktas? 

- Jūs tai pasakėte, ne aš. 

- Gerai būtų prisiminti, kad aš pirmasis pasiūliau DLT rūgšties 
bandymų programą. 

- Kai kada aš gailiuosi, kad jūs tą padarėte, - pasakė Kepas. Ir už- 
simerkus prieš akis stovėjo pirmoji Venleso ataskaita, dviejų šimtų 
lapų prospektas apie preparatą, iš pradžių žinomą kaip DLT, vėliau 
tarp dirbusių su juo specialistų kaip “aktyvintoją", galiausiai kaip 
“Lot šešis". Kepo pirmtakas palaimino projekto pradžią; tas džen- 

telmenas prieš šešerius metus buvo pagarbiai kariškai nulydėtas į Ar- 
lingtono kapines. 

- Aš tik noriu pasakyti, kad mano nuomonė turi šiokį tokį svorį, - 
sumurmėjo Venlesas. Šįryt jis tarė žodžius lėtai, neaiškiai, su nuovar- 
giu. Kai kalbėjo, iškreiptas pašaipos kairysis burnos kamputis neju- 
dėjo. 

- Klausau, - pasakė Kepas. 

- Kiek Žinau, esu vienintelis psichologas ir gydytojas, kurio jūs iš 
viso klausotės. Jūsų žmonės apakinti vienos idėjos ir tik jos: ką gali 
reikšti šis vyras ir šita mergaitė Amerikos saugumui... ir, galimas 
daiktas, būsimam pasaulio jėgų balansui. Sprendžiant 1š to Makgio 
elgesio, jis yra savotiškas geranoriškas Rasputinas. Jis gali... 

Venlesas bambėjo toliau, bet Kepas laikinai “atsijungė". Gerano- 
riškas Rasputinas, mąstė jis. Kaip paradoksaliai skambėtų ši frazė, ji 
jam patiko. Jam buvo įdomu, kaip sureaguotų Venlesas, jeigu jis pa- 
sakytų, kad kompiuterio duomenimis yra vienas šansas iš keturių, 
jog Makgis likvidavo save bėgdamas iš Niujorko. Turbūt netvertų 
kailyje iš džiaugsmo. O jei parodytų Venlesui tą keistą kupiūrą? Bū- 
tų antras insultas, pamanė Kepas ir prisidengė.burną ranka, slėpda- 
mas šypseną. 

- Didžiausią nerimą man kelia mergaitė, - sakė jam Venlesas dvy- 
liktą? tryliktą? penkioliktą? kartą. - Makgis ir Tomlinson santuoka... 
vienas šansas iš tūkstančio. Tam reikėjo užkirsti kelią bet kokia kai- 
na. Kas galėjo numatyti... 

- Tada jūs visi buvote už tai, - nutraukė jį Kepas ir sausai pridū- 
rė: - Neabejoju, kad būtumėte sutikęs tapti nuotakos svotu, jei tik bū- 
tų paprašę. 

- Niekas neįsivaizdavo, - murmėjo Venlesas, - kad aš tą suvok- 
čiau, prireikė insulto. “Lot šeši"' - ne kas kita kaip sintetinė hipofizės 
kopija, galų gale... ypatingai stiprus nuskausminantis haliucinogenas, 
kurio veikimo nesupratome tada ir nesuprantame dabar. Mes Žinome, 
- arba mažų mažiausiai devyniasdešimt devyni procentai įsitikinę, - 
kad natūralus šitos substancijos analogas kažkokiu būdu skatina pa- 
rapsichologinių sugebėjimų atsiradimą, kuriuos kartkartėmis de- 
monstruoja visos žmogiškos būtybės. Šių sugebėjimų rinkinys nejįti- 
kėtinai platus: numatymas, telekinezė, įtaiga mintimis, nežmoniškos 
jėgos protrūkiai, laikina simpatinės nervų sistemos kontrolė. Ar žino- 

te, kad hipofizė ūmai be galo suaktyvėja visuose eksperimentuose su 
biologiniu grižtamuoju ryšių? | 

Kepas žinojo. Venlesas pasakojo jam tą tūkstančius kartų. Atsa- 
kyti nereikėjo; šįryt Venleso gražbylystė sužydo visom spalvom. 

Ir Kepas buvo pasiryžęs klausyti... paskutinį kartą. Tegul senis 
dar pakovoja. Šįsyk devintoji banga Venleso neaplenks. 

- Taip, tiesa, - atsakė Venlesas pats sau. - Jis aktyvus esant biolo- 
giniam grįžtamajam ryšiui, jis aktyvus greitojo miego būsenoje, ir 
žmonės su pažeista hipofize retai normaliai miega. Žmonėms su pa- 
žeista hipofize atsiranda didžiulė tikimybė susirgti leukemija arba 
smegenų augliais. Tai hipofizė, kapitone Holisteri. Jei kalbėtume 
apie evoliuciją, tai ji - seniausia liauka žmogaus organizme. Paaug- 
lystėje ji išskiria į kraują sekrecijos kiekį, daug kartų didesnį už jos 
pačios svorį. Tai nepaprastai svarbi liauka ir nepaprastai paslaptinga. 
Jei tikėčiau Žmogaus siela, kapitone Holisteri, sakyčiau, kad ji yra hi- 
pofizėje. 

Kepas suniurnėjo. 

- Mes tai žinom, - tęsė Venlesas, - ir žinom, kad “Lot šeši" kaž- 
kaip pakeitė fizinę hipofizės sandarą asmenims, kurie dalyvavo eks- 
perimente. Netgi to, jūsų vadinamo “tyliuoju", Džeimso Ričardsono. 
Tačiau svarbiausia, - galime spręsti iš mergaitės, - kad ji kažkaip pa- 
keičia ir chromosomų struktūrą... ir kad hipofizės pokyčiai gali sąly- 
goti tikrą mutaciją. 

- Jei buvo perduotas X faktorius. 

- Ne, - pasakė Venlesas. - Tai vienas iš daugelio dalykų, kurių jūs 
nepajėgiate suprasti, kapitone Holister1. Endrius Makgis tapo X fak- 
toriumi po eksperimento. Viktorija Tomlinson tapo Y faktoriumi - ji 
irgi pakito, bet ne taip kaip jos vyras. Ši moteris gavo silpną teleki- 
nezės galią. Vyras - vidutinį psichinės įtaigos sugebėjimą. Tačiau 
mergaitė... maža mergaitė, kapitone Holisteri... Kas ji? Iš tikrųjų mes 
nežinome. Ji yra Z faktorius. 

- Mes tikimės tą sužinoti, - švelniai pratarė Kepas. 

Dabar pašaipiai persikreipė abu Venleso burnos kampučiai. 

- Jūs tikitės tą sužinoti, - pakartojo jis. - Na, jei pasistengsit, tai, 
žinoma, galėsit... jūs akli, apsėsti mulkiai, - valandėlei jis užmerkė 
akis ir pridengė jas ranka. Kepas ramiai jį stebėjo. 

Venlesas vėl prabilo: 

- Viena jūs jau žinote. Ji uždega ugnį. 

- Taip. 

- Jūs darote prielaidą, kad ji paveldėjo telekinetinę motinos ener- 
giją. Bet kuriuo atveju, smarkiai įtariate. 

- Taip. | 

- Kai ji buvo visai maža, išvis negalėjo kontroliuoti šitų... šitų ta- 
lentų - nerandu geresnio žodžio... 

- Mažas vaikas nesugeba kontroliuoti savo šlapimo pūslės, - pa- 
sakė Kepas, pasinaudodamas vienu iš pavyzdžių, pateiktų dosjė. - 
Bet kai vaikas auga... 

- Taip, taip, man pažįstama ši analogija. Bet ir su vyresniu vaiku 
gali atsitikti netikėtumų. 

Kepas šypsodamasis atsakė: 

- Mes ketiname laikyti ją nedegiame kambaryje. 

- Kameroje. 

Vis dar šypsodamasis Kepas tarė: 

- Jei jums labiau patinka. 

- Aš jums siūlau tokią išvadą, - pradėjo vėl Venlesas. - Ji nemėgs- 
ta naudotis savo sugebėjimais. Ji išgąsdinta, ir ta baimė jai buvo įs- 
kiepyta visiškai sąmoningai. Duosiu analogišką pavyzdį. Mano bro- 
lio vaikas. Namie buvo degtukai. Fredis norėjo su jais žaisti. Uždeg- 
ti, po to gesinti. “Gražu, gražu", - sakė jis. Brolis nusprendė išugdyti 
stereotipinį elgesį. Taip įbauginti vaiką, kad daugiau niekad nežaistų 
su degtukais. Jis pasakė Fredžiui, kad degtukų galvutės iš sieros, nuo 
kurių jo dantys supus ir iškris. Kad Žiūrėti į degančius degtukus ne- 
galima - apaksi. Ir galiausiai palaikė sekundę jo delną virš degtuko 
liepsnos ir jį apdegino. 

- Jūsų brolis, - sumurmėjo Kepas, - tiesiog tikras išminčius. 

- Geriau nedidelė raudona dėmė ant berniuko rankos, negu vaikas 
apdegusiųjų palatoje su drėkinančiais tvarsčiais ir trečio laipsnio nu- 
degimais ant šešiasdešimties procentų kūno, - niūriai metė Venlesas. 

- Geriau atimti iš vaikų degtukus. 

- Ar galite atimti Čarlinos Makgi degtukus? - paklausė Venlesas. 

Kepas lėtai linktelėjo: 

- Turi racijos, bet... 

- Paklauskit savęs, kapitone Holisteri, kaip sunku buvo Endriui ir 
Viktorijai Makgiams, kai jų vaikas buvo kūdikis? Kai jie ėmė suvok- 
ti tą ryšį? Vėluoja pieno buteliukas. Kūdikis verkia. Tuo pat metu 
vienas iš žaislinių gyvuliukų čia pat, lovelėje šalia jos, užsiplieskia. 

Pridarytas vystyklas. Vaikutis verkia. Po akimirksnio staigiai sulieps- 
noja nešvarūs rūbai skalbinių pintinėje. Turite ataskaitas, kapitone 
Holisteri, Žinote, kas dėjosi tuose namuose. Gesintuvai ir dūmų de- 
tektoriai kiekviename kambaryje. Kartą užsidegė mergytės plaukai, 
kapitone Holisteri; tėvai įėjo į jos kambarį ir pamatė dukrą su lieps- 
nojančiais plaukais stovinčią lovelėje ir verkiančią. 

- Taip, - sutiko Kepas, - tai, reikia manyti, vertė juos velniškai 
nervintis. 

- Taigi, - pasakė Venlesas, - jie mokė ją ne tik pasiprašyti ant 
puoduko... bet ir neuždeginėti ugnies. 

- Priešgaisrinis apmokymas, - susimąstęs ištarė Kepas. 

- Tai reiškia, kad jie kaip ir mano brolis savo sūnui Fredžiui iš- 
ugdė mergaitės stereotipinį elgesį. Jūs pasirėmėte ta analogija, kapi- 
tone Holisteri, tai patyrinėkim ją. Kas yra mokymas prašytis ant puo- 
duko? Tai reiškia išugdyti įprotį - paprasta ir aišku, - staiga senio bal- 
sas pakilo iki neįtikėtinai aukšto, drebančio diskanto, tapo moters, 
barančios vaiką, balsu. Kepas stebėjo jį su pasibjaurėjimu ir nuos- 
taba. 

- Fu, koks negeras vaikas! - rėkė Venlesas. - Pažiūrėk, ką pada- 
rei! Negražu, mažyle, matai, kaip bjauru? Negražu daryti į kelnytes! 
Argi suaugę daro į savo kelnes? Daryk į puoduką, mažyte, į puo- 
duką. 

- Prašau, - skausmingai ištarė Kepas. 

- Taip sukuriamas elgesio stereotipas, - kalbėjo toliau Venlesas. - 
Mokyti asmeninio tualeto - vadinasi, atkreipti vaiko dėmesį į jo pa- 
ties šalinimo procesus, kad jis suvoktų, lygindamas su kitų elgesiu, 
kas būtent negera yra jo elgesyje. Galite paklausti, kaip giliai įsitvir- 
tina vaikui šitas įprotis? Šį klausimą uždavė sau Ričardas Demonas 
iš Vašingtono universiteto ir atliko bandymą, norėdamas tą išsiaiš- 
kinti. Jis paskelbė ieškąs penkiasdešimties savanorių studentų. Jis 
prigirdė juos sodos vandeniu su pienu, kad šie vos belaikė. Po kurio 
laiko Demonas pasakė, kad jie galės eiti... jei pridarys į kelnes. 

- Tai šlykštu! - garsiai pasipiktino Kepas, susijaudinęs ir pasibjau- 
rėjęs. - Tai ne eksperimentas, o degeneracijos pratimai. 

- Matote, kaip elgesio stereotipas įaugęs į jūsų psichiką, - tyliai 
pasakė Venlesas. - Jums tai neatrodė taip šlykštu, kai buvote dvide- 
šimties mėnesių. Tada, kai norėjote tuštintis, tuštindavotės. Jūs galė- 
jot tą padaryti ant tėvo kelių, jei kas ten pasodino, o jums prisireikė. 

Demono eksperimento esmė, kapitone Holisteri, tokia: dauguma iš jų 
negalėjo. Jie suprato, kad įprastinės elgesio normos bandymo metu 
negalioja, kiekvienas iš jų buvo atskiroje patalpoje kaip ir tualete... 
bet visi aštuoniasdešimt aštuoni procentai iš jų tiesiog negalėjo. Nep- 
riklausomai nuo to, koks stiprus buvo fizinis poreikis, įprotis, įskie- 
pytas tėvų, buvo stipresnis. 

- Čia nieko daugiau, išskyrus paprasčiausią smalsumą, - atžariai 
metė Kepas. 

- Ne, tai ne smalsumas. Norėčiau, kad suvoktumėte analogiją tarp 
mokymo pasiprašyti bei priešgaisrinio apmokymo... ir vieną ryškų 
skirtumą, kurį sudaro kiekybinis šuolis tarp būtinybės daryti viena ir 
kita. Jei vaikas ilgai neišmoksta pasiprašyti ant puoduko, kokios to 
pasekmės? Maži nemalonumai. Nevėdinamas jo kambarys “kvepia". 
Mama prirakinta prie skalbimo mašinos. Tenka kviesti žmones valy- 
ti kilimą, kai mokymas galutinai pabaigtas. Ir blogiausia - vaiką gali 
nuolat berti, o tai atsitinka tik tuo atveju, jei vaiko odelė labai jautri 
arba mama neskuba jo perrengti. O kokios pasekmės vaikui, kuris 
gali uždegti... 

Jo akys blizgėjo. Kairysis burnos kampas šiepėsi. 

- Aš didžiai vertinu Makgius, kaip tėvus, - pasakė Venlesas. - 
Kažkaip jiems tas pavyko. Galiu įsivaizduoti, kad jie pradėjo auklėti 
daug anksčiau, negu tėvai paprastai pradeda mokyti asmens higienos; 
tikriausiai anksčiau, nei ji pradėjo šliaužioti. “Mažule, negalima! Ma- 
žulė padarė sau popa! Nu, nu, nu! Negera mergaitė! Negera mergai- 
tė! Blo-oga mergaitė!“ 

Bet jūsų kompiuteris daro prielaidą, kad ji nugali savo komplek- 
są, kapitone Holisteri. Jai tam padaryti yra visos sąlygos. Ji - dar vai- 
kas, 1r kompleksas neįsitvirtino joje kaip cementas. Be to, su ja tėvas! 
Ar suvokiate šito paprasto fakto reikšmę? Ne, jūs nesuvokiate. Tėvas 
jai - autoritetas. Jis laiko visas kiekvieno mergaitės-vaiko įgūdžio 
psichines gijas. Už išorinio, vidinio, lytinio įgūdžio - už kiekvieno - 
kaip nematoma figūra už užuolaidos stovi jo autoritetas. Mergaitei jis 
kaip Mozė; įstatymai - jo įstatymai - ir ji turi vykdyti, nors ir nežino, 
iš kur jie atsirado. Tikriausiai jis vienintelis žmogus Žemėje, galintis 
nuimti tą naštą. Mūsų kompleksai, kapitone Holisteri, visada sukelia 
didžiausią skausmą ir psichines kančias, kada tie, kurie įskiepijo juos, 
miršta 17 negali patarti... 1r užjausti. 

Kepas žvilgtelėjo į laikrodį ir pamatė, kad Venlesas pas jį jau ke- 
turiasdešimt minučių. O atrodė - valandų valandas. 

- Jau baigiate? Aš turiu kitą susitikimą... 

- Kai kompleksai išnyksta, jie išnyksta tarsi užtvankos, nušluotos 
smarkios liūties, - tyliai pasakė Venlesas. - Mes turime trykštančią 
meile devyniolikmetę merginą. Ji jau turėjusi tris šimtus meilužių. Ir 
trokšta sekso it kokia keturiasdešimtmetė prostitutė. 

Bet iki septyniolikos ji buvo nekalta. Jos tėvas, dvasininkas, nuo- 
lat tvirtino jai, mergaitei, kad seksas po vedybų yra neišvengiamas 
blogis, o nesusituokus - pragaras ir prakeikimas ir kad seksas yra pir- 
mosios nuodėmės obuolys. Kai toks kompleksas išnyksta, jis išnyks- 
ta kaip sugriauta užtvanka. Iš pradžių atsiranda vienas kitas plyšys, 
nedidelės, beveik nepastebimos srovelės. Pagal jūsų kompiuterio in- 
formaciją mergaitė dabar kaip tik tokioje situacijoje. Spėjama, kad ji 
pasinaudojo savo sugebėjimais tėvo prašoma. O paskui užtvanka 
staiga grius, ištėkšdama milijonus galonų vandens, šluodama viską 
savo kelyje, skandindama visus pakeliui, visam laikui pakeisdama 
gamtovaizdį! 

Kvarkiantis Venleso balsas nuo įprastinės negarsios šnekos paki- 
lo iki švokščiančio seniokiško riksmo ir buvo ne tiek didingas, kiek 
gaižus. 

- Paklausykit, - pasakė jis Kepui. - Išklausykit mane nors kartą. 
Nusiimkit akidangčius. Pats savaime šis žmogus nepavojingas. Endis 
turi nedidelę galią, žaisliuką, menkniekį. Ir jis tai supranta. Jis nesu- 
gebėjo ją pasitelkęs užsidirbti milijono dolerių. Jis nevaldo Žmonių ir 
nacijų. Jis panaudojo ją padėti moterims numesti svorį. Jis panaudo- 
j0 ją, padėdamas užsispyrusiems administratoriams įgauti pasitikėji- 
mą savimi. Jis negali naudoti savo galios dažnai ar savanaudiškai... 
kažkoks vidinis faktorius sulaiko jį. Bet mergaitė neįtikėtinai pavo- 
jinga. Ji bėga su tėvu nuo mirties. Ji labai išgąsdinta. Jis taip pat iš- 
gąsdintas, o tai daro jį pavojingą. Ne patį savaime, o todėl, kad ver- 
čiate jį keisti mergaitės įpročius. Jūs verčiate jį keisti mergaitės po- 
žiūrį į joje slypinčią jėgą. Jūs verčiate jį naudotis jos galia. 

Venlesas sunkiai kvėpavo. 

Baigdamas scenarijų, - galas jau buvo matyti, - Kepas ramiai pak- 
lausė: 

- Ką jūs siūlote? 

- Vyrą reikia likviduoti. Greitai. Kol dar nespėjo sugriauti komp- 
lekso, kurį su Žmona įskiepijo mergaitei. Aš manau, kad ir mergaitė 
turi būti sunaikinta. Tuo atveju, jei jai jau pakenkta. 

- Juk ji galų gale tik maža mergaitė; Venlesai. Taip, ji gali uždeg- 
ti ugnį. Mes tai vadiname pirokineze. O jūs išpučiate tai iki Armage- 
dono. 

- Gal tuo ir baigsis, - sutiko Venlesas. - Neleiskit, kad mažas jos 
amžius ir ūgis priverstų pamiršti Z faktorių... O būtent tai jūs ir da- 
rote. Bet įsivaizduokite, kad ugnies uždegimas yra tik ledkalnio vir- 
šūnė. Įsivaizduokite, kad talentai auga. Jai septyneri. Kai Džonas 
Miltonas buvo septynerių, jis tikriausiai čiupdavo anglies gabalėlį ir 
bandydavo išvedžioti savo vardą, kad mama ir tėtis galėtų perskaity- 
ti. Jis buvo vaikas. Džonas Miltonas užaugo ir parašė “Prarastąjį 
rojų“. 

- Nesuprantu, ką, po velnių, jūs čia pliauškiate, - atrėžė Kepas. 

- Aš kalbu apie naikinimo potencialą. Aš kalbu apie sugebėjimą, 
susijusį su hipofize, liauka, kuri Čarlinos Makgi amžiuje praktiškai 
snaudžia. Kas bus, kai ji taps paauglė, o jos hipofizė pabus iš miego 
ir dvidešimt mėnesių bus pati galingiausia jėga Žmogaus organizme, 
valdanti viską - nuo staigaus pirminių ir antrinių lyties požymių iš- 
ryškėjimo iki regimojo purpuro kiekio padidėjimo akyje? Įsivaizduo- 
kite vaiką, galintį sukelti branduolinį sprogimą vien tik valios pastan- 
gomis! 

- Tai didžiausia nesąmonė, kokią teko girdėti. 

- Taip? Tada leiskit man pereiti nuo nesąmonės iki grynos bepro- 
tystės, kapitone Holisteri. O jeigu mažoje mergaitėje, kuri šįryt kaž- 
kur slapstosi, kol kas snaudžia jėga, vieną gražią dieną perskelsianti 
mūsų planetą per pusę tarsi porceliano lėkštutę tire? 

Jie tylėdami pažiūrėjo vienas į kitą. Staiga suzvimbė pasikalbėji- 
mo įtaisas. 

Po akimirkos Kepas palinko prie jo ir nuspaudė mygtuką: 

- Taip, Reičelė? - velniai griebtų, jei senis nors minutę jo neįtiki- 
no. Venlesas panašus į niūrų juodą varną, ir tai buvo dar viena prie- 
žastis, dėl ko Kepas jo nemėgo. Šiaip jis buvo energingas žmogus ir 
jau ko negalėjo pakęsti, tai pesimistų. 

- Skambina užkoduotu telefonu, - pranešė Reičelė. - Iš operacijos 
vietos. 

- Gerai, mieloji. Ačiū. Tegul palaukia porą minučių, gerai? 

- Taip, sere. 

Jis atsilošė krėsle. 

- Turiu nutraukti mūsų pokalbį, daktare Venlesai. Būkit tikras, aš 
rimtai pagalvosiu apie tai, ką pasakėte. 

- Pagalvosit? - paklausė Venlesas. Sustingęs lūpų kampas, rodės, 
ciniškai šypsojo. 

- Taip. 

Venlesas pasakė: 

- Mergaitė... Makgis... ir tas vyrukas Ričardsonas... paskutiniai 
trys neišsprendžiamos lygties elementai, kapitone Holisteri. Ištrinki- 
te juos. Veikite. Mergaitė labai pavojinga. 

- Aš apgalvosiu viską, ką sakėte, - pakartojo Kepas. 

- Padarykit tai, - pagaliau Venlesas pasiremdamas lazda ėmė sun- 
kiai keltis. Tai truko ilgai. Pagaliau atsistojo. 

- Artėja Žiema, - pasakė jis Kepui. - Seni kaulai tuo nesidžiaugia. 

- Liksit nakvoti Longmonte? 

- Ne, Vašingtone. 

Pasvyravęs Kepas pasakė: 

- Apsistokit “Mayflower"'. Man galbūt reiks su jumis susisiekti. 

Senio akyse kažkas sušmėžavo - dėkingumas? Taip, žinoma, dė- 
kingumas. 

- Labai gerai, kapitone Holisteri, - pasakė jis ir pasiremdamas laz- 
da nušlubsėjo durų link - senis, kadaise atvėręs Pandoros skrynią, o 
dabar pasiryžęs iššaudyti visus, kurie iš jos išlėkė, užuot privertęs 
juos dirbti. 

Kai durys už jo užsidarė, Kepas su palengvėjimu įkvėpė oro ir pa- 
kėlė užkoduoto telefono ragelį. 


- Su kuo aš kalbu? 

- Orvas Džeimisonas, sere. 

- Pagavot juos, Džeimisonai? 

- Dar ne, bet mes radome kai ką įdomaus oro uoste. 

- Ką gi? 

- Visi telefonų automatai tušti. Kai kuriuose ant grindų radome 
keletą ketvirtukų ir dešimties centų monetų. 

- Išlaužė? 

- Ne, sere. Todėl 17 skambinu jums. Jie neišlaužti, o tiesiog tušti. 
Telefonų kompanija plaukus raunasi. 

- Gerai, Džeimisonai. 

- Tai pagreitina reikalą. Mes manome, kad vaikinas greičiausiai 
bus palikęs mergaitę lauke ir užsiregistravęs vienas. Kaip ten būtų, 
dabar mes ieškosime vyruko, sumokėjusio smulkiais. 

- Jeigu jie viešbutyje, o ne kur nors vasaros stovykloje. 

- Taip, sere. 

- Pasirūpinkit, Odžėjau. 

- Klausau, sere. Ačiū, - jo balse suskambo kvailas džiaugsmas, 
kad Kepas prisiminė jo pravardę. 

Kepas padėjo ragelį. Penkias minutes jis sėdėjo prisimerkęs ir 
mąstė. Sodri rudens šviesa krito pro langą, apšviesdama kabinetą ir 
jį sušildydama. Paskui jis pasilenkė ir vėl išsikvietė Reičelę. 

- Džonas Reinberdas čia? 

- Taip, čia, Kepai. 

- Duokit man dar penketą minučių, o po to atsiųskit jį pas mane. 
Norėčiau pasikalbėti sa Norvilu Beitsu operacijos rajone. Jis ten va- 
dovauja iki atvykstant Elui. 

- Gerai, sere, - pasakė truputį abejodama Reičelė. - Teks kalbėti 
atvira linija. Radiotelefono ryšiu. Nelabai... 

- Gerai, gerai, - nekantriai nutraukė jis. 

Tai truko dvi minutes. Beitso balsas buvo plonas, traškantis. Jis - 
geras darbuotojas: nelabai išradingas, bet uolus. Būtent tokio žmo- 
gaus reikėjo Kepui tvirtovės apsupčiai, kol ten nuvyks Albertas Stei- 
novičius. Pagaliau Norvilas linijoje ir praneša Kepui, kad jie prade- 
da šukuoti aplinkinius miestus: Oukvilą, Tremontą, Mesalonsetą, 
Hastings Gleną, Lutoną. 

- Gerai, Norvilai, tvarka, - pasakė Kepas. Jis galvojo apie Venle- 
so žodžius: jūs verčiate jį permokyti mergaitę iš naujo. Jis mąstė apie 
Džeimisono pranešimą, kad telefonai tušti. Makgis to nedarė. Pada- 
rė mergaitė. Ir tada vis dar įsiaudrinusi sudegino kareivio batus, tik- 
riausiai netyčia. Venlesas būtų patenkintas sužinojęs, kad Kepas vis- 
gi ketino pasinaudoti penkiasdešimčia procentų jo patarimų - senas 
ožys šįryt buvo stebėtinai iškalbingas. 

- Situacija pasikeitė, - pasakė Kepas. - Turime likviduoti didįjį 
vaikiną. Visiškai likviduoti. Suprantate? | 

- Visiškai likviduoti, - šaltakraujiškai pakartojo Norvilas. - Taip, 
sere. 

- Puiku, Norvilai, - švelniai pasakė Kepas. Jis padėjo telefono ra- 
gelį ir ėmė laukti Džono Reinberdo. 

Po sekundės durys atsivėrė, ir štai jis stovi, nepaprastai didelis ir 
dar tiek bjaurus. Šis pusiau irokėzas iš prigimties judėjo taip tyliai, 
kad galėjai sėdėdamas prie stalo skaityti ar atsakinėti į laiškus ir ne- 
jausti, kad su tavimi kambaryje yra dar kas nors. Kepas Žinojo, ko- 
kia tai reta savybė. Dauguma žmonių gali jausti kito asmens buvimą: 
Venlesas kartą pavadino šitą sugebėjimą ne šeštuoju pojūčiu, o ant- 
ruoju regėjimu, sukuriamu kažkokių neišmatuojamai mažų srovių iš 
penkių įprastinių pojūčių. Bet Reinberdas buvo nejuntamas. Nė ma- 
žiausia jutiminė skaidula nevirptelės. Kartą prie portveino taurės Ke- 
po svetainėje Elas Steinovičius pasakė keistą mintį: “Jis - vienintelė 
žmogiška būtybė iš visų sutiktų, kuri eidama nesujudina oro“. Ir Ke- 
pas džiaugėsi, kad Reinberdas jų pusėje, nes jis - vienintelis žmogus 
iš visų jo sutiktų, kurio mirtinai bijojo. 

Reinberdas - trolis, baidyklė, milžinas, žmogėdra Žmogaus pavi- 
dalu. Iki septynių pėdų jam tetrūko dviejų colių, o savo blizgančius 
juodus plaukus rišo užpakalyje į trumpą uodegą. Prieš dešimt metų, 
kai jis antrą kartą buvo Vietname, tiesiai prieš jį sprogo mina, ir da- 
bar jo veidas buvo neįtikėtina sujauktų audinių ir randų kaukė. Kai- 
rės akies nebuvo. Jos vietoje - įdubimas. Jis nedarė plastinės opera- 
cijos ir nesistatė dirbtinės akies, nes, anot jo, laimingos medžioklės 
dausose jo paprašys parodyti kovų žaizdas. Kai jis kalbėjo tokius da- 
lykus, nežinojai, tikėti juo ar ne, nežinojai, ar rimtai jis kalba, ar ve- 
džioja už nosies dėl jam težinomų priežasčių. 

Visus tuos metus Reinberdas buvo nuostabiai puikus agentas - iš 
dalies todėl, kad mažiausiai buvo panašus į agentą, o labiausiai todėl, 
kad už plikos mėsos kaukės slypėjo gyvas, Žiaurus, blaivus protas. Jis 
laisvai kalbėjo keturiomis kalbomis 1r suprato dar tris. Jis mokėsi ru- 
sų kalbos intensyviu metodu. Kalbėjo žemu, melodingu išsilavinusio 
žmogaus balsų. 

- Laba diena, Kepai. 

- Jau vidurdienis? - nustebęs paklausė Kepas. 

Reinberdas nusišypsojo, parodydamas eilę nepriekaištingai baltų 
dantų - ryklio dantų, pagalvojo Kepas. 

- Ir keturiolika minučių, - pasakė jis. - Aš nugriebiau elektroninį 
“Seiko" laikrodį juodojoje Venecijos rinkoje. Žavinga. Maži juodi 
skaičiukai nuolat keičiasi. Technologijos šventė. Aš dažnai pagalvo- 
ju, Kepai, kad mes kovojome Vietnamo kare ne todėl, kad laimėtu- 
me, bet kad pademonstruotume technikos naujoves. Mes kovėmės 
ten dėl pigių elektroninių laikrodžių, namų pingpongo žaidimo, kurį 
galima prijungti prie televizoriaus, kišeninio kalkuliatoriaus sukūri- 
mo. Aš žiūriu į savo naują rankinį laikrodį nakties tamsoje. Jis pra- 
neša man, kad sekundė po sekundės artėju prie mirties. Tai gera nau- 
jiena. 

- Sėskis, bičiuli, - paprašė Kepas. Kaip visada, kalbant su Rein- 
nerti ant poliruoto stalo paviršiaus. Ir tai todėl, kad, jo manymu, 
Reinberdui jis patiko, jei galima sakyti, kad jam išvis kas nors pa- 
tinka. 

Reinberdas atsisėdo. Buvo apsivilkęs senus džinsus ir išblukusius 
marškinius. 

- Kaip Venecija? - paklausė Kepas. 

- Skęsta, - atsakė Reinberdas. 

- Turiu jums darbą, jei norit. Nedidelį, bet jis gali nuvesti prie už- 
duoties, kuri jums pasirodys įdomesnė. 

- Pasakoktt. 

- Grynai savanoriškai, - spyrėsi Kepas. - Jūs vis dar atostogaujate. 

- Sakykit, - tyliai pakartojo Reinberdas, 17 Kepas paaiškino. Jis 
praleido tik penkiolika minučių su Reinberdu, o atrodė kaip valanda. 
Kai Didysis Indėnas išėjo, Kepas giliai įkvėpė. Venlesas ir Reinber- 
das vieną rytą - tai bet ką išmuštų iš vėžių. Bet rytas praėjo, daug pa- 
daryta, ir kas žino, kas laukia vakare? Jis paskambino Reičelei. 

- Taip, Kepai. 

- Valgysiu čia, brangioji. Ar negalėtumėt atnešti ko nors iš kavi- 
nės? Nesvarbu ko. Bet ko. Ačiū, Reičele. 

Pagaliau vienas užkoduoto telefono ragelis ramiai gulėjo ant ma- 
syvaus pagrindo, prigrūsto mikroschemų, mikroprocesorių ir vienas 
Dievas Žino dar ko. Kai jis vėl suskambės, tikriausiai Albertas arba 
Norvilas praneš jam, kad Niujorke viskas baigta - mergaitė sugauta, 
tėvas - negyvas. Bus gera naujiena. 

Kepas vėl užsimerkė. Mintys ir frazės plaukiojo galvoje tarsi di- 
deli tingūs aitvarai. Įtaiga mintimis. Jų protuoliai kalba apie milžiniš- 

kas galimybes. Įsivaizduok ką nors tokį kaip Makgis šalia Kastro ar 
ajatolos Chomeinio. Įsivaizduok šalia kokio rausvojo Tedo Kene- 
džio, žemu, neatsispiriamai įtikinančiu balsu patariantį, kad geriausia 
išeitis - savižudybė. Įsivaizduok tokį žmogų, susitinkantį su įvairių 
pagrindinių komunistinių būrių lyderiais. Gaila, kad reikia su juo iš- 
siskirti. Bet... kas pavyko kartą, galima vėl pakartoti. 

Mergaitė. Venleso žodžiai “Jėga, vieną dieną perskelsianti pačią 
planetą per pusę tarsi porceliano lėkštutę tire...“", žinoma, juokingi. 
Venlesas išprotėjo kaip berniukas iš D.H.Lorenso apsakymo, galėjęs 
atspėti arklių lenktynių nugalėtojus. “Lot šeši"? Venlesui pasirodė be- 
santi stipriai veikianti rūgštis; ji išėdė dideles Žžiojėjančias skyles jo 
sveikoje nuovokoje. Čarlė - tik maža mergaitė, o ne paskutiniojo teis- 
mo dienos įrankis. Ir jie turės pasidarbuoti, - mažų mažiausiai, kol iš- 
siaiškins, kas j1 tokia, ir nuspręsti, kas ji gali būti. Jau vien to pakak- 
tų atnaujinti “Lot šešių“ bandymo programą. O jeigu mergaitę bus 
galima įtikinti panaudoti savo galią šalies naudai, tuo geriau. 

“Tuo geriau", - galvojo Kepas. 

Užkoduotas telefonas staiga pratisai suzvimbė. 

Kepo pulsas ėmė smarkiai tvinksėti. Jis pagriebė ragelį. 

ATSITIKIMAS 
MENDERSŲ UKYJE 


1 


Kol Kepas su Elu Steinovičium Longmonte aptarinėjo Čarlės 
Makgi ateitį, ji sėdėjo Žiovaudama ir rąžydamasi ant lovos krašto še- 
šioliktajame “Svajų"?" numeryje. Pro langą krito ryški ryto saulės švie- 
sa iš nepriekaištingai mėlyno rudens dangaus. Dienos šviesoje viskas 
atrodė geriau. 

Ji pažiūrėjo i tėtuką - nejudantį kauburį po antklodėmis. Styrojo 
tik kuokštelis juodų plaukų. Nusišypsojo. Jis visad darė, ką galėjo. 
Jeigu jie abu buvo alkani ir turėjo tik vieną obuolį, jis atkąsdavo kąs- 
nelį ir kitką liepdavo suvalgyti jai. Kai nemiegojo, jis visada darė, ką 
galėjo. 

Bet kai miegojo, susitempdavo ant savęs visas antklodes. 

Ji nuėjo į vonią, nusiėmė kelnaites ir atsuko dušą. Kol vanduo įši- 
lo, pasinaudojo tualetu, o tada įėjo į dušo kabiną. Karštas vanduo ūž- 
telėjo ant jos, ir ji šypsodamasi užsimerkė. Nieko pasaulyje nėra pui- 
kesnio už pirmąsias minutes po karštu dušu. 

(praėjusią naktį buvai negera) 

Ji suraukė antakius. 

(ne, tėtukas sakė, ne) 

(uždegei to žmogaus batus, negera mergaitė, labai negera, tau 
patinka meškiukas, visas pajuodęs?) 

Ji dar labiau susiraukė. Nerimą nuspalvino baimė i1r gėda. Jos 
meškiuko vaizdas niekada pilnas neiškildavo mintyse, jis glūdėjo pa- 
sąmonėje ir, kaip dažnai atsitikdavo, jos kaltė tarsi susikoncentravo 
kvape - degėsių, svilėsių kvape. Smilkstanti medžiaga, kamšalas. Šis 
kvapas sukeldavo miglotus tėvo ir motinos, palinkusių virš jos, pa- 
veikslus, jie buvo dideli, gigantai, ir buvo išsigandę, pyko, jų balsai 
buvo garsūs ir dundantys lyg akmens luitai kino filme, dusliai, pasi- 
šokinėdami riedantys nuo kalno šlaito. 

(negera mergaitė! labai negera! negalima taip daryti, Čarle! nie- 
kada! niekada! niekada!) 

Kiek tada jai buvo metų? Treji? Dveji? Kaip anksti žmogus gali 
save prisiminti? Kartą ji klausė tėtuko, bet jis nežinojo. Sakė prisime- 

nąs bitės įgėlimą, o jo mama sakė, kad tai atsitiko jam būnant tik 
penkiolikos mėnesių. 

Jos anksčiausi prisiminimai: milžiniški veidai, palinkę virš jos; 
garsūs balsai lyg rieduliai, dundantys kalva žemyn; ir kvapas kaip su- 
degusio vaflio. Kvapas nuo jos plaukų. Ji uždegė savo pačios plau- 
kus, ir jie beveik visi nudegė. Tai atsitiko tada, kai tėtukas paminėjo 
žodį "pagalba" 17 mamytė pasidarė tokia linksma, iš pradžių juokėsi, 
paskui verkė, po to vėl juokėsi taip garsiai ir keistai, kad tėtukas 
pliaukštelėjo jai per veidą. Ji įsiminė tai, nes tai buvo vienintelis jai 
žinomas sykis, kai tėtukas padarė kažką tokio mamytei. Galbūt ver- 
tėtų prašytis pagalbos, pasakė tėtukas. Jie buvo vonioje, ir jos galva 
buvo šlapia, nes tėtukas pakišo ją po dušu. O taip, pasakė mamytė, 
pasikvieskime daktarą Venlesą, jis suteiks mums daug daug “pagal- 
bos“, kaip kad anksčiau... tada juokas, rauda, vėl juokas ir antausis. 

(tu buvai tokia NEGERA praėjusią naktį) 

- Ne, - sumurmėjo ji po barbenančiu dušu. - Tėtukas sakė - ne. 
Tėtukas sakė, kad galėjo... būti... jo... veidas. 

(TU BUVAI LABAI BLOGA PRAĖJUSIA NAKTĮ) 

Bet mums reikėjo smulkių iš telefonų. Taip sakė tėtukas. 

(LABAI BLOGA!) 

Tada ji vėl ėmė galvoti apie mamytę, apie tą laiką, kai jai buvo 
penkeri, ėjo šešti... jį nemėgo galvoti apie tai, bet prisiminimas atėjo 
pats, ir ji neįstengė jo nuvyti. Tas atsitiko kaip tik prieš tai, kai pasi- 
rodė blogi žmonės ir taip nuskriaudė mamytę, 

(užmušė ją, nori pasakyti, jie užmušė ją) 

taip, gerai, prieš tai, kai mamą užmušė ir pagavo ją. Tėtukas pa- 
sisodino ją ant kelių, kaip visad ką nors skaitydamas jai, bet paėmė 
ne įprastus apsakymus apie Puką su Tigru ar ponią Rupūžę ir ne apie 
“Didijį Vilio Vonko stiklo liftą“. Vietoj jų turėjo keletą storų knygų 
be paveiksliukų. Ji nepatenkinta suraukė nosį ir paprašė Puko. 

“Ne, Čarle, - pasakė jis. - Aš noriu paskaityti tau kitas istorijas ir 
prašau paklausyt. Manau, kad tu pakankamai suaugusi, 0 ir tavo ma- 
ma taip mano. Šitie apsakymai gali tave truputį išgąsdinti, bet jie 
svarbūs. Tai tikros istorijos". 

Ji atsiminė tėtuko skaitytų knygų pavadinimus, nes pasakojimai 
tikrai ją išgąsdino. Viena knyga vadinosi “Saugokis!"', ją parašė Žmo- 
gus, vardu Čarlzas Fortas. Frenko Edvardso knyga “Keisčiau už 
mokslą“. Knyga, pavadinta “Nakties tiesa". Buvo dar ir kita knyga - 

“Pirokinezė: ligos istorijos", bet mamytė neleido tėtukui nieko iš jos 
skaityti. “Vėliau, - pasakė mamytė, - kai ji paūgės, Endi". Ir, Čarlės 
džiaugsmui, knyga dingo. 

Pasakojimai iš tikro baugino. Vienas apie dėdę, kuris gyvas sude- 
gė parke. Kitas - apie ponią, kuri sudegė namelyje-priekaboje, be jos 
daugiau nesudegė niekas visame kambariuke, tik truputį apsvilo kė- 
dė, ant kurios ji sėdėjo ir žiūrėjo televizorių. Kai kurios vietos buvo 
sunkiai suprantamos, bet ji prisiminė vieną dalyką: policininkas sa- 
kė, jog jie negali paaiškinti šio mirties atvejo. Iš aukos neliko nieko, 
tik dantys ir keletas gabaliukų apanglėjusių kaulų. Tam reikia lydy- 
mo įtaiso, o aplinkui niekas netgi neapdegė. Mes negalime paaiškin- 
ti, kodėl viskas neišlėkė į orą kaip raketa. 

Trečia istorija buvo apie didelį berniuką - vienuolikos ar dvylikos 
metų, - kuris sudėgė pliaže. Jo tėvas, pats smarkiai apdegęs, kišo jį į 
vandenį, bet berniukas ir toliau ten degė, kol sudegė visas. Pasakoji- 
mas apie paauglę, kuri užsiliepsnojo klausykloje, išpažindama savo 
nuodėmes kunigui. Čarlė viską žinojo apie katalikų klausyklą, papa- 
sakojo draugė Dinė. Dinė sakė, kad turi pasakyti kunigui viską, ką 
padarei bloga per savaitę. Dinė dar nėjo išpažinties, nes nebuvo pri- 
ėmusi Šventosios Komunijos, bet jos brolis Karlas ėjo. Karlas mokė- 
si ketvirtoje klasėje ir turėjo papasakoti viską, netgi apie tą atsitiki- 
mą, kai įslinko į mamos kambarį ir suvalgė kelis jos gimtadienio šo- 
koladukus. Ir jeigu nepapasakosi visko kunigui, nebūsi numazgotas 
KRISTAUS KRAUJU ir pateksi į PRAGARĄ. 

Čarlė suvokė visų šitų pasakojimų esmę. Ją taip išgąsdino tas apie 
mergaitę klausykloje, kad ji puolė į ašaras. “Negi aš pati save sude- 
ginsiu? - verkė ji. - Kaip tada, kai buvau maža ir uždegiau savo plau- 
kus? Nejaugi susideginsiu iki angliukų?"? 

Tėtukas ir mamytė atrodė nuliūdę. Mamytė išbalo ir visą laiką 
kramtė lūpas, bet tėtukas apkabino ją ir pasakė: “Ne, mažute. Ne, jei 
visad būsi atsargi ir negalvosi apie tą... dalyką. Tu kai kada tai darai, 
kai esi nuliūdusi ir išsigandusi". 

“Kas tai? - verkė Carlė. - Kas tai, pasakykit man, kas gi tai, aš net 
nežinau, aš niekada to nedarysiu, pažadu" 

Mamytė pasakė: “Kiek mes žinom, mažute, tai vadinasi pirokine- 
zė. Tai reiškia, kad kas nors gali uždegti ugnį tik pagalvojęs apie ją. 
Paprastai taip atsitinka, kai Žmonės yra nuliūdę. Kai kurie Žmonės, 

matyt, turi tą... tą jėgą Visą savo gyvenimą ir netgi neįtaria. O kai ku- 
riuos... na, ta jėga sekundę užvaldo, ir jie..." Ji negalėjo pabaigti. 

“Jie sudegina save, - pratęsė tėtukas. - Kaip tada, kai tu buvai ma- 
žutė ir uždegei savo plaukus, taip. Bet tu gali tai kontroliuoti, Čarle. 
Privalai. Dievas mato - tai ne tavo kaltė“. Sakant tai, jo 17 mamytės 
akys akimirką susitiko, ir kažkas tarp jų šmėstelėjo. 

Apkabinęs ją per pečius, tėtis pasakė: “Kai kada tu nieko negali 
padaryti, žinau. Tai nelaimė. Kai buvai mažesnė ir užsižaidusi už- 
miršdavai nueiti į tualetą bei padarydavai į kelnytes, mes sakydavo- 
me, kad atsitiko nelaimė - atsimeni?" 

“Aš daugiau taip nedarau". 

“Žinoma, ne. Greitai tu taip kontroliuosi ir šitą. O kol kas, Čarle, 
tu turi pažadėti mums, kad niekad, niekad, niekad nenuliūsi taip, jog 
nebegalėtum susivaldyti. Kad norėtųsi uždegti ugnį. O jei vis dėlto 
taip atsitiks, ir tu negalėsi išlaikyti, stumk tai nuo savęs. Į šiukšliadė- 
žę ar peleninę. Pasistenk išeiti į gatvę. Pasistenk nustumti tai į van- 
denį, jei yra koks netoliese". 

“Bet niekada nestumk į žmogų, - tarė mamytė, jos veidas tebebu- 
vo išbalęs ir rimtas. - Tai labai pavojinga, Čarle. Tada tu būsi labai 
negera mergaitė. Todėl, kad tu gali, - ji sunkiai spaudė iš savęs Žo- 
džius, - tu gali nužudyti žmogų". 

Paskui Čarlė verkė pasisriūbaudama. Tai buvo siaubo ir atgailos 
ašaros, nes ab1 mamytės rankos buvo sutvarstytos, ir ji suprato, ko- 
dėl tėtukas skaitė šitas baisias istorijas. Išvakarėse mamytė neleido jai 
eiti pas Dinę, nes ji nesusitvarkė savo kambario. Čarlė labai supyko, 
ir staiga atsirado tas kažkas ugninis, kaip visada, tarsi piktas besikrai- 
pantis ir besivaipantis velniūkštis, iššokęs iš niekur, ji taip pyko, kad 
nustūmė jį nuo savęs į mamytę, ir mamytės rankas apgaubė liepsna. 
Pasibaigė ne taip blogai, kaip galėjo, 

(galėjo būti blogiau galėjai pataikyti į veidą) 

kadangi kriauklė buvo pilna muilino vandens indams plauti, pa- 
sibaigė ne taip blogai, bėt tai buvo LABAI BLOGAS POELGIS, ir 
ji pažadėjo jiems abiems, kad niekad, niekad, niekad... 

Šiltas vanduo čiurleno jos veidu, krūtine, pečiais, susupdamas ją 
į šiltą voką, kokoną, vijo šalin prisiminimus ir rūpesčius. Tėtukas 5a- 
kė, kad viskas gerai. O jei tėtukas sako, vadinasi, taip ir yra. Jis pats 
protingiausias Žmogus pasaulyje. 

Jos mintys iš praeities grįžo į dabartį, ir ji pagalvojo apie juos per- 
sekiojančius žmones. Jie yra iš vyriausybės, sakė tėtukas, bet ne iš 
gerosios vyriausybės dalies. Jie dirbo jos daliai, vadinamai Kontora. 
Tie Žmonės vis vejasi ir vejasi juos. Kad ir kur jie nusigautų, kur bu- 
vę, kur nebuvę pasirodydavo ir Kontoros žmonės. 

“Įdomu, kaip jiems patiktų, jei aš juos padegčiau?“? - šaltai pak- 
lausė vidinis balsas, ir ji užsimerkė, apimta kaltės bei siaubo. Bjauru 
taip galvoti. Blogai. 

Čarlė ištiesė ranką, pagriebė už karšto vandens čiaupo ir staigiu 
judesiu jį užsuko. Dvi minutes stovėjo drebėdama, apkabinusi ranko- 
mis savo lieknutį kūnelį po ledine, dilginančia srove ir neleido sau iš- 
bėgti. 

Už negeras mintis reikia atsiskaityti. 

Taip jai sakė Dinė. 


Endis pamažu budo, ausis neaiškiai pasiekė dušo barbenimas. Iš 
pradžių jis buvo sapno dalis: jis Tešmoro ežere su seneliu, jam vėl 
aštuoneri metai, jis bando užmauti besiraitantį slieką ant kabliuko 
nepradūręs sau nykščio. Sapnas buvo neįtikėtinai tikroviškas. Valties 
laivagalyje jis matė pairusį pintą krepšelį žuviai, raudonus gumos lo- 
pus ant senų žalių Grenterio Makgio batų, jis matė savo seną aplam- 
dytą beisbolo pirštinę, primenančią, kad rytoj Ruzvelto stadione lau- 
kia “Mažosios lygos“ treniruotė. O dabar buvo vakaras, nuostabiai 
mainėsi paskutinė šviesa 1r kylanti prietema, ežeras toks tykus, kad 
matyti mašalų debesėliai virš jo blizgančio, tarsi chromuoto pavir- 
šiaus. Retsykiais blyksteli žaros... o gal ir tikri Žaibai, nes krapnoja. 
Pirmieji cento dydžio lašai nujuodina medinę plokščiadugnę išbluku- 
sią Grenterio valtį. Virš ežero girdisi paslaptingas švilpiantis garsas, 
panašus į... dušą... Čarlė tikriausiai prausiasi po dušu. 

Jis pramerkė akis ir pažiūrėjo į nepažįstamas lubas su sijomis. Kur 
mes? 

Pamažu viskas grįžo į savo vietas, bet sekundę jį buvo apėmusi 
keitė tiek daug vietų, taip dažnai vos per plauką ištrūkdavo, toks di- 
delis buvo spaudimas. Jis ilgesingai prisiminė savo sapną ir panoro 
grįžti į jį su Grenteriu Makgiu, mirusiu prieš dvidešimt metų. 

Hastings Glenas. Jis Hastings Glene. Jie Hastings Glene. 

Jis stebėjosi savo galva. Ji skaudėjo, bet ne kaip naktį, kai barz- 
dotasis vyrukas juos išsodino. Skausmas nurimo iki lygaus buko 
maudulio. Jeigu eisis kaip anksčiau, maudulys iki vakaro nuslops, o 
ryte visiškai išnyks. 

Dušą užsuko. 

Jis atsisėdo lovoje ir pažiūrėjo į laikrodį. Be ketvirčio vienuolika. 

- Čarle? 

Ji grįžo į miegamąjį, energingai trindamasi rankšluosčių. 

- Labas rytas, tėtuk. 

- Labas rytas. Kaip tu? 

- Valgyti norisi, - atsakė ji. Nuėjo prie kėdės, kur buvo sudėjusi 
savo rūbelius, pakėlė žalią palaidinukę. Pauostė. Susiraukė. - Reikia 
pakeisti drabužius. 

- Teks pakentėti su šitais, mažute. Vėliau surasiu tau ką nors. 

- Tikiuosi, kad valgio nereiks taip ilgai laukti? 

- Pagausim pakeleivingą mašiną, - pasakė jis, - ir sustosim prie 
pirmosios kavinės. 

- Tėtuk, kai aš pradėjau eiti į mokyklą, tu neleisdavai man važiuo- 
ti su nepažįstamaisiais, - ji stovėjo su kelnaitėmis ir žalia palaidinu- 
ke, klausiamai žiūrėdama į jį. 

Endis pakilo iš lovos, priėjo 17 apkabino ją per pečius. 

- Nepažįstamas velnias kai kada geriau negu pažįstamas, - tarė jis. 
- Ar žinai, ką tai reiškia, vaikeli? | 

Ji susimąstė. Pažįstamas velnias - tai žmonės iš Kontoros, spėjo ji. 
Tie, kurie užvakar juos vijosi Niujorko gatve. Nepažįstamas velnias... 

- Manau, kad tai reiškia, jog ne visi Žmonės mašinose dirba tai 
Kontorai, - pasakė ji. 

Jis atsakė šypsena. 

- Supratai. O tai, ką sakiau anksčiau, taip pat tiesa, Čarle: keblio- 
je padėtyje kartais tenka daryti tą, ko nepadarysi normaliomis sąly- 
gomis. 

Čarlės šypsena nuvyto. Veidas pasidarė rimtas, susimąstęs. 

- Priversti pinigus byrėti iš telefonų? 

- Taip, - pasakė jis. 

- Tai nebuvo blogas poelgis? 

- Ne. Tomis aplinkybėmis nebuvo. 

- Todėl, kad keblioje padėtyje darai tai, kas reikia, kad išsikaps- 
tytum? 

- Taip. Su kai kuriom išimtim. 

- Kokiom išimtim, tėtuk? 

Jis pakedeno jai plaukus: 

- Dabar nesvarbu, Čarle. Nurimk. 

Bet ji negalėjo nurimti. 

- Aš nenorėjau uždegti to Žmogaus batų. Aš netyčia... 

- Ne, žinoma, netyčia... 

Tada ji nusiramino; sužydo jos šypsena, tokia panaši į Vikės. 

- Kaip tavo galva šįryt, tėtuk? 

- Ačiū, daug geriau. 

- Gerai, - ji įdėmiai žiūrėjo į jį. - Tavo akis juokinga. 

- Kuri akis? 

Ji parodė į kairiąją: 

- Šita. 

- Taip? - jis nuėjo į vonios kambarį ir nuvalė lopinėlį aprasojusio 
veidrodžio. 

Ilgai apžiūrinėjo savo akį, gera nuotaika tirpo. Dešinė akis atrodė 
kaip visada pilkai žalia - vandenyno spalva debesuotą pavasario die- 
ną. Jo kairė akis taip pat buvo pilkai žalia, bet baltymai smarkiai 1š- 
vagoti kraujo gyslelių ir lėliukė atrodė mažesnė negu dešinė. Vokas 
smarkiai nukaro, to anksčiau jis nepastebėjo. 

Galvoje pasigirdo Vikės balsas. Buvo toks aiškus, tarsi ji stovėtų 
šalimais. “Tie galvos skausmai, jie gąsdina mane, Endi. Tau kažkas 
darosi, kaip ir tiems Žmonėms, kuriuos stumteli, ar kaip tu tą vadi- 
ni“. 

Šitą mintį lydėjo oro baliono vaizdinys, jis kilo vis aukščiau... 
aukščiau... ir aukščiau... ir - pokšt - balionas sprogo. 

Jis rūpestingai ėmė tyrinėti kairiąją veido pusę, čiupinėdamas ją 
dešinės rankos pirštų galiukais. Priminė vyrą iš televizijos reklamos, 
susižavėjusį, kaip glotniai nusiskuto. Jis rado tris taškus - vieną po 
kaire akimi, vieną ant kairio skruostikaulio ir vieną tiesiog po kairiu 
smilkiniu, - kurie buvo visiškai nejautrūs. Baimė it tylus ankstaus va- 
karo rūkas lėtai slinko jo kūnu. Baimė ne tiek dėl savęs, kiek dėl Čar- 
lės: kas bus su ja, jei liks viena? 

Ji pasirodė veidrodyje tarsi pašaukta. 

- Tėtuk? - balsas skambėjo truputį išsigandęs. - Kaip tu? 

- Viskas gerai, - pasakė jis. Balsas buvo ramus. Be jaudulio, nors 
ir ne visai užtikrintas. - Galvoju, ar nevertėtų nusiskusti. 

Čarlė pridengė burną ranka ir sukikeno: 

- Dygliuotas kaip šveitimo šepetys. Uch. Dyglius. 

Endis nuginė ją į miegamąjį ir patrynė savo šiurkštų skruostą į jos 
švelnutį. Čarlė kikeno ir stūmė jį. 

Kol Endis kuteno dukrelę savo šeriais, Orvilas Džeimisonas - jis 
ir Odžėjus, ir Kietuolis - kartu su kitu Kontoros agentu, vardu Briu- 
sas Kukas, išlindo iš žydro “Ševrolė" prie “Hastings Diner“ užkan- 
dinės. 

Odžėjus stabtelėjo minutėlei apžiūrėti Pagrinės gatvės su jo nuo- 
žulnia aikštele mašinoms, elektros prekių parduotuve, bakalėjos 
krautuve, dviem degalinėm, vaistine, mediniu municipaliteto pastatu 
su lenta, primenančia kažkokį istorinį įvykį, į kūrį visiems nusispjau- 
ti. Pagrindinė gatvė pratęsė 40-ąjį kelią, ir Makgiai buvo ne daugiau 
kaip už keturių mylių nuo ten, kur dabar stovėjo Odžėjus ir Briusas 
Kukas. 

- Pažiūrėk į šitą miesteliūkštų, - pasibjaurėjęs ištarė Odžėjus. - Aš 
užaugau netoliese, Louvilyje. Girdėjai kada apie Louvilį Niujorko 
valstijoje? 

Briusas Kukas papurtė galvą. 

- Tai netoli Jutikos. Ten daro alų “Utica klub"“. Nebuvau gyveni- 
me laimingesnis, nei tą dieną, kai išvažiavau iš Louvilio, - Odžėjus 
pakišo ranką po striuke ir pasitaisė dėkle “patranką"". 

- Štai ir Tomas su Stivu, - pasakė Briusas. 

Priešais, kitoje gatvės pusėje, šviesiai rudas “Peiseris" įvažiavo į 
ką tik fermerio sunkvežimio atlaisvintą vietą mašinų stovėjimo aikš- 
telėje. Iš “Peiserio" lipo du vyrai tamsiais kostiumais lyg bankinin- 
kai. Tolėliau, šalia blyksinčio šviesoforo, dar du Kontoros Žmonės 
kalbėjosi su sena perekšle, kuri vedė į kitą gatvės pusę mokinius per 
pietų pertrauką. Jie rodė jai nuotrauką, o ji purtė galvą. Hastings Gle- 
ne buvo dešimt Kontoros agentų, palaikančių ryšį su Norvilu Beitsu, 
kuris grįžo į Olbanį laukti personalinio Kepo atstovo - Elo Steinovi- 
čiaus. 

- Taip, Louvilis, - atsiduso Odžėjus. - Tikiuosi, kad pagausim tuos 
du parazitus iki vidurdienio. Ir tikiuosi, kad kita užduotis bus Kara- 
čyje. Ar Islandijoje. Bet kur, tik ne Niujorko šiaurėje. Per daug arti 
Louvilio, pradeda pykinti. 

- Manai, turėsim juos iki vidurdienio? - paklausė Briusas. 

Odžėjus gūžtelėjo pečiais: 

- Iki saulėlydžio. Gali neabejoti. 

Jie įėjo į užkandinę, atsisėdo prie bufeto, užsisakė kavos. Ją atne- 
šė Jauna išvaizdi padavėja. 

- Seniai dirbi, sesute? - paklausė jos Odžėjus. 

- Man gaila jūsų sesutės, - atšovė padavėja, - jei ji nors kruopely- 
tę į jus panaši. 

- Nebūk tokia, sesute, - sušnypštė Odžėjus, rodydamas savo pažy- 
mėjimą. Ji ilgai jį tyrinėjo. Už jos nugaros kažkoks augantis teisės 
pažeidėjas motociklininko striuke spaudė “Sybergo" automato myg- 
tukus. 

- Nuo septynių, - pasakė ji. - Kaip kiekvieną rytą. Tikriausiai no- 
rit pasikalbėti su Maiku. Jis - šeimininkas, - padavėja pasisuko eiti, 
bet Odžėjus geležiniais gniaužtais sugriebė jai riešą. Jam nepatiko 
moterys, kurios juokėsi iš jo išvaizdos. Šiaip ar taip, dauguma mote- 
rų - šliurės, čia jo motina buvo teisi, nors ir klydo dėl daugelio kitų 
dalykų. Na, žinoma, jau jo motina tikrai žinotų, ką pasakyti apie šią 
krūtingą kalę. 

- Ar aš pasakiau, kad noriu kalbėti su šeimininku, sesute? 

Dabar ji jau išsigando, o to ir reikėjo Odžėjui. 

- N-ee. 

- Na ir gerai. Nes aš noriu kalbėtis su tavimi, o ne su vyruku iš 
virtuvės, kuris visą rytą kepa kiaušinienę ir daro kotletus, - jis išėmė 
Endžio ir Čarlės nuotrauką iš kišenės ir padavė jai, nepaleisdamas 
riešo. - Pažįsti, sesute? Gal nešei jiems pusryčius šįryt? 

- Paleiskit. Man skauda, - mergina išbalo, veide liko tik vulgari 
pomada, kuria ji buvo išsidažiusi. Tikriausiai ji viena iš tų, kurios pa- 
kelia nuotaiką aukštojoje mokykloje. Iš tos rūšies merginų, kurios 
šaipėsi iš Orvilo Džeimisono, kai šis kviesdavo jas pasivaikščioti, nes 
jis vadovavo šachmatų klubui, o ne Žaidė saugu futbolo komandoje. 
Pigių Louvilio šliurių krūva. Dieve, kaip jis nekentė Niujorko! Net- 
21 nuo paties miesto suko vidurius. 

- Pasakyk, aptarnavai tu juos ar ne. Tada paleisiu. Sesute. 

Ji greitai žvilgtelėjo į nuotrauką: 

- Ne! Nemačiau. Dabar pa... | 

- Tu neįdėmiai žiūri, sesute. Pasižiūrėk dar kartą. 

Ji vėl pasižiūrėjo ir išrėkė: 

- Ne! Ne! Niekada jų nemačiau! Paleiskite mane! 

Išstypęs paauglys su nukainota odine striuke prislinko arčiau, 
žvangindamas užtrauktukais ir laikydamas kumščius kelnių kišenėse. 

- Damą trukdote, - pasakė jis. 

Briusas Kukas nužvelgė jį, neslėpdamas paniekos. 

- Pasisaugok, kad netektų mums ir tave patrukdyti, kiauliasnuki, - 
iškošė jis. | 

- O, - išspaudė paauglys odine striuke, jo balsas staiga pasidarė 
labai tylus. Jis greitai nėrė lauk, turbūt prisiminęs, kad gatvėje jo lau- 
kia neatidėliotini reikalai. 

Dvi pagyvenusios ponios sėdėjo už staliuko nervingai stebėda- 
mos sceną prie bufeto. Kresnas vyras su pakenčiamai švaria virėjo 
prijuoste - matyt, Maikas, šeimininkas, - stovėjo virtuvės tarpduryje 
ir taip pat stebėjo. Vienoje rankoje laikė mėsininko peilį, bet laikė 
kažkaip neužtikrintai. 

- Ko reikia, vaikinai? - paklausė jis. 

- Jie iš federalinės, - nervingai pasakė oficiantė. - Jie... 

- Neaptarnavai jų? Esi tikra? - paklausė Odžėjus. - Sesute? 

- Tikra, - sumurmėjo ji vos neverkdama. 

- Žiūrėk, neapsirik. Klaida gali atsieiti penkerius metus kalėjimo, 
sesute. 

- Esu tikra, - sušnibždėjo ji. Apatinio voko kamputyje pasirodė 
ašara ir nusirito skruostu. - Prašau paleisti mane. Man skauda. 

Kokią sekundę Odžėjus suspaudė riešą dar smarkiau, mėgauda- 
masis smulkių kauliukų traškėjimu savo rankoje ir suvokimu, kad 
gali suspausti dar stipriau ir sutrupinti juos... bet paleido. Užkandinė- 
je buvo tylu, tik Stivo Vonderio balsas nuo “Sybergo"' tikino 1šg3s5- 
dintus “Hastings Diner“ lankytojus, kad viskas baigta. Pagyvenusios 
damos pakilo 17 skubiai išėjo. 

Odžėjus pakėlė kavos puodelį, persisvėrė per bufetą, išliejo kavą 
ant grindų ir tėškė puodelį. Storo porceliano šrapnelis išlakstė į visas 
puses. Padavėja dabar jau atvirai verkė. 

- Sušiktas viralas, - tarė Odžėjus. 

Šeimininkas padarė neryžtingą judesį peiliu - Odžėjaus veidas 
nušvito. 

- Nagi, vaikine, - pasakė jis nusijuokdamas. - Nagi. Pažiūrėkim, 
kaip tau seksis. | 

Maikas padėjo peilį šalia skrudintuvą ir netikėtai suriko iš apmau- 
do bei pykčio: | 

- Aš koviausi Vietname! Mano brolis kovėsi Vietname! Aš para- 
šysiu savo kongresmenui apie tai! Va pamatysit! 

Odžėjus pažiūrėjo į jį. Išsigandęs Maikas nuleido akis. 

Tiedu išėjo. 

Padavėja pasilenkė ir ėmė raudodama rinkti kavos puoduko šu- 
kes. 

Kieme Briusas paklausė: 

- Kiek viešbučių? 

- Trys viešbučiai, šeši kempingai su nameliais, - atsakė Odžėjus, 
žiūrėdamas į šviesoforą. Geltona šviesa hipnotizavo jį. Jo jaunystės 
Louvilyje buvo užkandinė su užrašu ant didžiulės kabančios keptu- 
vės, o tas skelbė: JEI TAU NEPATINKA MŪSŲ MIESTAS, IEŠ- 
KOK TRAUKINIŲ TVARKARAŠČIO. Kiek kartų jam norėjosi nu- 
lupti tą užrašą ir sugrūsti kam nors į gerklę! 

- Mūsų Žmonės tikrina juos, - pasakė Kietuolis, eidamas link žyd- 
ro “Ševrolė" iš vyriausybinio automobilių parko, nupirkto ir išlaiko- 
mo mokesčių mokėtojų. - Tuoj sužinosim. 

Džonas Mejas buvo su agentu, vardu Rėjus Noulzas. Jie judėjo 
4()-uoju keliu “Svajų" motelio link. Važiavo gelsvai rudu paskutinio 
modelio “Fordu", ir bekylant į paskutinę kalvą, užstojančią jiems 
vaizdą į viešbutį, nuleido padangą. 

- Prakeikimas, - nusikeikė Džonas, kai tik mašiną ėmė mėtyti ir 
sukti kairėn. - Štai tau ir vyriausybinė nuosavybė. Sušiktos padan- 
gos, - jis pasuko ant minkšto kelkraščio ir įjungė avarinius žibintus. 
- Tu eik, - tarė jis. - O aš pakeisiu tą prakeiktą padangą. 

- Aš padėsiu, - pasakė Rėjus. - Neužtruks nė penkių minučių. 

- Ne, eik. Motelis turėtų būti tuoj už šitos kalvos. 

- Manai? 

- Taip. Aš pavysiu. Jei tik atsarginė nenuleista. Visai nenusteb- 
čiau. 

Praburzgė barškantis fermerio sunkvežimis. Tas pats, kurį Odžė- 
jus ir Briusas Kukas matė išvažiuojantį nuo “Hastings Diner“'. 

Rėjus šyptelėjo: 

- Geriau nereikia. Antraip turėsi rašyti prašymą naujai keturiais 
egzemplioriais. 

Džonas liko rimtas. 

- Ką, ar aš nežinau? - niūriai burbtelėjo. 

Jie nuėjo prie bagažinės, Rėjus atrakino ją. Atsarginis ratas buvo 
tvarkingas. 

- Gerai, - tarė Džonas. - Eik. 

- Tikrai netruks ilgiau penkių minučių pakeisti tą kaliošą. 

- Žinoma, ir tiedu ne tam viešbutyje. Na, tarkim, kad jie ten. Pa- 
galiau jie turi kur nors būti. 

- Na gerai. 

Džonas ištraukė iš bagažinės domkratą ir atsarginį ratą. Rėjus 


viešbutuko link. 


Tuoj už viešbučio, ant 40-osios autostrados kelkraščio stovėjo 
Endis ir Čarlė Makgiai. Endžio būkštavimai, kad kas nors gali pas- 
tebėti jį neturint mašinos, buvo be pagrindo; moterį registratūroje do- 
mino tik mažas televizorius “Hitachi"' ant stovo. Ekrano viduje buvo 
įkištas miniatiūrinis Filas Donabju, ir moteris godžiai jį stebėjo. Ji 
įmetė Endžio grąžintą raktą į korespondencijos dėžutę, net nekilste- 
lėjusi akių nuo ekrano. 

- Tikiuosi, jums pas mus patiko, - sumurmėjo ji, užsiėmusi dėžu- 
te spurgų su šokoladu bei kokoso riešutu ir jau įveikusi pusę. 

- Taip, žinoma, - pasakė Endis ir išėjo. 

Čarlė laukė kieme. Moteris padavė jam sąskaitos kopiją, kurią 
leisdamasis laiptais įsikišo į šoninę savo velvetinio švarko kišenę. 
Dusliai žvangėjo monetos iš Olbanio telefonų automatų. 

- Tvarka, tėtuk? - paklausė Čarlė, kai jie ėjo kelio link. 

- Rodos, taip, - nuramino jis ir apkabino ją per pečius. Dešinėje 
jų, už kalvos, Rėjus Noulzas ir Džonas Mejas ką tik pradūrė padangą. 

- Kur mes einam, tėtuk? - paklausė Čarlė. 

- Nežinau, - atsakė jis. į 

- Man tai nepatinka. Aš nervinuosi. 

- Manau, mes juos smarkiai aplenkėme, - pasiguodė jis. - Nesijau- 
dink. Jie tikriausiai dar tebeieško taksisto, kuris nuvežė mus į Olbanį. 

Bet jis tik drąsinosi ir pats tai žinojo; Čarlė tikriausiai irgi žinojo. 
Stovėdamas čia, prie kelio, jautėsi demaskuotas tarsi kalinys dryžuo- 
tais rūbais. Baik, pasakė jis sau. Nes toliau jau imsi galvoti, kad jie 
visur - už kiekvieno medžio, o už tos kalvos - visa šutvė. Argi kaž- 
kas nesakė, kad paranoja ir nuolatinis pavojaus jausmas - tai tas pat? 

- Čarle, - pradėjo jis. 

- Važiuokim pas Grenterį, - pasiūlė ji. 

Jis apstulbęs pažiūrėjo į dukrą. Prisiminė savo sapną, sapną, kai 
žvejojo per lietų, o lietus virto Čarlės dušo šniokštimu. 

- Kodėl tu pagalvojai apie tai? - paklausė jis. Grenteris mirė daug 
metų prieš Čarlės gimimą. Jis visą savo gyvenimą pragyveno Tešmo- 
re, Vermonto valstijoje, miestuke, truputį vakariau Niūhampšyro sie- 
nos. Mirus Grenteriui, sklypas prie ežero atiteko Endžio motinai, o 
kai ji mirė - Endžiui. Miesto valdžia jau būtų seniai atėmusi jį už 11- 
gai nemokėtus mokesčius, jei Grenteris nebūtų palikęs nedidelės su- 
mos iš anksto. 

Endis su Vike buvodavo ten kartą per metus, per vasaros atosto- 
gas, kol negimė Čarlė. Jis buvo už dvidešimties mylių nuo artimiau- 
sio plento, miškingoje, mažai gyvenamoje vietovėje. Visokių žmonių 
privažiuodavo vasarą prie Tešmoro tvenkinio, kuris iš tikro buvo vi- 
sąs ežeras su Bredfordo miestuku kitoje pusėje, Niūhampšyre. Bet ši- 
tuo metų laiku visos vasaros stovyklos bus tuščios. Endis abejojo, ar 
žiemą ten iš viso valo kelią. | 

- Nežinau, - pasakė Čarlė. - Tai tiesiog... atėjo į galvą. Šią minutę. 

Kitoje kalvos pusėje Džonas Mejas atidarė “Fordo" bagažinę, kad 
paimtų atsarginį ratą. 

- Šįryt aš sapnavau Grenterį, - lėtai tarė Endis. - Pagalvojau apie 
jį pirmąkart po metų ar daugiau. Manau, galima sakyti, jog jis taip 
pat man atėjo į galvą. 

- Ar tai buvo geras sapnas, tėtuk? 

- Taip, - nusišypsojo. - Geras. 

- Na, tai ką galvoji? 

- Manau, kad puiki idėja, - linktelėjo Endis. - Mes galim važiuoti 
ten ir apsistoti kuriam laikui, kol sugalvosim, ką daryti toliau. Kaip 
išsikapstyti iš viso šito. Galvoju, jei nusigautume į kokį laikraštį ir 
papasakotume savo istoriją daugeliui žmonių, anie turėtų atstoti. 

Jų link burzgė senas fermerio sunkvežimis. Endis iškėlė nykštį. 
Kitoje kalvos pusėje Rėjus Noulzas kopė kelkraščiu į viršų. 

Sunkvežimis sustojo, iš jo iškišo galvą dėdulė su apvaliais akinu- 
kais ir “New York Mets“' beisbolo kepure. 

- O štai ir miela mažutė mis, - pratarė šypsodamasis. - Koks tavo 
vardas, lėlyte? 

- Roberta, - skubiai atsakė Čarlė. Roberta buvo jos antrasis var- 
das. 

- Na, Bobe, kur vykstate šį rytą? - paklausė vairuotojas. 

- Mes į Vermoną, - paaiškino Endis. - Sent Džonsberį. Žmona 
svečiuojasi pas seserį ir turi šiokių tokių problemų. 

- Turi, sakote, - tarė fermeris ir nutilo, tirdamas Endį akių kampu- 
čiais. 

- Pagimdė, - paaiškino Endis ir sulipdė plačią šypseną. - Mažoji 
gavo naują broliuką. Pirmą valandą keturiasdešimt viena minutė šį 
rytą. | 

- Jo vardas Endis, - pridūrė Carlė. - Gražus vardas, ar ne? 

- Manau, nuostabus, - sutiko fermeris. - Šokit, aš pametėsiu nors 
dešimt mylių arčiau Sent Džonsberio. 

Jie sulindo į kabiną, sunkvežimis dardėdamas užburzgė ant kelio 
ir pajudėjo ryškios ryto saulės šviesos pusėn. Tuo metu Rėjus Noul- 
zas užkopė į kalvą. Prieš jį atsivėrė tuščias kelias, vedantis prie “Sva- 
jų" viešbučio. Už jo pamatė, kaip fermerio sunkvežimis, kuris prieš 
keletą minučių pravažiavo pro jų mašiną, dingsta iš akių. 

Nebuvo kur skubėti. 


3! 

Fermeris buvo vardu Mendersas, Irvas Mendersas. Jis ką tik nu- 
vežė moliūgų priekabą į miestelį, kur sudarė sandėrį su vaikinu, tu- 
rinčiu “A 6 P" prekybos firmą. Jis papasakojo pakeleiviams, kad 
anksčiau tardavosi su “First National", bet anie vaikinai visiškai 
nieko nenutuokia apie moliūgus. Praturtėjęs mėsininkas ir daugiau 
nieko, anot Irvo Menderso. “A 64 P" savininkas - visai kas kita. Pa- 

pasakojo, kad vasarą žmona laiko kažkokią krautuvėlę turistams, o 
jis išdėlioja prekes ant prekystalio prie kelio, ir abu esą gana neblo- 
gai “užkala". 

- Nenoriu kištis į jūsų reikalus, - tarė Irvas Mendersas Endžiui, - 
bet jums ir jūsų sagutei nereikėtų ieškoti pakeleivingos mašinos. Tik- 
rai, dėl Dievo. Kokia tik liaudis nesitranko keliais. Ten, Hastings 
Glene, už vaistinės yra autobusų stotis. Jos jums ir reikia. 

- Na... - ištarė Endis. Jis buvo sumišęs, bet Čarlė laiku įsikišo. 

- Tėtukas be darbo, - gyvai paaiškino ji. - Tai mamytei ir teko va- 
žiuoti pas tetą Emą ir pagimdyti ten lėliuką. Teta Ema nemėgsta tė- 
tuko. Todėl mes likome namie. Bet dabar važiuojame aplankyti ma- 
mytės. Teisingai, tėtuk? 

- Tai asmeninis reikalas, Bobe, - pasakė sunerimęs Endis. Jis jau- 
tėsi nepatogiai. Čarlės istorijoje žiojėjo tūkstančiai skylių. 

- Daugiau galit nepasakoti, - nuramino Irvas. - Žinau tuos šeimy- 
ninius vaidus. Kai kada jie siaubingi. Žinau, ką reiškia likti be pini- 
gų. Tai ne gėda. 

Endis jau pasiruošė kalbėti, bet nepasakė nieko. Negalėjo sugal- 
voti, ką pasakyti. Jie kurį laiką važiavo tylėdami. 

- Klausykit, kodėl judviem neužsukus pas mane su žmona prieš- 
piečių? - staiga paklausė Irvas. 

- O ne, mes negalime. 

- Mielai, - nudžiugo Čarlė. - Ar ne, tėtuk? 

Endis žinojo, kad paprastai intuicija Čarlės neapgauna, o Jis buvo 
per daug fiziškai ir psichiškai išsunktas, kad priešintysi jai. Čarlė bu- 
vo šaltakraujiška bei atkakli mergaitė, ir ne e kartą Endis klausė savęs, 
kas gi diriguoja visam paradui. 

- Jūs tikras, kad patogu... - sumurmėjo jis. 

- Žinoma, patogu, - pasakė Irvas Mendersas, pagaliau įjungdamas 
trečią pavarą. Jie dardėjo tarp rudens nudažytų klevų, gluosnių, topo- 
lių. - Džiaugiuosi galėdamas priimti. 

- Labai jums dėkui, - padėkojo Čarlė. k 

- Prašau, sagute, - pasakė Irvas. - Ir mano žmoria džiaugsis, kai 
pamatys tave. 

Čarlė nusišypsojo. 

Endis pasitrynė smilkinius. Kairės rankos pirštai užčiuopė vieną 
iš tų taškų, kur nervai, atrodo, apmirė. Jam tas nepatiko. Pojūtis, kad 
jie artinasi, jo nepaliko. 

Moteris, išrašiusi Endį iš “Svajų"" viešbutuko mažiau nei prieš 
dvidešimt minučių, ėmė nervintis. Ji visai pamiršo Filą Donabju. 

- Jūs įsitikinusi, jog tai jis? - jau trečiąkart klausė Rėjus Noulzas. 

Jai nepatiko šitas mažutis, tvarkingas, bet kažkoks grėsmingas 
žmogelis. Gal jis ir dirbo vyriausybei, bet Lenos Kaningam tas nenu- 
ramino. Jai nepatiko jo siauras veidas, raukšlės apie šaltas mėlynas 
akis, o labiausiai jai nepatiko, kaip jis kaišioja nuotrauką jai po no- 
simi. 

- Taip, jis, - vėl pakartojo Lena. - Bet jokios mergaitės su juo ne- 
buvo. Garbės Žodis, misteri. Mano vyras pasakys jums tą patį. Jis dir- 
ba naktimis. Taip jau yra, kad mes retai kada matomės, na, tik per va- 
karienę. Jis pasakys... 

Įėjo antrasis vyras, ir su augančia baime Lena pamatė jį laikant 
vienoj rankoj mobilų telefoną, o kitoje - didelį pistoletą. 

- Tai jie, - suriko Džonas Mejas. Jis kone sprogo iš pykčio ir nu- 
sivylimo. - Lovoje miegojo du žmonės. Šviesūs plaukai ant vienos 
pagalvės, juodi - ant kitos. Velniai griebtų tą nuleistą ratą! Tegul vi- 
si jie eina po velnių! Vonioje šlapi rankšluosčiai ant kabliukų! Sušik- 
tas dušas dar kapsi! Mes prasilenkėm su jais gal penkias minutes, Rė- 
jau! 

Jis sugrūdo pistoletą atgal į dėklą po pažastimi. 

- Aš pakviesiu vyrą, - tyliai pasakė Lena. 

- Nesirūpinkit, - atšovė Rėjus. Jis pagriebė Džoną už rankos 1r 1š- 
tempė laukan. Tas vis dar keikė nuleistą ratą. 

- Pamiršk apie ratą, Džonai. Ar kalbėjai su Odžėjum mieste? 

- Aš kalbėjau su juo, o jis - su Norvilu. Norvilas važiuoja čia iš 
Olbanio, jis paėmė su savimi Elą Steinovičių. Tas nusileido ne dau- 
giau kaip prieš dešimt minučių. 

- Na gerai. Klausyk, pagalvok minutę, Džoni. Jie turėjo pagauti 
pakeleivingą mašiną. 

- Taip, tikriausiai. Jei tik nenuvarė. 

- Vaikinas - anglų kalbos dėstytojas. Jis nesugebės nugvelbti sal- 
dainiuko nuo aukų stalelio neregių namuose. Jie balsuoja. Praėjusią 
naktį išvažiavo iš Olbanio pakeleivinga. Ir pagavo mašiną šįryt. La- 
žinuosi iš metų algos, kad jie balsavo ant kelkraščio, kol aš lipau į 
kalvą. 

- Jei nebūtų nuleidę rato... - Džono akys už akinių plonais meta- 
liniais rėmeliais buvo liūdnos. Jis tarsi matė, kaip lėtai, tingiai nup- 
lasnoja jo paaukštinimas. | 

- Po velnių tą ratą! - nusikeikė Rėjus. - Kas aplenkė mus? Kai nu- 
leido padangą, kas pravažiavo pro mus? 

Džonas galvojo, kabindamas telefoną prie diržo. 

- Fermerio sunkvežimis, - tarė jis. 

- Aš irgi jį prisimenu, - pasakė Rėjus. Jis ap 1r pamatė iš 
viešbučio lango žvelgiantį stambų apvalų Lenos Kaningam veidą. 
Moteris pastebėjo jo žvilgsnį, ir užuolaida grįžo į vietą. 

- Toks iškleręs sunkvežimis, - pridūrė Rėjus. - Jeigu jie neišsuko 
iš pagrindinio kelio, turėtume pavyti. 

- Tada varom, - subruzdo Džonas. - Galim telefonu per Odžėjų 
palaikyti ryšį su Elu ir Norvilu. 

Jie mikliai susėdo į mašiną, ir po sekundės gelsvai rudas “Fordas" 
iškaukė iš aikštelės, žerdamas iš po užpakalinių ratų baltą žvyrą. Le- 
laikyti viešbutį visai ne tas, kas buvo kadaise. 

Ji nuėjo Žžadinti vyro. 


Kai “Fordas" su Rėjumi Noulzu už vairo 1 Džonu Meju, laikan- 
čiu nupjautavamzdį, lėkė 40-uoju keliu daugiau nei septyniasdešim-- 
ties mylių per valandą greičiu (17 kai dešimties ar vienuolikos tokių 
pat nenusakomų paskutinių modelių mašinų karavanas iš aplinkinių 
paieškos rajonų pasuko Hastings Gleno kryptimi), Irvas Mendersas 
ranka parodė kairį posūkį ir išsuko 1š autostrados į duobėtą keliuką 
be jokios rodyklės, vedantį į šiaurės rytus. Sunkvežimis dardėjo ir 
trinksėjo. Vairuotojo prašoma Čarlė sudainavo visą savo devynių 
dainų repertuarą, tarp jų ir tokius auksinius šlagerius kaip “Laimin- 
go gimtadienio“, “Šitas senis", “Jėzus myli mane“ ir “Keimptauno 
lenktynės". Irvas su Endžiu paskutiniajai pritarė. 

Kelias sukiojosi ir ritosi per apaugusius medžiais gūburius, paskui 
pradėjo leistis į lygumą, kur derlius jau buvo nuimtas ir suarta. Kar- 
tą, kai kairėje kelio pusėje iš rūgštynių sąžalyno ir seno šieno išnėrė 
kurapka, Irvas suriko: “Pilk į ją, Bobe", Čarlė ištiesusi pirštą sugie- 
dojo: “Bam-ba-DAM!" bei pratrūko kvatoti. 


102 


Po kelių minučių Irvas pasuko į žvyrkelį, ir už mylios jie priva- 
žiavo senutėlę baltai, raudonai ir mėlynai nudažytą pašto dėžutę pieš- 
tuku ant šono išvedžiotu užrašu: “Mendersas". Irvas įsuko į išvažinė- 
tą kone pusės mylios keliuką. 

- Tikriausiai žiemą tenka mokėti už valymą krūvas pinigų? - pa- 
klausė Endis. 

- Pats valau, - atsakė Irvas. 

Jie privažiavo prie didelio balto karkasinio trijų aukštų namo su 
ryškiai žalios spalvos apdaila. Endžiui jis pasirodė iš tos rūšies namų, 
kurie pradeda gyvenimą visiškai normaliai, bet laikui bėgant pasida- 
ro kažkokie keisti. Už namo buvo pristatytos dvi pašiūrės, viena kūp- 
rinosi į vieną pusę, kita - į priešingą. Iš pietų pusės buvo šiltadaržis, 
o iš šiaurinės tarsi iškrakmolintas sijonas pūpsojo įstiklinta veranda 
su užuolaidėlėmis. 

Už namo stovėjo raudona daržinė, mačiusi geresnių laikų, o tarp 
namo ir daržinės buvo tai, ką Naujosios Anglijos gyventojai vadina 
“kiemu prieš duris", - plokščias dulkinas žemės plotelis, kur pypsėjo 
ir kuitėsi pora tuzinų viščiukų. Kai sunkvežimis pridardėjo artyn, jie 
išsilakstė cypsėdami ir plasnodami savo nenaudingais sparniukais 
pro kaladę su įkirstu kirviu. 

Irvas įvairavo sunkvežimį daržinėn, kvepiančion šviežiu šienu, 
kuris priminė Endžiui vasaras Vermonte. Irvas išjungė motorą, ir 
kažkur iš daržinės gilumos pasigirdo žemas, melodingas mūkimas. 

- Jūs turite karvę, - konstatavo Čarlė, ir jos veide atsispindėjo kaž- 
kas panašaus į susižavėjimą. - Aš juk girdžiu. 

- Turime tris, - pasakė Irvas. - Tu girdi Bosę - labai originalus 
vardas, ar ne, sagute? Ji mano, kad ją reikėtų melžti tris kartus per 
dieną. Galėsi pamatyti ją vėliau, jei tėvelis tau leis. 

- Ar galiu, tėtuk? 

- Manau, taip, - sutiko Endis, mintyse nusileisdamas. Jie išėjo į 
kelią pasigauti pekeleivingos mašinos, o atsitiko taip, kad patys bu- 
vo pagauti. 

- Užeikit, susipažinkit su žmona. 

Jie perėjo kiemelį lūkuriuodami, kol Čarlė apžiūrės visus viščiu- 
kus, kiek pasiekia. Užpakalinės namo durys atsidarė, ir ant laiptų išė- 
jo apie keturiasdešimt penkerių metų moteriškė. Ji prisidengė ranka 
akis nuo saulės. 

- Čia tu, Irvai! Ką parvežei? k 

Irvas nusišypsojo: 

- Na, sagutę vadina Roberta. Šitas vaikinas - jos tėtis. Dar nepak- 
lausiau jo vardo, tai nežinau, ar mes giminės. 

Endis žengtelėjo pirmyn ir pasakė: 

- Aš esu Frenkas Bertonas, mem. Jūsų vyras pakvietė mus su Bo- 
be priešpiečių, jei neprieštaraujate. Malonu susipažinti su jumis. 

- Man taip pat, - įsiterpė Čarlė, kol kas labiau susidomėjusi viš- 
čiukais negu moterimi. 

- Aš - Norma Menders, - pasakė ta. - Užeikit. Jauskitės kaip na- 
mie, - bet Endis pastebėjo susirūpinus; jos žvilgsnį, mestą į vyrą. 

Per priemenę, kur buvo sukrauta žmogaus aukščio malkų rietuvė, 
jie įėjo į didžiulę virtuvę - ten karaliavo krosnis ir ilgas stalas, užties- 
tas raudonai balta languota klijuote. Ore tvyrojo vos juntamas vaisių 
ir parafino kvapas. Konservavimo kvapas, pamanė Endis. 

- Frenkas su savo sagute keliauja į Vermontą, - paaiškino Irvas. - 
Pagalvojau, kad nepamaišytų kelionei truputis karštimo. 

- Žinoma, - sutiko ji. - O kur jūsų mašina, misteri Bertonai? 

- Na... - pradėjo Endis. Jis žvilgtelėjo į Čarlę, bet ši nebuvo padė- 
jėja; ji mažais Žingsneliais vaikštinėjo po virtuvę, viską apžiūrinėda- 
ma su atviru vaiko smalsumu. 

- Frenkas turi nedidelių nemalonumų, - pasakė Irvas, žiūrėdamas 
tiesiai į žmoną. - Nekalbėsim apie tai. Pagaliau ne dabar. 

- Gerai, - sutiko Norma. Jos veidas atrodė malonus ir atviras - 
graži moteris, pripratusi sunkiai dirbti. Jos rankos buvo raudonos ir 
šiurkščios. - Turiu vištą, galiu padaryti skanių salotų. Ir daug pieno. 
Mėgsti pieną, Roberta? | 

Čarlė neatsiliepė. Pamiršo vardą, pagalvojo Endis. O Dieve, kuo 
toliau - tuo geriau. 

- Bobe, - garsiai pasakė jis. 

Dabar ji atsigręžė ir nusišypsojo pernelyg plačiai. 

- O taip, - tarė ji. - Mėgstu pieną. 

Endis pastebėjo, kaip Irvas perspėjančiai nužvelgė žmoną: jokių 
klausimų, ne dabar. Jį apėmė skęstančiojo neviltis. Kas dar buvo li- 
kę 1š jų istorijos, subyrėjo į dulkes. Bet neliko nieko, kaip tik sėsti 
priešpiečių ir laukti nežinant, kas Irvo Menderso galvoje. 

- Mes toli nuo viešbučio? - paklausė Džonas Mejas. 

Rėjus žvilgtelėjo į spidometrą. 

- Septyniolika mylių, - pasakė jis 17 užvažiavo ant kelkraščio. - 
Pakankamai toli. 

- Bet gal... 

- Ne, jei būtų lemta juos sugauti, jau dabar juos turėtume. Reikia 
grįžti ir susitikti su kitais. 

Džonas delno kraštu trenkė per prietaisų skydą. 

- Jie kur nors pasuko, - šūktelėjo jis. - Ta prakeikta padanga! Nuo 
pat pradžių nesisekė, Rėjau. Tas protuolis su mergaite. Niekaip nepa- 
gaunam jų. 

- Ne, manau, kad jie jau mūsų, - tarė Rėjus 1r išsiėmė mobilų te- 
lefoną. Jis ištraukė anteną, iškišo ją pro langą. - Po pusvalandžio ap- 
supsim visą apylinkę. Einu lažybų, kad neapeisim ir dešimties namų, 
kai kas nors atpažins sunkvežimį. 7-0jo dešimtmečio pabaigos tam- 
siai žalias “International Harvester'', sniego grandiklis iš priekio, 
aukšti mediniai kėbulo bortai. Manau, pačiupsim juos iki tamsos. 

Po sekundės jis kalbėjo su Elu Steinovičiumi, kuris artėjo prie 
“Svajų". Elas iš eilės apklausė visus savo agentus. Briusas Kukas įsi- 
minė fermerio sunkvežimį dar miestelyje. Odžėjus taip pat. Jis buvo 
pastatytas prieš “A £ P“. 

Elas pasiuntė juos atgal į miestą, ir po pusvalandžio jau visi Žino- 
jo, kad sunkvežimis, beveik garantuotai sustojęs paimti dviejų bėg- 
lių, priklauso Irvingui Mendersui, RFD-5, Beilingso kelias, Hastings 
Glenas, Niujorkas. 

Buvo truputis po pusės dviejų. 


Priešpiečiai pasirodė be galo skanūs. Čarlė su arklišku apetitu su- 
rijo tris porcijas vištos su padažu, dvi dar karštas Normos Menders 
bandeles, lėkštutę salotų ir tris namų konservavimo agurkus. Užbai- 
gė viską obuolių pyrago riekelėmis su sūrio griežinėliais. Irvas tiki- 
no, kad “obuolių pyragas be kąsnelio sūrio - taip kaip bučinys be ap- 
kabinimo“. Už tai žmona kumštelėje alkūne jam į šoną. Irvas užver- 

tė akis, o Čarlė nusijuokė. Endį stebino jos apetitas. Čarlė atsirūgo ir 
kaltai pridengė burną ranka. 

Irvas nusišypsojo jai: 

- Lauke daugiau vietos negu viduje, sagute. 

- Jei aš dar ką nors suvalgysiu, tai sprogsiu, - atsakė Čarlė. - Taip 
mano mama visada saky... tai yra, taip ji visada sako. 

Endis pavargęs nusišypsojo. 

- Norma, - tarė Irvas atsistodamas, - kodėl jums su Bobe neišėjus 
palesinti viščiukų? 

- Na, bet stalas dar apkrautas, - pasakė Norma. 

- Aš nurinksiu, - pažadėjo Irvas. - Noriu pasikalbėti su Frenku. 

- Nori palesinti viščiukus, brangute? - paklausė Norma Čarlės. 

- Žinoma, noriu, - jos akys žibėjo. 

- Tada eime. Ar turi striukę? Darosi vėsoka. 

- E... - Čarlė pažiūrėjo į Endį. 

- Gali apsivilkti mano megztinį, - pasiūlė Norma, vėl susižvalgiu- 
si su Irvu. - Užraitok truputį rankoves, ir bus kaip tik. 

- Gerai. | 

Norma iš priemenės atnešė seną išblukusią .vatinukę ir sunešiotą 
baltą megztinį. Čarlė paskendo jame, netgi tris ar keturis kartus atrai- 
tojusi rankoves. 

- Ar jie kapojasi? - truputį baimindamasi paklausė Čarlė. 

- Tik lesa maistą, mažute. 

Jos išėjo, ir durys užsidarė paskui jas. Čarlė tebeplepėjo. Endis 
pažiūrėjo į Irvą Mendersą. Irvas atsakė ramiu žvilgsniu. 

- Nori alaus, Frenkai'? 

- Ne Frenkas aš, - tarė Endis. - Manau, tai Žinot. 

- Rodos, taip. Kaip jus vadinti? 

Endis pasakė: 

- Kuo mažiau žinosit, tuo geriau jums. 

- Na ką gi, - sutiko Irvas. - Vadinsiu tiesiog Frenku. 

Iš kiemo girdėjosi prislopinti džiaugsmingi Čarlės šūksniai. Nor- 
ma kažką pasakė, Čarlė sutiko. 

- Manau, mielai išgerčiau alaus, - tarė Endis. 

- Puiku. 

Irvas iš šaldytuvo ištraukė du “Utica klub“, atidarė, pastatė En- 
džiui ant stalo, o sau - kampe. Nuėmė prijuostę nuo kabliuko šalia 

kriauklės ir užsijuosė. Prijuostė buvo geltonai raudona, su parauktais 
krašteliais, bet kažkaip fermeris su ja neatrodė kvailai. 

- Gal padėti? - paklausė Endis. 

- Ne, aš žinau, kur viską dėti, - nesutiko Irvas. - Beveik viską, 
šiaip ar taip. Ji kiekvieną savaitę perkrausto daiktus. Nė viena mote- 
ris nemėgsta, kad vyras išmanytų ką nors virtuvėje. Žinoma, joms 
patinka, kai padedi, bet būna patenkintos, jei turi klausti, kur padėti 
troškintuvą arba kur jos deda šepetį. 

Endis, prisiminęs save patį Vikės virtuvės mokinio rolėje, nusi- 
šypsojo ir linktelėjo. 

- Nemėgstu kištis į svetimus reikalus, - pradėjo Irvas, pildamas 
vandenį į kriauklę ir pridėdamas skysto muilo. - Aš - fermeris ir, kaip 
jau sakiau, Žmona laiko mažutę suvenyrų parduotuvėlę Beilingso 
kelio ir Olbanio autostrados kryžkelėje. Mes gyvenam čia beveik 
dvidešimt metų. 

Jis žvilgtelėjo į Endį. 

- Bet pamatęs jus, stovinčius prie kelio, iš pirmo žvilgsnio supra- 
tau, kad kažkas ne taip. Suaugęs vyras ir maža mergaitė - visai ne to- 
kia pora, kokias matau gaudant pakeleivingas mašinas. Suprantat, ką 
turiu omenyje? 

Endis linktelėjo ir siurbtelėjo alaus. 

- Be to, man pasirodė, kad jūs ką tik išėjote iš “Svajų"", bet netu- 
rėjote nė kelioninių lagaminų, netgi kelioninio krepšio. Todėl nusp- 
rendžiau pravažiuoti pro šalį, paskui sustojau. Nes... na, yra skirtu- 
mas - kišti nosį į kitų reikalus ar užmerkti akis, kai matai, kad kaž- 
kas velniškai riesta. 

- Atrodė, kad mums velniškai riesta? 

- Tada, - pasakė Irvas, - ne dabar. - Jis rūpestingai mazgojo senas 
įvairaus dydžio lėkštes 1r kišo į džiovyklą. - Dabar tiesiog nežinau, ką 
su jumis daryti. Pirma mintis buvo, kad gal tai jūsų ieško tiedu poli- 
cininkai, - jis pamatė, kaip staigiai pasikeitė Endžio veidas ir kaip jis 
pastatė savo alų. - Matyt, jūsų, - tyliai pridūrė jis. - O aš tikėjausi, kad 
ne. 

- Kokie policininkai? - kimiai paklausė Endis. 

- Jie užblokavo visus kelius aplink Olbanį, - paaiškino Irvas. - Jei 
būtume pavažiavę dar šešias mylias 40-uoju plentu, užšoktume ant 
vienos iš užtvarų, kur 40-asis kerta 9-ąjį. 

- Kodėl gi nevažiavot tiesiai? - pasidomėjo Endis. - Tuo jums vis- 
kas pasibaigtų. Liktumėte ramybėje. 

Irvas susiruošė plauti puodus, bet sustojo, kažko ieškodamas spin- 
telėse virš kriauklės: , 

- Apie ką aš čia? Negaliu rasti šepečio... Va, štai jis... Kodėl ne- 
nuvežiau jūsų tiesiai policininkams? Tarkim, kad norėjau patenkinti 
savo natūralų smalsumą. 

- Turite klausimų? 

- Visokių, - prisipažino Irvas. - Suaugęs vyras ir maža mergaitė 
gaudo pakeleivingą mašiną, mergaitė neturi kelioninio krepšio, o 
juos vejasi policija. Kilo mintis. Ne tokia jau nereali. Pagalvojau, štai 
tėvelis, kuris nori pats auginti savo sagutę, o jam neleidžia. Tai jis pa- 
vogė ją. 

- Man rodos, tai mažai tikėtina. 

- Kartais taip būna, Frenkai. Pagalvojau, kad mamulei tas nepati- 
ko ir ji užsiundė ant tėvelio policiją. Tai paaiškintų, kodėl užblokuo- 
ti keliai. Juos užtveria po didelių plėšimų... arba vaikų pagrobimų. 

- Ji yra mano dukrelė, bet jos motina nesiundė ant mūsų policijos, 
- tarė Endis. - Jau metai, kaip ji mirusi. 

- Na, aš jau ir taip beveik palaidojau savo mintį, - atsiduso Irvas. 
- Nereikia samdyti seklio, kad suprastum, jog jūs labai artimi. Kad ir 
kas būtų atsitikę, neatrodo, kad išsivedėt mergytę prieš jos valią. 

Endis tylėjo. 

- O štai jums ir mano problema, - toliau kalbėjo Irvas. - Aš pač- 
miau jus manydamas, kad mergaitei reikia pagalbos. Dabar nežinau, 
ką ir galvoti. Jūs neatrodote kaip nusikaltėlis. Bet vis tiek jūs su sa- 
vo maža mergaite pasivadinote netikrais vardais, pasakojate istoriją, 
kuri griūva lyg kortų namelis, ir atrodote ligotas. Jūs atrodote smar- 
kiai sergąs, bet laikotės ant kojų. Štai mano klausimai. Jei galit nors 
į vieną atsakyti, ir tai gerai. 

- Mes atvažiavom į Olbanį iš Niujorko ir pakeleivinga mašina at- 
vykome į Hastings Gleną anksti rytą, - pasakė Endis. - Gaila, kad jie 
čia, bet aš tą žinojau. Čarlė irgi žinojo, - jis paminėjo Čarlės vardą, 
tai buvo klaida, bet dabar tas buvo nesvarbu. 

- Ko jiems iš jūsų reikia, Frenkai? 

Endis ilgam susimąstė, paskui susitiko su tiesiomis pilkomis Irvo 
akimis ir tarė: 

- Jūs atvažiavote iš miesto, ar ne? Matėt ten kokius nors nepažįs- 
tamus žmones? Tipus iš miesto? Dėvinčius tokius tvarkingus tarsi 
nuo pakabos kostiumus, kuriuos tuoj pat pamiršti, kai tik vyrukai 
dingsta iš akių? Važinėjančius paskutinių modelių automobiliais, ku- 
rie tarsi ištirpsta peizaže? 

Atėjo Irvo eilė pagalvoti. 

- “A £ P" buvo tokia porelė, - prisiminė jis. - Kalbėjosi su Hel- 
ga. Viena iš kasininkių. Atrodė, lyg jai kažką rodytų. 

- Tikriausiai mūsų nuotrauką, - pasakė Endis. - Tai vyriausybiniai 
agentai. Jie dirba su policija, Irvai. Tiksliau pasakius, policija dirba 
jiems. Policija nežino, kodėl mūsų ieško. 

- Apie kokią vyriausybinę įstaigą jūs kalbate? FTB? 

- Ne, apie Kontorą. 
mas. 

- Neturi nieko bendra su CŽV, - paaiškino Endis. - Kontora, ki- 
taip MŽA - Mokslinės žvalgybos agentūra. Prieš trejus metus skai- 
čiau straipsnyje, kad kažkoks galvočius 7-0jo dešimtmečio pradžioj 
pavadino MŽA Kontora, pasirodžius mokslinės fantastikos apsaky- 
mui “Ištaro ginklų kontoros". Parašytas, rodos, van Vogto, bet tai 
nesvarbu. Ji tartum turėtų užsiiminėti moksliniais krašto tyrinėjimais, 
kurie dabar ar ateity galėtų būti panaudoti nacionalinio saugumo rei- 
kalams. Tai apibrėžimas iš jų įstatų, 0 visuomenė dažniausiai sieja 
juos su elektromagnetinės ir termobranduolinės energijos tyrinėjimų 
finansavimu ir koordinavimu. Iš tikrųjų jie užsiima kur kas platesne 
veikla. Mes su Čarle esame dalis vieno labai seniai vykusio eksperi- 
mento. Tai atsitiko dar prieš Čarlės gimimą. Jos motina taip pat da- 
lyvavo. Ji buvo nužudyta. Tos pačios Kontoros. 

Irvas tylėjo. Jis išleido vandenį iš kriauklės, nusišluostė rankas, 
priėjo prie stalo ir ėmė valyti klijuotę. Endis pakėlė savo alaus skar- 
dinę. 

- Aš tiesiai jums nepasakysiu, jog netikiu jumis, - ištarė pagaliau 
Irvas. - Prisimenant, kad daug kas šioje šalyje vyko slapta ir tik pas- 
kui išplaukė. Vyrukai iš CŽV girdė žmones gėrimais, primaišytais 
LSD, kažkoks FTB padalinys apkaltintas demonstracijų už pilietines 
teises dalyvių žudymu, pinigai popieriniuose maišuose ir visa kita. 
Nesakau tiesiai - netikiu. Sakykim, kad dar manęs neįtikinote. 

- Nemanau, kad aš jiems dar reikalingas, - pasakė Endis. - Gal ka- 
da ir buvau. Bet jie pakeitė taikinį. Dabar jie medžioja Čarlę. 

- Norit pasakyti, kad šalies vyriausybė nacionalinio saugumo su- 
metimais ieško pirmaklasės ar antraklasės? 

- Čarlė nėra eilinė antraklasė, - paaiškino Endis. - Jos motinai ir 
man suleido preparatą, užkoduotą “Lot šešių" pavadinimu. Iki šiol aš 
tiksliai nežinau, kas tai yra. Kiek suprantu, kažkokia sintetinė liaukų 
sekrecija. Ji pakeitė mano ir tos merginos, kurią vėliau vedžiau, 
chromosomas. Mes perdavėme tas chromosomas Čarlei, ir jos susi- 
maišė kažkaip vėl visai kitaip. Jei ji perduos jas savo vaikams, ma- 
tyt, ją vadins mutante. Jei dėl kokios nors priežasties jų negalės per- 
duoti, - galbūt ji dėl šito pakeitimo liko nevaisinga, - tikriausiai bus 
vadinama “nukrypimu nuo normos“ arba “hibridu". Bet kuriuo atve- 
ju ji jiems reikalinga. Jie nori išstudijuoti ją, pažiūrėti, kodėl ji suge- 
ba daryti tai, ką gali padaryti. Aš netgi manau, kad jie nori panaudo- 
ti ją kaip argumentą “Lot šešių" programos atnaujinimui. 

- O ką ji gali daryti? - paklausė Irvas. 

Pro virtuvės langą jie matė, kaip Norma ir Čarlė išėjo iš daržinės. 
Baltas megztinis kabėjo ant Čarlės kūnelio, apačia siekė blauzdas. 
Jos žandai degė, ir ji kažką kalbėjo Normai, kuri šypsojo ir linksėjo. 

- Ji gali uždegti ugnį, - tyliai sušnabždėjo Endis. 

- Na, tą ir aš galiu, - pasakė Irvas. Jis vėl atsisėdo ir Žiūrėjo į En- 
dį suklusęs. Taip žiūrima į Žmones, įtariant juos esant nenormalius. 

- Jai užtenka pagalvoti apie tai, - tarė Endis. - Tai vadinama piro- 
kineze. Tai psichinis sugebėjimas - kaip telepatija, telekinezė ar nuo- 
jauta, - beje, Čarlė turi jų užuomazgas, bet pirokinezė daug retesnė... 
ir daug pavojingesnė. Ji labai bijo to ir gerai daro, kad bijo. Todėl, 
kad ne visada gali kontroliuoti tai. Ji gali sudeginti jūsų namą, darži- 
nę, kiemelį susikoncentravusi į juos. Gali uždegti jūsų pypkę, - En- 
dis liguistai nusišypsojo, - jei tik kartu nepakurs viso kito. 

Irvas pabaigė savo alų ir pasakė: 

- Man rodos, kad jums reikia pakviesti policiją ir pasiduoti, Fren- 
kai. Jums reikia pagalbos. 

- Skamba gana neįtikimai, ar ne? 
ko girdėti, - jis įsitempęs sėdėjo ant kėdės kraštelio, ir Endis pama- 
nė, jog jis laukia, kad pasitaikius pirmai progai svečias iškrės kokį 
triuką. 

- Manau, kviesti neverta, - pasakė Endis. - Jie netrukus bus čia. 
Jau geriau policija. Pagaliau, patekęs policijai į rankas, nenustoji bū- 
ti žmogumi kaip pas anuos... 

Irvas norėjo atsakyti, bet atsidarė durys. Įėjo Norma su Čarle. 
Čarlės veidas švietė, akys žibėjo. 

- Tėtuk! - sušuko ji. - Tėtuk, aš šėriau... 

Ir nutilo. Raudonis dingo nuo veido, ji įdėmiai Žiūrėjo tai į Irvą 
Mendersą, tai į tėvą, tai vėl į Irvą. Džiaugsmą jos veide pakeitė kan- 
čia. “Taip ji atrodė praėjusią naktį, - pagalvojo Endis. - Taip ji atro- 
dė vakar, kai aš ją išvedžiau iš mokyklos. Tai vis tęsiasi, o kur išei- 
tis, kur laiminga pabaiga?“ 

- Tu papasakojai, - tarė ji. - O, tėtuk, kodėl tu papasakojai? 

Norma žengė į priekį ir globėjiškai apkabino Čarlės pečius. 

- Irvai, kas čia vyksta? 

- Nežinau, - gūžtelėjo pečiais Irvas. - Ką, tavo manymu, jis papa- 
sakojo, Bobe? 

- Tai ne mano vardas, - sušnibždėjo ji. Ašaros sužvilgo mergaitės 
akyse. - Jūs Žinot, kad mano vardas kitas. 

- Čarle, - pasakė Endis. - Misteris Mendersas suprato, kad kažkas 
ne taip. Aš papasakojau jam, bet jis nepatikėjo. Pagalvok ir suprasi 
kodėl. 

- Aš nieko nesupra.. - pradėjo Čarlė. Ir staiga nutilo. Tylėjo, o 
galva buvo palenkta į šoną - tarsi klausantis, nors niekas kitas nieko 
negirdėjo. Jie matė, kaip spalva dingsta iš jos veido, tarsi iš ąsočio iš- 
pylus spalvotą skystį. 

- Kas yra, mažyte? - paklausė Norma, metusi susirūpinusį Žvilgs- 
nį į Irvą. 

- Jie važiuoja, tėtuk, - sušnibždėjo Čarlė. Jos akys išsiplėtė iš siau- 
bo. - Atvažiuoja mūsų. 

Jie susitiko 40-0jo ir bevardžio keliuko, į kurį įsuko Irvas, 
sankryžoje, - Hastings Gleno miesto žemėlapyje jis buvo pažymėtas 
Senuoju Beilingso keliu. Elas Steinovičius pagaliau prisivijo savo 
žmones ir ryžtingai paėmė vadžias į savo rankas. Penkiose mašinose 
7ų buvo šešiolika. Jie atrodė tarsi Irvo Menderso sodybos link sku- 
banti laidotuvių pracesija. 

Norvilas Beitsas su didžiuliu palengvėjimu perdavė Elui vadova- 
vimą bei atsakomybę už operaciją ir paklausė apie vietos ir valstijos 
policiją, kuri buvo įtraukta operacijon. 

- Kol kas jų neinformuosime, - pasakė Elas. - Jei pagausim bėg- 
lius, pasakysim, jog gali nuimti kelių pertvaras. Jeigu ne - liepsim ju- 
dėti centro link. Bet, tarp mūsų šnekant, jei nesučiups šešiolika vy- 
rų, išvis su jais nesusitvarkysim, Norvai. 

Norvas pajuto lengvą priekaištą ir nieko daugiau nesakė. Jis žino- 
jo, kad geriausia paimti tuos du be pašalinių įsikišimo, nes su End- 
rium Makgiu turėjo atsitikti nelaimingas atsitikimas, kai tik jie turės 
jį. Mirtinas atvejis. Jei aplinkui nebus mėlynų uniformų, viskas eisis 
greičiau. 

Staiga priekyje žybtelėjo Odžėjaus stabdžių šviesos, ir mašina pa- 
suko į žvyrkelį. Kiti nusekė paskui. 

- Aš nieko nesuprantu, - pasakė Norma. - Bobe... Čarle... nusira- 
mink! 

- Jūs nesuprantate, - sušuko Čarlė aukštu, ūždususiu balsu. Irvas 
žiūrėdamas į ją nervinosi. Jos veidas buvo kaip kilpa pagauto triušiu- 
ko. Ji ištrūko iš Normos rankų ir nubėgo pas tėvą. Šis uždėjo rankas 
jai ant pečių. 

- Jie nori tave užmušti, tėtuk, - pasakė ji. 

- Ką? 

- Nužudyti tave, - pakartojo. Išplėstose mergaitės akyse atsispin- 
dėjo siaubas. - Mes turime bėgti. Mes turime... - kaip užsukta karto- 
JO ji. 

Karšta. Čia per daug karšta. 

Jis žvilgtelėjo kairėn. Ant sienos, tarp krosnies ir kriauklės, kabė- 
jo kambarinis termometras, - toks, kokių pilna bet kuriam kataloge, 
paštu atsiunčiančiame pirkinius. Jo apačioje vėpėsi ir šluostė antakius 
plastikinis raudonas velniukas su šakėmis. Po jo skeltomis kanopo- 
mis buvo užrašyta: JUMS PAKANKAMAI ŠILTA? 

Termometro gyvsidabris lyg kaltinantis raudonas pirštas lėtai 
kilo. 

- Taip, jie to nori, - patvirtino ji. - Užmušti tave, užmušti tave 
kaip mamytę, paimti mane, aš nenoriu, nenoriu, aš neleisiu. 

Jos balsas kilo. Kilo kaip gyvsidabrio stulpelis. 

- Čarle! Žiūrėk, ką darai! 

Jos žvilgsnis truputį prasiblaivė. Irvas su žmona prisislinko arčiau 
vienas kito. 

- Irvai... kas?.. 

Bet Irvas pagavo Endžio žvilgsnį į termometrą ir ūmai patikėjo. 
Buvo karšta. Taip karšta, kad mušė prakaitas. Termometro gyvsidab- 
ris siekė aukščiau nei 32 laipsnius. 

- Šventasis Jėzau Kristau, - kimiai išspaudė Irvas. - Tai ji taip pa- 
darė, Frenkai? 

Endis neatsakė. Jo rankos liko ant Čarlės pečių. Jis žiūrėjo jai į 
akis. 

- Čarle... manai, jau per vėlu? Ką tu jauti? 

- Taip, - pasakė ji. Jos veide neliko nė lašelio kraujo. - Dabar jie 
važiuoja žvyrkeliu. Oi, tėtuk, aš bijau. 

- Tu gali juos sulaikyti, Čarle, - pasakė jis tyliai. 

Ji pažiūrėjo į jį. 

- Taip, - patvirtino jis. 

- Bet, tėtuk, tai blogas poelgis. Žinau, kad blogas. Aš juk galiu 
juos užmušti. 

- Taip, - sutiko jis. - Tikriausiai reikia rinktis: užmušti ar būti už- 
muštam. Atrodo, priėjom prie to. 

- Tai nebus blogas poelgis? - jos balsas vos girdėjosi. 

- Taip, - pasakė Endis. - Blogas. Ir niekada neapgaudinėk savęs 
dėl šito. Ir nedaryk to, jei gali sustoti, Čarle. Net dėl manęs. 

Žiūrėjo vienas į kitą, akis į akį: pavargusios, išsigandusios, pasru- 
vusios krauju Endžio ir išplėstos tarsi užhipnotizuotos Čarlės akys. 

Ji ištarė: 

- Jei aš padarysiu... ką nors... ar ir tada mane mylėsi? 

Klausimas tarsi pakibo ore tarp jų lėtai sukdamasis. 

- Čarle, - pasakė jis, - aš visada tave mylėsiu. Nepaisant nieko. 

Irvas buvo prie lango ir dabar perėjęs kambarį priartėjo prie jų. 

- Atrodo, turėčiau atsiprašyti jūsų, - tarė. - Keliu rieda visa virti- 
nė mašinų. Aš liksiu su jumis, jei norite. Aš turiu medžioklinį šautu- 
vą, - bet jis atrodė persigandęs, beveik ligonis. 

Čarlė pasakė: 

- Šautuvo nereiks. 

Ji išslydo 1š tėvo rankų ir nuėjo durų link; su Normos Menders 
baltu megztiniu atrodė visai mažutė. Ji išėjo iš kambario. 

Po sekundės Endis atsipeikėjo ir išlėkė paskui ją. Pilvas šalo, lyg 
ką tik trim kąsniais būtų surijęs didelę porciją ledų. Mendersai stovė- 
jo nejudėdami. Endis paskutinįkart žvilgtelėjo į sutrikusį, išgąsdin- 
tą vyro veidą, ir galvoje šmėkštelėjo netikėta mintis - tai tau pamoka 
neimti pakeleivių. 

Jis su Čarle stovėjo priemenėje, žiūrėdami į kieman sukančias 
pirmąsias mašinas. Vištos kudakavo ir plasnojo. Daržinėje vėl sumū- 
kė Bosė, kad kas ateitų ir pamelžtų ją. Blanki spalio saulė liejosi ant 
miškingų kalnagūbrių ir rudų rudens laukų, supančių šį mažą šiaurės 
Niujorko miestuką. Jau kone metai, kai jie bėga. Endis nustebo pa- 
jutęs keistą palengvėjimo, sumišusio su siaubu, jausmą. Jis kažkur 
buvo girdėjęs, kad iš beviltiškumo prieš sudraskant netgi triušis kar- 
tais puola šunis, paklusęs senam savisaugos instinktui. 

Kad ir kas būtų, gerai, kad jie jau nebėga. Jis stovėjo su Čarle, o 
saulės šviesa atsispindėjo šviesiuose mergaitės plaukuose. 

- Oi, tėtuk, - sudejavo ji. - Aš vos pastoviu. 

Jis apkabino ją per pečius ir stipriai priglaudė prie savęs. 

Pirmoji mašina sustojo priešais kiemelį, ir išlipo du vyrai. 


13 


- Sveikas, Endi, - šūktelėjo Elas Steinovičius ir nusišypsojo. - 
Sveika, Čarle, - jo rankos buvo tuščios, bet apsiaustas prasegtas. Už 
jo prie mašinos budriai stovėjo kitas vyras, įsirėmęs rankomis į šo- 
nus. Antroji mašina sustojo už pirmosios, ir išlindo dar keturi vyrai. 
Sustojo ir kitos mašinos; visi išlipo. Endis suskaičiavo tuziną ir 
liovėsi. 

- Dinkit iš čia, - pasakė Čarlė. Ankstyvą vėsią popietę jos balsas 
skambėjo plonai ir aukštai. 

- Pavedžiojai mus už nosies, - tarė Elas Endžiui. Pasižiūrėjo į 
Čarlę. | 

- Brangute, tau nereikia... 

- Dinkit iš čia! - suriko ji. 

Elas gūžtelėjo pečiais ir atlaidžiai nusišypsojo. 

- Bijau, kad nieko negalėsiu padaryti, brangute. Turiu įsakymą. 
Niekas nenori nuskriausti tavęs ar tavo tėvelio. 

- Tu melagis! Tu nori jį nužudyti! Aš tai žinau! 

- Siūlau daryti taip, kaip sako mano duktė. Jūs pakankamai gerai 
suprantate, kodėl ji to nori. Jūs girdėjote apie kareivį oro uoste, - pa- 
sakė Endis nustebęs, kad jo balsas visiškai ramus. 

Odžėjus ir Norvilas Beitsas pasikeitė staigiais neramiais Žvilgs- 
niais. 

- Jei jūs įsėstumėt į mašiną, mes viską aptartume, - suokė Elas. - 
Dievas mato, neatsitiks nieko, tik... 

- Mes žinom, kas atsitiks, - pasakė Endis. 

Vyrai iš paskutinių dviejų trijų mašinų pradėjo murmėti ir nerū- 
pestingai artėti priemenės link. 

- Prašau, - paprašė Čarlė žmogaus keistu geltonu veidu, - nevers- 
kite manęs nieko daryti. 

- Nieko gero, Čarle, - pasakė Endis. 

Irvas Mendersas išėjo į priemenę. 

- Ei, jūs pažeidžiate mano teises, - suriko jis, - noriu, kad nešdin- 
tumėtės iš mano nuosavybės. 

Trys Kontoros agentai užlipo ant priemenės laiptelių ir dabar sto- 
vėjo mažiau nei už dešimties jardų nuo Endžio ir Čarlės, jiems iš kai- 
rės. Čarlė metė į juos įspėjantį žvilgsnį, ir jie minutei sustojo. 

- Mes esame vyriausybės agentai, sere, - kreipėsi Elas Steinovi- 
čius į Irvą žemu mandagiu balsų, - Šiedu žmonės reikalingi apklau- 
sai. Niekam kitam. 

- Manęs nedomina, net jei jie reikalingi Prezidentui nužudyti, - at- 
šovė Irvas. Jo balsas buvo aukštas, džeržgiantis. - Parodykit orderį 
arba dinkit po velnių iš mano nuosavybės. 

- Mums nereikia orderio, - iškošė Elas. Dabar jo balsas suskam- 
bo plienu. 

- Reikia, 0 jeigu ne, tai, matyt, šįryt aš būsiu pabudęs Rusijoj, - 
ūktelėjo Irvas. - Sakau jums, nešdinkitės ir geriau pasiskubinkit. Tai 
mano paskutinis žodis. 

- Irvai, grįšk vidun! - sukliko Norma. 

Endis juto, kad kažkas ore auga, auga aplink Čarlę kaip elektros 
krūvis. Plaukeliai ant jo rankų staiga ėmė judėti tarsi dumbliai nema- 
tomoje srovėje. Jis pažvelgė į ją ir pamatė jos veidą, tokį mažą ir da- 
bar tokį keistą. 

“Ateina, - bejėgiškai pagalvojo jis. - Ateina, o Dieve, tai vyksta". 

- Bėkite! - suriko jis Elui. - Negi nesuprantate, ką ji ruošiasi da- 
ryti? Ar nejaučiate? Nebūkit kvailiai! 

- Prašau, - pasakė Elas. Jis pažiūrėjo į tuos tris, stovinčius tolima- 
jame priemenės gale, ir nepastebimai jiems linktelėjo. Vėl pažiūrėjo 
į Endį. 

- Jei mes galėtume aptarti tai... 

- Saugokis, Frenkai! - suklykė Irvas Mendersas. 

Trys vyrai priemenės gale staiga nusitaikė į juos. 

- Stokit! - suriko vienas iš jų. - Ramiai! Rankas auk... 

Čarlė pasisuko į juos, tuo metu pusė likusių vyrų su Džonu Meju 
ir Rėjumi Noulzu pasileido prie užpakalinių priemenės laiptų, ištrau- 
kę ginklus. 

Čarlės akys truputį išsiplėtė, ir Endis pajuto kažką pralekiant pro 
jį tarsi šilto oro kamuolį. 

Trys vyrai priemenėje jau buvo pusiaukelėje, kai užsiplieskė jų 
plaukai. 

Šautuvas dusliai pokštelėjo, ir kone aštuonių colių skeveldra nus- 
kilo nuo vieno priemenės stulpo. Norma Menders suklykė, Endis 
sudrebėjo. Bet Čarlė, rodos, nė nepastebėjo. Jos veidas buvo mie- 
guistas ir susimąstęs. Jos lūpų kampučiuose sustingo vos matoma 
Monos Lizos šypsenėlė. 

“Ji mėgaujasi tuo, - kupinas siaubo pagalvojo Endis. - Ar todėl ji 
to bijo? Nes jai tai patinka?" 

Čarlė vėl pasisuko į Elą Steinovičių. Tie trys lėkė laiptais žemyn 
pro Endį ir Čarlę, pamiršę savo pareigas Dievui, tėvynei ir Kontorai. 
Jie daužė liepsnas nuo savo galvų ir staugė. Aitrus degančių plaukų 
kvapas pripildė popietę. 

Pasigirdo dar vienas šūvis. Langas sutrupėjo. 

- Ne mergaitę! - rėkė Elas. - Ne mergaitę! 

Endį šiurkščiai sugriebė. Priemenė knibždėjo žmonių. Per maiša- 
tį jis buvo nuvilktas prie turėklų. Kažkas bandė jį tempti į kitą pusę. 
Jis jautėsi kaip traukiama virvė. 

- Paleiskit jį! - kaip bulius staugė Irvas Mendersas. - Paleiskit... 

Dar vienas šūvis, ir staiga suklykė Norma, be perstojo kartodama 
vyro vardą. 

Čarlė pažiūrėjo žemyn į Elą Steinovičių, ir staiga šaltas, pasitikin- 
tis Žvilgsnis dingo iš jo veido - jį apėmė siaubas. Jo gelsvas veidas 
pasidarė sūrio spalvos. 


116 


- Ne, nedaryk, - sušnibždėjo Elas. - Ne... 

Sunku pasakyti, kur užsiplieskė pirmiausia... Ūmai jo kelnės ir 
sportinis švarkas užsiliepsnojo. Plaukai atrodė tarsi degantys krūmai. 
Jis klykdamas apsisuko ir išskėtęs rankas pralėkė pro mašinos šoną 
Norvilo Beitso link. 

Endis vėl pajuto tą švelnų karščio antplūdį, oro judėjimą, lyg pra- 
lėkus pro nosį raketai. 

Elo Steinovičiaus veidą apėmė liepsna. 

Dar sekundę jis tyliai inkštė iš po ugnies antklodės, paskui jo 
bruožai ėmė nykti, lietis, tirpti kaip lajus. Norvilas atšoko nuo jo. 
Elas Steinovičius buvo liepsnojanti kaliausė. Jis aklai svirduliavo ke- 
liuku, mojuodamas rankomis, ir nuvirto veidu žemyn prie trečiosios 
mašinos. Dabar jis panėšėjo į degančių skudurų krūvą, o ne į žmogų. 

Stovintys priemenėje suakmenėję stebėjo netikėtą įvykių eigą. 
Trys vyrai, kurių plaukus Čarlė buvo padegusi, kažkaip sugebėjo už- 
sigesinti. Ateity jie atrodys gana keistokai; jų plaukai, trumpi pagal 
nuostatus, dabar priminė juodus susiraizgiusius pelenų gumulus vir- 
šugalvyje. 

- Dinkit, - niūriai įspėjo Endis. - Greitai dinkit. Ji anksčiau nieko 
panašaus nedarė, ir aš nežinau, ar ji gali sustoti. 

- Man viskas gerai, tėtuk, - pasakė Čarlė. Jos balsas buvo ramus, 
susikaupęs ir keistai abejingas. - Viskas gerai. 

Tada ėmė sproginėti mašinos. 

Visos sprogo iš užpakalio; vėliau, kai Endis perkratė mintyse at- 
sitikimą Mendersų fermoje, jis buvo tuo tikras. Jos visos sprogo 1š 
užpakalio, kur buvo degalų bakai. 

Elo salotinis “Plymutas"' sprogo pirmasis. Iš jo užpakalio išaugo 
akinantis ugnies kamuolys. Užpakalinis langas išsipūtė. Džono ir Rė- 
jaus “Fordas" buvo antrasis, sprogęs po dviejų sekundžių. Metalo ga- 
balai sušvilpė ore ir pažiro ant stogo. 

- Čarle! - šaukė Endis. - Čarle, baik visa tai! 

Ji atsakė tuo pačiu ramiu balsu: 

- Aš negaliu. 

Sprogo trečia mašina. 

Kažkas bėgo. Kiti skuodė įkandin. Vyrai ėmė trauktis nuo prie- 
menės. Kažkas ėmė Endį vilkti, jis pasipriešino ir staiga liko laisvas. 
Visi agentai lėkė išbalusiais veidais ir paniškai išsprogusiomis aki- 

mis. Vienas apdegusiais plaukais bandė peršokti per turėklus, užsika- 
bino ir žemyn galva nulėkė į mažą darželį, kur Norma augino anks- 
tyvąsias pupeles. Ten tebestirksojo rykštės vytis pupoms, viena iš jų 
pervėrė vaikino gerklę ir išlindo kitoje pusėje šlapiai čirkštelėjusi - to 
garso Endis negalėjo pamiršti. Vaikinas trukčiojo darže kaip išmes- 
tas į krantą upėtakis su styrančia iš kaklo pupų vytimi lyg strėlės ko- 
tu, o kraujas sruvo jo marškinių priekiu. 

Likusios mašinos sprogo kaip pliaukšinčių fejerverkų grandinė. 
Du bėgančius vyrus smūgis išmetė nelyginant skudurines lėlytes, vie- 
nas užsidegė Žemiau pusės, kitą apibėrė stiklo duženom. 

Virto tamsūs tiršti dūmai. Už keliuko per karščio uždangą pynėsi 
ir raitėsi tarsi iš siaubo atsitraukę tolimi kalneliai ir laukai. Visur siau- 
bingai kudakuodamos lakstė paklaikusios vištos. Staiga trys iš jų už- 
siplieskė ir lyg ugnies kamuoliai nuriedėjo į kiemelio galą, kur nu- 
rimo. 

- Čarle, liaukis tuojau pat! Baik! 

Ugnies vaga nusirito įstrižai kiemelio, tiesia linija per dulkes, tar- 
tum pliūpsnis iš ugniasvaidžio. Ugnis pasiekė Irvo kaladę su įkirstu 
kirviu, apsupo Žiedu ir staiga įsiveržė vidun. Kaladė supoškėjo lieps- 
nose. 

DĖL DIEVO MEILĖS ČARLE! 

Kažkurio Kontoros agento pistoletas gulėjo žolėje ant keliuko, 
tarp priemenės ir liepsnojančios mašinų eilės. Staiga ėmė čaižiai poš- 
kėdami sproginėti jo patronai. Ginklas groteskiškai šokinėjo 1r suko- 
si žolėje. 

Endis kirto Čarlei tokį antausį, kokį tik įstengė. 

Jos galva loštelėjo, akys mėlynos ir tuščios. Ji nustebusi, pritrenk- 
ta ir įskaudinta pažvelgė į jį, staiga Endis pasijuto uždarytas staigiai 
kylančio karščio kapsulėje. Jis įkvėpė oro, sunkaus kaip stiklas. Ro- 
dėsi, kad plaukeliai ant jo nosies raitosi nuo karščio. 

“Savaiminis užsidegimas, - pagalvojo jis. - Aš tuoj savaime užsi- 
degsiu..." 

Paskui tai praėjo. 

Čarlė susvirduliavo ir užsidengė rankomis veidą. Pro jos rankas 
išsiveržė veriantis ir augantis tokio siaubo ir išgąsčio klyksmas, jog 
Endis išsigando, kad ji bus išprotėjusi. 

TEEEEĖETUUUUUUUUK.... 

Jis pačiupo ją ant rankų, prisispaudė. 

- Šš, - sušnibždėjo jis. - O Čarle, mažule, šššš... 
Klyksmas nutilo, ir ji suglebo jo glėbyje. Carlė apalpo. 

Endis pakėlė Čarlę ant rankų, jos galva tabalavo ant jo krūtinės. 
Buvo karšta, rūko juodi benzino dūmai. Liepsnos nušliaužė per pie- 
ropštis. Toliau sekė namas. 

Irvas Mendersas gulėjo priešais virtuvės duris sulenktomis kojo- 
mis. Norma klūpojo šalia jo. Jam pataikė virš alkūnės, ir jo mėlynų 
darbinių marškinių rankove išplito skaistus raudonis. Norma nuplė- 
šė ilgą juostą nuo savo suknelės krašto ir bandė pakelti rankovę, kad 
galėtų sutvarstyti žaizdą. Irvas buvo atsimerkęs. Jo veidas - pelenų 
pilkumo, lūpos kone mėlynos, jis tankiai alsavo. 

Endis žengė jų linK, Norma Menders suvirpėjo visu kūnu ir už- 
dengė vyrą. Ji pasižiūrėjo į Endį tvirtomis Žžibančiomis akimis: 

- Eik iš čia, - sušnypštė ji. - Pasiimk savo pabaisą ir eik iš čia. 

Odžėjus pabėgo. 

Bėgant “patranka" šokinėjo aukštyn žemyn po jo ranka. Nežiūrė- 
jo kelio. Bėgo lauku. Pargriuvo, atsikėlė ir skuodė toliau. Jis išsisu- 
ko kulkšnį, pataikęs į kurmiarausį, ir trūkčiojančiai surikęs išsitiesė. 
Bet pakilo ir lėkė toliau. Kartais atrodė, kad bėga vienas, o kartais - 
kad su juo yra dar kažkas. Nesvarbu. Svarbu pabėgti, pabėgti nuo tos 
liepsnojančios skudurų krūvos, kuri prieš dešimt minučių buvo Elas 
Steinovičius, nuo tos degančių mašinų virtinės, nuo Briuso Kuko, 
kuris gulėjo daržiuke su mietu gerklėje. Tolyn, tylyn, tolyn. “Patran- 
ka“ iškrito 1š dėklo, skaudžiai trinktelėjo į kelį ir pamiršta nukrito į 
piktžolių sąžalyną. Jis bėgo mišku. Suklupo ant nuvirtusio medžio ir 
išsitiesė visu ūgiu. Gulėjo čia ir nelygiai kvėpavo, spausdamas ranką 
prie šono, kur ėmė smarkiai diegti. Gulėjo liedamas šoko ir baimės 
ašaras. Jis galvojo: “Daugiau jokių užduočių Niujorke. Niekada. Už- 
teks. Baigta. Daugiau nekelsiu kojos į Niujorką, net jei gyvenčiau du 
šimtus metų". 

Po valandėlės Odžėjus pakilo ir nusvirduliavo kelio link. 

- Išneškime jį iš priemenės, - pasakė Endis. Jis paguldė Čarlę ant 
žolės priešais kiemelį. Viena namo pusė jau degė, žiežirbos krito į 
priemenę kaip dideli, lėti jonvabaliai. 

- Eikit šalin, - šiurkščiai suriko Norma. - Nelieskit jo. 

- Namas dega, - pasakė Endis. - Leiskit, padėsiu. 

- Traukitės! Jau pakankamai pridarėte! 

- Baik, Norma, - Irvas pasižiūrėjo į ją. - Šis vyras nekaltas dėl to, 
kas atsitiko. Todėl užsikišk. 

Moteris pasižiūrėjo į jį, tarsi norėdama dar daug ką pasakyti, bet 
paskui prikando lūpą. 

- Padėkit atsistoti, - paprašė Irvas. - Kojos kaip guminės. Aš tur- 
būt prisidariau. Nenustebčiau. Vienas iš tų kalės vaikų šovė į mane. 
Nežinau kuris. Duokit ranką, Frenkai. 

- Aš - Endis, - pasakė jis ir apkabino Irvo nugarą. Irvas pamažu 
atsistojo. - Aš nepykstu ant jūsų šeimininkės. Geriau jau jūs būtumėt 
pravažiavę pro mus šįryt. 

- Jei tektų tą padaryti dar kartą, padaryčiau taip pat, - atšovė Irvas. 
- Prakeikti šunsnukiai ateina į mano žemę su ginklais. Prakeikti paš- 
Iemėkai, sušiktų vyriausybinių sutenerių gauja ir... ooouu - ooch, Jė- 
zau! 

- Irvai? - suklykė Norma. 

- Tylėk, moterie. Aš susitrenkiau. Ateik, Frenkai, Endi, ar kaip 
ten tave vadina. Darosi karšta. 

Iš tikro. Vos Endis nutempė Irvą laipteliais žemyn į kiemelį, vėjo 
gūsis Žiuptelėjo žiežirbų į priemenę. Iš kaladės liko tik apdegęs st- 
rampas. Iš Čarlės padegtų vištų mėtėsi tik keletas apanglėjusių kau- 
liukų ir keistų, tirštų pelenų - tai tikriausiai plunksnos. Jos nebuvo iš- 
keptos; jas tarsi kremavo. 

- Pasodinkit prie daržinės, - dusdamas ištarė Irvas. - Noriu pakal- 
bėti su jumis. 

- Jums reikia daktaro, - pasakė Endis. 

- Taip, daktaras atsiras. Kaip jūsų mergaitė? 

į fermerį. Veidas truputį pagyvėjo, melsvas atspalvis dingo iš jo lū- 
pų. Jis suprakaitavo. Už jų liepsnojo didelis baltas namas, stovėjęs 
Beilingso kelyje nuo 1868-ųjų. 

- Jokia žmogiška būtybė neturėtų daryti to, ką ji sugeba, - pratarė 
Norma. | 

- Gal ir taip, - sutiko Endis, nukreipęs žvilgsnį nuo Irvo tiesiai į 
akmeninį, nepėrmaldaujamą Normos Menders veidą. - Bet tuomet jo- 
kia Žmogiška būtybė neturėtų sirgti cerebriniu paralyžiumi, raumenų 
distrofija ar leukemija. Bet taip yra. Serga ir vaikai. 

- Ji nieko nesakė, - linktelėjo Irvas. - Tvarka. 

Tebežiūrėdamas į Normą, Endis tarė: 

- Ji - ne didesnė pabaisa už vaikutį su dirbtinio kvėpavimo apara- 
tu ar iš atsilikusių vaikų namų. 

- Gailiuosi, kad taip pasakiau, - atsiprašė Norma ir nukreipė 
žvilgsnį nuo Endžio. - Aš lesinau su ja viščiukus. Mačiau ją, glostan- 
čią karvę. Bet, misteri, mano namas dega ir Žmonės negyvi. 

- Man labai gaila. 

- Namas apdraustas, Norma, - ramino Irvas, sveikąja ranka imda- 
mas ją už rankos. 

- Bet tai niekuo nepadės mano motinos indams, kurie liko jai dar 
iš močiutės, - rypavo Norma. - O mano puikusis sekreteras ar pa- 
veikslai - juos pirkome praėjusią liepą dailės parodoje Skenektedyje, 
- 1 vienos akies ištryško ašara, bet ji nubraukė ją rankove. - O visi 
laiškai, kuriuos man rašei iš armijos... 

- O jūsų sagutei viskas bus gerai? - paklausė Irvas. 

- Nežinau. 

- Tai klausyk. Štai ką galite padaryti, jei norite. Už daržinės stovi 
senas džipas "Vilis"... 

- Ne, Irvai! Kam tu painiojiesi į visa tai? 

Jis pasisuko į ją, jo veidas buvo papilkėjęs, raukšlėtas ir išrasojęs. 
Užpakaly degė jų namas. Sproginėjančių čerpių traškėjimas priminė 
kalėdiniame židinyje kepinamų kaštonų spragsėjimą. 

- Tie atsivilko be orderio, be oficialaus popieriaus į mūsų žemę ir 
bandė juos išsivežti, - pasakė jis, - žmones, kuriuos aš pasikviečiau, 
kaip tai daroma civilizuotoj šaly su padoriais įstatymais. Vienas iš jų 
šovė į mane, kitas bandė nušauti Endį. Prašovė pro šalį ne daugiau 
ketvirčio colio, - Endis prisiminė duslų šūvį ir skeveldrą, atšokusią 
nuo priemenės stulpo. Jis pašiurpo. - Atėjo čia ir privirė košės. Kaip 
nori, kad pasielgčiau, Norma? Sėdėčiau čia ir perduočiau juos slap- 
tajai policijai, jei jie dar išdrįs čia grįžti? Būčiau geru vokiečiu? 

- Ne, - pasakė ji dusliai. - Ne, tikriausiai ne. 

- Jūs neturite... - pradėjo Endis. 

- Privalau, - atkirto Irvas. - O kai jie grįš... jie grįš Endi, ar ne? 

- O taip. Jie grįš. Jūs ką tik nusipirkote aktyviai veikiančios įmo- 
nės akcijų, Irvai. 

Irvas dusliai nusijuokė: 

- Tai nuostabu, tvarka. Na, o kai jie pasirodys čia, aš Žinau tik 
tiek, kad jūs paėmėte mūsų “Vilį". Daugiau nieko. Ir sėkmės jums. 

- Ačiū, - tyliai ištarė Endis. 

- Pasiskubinkit, - jaudinosi Irvas. - Iki miesto toli, bet jie jau bus 
pastebėję dūmus. Atvažiuos gaisrinės. Sakėt, kad su sagute vykstat į 
Vermontą. Ar nors tai tiesa? 

- Taip, - pasakė Endis. 

Kairėje pasigirdo dejonė. 

- Tėtuk... - Čarlė sėdėjo. Raudonos kelnaitės ir žalia palaidinė iš- 
sitepė. Veidukas išbalęs, akys be galo sumišusios. - Tėtuk, kas dega? 
Aš užuodžiu kažką degant. Tai aš padariau? Kas dega? 

Endis priėjo ir pakėlė ją. 

- Viskas gerai, - pasakė jis pagalvojęs, kodėl taip sakoma vai- 
kams, nors jie puikiai supranta, kad tai netiesa. - Viskas gerai. Kaip 
jautiesi, vaikuti? 

Čarlė per jo petį žiūrėjo į degančių mašinų liniją, besiraitantį kū- 
ną darže ir Mendersų namą, apgaubtą liepsnų. Priemenė taip pat pleš- 
kėjo. Vėjas nešė dūmus ir karštį nuo jų, bet smarkiai trenkė benzino 
ir įkaitusių čerpių dūmais. 

- Aš tai padariau, - vos girdimai sušnibždėjo Čarlė. Jos veidukas 
ėmė trukčioti - mergytė vėl pravirko. 

- Sagute! - griežtai subarė Irvas. 

Ji pažvelgė į jį, pro jį. 

- Aš, - sudejavo ji. 

- Paleiskit ją, - paprašė Irvas, - noriu su ja pasikalbėti. 

Endis nunešė Čarlę prie daržinės durų, kur sėdėjo atsirėmęs Irvas, 
ir paleido ją ant žemės. 

- Klausyk manęs, sagute, - pasakė Irvas. - Tie Žmonės norėjo nu- 
žudyti tavo tėvelį. Tu žinojai tą anksčiau negu aš, anksčiau nei jis, 
nors, velniai griebtų, jei suprantu kaip. Aš teisus? 

- Taip, - pritarė ji. Jos akys tebebuvo gilios ir liūdnos. - Bet jūs 
nesuprantate. Tai kaip su kareiviu, bet blogiau. Aš negalėjau... nega- 

lėjau daugiau sulaikyti. Tai išsiveržė į visas puses. Aš sudeginau ke- 
lis viščiukus... ir vos neuždegiau savo tėvo, - jos kenčiančios akys 
pritvinko ašarų, ir ji bejėgiškai pravirko. 

- Tavo tėveliui niekas neatsitiko, - ramino Irvas. Endis tylėjo. Jis 
prisiminė tą netikėtą jausmą, tarsi būtum uždarytas karščio kapsulėje. 

- Aš daugiau taip nedarysiu, - pasakė ji. - Niekada. 

- Gerai, - tarė Endis ir uždėjo ranką jai ant peties. - Gerai, Čarle. 

- Niekada, - pakartojo ji tyliai, pabrėždama. 

- Nesakyk taip, sagute, - kreipėsi Irvas, žiūrėdamas į ją. - Neapri- 
bok savęs taip. Tu pasielgsi, kaip reikės. Padarysi, kaip sugebėsi. Tai 
viskas, ką tu gali padaryti. Man atrodo, kad vienas iš mėgstamiausių 
Dievo užsiėmimų - priversti veikti tuos, kurie sako “niekada". Sup- 
ranti mane? 

- Ne, - sušnibždėjo Čarlė. 

- Vėliau suprasi, - pasakė Irvas ir pažvelgė į Čarlę su tokia gilia 
užuojauta, kad Endį apėmė širdgėla ir baimė. Irvas pasisuko į žmoną. 

- Norma, paduok man tą lazdą prie tavo kojos. 

Norma atnešė lazdą, padavė ir vėl ėmė prašyti, kad nepersitemp- 
tų, pailsėtų. Ir tik Endis išgirdo Čarlę vėl sakant “niekada", beveik 
negirdimai, sulaikius kvapą - tarsi slaptą priesaiką. 

- Žiūrėkit, Endi, - pasakė Irvas ir nubrėžė tiesią liniją dulkėse. - 
Tai žvyrkelis, kuriuo mes atvažiavome. Beilingso kelias. Jei važiuo- 
sit ketvirtį mylios į šiaurę, dešinėje rasit miško keliuką. Lengvoji ma- 
šina juo nepravažiuos, bet “Vilis" turėtų, jeigu neduosit jam užgesti 
ir sumaniai spausit sankabą. Poroj vietų gali pasirodyti, kad keliukas 
baigėsi, - važiuokite toliau ir vėl surasite. Jo nėra jokiuose žemėla- 
piuose, suprantat? Nė viename. 

Endis linktelėjo žiūrėdamas, kaip lazdelė piešia miško keliuką. 

- Jis nuves jus dvidešimt mylių į rytus ir, jei neužstrigsite ir nepa- 
siklysite, išlįsite į 152-ąjį kelią netoli Haug Kornerso. Pasuksit į kai- 
rę - į šiaurę - ir maždaug už mylios 152-uoju rasit kitą miško keliu- 
ką. Jis žemas, klampus, netvirtas. “Vilis? gali pravažiuoti, gali ir ne. 
Nevažiavau juo gal penketą metelių. Jis vienintelis, kiek Žinau, eina 
į Vermontą ir nebus užblokuotas. Šis antrasis keliukas išves jus į 22- 

ąjį plentą, į šiaurę nuo Šeri Pleino ir į pietus nuo Vermonto sienos. 
Jau tada blogiausia liks užpakalyje - nors tikriausiai jie paskelbė jū- 
sų vardus ir nuotraukas per televiziją. Bet linkime jums viso geriau- 
sio. Ar ne, Norma? 

- Taip, - linktelėjo Norma. Žodis nuskambėjo kaip atodūsis. Ji pa- 
žiūrėjo į Čarlę. - Tu išgelbėjai savo tėvelio gyvybę, mažute. Atsi- 
mink tai. 

- Tikrai? - sumurmėjo Čarlė. Jos balsas buvo visiškai abejingas, 
Norma suglumo ir truputį išsigando. Tada Čarlė išspaudė kažką pa- 
našaus į šypseną, ir Norma su palengvėjimu atsakė tuo pačiu. 

- Raktai “Vilyje", ir... - jis pakreipė galvą į šoną. - Klausykit! 

Tai kaukė sirenos, tai garsiau, tai tyliau, toli, bet vis artėjo. 

- Tai gaisrinės, - subruzdo Irvas. - Paskubėkit, jei važiuojate. 

- Na, Čarle, - pasakė Endis. Jis priėjo prie savo mergytės, o akys 
buvo paraudusios nuo ašarų. Šypsnys dingo iš jos veido kaip nedrąsi 
saulutė už debesų, bet Endis apsidžiaugė, kad jis išvis pasirodė. 
Čarlės veidas buvo tarsi per stebuklą išsigelbėjusio žmogaus - sukrės- 
tas ir įskaudintas. Tą sekundę Endis norėjo turėti jos galią; jis Žino- 
tų, prieš ką ją panaudoti. 

Endis tarė: 

- Ačiū jums, Irvai. 

- Atleiskite, - tyliai ištarė Čarlė. - Už namą, viščiukus... ir visa 
kita. 

- Tai ne tavo kaltė, sagute, - nuramino Irvas. - Jie patys prisipra- 
šė. Saugok savo tėvelį. 

- Gerai, - pažadėjo ji. 

Endis paėmė ją už rankos ir nusivedė už daržinės, kur lengvoje 
pašiūrėje stovėjo “Vilis". 

Gaisrinės sirenos kaukė jau visai čia pat, kai jis užvedė ir nuvai- 
ravo mašiną per pievelę į kelią. Namas virto liepsnojančiu pragaru. 
Čarlė negalėjo žiūrėti į jį. Paskutinįkart Endis pamatė Mendersą dži- 
po veidrodėlyje: Irvas atsišliejęs į daržinę, gabalas balto sijono, ku- 
riuo buvo sutvarstyta jo sužeistoji ranka, nusidažęs krauju, Norma 
sėdi greta. Sveikąja ranka fermeris apkabinęs žmoną. Endis pamoja- 
vo, ir Irvas atsakydamas vos vos pajudino sužeistą ranką. Norma ne- 
pamojo, tikriausiai galvodama apie savo motinos porcelianą, savo 
sekreterą, meilės laiškus - apie tai, ko draudimo pinigai neapmoka ir 
niekados neapmokės. 


124 


18 


Jie rado pirmą miško keliuką ten, kur nurodė Irvas Mendersas. 
Endis perjungė sankabą visiems keturiems džipo ratams ir pasuko į 
jį | 

- Laikykis, Carle, - perspėjo jis. - Pašokinėsim. 

Čarlė laikėsi. Jos veidukas buvo baltas ir abejingas. Endis nervi- 
nosi į ją žiūrėdamas. “Namukas, - mąstė jis. - Grenterio Makgio na- 
mukas prie Tešmoro tvenkinio. Jei galėtume nusigauti ten ir pailsė- 
ti... Ji vėl atgautų jėgas, o paskui pagalvotume, ką daryti. 

Rytoj pagalvosim. Kaip sakydavo Skarletė, rytas protingesnis už 
vakarą. 

“Vilis"?" riaumodamas kratėsi keliu, kurį vargu ar galima taip va- 
dinti, - ten buvo tik dvi vėžės, apžėlusios krūmais ir netgi žemaūgė- 
mis pušelėmis. Šitas miškas buvo retintas prieš kokį dešimtmetį, ir 
Endis abejojo, ar nuo tada kas nors važiavo juo, gal tik atsitiktinis 
medžiotojas. Už šešių mylių kelias iš tikro “pasibaigė", ir Endžiui te- 
ko dukart sustoti nuristi nuvirtusių medžių. Antrą kartą, kai jis atsi- 
tiesė smarkiai maudžiant galvą ir širdį, pamatė susimąsčiusią didžiu- 
lę elnę, žiūrinčią į jį. Ji stabtelėjo sekundei, paskui dingo miško tank- 
mėje, vikstelėjusi balta uodega. Endis pažiūrėjo į Čarlę ir pamatė ją, 
su nuostaba žiūrinčią įkandin elnės... jis pažvalėjo. Šiek tiek tolėliau 
jie vėl rado vėžes ir apie trečią valandą išvažiavo į dviejų eilių plen- 
tą, kuris ir buvo 152-asis kelias. 

Orvilas Džeimisonas, apsidraskęs, purvinas ir vos bepaeinantis 
dėl skaudančio gurnelio, sėdėjo ant Beilingso keho pakraščio už pu- 
sės mylios nuo Mendersų sodybos ir kalbėjo į mobilų telefoną. Jo Ži- 
nia buvo perduodama į laikiną vadovybės postą furgone, pastatytame 
pagrindinėje Hastings Gleno gatvėje. Furgone buvo radijas su įtaisy- 
tu kodavimo prietaisu ir galingu siųstuvu. Odžėjaus pranešimas bu- 
vo užšifruotas, pagarsintas ir nusiųstas į Niujorką, kur jį priėmė ret- 
ransliacijos stotis ir pasiuntė į Longmontą Virdžinijoje, o ten savo 
kabinete sėdėjo ir klausėsi Kepas. 

Kepo veidas nebuvo toks džiugus ir patenkintas savimi kaip ryte, 
kai jis atmynė dviračiu į darbą. Odžėjaus pranešimas atrodė nejtikėti- 


125 


nas: jie žinojo, kad mergaitė kažką turi, bet šitas pasakojimas apie 
netikėtas skerdynes ir sutriuškinimą buvo kaip žaibas iš giedro dan- 
gaus. Keturi ar šeši Žmonės negyvi, kiti persigandę išsilakstė po miš- 
kus, pusė tuzino mašinų pleška, liepsnoja namas, sužeistas pašalinis 
žmogus, kuris tuoj visiems ims pliaukšti, kad neonacių šutvė be or- 
derio areštui pasirodė ant jo slenksčio ir bandė pagrobti vyrą su mer- 
gaite, kuriuos jis pasikvietęs priešpiečių. 

Kai Odžėjus baigė pranešimą (iš tikro jis nebaigė; beveik isteriš- 
kai kartojo vis tą patį), Kepas padėjo ragelį, atsisėdo į gilų krėslą ir 
bandė pamąstyti. Jis negalėjo prisiminti nė vienos slaptos operacijos 
nuo Kiaulių įlankos laikų, kuri baigėsi tokiu triuškinančiu pralaimė- 
jimu - ir tai Amerikoje! 

Saulė pasisuko į kitą pastato šoną, kabinete tvyrojo prieblanda, 
pakibo tiršti šešėliai, bet jis neuždegė šviesos. Reičelė paskambino 
vidaus telefonu, ir jis atrėžė nenorįs su niekuo kalbėti, su niekuo be 
išimčių. 

Jis jautėsi senas. 

Girdėjo Venlesą sakant: “Aš kalbu apie griovimo potencialą“. Da- 
bar tai jau ne potencialo klausimas. “Bet mes ją pagausime, - galvo- 
jo jis, aklai spoksodamas į kitą kambario galą. - Taip, mes būtinai ją 
pagausim"'. 

Jis iškvietė Reičelę. 

- Noriu pasikalbėti su Orvilu Džeimisonu, kai tik jis galės čia 
atskristi, - paliepė jis. - Ir su generolu Brekmanu Vašingtone. Ypatin- 
gai svarbus pokalbis. Niujorko valstijoje galima sudėtinga situacija, 
noriu, kad nedelsiant jam tą praneštumėte. 

- Taip, sere, - pagarbiai pasakė Reičelė. 

- Devyniolika nulis nulis noriu susitikti su visais šešiais pavaduo- 
tojais. Tai irgi ypatingai svarbu. Noriu pakalbėti ir su Niujorko vals- 
tijos policijos viršininku, - jie dalyvavo paieškoje, ir Kepas norėjo 
jiems tą priminti. Jei Kontorą ims maišyti su purvais, jis pasirūpins, 
kad ir policija gautų savo dalį. Bet jis ketino pabrėžti, kad jei jie eis 
išvien, dar gali išsaugoti visai padorų veidą. 

Pasvyravęs pasakė: 

- Ir kai Džonas Reinberdas paskambins, pasakykit, jog noriu su 
juo pasišnekėti. Turiu jam kitą darbą. 

- Taip, sere. 

Kepas atleido pasikalbėjimo įtaiso klavišą, atsilošė į krėslą ir ėmė 
studijuoti šešėlius. 

- Neatsitiko nieko nepataisoma, - sumurmėjo jis šešėliams. Tai 
buvo jo viso gyvenimo moto - ne išaustas ploname audinyje ir iška- 
bintas, ne išgraviruotas ant varinės stalo plokštelės, o atspaustas šir- 
dyje kaip nenuginčijama tiesa. 

Nėra nieko nepataisoma. Iki šio vakaro, iki Odžėjaus pranešimo 
jis tuo tikėjo. Būtent ši filosofija nutiesė kelią į viršūnes neturtingo 
Pensilvanijos angliakasio sūnui. Jis tikėjo ja ir dabar, nors tikėjimas 
truputį susvyravo. O dėl Menderso ir jo Žmonos, tai jie tikriausiai turi 
giminių, išsibarsčiusių nuo Naujosios Anglijos iki Kalifornijos. Ir 
kiekvienas iš jų gali daryti spaudimą. Čia, Longmonte, pakako ypa- 
tingai svarbių dosjė, užtikrinančių, kad kiekvienas Kontoros metodų 
svarstymas Kongrese būtų... na, būtų sunkiai girdimas. Mašinos ir 
net agentai - tik sraigteliai, nors praeis nemaža laiko, kol jis pripras 
prie minties, kad Elo Steinovičiaus nebėra. Kas pakeis Elą? Tas vai- 
kutis ir jos senis sumokės jei ne už viską, tai bent už Elą. Jis tuo tai 
jau tikrai pasirūpins. 

Bet mergaitė. Kaip pažaboti mergaitę? 

Yra būdų. Visokių būdų. 

Makgių dosjė tebegulėjo ant bibliotekos ratukų. Jis atsikėlė, nuė- 
j0 prie jų ir ėmė nervingai vartyti. Įdomu, galvojo jis, kur šią minutę 
yra Džonas Reinberdas. 

VAŠINGTONAS, 
KOLUMBIJOS APYGARDA 


1 


Tą minutę, kai Kepas Holisteris pagalvojo apie Džoną Reinberdą, 
šis sėdėjo savo kambaryje “Mayflower"' viešbutyje ir žiūrėjo teležai- 
dimą “Kas sumanesnis". 

Jis buvo nuogas. Sėdėjo krėsle suglaudęs kojas ir žiūrėjo progra- 
mą. Laukė, kol sutems. Kai sutems, lauks nakties. Ateis naktis, jis 
1ms laukti aušros. Kai ims aušti ir nurims viešbučio pulsas, jis nus- 
tos laukti, užlips į 1217 kambarį ir pribaigs daktarą Venlesą. Po to 
nulips čia, pagalvos apie tai, ką pasakė Venlesas prieš mirtį, ir pate- 
kėjus saulei truputį numigs. 

Džonas Reinberdas buvo taikus žmogus. Jis sugyveno taikiai be- 
veik su visais: Kepu, Kontora, Jungtinėmis Valstijomis. Sugyveno 
taikiai su Dievu, šėtonu ir Visata. Jei jis dar ne visai taikiai sugyve- 
no su savimi, tai tik todėl, kad jo misija dar nebaigta. Daug puikių 
ėjimų, daug garbingų randų. Nesvarbu, kad žmonės sukasi nuo jo iš 
siaubo 1r pasišlykštėjimo. Nesvarbu, kad jis neteko vienos akies Viet- 
name. Kiek jam moka - taip pat nesvarbu. Daugumą pinigų jis išleis- 
davo batams. Jis nepaprastai mėgo batus. Džonas turėjo namą Flags- 
tafe ir nors pats gan retai ten nuvažiuodavo, visus batus siųsdavo ten. 
Kai pasitaikydavo proga parvažiuoti namo, jis gėrėdavosi savo ba- 
tais: “Gucc1"", “Bally", “Bass", “Adidas", “Van Donen". Batai. Jo na- 
mas buvo keistas miškas: batų medžiai kiekviename kambaryje, jis 
vaikštinėja iš kambario į kambarį, žavėdamasis ant tų medžių augan- 
čiais vaisiais - batais. Bet kai jis būdavo vienas, vaikščiodavo basas. 
Jo tėvas, grynakraujis irokėzas, buvo palaidotas basas. Kažkas pavo- 
gė laidotuvių mokasinus. 

Be batų, Džonas Reinberdas dar domėjosi dviem dalykais. Vienas 
iš jų - mirtis. Žinoma, jo paties mirtis; jis ne mažiau kaip dvidešimtį 
metų ruošėsi neišvengiamai mirčiai. Turėti reikalų su mirtimi - vie- 
nintelis nuolatinis jo užsiėmimas ir vienintelis verslas, kur jis padarė 
pažangą. Sendamas vis labiau ja domėjosi, kaip dailininkas vis labiau 
domisi šviesos intensyvumu ir lygumu, kaip rašytojas ima jausti vei- 

kėjus ir niuansus tarsi neregys, skaitantis Brailio raštą. Labiausiai jį 
domino pats išėjimas... pats sielos atsiskyrimas... išėjimas iš kūno, iš 
to, ką Žmonės laiko gyvenimu, ir perėjimas į kažką kitą. Kaip jautie- 
si, kai išeini visam laikui? Ar tai panašu į sapną, 1š kurio pabusi? Ar 
laukia krikščionių velnias su šake, pasiruošęs pasmeigti tavo klykian- 
čią sielą ir nutrenkti į pragarą lyg mėsos gabalą ant iešmo? Ar jauti 
džiaugsmą? Ar suvoki, jog išeini? Ką mato mirštančiojo akys? 

Reinberdas tikėjosi, kad galės viską sužinoti pats. Jo profesijos 
žmones mirtis kartais užklupdavo netikėtai, akimirksniu. Bet jis vy- 
lėsi, kad turės laiko pasiruošti savo mirčiai ir viską pajausti. Vėliau 
jis vis dažniau tyrinėdavo žmonių, kuriuos žudė, veidus, tikėdamasis 
įžvelgti paslaptį akyse. 

Mirtis jį domino. 

Jį taip pat domino maža mergaitė, kuria visi taip susirūpinę. Ta 
Čarlina Makgi. Kepo nuomone, Džonas Reinberdas tik miglotai sup- 
rato apie.Makgius ir nieko nežinojo apie “Lot šešis". Iš tikrųjų Rein- 
berdas žinojo beveik tiek, kiek pats Kepas, - jo lauktų neišvengiama 
likvidacija, jei Kepas suuostų. Jie darė prielaidą, kad mergaitė turi 
didelę ar potencialiai didelę galią, o gal net visą jų rinkinį. Jis norėtų 
susitikti su mergaite ir pasižiūrėti, kas tai per sugebėjimai. Jis taip pat 
žinojo, kad Endis Makgis turi, Kepo žodžiais, “potencialią įtaigos ga- 
lią“, bet tai Džono Reinberdo nedomino. Jis dar nesutiko Žmogaus, 
galinčio jam ką nors įteigti. 

“Kas sumanesnis" baigėsi. Prasidėjo žinios. Nebuvo nė vienos 
įdomios. Džonas Reinberdas sėdėjo, nevalgė, negėrė, nerūkė, apsiva- 
lęs 1r išsirengęs laukė, kada ateis laikas žudyti. 


Šiek tiek ankstėliau tą dieną Kepas neramiai mąstė apie tai, kaip 
tyliai Reinberdas juda. Daktaras Venlesas taip pat jo neišgirdo. Jis 
pabudo iš gilaus miego. Pabudo, nes kažkieno pirštas kuteno po no- 
simi. Pabudo ir pamatė palinkusią virš savo lovos pabaisą iš košma- 
ro. Viena akis blankiai blizgėjo lempos šviesoje; Venlesas visada pa- 
likdavo šviesą vonioje, kai miegojo ne namie. Ten, kur turėjo būti 
antroji akis, Žiojėjo tuščia skylė. 

Venlesas išsižiojo rėkti, bet Džonas Reinberdas viena ranka užs- 
paudė jam nosį, kita - burną. Venlesas ėmė blaškytis. 

- Š-š-š, - sušnabždėjo Reinberdas. Jis ištarė tai su švelniu atlaidu- 
mu - lyg motina, kūdikiui keisdama palutes. 

Venlesas ėmė trukčioti smarkiau. 

- Jei norit gyventi - tylėkit ir nejudėkit, - paliepė Reinberdas. 

Venlesas pažiūrėjo į jį, sujudėjo dar kartą ir nurimo. 

- Elgsitės tyliai? - paklausė Reinberdas. 

Venlesas linktelėjo. Veidas priplūdo kraujo. 

Reinberdas nuėmė rankas - Venlesas uždusęs ėmė gaudyti orą. 

Iš vienos šnervės nutekėjo kraujo srovelė. 

- Kas... jūs... Kepas... pasiuntė jus? 

- Reinberdas, - grėsmingai paaiškino jis. - Taip. Atsiuntė Kepas. 

Venleso akys tamsoje buvo milžiniškos. Jis apsilaižė lūpas. Gulė- 
damas lovoje su nuspardytomis iki kaulėtų kelių paklodėmis atrodė 
kaip seniausias vaikas pasaulyje. 

- Aš turiu pinigų, - greitai sušnibždėjo senis. - Sąskaita Šveicari- 
jos banke. Daug pinigų. Visi jūsų. Niekad neprasižiosiu. Prisiekiu 
Dievu. 

- Man nereikalingi jūsų pinigai, daktare Venlesai, - nusišaipė 
Reinberdas. | | 

Venlesas įsispoksojo į jį, kairys lūpų kampas bjauriai vypsojo, 
kairys vokas užkrito ir trukčiojo. 

- Jei norite likti gyvas saulei patekėjus, - pasakė Reinberdas, - pa- 
kalbėkit su manim, daktare Venlesai. Paskaitykite man paskaitą. Se- 
minaras vienam. Aš būsiu dėmesingas, puikus mokinys. Ir aš pado- 
vanosiu jums gyvenimą, kurį nugyvensite toli nuo Kepo ir Kontoros 
akių. Suprantate? 

- Taip, - kimiai išspaudė Venlesas. 

- Sutinkate? 

- Taip... bet ką? 

Reinberdas uždėjo du pirštus ant daktaro Venleso lūpų, ir šis tuoj 
nutilo. Jo kaulėta krūtinė tankiai kilnojosi. 

- Aš 1štarsiu du žodžius, - pasakė Reinberdas, - ir jūs pradėsit pas- 
kaitą. Įtrauksite į ją viską, ką Žinote, ką įtariate, visas savo teorijas. 
Pasiruošęs išgirsti tuos du žodžius, daktare Venlesai? 

- Taip, - sukluso šis. 

- Čarlina Makgi, - ištarė Reinberdas, ir daktaras Venlesas ėmė 
kalbėti. Iš pradžių teko spausti žodžius, vėliau jie patys ėmė lietis. Jis 
pasakojo. Jis papasakojo Reinberdui visą istoriją apie “Lot šešių" 

bandymus ir tą, pagrindinį, eksperimentą. Daug ką Reinberdas jau ži- 
nojo, bet Venlesas užpildė ir tuščias spragas. Profesorius pakartojo 
visą pamokslą, atskaitytą Kepui tą rytą, ir dabar jis nebuvo praleistas 
pro ausis. Reinberdas įdėmiai klausėsi, kartais raukėsi, tyliai pliauk- 
šėjo delnais ir tyliai kikeno iš Venleso metaforos apie mokymą pra- 
šytis ant puoduko. Tai paskatino Venlesą kalbėti greičiau, jis ėmė 
kartotis kaip visi seniai, Reinberdas vėl pasilenkė ir užspaudė Ven- 
lesui nosį viena ranka, o kita - burną. 

- Atleiskit, - ištarė Reinberdas. 

Venlesas raitėsi ir daužėsi po Reinberdo svoriu. Šis paspaudė 
smarkiau. Kai Venleso pasipriešinimas ėmė silpti, Reinberdas greitai 
nuėmė ranką, spaudusią Venlesui nosį. Oras veržėsi iš gerojo dakta- 
ro plaučių kaip iš padangos, pradurtos didele vinimi. Akys vartėsi 
akiduobėse kaip pergąsdinto arklio... ir vis dėlto sunku buvo ką nors 
jose įžiūrėti. 

Reinberdas pagriebė daktarą Venlesą už pižamos apykaklės ir nu- 
tempė jį ant lovos krašto, kad šalta balta šviesa iš vonios kristų tie- 
siai į jo veidą. 

Tada vėl užspaudė daktarui šnerves. 

Vyras kartais gali išgyventi be deguonies iki devynių minučių ne- 
pakenkdamas smegenims, jei nustojęs kvėpuoti lieka ramiai gulėti; 
moteris, kurios plaučių tūris santykinai didesnis ir geresnė anglies 
dvideginio išskyrimo sistema, gali ištempti dešimt ar dvylika minu- 
čių. Žinoma, pasipriešinimas ir siaubas smarkiai sutrumpina gyveni- 
mo laiką. 

Daktaras Venlesas priešinosi keturiasdešimt sekundžių, paskui 
pastangos išsigelbėti ėmė silpti. Jis talžė rankomis per gruoblėtą gra- 
nitą, atstojusį Džonui Reinberdui veidą. Jo pėdos dusliai beldė į kili- 
mą. Seilės tekėjo į sudiržusį Reinberdo delną. 

Atėjo tas momentas. 

Reinberdas pasilenkė į priekį ir su vaikišku nekantrumu ėmė stu- 
dijuoti Venleso akis. 

Bet buvo tas pat, visada tas pat. Iš akių dingdavo baimė ir jos pri- 
sipildydavo didžiulio susirūpinimo. Ne nuostabos, ne supratimo ar 
pagarbios baimės - tiesiog susirūpinimo. Kokią sekundę tos dvi su- 
sirūpinusios akys įsmigo į Džono Reinberdo vieną, ir jis žinojo, kad 
tos akys jį mato. Miglotai, tikriausiai vis blankiau 1r blankiau dakta- 
rui keliaujant tolyn, bet jį matė. Paskui neliko nieko, išskyrus blizge- 

sį. Daktaro Džozefo Venleso nebebuvo “Mayflower'' viešbutyje - 
Reinberdas sėdėjo ant jo lovos su žmogaus ūgio lėle. 

Jis nejudėjo, viena ranka tebespaudė lėlės burną, kita - lėlės šner- 
ves. Geriausia būti tikram. Jis liks dar dešimčiai minučių. 

Reinberdas mąstė apie tai, ką Venlesas papasakojo jam apie Čar- 
liną Makgi. Ar gali būti, kad mažas vaikas turėtų tokią jėgą? Visai 
įmanoma. Kalkutoje jis matė žmogų, smaigstantį peilius į savo kūną 
- kojas, pilvą, krūtinę, kaklą - ir vėl ištraukiantį be mažiausios žaiz- 
dos. Pasirodo, įmanoma. Ir, žinoma... įdomu. 

Jis galvojo apie visa tai ir susizgribo mąstąs: ką jausi, žudydamas 
vaiką? Sąmoningai jis niekada to nedarė (nors kartą padėjo bombą 
lėktuve, ir ji sprogo, nusinešdama šešiasdešimt septynias gyvybes, 
galbūt vieną ar daugiau vaikų, bet tai ne tas pats; tai ne asmeniška). 
Jo profesija nedažnai reikalavo žudyti vaikus. Pagaliau jie ne kokia 
teroristinė organizacija kaip IRA ar PLO, nesvarbu, kaip norėtųsi kai 
kuriems, tarkim, keliems seiliams Kongrese, tuo tikėti. 

Jie, šiaip ar taip, yra mokslinė organizacija. 

Tikriausiai su vaiku bus kitaip. Pabaigoje akyse gali pasirodyti ki- 
tokia išraiška, kažkas kita, ne susirūpinimas, taip nuviliantis jį ir... 
taip, taip - šitaip nuliūdinantis. 

Galbūt vaiko mirtyje jis iš dalies atras tai, ką troško sužinoti. 

Tokio vaiko kaip Čarlina Makgi. 

- Mano gyvenimas - lyg tiesus kelias per dykumą, - tyliai pasakė 
Džonas Reinberdas. Jis įdėmiai pažvelgė į drumstai mėlynus marmu- 
ro rutuliukus, kurie dar neseniai buvo daktaro Venleso akys. - Bet ta- 
vo gyvenimas daugiau niekur neveda, mano drauge... mano gerasis 
drauge. 

Jis pabučiavo iš pradžių į vieną, paskui į kitą Venleso skruostą. 
Užtempė jį atgal ant lovos ir užmetė paklodę. Ši nusileido minkštai 
tarsi parašiutas ir apglėbė kyšančią, dabar jau nejudančią Venleso 
nosį. 

Reinberdas išėjo. 

Tą naktį jis mąstė apie mergaitę, lyg ir sugebančią uždegti ugnį. 
Daug apie ją mąstė. Jam buvo įdomu, kur ji, ką ji galvoja, ką sapnuo- 
ja. Jis jautė jai švelnų tėvišką jausmą. 

Prieš užmigdamas, šeštą ryto, jis nusprendė: mergaitė bus jo. 

TEŠMORAS, VERMONTAS 


1 


Endis ir Čarlė Makgiai nusigavo į kotedžą prie Tešmoro tvenki- 
nio praėjus dviems dienoms po Mendersų sodybos gaisro. “Vilis" ir 
taip nebuvo pačios geriausios būklės, o važiuoti teko klampiais miš- 
ko keliukais. 

Po begalinės dienos, prasidėjusios Hastings Glene, stojo naktis, o 
jie buvo mažiau nei už dvidešimties jardų nuo antrojo, blogesnio, 
miško keliuko galo. Priešais juos, paslėptas tankių krūmų brūzgynų, 
vingiavo 22-asis kelias. Jie nematė jo, bet retkarčiais girdėjo prale- 
kiančių automobilių ir sunkvežimių švilpimą ir girgždesį. Pernakvo- 
jo “Vilyje" apsikabinę, kad būtų šilčiau. Ir kitą rytą, - vakar rytą, - 
tuoj po penkių, kai dienos šviesos tebuvo balkšvas brūkšnelis rytuo- 
se, patraukė toliau. 

Čarlė - išblyškusi, suglebusi, iškankinta - neklausinėjo tėvo, kas 
bus, jei kelius užtvers dar toliau į rytus. Jei keliai užblokuoti, juos pa- 
gaus, ir tuo viskas pasibaigs. Nekilo mintis mesti “Vilį"; Čarlė eiti 
nebepajėgė, nebepajėgė ir jis. 

Todėl Endis išvažiavo į plentą, ir visą tą spalio dieną jie kratėsi 
antraeiliais keliais po baltu dangumi, grasančiu lietumi, bet taip ir 
neišspaudusiu nė lašelio. Čarlė daug miegojo. Endis jaudinosi dėl 
j0s, rūpinosi, kad ji nesveikai miega, taip stengdamasi pabėgti nuo 
to, kas atsitiko, užuot pabandžiusi susitaikyti su realybe. 

Dukart stojo prie pakelės užkandinių, pirko sumuštinius su kepto- 
mis bulvėmis. Antrą kartą pasinaudojo penkiais doleriais, kuriuos da- 
vė furgono vairuotojas Džimas Polsonas. Smulkūs iš telefonų beveik 
baigėsi. Jis tikriausiai dalį bus išmėtęs per sumaištį Menderso sody- 
boje, bet negalėjo to prisiminti. Dingo ir dar kai kas: per naktį išny- 
ko tie gąsdinantys nejautrūs taškai nuo jo veido. Dėl šio fakto jis 
nesisielojo. 

Didžioji dalis Čarlei skirtų sumuštinių ir bulvių liko nesuvalgyta. 

Praėjusią naktį, valandą pavažiavę sutemoje, jie įsuko į pakelės 
poilsio aikštelę. Ji buvo tuščia. Jau ruduo, indėnų klajonių sezonas 
pasibaigė iki kitų metų. Grubus, medyje išdegintas užrašas skelbė: 

NAKVOTI DRAUDŽIAMA NEDEGINTI LAUŽŲ PRIRIŠKITE 
ŠUNĮ 500 BAUDA UŽ ŠIUKŠLINIMĄ. 

- Ach, kokie švaruoliai, - sumurmėjo Endis ir nuvairavo “Vilį" 
nuokalne į tolimąjį žvyruotos aikštelės galą, miškelin šalia nedidelio 
gurgančio šaltinėlio. Jiedu su Čarle išlipo iš mašinos ir tylėdami nu- 
sileido prie vandens. Buvo debesuota, bet nešalta; Žvaigždžių nesi- 
matė, ir naktis atrodė nepaprastai tamsi. Prisėdo, paklausė šaltinėlio 
pasakojimo. Jis paėmė Čarlės ranką, ir čia ji pravirko - gili draskanti 
rauda, rodės, tuoj ją suplėšys. 

Endis paėmė ją ant rankų ir ėmė supti. 

- Čarle, - šnibždėjo jis. - Čarle, Čarle, nereikia. Neverk. 

- Prašau neversk daugiau manęs taip daryti, tėtuk, - raudojo ji. - 
Jei tu liepsi, aš padarysiu tai ir paskui nusižudysiu, todėl prašau... 
prašau... niekada... 

- Aš myliu tave, - pasakė jis. - Nurimk ir nekalbėk daugiau apie 
savižudybę. Tai kvaila šneka. 

- Ne, - nesutiko ji. - Ne šneka. Pažadėk, tėtuk. 

Jis ilgai mąstė, po to lėtai ištarė: 

- Nežinau, ar sugebėsiu, Čarle. Bet aš pažadu pasistengti. To pa- 
kanka? 

Nerimastingas jos tylėjimas buvo geriausias atsakymas. 

- Aš taip pat bijau, - pasakė jis švelniai. - Tėtukai taip pat bijosi. 
Patikėk manim. 

Tą naktį jie vėl praleido “Vilyje"'. Šeštą ryto keliavo toliau. Debe- 
sys ėmė sklaidytis, ir dešimtą valandą stojo nepriekaištinga bobų va- 
saros diena. Pravažiavę Vermonto valstijos sieną, pamatė žmones, li- 
pančius kopėčiomis tarsi laivų stiebais į obelis, i1r sunkvežimius so- 
duose, prikištus obuolių pintinių. 

Pusę dvylikos jie išsuko iš 34-ojo kelio į siaurą, išvažinėtą Žvyr- 
keliuką su užrašu “Privati nuosavybė", ir nuo Endžio krūtinės nusi- 
rito akmuo. Jie atsikapstė iki Grenterio Makgio. Jau buvo vietoje. 

Lėtai važiavo apie pusantros mylios ežero link. Spalio lapai, rau- 
doni ir auksiniai, sukosi virš keliuko priešais džipo nosį. Kai tarp me- 
džių sublizgo vanduo, kelias persiskyrė į du. Skersai siauresniojo ka- 
bėjo sunki metalinė grandinė, o ant jos - aprūdijusi geltona lentelė: 
APYLINKĖS ŠERIFO ĮSAKYMU PRAĖJIMO NĖRA. Daugiausia 
rūdžių dėmių atsirado aplink šešis ar aštuonis metalo įlinkimus, ir 

išvaikė nuobodulį, pokšėdamas į lentelę iš 22-o0jo kalibro revolverio. 
Bet tai buvo labai seniai. 

Jis išlipo iš “Vilio", išsitraukė raktų ryšulį iš kišenės. Ant rakto 
kabėjo pakabukas su beveik išsitrynusiais jo inicialais: E.M. Vikė pa- 
dovanojo šitą odos gabaliuką vienais metais per Kalėdas - prieš gims- 
tant Čarlei. 

Valandžiukę jis stovėjo prieš grandinę, žiūrėdamas į odinį paka- 
buką, paskui į pačius raktus. Jų buvo vos ne du tuzinai. Keistas daik- 
tas tie raktai: iš jų, linkusių kauptis ant žiedo, galima pasekti gyveni- 
mą. Kai kurie žmonės, neabejotinai labiau organizuoti nei jis, papras- 
čiausiai išmeta lauk savo senus raktus; tie patys organizuoti tipai turi 
įprotį kas pusmetį peržiūrėti ir išvalyti savo pinigines. Endis niekada 
nedarė nei viena, nei kita. 

Štai raktas, kuris rakindavo duris rytiniame Prins Holo sparne Ha- 
risone, kur buvo jo kabinetas. Štai raktas nuo paties kabineto. Nuo 
Anglų kalbos skyriaus kabineto. O štai raktas nuo namų Harisone, 
kuriuos jis paskutinįkart matė tą dieną, kai Kontora nužudė jo žmo- 
ną ir pagrobė dukrą. Nuo ko kiti du ar trys raktai, jis negalėjo prisi- 
minti. Taip, raktai toks keistas daiktas. 

Prisiminimai aptemo. Staiga jis ėmė ilgėtis Vikės, kaip ilgėjosi 
pirmosiomis niūriomis bėgimo su Čarle savaitėmis. Jis buvo toks pa- 
vargęs, toks išgąsdintas ir pritvinkęs pykčio. Tą valandėlę, jeigu ga- 
lėtų išrikiuoti visus Kontoros darbuotojus čia, išilgai Grenterio keliu- 
ko, ir kas nors duotų į rankas “Tomsono" automatą... 

- Tėtuk? - Neramus Čarlės balselis. - Negali rasti rakto? 

- Radau, radau, - pasakė jis. Šis buvo tarp kitų - mažas “Yale"" fir- 
mos raktelis, ant kurio kišeniniu peiliuku jis buvo išraižęs T.E., tai 
yra Tešmoro ežeras. Paskutinį kartą jie čia buvo tais metais, kai gi- 
mė Čarlė, ir dabar Endžiui teko šiek tiek pasukioti raktą, kol surūdi- 
jęs mechanizmas pajudėjo. Spyna atsikabino, ir jis nuleido grandinę 
ant lapų kilimo. 

Po to pravažiavo “Viliu" ir vėl pakabino spyną ant grandinės. 

Endis su pasitenkinimu pastebėjo, kad keliukas prastas. Kai jie 
čia atvažiuodavo kiekvieną vasarą ir gyvendavo tris keturias savaites, 
jis visada surasdavo porą dienelių keliui sutvarkyti: atveždavo Žvyro 
iš Semo Muro akmens skaldyklos ir užpildavo juo giliausias vėžes, 
nupjaudavo krūmus ir kviesdavo patį Semą atvažiuoti savo senu bul- 
dozeriu išlyginti kelią. Kita, platesnė, kelio atšaka vedė prie dviejų 

tuzinų vasarnamių ir kotedžų, išsirikiavusių palei krantą. Tie žmonės 
turėjo savo Kelių asociaciją, kasmetinius mokesčius, narių susirinki- 
mus rugpjūtį (nors narių susirinkimai buvo tik priežastis gerai prisi- 
lakti prieš Darbo dieną ir uždaryti vasaros sezoną), užtat Grenterio 
valdos šitame kelio gale buvo vienintelės, nes Grenteris Didžiosios 
depresijos įkarštyje pats supirko visą šitą žemę už grašius. 

Anomis dienomis jie turėjo šeimyninį automobilį, “Fordą? furgo- 
ną. Jis abejojo, ar senasis furgonas dabar įveiktų šitą keliuką, nes net 
“Vilis" su aukštomis ašimis vieną ar du kartus “užsėdo". Endis dėl to 
nenusiminė: vadinasi, čia nieko nebuvo. 

- O čia bus elektra, tėtuk? - paklausė Čarlė. 

- Ne, - atsakė jis, - ir telefono nebus. Mes negalim rizikuoti įjung- 
dami šviesą, vaikuti. Tai tas pat, kaip iškabinti skelbimą: MES ČIA. 
Bet ten yra Žibalinės lempos ir dvi gazolino statinės. Jei, žinoma, vis- 
kas neišvogta, - tas jam šiek tiek kėlė nerimą. Nuo to karto, kai jie 
buvo, gazolino kaina pakilo tiek, kad jį apsimokėjo vogti. 

- O bus... - pradėjo Čarlė. 

- Po velnių, - nusikeikė Endis. Jis spustelėjo stabdžius. Priešais, 
skersai kelią, gulėjo medis, didžiulis senas beržas, nuverstas kažku- 
rios Žiemos audros. - Tikriausiai nuo čia mums teks eiti patiems. 
Apie mylią, ne daugiau. Įveiksim, - vėliau jis turės grįžti su Grente- 
rio pjūklu ir perpjauti medį. Jam nesinorėjo palikti čia Irvo “Vilį"". 
Per daug atvira. 

Pakedeno jos plaukus: 

- Eime. 

Jie išlipo iš mašinos, Čarlė lengvai pralindo po beržu, kol Endis 
atsargiai ropštėsi per viršų, stengdamasis neapsidraskyti. Jie ėjo - ma- 
loniai šiugždėjo lapai po jų kojomis, o miškas kvepėjo rudeniu. Nuo 
vieno medžio jų judesius atidžiai stebėjo voverė. O pro medžius vėl 
blizgėjo mėlynos properšos. 

- Ką tu pradėjai sakyti, kai mes privažiavom medį? - paklausė jos 
Endis. 

- Ar ilgam užteks kuro? Jei mes liksim žiemoti. 

- Ne, bet pradžiai užteks. Aš pripjausiu daug malkų. Tu pririnksi 
žabų. 

Po dešimties minučių kelias išplatėjo į proskyną ant Tešmoro 
tvenkinio kranto, 1r jie buvo vietoje. Abu valandėlę stovėjo tylėdami. 
Endis nežinojo, ką jautė Čarlė, bet jį užplūdo tokie gilūs atsiminimai, 

kad pavadinti juos “nostalgija? buvo per silpna. Į atsiminimus įsipy- 
nė prieš tris dienas matytas sapnas: valtis, besiraitantis sliekas, netgi 
medžiagos lopai ant Grenterio batų. 

Kotedžas buvo penkių kambarių, medinis, su pamatais iš riedulių. 
Terasa išsikišo į ežerą, akmeninis molas smigo į vandenį. Išskyrus 
nukritusius lapus ir per tris Žiemas išverstus medžius, vieta nepasi- 
keitė. Jis jau beveik tikėjosi, kad lėtai išpėdins pats Grenteris, apsi- 
vilkęs vienu iš savo juodai žalių languotų marškinių, pamos jam, 
paklaus, ar dar tebeturi leidimą meškerioti, nes prieblandoje vis dar 
gerai kimba rudi upėtakiai. 

Gera, saugi vieta. Tolumoje, kitoje Tešmoro tvenkinio pusėje, 
saulės šviesoje pilkai ir žaliai mirgėjo pušys. “Kvaili medžiai, - kartą 
pasakė Grenteris, - net neskiria žiemos ir vasaros“. Vienintelis civili- 
zacijos ženklas kitoje pusėje - Bredfordo prieplauka. Niekas nesugal- 
vojo pastatyti ten prekybos centrą ar pasilinksminimų parką. O čia 
vėjas šnekučiavosi su medžiais. Žalios čerpės vis dar atrodė apsama- 
nojusios, 0 pušų spygliai tebeplaukė stogo grioveliuose ir mediniame 
latake. Jis buvodavo čia dar vaikas, ir Grenteris rodė jam, kaip užka- 
binti jauką ant kabliuko. Jis turėjo čia savo miegamąjį, iškaltą geru 
klevu, čia siauroje lovelėje sapnavo berniukiškus sapnus ir pabusda- 
vo, pažadintas vandens plakimo į molą. Jis buvodavo čia jau suau- 
gęs, mylėjosi su Žmona dvigulėje lovoje, kuri kadaise priklausė 
Grenteriui ir jo Žmonai - tai tyliai, šiek tiek niūriai moteriškei, Ame- 
rikos ateistų visuomenės narei, galėjusiai nurodyti, jei paklausdavai, 
trisdešimt didžiausių prieštaravimų karaliaus Jokūbo Biblijoje arba, 
jei nori, juokingą teorijos apie Visatą, kaip apie laikrodžio spyruok- 
lę, absurdiškumą; ji dėstė visa tai su nenuginčijama įsitikinusio sa- 
vo teisumu pamokslininko logika. 

- Ilgiesi mamytės, ar ne? - paklausė Čarlė nelaimingo vaiko balsu. 

- Taip, - atsiduso jis. - Taip, ilgiuosi. 

- Aš irgi, - pasakė Čarlė. - Jums čia buvo gera, tiesa? 

- Gera, - sutiko jis. - Eime, Čarle. 

Ji sustojo, žiūrėdama į jį. 

- Tėtuk, ar bus mums kada nors vėl viskas gerai? Ar galėsiu lan- 
kyti mokyklą 1r išvis?.. 

Jis norėjo sumeluoti, bet melas nėra geras atsakymas. 

- Nežinau, - pasakė jis. Pabandė nusišypsoti, bet neišėjo, nesuge- 
bėjo net įtikinamai ištempti lūpų. - Nežinau, Čarle. 

Grenterio įrankiai tebebuvo tvarkingai sudėti dirbtuvėje šalia val- 
ties pašiūrės, ir Endis rado tai, ko nelabai ryžosi tikėtis: beveik dvi 
rietuves malkų, rūpestingai sukapotų 17 išgulėjusių nišoje po valties 
pašiūre. Didžiąją dalį jis kadaise skaldė pats, jos tebebuvo uždengtos 
gabalu suplyšusio purvino brezento, kurį jis tada užmetė. Su dviem 
rietuvėm Žiemos nepratempsi, bet kai jis supjaus išverstus medžius 
aplink stovyklą ir tą beržą ant kelio, jie bus apsirūpinę. 

Endis sugrįžo su pjūklu prie nuvirtusio medžio ir perpjovė taip, 
kad galėtų pravažiuoti “Vilis". Iki to laiko sutemo, jis pavargo ir išal- 
ko. Maisto sandėliukas taip pat liko neliestas; jei chuliganai ar vagys 
čia ir buvo pasirodę per paskutiniąsias šešias žiemas, tai darbavosi 1a- 
biau apgyvendintame pietiniame ežero krante. Penkios lentynos bu- 
vo prigrūstos “Campbell" konservuotų sriubų, “Wyman" sardinių, 
“Dinty Moore“ jautienos ir visokiausių konservuotų daržovių. Ant 
grindų tebestovėjo pusė dėžės “Rival" šunų maisto, - seno gero 
Grenterio šuns Bimbo palikimas, - bet Endis tikėjosi, kad neteks pe- 
reiti prie j0. 

Kol Čarlė apžiūrinėjo knygas didžiosios „svetainės lentynose, 
Endis nusileido laipteliais į mažutį rūsiuką po maisto sandėliu, brūkš- 
telėjo degtuku per vieną iš sijų, įkišo pirštą į skylutę nuo šakos vie- 
noje iš plokščių, kuriomis buvo iškaltos šito mažo kambarėlio be 
grindų sienos, ir patraukė. Plokštė pajudėjo, ir Endis ŽVilgtelėjo vi- 
dun. Šyptelėjo. Voratinkliais apraizgytame įdubime stovėjo keturi 
keraminiai ąsočiai, pripildyti skaidraus, šiek tiek aliejingo skysčio - 
šimtaprocentinės naminės, kurią Grenteris vadino “seno asilo spy- 
riu". 

Degtukas apdegino Endžiui pirštus. Jis užpūtė jį 1 užžiebė antrą. 
Kaip griežti seni Naujosios Anglijos pamokslininkai (kurių tiesiogi- 
nė palikuonė ji buvo), Hulda Makgi nemėgo, nesuprato ir negalėjo 
pakęsti paprastų ir šiek tiek kvailokų vyriškų malonumų. Ji buvo 
ateistė puritonė; štai čia mažutė Grenterio paslaptis, kuria metai prieš 
mirtį jis pasidalijo su Endžiu. | 

Be spirito, čia stovėjo dėžutė su pokerio skrituliukais. Endis 1št- 
raukė ją ir įkišo pirštus į plyšį dangtelyje. Kažkas sušlamėjo, 1r jis išt- 
raukė pluoštelį kupiūrų: keletą dešimties, penkių ir vieno dolerio 
banknotų. Iš viso apie aštuoniasdešimt dolerių. Pokeris buvo Grente- 
rio silpnybė, o šituos pinigus jis vadino savo “pradiniu kapitalu". 

Antras degtukas apdegino pirštus, Endis užpūtė jį. Tamsoje padė- 
jo atgal pokerio skritulikiukus ir pinigus. Gera žinoti, kad jie čia. Jis 
užstūmė plokštę ir grįžo per sandėliuką. 

- Nori pomidorų sriubos? - paklausė Čarlės. Stebuklų stebuklas - 
vienoje knygų lentynoje ji surado visas knygas apie Puką ir dabar 
klaidžiojo kažkur Stebuklų miške su Puku ir asiliuku Ijoriu. 

- Žinoma, - atsakė ji, nežiūrėdama į tėvą. 

Endis išvirė didelį puodą pomidorų sriubos, atidarė po skardinę 
sardinių. Rūpestingai užtraukė užuolaidas, uždegė vieną Žibalinę 
lempą ir pastatė vidury valgomojo stalo. Jie susėdo ir valgė beveik 
nesikalbėdami. Paskui jis prisidegė nuo lempos cigaretę, užsirūkė. 
Čarlė aptiko močiutės komodoje kortų dėžutę; ten buvo aštuonios ar 
devynios kaladės ir kiekvienai trūko tai valeto, tai dviakės, tai dar ko 
nors, - likusią vakaro dalį ji rūšiavo jas ir žaidė, kol Endis apėjo 
valdą. 

Guldydamas į lovą, jis paklausė Čarlės, kaip ji jaučiasi. 

- Saugiai, - nedvejodama atsakė ji. - Labanakt, tėtuk. 

Jeigu gerai Čarlei, gerai ir jam. Endis truputį pasėdėjo prie jos, bet 
mergytė greitai užmigo, ir jis išėjo, palikęs duris praviras, kad girdė- 
tų, jei kas nors naktį jai neduotų ramybės. 

Prieš nueidamas miegoti, Endis nusileido į rūsį, ištraukė vieną 
ąsotį skaidraus skystimo, įsipylė sau truputį į stiklinę ir išėjo pro užs- 
tumiamas duris į verandą. Atsisėdęs į vieną iš šezlongų (padvelkė pe- 
lėsiais, dingtelėjo mintis, ar negalima būtų panaikinti to kvapo), pa- 
žiūrėjo į tamsią, raibuliuojančią ežero begalybę. Buvo žvarboka, bet 
pora nedidelių Grenterio “asilo spyrio" gurkšnelių nuginė šaltuką. 
Pirmą kartą po gaudynių Trečiąja aveniu jis taip pat jautėsi saugus ir 
galėjo lengviau atsikvėpti. 

Endis rūkė ir Žiūrėjo į kitą Tešmoro tvenkinio pusę. 

Saugus ir besiilsintis pirmą kartą ne tik nuo slapstymosi Niujor- 
ke. Pirmą kartą nuo tada, kai Kontora įsiveržė į jų gyvenimą siaubin- 
gą rugpjūčio dieną prieš keturiolika mėnesių. Nuo to laiko jie arba 
bėgo, arba slapstėsi - šiaip ar taip, poilsio nebuvo. 

Prisiminė pokalbį su Kvinsiu ir apdegusio kilimo kvapą. Jis - 
Ohajyje, Kvinsis - Kalifornijoje, kurią savo retuose laiškuose va- 

dindavo “Magiška žemės drebėjimų karalyste“. “Taip, tai gerai, - sa- 
neatsitiesdami triūs dėl dviejų šimtų dvidešimties milijonų amerikie- 
čių saugumo ir laisvės... Lažinuosi, jog jie norėtų gauti tą vaiką, už- 
daryti į kambarėlį ir pažiūrėti, ar negali jis išsaugoti demokratijos 
planetoje. Tikriausiai tai viskas, ką norėjau paskyti, drauguži, na 
dar... neišsišok!"“ 

Tada jam atrodė, jog jis išsigando. O iš tikrųjų tada jis dar neži- 
nojo, kas yra išgąstis. Išgąstis - tai, kai grįžti namo ir randi negyvą 
žmoną su išplėštais nagais. Jie išplėšė nagus, kad ji pasakytų, kur yra 
Čarlė. Dvi dienas ir dvi naktis Čarlė svečiavosi pas savo draugę Te- 
rę Dagen. Po kokio mėnesio jie ketino pasikviesti Terę paviešėti jų 
namuose tokį patį laiką. Vikė pavadino tai “Didžiaisiais 1980-ųjų 
mainais“. 

Dabar sėdėdamas verandoje ir rūkydamas, Endis galėjo atkurti 
mintyse visus įvykius, o tada viskas susipynė į širdgėlos, baimės ir 
įtūžio kamuolį: tik aklas atsitiktinumas (gal kas daugiau negu atsitik- 
tinumas) leido jam juos išvis pasivyti. 

Juos sekė, visą šeimyną. Ilgą laiką. Ir kai Čarlė negrįžo namo iš 
vienadienės vasaros viešnagės trečiadienį vakare, tie bus nusprendę, 
kad Endis ir Vikė pastebėjo esą sekami. Užuot įsitikinę, kad Čarlė li- 
ko draugės namuose ne toliau kaip už dviejų mylių nuo namų, jie 
nusprendė, kad tėvai paėmė dukterį ir sulindo į pogrindį. 

Tai buvo neįtikėtinai kvaila klaida, bet ne pirma Kontoros sąskai- 
toje - “Rolling Stone" skaitytame straipsnyje rašyta, kad Kontora bu- 
vo įsimaišiusi į kraujo praliejimą, “Raudonosios armijos'' teroristams 
užgrobus lėktuvą (lėktuvas atgautas šešiasdešimties gyvybių kaina), 
heroino pardavimą mafijai už informaciją apie mažai pavojingas ku- 
biečių-amerikiečių grupes Majamyje 17 komunistų perversmą vieno- 
je Karibų saloje, garsėjusioje multimilijonierių pajūrio viešbučiais ir 
kerėtojais. 

Žinant apie tokius milžiniškus prašovimus Kontoros veikloje, ne 
taip sunku suprasti, kodėl agentai, sekę Makgių šeimą, galėjo palai- 
kyti dviejų dienų nakvynę draugės namuose pabėgimu. Kaip pasaky- 
tų Kvinsis (gal taip ir sakė), jei tūkstančiui geriausių Kontoros agen- 
tų tektų pereiti dirbti į privatų sektorių, jie rašytų prašymus bedarbio 
pašalpai gauti, nepasibaigus bandomajam laikotarpiui. 

Kvailų klaidų padarė abi pusės, mąstė Endis. Laikui bėgant, 
kartėlis galvojant apie tai atlėgo, bet kadaise užtekdavo prisiminti, ir 

kraujas mušdavo į galvą. Jis buvo išgąsdintas Kvinsio užuominų te- 
lefonu tą dieną, kai Čarlė užkliuvo ir nusirito nuo laiptų, bet, matyt, 
nepakankamai. Antraip jie bitų pasislėpę. 

Jis per vėlai suvokė, kad Žmogaus smegenys lengvai pasiduoda 
hipnozei, kai jo šeimos gyvenimas išsimuša iš vėžių ir patenka į 
liepsningų fantazijų šalį, panašią į šešiasdešimties minučių televizijos 
serialus arba valandos ir dešimties minučių seansus vietiniame kino 
teatre. 

Po pokalbio su Kvinsiu jį kartais apimdavo keistas jausmas: ėmė 
rodytis, kad jis pamažu akmenėja. Klausosi telefono? Kažkokie žmo- 
nės juos seka? Galimybė, kad juos visus susems ir įmes į valstybinio 
komplekso rūsius? Norėjosi kvailai šypsotis ir tiesiog stebėti, kaip 
viskas įgauna grėsmingą pavidalą, elgtis civilizuotai ir nusispjauti į 
savo intuiciją... 

Virš Tešmoro tvenkinio kažkas staiga suplakė, ir vakarų pusėn į 
naktį pakilo būrelis ančių. Kilo pusmėnulis ir blankiu sidabru api- 
barstė jų sparnus. Endis prisidegė antrą cigaretę. Jis rūkė per daug, 
greit liks visai be rūkalų: liko keturios ar penkios cigaretės. 

Taip, jis įtarinėjo, kad telefono klausomasi. Keistas dvigubas sp- 
ragtelėjimas, kai pakeli ragelį ir pasakai “alio". Vieną ar du kartus, 
jam bekalbant su studentu, prašančiu susitikti, ar su kolega, ryšys 
paslaptingai nutrūko. Jis įtarinėjo, kad namuose gali būti įtaisytos 
“blakutės", bet niekada jų neieškojo (argi galėjo jas rasti?). Ir keletą 
kartų jam pasirodė, - ne, jis beveik neabejojo, - kad juos seka. 

Harisone jie gyveno Leiklendo rajone, tipiškame priemiestyje. Iš- 
gėręs naktį galėjai apsukti šešis ar aštuonis kvartalus, ieškodamas sa- 
vo namo. Jų kaimynai dirbo IBM gamykloje užmiestyje, įmonėje 
“Ohajo puslaidininkiai" pačiame mieste arba dėstė koledže. Jei nub- 
rėžtum liniuote dvi tiesias linijas per vidutinių šeimų pajamų lentelę: 
apatinę - per aštuoniolika su puse tūkstančių ir viršutinę - apie tris- 
dešimt tūkstančių, tai į tą tarpą patektų visi gyvenantys Leiklende. 
Pamažu imi pažinti žmones. Linksi gatvėje misis Bekon, palaidoju- 
siai vyrą ir nuo tada susituokusiai su buteliu - tos santuokos medaus 
mėnuo akivaizdžiai atsispindėjo jos veide ir figūroje. Kilsteli “V" 
dviems panytėms su baltu “Jaguaru", kurios nuomoja namą Žosmu- 
do gatvės ir Leiklendo aveniu kampe, pagalvojęs: įdomu, kas per 
naktelė būtų jų draugijoje? Loreleine pasikalbi apie beisbolą su mis- 
teriu Hamondu, nepaliaujančiu karpyti gyvatvores. Misteris Hamon- 

das dirbo IBM, buvo kilęs iš Atlantos ir aršus “Atlanta Braves“ sir- 
galius. Jis negalėjo pakęsti Cincinačio “Big Red Machine“, o tai jo 
nesuartino su kaimynais. Bet Hamondui buvo nusispjaut. Jis tiesiog 
laukė, kol IBM įteiks jam pensijos dokumentus. 

Bet ne misteris Hamondas svarbiausia. Ne misis Bekon ir ne tos 
dvi prisirpusios uogelės baltu “Jaguar, aplink lempas apvedžiotu 
blyškiai raudona spalva. Svarbu tai, kad po kurio laiko smegenys su- 
formuoja stereotipą: Žmonės, priklausantys Leiklendui. 

Tačiau prieš tai, kai Vikė buvo nužudyta ir iš Dagenų namų pa- 
grobta Čarlė, aplink sukiojosi žmonės, kurie nepriklausė tam stereo- 
tipui. Endis stengėsi išmesti juos iš galvos, tikindamas save, kad 
kvaila jaudinti Vikę tik todėl, kad pokalbis su Kvinsiu įvarė jam pa- 
ranoją. 

Žmonės šviesiai pilku furgonu. Raudonplaukis vyras, kurį vieną 
vakarą matė “Matadore", o paskui, kitą vakarą, po dviejų savaičių, už 
“Plymuto"' vairo, o dar po dešimties dienų - ant užpakalinės pilkojo 
furgono sėdynės. Į namus ateidavo pernelyg daug prekiautojų. Kai 
kada, kai jie vakare grįždavo iš iškylos ar kartu su Čarle iš paskuti- 
nio Disnėjaus filmo seanso, jis jausdavo, kad kažkas buvojo jų na- 
muose, kad daiktai truputį pajudinti. 

Jausmas, kad tave seka. 

Bet jis netikėjo, jog bus nueita toliau. Tai kvaila jo klaida. Ir da- 
bar jis nebuvo visai tikras; kad jie tada supanikavo. Jie galėjo iš anks- 
to planuoti pagrobti jį su Čarle, užmušti santykinai nenaudingą jiems 
Vikę: kamgi reikia silpno ekstrasenso, kurio didžiausias triukas per 
savaitę - iš kito kambario galo užtrenkti šaldytuvo duris. 

Bet, šiaip ar taip, jautėsi neatsargumas ir skubėjimas, o tai leido 
spėti, jog netikėtas Čarlės dingimas privertė juos veikti greičiau, ne- 
gu jie planavo. Jeigu būtų dingęs Endis, jie tikriausiai palauktų. Bet 
dingo Čarlė, o būtent ji juos labiausiai domino. Dabar Endis tuo nea- 
bejojo. 

Jis pakilo, pasitempė klausydamasis, kaip traška stuburo slankste- 
liai. Laikas į lovą, laikas baigti judinti šitus senus skausmingus prisi- 
minimus. Jam nereikėtų visą likusį gyvenimą kaltinti save dėl Vikės 
mirties. Jis buvo tiesioginis bendrininkas, šiaip ar taip. Na, 1r gyve- 
nimo likutis gal jau ne toks ilgas. Endis Makgis nepamiršo šūvio Ir-. 
vo Menderso priemenėje. Kontora ketino atsikratyti juo. Dabar jiems 
reikia tik Čarlės. 

Endis atsigulė į lovą ir netrukus užmigo. Miegojo neramiai. 
Nuolat matė ugnies vagą, besiritančią per suplūktą kiemelio žemę, 
matė, kaip ji pasidalijo ir fėjų ratu apsupo kaladę, matė, kaip viščiu- 
kai sprogo tarsi gyvos padegamosios bombos. Sapne jautė vis augan- 
čią karščio kapsulę apie save. 

Ji pasakė, kad daugiau niekada neuždeginės. 

Galbūt tai ir geriausia. 

Lauke šaltas spalio mėnuo apšvietė Tešmoro tvenkinį Bredforde, 
Niūhampšyre, kitą krantą ir likusią Naujosios Anglijos dalį. Piečiau 
jis švietė Longmontui Virdžinijos valstijoje. 

Kartais Endį Makgį apimdavo nepaprastai ryški nuojauta. Po eks- 
perimento Džeison Gerneit Hole. Ar tai buvo koks nors silpnas suge- 
bėjimas numatyti, ar ne, jis nežinojo, bet išmoko pasikliauti ja, kai tik 
ji kildavo. 

Tą 1980-ųjų rugpjūčio dieną, apie vidurdienį, jį apėmė bloga nuo- 
jauta. 

Prasidėjo priešpiečių metu fakulteto poilsio kambaryje, viršutinia- 
me studentų klubo aukšte. Jis net galėjo nurodyti tikslią minutę. Su 
Ivu O'Brajanu, Bilu Volesu ir Donu Grabovskiu valgė viščiuką su 
ryžiais bei padažu. Tai buvo jo draugai iš anglų kalbos fakulteto. 
Kaip paprastai, kažkas pasakojo juokingą lenkišką istoriją, specialiai 
Donui, kolekcionavusiam jas. Tai buvo Ivo anekdotas, kažkas apie 
galėjimą atskirti lenkiškas kopėčias nuo paprastų, mat ant lenkiškų 
kopėčių viršutinės pakopos užrašytas žodis “Stop". Visi juokėsi, ir 
tada plonutis, labai tylus balselis prakalbo Endžio galvoje. 

(kažkas negerai namuose) 

Ir viskas. To pakako. Tai augo beveik taip pat kaip galvos skaus- 
mas po pernelyg stipraus stumtelėjimo. Tik tai vyko ne galvoje; ro- 
dės, visos jo emocijos lyg gijos lėtai pinasi į kamuolį 17 kažkokį įpy- 
kusį katiną išleidžia pažaisti jose, sujaukti jas. 

Endžiui pasidarė negera. Viščiukas su padažu neteko ankstesnio 
patrauklumo. Skrandis ėmė spazmuoti, širdis plakė tankiai, tarsi 
smarkiai išsigandus. Paskui staiga ėmė pulsuoti dešinės rankos pirš- 
tai, lyg būtų juos privėręs durimis. 

Jis skubiai atsistojo. Kaktą išmušė šaltas prakaitas. 

- Žinot, man truputį negera, - pasakė jis. - Gali perimti mano pir- 
mos valandos paskaitą, Bili? ų 

- Tuos teikiančius vilčių poetus? Žinoma. Jokių problemų. Kas 
tau? 

- Nežinau. Gal suvalgiau ką nors. 

- Atrodai pablyškęs, - pasakė Donas Grabovskis. - Užbėk į med- 
punktą, Endi. 

- Taip, - sumurmėjo Endis. 

Jis išėjo, visai neketindamas užsukti į medpunktą. Buvo ketvirtis 
po dvyliktos, universiteto miestukas mieguistai dreifavo per paskuti- 
nę vasaros semestro savaitę sesijos link. Išeidamas jis pakėlė ranką 
Ivui, Bilui ir Donui. Nuo tos dienos jis daugiau nė vieno iš jų ne- 
bematė. 

Sustojo apatiniame klubo pastato aukšte, įėjo į telefono būdelę ir 
paskambino namo. Niekas neatsakė. Būtinai atsakyti ir neturėjo: Čar- 
lė pas Dagenus, Vikė galėjo būti parduotuvėje, kirpykloje, galėjo būti 
pas Tamę Apmor ar netgi pietauti su Eilina Bekon. Tačiau jo nervai 
dar smarkiau įsitempė. Rodės, jog jie klykia. 

Jis išėjo iš klubo ir pusiau bėgte nulėkė prie automobilio Prins 
Holo aikštelėje. Važiavo per miestą Leiklendo link. Vairavo nelygiai, 
prastai. Prašokdavo raudoną šviesoforą, lipo ant kulnų priekyje va- 
žiuojančioms mašinoms ir vos nenumušė hipio su “Olimpija". Hipis 
pasukiojo pirštą prie smilkinio. Endis nekreipė dėmesio. Pašėlusiai 
plakė širdis - tarsi sušniaukus gerą narkotikų dozę. 

Jie gyveno Spygliuočių gatvėje: Leiklende kaip ir daugelyje prie- 
miesčių, pastatytų 6-ajame dešimtmetyje, dauguma gatvių buvo pa- 
vadintos medžių ar krūmų vardais. Tvankų rugpjūčio vidurdienį gat- 
vė atrodė kaip išmirus. Tai tik sustiprino nuojautą, kad atsitiko kaž- 
kas baisaus. Mašinų prie kelkraščių buvo nedaug, ir gatvė atrodė pla- 
tesnė. Netgi keletas vaikų, Žaidusių vienur kitur, negalėjo išsklaidyti 
to tuštumo jausmo; dauguma jų valgė priešpiečius arba žaidė vaikų 
aikštelėse. Su krepšiu ant ratukų praėjo misis Flyn iš Loreleino; jos 
pilvas, aptemptas elastinėmis avokados spalvos kelnėmis, buvo apva- 
lus ir standus. Palei gatvę lėtai sukosi žolės laistytuvai, purškiantys 
vandenį ant pievelių ir žėrintys ore vaivorykštėmis. 

Endis užvažiavo priekiniais ratais ant šaligatvio ir taip spustelėjo 
stabdžius, kad suveikė automatinis saugos diržų fiksatorius, o furgo- 
no nosis linktelėjo žemyn. Jis išlindo palikęs įjungtą motorą, ko anks- 

čiau niekada nedarydavo, ir nuėjo aptrupėjusiu cementiniu takeliu, 
kurį vis ruošėsi pataisyti, bet niekaip nesurasdavo laiko. Kulnai bep- 
rasmiškai kaukšėjo. Jis pastebėjo, kad žaliuzės didžiajame svetainės 
lange (panoraminis langas, pasakė nekilnojamo turto agentas, parda- 
vęs jiems namą, čia panoraminis langas per visą sieną) buvo užtrauk- 
tos, namas atrodė negyvenamas, paslaptingas, o tai jam nepatiko. Ar 
paprastai ji užtraukdavo žaliuzes? Jis nežinojo. Suvokė, kad nedaug 
žino apie tai, ką veikia Žmona jam išėjus. 

Jis pasiekė durų rankenos bumbulą, bet tas nesisuko, tik slystelė- 
j0 po jo pirštais. Ar ji užrakina duris, kai jis išvažiuoja? Negali būti. 
Nepanašu į Vikę. Jo susirūpinimas - ne, dabar tai buvo siaubas - išau- 
go. Ir visgi buvo sekundė (kurios jis pats sau niekada vėliau nepripa- 
žino), akimirksnis, kai nesinorėjo nieko, tik eiti nuo šitų užrakintų 
durų. Tiesiog nusimuilinti. Negalvojant apie Vikę, Čarlę ar silpnus 
pasiteisinimus, kurie atsirastų vėliau. 

Tiesiog bėgti. 

Tačiau jis pagraibė kišenėse raktų. 

Nervindamasis išmetė juos ir turėjo pasilenkti pakelti - raktai nuo 
mašinos, raktas nuo Prins Holo rytinio sparno, pajuodęs raktas, už- 
rakinęs grandinę, kurią jis ištempdavo per keliuką į Grenterio namą, 
išvažiuodamas vasaros pabaigoje. Raktai turi keistą savybę kauptis. 

Ryšulyje rado namų raktą ir atrakino duris. Jis įėjo ir uždarė du- 
ris paskui save. Svetainė buvo užlieta kažkokios nesveikai gelsvos 
šviesos. Buvo karšta. Tylu. O Dieve, buvo taip tylu. 

- Vike? 

Jokio atsakymo. Vadinasi, jos čia nėra. Apsiavė savo “kaliošus", 
kaip ji sakydavo, ir išėjo į parduotuvę ar svečius. Bet ji nepadarė nei 
viena, nei antra. Jis tuo neabejojo. O jo ranka, jo dešinė ranka... ko- 
dėl taip pulsuoja pirštai? 

- Vike! 

Jis įžengė virtuvėn. Ten stovėjo staliukas plastmasiniu paviršiumi 
ir trys kėdės. Paprastai jie su Vike ir Čarle pusryčiaudavo virtuvėje. 
Viena kėdė gulėjo ant šono kaip negyvas šuo. Druskinė apversta, ir 
druska išbarstyta ant stalo paviršiaus. Nesuvokdamas, ką daro, Endis 
pagriebė Žiupsnelį kairės rankos nykščiu bei smiliumi ir metė per pe- 
tį, murmėdamas po nosimi, kaip darydavo kadaise jo tėvas ir senelis: 
“Te nelaimė aplenkia". 

Ant elektros plytelės stovėjo puodas sriubos. Ji buvo šalta. Tuščia 
ji? 

- Vike! - suriko jis nuo laiptų. Apačioje tamsu. Ten skalbykla ir 
poilsio kambarys - jie ėjo per visą namo ilgį. 

Jokio atsako. 

Jis darkart apžiūrėjo virtuvę. Švaru ir tvarkinga. Du Čarlės pieši- 
nukai, nupiešti sekmadieninėje Biblijos mokykloje, kurią ji lankė lie- 
pą, laikosi ant šaldytuvo, prispausti mažais plastmasiniais vaisiais su 
magnetukais. Elektros ir telefono sąskaitos ant virbo, ant kurio pa- 
grindo užrašytas devizas: “ŠITUOS APMOKĖK PASKUTINIUS“'. 
Viskas buvo savo vietose ir viskam buvo sava vieta. 

Išskyrus apverstą kėdę, Ir išbertą druską. 

Burna perdžiūvo. 

Endis pakilo į viršų, apžiūrėjo Čarlės kambarį, jų kambarį, svečių 
kambarį. Nieko. Jis grįžo pro virtuvę, uždegė šviesą ant laiptų ir nu- 
lipo žemyn. Jų skalbimo mašina “Maytag"" stovėjo praviromis dure- 
lėmis. Džiovintuvas spoksojo į jį viena stikline iliuminatoriaus akimi. 
Tarp jų ant sienos kabėjo medžiagos skiautelė, kurią kažkur buvo 
pirkusi Vikė, ant jos parašyta: “BRANGUTE, MES VISI IŠSKALB- 
TI!* Jis įėjo į poilsio kambarį, ėmė ieškoti šviesos jungiklio, brauk- 
damas per sieną ir kažkaip kvailai įsitikinęs, kad bet kurią minutę ne- 
pažįstami šalti pirštai paims jo ranką ir padės surasti jungiklį. Paga- 
liau jį rado ir lubose įsižiebė fluorescencinės lemputės. 

Tai buvo geras kambarys. Jis praleido čia daug laiko ką nors tai- 
sydamas ir šypsodamas sau į ūsą: pagaliau jis tapo tuo, kuo būdamas 
studentu žadėjo niekada netapti. Jie visi trys praleisdavo čia daug lai- 
ko. Į sieną buvo įmontuotas televizorius, stovėjo stalo teniso stalas, 
didelė triktrako lenta. Prie sienos buvo pritaisytos lentos ir kitiems 
žaidimams; ant žemo staliuko, kurį Vikė sukalė iš daržinės plokščių, 
gulėjo kavos staliuko dydžio knygos. Vieną sieną užėmė lentynos, 
pilnos knygų plonais viršeliais. Ant kitų sienų kabėjo keletas įrėmin- 
tų Vikės mezginėlių iš vilnos; ji juokavo, kad jai išeina nuostabūs 
kvadratai, bet neužtenka ištvermės numegzti tos prakeiktos antklodės 
visos. Specialioje vaikiškoje spintelėje buvo rūpestingai abėcėlės 
tvarka sudėtos Čarlės knygutės, Endis to ją išmokė vieną nuobodų 
speiguotą vakarą prieš dvi žiemas, ir šis užsiėmimas iki šiol ją ža- 
vėjo. 

Geras kambarys. 

Tuščias kambarys. 

Jis pasistengė atsipalaiduoti. Numatymas, nuojauta ar kaip tą pa- 
vadintum, apgavo jį. Ji išėjo. Jis išjungė šviesą ir grįžo į skalbyklą. 

Skalbimo mašina, pirkta pas kaimyną per išpardavimą už šešias- 
dešimt dolerių, stovėjo pravertu liuku. Jis nesąmoningai uždarė jį, 
kaip kad metė Žiupsnelį išbertos druskos per petį. Ant stiklinio maši- 
nos langelio buvo kraujo. Nedaug. Trys ar keturi lašai. Bet tai buvo 
kraujas. 

Endis stovėjo įsispoksojęs į jį. Čia buvo šalta, pernelyg šalta, tar- 
si morge. Jis pažiūrėjo į grindis. Ant jų buvo kraujo. Jis netgi nebu- 

Jis ėmė apžiūrinėti skalbimo kambarį, kuris buvo tik baltai ištin- 
kuota niša. Atidarė skalbinių dėžę. Tuščia, išskyrus vieną kojinę. Jis 
žvilgtelėjo į dėžę po kriaukle. Nieko, išskyrus skalbimo priemones. 
Pažiūrėjo po laiptais. Tik voratinkliai ir plastmasinė vienos senos 
Čarlės lėlės koja. Ši nutraukta galūnė kantriai gulėjo čia dievažin 
kiek laiko, laukdama, kol ją atras. 

Jis atidarė dureles tarp skalbimo mašinos ir džiovintuvo, ir iš ten 
su trenksmu išlėkė lyginimo lenta, o už jos gulėjo Vikė Tomlinson 
Makgi, taip surištomis kojomis, kad jos keliai kone siekė smakrą, at- 
merktomis, negyvomis, blizgančiomis akimis ir skudurėliu užkišta 
burna. Ore tvyrojo smarkus ir pykinantis “Pledge" baldų politūros 
kvapas. | 

Endis kimiai suriko ir atšoko. Jis sumojavo rankomis, tarsi norė- 
damas nuvyti siaubingą reginį, viena užkabino džiovintuvo valdymo 
panelį ir tas atgijo. Viduje pradėjo suktis ir šnarėti skalbiniai. Endis 
suriko. Paskui išbėgo. Jis užlėkė laiptais, užkliuvo už kampo, sukda- 
mas į virtuvę, ir išsitiesė visu ūgiu, trinktelėdamas kakta į linoleumą. 
Atsisėdo sunkai alsuodamas. 

Viskas grįžo. Viskas lėtai grįžo tarsi futbolo epizodo pakartoji- 
mas, kaip saugas praranda kamuolį arba pagaunamas tikslus smūgis. 
Vėliau tai persekiojo jį sapnuose. Atsidarančios durys, su trenksmu 
krintanti žemyn lyginimo lenta, kažkuo primenanti giljotiną, jo žmo- 
na, sugrūsta spintoje, kur gulėjo ta lenta, su skudurėliu, anksčiau nau- 
dotu poliruoti baldams, burnoje. Viskas staiga iš naujo jį užgriuvo, 
jis pajuto, kad vėl suriks, įkišo ranką į burną ir sukando ją: 1išsiver- 
žęs garsas panėšėjo į prislopintą staugimą. Jis dar kartą įsikando į 

ranką, kažkaip išsikrovė ir nurimo. Tai buvo netikra ramybė, nuo šo- 
ko, bet ja reikėjo pasinaudoti. Amorfinė baimė ir neaiškus siaubas 1š- 
nyko. Dešinė ranka liovėsi virpėti. Mintis, įsėlinusi į jo galvą, dabar 
buvo šalta kaip jį apėmusi ramybė, šalta kaip šokas, ta mintis buvo: 
ČARLĖ. 

Jis pakilo, pasuko prie telefono, paskui grįžo prie laiptų. Minutę 
pastovėjo viršuje kandžiodamas lūpas ir drąsindamasis, paskui nuli- 
po žemyn. Džiovintuvas vis dar sukosi. Viduje buvo tik jo džinsai, ir 
didelė varinė saga ant juosmens barškėjo ir dzingsėjo jiems kylant ir 
krintant, kylant ir krintant. Endis išjungė džiovintuvą ir pažiūrėjo į 
lyginimo lentos spintą. 

- Vike, - švelniai ištarė jis. 

Ji, jo žmona, žiūrėjo į jį negyvomis akimis. Jis vaikštinėjo su ja, 
laikė už rankos, glaudė jos kūną nakties tamsoje. Prisiminė vakarą, 
kai ji persigėrė fakulteto vakarėlyje ir jis laikė jos galvą, kol ji išsi- 
vėmė. Atmintyje iškilo diena, kai jis plovė automobilį ir nuėjo į ga- 
ražą poliravimo pastos skardinės, o Vikė pačiupo žarną, pribėgo jam 
iš užpakalio ir įkišo ją jam į kelnes. Jis prisiminė vestuves - bučinį vi- 
siems matant, mėgavimąsi juo, jos lūpomis, jos švelniomis lūpomis. 

- Vike, - vėl pasakė jis, ir išsiveržė gilus, drebantis atodūsis. 

Endis ištraukė ją, išėmė skudurą iš burnos. Jos galva nevalingai 
nulinko ant peties. Jis pamatė, jog kraujas tekėjo iš dešinės rankos, 
kur buvo išplėšti keli nagai. Siaurutė srovelė tekėjo iš vienos šnervės, 
daugiau kraujo nesimatė, kaklas buvo sutrupintas vienu stipriu smū- 
giu. 

- Vike, - sušnibždėjo jis. 

“Čarlė", - kaip aidas nuskambėjo jo galvoje. 

Šaltai ramybei užliejus jo galvą, Endis suprato, kad Čarlė tapo pa- 
ti svarbiausia ir vienintelė jo gyvenime. Sąžinės graužatis - tai buvo 
vėliau. 

Jis grįžo į poilsio kambarį, šįkart nepasirūpinęs įjungti šviesą. Ki- 
toje kambario pusėje, šalia teniso stalo, stovėjo kušetė su apdangalu. 
Jis nutraukė jį, grįžo į skalbimo kambarį ir uždengė juo Vikę. Jos ne- 
judanti figūrėlė po sofos uždangalu kone užhipnotizavo jį. Negi ji 
daugiau niekad nejudės? Ar gali būti? 

Jis nuklojo jos veidą ir pabučiavo į lūpas. Jos buvo šaltos. 

“Jie išplėšė jai nagus, - mąstė jis apstulbęs. - Jėzau Kristau, jie 
išplėšė jai nagus!" 

Jis numanė kodėl. Jie norėjo žinoti, kur Čarlė. Kažkaip jie išleido 
ją iš akių, kai ji nuėjo į Terės Dagen namus, užuot grįžusi iš dieni- 
nės stovyklos namo. Jie supanikavo, ir sekimo laikotarpis baigėsi. 
Vikė negyva - taip buvo suplanuota arba kažkuris Kontoros veikėjas 
persistengė. Endis atsiklaupė prieš Vikę galvodamas: galbūt iš bai- 
mės ji padarė ką nors įspūdingesnio negu šaldytuvo durelių uždary- 
mas per kambario atstumą. Ji galėjo atstumti vieną iš jų arba išversti 
iš kojų. Gaila, kad ji negalėjo tėkšti jų į sieną penkiasdešimties my- 
lių per valandą greičiu, mąstė jis. 

Galėjo būti ir taip, kad jie žinojo pakankamai ir nervinosi. Galbūt 
jie buvo gavę konkrečias instrukcijas: “Moteris gali būti ypatingai 
pavojinga. Jei ji padarys ką nors, - nesvarbu ką, - kas gali pakenkti 
operacijai, atsikratykite ja. Nedelsiant. 

O gal jie tiesiog nemėgsta palikti liudininkų. Šiaip ar taip, ant 
kortos buvo pastatyta kažkas daugiau negu dalis mokesčių mokėtojų 
dolerių. 

Bet kraujas. Jis turėtų pagalvoti apie kraują, kuris netgi buvo neiš- 
džiūvęs, kai atrado jį, tik sukrešėjęs. Jie išėjo prieš pat jam ateinant. 

Galvoje suskambo atkakliau: Čarlė! 

Jis pabučiavo žmoną dar kartą ir pasakė: 

- Vike, aš grįšiu. 

Bet Vikės jis daugiau niekad nepamatė. 

Užlipo laiptais prie telefono, Vikės telefonų knygelėje surado 
Dagenų numerį, surinko jį ir išgirdo Džoanos Dagen balsą. 

- Sveika, Džoana... - pasakė jis. Sukrėtimas padėjo: balsas buvo 
visiškai ramus, įprastas balsas. - Ar galėčiau pasikalbėti su Čarle? 

- Čarle? - misis Dagen balse suskambo abejonė. - Na, ji išėjo su 
dviem jūsų draugais. Tais mokytojais. O... kas nors ne taip? 

Kažkas jo viduje pakilo, paskui nusileido. Gal širdis. Neverta gąs- 
dinti šios puikios moters, kurią jis buvo sutikęs keturis ar penkis kar- 
tus. Tai nepadės jam, nepadės ir Čarlei. 

- Po galais, - pasakė jis. - O aš tikėjausi dar ją pagauti pas jus. Ka- 
da jie išėjo? 

Misis Dagen balsas šiek tiek nutolo: 

- Tere, kada išėjo Čarlė? 

Vaikiškas balselis kažką supypsėjo. Jis negalėjo suprasti ką. Del- 
nai suprakaitavo. 

- Ji sako, kad maždaug prieš penkiolika minučių, - ji atsiprašinė- 
j0: - Aš skalbiau ir neturiu laikrodžio. Vienas iš jų nusileido pasi- 

kalbėti su manimi. Juk viskas gerai, tiesa, misteri Makgi? Jis atrodė 
toks tvarkingas... 

Kilo beprotiškas noras nusijuokti ir pasakyti: “Jūs skalbėte? Ma- 
no žmona irgi. Aš radau ją sugrūstą už lyginimo lentos. Šiandien 
jums pasisekė, Džoana". 

Bet tepasakė: 

- Viskas gerai. Įdomu, kur jie patraukė? 

Klausimas buvo perduotas Terei, kuri atsakė nežinanti. Nuostabu, 
pagalvojo Endis. Mano dukters gyvybė yra kitos šešiametės mergai- 
tės rankose. 

Jis nusičiupo šiaudo. 

- Man reikia eiti už kampo į turgų, - pasakė jis misis Dagen. - Ar 
nepaklaustumėt Terės: jie nuvažiavo lengva mašina ar furgonu? Tuo 
atveju, jei juos pamatyčiau. | 

Šįkart išgirdo Terę: 

- Furgonu. Jie nuvažiavo pilku furgonu, kokį turi Deivido Pasio- 
ko tėtis. 

- Ačiū, - pasakė jis. Misis Dagen atsakė, kad nėra už ką. Jam vėl 
kilo noras surikti jai telefonu: “Mano žmona negyva! Mano žmona 
negyva, ir kodėl jūs skalbėte baltinius, kai mano duktė sėdo į pilką 
furgoną su dviem nepažįstamais vyrais?“ 

Užuot surikęs ką nors, jis padėjo ragelį ir išėjo laukan. Užgriuvo 
karštis, ir jis susverdėjo. Nejaugi buvo taip karšta, kai jis atvažiavo? 
Rodėsi, kad kepino karščiau. Buvo atėjęs laiškanešys. Iš pašto dėžu- 
tės kyšojo “Woolco" reklaminis lapelis, kurio anksčiau nebuvo. 'Bu- 
vo atėjęs laiškanešys, kol jis apačioje supo ant rankų savo negyvą 
žmoną. Vargšė negyva Vikė. Jie išrovė jai nagus, tai įdomu - daug 
įdomiau nei raktai, linkę kauptis, iš tikro, kaip mirtis ateina pas tave 
iš įvairių pusių ir kampų... Tu bandei praslįsti, bandei apsisaugoti 1š 
vieno šono, o tiesa apie ją praskynė kelią iš kito. Mirtis yra futboli- 
ninkas, mąstė jis, viena didelė motina. Mirtis - tai Frenkas Haris, Se- 
mas Kaningemas ar Mynas Džojus Grynas. Jie partrenkia tave gram- 
tynių spūstyje. 

Na, judinkis, pagalvojo jis. Prarasta penkiolika minučių - ne tiek 
jau daug. Pėdos dar neataušo. Nedaug, jei Terė Dagen skiria penkio- 
lika minučių nuo pusvalandžio ar dviejų valandų. Negalvok apie tai. 
Judinkis. 

Jis pajudėjo. Grįžo prie savo pikapo, kuris dviem ratais stovėjo 
ant šaligatvio. Atidarė vairuotojo dureles ir metė žvilgsnį į tvarkingą 

priemiesčio namuką, už kurį pusė sumos jau buvo išmokėta. Bankas 
leisdavo pasiimti dviejų mėnesių “mokėjimo atostogas“ per metus, 
jei reikėjo. Endžiui niekada to nereikėjo. Jis pažiūrėjo į snaudžiantį 
saulėje namą, jo akys vėl užkliuvo už raudono “Woolco" reklaminio 
lapelio, kėpsančio iš pašto dėžutės, ir - paukšt! - mintis darsyk smo- 
gė jam, sudrumstė akis ir privertė sukąsti dantis. 

Jis įsėdo į mašiną, pasuko Terės Dagen gatvės link, nesitikėdamas 
surasti jų pėdsakus, tiesiog aklos vilties vedamas. Nuo tada jis nema- 
tė savo namo Koniferio aikštėje, Leiklende. 

Dabar vairavo geriau. Žinodamas blogiausia, jis vairavo kur kas 
geriau. Įjungė radiją - ten Bobas Sigeris dainavo “Vis tas pat. 

Jis lėkė per Leiklendą, kiek tik galėjo. Kažkurią siaubingą minu- 
tę gatvės pavadinimas iškrito jam iš atminties, bet paskui prisiminė. 
Dagenai gyveno Blasmoro aikštėje. Jie su Vike juokavo: Blasmoro 
aikštė, nes namus projektavo Bilas Blasas. Tą prisiminęs, jis šyptelė- 
j0, bet - paukšt! - mintis vėl smogė jam gniuždydama. 

Jis nuvažiavo ten per dešimt minučių. Blasmoro aikštė baigėsi ak- 
ligatviu. Pilkasis furgonas pro ten išvažiuoti negalėjo: stirksojo pinta 
tuščios Džono Gleno vidurinės mokyklos tvora. 

Endis pastatė mašiną Blasmoro aikštės ir Ridžo gatvės kryžkelė- 
je. Ties kampu stovėjo žaliai baltas namas. Sukosi pievos laistytuvas. 
Priešais namą du vaikai, maždaug dešimties metų mergaitė ir berniu- 
kas, pakaitom važinėjosi miedlente. Mergaitė buvo su šortais, abu ke- 
liukai nubalnoti. 

Endis išlipo iš mašinos ir nuėjo prie jų. Tiedu įdėmiai nužvelgė jį 
nuo galvos iki kojų. 

- Sveiki, - pasisveikino. - Ieškau dukrelės. Ji pravažiavo čia prieš 
pusvalandį pilku furgonu. Ji buvo su... na, su mano draugais. Ar ma- 
tėt pravažiuojantį pilką furgoną? 

Berniukas gūžtelėjo pečiais. 

Mergaitė pasidomėjo: 

- Jūs jaudinatės dėl jos, misteri'? 

- Tu matei furgoną, taip? - mandagiai paklausė Endis ir labai švel- 
niai stumtelėjo mintimis. Stiprus stumtelėjimas sukeltų priešingą 
reakciją. Ji tada matytų furgoną, važiuojantį bet kokia kryptimi, ko- 
kia jam norėtųsi, įskaitant dangų. 

- Taip, aš mačiau furgoną, - pasakė ji, užšoko ant riedlentės, nu- 
vairavo į hidranto pusę prie kampo ir nušoko. - Jis nuvažiavo štai 

ten, - ji parodė į Blasmoro aikštę už dviejų trijų gatvių, kertančių 
Karlaislo aveniu, vieną iš pagrindinių Harisono gatvių. Endis spėjo, 
kad jie nuvažiavo tuo keliu, bet ne pro šalį geriau įsitikinti. 

- Ačiū, - padėkojo jis, grįždamas prie furgono. 

- Jūs jaudinatės dėl jos? - pakartojo mergaitė. 

- Taip, truputį, - pasakė Endis. 

Jis apsisuko ir nuvažiavo tris kvartalus Blasmoro aikšte iki sank- 
ryžos su Karlaislo aveniu. Tai buvo beviltiška, visiškai beviltiška. Jis 
pajuto užplūstančią baimę, kol kas nestiprią, bet ji augo. Nuvijo ją, 
prisivertė susikoncentruoti, kad pasektų jų pėdsakais kiek įmanoma 
toliau. Jei teks pasinaudoti įtaiga, jis pasinaudos. Jis gali keletą kartų 
stumtelėti nepakenkdamas sau. Ir dėkojo Dievui, kad per vasarą jam 
neteko griebtis savo talento - ar prakeikimo, kaip labiau patinka. Jis 
buvo pilnas energijos ir pasiryžęs veikti, kad ir kiek tai kainuotų. 

Keturių juostų Karlaislo aveniu buvo reguliuojama šviesoforu. 
Dešinėje stovėjo mašinų plovykla, kairėje - apleista užkandinė. Sker- 
sai gatvę - “Ekson"" stotis ir fotoprekių parduotuvė “Maik". Jei jie pa- 
suko į kairę, vadinasi, važiuoja į miesto centrą. Į dešinę - oro uosto 
ir I-80-ojo plento link. 

Endis pasuko į plovyklą. Iššoko vaikinukas su neįtikėtina kupeta 
varinių plaukų, krentančių ant blyškiai žalio kombinezono apykaklės. 
Jis valgė ledus ant pagaliuko. 

- Nieko neišeis, - šūktelėjo jis anksčiau, nei Endis spėjo praverti 
burną. - Plovykla prieš valandą užtrūko. Mes užsidarę. 

- Aš nenoru plauti, - tarė Endis. - Ieškau pilko furgono, kuris pra- 
važiavo pro sankryžą gal prieš pusvalandį. Jame buvo mano dukre- 
lė, 1r aš truputį dėl jos nerimauju. 

- Manai, kas nors galėjo ją pagrobti? - jis toliau valgė savo ledus. 

- Ne, nieko panašaus, - atsakė Endis. - Matei furgoną? 

- Pilką furgoną? Ei, drauguži, ar įsivaizduoji, kiek mašinų prava- 
žiuoja čia per valandą? Pusvalandį? Čia judri gatvė. Karlaislas - la- 
bai judri gatvė. 

Endis parodė nykščiu per petį: 

- Jis atvažiavo iš Blasmoro aikštės. Ten ne tiek daug mašinų, - 
Endis pasiruošė truputį stumtelėti, bet neprireikė. Vaikino akys sub- 
lizgo. Jis perlaužė ledus į dvi dalis tarsi paukščio krūtinkaulį ir vienu 
mauku susiurbė raudonus lašus nuo vieno galo. 

- Taip, žinoma, - pasakė jis. - Mačiau jį. Pasakysiu, kodėl pas- 
tebėjau. Jis užsuko į mūsų aikštelę, kad išvengtų šviesoforo. Man nu- 

sispjaut, bet šeimininką tas velniškai siutina. Šiandien tai neturi reikš- 
mės, jei jau dušą užkimšo. Jam ir be to yra dėl ko siusti. 

- Furgonas pasuko oro uosto link? 

Vaikinas linktelėjo, švystelėjo vieną pagaliuko pusę per petį ir 
ėmėsi likusios. | 

- Tikiuosi, surasi savo mergaitę, drauguži. Jei tu ne prieš, nemo- 
kamas patarimas: turi pakviesti policiją, jei jau tikrai jaudiniesi. 

- Nemanau, kad verta, - pasakė Endis. - Šiomis aplinkybėmis. 

Jis vėl sėdo į pikapą, pervažiavo aikštelę ir pasuko į Karlaislo 
aveniu. Važiavo į vakarus. Šitas rajonas buvo prigrūstas degalinių, 
mašinų plovyklų, užkandinių, nenaujų automobilių aikštelių. Kino 
teatras reklamavo du filmus “Lavonų pjaustytojai"' ir “Kruvini mir- 
ties pirkliai". Jis pažiūrėjo į plakatą ir išgirdo iš spintos lekiančios ly- 
ginimo lentos džeržgesį. Gerklėje įstrigo gumulas. 

Pravažiavo ženklą, skelbiantį, kad pageidaujantys gali pavažiuoti 
I-80-uoju plentu dar pusę mylios į vakarus. Žemiau kabėjo ženklas 
su nedideliu lėktuvu. Puiku, jis atvažiavo. Kas toliau? 

Staiga Endis įsuko aikštelėn priešais užkandinę “Šeikio pica". Ka- 
žin, ar vertėjo stoti ir klausinėti čia. Kaip sakė vaikinas iš plovyklos, 
Karlaislas - nepaprastai judri gatvė. Jis gali stumdyti mintimis žmo- 
nes, kol ims tekėti smegenys iš ausų, o rezultatas - visiška maišatis. 
Bet kuriuo atveju jie nuvažiavo tiesiai arba į oro uostą. Tuo jis nea- 
bejojo. Herbas arba moneta. 

Jam niekada gyvenime nebuvo tekę bandyti sužadinti nuojautą. 
Paprasčiausiai priimdavo ją kaip dovaną ir paprastai ja vadovaudavo- 
si. Dabar Endis pasilenkė furgono sėdynėje, pirštų galiukais lengvai 
lietė smilkinius ir pabandė ką nors pajusti. Variklis tuščiai birbė, ra- 
dijas tebegrojo “Rolling Stones" “Šok, sesute, šok“. 

Čarlė, mąstė jis. Ji nuėjo pas Terę su drabužėliais, sukištais į kup- 
rinukę, kurią ji nešioja beveik visur. Tai tikriausiai juos ir apmovė. 
Kai jis matė ją paskutinįkart, ji buvo su džinsais ir blyškiai rausva st- 
riukele. Jos plaukai kaip visad supinti į kasytes. Nerūpestingas “iki, 
tėtuk" bučkis ir, Jėzau, kur tu dabar, Čarle? 

Jokios nuojautos. 

Nesirūpink. Dar pasėdėk. Paklausyk “Stounsų"* “Šeikio picoje". 
Gali rinktis: plona plutele ar traškančia. Moki pinigus - gali rinktis, 
sakydavo Grenteris Makgis. “Stounsai"', įtikinėjantys sesutę šokti, 
šokti, šokti. Kvinsis, sakantis, jog jie tikriausiai įkiš ją į kambarėlį ir 

du šimtai dvidešimt milijonų amerikiečių galės būti saugūs ir laisvi, 
Vike. Jis su Vike iš pradžių turėjo sekso problemų. Ji mirtinai bijo- 
jo. Vadink mane Snieguole, pro ašaras sakė ji, “prisvilus pirmajam 
blynui“. Bet kažkaip eksperimentas su “Lot šešiais“ pagelbėjo - 
bendrumas, kurį jie abu jautė, buvo ir savotiškas artumas. Bet vis tiek 
buvo sunku. Kaskart po truputį. Švelnumas. Ašaros. Vikė jau ima at- 
sakyti, paskui sustingsta, ima šaukti: “Nereikia, skauda, nereikia, En- 
di, baik!“ Tačiau tas bandymas su “Lot šešiais“, ta bendra patirtis lei- 
do jam tęsti, tarsi bandant atidaryti seifą; Žinai, jog visada yra raktas. 
Paskui atėjo naktis, kai viskas pasisekė. Po to - naktis, kai viskas bu- 
vo gerai. Netrukus kita - žavinga naktis. Šok, sesute, šok. Jis buvo 
greta, kai gimė Čarlė. Greitas, lengvas gimdymas... 

Nuojautos nebuvo. Pėdsakai aušo, o jokių nujautimų. Oro uostas 
ar magistralė? Moneta ar herbas? 

“Stounsai"*" baigė. Pasigirdo “Doobie Brothers", norintys Žinoti, 
kur tu būtum dabar be eilės. Endis nežinojo. Saulė plieskė. “Šeikio" 
aikštelėj buvo ką tik nudažytos linijos. Ant juodo pagrindo jos atro- 
dė nepaprastai baltos ir tiesios. Trys ketvirčiai aikštelės buvo užsta- 
tyta. Priešpiečių metas. Ar Čarlė priešpiečiavo? Ar pamaitino ją? 
Galgi... 

(galbūt jie sustos prispirti reikalo vienoje iš tų pakelės aikštelių - 
juk jie negali nuvažiuoti negali nuvažiuoti negali nuvažiuoti) 

Kur? Negali nuvažiuoti kur? 

(negali nuvažiuoti viso kelio į Virdžiniją nesustoję pailsėti, ar ne? 
turiu galvoj, kad mažai mergaitei reikia sustoti atlikti savo reikaliu- 
ky, tiesa?) 

Jis atsitiesė, jausdamas didžiulį, bet kažkokį buką pasitenkinimo 
jausmą. Štai ji ir atėjo, taip paprastai. Ne oro uostas, kaip spėjo iš 
pradžių, jei išvis spėjo. Ne oro uostas, o autostrada. Nebuvo visiškai 
tikras, kad nuojauta jo neapgauna, bet pasikliovė ja. Šiaip ar taip, tai 
geriau, negu neturėti jokio tikslo. 

Nuvairavo furgoną šviežiai nudažyta strėle, rodančia išvažiavimą, 
1r pasuko dešinėn - atgal į Karlaislą. Po dešimties minučių jis lėkė 
autostrada rytų kryptimi, įspraudęs bilietą už pravažiavimą į apibriz- 
gusį, išmargintą pastabomis “Prarastojo rojaus“ tomelį ant gretimos 
sėdynės. Dar po dešimties minučių Harisonas liko užpakalyje. Jis 
pradėjo kelionę į rytus, kuri po keturiolikos mėnesių atvedė jį į Teš- 
morą Vermonto valstijoje. 

Jis išliko ramus. Įjungė garsiau radiją - taip geriau. Daina vijo dai- 
ną, O jis pažindavo tik senesnes, nes paskutinius trejus ar ketverius 
metus beveik liovėsi klausytis popmuzikos. Be kažkokios priežasties, 
tiesiog taip atsitiko. O jie visgi atitrūko, bet ramybė savo šalta logi- 
ka įtikinėjo, kad jie atitrūko ne taip jau toli. Jis prisišauks bėdą, jei 
spaus antrąja eile septyniasdešimties mylių per valandą greičiu. 

Endis atleido spidometrą šiek tiek virš šešiasdešimties tikėdama- 
sis, jog žmonės, pagavę Čarlę, nenorės pažeisti penkiasdešimt penkių 
mylių greičio apribojimą. Tiesa, jie gali pakišti savo pažymėjimus bet 
kuriam policininkui, sustabdžiusiam juos už greičo viršijimą, bet ta- 
da gali atsirasti sunkumų dėl klykiančio šešerių metų vaiko mašinoje. 
Tai juos gali sulaikyti, ir, žinoma, užtraukti nemalonę tų, kurie trau- 
ko už virvelių visą šitą Žaidimą. 

“Jie galėjo prigirdyti ją narkotikų ir paslėpti, - šnibždėjo jo protas. 
- Tada, jei juos sustabdys lekiančius septyniasdešimt, net aštuonias- 
dešimt mylių per valandą greičiu, tereiks parodyti popierius ir keliau- 
ti toliau. Negi Ohajo valstijos policininkas naršys furgoną, priklau- 
santį Kontorai?'' 

Endis kovojo su šitom mintim, kai pro šoną plaukė rytinė Ohajo 
dalis. Pirmiausia, jie gali bijoti duoti Čarlei narkotikų. Tai rizikinga, 
kai reikalas liečia vaiką, 0 jūs - ne specialistas, ir jei visai nežinote, 
kaip tie vaistai paveiks mergaitės sugebėjimus, kuriuos jie ketina iš- 
tirti. Antra, policininkas visgi gali apžiūrėti furgoną ar tiesiog sulai- 
kyti juos ant kelkraščio, kol tikrins, ar nepadirbti pažymėjimai. Tre- 
čia, kodėl gi jiems lėkti kaip akis išdegus? Jie nesitiki, jog juos kas 
nors vejasi. Dar nėra nė pirmos valandos. Endis turėjo būti koledže 
iki dviejų. Žmonės iš Kontoros nesitikės jį sugrįžus namo anksčiau 
nei dvi valandos dvylika minučių ar panašiai ir bus apskaičiavę nuo 
dvidešimties minučių iki dviejų valandų laikotarpį, kol bus pakeltas 
aliarmas. Tai kodėl gi jiems nepadykinėjus? 

Endis spustelėjo. 

Praėjo keturiasdešimt, paskui penkiasdešimt minučių. Atrodė 
daugiau. Jis truputėlį suprakaitavo; pro dirbtinį ramybės ir šoko ledą 
ėmė skverbtis susirūpinimas. Ar tikrai furgonas kažkur priekyje, ar 
viskas buvo tik tai, kuo jam norėjosi tikėti? 

Mašinos kelyje nuolat keitėsi. Jis matė du pilkus furgonus. Nė 
vienas nebuvo panašus į tą, kuris sukiojosi Leiklende. Vieną vairavo 
pagyvenęs vyriškis besiplaikstančiais plaukais. Antrasis buvo pilnas 

padugnių, šniaukščiančių narkotikus. Vairuotojas pagavo įdėmų En- 
džio žvilgsnį ir palingavo trumpai kirpta galva. Pana šalia jo pakėlė 
didįjį pirštą, švelniai pabučiavo jį ir dūrė į Endžio pusę. Jie atsiliko. 

Ėmė mausti galvą. Mašinų buvo daug, spigino saulė. Chromuotos 
automobilių dalys laidė saulės strėles jam į akis. Pravažiavo ženklą 
“POILSIO AIKŠTELĖ UŽ MYLIOS". 

Važiavo lenkimo juosta. Dabar jis parodė dešinį posūkį ir persiri- 
kiavo į pirmąją eilę. Sumažino greitį iki keturiasdešimt penkių, pas- 
kui iki keturiasdešimties. Pro šalį pralėkė nedidelis sportinis automo- 
bilis, vairuotojas įniršęs papypsėjo jį lenkdamas. 

“POILSIO AIKŠTELĖ"' - skelbė ženklas. Tai nebuvo aptarnavi- 
mo stotis, tiesiog įvažiavimas su nuožulnia aikštele, fontanėliu ir tua- 
letais. Ten stovėjo keturios ar penkios mašinos ir vienas pilkas fur- 
gonas. Tas pats pilkasis furgonas. Endis buvo beveik tikras. Širdis 
ėmė daužytis krūtinėje. Jis staigiu posūkiu įsuko į aikštelę, sucypė 
padangos. 

Jis lėtai judėjo furgono link, dairydamasis aplinkui, stengdamasis 
aprėpti visą vaizdą. Prie dviejų staliukų sėdėjo šeimos. Viena grupė 
jau ruošėsi išvažiuoti, motina krovė maisto likučius į ryškų oranžinį 
plastikinį maišelį, tėvas su vaikais rinko šiukšles ir nešė į konteinerį. 
Prie kito staliuko jauna pora valgė sumuštinius ir bulvių salotas. Ne- 
šiojamoje sėdynėje tarp jų miegojo vaikutis. Jis buvo aprengtas kom- 
binezonu su daugybe šokančių drambliukų. Žolėje, tarp dviejų dide- 
lių gražių guobų, valgė dvi maždaug dvidešimties metų merginos. 
Jokių Čarlės ar vyrų, pakankamai jaunų ir tvirtų, kad galėtų priklau- 
syti Kontorai, pėdsakų. 

Endis išjungė savo mašinos motorą. Dabar jautė pulsuojant aki- 
duobėse. Furgonas atrodė tuščias. 

Iš moterų tualeto lazda pasiramsčiuodama išėjo senutė ir lėtai nu- 
pėdino prie seno burgundiško vyno spalvos “Biskeino"'. Panašaus 
amžiaus vyriškis išlindo iš už vairo, apėjo mašinos kapotą, atidarė 
dureles ir pasodino damą. Po to grįžo, užvedė “Biskeiną"' - 15 išme- 
tamojo vamzdžio išsiveržė didžiulis kamuolys tirštų melsvų dūmų - 
ir išvažiavo iš aikštelės. 

Atsidarė vyrų tualeto durys, ir išėjo Čarlė. Iš kairės ir iš dešinės 
ėjo du maždaug trisdešimties metų vyrai sportinėmis striukėmis, pra- 
segiotais marškinėliais ir tamsiomis kelnėmis. Čarlė atrodė sutrikusi 
ir sukrėsta. Ji pažiūrėjo pirmiausia į vieną, paskui į kitą vyrą, po to - 

vėl į pirmąjį. Endį krėtė drebulys. Ji buvo su kuprine ant pečių. Jie 
ėjo furgono link. Čarlė kažką pasakė vienam iš jų, tas papurtė galvą. 
Ji pasisuko į kitą. Šis gūžtelėjo, pasakė kažką savo partneriui per Čar- 
lės galvą. Tas linktelėjo. Jie apsisuko ir grįžo prie fontanėlio. 

Endžio širdis plakė kaip niekad. Kraujas prisipildė adrenalino. Jis 
buvo išsigandęs, smarkiai išsigandęs, bet viduje augo dar kai kas - 
pyktis, begalinis įsiūtis. Įsiūtis geriau nei ramybė. Jautėsi žvalus. Štai 
tiedu nužudė jo Žmoną, pagrobė jo dukterį, ir jeigu jie dar nesusitai- 
kę su Dievu, ką gi, belieka apgailestauti. 

Jiedu su Čarle ėjo prie fontanėlio nugara į Endį. Endis išlipo iš 
mašinos ir įlindo į furgoną. 

Tų keturių šeimyna, baigusi priešpiečius, priėjo prie naujo “For- 
do", sulipo ir atbuli išvažiavo į kelią. Motina pažiūrėjo į Endį be jo- 
kio smalsumo, kaip Žmonės žiūri vienas į kitą ilgose kelionėse Ame- 
rikos autostradomis. Liko trys mašinos, pilkasis furgonas ir Endžio 
automobilis. Viena mašina buvo merginų. Netoliese vaikštinėjo dar 
du Žmonės, vienas buvo informacijos būdelėje ir susikišęs rankas į 
užpakalines džinsų kišenes žiūrinėjo I-80-ojo kelio žemėlapį. 

Endis pats nenutuokė, ką ketina daryti. 

Čarlė baigė gerti. Vienas iš lydinčiųjų pasilenkė ir gurkštelėjo. 
Paskui jie pajudėjo savo furgono link. Endis stebėjo juos iš kairės pro 
furgono užpakalį. Čarlė atrodė mirtinai išgąsdinta. Ir užsiverkusi. En- 
dis pabandė atidaryti užpakalines furgono duris, net nesuvokdamas 
kam. Nieko neišėjo; jos buvo užrakintos. 

Netikėtai jis išlindo 1š už furgono. 

Jie sureagavo akimirksniu. Endis matė, kad jie pažino jį greičiau, 
nei Čarlės veide susirūpinimą ir išgąstį pakeitė džiaugsmas. 

- Tėtuk! - veriančiai sukliko ji, kad net atsisuko jauna šeimyna su 
kūdikiu. Viena iš merginų po guobomis prisidengė akis nuo saulės, 
kad pamatytų, kas dedasi. 

Čarlė šoko bėgti prie jo, bet vienas iš vyrų griebė ją už peties ir 
prispaudė prie savęs, vos nenuplėšdamas kuprinės. Po akimirksnio 
rankoje laikė pistoletą. Jis ištraukė jį kažkur iš po sportinės striukės 
kaip iliuzionistas, darantis fokusą. Ir prikišo vamzdį prie Čarlės smil- 
kinio. 

Antrasis lėtai ėmė trauktis nuo Čarlės ir partnerio Endžio link. 
Ranką laikė striukėje, bet jo manipuliacija nebuvo tokia sėkminga 
kaip draugo - jis niekaip negalėjo ištraukti ginklo. 

- Pasitrauk nuo furgono, jei nenori, kad dukrai kas nors atsitiktų, 
- pasakė tas su pistoletu. 

- Tėtuk, - vėl suriko Čarlė. 

Endis lėtai pasitraukė nuo furgono. Kitas, be laiko nuplikęs tipas, 
pagaliau išsitraukė revolverį. Nukreipė jį į Endį mažiau kaip penkias- 
dešimties pėdų atstumu. 

- Nuoširdžiai siūlau jums nejudėti, - pratarė žemu balsu. - Tai 45-0 
kalibro “Koltas", jis daro įspūdingas skyles. 

Jaunas vaikinas su žmona ir kūdikiu pakilo nuo staliuko. Vyrukas 
buvo su akiniais be rėmelių, atrodė rūstus. 

- Kas gi čia vyksta? - paklausė reikliu ir griežtu koledžo dėstyto- 
j0 balsu. | 

Vyras su Čarle pasisuko į jį. Revolverio vamzdis lėtai nusisuko 
nuo jos taip, kad vyrukas galėtų jį matyti. 

- Įstatymo vardu, - pasakė agentas. - Likite ten, kur stovite; vis- 
kas gerai. 

Žmona sugriebė vaikiną už rankos ir nutempė į pašalį. 

Endis pažiūrėjo į pliktelėjusį agentą ir žemu maloniu balsu pa- 
sakė: 

- Šitas revolveris per karštas laikyti. 

Plikis susirūpinęs pažiūrėjo į jį. Paskui staiga suriko ir išmetė pis- 
toletą. Tas trinktelėjo į grindinį ir iššovė. Viena iš merginų po guo- 
bomis iš nuostabos ir susirūpinimo šūktelėjo. Plikis kratė ranką pasi- 
šokinėdamas. Ant delno tarsi duonos tešla ėmė kilti baltos pūslės. 

Antrasis, laikęs Čarlę, įsispoksojo į partnerį, ir sekundei ginklas 
nukrypo nuo jos mažos galvutės. 

- Tu apakai, - tarė jam Endis ir stumtelėjo mintimis kiek pajėgė. 
Aštrus skausmas pervėrė galvą. 

Vyras staiga suriko, paleido Čarlę ir pakėlė rankas prie akių. 

- Čarle, - tyliai pašaukė Endis, duktė pribėgo prie jo ir apkabino 
kelius drebančiomis rankutėmis. Vyriškis iš būdelės išlėkė pasižiūrė- 
ti, kas čia vyksta. 

Plikis, vis dar purtydamas apdegintą ranką, pasileido prie Endžio 
su Čarle. Jo veidas buvo persikreipęs. 

- Miegok, - įsakmiai pasakė Endis ir darkart stumtelėjo. Plikis nu- 
virto kaip pakirstas rąstas, kakta skeldamas į grindinį. Jauna griežto- 
jo vaikino Žmona sudejavo. 

Dabar galvą ne juokais skaudėjo, ir iš dalies jis džiaugėsi, kad tą 
vasarą nenaudojo įtaigos netgi apsileidusiam studentui, be pateisina- 

mų priežasčių dar kovą neišlaikiusiam egzaminų, pastūmėti. Endis 
buvo pilnas energijos - tačiau, pilnas ar ne, dievaži, jam teks atken- 
tėti už tai, ką jis daro šią karštą vasaros popietę. 

Apakintas vyras svirduliavo po žolę, užsidengęs rankomis veidą, 
1r rėkė. Jis įsimioglino į žalią dėžę su užrašu “Meskit šiukšles į joms 
skirtą vietą“, apvertė ją ir nugriuvo į sumuštinių pakelių, alaus skar- 
dinių, nuorūkų ir tuščių sodos vandens butelių krūvą. 

- Oi, tėtuk, kaip aš išsigandau, - pasakė Čarlė ir pravirko. 

- Mūsų mašina ten. Matai ją? - išgirdo Endis save sakant. - Lipk 
1 ją, aš tuoj ateisiu. 

- O mamytė ten? 

- Ne, lipk greičiau, Čarle, - jis negalėjo dabar tuo užsiimti. Jam 
būtinai reikėjo ką nors daryti su liudininkais. 

- Kas čia per velniava? - paklausė nustebęs vyriškis iš informaci- 
jos būdelės. 

- Mano akys, - klykė tasai, kuris laikė revolverį Čarlei prie gal- 
vos. - Mano akys, mano akys. Ką tu padarei mano akims, šunsnuki? 
- jis atsistojo. Prie rankos prilipo celofanas nuo sumuštinių. Jis ėmė 
svirduliuoti informacijos būdelės link, vyriškis su džinsais pasileido 
atgal. 

- Eik, Čarle. 

- Tu grįši, tėtuk? 

- Taip, po minutės. Dabar eik. 

Čarlė nuėjo, ore švysčiojo šiaudinės kasytės. Jos kuprinė tebeka- 
bėjo kreivai. 

Endis praėjo pro miegantį Kontoros agentą, pagalvojo, ar nepaė- 
mus jo ginklo, bet nusprendė - nėra reikalo. Jis prisiartino prie jau- 
nos šeimynos už staliuko. “Nepersistenk, - sakė jis sau. - Ramiai. Po 
truputį. Kad nesukeltum aido. Svarbiausia - nepakenkti šiiems Žmo- 
nėms". 

Jauna moteris išsigandusi griebė vaiką iš jo sėdynės ir pažadino jį. 
Tas ėmė verkti. 

- Nesiartink prie manęs, tu beproti! - suriko ji. 

Endis pažiūrėjo į vyrą ir jo žmoną. 

- Visa tai nėra reikšminga, - pasakė jis ir stumtelėjo. Vėl skaus- 
mas nuropojo į pakaušį kaip voras... ir užstrigo ten. 

Vyrukas pažiūrėjo su palengvėjimu: 

- Na tr ačiū Dievui. 


159 


Jo Žmona įtemptai nusišypsojo. Įtaiga nelabai ją paveikė - trukdė 
motinos jausmai. 

- Gražus vaikutis, - pasakė Endis. - Berniukas? 

Aklasis užkliuvo už šaligatvio krašto, puolė pirmyn ir trenkėsi 
galva į raudono “Pinto", tikriausiai priklausiusio toms dviems mergi- 
noms, durų staktą. Jis sustaugė. Iš smilkinio srovele nutekėjo kraujas. 

- Aš aklas! - rėkė jis. 

Įtempta moters šypsena virto švytinčia. 

- Taip, berniukas, - pasakė ji. - Maiklas. 

- Sveikas, Maiklai, - tarė Endis, pabraukęs per jo retučius plauke- 
lius. 

- Nežinau, ko jis verkia, - pasakė jauna moteris. - Jis ką tik taip 
gerai miegojo. Tikriausiai alkanas. 

- Žinoma, alkanas, - patvirtino vyras. 

- Atleiskit, - Endis nuėjo informacijos būdelės link. Negalima bu- 
vo prarasti laiko. Bet kas dar gali įsukti į šią pakelės aikštelę. 

- Kas gi tai, drauguži? - paklausė vyrukas su džinsais. - Plėšimas? 

- Ne-a, nieko neatsitiko, - pasakė Endis, lengvai stumtelėdamas. 
Ėmė jaustis blogai. Galvoje ūžė, smilkiniai pulsavo. 

- Oi, - aiktelėjo vyrukas, - na, aš tik norėjau išsiaiškinti, kaip nu- 
sigauti iki Čagrin Folso. Atleiskit, - ir jis vėl įlindo į informacijos bū- 
delę. 

Merginos bėgo tvoros, skiriančios aikštelę nuo privačios fermerio 
valdos, link. Jos žiūrėjo į Endį išplėstomis akimis. Aklasis dabar 
vaikščiojo ratais, ištiesęs sustingusias rankas priešais save. Jis keikė- 
si ir aimanavo. 

Endis lėtai pasuko prie merginų iškėlęs rankas: rodė, jog jose nie- 
ko neturi. Jis kažką pasakė joms. Viena paklausė, jis vėl pasakė. Net- 
rukus abi linksėjo ir su palengvėjimu šypsojosi. Endis pamojo joms, 
jos taip pat pamojavo. Tada jis skubiai perbėgo gazoną, už kurio 
stovėjo jo mašina. Kaktą išmušė šaltas prakaitas, viduje viskas var- 
tėsi. Jam beliko tik melstis, kad niekas čia neįsuktų anksčiau, nei 
jiedu su Čarle dings, nes energijos neliko. Endis buvo visiškai iš- 
sunktas. Sėdo už vairo, įjungė variklį. 

- Tėtuk! - sušuko Čarlė ir puolė jam ant krūtinės. Jis trumpam ją 
apkabino ir išsuko iš aikštelės. Kiekvienas galvos pasukimas kėlė 
kankinantį skausmą. Juodas arklys. Šitas vaizdinys visada iškildavo 
išsekus. Jis išleido juodą arklį iš tamsaus pasąmonės gardo, ir dabar 

tas vėl tryps jo smegenyse. Reikia kur nors nuvažiuoti ir atsigulti. 
Greitai. Jis neilgai sugebės vairuoti. 

- Juodas arklys, - ištarė neaiškiai. - Jis artinasi. Ne... ne. Jis nesiar- 
tina, jis čia. Cak... cak... cak. Taip, jis čia. Jis laisvas. 

- Tėtuk, žiūrėk! - suriko Čarlė. 

Apakintasis Žirgliojo tiesiai jiems po ratais. Endis sustabdė. Tas 
ėmė daužyti automobilio kapotą ir šauktis pagalbos. Jiems iš dešinės 
jauna moteris pradėjo maitinti krūtimi kūdikį. Jos vyras skaitė kny- 
gutę minkštais viršeliais. Vyrukas iš informacijos būdelės priėjo pa- 
kalbėti prie merginų iš raudonojo “Pinto" - tikriausiai tikėdamasis 
kokio netikėto nuotykio, kurį galėtų aprašyti skyrelyje “Forumas" 
“Penthouse" Žurnale. Išsitiesęs ant grindinio miegojo plikis. 

Kitas agentas tebedaužė automobilio kapotą. 

- Padėkite! - rėkė jis. - Aš apakau! Tas šunsnukis kažką padarė 
mano akims! Aš aklas! 

- Tėtuk, - sudejavo Čarlė. 

Dar sekundė - ir jis vos nenuspaudė akceleratoriaus iki galo. Plyš- 
tančioje iš skausmo galvoje jau girdėjo padangų cypimą, jautė duslų 
ratų bumpsėjimą pervažiuojant kūną. Jis pagrobė Čarlę ir laikė gink- 
13 jai prie galvos. Tikriausiai jis įgzrūdo skudurą Vikei į burną, kad ji 
negalėtų rėkti, kai jie plėšė jai nagus. Gerai būtų jį užmušti... bet kuo 
tada Endis skirsis nuo jų? 

Todėl Endis paspaudė signalą. Jis skausmo strėle pervėrė jo gal- 
vą. Aklasis atšoko nuo mašinos kaip įgeltas. Endis pasuko vairą ir 
pravažiavo pro jį. Paskutinis vaizdas, kurį jis matė veidrodėlyje išva- 
žiuodamas į autostradą, - apakintasis sėdi ant asfalto, jo veidas išk- 
reiptas pykčio ir baimės... 1r jauna moteris ramiai kelia mažąjį Maik- 
lą prie peties, kad šis atsirūgtų po maitinimo. 

Nežiūrėdamas Endis įsiliejo į mašinų srautą. Pasigirdo signalas, 
sucypė padangos. Masyvus “ Linkolnas" aplenkė pikapą, vairuotojas 
pagrasė kumščiu. 

- Tėtuk, tau bloga? 

- Tuoj bus gerai, - atsakė jis. Jo balsas skambėjo iš kažkur toli. - 
Čarle, pažiūrėk į bilietuką, kur baigiasi apmokėtas kelio ruožas. 

Mašinos priešais pasidarė neaiškios. Jos dvigubėjo, trigubėjo, 
grįždavo į savo vietas, paskui vėl subirdavo į prizminius fragmentus. 
Nuo chromuotų paviršių visur atsispindėjo saulė. 

- Ir užsisek savo diržą, Čarle. 

Kitas apmokėjimo už kelią punktas buvo Hemerstrite, už dvide- 
šimties mylių. Kažkokiu būdu jam pavyko pasiekti jį. Vėliau jis pa- 
galvojo, kad tik šalia sėdinti Čarlė, atsakomybė už ją padėjo išsilai- 
kyti kelyje. Ir mintis, jog Čarlei jo reikia, padėjo išgyventi visus ki- 
tus išbandymus. Čarlei Makgi, kurios tėvams kartą prireikė dviejų 
šimtų dolerių. 

Prie įvažiavimo į Hemerstritą buvo viešbutukas “Best Western". 
Endžiui pavyko gauti kambarį. Jis paprašė kambario su langais ne į 
autostradą. Pasivadino išgalvotu vardu. 

- Jie vysis mus, Čarle, - pasakė jis. - Man reikia nusnūsti. Bet tik 
iki tamsos, daugiau neturim laiko... visiškai neturim. Pažadink, kai 
sutems. 

Ji kažką pasakė, bet jis krito į lovą. Visas pasaulis susiliejo į pil- 
ką tašką, paskui ir taškas išnyko, viskas virto tamsa, kur nepasiekė 
net skausmas. Ten nebuvo skausmo, nebuvo sapnų. Kai Čarlė paža- 
dino jį tą karštą rugpjūčio pavakarę ketvirtis po septynių, kambarys 
dusino tvankuma, ir jo drabužiai sudrėko nuo prakaito. Ji bandė 
įjungti oro kondicionierių, bet nesugebėjo išsiaiškinti, kaip tą pada- 
ryti. 

- Nesirūpink, - tarė jis, staigiai nuleido kojas ant grindų ir suspau- 
dė rankomis smilkinius, kad galva neplyštų. 

- Ar geriau nors kiek, tėtuk? - susirūpinusi paklausė Čarlė. 

- Truputį, - atsakė jis. Jam iš tikro buvo geriau... bet tik šiek tiek. 
- Greitai kur nors sustosime ir užkrimsime. Tai truputį padės. 

- Kur mes važiuojame? 

Endis palingavo galva. Jis turėjo tik tuos pinigus, kuriuos paėmė 
važiuodamas iš namų ryte: apie septyniolika dolerių. Jis turėjo “Mas- 
ter Charge" ir “Visa" kreditines korteles, bet už vietą motelyje sumo- 
kėjo dviem dvidešimtinėmis iš tolimojo piniginės skyrelio (pinigai 
juodai dienai, juokaudamas sakydavo Vikei, - kokia karčia tiesa vir- 
to tie žodžiai). Pasinaudoti kortelėmis būtų tas pat, kaip užrašyti skel- 
bimą: PAS BĖGLĮ KOLEDŽO DĖSTYTOJĄ IR JO DUKTERĮ - 
ČIA. Septyniolikos dolerių užteks keletui kotletų ir užpildyti benzi- 
no baką. Po to jie liks sausi. 

- Nežinau, Čarle, - pasakė jis. - Kur nors. 

- Kada mes paimsim mamytę? 

Endis pažiūrėjo į ją, ir vėl sustiprėjo galvos skausmas. Jis pagal- 
vojo apie kraujo lašus ant grindų ir skalbimo mašinos. Jis prisiminė 
“Pledge" politūros kvapą. 

- Čarle... - daugiau nieko negalėjo ištarti. O ir nereikėjo. 

Ji žiūrėjo į jį plačiai išplėtusi akis. Ranka pakilo prie drebančių 
lūpų. 

- O ne, tėtuk... prašau pasakyk, kad ne. 

- Čarle... 

Ji suriko: 

- Na sakyk, kad ne! 

- Čarle, tie žmonės, kurie... 

- Prašau pasakyk, kad nieko neatsitiko, jai nieko neatsitiko, nieko 
neatsitiko. 

Kambary buvo taip karšta, oro kondicionierius neveikė, buvo ne- 
pakeliamai tvanku, galva skaudėjo, prakaitas sruvo jo veidu, ne šal- 
tas prakaitas, bet karštas kaip aliejus, karštas... 

- Ne, - kartojo Čarlė purtydama galvą. - Ne, ne, ne, ne, ne, - ka- 
sytės lakstė pirmyn atgal, ir Endžiui iškilo absurdiškas prisiminimas, 
kaip jiedu su Vike pirmą kartą nusivedė ją prie karuselių... 

Trūko ne oro kondicionteriaus. 

- Čarle! - suriko jis. - Čarle, vonia! Vanduo! 

Čarlė sukliko ir pasisuko į praviras vonios duris, ten staiga pasi- 
girdo sprogimas tarsi perdegus lemputei. Dušo žarna nutrūko nuo 
sienos ir įkrito į vonią. Keletas mėlynų keraminių plytelių sutrupėjo 
į gabaliukus. 

Jis vos sugavo raudančią Čarlę, kad ji neparvirstų. 

- Tėtuk, atleisk, atleisk... 

- Viskas gerai, - drebančiu balsu pasakė jis ir apkabino dukrą. 
Plona dūmų srovelė kilo vonioje iš išlydyto krano. Visas glazūruotas 
paviršius suskeldėjo. Vonia atrodė taip, lyg kas ją visą būtų perleidęs 
per galingą plytų degimo krosnį. Rankšluosčiai rūko. 

- Viskas gerai, - sakė jis, laikydamas ją ant rankų ir supdamas. - 
Čarle, viskas gerai, viskas bus gerai, viskas susitvarkys, pažadu. 

- Noriu pas mamytę, - kūkčiojo ji. 

Endis linktelėjo. Jis taip pat norėjo pas Vikę. Jis prisiglaudė Čar- 
lę ir pajuto ozono, porceliano ir apsvilusių “Best Western“ rankšluos- 
čių kvapą. Čarlė vos nesudegino jų abiejų. 

- Viskas bus gerai, - sakė jis, sūpuodamas dukrą. Jis pats tuo ne- 
labai tikėjo, bet tai buvo tarsi litanija, tarsi psalmių skaitymas; tai bal- 
sas suaugusiojo, palinkusio virš dešimtmečių šulinio ir drąsinančio 
išsigandusį vaikiuką jo dugne; tai žodžiai, sakomi, kai kas nors nesi- 


163 


seka; tai Žiburėlis naktyje, kuris negali išvyti pabaisos iš spintos, bet 
visgi sulaiko ją per šiokį tokį atstumą; tai bejėgiškas balsas, bet jis tu- 
ri skambėti. 

- Viskas bus gerai, - sakė jis jai, pats nelabai tuo tikėdamas ir Ži- 
nodamas, kaip širdies gilumoje žino kiekvienas suaugęs, kad tikrovė- 
je niekas niekad nebūna iki galo gerai. - Viskas bus gerai. 

Jis verkė. Negalėjo susilaikyti. Ašaros sruvo, ir Endis iš visų jėgų 
spaudė prie savęs dukrelę. 

- Čarle, prisiekiu, viskas kaip nors susitvarkys. 


Vienas dalykas, kurio jie negalėjo užkarti jam ant kaklo, - kad ir 
kaip būtų to norėję, - Vikės nužudymas. Jie nusprendė tiesiog ištrin- 
ti tai, kas atsitiko skalbimo kambaryje. Mažiau rūpesčių. Kartais - ne- 
dažnai - Endis pamąstydavo, ką jų kaimynai Leiklende turėjo pagal- 
voti. Mokesčių rinkėjai? Vedybiniai nesklandumai? Potraukis narko- 
tikams ar vaiko auklėjimo problemos? Jie nieko nepažinojo Koni- 
ferio aikštėje daugiau negu paplepėjimai prie pietų stalo, ir po devy- 
nių dienų viskas pasimirš, kai tik bankas pasiims už skolas namą. 

Dabar, sėdėdamas verandoje ir žiūrėdamas į tamsą, Endis mąstė, 
kad galbūt tą dieną jam pasisekė labiau, nei jis suvokia (ar gali įver- 
tinti). Jis atvažiavo per vėlai, kad išgelbėtų Vikę, bet išvyko dar neat- 
važiavus tiems, kurie viską iškraustė. 

Nieko apie tai nebuvo laikraščiuose, nė žodelio, - kaip juokinga! 
- kad anglų kalbos dėstytojas Endrius Makgis ir jo šeima staiga ėmė 
ir dingo. Tikriausiai Kontora tą irgi nuslopino. Žinoma, buvo pas- 
kelbta jo paieška, tiek tikrai bus padaręs vienas ar visi tą dieną su juo 
priešpiečiavę. Bet tai nepasirodė laikraščiuose, o ir mokesčių rinkė- 
jai neatkreipė dėmesio. 

- Jie būtų suvertę tai man, jei galėtų, - pasakė jis nesuvokdamas, 
jog kalba balsu. 

Bet jie negalėjo. Medicinos ekspertas gali nustatyti mirties laiką, 
11 Endžiui, kurį matė keletas nesuinteresuotų liudininkų (ir Eh-116 
korpuse nuo dešimtos iki pusės dvylikos paskaitoje. Stilius ir apsaky- 
mas, dvidešimt penki nesuinteresuoti liudininkai) visą tą dieną, nepa- 
vyktų suversti kaltės. Net jei jie ir sugebėtų rasti plyšį jo alibi tuo kri- 
tiniu laiku, nebūtų motyvo. 

Taigi tiedu užmušė Vikę ir išskubėjo Čarlės, tačiau pranešę tiems, 
kuriuos Endis vadino kraustytojais (mintyse jis regėjo juos, glotnia- 
veidžius jaunus vyrus, apsirengusius baltais kombinezonais). Ir po to, 
kai jis išskubėjo Čarlės, gal po penkių minučių, bet tikrai ne vėliau 
kaip už valandos, kraustytojai privažiavo prie jo durų. Kai Koniferio 
aikštė snaudė tą popietę, Vikė buvo “iškraustyta"'. 

Jie galėjo numatyti, - ir teisingai, - kad dingusi žmona bus En- 
džiui didesnė problema nei gyva. Jokio kūno, nustatyto mirties laiko. 
Nėra nustatyto mirties laiko - nėra alibi. Jis bus sekamas ir mandagiai 
“susemtas". Jie, žinoma, paskelbs Čarlės portretą, Vikės taip pat, o 
Endžiui bus surištos rankos. Ji buvo “iškraustyta", ir dabar jis net nę- 
žinojo, kur ji palaidota. O gal ji kremuota. Arba... 

Po velnių, kam tau to reikia? 

Jis staigiai atsistojo ir šliūkštelėjo Grenterio “asilo spyrio“ liku- 
čius per verandos turėklą. Viskas buvo praeityje, nieko nebegalima 
pakeisti - laikas liautis apie tai galvojus. 

Šaunu bus, jei sugebėsi. 

Jis žvilgtelėjo į tamsius medžių šešėlius ir suspaudė stiklinaitę de- 
šinėje rankoje, mintis pervėrė jam galvą. 

Čarle, aš pažadu, kad kaip nors viskas susitvarkys. 

Žiema. Tešmoras tarsi pateisino tą menkutę viltį, kuri švystelėjo 
aną rytą Ohajo viešbutuke. 

Jiems tai nebuvo idiliška žiema. Neilgai trukus po Kalėdų Čarlė 
peršalo ir šniurksėjo iki ankstyvo balandžio. Jai netgi pakilo tempe- 
ratūra. Endis duodavo jai po puselę aspirino ir jau pasakė sau, kad, 
jei karštis nenukris trečią dieną, jis nuneš ją į kitą ežero pusę, į Bred- 
fordą, nesvarbu, kuo tai grėstų. Bet karštis nukrito, nors peršalimas 
kankino ją dar ilgai. Kovą Endis sugebėjo pats truputį apšalti ir vos 
nesudegino namo vieną speiguotą vasario naktį, perkrovęs krosnelę 
malkomis. Keista, bet būtent Čarlė pabudo vidurnaktį ir pajuto, kad 
oras vasarnamyje per karštas. | 

Gruodžio 14-ąją jie šventė jo gimtadienį, o kovo 24-ąją - Čarlės. 
Jai sukako aštuoneri, ir kartais Endis žiūrėdavo į dukterį su nuosta- 
ba, tarsi pirmąkart matydamas. Ji jau nebuvo maža mergaitė; jau pra- 
augo jo alkūnę. Plaukai vėl ataugo, ir dabar ji juos rišdavo, kad ne- 

lįstų į akis. Būsima gražuolė. Jau buvo, net su paraudusia nuo slogos 
nosimi. 

Jie liko be mašinos. Irvo Menderso “Vilis"" sausį virto ledo luitų, 
Endis įtarė, kad subyrėjo cilindrų blokas. Kiekvieną dieną, daugiau 
dėl tvarkos, jis užvesdavo jį, nors puikiausiai suprato, kad po Naujų- 
jų metų iš Grenterio valdų neišvažiuosi jokiais ratais. Sniego priver- 
tė beveik iki kelių, jis stovėjo neliečiamas, neskaitant voverės, burun- 
duko, nuolatinio svečio meškėno ar atsitiktinio elnio pėdsakų - uoslė 
atvesdavo juos prie šiukšlių konteinerio. 

Sandėliuke už namo, pasirodo, buvo plačios prieštvaninės slidės 
- net trys poros, bet nė viena netiko Čarlei. Ir gerai. Endis stengėsi 
kuo ilgiau išlaikyti ją namuose. Su sloga galima kentėti, bet jis dau- 
giau nenorėjo rizikuoti temperatūra. 

Kartoninėje dėžutėje nuo tualetinio popieriaus, po stalu, kur ka- 
daise senis dirbo langines ir duris, jis rado senus Grenterio slidžių ba- 
tus. Jie buvo dulkini ir pairę nuo senumo, bet Endis juos ištepė, 1š- 
mankštino, apsiavė - kiek reikia prigrūsti į juos laikraščių, kad tiktų 
jo kojai! Juokinga, ką ir sakyti, bet buvo kažkas ir gąsdinančio. Jis 
dažnai galvodavo apie Grenterį ir klausė savęs, kaip tas elgtųsi jų 
vietoje. 

Kokius šešis kartus tą žiemą jis įsistojo į slides (čia nebuvo jokių 
spyruoklinių apkaustų, tik erzinantis dirželių, sagtelių ir žiedelių raiz- 
ginys) ir nušliuožė per ledinę Tešmoro tvenkinio dykynę į Bredfor- 
do prieplauką. Nuo čia vingiavo keliukas į kalvų gerai paslėptą kai- 
melį už dviejų mylių nuo ežero. 

Jis visada išvykdavo dar neprašvitus su Grenterio kuprine ant nu- 
garos ir grįždavo ne anksčiau trečios valandos. Kartą jis vos išsisuko 
nuo įsisiautėjusios pūgos - dar truputis, 1r jis būtų likęs sukinėtis ant 
ledo į visas puses kaip aklas kačiukas. Kai parsigavo namo, Čarlė pa- 
leido dūdas - jos raudojimas perėjo į 11gą, pavojingą kosulį. 

Endis keliavo į Bredfordą maisto ir drabužių. Iš pradžių laikėsi iš 
Grenterio paliktų pinigų, vėliau įsilaužė į tris didesnius vasarnamius 
tolimesniajame Tešmoro tvenkinio krante. Didžiuotis čia nebuvo ko, 
bet gyventi reikėjo. Namai, kuriuos jis pasirinko, galėjo kainuoti aš- 
tuoniasdešimt tūkstančių dolerių - ką gi reiškia, mąstė jis, jų savinin- 
kams tie trisdešimt ar keturiasdešimt dolerių sausainių dėžutėje... kur 
paprastai jis ir rasdavo pinigus. Dar viena jo auka tą žiemą buvo 
nemaža degalų statinė už didelio, modernaus kotedžo netikėtu pava- 

dinimu “Durnių laivas''. Iš tos cisternos jis “pasiskolino" apie ketu- 
riasdešimt galonų. 

Kelionių į Bradfordą nemėgo. Nepatiko, kad apie pilvotą krosne- 
lę netoli prekystalio susėdę seniai šnibždasi apie nepažįstamąjį, gyve- 
nantį viename iš vasarnamių kitoje ežero pusėje. Paskalos sklinda 
kaip ratilai vandenyje ir kartais gali pakliūti į piktas ausis. Kontorai 
reikia nedaug, - tik žodelio, - kad susietų Endį, jo senelį ir senelio va- 
sarnamį Tešmore, Vermonto valstijoje. Bet ką jam daryti? Valgyti 
reikia, o pramisti visą žiemą sardinių konservais... Čarlei reikėjo 
šviežių vaisių, polivitaminų, drabužių. Viskas, ką ji turėjo, - tai neš- 
vari palaidinė, raudonos kelnės ir apatinės kelnaitės. Nebuvo jokių 
patikimų vaistų, šviežių daržovių ir, pikčiausia, - nė vieno degtuko. 
Visi namai, į kuriuos jis įsilauždavo, turėjo židinius, bet tik kartą jam 
pavyko rasti degtukų dėžutę. 

Jis galėjo patraukti toliau, - buvo kitų vasarnamių ir kotedžų, - bet 
dauguma sklypų buvo šukuojami vietinės policijos, ir prie daugelio 
kelių buvo mažiausiai vienas kiaurus metus gyvenamas namas. 

Centrinėje Bredfordo krautuvėlėje jis nupirko visko, ko reikia: tris 
poras šiltų kelnių ir trejus vilnonius marškinius Čarlei - dydį parinko 
iš akies. Nebuvo apatinių trumpikių mergaitėms, teko pasitenkinti 
poilgiais šortais. Čarlė net nežinojo, ar jai protestuoti, ar susitaikyti 
su tuo. 

Šešių mylių kelionė Grenterio slidėmis į Bredfordą ir atgal Endį 
džiugino ir kėlė nerimą. Jis nemėgo palikti Čarlės vienos - ne todėl, 
jog ja nepasitikėtų, bet todėl, kad visą laiką bijojo grįžti ir rasti ją pa- 
grobtą... arba negyvą. Seni batai nutrindavo kojas, kiek kojinių jis 
bemaudavo. Užtekdavo paspartinti žingsnį, 1 1mdavo skaudėti galvą, 
tada jis prisimindavo negyvus taškus ant veido, ir smegenys atrodė 
kaip senas nutrintas laidas, taip ilgai tarnavęs, jog vietomis iš 1zolia- 
cijos likę tik skutai. Jei ištiks širdies smūgis vidury šito prakeikto 
ežero ir jis sušals į ragą, kas atsitiks Čarlei? 

Bet keliaudamas jis daug ką apmąstydavo. Tyloje praskaidrėdavo 
galva. Pats Tešmoro ežeras nebuvo platus, - visa Endžio trasa nuo 
vakarinio kranto į rytinį nesiekė mylios, - bet ilgas. Išvargęs nuo 
kapstymosi per pusnis, kurios vasarį išaugo iki keturių pėdų, kartais 
jis sustodavo pusiaukelėje ir apžvelgdavo apylinkes. Tada ežeras pri- 
minė ilgą koridorių, išklotą akinančiai baltu kilimu - švariu, neliestu, 
be galo, be krašto. Jį supo tarsi cukraus pudra nubarstytos pušys. 

Virš galvos kabėjo akinanti, negailestinga žiemos dangaus žydrynė 
arba Žemai traukėsi balkšva sniego paklodė. Tolumoj kranktels var- 
na, dusliai sutraškės ledas - ir vėl nė garso. Tų kelionių metu jis paž- 
valėdavo. Kūnas kaito ir prakaitavo po rūbais - kaip malonu nub- 
raukti nuo kaktos prakaitą! Jis beveik pamiršo šį jausmą, skaityda- 
mas paskaitas apie Jeitsą ir Viljamsą bei taisydamas kontrolinius dar- 
bus. 

Tyla ir fizinis krūvis nuskaidrino smegenis, jis vėl suko galvą dėl 
savo padėties. Kažką reikėjo daryti, reikėjo daryti daug anksčiau, bėt 
kas buvo, tas pražuvo. Jie atvažiavo į Grenterio sodybą peržiemoti, 
bet vis dar tebebuvo bėgliai. Užtenka prisiminti, kaip kas kartą pa- 
šiurpdavo oda nuo tiriančių senių su pypkėmis žvilgsnių. Juos su 
Čarle užspendė kampe, reikėjo kaip nors išsikapstyti. 

Jis vis siuto: tai nusižengimas įstatymams. Jie neturi jokių teisių. 
Jų šeima juk Amerikos piliečiai, gyvenantys laisvoje visuomenėje, o 
jo Žmona buvo užmušta, duktė - pagrobta, jiedu vaikomi kaip triu- 
šiai. 

Endis vis grįždavo prie minties, kad reikėtų pranešti apie šitą is- 
toriją kam nors - ir viskas iškiltų dienos švieson. Nepadarė to anks- 
čiau dėl tos keistos hipnozės, tos pačios hipnozės, kurios auka tapo 
Vikė. Nenorėjo paversti dukters pigaus balagano keistenybe. Neno- 
rėjo, kad su ja atlikinėtų tyrimus nei jos, nei šalies labui. Blogiausia, 
kad jis 1r toliau save apgaudinėjo. Netgi po to, kai pamatė savo žŽmo- 
ną, įgrūstą į lyginimo lentos dėžę skalbimo kambaryje su skuduru 
burnoje, jis toliau apgaudinėjo save, kad anksčiau ar vėliau juos pa- 
liks ramybėje. Sužaiskim “taip tyčia", sakydavo būdami vaikai, pas- 
kui grąžinsiu pinigėlį. 

Tik dabar jie - jau ne vaikai ir žaidžiama ne tyčiomis, „taigi pas- 
kui niekas nesiruošia nieko grąžinti nei jam, nei Čarlei. Žaidžiama 
nmtai. 

Tyloje jam pamažu atsivėrė karti tiesa. Čarlė iš tiesų buvo keiste- 
nybė, nedaug besiskirianti nuo 7-0jo dešimtmečio talidomido* vaikų 
ar tų mergaičių, kurių motinos vartojo DES**; daktarai nenumatė, 
kad po keturiolikos ar šešiolikos metų šitoms mergaitėms išsivystys 
makšties augliai. Čarlė - irgi nekalta auka, bet tai nekeičia fakto. Tik 


* Talidomidas - trankviliantas, sukeliantis vaisiaus vystymosi pakitimus. 
** Dietilstilbestrolas - 1979 m. uždraustas kaip kancerogenas. 

jos keistumas, nenormalumas slypėjo viduje. Tai, ką ji padarė Men- 
dersų sodyboje, buvo siaubinga, ir nuo tada Endį persekiojo mintis: 
kiek toli siekia jos sugebėjimai, kiek ji gali pasiekti? Jis perskaitė 
krūvas literatūros apie parapsichologiją per tuos metus, kai jie mėtė 
pėdsakus; pakankamai, kad išsiaiškintų - ir pirokinezė, ir telekinezė 
siejama su kažkokių mažai ištirtų vidinės sekrecijos liaukų veikla. Jis 
taip pat sužinojo, kad abu sugebėjimai yra tarpusavyje susiję, ir dau- 
guma atvejų jais pasižymėjo mergaitės, nedaug vyresnės už Čarlę. 

Septynerių būdama, ji sunaikino Mendersų sodybą. Dabar jai aš- 
tuoneri. Kas bus, kai jai sueis dvylika ir ji įžengs į paauglystę? Gal- 
būt nieko. O galbūt... Ji žadėjo daugiau niekada nenaudoti savo ga- 
lios, bet jei ji bus priversta? Kas, jei ji išsiverš spontaniškai? Kas, jei 
ji per miegus ims viską padeginėti dėl brendimo pokyčių organizme? 
Kas, jei Kontora nuspręs atšaukti savo pėdsekius... ir Čarlę pagrobs 
kokie kiti, iš užsienio? 

Klausimai, klausimai. 

Endis bandė surasti atsakymus savo kelionėse per ežerą ir padarė 
išvadą, kad, matyt, Čarlei nepavyks išvengti vienokio ar kitokio įka- 
linimo - net dėl jos pačios saugumo. Tai gali būti jai neišvengiama 
kaip žiaurios kojų sąvaržos kenčiantiems nuo raumenų distrofijos ar 
keisti vidaus organų protezai talidomido vaikams. 

Buvo dar vienas klausimas - jo paties ateitis. Jis nepamiršo apmi- 
rusių taškų, kraujo išsiliejimo akyje. Kamgi norisi galvoti, kad jo 
mirties nuosprendis jau surašytas ir aiški data. Endis apskritai apie tai 
negalvojo, bet suprato: du trys stiprūs stumtelėjimai pribaigs jį, o ir 
be jų jam skirtas gyvenimas jau spėjo smarkiai sutrumpėti. Reikia pa- 
sirūpinti Čarle, kol tai neatsitiko. 

Ne taip kaip Kontora. 

Ne vienutė. Jis to neleis. 

Jis ilgai laužė galvą ir priėjo skausmingą sprendimą. 

Endis parašė šešis laiškus. Jie beveik nesiskyrė. Du adresuoti 
Ohajo valstijos senatoriams. Trečiasis - moteriai, atstovų rūmų narei 
nuo apylinkės, kuriai priklausė Harisonas. Vienas skirtas Niujorko 
“Times"'. Vienas - Čikagos “Tribune"*. Paskutinis - Toledo “Blade"". 
Visuose laiškuose buvo pasakojama jų istorija, pradedant Džeison 

Gerneit Holo eksperimentu ir baigiant priverstiniu atsiskyrimu prie 
Tešmoro ežero. 

Kai baigė, davė vieną laišką perskaityti Čarlei. Ji beveik valandą 
žodis po žodžio įsigilinusi jį skaitė. Pirmąkart ji sužinojo visą istori- 
ją nuo pradžios iki galo. 

- Tu išsiųsi juos paštu? - paklausė ji pabaigusi. 

- Taip, - pasakė jis. - Rytoj. Rytoj paskutinį kartą surizikuosiu pe- 
reiti ežerą. 

Pagaliau pakvipo pavasariu. Ledas vis dar buvo storas, bet traškė- 
jo po kojomis, - kas Žino, kiek dar išlaikys. 

- Kas tada bus, tėtuk? 

Jis papurtė galvą: 

- Sunku pasakyti. Aš-tikiuosi, kad istorijai išgarsėjus, persekioto- 
jai turės palikti mus ramybėje. 

Čarlė rimtai palingavo galva: 

- Reikėjo padaryti tą anksčiau. 

- Taip, - pasakė jis Žinodamas, apie ką ji galvoja: spalis, siautė- 
janti liepsna Mendersų sodyboje. - Taip, tikriausiai. Bet neturėjau lai- 
ko apie tai pagalvoti, Čarle. Aš sukau galvą, kur bėgti. O kai bėgi, 
nesuvoki... na, blogai suvoki. Aš vis vyliausi, kad jie apsigalvos ir 
paliks mus ramybėje. Tai buvo nepateisinama klaida. 

- Jie neatskirs manęs, ar ne? - paklausė Čarlė. - Nuo tavęs? Juk 
mes liksim kartu, tėtuk, tiesa? 

- Taip, - pasakė jis nutylėdamas, kad kaip ir ji menkai įsivaiz- 
duoja, kas atsitiks išsiuntus tuos laiškus. Tai buvo “paskui". 

- Tai svarbiausia. Ir daugiau nieko nedeginsiu. 

- Na 1r gerai, - pasakė Endis ir paglostė jai plaukus. Staiga gerklę 
užgniaužė nelaimės nuojauta ir netikėtai prisiminė, kas atsitiko ka- 
daise netoli nuo čia, ką buvo pamiršęs jau ilgus metus. Tėvas ir se- 
nelis pasiėmė jį su savimi į medžioklę, Endis ėmė prašyti senelio šau- 
tuvo, ir tas padavė savo šratinį. Endis pamatė voverę ir užsigeidė nu- 
šauti ją. Tėtis jau norėjo protestuoti, bet senelis keistai šyptelėjęs nu- 
ramino jį. 

Endis nusitaikė, kaip mokė Grenteris, po to ne truktelėjo gaiduką, 
o minkštai nuspaudė jį (vėl kaip mokytas) ir šovė į voverę. Ji apsi- 
vertė ore kaip žaisliukas, ir Endis visas drebėdamas iš susijaudinimo 
padavė seneliui šautuvą ir nulėkė laimikio. Tai, ką jis pamatė pribė- 
gęs, pritrenkė jį. Iš arčiau voverė neatrodė žaislinė. Ji buvo sužeista. 

Jis pataikė jai į pasturgalį, ir dabar ji mirė kraujo klane, 0 jos gyvose 
juodose akutėse atsispindėjo nepakeliama kančia. Aplinkui užuodę, 
kuo viskas baigsis, jau ropojo vabalai. 

Gerklėje stovėjo gumulas: per devynerius metus Endis pirmą kar- 
tą paragavo pasibjaurėjimo savimi skonio. Jis žiūrėjo, negalėdamas 
atsitraukti nuo kruvinos aukos akių, jausdamas tėtį ir senelį, stovin- 
čius už nugaros, - ant žemės krito du šešėliai: trys Makgių kartos sto- 
vėjo prie užmuštos voverėlės Vermonto miškuose. Senelis tyliai iš- 
tarė už jo nugaros: “Štai tu ir padarei tai, Endi. Patiko?"? Pratrūko aša- 
ros, deginančios siaubo ašaros ir suvokimas, kad nepakeisi to, kas jau 
padaryta. Jis ėmė kartoti, kad daugiau niekada nieko neužmuš. Pri- 
siekinėjo Dievu. 

Daugiau nieko neuždeginėsiu, sakė Čarlė, o jo akyse skambėjo 
senelio ištarti žodžiai po to, kai jis nušovė voverę ir Dievu prisiekė, 
kad tas nepasikartos. Niekada taip nesakyk, Endi. Dievas mėgsta, kai 
žmogus laužo priesaiką. Tai priverčia jį susimąstyti apie jo vietą pa- 
saulyje ir parodo, ko jis vertas. Panašiai Čarlei kalbėjo Irvas Men- 
dersas. 

Čarlė buvo radusi palėpėje komplektą knygučių apie Bombą, 
džiunglių berniuką, ir dabar lėtai, bet rimtai studijavo jas. Endis čiū- 
rėjo į ją, sėdinčią senutėliame supamajame krėsle, kur visad sėdėda- 
vo jo senelė, pasistačiusi adymo krepšelį tarp kojų, virš jos saulės 
spindulyje sukosi dulkelės, ir jam taip norėjosi pasakyti jai: sunai- 
kink, sunaikink tai, kol dar gali... ta dar nesuvoki siaubingos pagun- 
dos: jei turi ginklą, anksčiau ar vėliau iš jo iššausi. 

Dievas mėgsta, kai žmogus laužo priesaiką. 


Niekas nematė, kaip Endis įmetė laiškus į pašto dėžutę, niekas, 
išskyrus Čarlį Peisoną, žmogėną, atsikėlusį į Bredfordą lapkritį ir nuo 
tada bandžiusį atgaivinti seną “Galanterijos naujienų" krautuvėlę. Ši- 
tas Peisonas, neūžauga liūdnu veidu, kažkada bandė pakviesti Endį 
taurelės, kai šis buvo atvykęs į miestelį. Visi spėjo, kad jei iki vasa- 
ros Peisono reikalai nepasitaisys, “Galanterijos naujienų“ lange iki 
rugsėjo 15-osios pasirodys užrašas: “"PARDUODAMA arba NUO- 
MOJAMA". Nieko sau vaikinas, o pateko kaip musė į išrūgas. Bred- 
fordas - jau ne tas miestelis, koks kadaise buvo. 

Endis ėjo gatve krautuvėlės link, slides paliko įsmeigtas į sniegą 
pradžioje keliuko, vedančio į Bredfordo prieplauką. Seniai stebėjo jį 
be ypatingo susidomėjimo. Per žiemą apie Endį pakankamai priplak- 
ta liežuviais. Daugumos nuomone, jis slapstėsi - nuo kreditorių, o gal 
nuo alimentų. Galbūt nuo buvusios žmonos pykčio, iš kurios jis atė- 
mė vaiką: vaikiški drabužiai, kuriuos Endis pirko, neliko nepastebė- 
ti. Buvo nuspręsta, kad jis ir vaikas tikriausiai įsilaužė į vieną iš va- 
sarnamių kitame tvenkinio krante ir dabar ten žiemoja. Niekas nes- 
kubėjo pasidalyti savo spėliojimais su Bredfordo konstebliu, naujo- 
ku, pragyvenusiu čia tik kokius dvylika metų, o jau laikančiu save 
šeimininku. Nepažįstamasis ateidavo per ežerą iš Tešmoro, Vermon- 
to valstijos. O senoliai, besišildantys aplink Džeiko Ponko krosnelę. 
krautuvėlėje, ne ypač pritarė vermontiškai tvarkai - jų pajamų mo- 
kesčiai ir sausas įstatymas, o dar tas susmirdęs rusas, įsitaisęs kaip 
caras tvirtovėje, rašantis knygas, kurių niekas nesupranta, ką jau čia! 
Tegu vermontiškiai patys sprendžia savo problemas - toks buvo vie- 
ningas, nors garsiai ir neišreikštas požiūris. 

- Neilgai jis jau vaikščios per ežerą, - pasakė vienas. Jis atsikan- 
do “Milky Way“ kąsnelį ir ėmė gromuliuoti. 

- Jei tik nenučiups povandeninių sparnų, - pratęsė kitas, ir visi su- 
kikeno. 

- Neilgai jį bematysime, - pridūrė patenkintas savimi Džeikas, En- 
džiui lenkiant krautuvėlę. Endis buvo apsivilkęs seną Grenterio pal- 
tą, ant ausų - mėlyna vilnonė juosta, ir staiga Džeiko galvoje kažkas 
švystelėjo - tikriausiai panašumas į patį Grenterį, - švystelėjo ir už- 
geso. - Kai ims tirpti, tuoj išdulkės. Jis, ir tas, ką jis ten slepia. 

Endis sustojo prieangyje, nusiėmė krepšį ir išsitraukė keletą laiš- 
kų. Tada įėjo vidun. Sėdėjusieji įsigilino į savo nagų, laikrodžių, se- 
nos “Pearl Kineo'' krosnelės studijas. Kažkuris išsitraukė nosinę, to- 
Kią milžinišką mėlyną paklodę, ir nuo širdies išsišnypštė. 

Endis apsidairė: 

- Labas rytas, džentelmenai. 

- Ir jums taip pat, - atsakė Džeikas Roulis. - Kuo galiu padėti? 

- Pašto ženklus parduodate? 

- Kol kas vyriausybė man tą patiki. 

- Tada prašau duoti šešis po penkiolika centų. 

Džeikas atsargiai atplėšė juos nuo vieno lapo sename juodame 
pašto aplanke. 

- Dar ką nors? 

Endis pagalvojo, nusišypsojo. Šiandien kovo dešimtoji. Nesaky- 
damas nė žodžio, jis nuėjo prie atvirukų lentynėlės šalia kavamalės 
ir išsirinko didelį, išpuoštą gimtadienio atviruką: DUKRYTEI GIM- 
TADIENIO PROGA. Jis grįžo 17 užmokėjo. 

- Dėkui, - pasakė Džeikas, pasukdamas kasos rankenėlę. 

- Nėra už ką, - atsakė Endis ir išėjo laukan. Visi matė, kaip jis pa- 
sitaisė raištį ant galvos, paskui užklijavo pašto ženkliukus vieną po 
kito ant vokų. Iš šnervių rūko garas. Jie matė, kaip jis pasuko už 
kampo, kur stovėjo pašto dėžutė, bet nė vienas iš sėdinčių prie kros- 
nelės negalėtų prisiekti teisme, kad jis įmetė laiškus. Kai jis vėl pasi- 
rodė akiratyje, jau dėjosi kuprinę ant pečių. 

- Nuėjo, - pastebėjo vienas senis. 

- Padorus vaikinas, - pasakė Džeikas, ir tema išseko. Perėjo prie 
kitų. 

Čarlis Peisonas stovėjo ant savo parduotuvės slenksčio - ji neat- 
nešė per visą Žiemą nė trijų šimtų dolerių pelno - ir sekė akimis En- 
dį. Peisonas tai jau tikrai galėjo prisiekti, kad laiškai buvo išmesti; jis 
stovėjo čia ir savo akimis matė, kaip jie pranyko dėžutėje. 

Kai Endis dingo iš akių, Peisonas grįžo vidun, apėjo prekystalį, 
kur gulėjo pigūs ledinukai, pliauškynės, kramtomoji guma, ir įžengė 
į gyvenamąjį kambarį. Telefonas turėjo šifravimo įtaisą. Peisonas 
skambino į Virdžiniją instrukcijų. 

Bredforde nebuvo pašto (kaip 1r Tešmore): abu miestukai buvo 
per maži. Artimiausias paštas prie Bredfordo buvo Teleryje. Tą ko- 
vo dešimtąją, ketvirtį po pirmos, mažas pašto furgonėlis iš Telerio 
privažiavo prie krautuvės, ir paštininkas ištuštino dėžutę, nuo 1970- 
ųjų stovinčią šalia degalinės. Visą korespondenciją sudarė šeši En- 
džio laiškai ir mis Šelės Divain, penkiasdešimtmetės senmergės, at- 
virukas seseriai į Tampą Floridoje. Kitame ežero krante Endis Mak- 
gis snaudė, o Čarlė Makgi lipdė sniego senį. 

Paštininkas Robertas Everetas sukišo laiškus į krepšį, numetė jį 
ant užpkalinės savo baltai mėlyno furgonėlio sėdynės ir išvažiavo į 
Viljamsą, kitą mažą Ništhampšyro miestelį, aptarnaujamą Telerio ry- 
šių skyriaus. Viduryje gatvės, Pagrindinio prospekto, kaip ją juokais 

vadino Viljamso gyventojai, jis pasuko atgal į Telerį, kur apie trečią 
valandą visas paštas bus išrūšiuotas ir išsiųstas toliau. Nuvažiavęs 
penkias mylias už miesto, pamatė smėlio spalvos “Ševrolė Kepris“, 
užstatytą skersai kelio. Everetas sustojo prie snieguoto kelkraščio 1r 
išlipo iš furgono pažiūrėti, ar nereikia jo pagalbos. 

Iš mašinos išlipo du vyrai. Parodę pažymėjimus paaiškino, ko 
jiems iš jo reikia. 

- Ne! - pasakė Everetas. Jis nervingai sukrizeno, tarsi kas būtų pa- 
siūlęs atidaryti šiandien Tešmoro ežere maudymosi sezoną. 

- Jei jūs abejojate, ar mes tie, kuo prisistatėme... - pradėjo vienas. 
Tai buvo Orvilas Džeimisonas, pravarde Odžėjus, dar žinomas kaip 
Kietuolis. Jam buvo tas pat, aiškintis santykius su šitu mulkiu pašti- 
ninku ar vykdyti kokius kitus įsakymus, kad tik ne arčiau trijų mylių 
nuo tos pragaro išperos mergiūkštės. 

- Ne, aš tikiu, net labai tikiu, - pasakė Robertas Everetas. Jis išsi- 
gando, kaip išsigąsta kiekvienas, staiga susidūręs akis į akį su val- 
džios monolitu, kai pilkas biurokratijos spaudimas staiga įgauna rea- 
lų veidą, tarsi akmens luite prasimuštų konkretūs bruožai. Tačiau jis 
liko tvirtas. - Bet aš vežu paštą. Jungtinių Valstijų paštą. Jūs, vaiki- 
nai, turite tą suprasti. 

- Kalbama apie nacionalinį saugumą, - pasakė Odžėjus. Po fiasko 
Hastings Glene aplink Mendersų sklypą buvo sustatyta apsauga. Kai 
iki pamatų sudegė Mendersų namas, visa apylinkė buvo nuodugniai 
išieškota. To rezultatas - “patranka" vėl patogiai ilsėjosi prie kairiojo 
šono. 

- Gali būti, bet tai nieko nekeičia, - atšovė Everetas. 

Odžėjus prasagstė savo pižonišką pūkinę striukę, kad Robertas 
Everetas pamatytų “patranką". Evereto akys išsiplėtė, Odžėjus šypte- 
lėjo: 

- Juk nenori, kad ištraukčiau? 

Everetas negalėjo patikėti tuo, kas vyksta. Pabandė paskutinįkart: 

- O jūs žinote atsakomybę už JAV pašto apiplėšimą? Sukiš į Li- 
venvorto kalėjimą Kanzase. 

- Aptarsi tai su savo pašto viršininku, - įsimaišė antrasis. - Baikim 
šūdą malti, gerai? Kur pašto maišas? 

Everetas padavė jam kuklų laimikį iš Bredfordo ir Viljamso. Jie 
išvertė jį tiesiai ant kelio ir peržiūrėjo. Robertas Everetas juto pyktį 
ir kažkokį nesveiką gėdos jausmą. Tai, ką jie darė, prieštaravo įsta- 

tymams, netgi jei tai būtų atominės bombos paslaptys. Jie neturi tei- 
sės iškratyti Jungtinių Valstijų pašto šitaip, tiesiog vidury kelio. Ab- 
surdiška, bet tai jam priminė jausmą, lyg kas įsibrautų į jo namus ir 
imtų išrenginėti jo ŽmMoną. 

- Jūs dar apie tai išgirsite, - pasakė prislopintu balsu. - Pamatysit. 

- Štai jie, - pasakė antrasis tipas Odžėjui. Jis padavė jam šešis 
laiškus, adresuotus tos pačios rūpestingos rankos. Robertas Everetas 
juos irgi pažino. Jie atėjo iš Bredfordo pašto dėžutės. Odžėjus suki- 
šo laiškus į kišenę, ir abu grįžo į savo “Keprisą", palikę išverstą 
pašto maišą ant kelio. 

- Jūs dar apie tai išgirsite! - drebančiu balsu riktelėjo Everetas. 

Neatsigręždamas Odžėjus pasakė: 

- Pakalbėk su savo pašto viršininkų, prieš dar kam nors išsiple- 
pėdamas, jei nori išsaugoti savo pašto tarnybos pensiją. 

Jie nuvažiavo. Everetas nulydėjo juos akimis - jį pykino nuo be- 
jėgio įniršio ir baimės. Pagaliau jis surinko paštą į maišą ir nudrėbė 
jį ant galinės sėdynės. 

- Apiplėšė, - pasakė jis ir nustebo pajutęs besikaupiančias ašaras. 
- Apiplėšė, mane apiplėšė, o Dieve, mane apiplėšė... 

Robertas spaudė į Telerį, kiek tik leido pažliugę keliai. Jis paklau- 
sė patarimo ir pasikalbėjo su pašto viršininku. Telerio pašto viršinin- 
kas buvo Bilas Kobhemas, ir Everetas išbuvo pas jį gerą valandą. 
Kartais pro duris pasigirsdavo jų garsūs ir pikti balsai. 

Kobhemas buvo penkiasdešimt šešerių. Jis ištarnavo pašte trisde- 
šimt penkerius metus ir dar niekad nebuvo taip išgąsdintas. Pagaliau 
jis sugebėjo baime užkrėsti savo pavaldinį. Ir Everetas niekad nepra- 
sitarė nė žodeliu, net savo Žmonai, apie dieną, kai buvo apiplėštas 
Telerio kelyje tarp Bredfordo ir Viljamso. Bet jis niekad to nepamir- 
šo ir niekad neišnyko tas pykčio bei gėdos jausmas... ir nusivylimas. 


Pusę trečios Čarlė baigė savo besmegenį, o Endis nusnūdo. Orvi- 
las Džeimisonas ir jo naujasis partneris Džordžas Sedaka sėdėjo lėk- 
tuve. Po keturių valandų, kai Endis su Čarle išplovė indus po vaka- 
rienės ir išdžiovinę juos sėdo žaisti penkių šimtų vieno, laiškai gulė- 
jo ant Kepo Holisterio stalo. 

KEPAS IR REINBERDAS 


L 


Kovo dvidešimt ketvirtąją, per Čarlės gimtadienį, Kepas Holiste- 
ris sėdėjo prie stalo apimtas didžiulio nesuprantamo nerimo. Priežas- 
tis nebuvo nesuprantama: po valandos ateis Džonas Reinberdas, o tai 
buvo tas pat, kas pamatyti patį velnią. Nors neaišku, kas blogiau. Pa- 
galiau juk šėtonas niekada nelaužo savo sutarčių, jei tikėtume jo rek- 
lama, o Džono Reinberdo asmenyje Kepas visada jautė kažką visiš- 
kai nesuvaldoma. Po atitinkamo instruktažo jis virsdavo eiliniu 
žmogžudžiu, o žmogžudžiai anksčiau ar vėliau prisišaukia mirtį. 
Reinberdo mirtis - tai tikriausiai bus įspūdingas reginys. Įdomu, kiek 
jis Žino apie Makgių operaciją? Ne daugiau, negu turėtų, žinoma, 
bet... kažkoks kirminas jį graužė. Ne pirmą kartą jis pagalvojo: ar ne- 
surengus Didžiajam Indėnui automobilių katastrofos pabaigos opera- 
ciją? Nepamirštamais Kepo tėvo žodžiais tariant, Reinberdas - iš tų 
psichų, kurie ėda žiurkės šūdą ir vadina tai ikrais. 

Jis atsiduso. Už lango vėtra taško lietaus čiurkšlės į stiklą. Jo ka- 
binetas, toks šviesus ir malonus vasarą, prisipildė judančių pilkų še- 
šėlių. Jie ne itin malonūs sėdint čia su Makgių dosjė ant bibliotekos 
ratukų prie kairės rankos. Žiema pasendino jį; jis + jau nebe tas šau- 
nuolis, atmynęs dviračiu prie pagrindinio įėjimo tą įsimintiną spalio 
dieną, kai Makgiai vėl ištrūko, palikę degėsių krūvas. Raukšlės, tada 
vos įžiūrimos, dabar vagojo veidą. Jis nusirito iki to, kad ėmė nešio- 
ti bifokalinius akinius - “visai kaip senis", ir pirmąsias šešias savai- 
tes sukosi galva, kol jis prie jų priprato. Šitie menkniekiai, išoriniai, 
taip sĄkant, simboliai, tik patvirtino, kad viskas griūva kaip kortų na- 
melis. Šitos smulkmenos erzino, vedė jį iš kantrybės, nors išsiauklė- 
jimas ir profesinis pasirengimas pripratino jį nesijaudinti netgi dėl 
rimtų priežasčių, kai paaiškinimas buvo beveik paviršiuje. 

Ta prakeikta mergiotė tarsi užleido ant jo kerus: per žiemą mirė 
abi moterys, prie kurių po motinos mirties jis tikrai buvo prisirišęs, - 
jo žmona Džordžija trečią dieną po Kalėdų ir jo sekretorė Reičelė vos 
prieš mėnesį. 

Žinoma, jis žinojo, jog Džordžijos dienos suskaičiuotos; krūtinės 
operacija prieš keturiolika mėnesių tik sulėtino ligą. O Reičelės mir- 


176 


tis buvo Žiaurus siurprizas. Kai viskas artėjo į pabaigą, jis prisiminė 
(tik po laiko pastebime, kaip nedovanotinai elgėmės) savo juokelius 
dėl jos liesumo ir kaip Reičelė juos atremdavo. 

Viskas, kas jam liko, tai Kontora - bet ar ilgam? Slaptas vėžys 
ėmė graužti patį Kepą. Kaip jį pavadinti? Pasitikėjimo savim vėžys? 
Kažkas panašaus. Viršutiniuose ešalonuose tokia liga beveik visada 
neišvengiama. Niksonas, Lansas, Helmsas... visi pasitikėjimo savimi 
vėžio aukos. 

Jis atsivertė Makgių dosjė ir išsiėmė naujausią medžiagą - šešis 
laiškus, kuriuos Endis išsiuntė mažiau nei prieš dvi savaites. Jis per- 
vertė juos neskaitydamas. Iš esmės tai buvo vienas laiškas, ir jis Ži- 
nojo turinį kone mintinai. Po apačia gulėjo pluoštas fotografijų, kai 
kurios darytos Čarlio Peisono, keletas - kitų agentų priešingoje Teš- 
moro pusėje. Štai Endis eina didžiąja Bredfordo gatve. Moka už pir- 
kinius pagrindinėje krautuvėje. O čia Endis su Čarle prie valties pa- 
šiūrės, antrame plane - Irvo Menderso “Vilio" ledo kauburys. Štai 
Čarlė čiuožia ant kartono gabalėlio nuo nublizgintos iki švytėjimo 
kalvos, iš didokos megztos kepuraitės lenda plaukai. O tėvas, įsirė- 
męs rankomis į šonus, stovi viršuje ir užvertęs galvą kvatoja iš duk- 
ters. Kepas dažnokai ilgai ir tiriančiai apžiūrinėjo šitą nuotrauką ir 
kartais nustebęs pastebėdavo, kad ima drebėti rankos dedant ją į šalį. 
Greičiau juos sugavus. 

Jis pakilo ir nuėjo prie lango. Nėra Ričio Makeono su žolės pjau- 
namąja. Alksniai stovėjo pliki it skeletai, tvenkinys tarp namų primi- 
nė poliruotą plokštę. Šį ankstų pavasarį Kontorai įvairių reikalų - ir 
svarbių - pakako; taip sakant, įvairus meniu, bet Kepą domino tik 
viena - Endis Makgis ir jo duktė Čarlina. 

Fiasko Mendersų sodyboje pridarė daug nemalonumų. Pati Kon- 
tora atlaikė, ir jis taip pat, bet ėmė kilti nepasitenkinimo banga, kuri 
tuoj tuoj žadėjo užgriūti. Labiausiai kritikuota nepakankamai gerai 
suplanuota operacija nuo Viktorijos Makgi nužudymo ir jos dukters 
pagrobimo - nors ir neilgo. Kiek teko išklausyti priekaištų dėl to, kad 
kažkoks koledžo dėstytojėlis, net armijoje netarnavęs, sugebėjo susi- 
grąžinti dukrą iš dviejų profesionalių Kontoros agentų, be to, vienas 
iš jų išprotėjo, o antrasis išgulėjo komos būsenoje šešis mėnesius. 
Daugiau iš jo nėra ko tikėtis; užtenka jam išgirsti “miegok"", ir kren- 
ta kaip negyvas keturioms valandoms ar net visai dienai. Juokinga, 
jei nebūtų kvaila. 

Teko jiems ir už tai, kad Makgis visą laiką pralenkdavo vienu 
žingsniu. Jo fone Kontora nekaip atrodė. Jie liko kvailių vietoj. 

Bet daugiausiai atsiėmė už Mendersų sodybą, galėjo likti šlapia 
vieta. Kepas žinojo, kad iš karto ėmė sklisti paskalos. Paskalos, ra- 
portai, gal net parodymai kokioje superslaptoje Kongreso komisijo- 
je. Atsirado mat dar vienas Huveris. Tarsi būtų užmiršęs liūdną Ku- 
bos atvejį... na, kur čia nepamirš, užsikniso su tų prakeiktų Makgių 
dosjė. O dar ir žmona neseniai mirė. Vargšelis. Tai jį pakirto. O Mak- 
gių istorija - tikras kvailysčių rinkinys. Gal jaunesnis Žmogus... 

Bet nė vienas nesuvokia, prieš ką eina. Nė neįtaria. Kas kartą jis 
įsitikindavo: visi neigia paprasčiausią faktą, kad mergaitė turi piroki- 
nezės galią - uždega žvilgsniu. Kiekvienas raportas apie Mendersų 
sodybos gaisro priežastį - skirtinga versija: nutekėjęs benzinas, mo- 
teris sudaužė žibalinę lempą, savaiminis degalų sprogimas, ar, dievai 
žino, dar kokia nesąmonė? O juk taip rašė žmonės, buvę ten. 

Stovėdamas prie lango Kepas net gailėjosi, kad nebėra Venleso. 
Venlesas suprastų. Jis papasakotų Venlesui apie šitą... pavojingą ak- 
lumą. 

Jis grįžo prie stalo. Nėra reikalo save apgaudinėti: jei ims knistis 
po tavimi, nesustabdysi. Tai tikrai buvo kaip vėžys. Galima atitolinti 
galą, pakišus savo ankstesnius nuopelnus (ir Kepas pakišo visų de- 
šimties metų, kad tik išsilaikytų tą Žiemą); galima pasiekti ir greito 
atleidimo. Bet anksčiau ar vėliau tau galas. Jis jautė, jog išsilaikys iki 
liepos, jei sėdės sudėjęs rankas, o gerai padirbėjęs, - gal net iki lapk- 
ričio. Tiesa, po tokių darbelių Kontora gali imti braškėti per siūles, o 
jam nesinorėjo šito. Nesinorėjo griauti tai, ką sukūrė per pusę gyve- 
nimo. Bet reikės - ir sugriausi... Jis buvo pasiryžęs kautis iki galo. 

Pagrindinis faktorius, dėl kurio jis išsilaikė savo poste, - tai grei- 
tai aptiktas Makgių pėdsakas. Kepas mielai pasiėmė laurus, podraug 
sustiprindamas savo pozicijas, nors iš tikrųjų tai atliko kompiuteris. 

Jie pakankamai ilgai užsiėmė šituo reikalu, kad išartų Makgių lau- 
ką skersai išilgai. Į kompiuterį buvo įtraukti per dviejų šimtų giminių 
ir keturių šimtų draugų duomenys, kaip nors susiję su Makgių Tom- 
linsonų giminės medžiu. Šitie ryšiai siekė net Vikės geriausią drau- 
gę pirmoje klasėje, mergaitę, vardu Ketė Smit, kuri dabar buvo mi- 
sis Frenk Vorfi, gyvenanti Kebralo mieste, Kalifornijoje, ir tikriau- 
siai seniai neprisimenančią, kas tokia ta Vikė Tomlinson. 

Kompiuteris sukaupė duomenis apie paskutiniąsias Makgių gyve- 
namąsias vietas ir pateikė galimų variantų sąrašą. Pirmoje vietoje sto- 
vėjo velionio Endžio senelio pavardė. Jis turėjo vasarnamį Vermon- 
te, prie Tešmoro tvenkinio, dabar tas namas perėjo anūkui. Makgiai 
leisdavo čia atostogas, o ir miško keliukas čia ne taip toli nuo Men- 
dersų fermos. Kompiuteris manė, kad jei Endis su Čarle pasirinks 
“žinomą vietą“, tai bus Tešmoras. 

Netruko nė savaitė, kai bėgliai pasiekė Grenterio valdas, o Kepas 
jau žinojo tai. Namą ėmė stebėti. Atsižvelgiant į tai, jog jiems teks 
pirktis būtiniausių daiktų Bredforde, buvo įsigyta “Galanterijos nau- 
jienų" krautuvėlė. 

Pasyvus stebėjimas, nieko daugiau. Visos nuotraukos - teleobjek- 
tyvu iš idealių slėptuvių. Kepui užteko vieno gaisro. 

Nebuvo nieko lengviau, kaip tyliai pagauti Endį vienos iš jo ke- 
lionių per ežerą metu. Jie galėjo nušauti juos abu taip lengvai, kaip 
nufotografavo Čarlę, čiuožiančią ant kartono gabalėlio. Bet Kepui 
reikėjo mergaitės, ir dabar jis priėjo išvadą, kad be tėvo jos kontro- 
liuoti nepavyks. 

Jie susekti, ir dabar svarbiausia, kad tylėtų. Kepui nereikėjo kom- 
piuterio, idznt suprastų, jog baimė anksčiau ar vėliau prispirs Endį 
ieškoti pagalbos. Prieš įvykį su Mendersais spaudą buvo galima 
sulaikyti ar nekreipti į ją dėmesio. Dabar jos įsikišimas apverstų vis- 
ką aukštyn kojomis. Kepą nupurtydavo mintis, kad Niujorko “Ti- 
mes“ gali nugirsti šitą istoriją. 

Gaisras sukėlė sumaištį Kontoroje, ir Endis tada galėjo išmesti sa- 
vo laiškus. Bet, matyt, Makgiai tada irgi buvo pasimetę. Jų šansas iš- 
siųsti laiškus ar paskambinti liko neišnaudotas... nors, visai gali būti, 
jog nieko nebūtų pavykę. Įvykių daug kaip niekad, o žurnalistai - ci- 
niški kaip ir visi kiti. Jiems paduok gražiai supakuotą. Ką nors iš 
Margo ar Bu, Siuzanos ar Šerilės* gyvenimo. Tai saugiau. 

O dabar jie spąstuose. Visą žiemą Kepas kūrė versijas. Net per 
žmonos laidotuves svarstė geriausią variantą. Pagaliau sukūrė veiki- 
mo planą ir dabar buvo pasiruošęs jį įgyvendinti. Peisonas, jų Žmo- 
gus Bredforde, pranešė, jog netrukus Tešmoro tvenkinio ledas ims 
skilinėti. O Makgis pagaliau išsiuntė laiškus ir laukia atsakymo die- 


* Margo Hemingvėj, Bu Derik, Siuzana Samers, Šerilė Tige - amerikiečių 
aktorės. 

na iš dienos - gal net pradeda įtarti, kad laiškai nepasiekė adresatų. 
Gali bet kurią dieną pajudėti, o to tai jau Kepas nenorėjo. 

Po nuotraukomis, mėlyname aplanke su užrašu “visiškai slaptai", 
gulėjo storas, per tris šimtus spausdintų lapų raportas. Vienuolika 
specialistų, vadovaujamų daktaro Patriko Hoksteterio, praktikuojan- 
čio psichologo ir psichoterapeuto, parengė bendras išvadas ir numa- 
tė perspektyvas. Hoksteteris, Kepo nuomone, buvo vienas iš geriau- 
sių Kontorai dirbančių protų dešimtuko. Už aštuonis šimtus tūkstan- 
čių, tiek mokesčių mokėtojams atsiėjo tas raportas, toks privalėjo bū- 
ti. Vartydamas Hoksteterio pranešimą Kepas mąstė, ką pasakytų 
Venlesas, tas senas pasaulio pabaigos šauklys. 

Jis čia rado patvirtintus savo spėjimus, jog reikia Endžio gyvo. 
Hoksteterio komandos apskaičiavimai rėmėsi mintimi, kad visi slap- 
ti žmogaus sugebėjimai gali būti išryškinti tik jo noru... pagrindinis 
žodis čia buvo “valia". 

Mergaitė galėjo nesuvaldyti savo sugebėjimų (pirokinezė - tik vie- 
nas iš jų), galėjo eiti prieš savo valią, bet tik ji, pabrėžiama studijoje, 
kur buvo surinkta visa įmanoma informacija, sprendė, ar paleisti 
juos į darbą, kai suprato, kad Kontoros agentai nori nužudyti jos tėvą. 

Jis permetė akimis ataskaitą apie “Lot šešių" eksperimentą. Visi 
įrašai ir kompiuterio duomenys nurodė tą patį: valia svarbiausia. 

Laikydami valią visa ko pagrindu, Hoksteteris ir jo kolegos per- 
Žiūrėjo neįtikėtiną vaistų sąrašą, kol nusprendė, kad Endžiui geriau- 
siai tiks torazinas, O nauji vaistai - orazinas - mergaitei. Net septy- 
niasdešimt puslapių įmantrių įrodinėjimų pagrindinė mintį, kad tie 
preparatai sukels palaimingą somnambulišką būseną. Netekę valios, 
jie sunkiai išsirinks kakavą ar pieną, ką jau kalbėti apie ugnies užde- 
ginėjimą ar įtaigą Žmonėms, neva šie yra akli. 

Endį Makgį galima visą laiką laikyti narkotinėje būsenoje. Iš jo 
jokios naudos; ir raporte, ir pats Kepas laikė jį “išėjusiu garu". Juos 
domino mergaitė. Duokit man šešis mėnesius, galvojo Kepas, ir 
mums užteks. Aš jums paaiškinsiu, kas tos mažos nuostabios galvu- 
tės viduje. O paskui nei Atstovų rūmai, nei Senatas po komisijos 
neatsilaikys pagundai pasinaudoti chemijos suteikiamomis psichinė- 
mis galiomis, atveriančiomis neįtikėtinas perspektyvas ginklavimosi 
lenktynėse, net jei mergaitė sugeba tik pusę to, ko tikėjosi Venlesas. 

Bet buvo ir kitų galimybių. Jos nepateko net į mėlynąjį aplanką, 
nes yra paslapčių, kurioms nepakanka užrašo “visiškai slaptai". Vos 

prieš savaitę Hoksteteris, kuriam vis labiau gniaužė kvapą nuo atsi- 
vėrusių perspektyvų jo ekspertų komitetui, užsiminė apie jas Kepui. 

- Tas Z faktorius, - pasakė Hoksteteris. - Ar pagalvojote, kaip ga- 
li viskas apsiversti, jei mergaitė pasirodys vaisinga? 

Kepas pagalvojo, nors ir neprasitarė apie tai Hoksteteriui. Čia iš- 
kildavo klausimas apie eugeniką... galintis sukelti sprogimą ir susi- 
jęs su nacizmu bei aukštesnėmis rasėmis - žodžiu, su tuo, prieš ką 
amerikiečiai kovojo Antrajame pasauliniame kare. Bet vienas daly- 
kas nugrimzti į filosofavimus ir svaičioti apie Dievo valios uzurpa- 
vimą, o visai kas kita - pateikti laboratorinius įrodymus, jog “Lot 
šešių“ dalyvių vaikai gali būti žmonės-deglai, levitatoriai, telepatai ar 
dar Dievas žino kas. Ko verti idealai, kai nėra juos paneigiančių 
kontrargumentų? Sakykim, tokie atsirado, kas tada? Žmonių veisimo 
fermos? Skambėjo beveik neįtikėtinai, bet Kepas nesistebėtų. Tai vi- 
sa ko raktas. Pasaulinei taikai ir pasaulio valdžiai - o argi tai ne tas 
pat, jei išmesim kreivus retorikos ir gražbylystės veidrodžius? 

Štai kur aukso kasyklos! Perspektyva dešimtmečiams. Kepas su- 
prato, kad daugiausia gali tikėtis pusės metų, bet ne taip jau maža pa- 
daryti pradžią - padaryti topografinę vietovės nuotrauką prieš tai, kai 
ją išvagos keliai ir geležinkeliai. Tai bus jo palikimas šaliai ir pasau- 
liui. Palyginus su tuo, kažkokio bėglio koledžo dėstytojėlio ir jo nus- 
kurusios dukters gyvenimai - mažiau nei dulkelės vėjyje. 

Suprantama, mergaitės nuolat nelaikysi visiškai apsvaigintos, jei 
tikiesi rezultatų, bet jų koziris bus tėvas. O sugalvos testuką jam - su- 
veiks atvirkščias principas. Paprasta svertų sistema. Kaip sakė Archi- 
medas, duokite man pakankamo ilgio svertą, ir aš apversiu pasaulį. 

Suzvimbė vidaus telefonas. 

- Džonas Reinberdas čia, - pasakė nauja sekretorė. Jos monotoniš- 
kame biurokratiškame balse suskambo aukštos gaidelės, išduodan- 
čios išgąstį. 

“Čia tai aš tave suprantu, mažyte"', - pagalvojo Kepas. 

- Prašau jį pakviesti. 


Reinberdas nesikeičia. 
Įėjo neskubėdamas. Apsirengęs ruda nuzulinta odine striuke ant 
nublukusių languotų marškinių. Seni rudi batai kyšo iš nutrintų siau- 

rų džinsų atraitų. Milžiniška galva, rodės, remia lubas. Žiojėjanti tuš- 
čia akiduobė privertė Kepą viduje sudrebėti. 

- Kepai, - tarė jis ir atsisėdo. - Užsisėdėjau dykumoje. 

- Girdėjau apie jūsų namą Flagstafe, - pasakė Kepas. - Ir batų ko- 
lekciją. 

Džonas Reinberdas nemirksėdamas žvelgė į jį sveikąja akimi. 

- O ateinat vis su savo senais kaliošais? 

Reinberdas vos šyptelėjo ir tebetylėjo. Ankstesnis nerimas vėl 
apėmė Kepą, ir jis susivokė begalvojąs, kiek žino Reinberdas ir ko- 
dėl tas jam neduoda ramybės. 

- Turiu jums darbą, - pradėjo jis. 

- Puiku. Tokį, kokio noriu? 

Kepas nustebęs ir susirūpinęs pažiūrėjo į jį, pagalvojo ir pasakė: 

- Manau, taip. 

- Tada sakykit, Kepai. 

Kepas bendrais bruožais nusakė planą, kaip Endis ir Čarlė Mak- 
giai turėtų atsidurti Longmonte. Jis buvo trumpas. 

- Neprašausit? - paklausė jis pabaigęs. 

- Aš niekada neprašaunu. Planas geras. Viškas bus gerai. 

- Malonu gauti jūsų palaiminimą, - tarė Kepas. Turėjo būti pasa- 
kyta šiek tiek ironiškai, o nuskambėjo kaip susierzinimas. Velniai jį 
griebtų. 

- Aš nuspausiu gaiduką, - pažadėjo Reinberdas. - Su viena sąlyga. 

Kepas atsistojo, pasirėmė į stalą, apkrautą Makgių dosjė popie- 
riais, ir palinko į Reinberdą. 

- Ne, - iškošė, - čia sąlygas keliu aš. 

- Šįkart padarysit išimtį, - atkirto Reinberdas. - Manau, jums 
nebus sunku. 

- Ne, - pakartojo Kepas. Krūtinėje ėmė smarkiai tvinksėti širdis, 
ir jis nesuvokė, iš baimės ar pykčio. - Jūs nesupratot. Aš vadovauju 
agentams ir šitai tarnybai. Aš - jūsų viršininkas. Rodos, armijoje tu- 
rėjo užtekti laiko suprasti, ką reiškia “aukštesnis rangu". 

- Taip, - nusišypsojo Reinberdas. - Ir netgi nusukau vienam kitam 
sprandą. Kartą Kontoros nurodymu. Jūsų įsakymu, Kepai. 

- Tai grasinimas? - suriko Kepas. Jis jautė, jog reikėtų suimti sa- 
ve į rankas, bet nieko negalėjo padaryti. - Grasinimas velniai rautų? 
Jei taip, manau, visai pamišot! Man pakanka paspausti mygtuką, ir 

jūs neišeisit iš šito pastato! Norinčių nuspausti gaiduką visada atsi- 
ras... 

- Bet niekas nepataikys taip, kaip šitas vienaakis raudonodis, - įs1- 
kišo Reinberdas nekeldamas tono. - Jūs manot, Kepai, kad jie jūsų 
rankose, bet - gaudyk vėją laukuose. Gal tie, kurie sėdi aukštybėse, 
nenori jų atiduoti. Jie neleidžia pasodinti jų į velnišką dėžutę. Jūs ir 
anksčiau manėte, kad Makgiai jūsų, - jis parodė į kalną dokumentų, 
suverstų ant bibliotekos ratukų, paskui į mėlyną aplanką. - Aš viską 
skaičiau. Ir daktaro Hoksteterio raportą. 

- Nė velnio! - išsiveržė Kepui, bet matė iš Reinberdo veido, kad 
jis nemeluoja. Skaitė. Sugebėjo. Kas jam davė? Kepas siuto. Kas? 

- Taip, - patvirtino Reinberdas. - Aš gaunu tai, ko man reikia. 
Žmonės atiduoda man negalvodami. Manau... mano veidas toks ma- 
lonus, - jis dar labiau išsišiepė, ir šypsena staiga pasidarė plėšri. Svei- 
koji akis lakstė savo orbitoje. 

- Kodėl visa tai man sakote? - paklausė Kepas. Norėjosi stiklinės 
vandens. 

- Na, aš daug vaikštinėjau Arizonoje ir uostinėjau, kas per vėjai 
pūstelėjo į jūsų pusę, Kepai... negeri vėjai lyg iš druskožemio. Tu- 
rėjau laiko paskaitinėti ir pamąstyti. Ir išmąsčiau, kad aš galbūt vie- 
nintelis pasaulyje, kuris tikrai gali atvežti tuos du čia. Ir tik aš vie- 
nintelis, kuris gali paveikti mergaitę, kai ji bus čia. Nepadės nei to- 
razinas, nei orazinas, nei ta jūsų stora dosjė. Čia pavojingiau, nei įsi- 
vaizduoji. 

Kas tai kalbėjo - Reinberdas? Venleso vaiduoklis? Kepą apėmė 
toks siaubas ir įsiūtis, jog jis neteko Žado. 

- Aš viską padarysiu, - maloniai skambėjo Reinberdo balsas. - Aš 
atvešiu juos čia, ir jūs atliksit visus bandymus, - kalbėjo kaip tėvas, 
leidžiantis vaikui Žaisti su nauju Žaislu. - Su sąlyga, kad atiduosit 
man mergaitę, kai jos daugiau nebereikės. 

- Jūs išprotėjęs, - sušnibždėjo Kepas. 

- Žinoma, - pasakė Reinberdas ir nusijuokė. - Ir jūs - taip pat. Vi- 
sai praradęs realybės jausmą. Sėdrtte čia 1r kuriate planus, kaip užval- 
dyti jėgą, kuri nesuvokiama jūsų protui. Jėgą, kuri priklauso patiems 
dievams... na, ir tai mažai mergaitei. 

- Galiu nušluoti jus nuo žemės paviršiaus. Kad ir dabar. Manot, 
mane kas nors sulaikys? 

- Sulaikys, - atšovė Reinberdas, - jei aš dingsiu, po mėnesio per 
visą šalį nusiris tokia pokyčių ir pasipiktinimo banga, kad Votergei- 
tas atrodys kaip vaikų žaidimai. Jei aš dingsiu, po pusantro mėnesio 
Kontorą uždarys, o po pusmečio jums inkriminuos teisme tokius nu- 
sikaltimus, kad iki gyvenimo pabaigos jums grotos garantuotos, - jis 
Kepai. Aš seniai kapstausi šiame dvokiančiame mėšlyne ir, patikėkit, 
derliaus ilgai laukti nereikės. 

Kepas pabandė nusijuokti. Juokas užstrigo kažkur gerklėje. 

- Jau apie dešimtį metų aš tempiu į savo drevę riešutėlius ir kito- 
kias maisto atsargas, - ramiai tęsė Reinberdas, - kaip bet kuris Žvėre- 
lis, peržiemojęs alkaną žiemą. Aš turiu tokią mišrainę, Kepai, - nuot- 
raukos, įrašai, dokumentų kopijos, - kad mūsų senam draugužiui po- 
nui Viešumui akys ant kaktos iššoks. 

- Tai neįmanoma, - sulemeno Kepas, aiškiai suvokęs, jog Rein- 
berdas nepučia miglos, ir pajutęs, kaip šalta nematoma ranka spau- 
džia krūtinę. 

- Net labai įmanoma, - pasakė Reinberdas. - Paskutiniuosius tre- 
jus metus be pertrūkio pas mane teka informacija iš jūsų kompiute- 
rio, nes aš bet kada galiu įlįsti į jo atmintį. Laiko paskirstymo reži- 
mu; Žinoma, tai brangu, bet aš galiu tą sau leisti. Uždarbis geras, pel- 
ningos investicijos. Aš stoviu prieš jus, Kepai, - tiksliau, sėdžiu, bet 
tai ne taip poetiška, - kaip gyvas amerikietiškos iniciatyvos gyveni- 
me pavyzdys. 

- Ne, - išspaudė Kepas. 

- Taip, - nukirto Reinberdas. - Aš esu Džonas Reinberdas, bet 
Geologinių tyrinėjimų tarnyba - taip pat. Patikrinkit, jei norit. Mano 
asmeninis kodas yra AXON. Patikrinkit pagrindiniame terminale. 
Štai šifras. Aš palauksiu, - Reinberdas užkėlė koją ant kojos, dešinė 
kelnių klešnė pakilo, kyštelėjo iširusi bato siūlė. Jis buvo iš tų Žmo- 
nių, kurie lauks visą amžių, jei reikės. 

Kepo galvoje kunkuliavo. 

- Dirbti laiko paskirstymo režimu... galbūt. Bet tai dar neįleidžia 
į atmintį. 

- Pakalbėkit su daktaru Nofcigeriu, - ramiai pasiūlė Reinberdas. - 
Paklauskit jo, kiek būdų patekti į atmintį, jei gali prieiti prie mašinos. 
Prieš porą metų dvylikametis gudročius įsikniso į JAV Kongreso 

kompiuterio atmintį. Beje, Kepai, aš žinau jūsų priėjimo kodą. Šimet 
- BROW. Pernai buvo RASP. Manau, pernykštis labiau tiko.* 

Kepas spoksojo į Reinberdą. Jo protas tarsi suskilo į tris lygme- 
nis. Pirmasis stebėjosi, kad dar niekada Džonas Reinberdas nebuvo 
toks iškalbingas. Antra dalis bandė susitaikyti su mintimi, kad šitas 
maniakas žino visas Kontoros paslaptis. O trečioji mąstė apie kinų 
prakeiksmą, prakeiksmą, atrodantį visai nekaltą, kol neatsisėdi ir ge- 
rai nepamąstai. Kad gyventum permainų laikais. Paskutinius pusant- 
rų metų jis išgyveno tikrai dideles permainas. Kepas jautė, kad dar 
vienas pokytis - ir jis galutinai išsikraustys iš proto. 

Staiga jis vėl pagalvojo apie Venlesą, ir jį apėmė neapsakomas 
siaubas. Jam atrodė, tarsi... tarsi... jis būtų virtęs Venlesu. Apsuptas 
iš visų pusių demonų, negali nei kovoti su jais, nei šauktis pagalbos. 

- Ko norit, Reinberdai? 

- Aš jau sakiau, Kepai. Daugiau nieko, tik jūsų žodžio, kad mano 
pažintis su Čarlina Makgi nepasibaigs šūviu, o tik prasidės. Aš no- 
riu... - Reinberdo akis patamsėjo, žvilgsnis atrodė susimąstęs, nuto- 
lęs. - Aš noriu pažinti ją. 

Kepas apstulbo. 

Staiga susivokęs Reinberdas paniekinamai papurtė galvą: 

- Ne intymiai. Ne pagal Bibliją. Bet aš pažinsiu ją arčiau. Mes su- 
sidraugausim, Kepai. Jei ji iš tiesų tokia galinga, mes tapsime arti- 
mais draugais. 

Kepas išspaudė kažkokį keistą garsą: tai buvo ne juokas, o dau- 
giau spiegiantis kikenimas. 

Reinberdo veide išliko panieka. 

- Na, Žinoma, manot, kad tai neįmanoma. Kurgi - aš monstras. Ir 
rankos kruvinos, jūsų įsakymu. Bet aš sakau, Kepai, taip atsitiks. Jau 
dvejus metus Čarlė neturi jokio draugo. Ji turi tėvą ir viskas. Jums ji, 
Kepai, tas pat, kas aš. Tai didžiausia jūsų klaida. Joje jūs matot 
monstrą. Tik mergaitės atveju matot naudingą monstrą. Tikriausiai 
todėl, kad jūs - baltasis. Baltiesiems visur vaidenasi monstrai, - Rein- 
berdas nusijuokė. 

Pagaliau Kepas apsiramino ir ėmė blaiviai mąstyti. 

- Kodėl aš turėčiau sutikti, net jei viskas - tiesa? Jūsų dienos sus- 
kaičiuotos, mes abu tą Žinome. Jūs medžiojate savo mirtį jau dvide- 


* Brow (angl.) - mulkis, stuobrys; rasp (angl. žarg.) - vartoti. 

šimt metų. Visa kita - atsitiktinumai, tik hobis. Neilgai teks laukti. 
Tada visiems mums bus galas. Tai kodėl aš turėčiau daryti malonu- 
mą atiduodamas tai, ko norit? 

- Galbūt jūs teisus. Galgi aš medžioju savo mirtį... net nesitikėjau 
iš jūsų tokio spalvingo posakio. Tikriausiai nepakankamai jums įs- 
kiepijo dievobaimingumo. 

- Na, jūs tai jau man ne Dievas, - sukrizeno Kepas. 

Reinberdas šyptelėjo: 

- Kur jau - aš panašesnis į velnią. Bet štai ką pasakysiu: jei aš tik- 
rai medžiočiau savo mirtį, seniai būčiau ją radęs. Galbūt aš žaidžiau 
su ja slėpynių. Bet aš neketinu sužlugdyti jūsų, Kepai, ar Kontoros, 
ar Jungtinių Valstijų kontržvalgybos. Nesu idealistas. Man tik reikia 
tos mergaitės. O jums tikriausiai prireiks manęs. Gali pasirodyti, kad 
mano jėgoms tai, ko neįstengs padaryti visas daktaro Hoksteterio 
narkotikų kabinetas. 

- Kas už tai? 

- Kai baigsim Makgių operaciją, JAV Geologinių tyrinėjimų tar- 
nyba nutrauks savo veiklą. Jūsų kompiuterių galva Nofcigenis pakeis 
visus kodus. O jūs, Kepai, nuskrisit sa manim paprastu lėktuvu į Ari- 
zoną. Papietausim mano mėgstamame Flagstafo restorane, paskui 
grįšim pas mane ir už namo, dykumoje, išsikepsime šašlyką iš įvai- 
rių dokumentų, įrašų ir vaizdo juostų. Jei pageidausit, parodysiu sa- 
vo batų kolekciją. 

Kepas mąstė. Reinberdas neskubino. 

Pagaliau Kepas pasakė: 

- Hoksteteris ir jo kolegos mano, jog prireiks poros metų mergai- 
tei palaužti. Priklausomai nuo to, kiek stiprus jos apsauginis impera- 
tyvas. 

- O jūs išsilaikysit ne ilgiau kaip keturis šešis mėnesius. 

Kepas truktelėjo pečiais. 

Reinberdas palietė smiliumi vieną nosies pusę ir pakėlė galvą - 
baidyklė iš pasakos. 

- Manau, Kepai, išlaikysim jus balne ilgiau. Mes surišti, Kepai, 
šimtus teko palaidoti - tikrąja šio žodžio prasme, na, ir vaizdžiai ta- 
nant. Nemanau, kad reikėtų metų. Mes abu gausim, ko norim. Ką pa- 
sakysit?? 

Kepas suko galvą. Jis jautėsi senas, pavargęs ir visiškai pasimetęs. 

- Atrodo, - pasakė jis, - lyg savo pasiekėte. 

- Puiku, - pagyvėjo Reinberdas. - Kas, jei aš ateisiu kaip valyto- 
jas? Nieko nesusigaudantis jūsų reikaluose. Tas jai svarbu. Ir, Žino- 
ma, ji niekad nesužinos, kad šoviau aš. Tai būtų pavojinga. Labai pa- 
vojinga. 

- Kam? - pagaliau paklausė Kepas. - Kam visi tie kvaili ėjimai? 

- Kvaili? - ramiai paklausė Reinberdas. Jis atsistojo 1r paėmė vie- 
ną fotografiją nuo Kepo stalo. Tą, kur Čarlė čiuožia ant kartono ga- 
baliuko nuo ledo kalnelio ir juokiasi. - Visi mes kaupiame riešutėlius 
ir kitką žiemai, darbas toks, Kepai. Huveris darė taip. Ir visi CŽV vir- 
šininkai. O ir jūs, nes seniai lėktumėt į pensiją. Čarlina Makgi dar gi- 
musi nebuvo, o aš jau rūpinausi savo užnugariu. 

- Bet kamgi mergaitė? 

Reinberdas ilgai tylėjo. Jis rūpestingai žiūrėjo į nuotrauką, kone 
meiliai. Paglostė ją. 

- Ji labai graži, - pasakė. - Ir labai jauna. Bet ji turi tą jūsų Z fak- 
torių. Dievų galią. Mes būsim labai artimi, - jo akys apsitraukė rūku. 
- Taip, būsim labai artimi. 

Kovo 27-ąją Endis Makgis staiga nusprendė, kad daugiau likti 
Tešmore negali. Praėjo daugiau negu dvi savaitės, kai jis išsiuntė 
laiškus, ir jei kas būtų norėjęs, jau būtų atvažiavęs. Jis jau nebegalė- 
jo pakelti Grenterio valdose tvyrančios begalinės tylos. Taip, žinoma, 
jį galėjo palaikyti pamišusiu, bet... jis tuo netikėjo. 

Jis tikėjo tuo, ką šnibždėjo intuicija: jo laiškai pateko ne į tas ran- 
kas. 

O tai reiškia, jog anie žino, kur jis su Čarle slapstosi. 

- Mes išvykstame, - pranešė jis Čarlei. - Eime ruoštis. 

Ji tik pažiūrėjo į jį - susirūpinęs, šiek tiek išsigandęs žvilgsnis - ir 
nieko nepasakė. Ji nepaklausė, kur jie vyksta, ką ketina daryti, o tai 
irgi kėlė nerimą. Vienoje iš spintų rado du senutėlius lagaminus, apk- 
lijuotus ankstesnių kelionių lipdukais - Grand Rapidas, Niagaros 
krioklys, Majamio paplūdimys - ir ėmė rūšiuoti, ką ims ir ką paliks. 

Į langus plieskė akinanti ryto saulė. Vanduo varvėjo ir gurgėjo 1a- 
takais. Praėjusią naktį jis mažai miegojo; trūkinėjo ledas, ir Endis 
klausėsi nežemiškai aukšto ir kažkokio paslaptingo jo pyškėjimo, 
slinkimo tvenkinio žiočių link, kur į rytus per Niūhampšyrą ir visą 
Meiną teka didžioji Henkoko upė, kuo toliau, tuo vis labiau užteršta 
1r dvokianti, kol pagaliau įteka į Atlantą. Garsas buvo toks, lyg ilgai 
skambėtų krištolas ar kas braukytų smičiumi per aukščiausią smuiko 
stygą, - begalinis zzzi-i-innn, tartum užgaunantis pačius nervų galiu- 
kus ir verčiantis juos pritarti. Jam niekada neteko čia būti einant ižui, 
ir abejojo, ar kada dar norės būti. Tame garse, vibruojančiame tarp 
amžinai žalių šitos kalvų taurės sienelių, jautė kažin ką ne šio pa- 
saulio. 

Vėl apėmė nuojauta, jog persekiotojai jau visai čia pat it monstro 
siluetas iš pasikartojančio košmaro. Kitą dieną po Čarlės gimtadie- 
nio, kepurnėdamasis nepatogiomis senelio slidėmis, jis aptiko batų 
pėdsaką, vedantį prie aukštos eglės. Prie medžio žmogus buvo juos 
nusiavęs, įsmeigęs užkulniais į sniegą ir palikęs dvi įspaudas. Dau- 
giau ištrypta toje vietoje, kur jis vėl apsiavė juos (šlapbrižiai, taip 
juos vadino Grenteris, kažkodėl jų labai nemėgęs). Po medžiu Endis 
rado šešias “Vantage" cigarečių nuorūkas ir geltoną “Kodak" foto- 


188 


juostos pakelį. Ne juokais susirūpinęs, jis nusimetė slides ir įsilipo 
medin. Pusiaukelėje apmirė: tiesiai prieš jį, už mylios, matėsi Gren- 
terio vasarnamis. Atrodė mažas ir tuščias. Bet su teleobjektyvu... 

Jis neprasitarė nė žodelio Čarlei apie atradimą. 

Lagaminai sudėti. O Čarlė tebetyli, lyg kaltindama jį. Pagaliau jis 
neišlaikė: 

- Pagausim pakeleivingą mašiną iki Berlyno, o ten sėsim į auto- 
busą ir - į Niujorką. Tada iškart į "Times" redakciją... 

- Bet, tėtuk, tu nusiuntei jiems laišką. 

- Mažute, juk jie galėjo 1r negauti jo. 

Ji tylėdama pastovėjo minutę ir pasakė: 

- Manai, galėjo paimti tie? 

- Žinoma, n... - jis papurtė galvą ir pradėjo iš naujo: - Aš tiesiog 
nežinau. 

Čarlė nieko nesakiusi atsiklaupė, uždarė lagaminą ir ėmė kovoti 
su sagtimis, kurios niekaip nenorėjo pasiduoti. 

- Aš tau padėsiu, pupa. 

- Aš pati! - suriko ji ir pravirko. 

- Na ką tu, - ramino jis. - Nereikia, mažule. Viskas tuoj baigsis. 

- Ne, netiesa, - dar labiau prapliupdama sukūkčiojo ji. - Tai nie- 
kada nesibaigs. 


Net dvylika agentų apsupo Grenterio Makgio namą praėjusią 
naktį. Visi apsirengę maskuojančiais žaliai baltais drabužiais. Nė vie- 
nas iš jų nebuvo Mendersų sodyboje, nė vienas neturėjo ginklo, 
išskyrus Džoną Reinberdą, kuris turėjo šautuvą, ir Doną Džulsą su 
22-0 kalibro pistoletu. 

- Man nereikia panikierių, - sakė Kepui Reinberdas. - Po to, kas 
atsitiko Niujorke, Džeimisonas vaikšto kaip prikrovęs į kelnes. 

Ir nenorėjo girdėti apie agentų apginklavimą. To dar betrūko, kad 
viskas baigtųsi dviem lavonais. Jis pats atrinko agentus. Donas Džul- 
sas turėjo paimti Endį Makgį, Džulsas buvo nedidukas trisdešimtme- 
tis paniuręs tylenis. Savo darbą išmanė. Reinberdas ne kartą ėmė jį su 
savimi ir jau spėjo tuo įsitikinti. Buvo greitas ir praktiškas. Kritiškais 
momentais nesipainiodavo po kojomis. 

- Bent kartą Makgis išeis laukan, - kalbėjo jiems Reinberdas per 
trumpą instruktažą. - Tikriausiai 1 mergaitė, bet Makgis - tai tikrai. 

Jei jis išeis vienas, aš jį nuimu, o Džulsas greitai ir tyliai jį pašalina. 
Tas pat, jei mergaitė išeina viena. Jeigu išeis abu, aš imu mergaitę, o 
Džulsas paims Makgį. Visi likusieji - užnugaris, supratot? - Reinber- 
do akis spigino į juos. - Jūs čia tam, jeį atsitiktų kas nors nepataiso- 
ma. Žinoma, jei taip atsitiks, lėksit į ežerą gesinti savo kelnių. Jūs čia 
tuo atveju, vienu iš šimto, kai gali jūsų prisireikti. Ir, savaime supran- 
tama, kad paliudytumėte, jei man išeitų šnipštas. 

Tai sukėlė nervingą kikenimą. 

Reinberdas įspėjamai pakėlė vieną pirštą: | 

- Jei kuris iš jūsų nelaiku nusipers ir pabaidys juos, aš asmeniškai 
pasirūpinsiu, kad jis nudvėstų šlykščiausių Pietų Amerikos džiunglių 
duobės dugne. Užtikrinu, džentelmenai. Šitame spektaklyje jūs - tik 
fonas. Įsikalkit į galvas. 

Vėliau, per “repeticiją"" apleistame Sent Džonsberio viešbutyje, 
Reinberdas pasivedėjo Doną Džulsą į šoną. 

- Tu skaitei šito žmogaus dosjė? - paklausė jis. 

Džulsas rūkė “Camel"*: 

- Taip. 

- Supratai, kas atsitiko tiems dviems Ohajyje? Tiems, kurie ban- 
dė pagrobti jo dukrą? 

- Aš dirbau su Džordžu Veringu, - ramiai ištarė Džulsas. - Tas 
vaikinas galėjo užvirinti vandenį arbatai. 

- Šitas gali privirti ir košės. Tiesiog noriu paaiškinti. Viskas turi 
būti padaryta akimirksniu. 

- Gerai, padarysim. 

- Jis visą Žiemą ilsėjosi. Jei spės pasiųsti tau impulsą - treji mete- 
liai tylioje palatoje tau garantuoti. Imsi laikyti save paukšteliu, rope 
ar dar kuo. 

- Aišku. 

- Kas aišku? 

- Padarysim, Džonai. Neimk į galvą. 

- Jie gali išeiti kartu, - nekreipdamas dėmesio tęsė Reinberdas. - 
Tu būsi už prieangio kampo, tavęs nesimatys. Palauksi, kol nuimsiu 
mergaitę. Tėvas puls prie jos. Užeisi iš nugaros. Taikykis į kaklą. 

- Aišku. 

- Žiūrėk, neprašauk, Donai. 

Džulsas nežymiai šyptelėjo ir užsirūkė. 

- Neprašausiu. 

Lagaminai buvo sudėti. Čarlė apsivilko paltą ir šiltas kelnes. En- 
dis užtraukė savo striukės užtrauktuką ir pakėlė lagaminus. Kažko 
buvo labai negera. Bloga nuojauta vertė jį drebėti. 

- Tu taip pat jauti? - paklausė Čarlė. Jos veidukas buvo išblyškęs 
1r bereikšmis. 

Endis nenoriai linktelėjo. 

- Ką darysim? 

- Tikėkimės, kad pajutom pavojų iš anksto, - pasakė jis, nors šir- 
dis jautė ką kita. - Kas mums lieka? 

- Kas mums lieka? - aidu pakartojo ji. 

Ji priėjo ir pakėlė rankas, kad tėtis pakeltų; jis 1 pamiršo, kada 
taip buvo paskutinį kartą - prieš porą metų? Kaip bėga laikas, kaip 
greitai auga vaikai, tiesiog bežiūrint, siaubingai greitai. 

Endis pastatė lagaminus, pakėlė ją ant rankų ir prisispaudė. Ji pa- 
bučiavo jo skruostą ir prisiglaudė, labai stipriai. 

- Pasiruošusi? - paklausė leisdamas ją ant žemės. 

- Manau, taip, - pasakė Čarlė. Jos akyse žibėjo ašaros. - Tėtuk... 
Aš neuždeginėsiu. Net jei negalėsim ištrūkti. 

- Taip, - ramino jis. - Ir nereikia, Čarle. Aš suprantu. 

- Aš myliu tave, tėti. 

Jis linktelėjo: 

- Aš taip pat tave myliu, vaikuti. 

Endis priėjo prie durų ir atidarė jas. Kokią akimirką saulė švietė 
taip, kad nieko nesimatė. Paskui akys priprato, ir viskas grįžo į savo 
vietas: saulė, rytas, tirpstantis sniegas. Iš dešinės buvo Tešmoro tven- 
kinys, svaiginančiai mėlynavo vandens properšos tarp plūduriuojan- 
čių ledo lyčių. Priešais - pušų siena. Tarp jų vos švietėsi Žalias arti- 
miausio namo stogas, pagaliau išsivadavęs iš sniego. 

Miškas pritilo, ir Endį užliejo dar stipresnė nerimo banga. Kurgi 
paukščio giesmelė, sutikdavusi juos kas rytą vos tik atšilus? Negirdė- 
ti... tik tirpstantis sniegas kapsi nuo šakų. Na negi negalėjo Grenteris 
įsivesti čia telefono! Jis vos susilaikė neriktelėjęs: kas čia? Bet tai tik 
dar labiau išgąsdintų Čarlę. 

- Atrodo, tvarka, - pasakė jis. - Tikriausiai mes juos pralenkėme... 
jei išvis jie vejasi. 

- Na ir gerai, - ištarė ji bespalviu balsu. 

- Tai pirmyn, vaike, - tarė Endis ir šimtąjį sykį pagalvojo: o kas 
gi mums lieka? Ir dar pagalvojo, kaip jis jų nekenčia. 

Čarlė perėjo per kambarį durų link, pro džiovyklą, prikrautą sup- 
lautų po pusryčių indų. Visas namas stovėjo, kaip ir rado, kiekvienas 
daiktelis gulėjo savo vietoje. Grenteris liktų patenkintas. 

Endis apkabino dukrą per pečius ir dar kartą priglaudė prie savęs. 
Tada pakėlė lagaminus, ir abu žengė į šaltoką pavasario saulę. 

Džonas Reinberdas tykojo už pusantro šimto jardų - aukštoje eg- 
lėje. Ant kojų kopynės, apsauginis diržas patikimai laikė jį prie me- 
džio kamieno. Kai durys atsivėrė, jis pakėlė šautuvą prie peties ir nu- 
sitaikė. It apklotas jį apglėbė ramybė. Viskas pasidarė stebėtinai aiš- 
ku priešais jo sveikąją akį. Netekęs antrosios, jis ėmė matyti tolimus 
daiktus neryškiai, bet kraštutinės koncentracijos akimirkomis kaip ši- 
ta grįždavo ankstesnis regėjimas, tarsi staiga būtų atgijusi išmuštoji 
akis. 

Atstumas buvo vieni niekai, ir jis nė minutei nesuabejotų, jei 
vamzdyje būtų įprasta kulka, bet su šituo daikčiuku rizika išaugo de- 
šimteriopai. Specialiai perdirbto šautuvo vamzdyje buvo įstatyta 
adata su orazino ampule, ir kas galėjo garantuoti, jog ji nenukryps 
nuo kurso ir išvis nulėks. Laimė, diena be vėjelio. 

“Jei tokia Didžiosios Dvasios ir mano protėvių valia, - tyliai mel- 
dėsi Reinberdas, - atsiųskit tvirtumą mano rankai ir taiklumą akiai - 
tebus šūvis taiklus". 

Mergaitė išėjo kartu su tėvu - vadinasi, į žaidimą įsijungia Džul- 
sas. Teleskopinės linzės padidino mergaitę iki klėties durų dydžio. 
Papilkėjusių namo sienų fone ji atrodė kaip ryški žydra dėmė. Rein- 
berdas dar spėjo pamatyti lagaminus Makgio rankose, dar šiek tiek - 
1 gaudyk vėją laukuose. 

Kapišonas buvo nusmauktas, užtrauktukas užtrauktas tik iki pu- 
sės, atlapotas jos paltukas nedengė kaklo. Jam vėl pasisekė - diena 
buvo šilta. 

Jis uždėjo pirštą ant gaiduko, surado taikinio kryžiuku duobutę 
ant kaklo. 

Jei lemta... 

Paspaudė. Sprogimo nepasigirdo, tik duslus puf! - ir iš vamzdžio 
išsiveržė dūmelis. 

Jie jau stovėjo ant laiptų krašto, kai staiga Čarlė sustojo, iš gerk- 
lės išsiveržė keistas gargimas. Endis metė lagaminus. Jis nieko neiš- 
girdo, bet atsitiko kažkas baisaus. Su ja, su Čarle. 

- Čarle! Čarle! 

Jis įsmeigė akis į ją. Mergaitė sustingo lyg statula, neįtikėtinai 
graži tarp akinančių sniegynų. Neįtikėtinai maža. Staiga jis suprato. 
Tai buvo taip siaubinga ir nepataisoma, kad iškart netilpo galvoje. 

Ilga adata kyšojo Čarlės kakle tiesiog po Adomo obuoliu. Piršti- 
nėta ranka ji pagraibė ją, bet nesugebėjo ištraukti, tik užvertė aukš- 
tyn aštriu kampu. Kaklu nutekėjo siaurutė kraujo srovelė. Grakštus 
kraujo vijoklis nusirangė marškinių apykakle, užkabino dirbtinį kailį 
ten, kur buvo įsiūtas užtrauktukas. 

- Čarle, - suriko jis ir pačiupo Čarlės ranką tą momentą, kai mer- 
gaitės akys užvirto ir ji loštelėjo atgal. Endis paguldė ją prieangyje, 
vis šaukė vardu. Adata žybčiojo saulėje. Jos kūnelis sukrito tarytum 
mirusios. Jis glaudė ją, sūpavo, naršė žvilgsniu saulės nužertus miš- 
kus, tokius tuščius - nė paukščio giesmelės. 

- Kas tai padarė? - rėkė jis. - Kas?... Išeik, aš noriu pamatyti tave! 

Donas Džulsas sėlino. Jis buvo apsiavęs “Adidas" sportiniais ba- 
teliais ir laikė 22-0 kalibro pistoletą. 

- Kas nušovė mano dukrą? - suriko Endis. Gerklėje kažkas sus- 
kaudo, bet ne nuo riksmo. Jis spaudė ją prie savęs, tokią sukritusią ir 
bejėgę savo Žydrame paltuke. Pirštais apčiuopė adatą ir ištraukė - vėl 
kraujo srovelė. 

“Nešk ją vidun, - šmėkštelėjo galvoje, - reikia nešti ją į vidų". 

Džulsas prisiartino ir šovė iš nugaros į kaklą - taip aktorius Butas 
šovė į prezidentą*. Akimirką jis suklupo, dar tvirčiau spausdamas 
Čarlę prie savęs. Paskui nuvirto ant jos. 

Džulsas atidžiai jį apžiūrėjo, po to pamojo tiems miške. 

- Nieko tokio, - sumurmėjo po nosim. Reinberdas jau klampojo 
vasarnamio link pažliugusiu kovo sniegu. - Nieko tokio. O tiek 
prikalbėta... 


* Kalbama apie Abraomą Linkolną. 

Įvykių grandinei, pasibaigusiai neregėtais sugriovimais ir žmonių 
aukomis, pradžią padarė vasaros audra ir dviejų generatorių gedimas. 

Audra siautėjo rugpjūčio devynioliktąją, beveik penkiems mėne- 
siams praėjus nuo tada, kai Endis su Čarle buvo sugauti Grenterio 
vasarnamyje. Dešimt dienų kepino. Tądien, tuoj po vidurdienio, ėmė 
kauptis juodi audros debesys, bet niekas iš dirbusių dviejuose gra- 
Žiuose ikikariniuose pastatuose, kurių fasadus skyrė plati žalia pievos 
sodininkai, pasikinkę savo Žoliapjoves, nei moteris, atsakinga už 
kompiuterio A-E poskyrius (ir už automatizuotą kavos virimo liniją), 
kuri pasinaudojusi savo pietų pertrauka išvedė vieną žirgą ir paleido 
jį ristele idealiai pritaikytu jojimui takeliu, nei, juo labiau, Kepas, ku- 
ris sukirto milžinišką sumuštinį savo kondicionuojamame kabinete ir 
vėl ėmėsi kitų metų biudžeto - kas jam tas karštis ir tvankuma už 
lango? | 

Tikriausiai vienintelis tą dieną visoje Kontoroje Reinberdas paju- 
to artėjant lietų, taip pateisindamas savo pavardę*. Didysis Indėnas 
atvažiavo pusę pirmos, nors užsiregistruoti prieš darbo pradžią turė- 
j0 pirmą. Maudė kaulus ir sutrupintą akiduobę - ne kitaip, kaip prieš 
lietų. 

Jis važinėjo senutėliu ir prarūdijusiu “Tandeberdu" su “D" lipdu- 
ku ant priekinio stiklo. Vilkėjo baltu valytojo chalatu. Prieš išlipda- 
mas, užsirišo ant akies siuvinėtą raištį. Jis nešiojo jį darbo metu tik 
dėl mergaitės. Raištis trikdė jį. Jis priminė prarastą akį. 

Aptverta Kontoros aikštelė buvo padalyta į keturias dalis. Asme- 
ninė Reinberdo mašina, naujutėlis geltonas “Kadilakas" dyzeliniu 
varikliu, turėjo “A" lipduką. Tai reiškė: aikštelė svarbiems asme- 
nims; ji buvo po pietinio pastato langais. Požeminiai tuneliai ir liftai 
jungė tą aikštelę su kompiuterių centru, skubių pasitarimų patalpo- 
mis, turtinga Kontoros biblioteka, periodikos skaityklomis ir, Žino- 
ma, su priimamaisiais; už nieko nesakančio pavadinimo slėpėsi la- 


* Rainbird (ang.) - “lietaus paukštis". 

boratorijų kompleksas, o šalimais glaudėsi kambariai, kuriuose buvo 
laikoma Čarlė Makgi ir jos tėvas. 

Sektorius “B" - antrojo ešalono tarnautojams - šiek tiek toliau. 
“C" stovėjimo aikštelė buvo skirta sekretorėms, mechanikams, elekt- 
rikams ir panašiai; ji buvo dar toliau. “D" sektorius buvo nekvalifi- 
kuotų darbininkų - Reinberdo žodžiais sakant, užnugario mašinoms. 
Jis buvo beveik už pusės mylios, visada užgrūstas liūdnos ir margos 
Detroito kledarų kolekcijos, nuo ten tebuvo žingsnis iki Džekson 
Pleinso, kur kas savaitę vykdavo lenktynės gyvuliniais furgonais. 

Na ir biurokratinė tvarkelė, pagalvojo Reinberdas, ragindamas sa- 
si. Užgrius ketvirtą, apskaičiavo jis. 

Jis nuėjo link mažo surenkamo namuko iš gofruotos skardos, sko- 
ningai įtupdyto į pušynėlį, kur užsiregistruodavo penktos ir šeštos ka- 
tegorijų darbuotojai. Chalatas plaikstėsi. Pro šalį praburzgė sodinin- 
kas ant vienos iš dvylikos Apželdinimo skyriui priklausančių Žo- 
liapjovių. Virš sėdynės pleveno linksmai nuspalvintas skėtis nuo sau- 
lės. Sodininkas, rodės, nepastebėjo Reinberdo - tai irgi dalis biurok- 
ratinės tvarkos. Jei tu priklausai ketvirtai kategorijai - penktosios ka- 
tegorijos Žmonės tau tampa nematomi. Net sudarkytas Reinberdo 
veidas nesulaukė dėmesio; kaip ir kiekviena vyriausybinė agentūra 
Kontora samdė nemažai “gerai atrodančių“ veteranų. Jungtinių vals- 
tybių vyriausybei nebuvo ko mokytis iš “Max Factor“ firmos kosme- 
tinių gudrybių. Buvo vienas kriterijus: veteranas su akivaizdžia nega- 
lia - rankos protezu, invalido vežimėliu, sužalotu veidu - buvo ver- 
tas trijų "normalių" veteranų. Reinberdas pažinojo Žmonių, kurių 
protai ir sielos sudarkytos ne mažiau už jo veidą tame vietnamietiš- 
kame vakarėlyje, žmonių, kurie su džiaugsmu eitų pasiuntinukais į 
“Piggly Wiglly"*. Bet jų neėmė - išvaizda netiko. O ir Reinberdas 
nejautė jiems simpatijos. Iš tikrųjų viskas jam atrodė gana juokinga. 

Jis galėjo duoti galvą nukirsti, jog niekas iš tų, su kuriais jis da- 
bar dirba, neatpažino jo, kaip Kontoros agento ir profesionalaus Žu- 
diko. Dar prieš septyniolika savaičių jis tebuvo jiems neaiškus silue- 
tas už geltono “Kadilako" priekinio stiklo, vienas iš tų su “A" lipduku. 

- Ar neatrodo, kad šiek tiek persūdot? - paklausė kartą Kepas. - 
Mergaitė neturi jokių ryšių su sodininkais ar stenografistais. Matotės 
su ja vienintelis. 


* Tinklas užkandinių, kur galima greitai pavalgyti. 


195 


Reinberdas papurtė galvą. 

- Pakanka mažytės klaidelės. Kas nors mestelės, tiesiog atsitikti- 
nai, kad gerasis dėdė valytojas su išdarkytu veidu stato mašiną svar- 
bių asmenų aikštelėje ir paskui persirenginėja chalatą techninio per- 
sonalo skyriuje. Aš bandau sukurti pasitikėjimo atmosferą, pagrįstą 
tuo, kad mes abu čia pašaliniai, - abu išsigimėliai, jei norit, - palai- 
doti amerikietiškos KGB gelmėse. 

Kepui tas nepatiko; jis nemėgo, kai kas laikydavo piktus juokelius 
apie Kontoros metodus, juolab, kad šiuo atveju metodai buvo tikrai 
kraštutiniai. 

- Šauniai sugalvota, ką ir besakyti. 

O džiaugtis iš tikrųjų nebuvo kuo, nes ne taip jau šauniai viskas 
vyko. Mergaitė neuždegė nė degtuko. Tas pat ir su jos tėvu, kuris ne- 
parodė nė menkiausio įtaigos sugebėjimo. Jei jis išvis kada jį turėjo. 
Kuo toliau, tuo labiau Kepas tuo abejojo. 

Mergaitė žavėjo Reinberdą. Pirmaisiais metais Kontoroje jis 1šk- 
lausė begales kursų, kurių nerastum nė viename koledže: telefonų 
pasiklausymas, mašinų nuvarymas, slapta apieška ir dešimtys kitų. Ir 
tik vienas jį tikrai sudomino, - seifų laužimas, - skaitytas šito amato 
meistro Dž.M.Ramadeno. Jis buvo atgabentas iš Atlantos kalėjimo 
specialiai išmokyti savo meno Kontoros naujokus. Ir buvo laikomas 
geriausiu tos srities specialistu; Reinberdas tuo neabejojo, nors šian- 
dien laikė save mažai kuo nusileidžiančiu Ramadenui. 

Ramadenas, miręs prieš trejus metus (Reinberdas nusiuntė į jo lai- 
dotuves gėlių - štai kur komedija!), pasakojo apie “Skidmore" spy- 
nas, apie seifus, apie antrinius užraktus, kurie aklinai užsidaro, vos 
tik plaktuku ar kaltų sudaužomas skaitmeninis ciferblatas; apie ci- 
lindrines ir užkabinamas spynas, raktų pritaikymą; įvairų grafito pa- 
naudojimą ir raktų formas muilo gabalėlyje; pasakojo apie tai, kaip 
daryti nitroglicerino vonią ir sluoksnis po sluoksnio imti seifo dugną. 

Reinberdas klausėsi Dž.M.Ramadeno šaltai ir ciniškai susidomė- 
jęs. Kartą Ramadenas pasakė, jog seifai kaip moterys: tereikia laiko 
ir įrankio. Būna, sakė jis, kieti ir ne tokie kieti riešutėliai, bet neiš- 
lukštenamų nebūna. 

Mergaitė buvo kietas riešutas. 

Iš pradžių jiems teko maitinti ją per veną, kad nenumarintų savęs 
badu. Paskui ji suprato, jog atsisakydama valgyti ji “laimi"" tik mėly- 

nes per alkūnės sulenkimą, tada pradėjo valgyti, be ypatingo entu- 
ziazmo, tiesiog todėl, kad tai mažiau skausminga. 

Ji perskaitė keletą jai atneštų knygučių, šiaip ar taip, bent jau per- 
vertė, retsykiais įjungdavo spalvotą televizorių ir po kelių minučių 1š- 
jungdavo. Liepą ji pasižiūrėjo visą filmą - vietinės gamybos juostą 
“Juodojo gražuolio“* motyvais, ir vieną ar du kartus prasuko “Nuos- 
tabų Disnėjaus pasaulį“. Viskas. Savaitės raportuose ėmė vis dažniau 
pasitaikyti frazė: “Sporadinė afazija''. 

Reinberdas pasižiūrėjo į medicinos Žinyną ir iškart viską suvokė, 
galbūt netgi geriau negu patys daktarai, nes buvo indėnas ir dar ka- 
mavęs. Kartais mergaitei pritrūkdavo žodžių. Ji galėjo stovėti vidury 
kambario ir be garso judinti lūpas. Kartais išsprūsdavo nieko bendra 
su kontekstu neturintis žodis. “Man nepatinka šita suknelė. Geriau 
jau šiaudinė". Kai kada ji save tuoj pataisydavo: “turėjau galvoj ža- 
lia“, - bet dažniausiai tai likdavo nepastebėta. 

Žinyne afazija buvo aiškinama kaip smegenų veiklos sutrikimų 
sukeltas užmaršumas. Gydytojai tuoj ėmė žaisti su vaistais. Oraziną 
pakeitė valiumu - jokio pagerėjimo. Sujungė valiumą su orazinu - 
efektas buvo netikėtas: Čarlė puldavo į ašaras ir verkdavo, kol baig- 
davosi preparato veikimas. Išbandė naujus vaistus, trankviliantus ir 
lengvo haliucinogeno mišinį. Iš pradžių atrodė gerai, paskui ji ėmė 
mikčioti, išbėrė. Galiausiai grįžta prie orazino ir sustiprintas stebėji- 
mas, jei afazija progresuotų. 

Kalnai popieriaus buvo prirašyti apie jautrią mergaitės psichiką ir 
apie tai, ką psichiatrai pakrikštijo “konfliktiniu nusistatymu prieš ug- 
nį“, paprasčiau tariant, prieštaravimas tarp to, ką tėvas draudė daryti, 
ir to, ką Kontora liepia. Be to - kaltės jausmas dėl sudegintos Men- 
dersų sodybos. 

Reinberdas numojo į visa tai. Ne narkotikai ir ne tai, kad laiko ją 
užrakintą ir akių nenuleidžia, netgi ne atsiskyrimas nuo tėvo. 

Ji - tiesiog kietas riešutas, ir viskas. 

Kažkurią akimirką Čarlė nusprendė, kad nebendradarbiaus su jais, 
nesvarbu, kas būtų. Ir galas. Pašvilpk, kad nori. Psichiatrai gali laks- 
tyti aplinkui su savo kortelėmis iki pamėlynavimo, gydytojai - Žaisti 
su vaistukais ir dūsauti į barzdas, kaip sunku sėkmingai apkvaitinti 


* “Juodasis gražuolis" - vaikiška knygutė apie žirgą. 

aštuonmetę mergaitę. Augs pranešimų krūvelė ant Kepo stalo ir ves 
jį iš proto. | 

O Čarlė Makgi žiūrės savo. 

Reinberdas nujautė tai, kaip nujautė artėjančią liūtį. Ir žavėjosi ja. 
Visą gaują ji privertė gaudyti savo uodegas, ir taip jie gali suktis iki 
pačios Padėkos dienos ar net Kalėdų. Bet taip tęstis be galo negali, 
štai kas kėlė didžiausią susirūpinimą Reinberdui. 

Ramadenas, seifų įsilaužėlis, papasakojo pamokančią istoriją apie 
du vagis, įsilaužusius penktadienio naktį į vieną prekybos centrą, kai 
sužinojo, jog pūga sutrukdė atvažiuoti inkasatoriams. Seifo spyna 
buvo cilindrinė. Jie nesėkmingai bandė išvirinti skaitmeninį ciferbla- 
tą. Bandė sluoksnis po sluoksnio nuimti seifo dugną, bet nesugebėjo 
atlupti nė kampelio. Galiausiai susprogdino jį. Rezultatas pranoko lū- 
kesčius. Seifas atsidarė... bet daugiau negu reikia - neliko nė vienos 
sveikos kupiūros. Liko pinigų skuteliai, kokius kartais galima pama- 
tyti tarp numizmatinių niekučių. 

- Svarbiausia tai, - kalbėjo sausu, švilpiančiu balsu Ramadenas, - 
jog tiedu nenugalėjo seifo. Visa esmė - nugalėti seifą. Nugalėti jį - 
vadinasi, išnešti tai, kas jame yra, sveiką, supratote? Jie persistengė. 
Ir prarado pinigus. Pasirodė besą mėšlo krūva, ir seifas nugalėjo juos. 

Reinberdas suprato. 

Per šešiasdešimt koledžų absolventų užsiiminėjo tuo, o viskas bu- 
vo ne kas kita, kaip išlaužti seifą. Jie bandė išvirinti mergaitės šifrą 
narkotikais, visa psichiatrų vienuolikė nėrėsi iš kailio, bandydama 
palaužti “konfliktinį nusistatymą prieš ugnį“, ir tai nebuvo verta nė 
sudilusio skatiko, nes jie užsispyrę bando sluoksnis po sluoksnio 
nuimti seifo dugną. 

Reinberdas įėjo į namuką, ištraukė iš dėžutės laiko kortelę ir už- 
siregistravo. T.B.Nortonas, pamainos viršininkas, atitraukė akis nuo 
knygos plonais viršeliais. 

- Be reikalo taip anksti. Viršvalandinių negausi, indėne. 

- O galgi? - suabejojo Reinberdas. 

- Jokių galgi, - įžūliai spoksojo Nortonas su niūriu, beveik šventų 
pasitikėjimu savimi, kaip dažnai būdinga menkiems valdininkėliams. 

Reinberdas nuleido akis ir nuėjo prie skelbimų lentos. Vakar va- 
lytojų komanda laimėjo rutulio ridenimo varžybas. Kažkas norėjo 
parduoti “2 geras naudotas skalbimo mašinas". Oficialus skelbimas 
nurodė, jog “visi darbuotojai"? prieš išeidami turi nusiplauti rankas. 

- Atrodo, lis, - pasakė per petį Reinberdas. 

- Jau nušneki, indėne, - atsiliepė Nortonas. - Ir išvis ko čia 
smirdi? 

- Žinoma, bose, - sududeno Reinberdas. - Aš tik užsiregistruoti. 

- Kitąkart registruokis, kada priklauso. 

- Žinoma, bose, - pakartojo Reinberdas, mestelėjęs žvilgsnelį 
rausvo Nortono kaklo pusėn, į minkštą vietelę tuoj po smakru. Ar 
spėtum riktelti, bose? Ar spėtum surikti, jei įsmeigčiau smilių į tą 
vietą? Kaip iešmu mėsos gabalą... bose. 

Jis išėjo į tvankų karštį. Debesys, apsunkę nuo drėgmės, lėtai slin- 
ko pažeme. Bus ne šiaip sau audrelė. Tolumoje sugriaudėjo. 

Štai ir pastatas. Reinberdas eis pro šoninį įėjimą, kur anksčiau bu- 
vo sandėliukas, nusileis keturis aukštus žemyn liftu. Šiandien teks 
išplauti ir išblizginti visas mergaitės kambario grindis; gera proga pa- 
bendrauti. Negalima sakyti, kad ji kategoriškai atsisakydavo su juo 
kalbėtis, ne. Ji, po velnių, tiesiog laikėsi per atstumą. Jis savaip ban- 
dė atidaryti seifo dugną: jei tik ji nusijuoks, tik kartelį nusijuoks kar- 
tu su juo iš juokelio Kontoros adresu - tai bus tarsi kampelio atida- 
rymas. Tada jis turės kur užkišti kaltą. Viena šypsena. Tai suartins 
juos, ir bus sukurta partija, slapta partija. Du - prieš visus. 

Bet kol kas jis nesugebėjo išgauti tos šypsenos, ir jau vien tai 
Reinberdui kėlė susižavėjimą. 


2 

Reinberdas įkišo savo pažymėjimą į specialią išpjovą, paskui nuė- 
jo puodelio kavos į aptarnaujančio personalo bufetą. Kavos jis neno- 
rėjo, bet dar buvo laiko. Nereikia parodyti savo nekantravimą; nege- 
rai, kad pastebėjo ir dar pakomentavo Nortonas. 

Įsipylė karšto birzgalo ir atsisėdo. Ačiū Dievui, tuščia - nė vieno 
mulkio. Jis prisėdo ant išsiklaipiusios, nutrintos pilkos sofos ir ėmė 
siurbčioti kavą. Jo sumaltas veidas (Čarlei jis sukėlė tik trumpą susi- 
domėjimą) buvo ramus ir abejingas. Tik įtemptai dirbo protas, anali- 
zuodamas dabartinę situaciją. 

Tie, kurie dabar užsiėmė Čarle, priminė žalius Ramadeno seifo 
laužėjus. Jie dabar apsimovė minkštas pirštinaites, bet ne iš meilės 
mergaitei. Anksčiau ar vėliau jie nuspręs, jog iš minkštų pirštinaičių 
maža naudos, išmėginę "švelnias" priemones, griebsis sprogdinti sei- 

fą. Jei taip atsitiks, Reinberdas neabejojo, kad jie, Ramadeno žo- 
džiais tariant, “pražudys pinigus''. 

Jam jau teko aptikti frazę “lengva šoko terapija'' dviejų daktarų 
pranešimuose - vienas iš jų buvo Pinčas, kurio rekomendacijų klau- 
sėsi Hoksteteris. Jis jau buvo skaitęs medicinos išvadas, sukurptas to- 
kiu stulbinančiu žargonu, jog atrodė parašytos kita kalba. Išvertus pa- 
sidarė aišku, kad siūloma stiprios rankos taktika: jei vaikas pamatys 
savo tėvą kankinamą, jis palūš. O Reinberdo nuomone, kai tik ji pa- 
matys elektros šokdinamą tėvą su pastirusiais plaukais, tyliai grįš į 
kambarį, sudaužys stiklinę ir praris šukes. 

Bet pasakyk tu jiems tai. Kontora kaip ir CŽV ar FTB turi ilgą 
“pražudytų pinigų" sąrašą. Negali savo pasiekti užsienio pagalba, eik 
su automatais ir pribaik tą šunsnukį. Arba užtaisyk cigarus ciano ka- 
liu. Kvaila, bet pabandyk tai jiems pasakyti. Jie nori matyti REZUL- 
TATUS - žibančius ir blizgančius kaip pasakiškas Žžetonų kalnas ant 
Las Vego žaidimų stalo. Jie “pražudo pinigus" ir lieka Žžarstyti bever- 
čių žalių skutelių stebėdamiesi, kas gi, po galais, atsitiko. 

Ėmė rinktis kiti valytojai, laidė juokelius, plekšnojo vienas kitam 
per petį, kalbėjosi apie smūgius, kuriuos paleido vakar, apie moteris, 
mašinas, apie gėrimą. Tas pats šlamštas, kuris buvo, yra ir bus iki pa- 
saulio pabaigos, aleliuja, amen. Jie vengė Reinberdo. Nelabai čia jį 
mėgo. Jis nestumdė rutulio ir nepasakojo apie savo mašiną, ir išvis 
atrodė lyg pabėgęs iš filmo apie Frankenšteiną. Jis visus nervino. Jei 
kas išdrįstų paploti jam per petį, būtų sumalęs į miltus. Reinberdas iš- 
sitraukė “Red man? tabako maišelį, rūkomojo popieriaus, pasidarė 
suktinę. Sėdėjo ir rūkė, kol ateis laikas nusileisti pas mergaitę. 

Apskritai jau daug metų jis nesijautė taip gerai. Reikia dėkoti 
mergaitei. Kažkokiu būdu, pati to nežinodama, ji grąžino jam norą 
gyventi - jausmai paaštrėjo, atsirado viltis; kitaip sakant, jis pasidarė 
gyvybingas. Gerai, kad ji - kietas riešutėlis. Kada nors jis prisikas 
prie branduoliuko (po žingsnelį, po nedidelį, bet visgi žingsnelį); pas- 
kui jis privers ją sušokti, tegu anie pasidžiaugia, o tada nužudys ją, 
žiūrėdamas į akis, tikėdamasis pagauti supratimo kibirkštėlę, tą Žinią, 
kurią galbūt ji jam perduos peržengus į anapus. 

O iki tol jis gyvens. 

Reinberdas sumaigė cigaretę ir atsistojo, pasiruošęs eiti į darbą. 

Debesys darėsi vis juodesni ir rūstesni. Trečią valandą virš Long- 
monto komplekso kabėjo tamsus baldakimas. Smarkiai dundėjo 
griaustinis, vis labiau įtikindamas Žmones ten, apačioje. Sodininkai 
pastatė savo žoliapjoves. Buvo surinkti lauko staliukai. Arklidėse du 

Audra prasidėjo pusę keturių; ji užklupo staiga it šūvis ir visu 
smarkumu. Liūtį greit pakeitė kruša. Vėjas pūtė tai iš vakarų, tai stai- 
ga pasikeisdavo visai iš priešingos pusės. Baltai mėlynomis ietimis 
blyksėjo Žaibai, o ore tvyrojo tarsi benzino kvapas. Vėjai ėmė suktis 
prieš laikrodžio rodyklę, ir per orų prognozę tą vakarą buvo parody- 
tas reportažas apie nedidelį uraganą, prasiautusį per Longmontą ir 
pakeliui nuplėšusį “Foto-Kwik"?" prekybos centro stogą. 

Kontora neblogai atlaikė audrą. Kruša išmušė du langus, o vėjo 
gūsis pakėlė neaukštą tvorelę, supusią gražų bokštelį kitoje tvenkinio 
pusėje, ir nubloškė šešiasdešimt jardų, - štai ir visi nuostoliai (neskai- 
tant išskraidžiusių šakų ir keleto apverstų gėlių vazonų - daugiau dar- 
bo Apželdinimo padaliniui). Sarginiai šunys kaip pašėlę lakstė tarp 
vidinės ir išorinės tvoros, bet netrukus nurimo, kai viskas ėmė grįžti 
į vėžes. 

Daugiau žalos pridarė elektros audra, sekusi krušą, liūtį ir vėją. 
Rytų Virdžinijos regionai sėdėjo be elektros iki vidurnakčio po ava- 
rijų Rouvantnio ir Briskos elektros stotyse. Briskos stotis aptarnavo 1r 
Kontorą. 

Kai dingo šviesa 17 nenutrūkstantis, bet neįkyrus oro kondicionie- 
riaus ūžimas, Kepas Holisteris susirūpinęs sėdėjo savo kabinete. Tep- 
raėjo gal kokios penkios sekundės, kai užgeso šviesos ir stojo prieb- 
landa, - o Kepas jau šnibždėjo “Po galais!“' ir ėmė stebėtis, kas, po 
velnių, atsitiko jų atsarginei elektros sistemai. 

Jis žvilgtelėjo pro langą ir pamatė begalinį žaibų žybsėjimą. Tą 
vakarą vienas 1š sargybinių pasakos savo Žmonai matęs dviejų lėkš- 
čių dydžio kamuolinį žaibą, laksčiusį tarp mažiau įelektrintos išori- 
nės ir daugiau įelektrintos vidinės tvoros. 

Kepas siektelėjo telefono išsiaiškinti dėl elektros - šviesa vėl už- 
sidegė. Oro kondicionierius vėl ėmė ūžti, o Kepas vietoj telefono 
paėmė pieštuką. 

Tada šviesa vėl dingo. 

- Velniai rautų! - nusikeikė Kepas. Jis numetė pieštuką ir pakėlė 
telefono ragelį. “Kad tuoj būtų šviesa, įsakė jis, - jei nenorite nema- 
lonumų". Šviesa ignoravo įsakymą. 

Abu gražuoliai namai, fasadais vienas priešais kitą, atskirti ban- 
guojančia pievele, ir visas Kontoros kompleksas apačioje buvo aptar- 
naujami Rytų Virdžinijos elektrinės, bet čia dar buvo du atsarginiai, 
dyzeliniu kuru varomi generatoriai. Viena sistema buvo skirta “gyvy- 
binėms funkcijoms“: elektrinei tvorai, kompiuterių stočiai (elektros 
dingimas čia gali padaryti milžiniškų nuostolių) ir nedidelei ligoni- 
nei. Antroji sistema tarnavo kitiems reikalams: šviesa, oro kondicio- 
nieriai, liftai ir visa kita. Ši sistema buvo pajungta “skersai"', tai yra 
turėjo suveikti, jei pasirodytų pirmosios persikrovimo požymiai, o 
jeigu sugestų antroji - atvirkščias procesas neveikė. Rugpjūčio devy- 
nioliktąją persikrovė abi sistemos. Antroji įsijungė tada, kai ėmė per- 
sikrauti pirmoji sistema, kaip kad planavo elektrikai (nors, tiesą sa- 
kant, jie niekad neplanavo, kad pirmiausia persikraus pirminė siste- 
ma), todėl pastaroji dirbo septyniasdešimt sekundžių ilgiau. Abiejų 
sistemų generatoriai sprogo vienas po kito it fejerverkas. Tik tie fe- 
jerverkai kainavo apie aštuoniasdešimt tūkstančių dolerių kiekvienas. 

Vėliau tyrimas padarė juokingą išvadą: “mechaninis gedimas“, 
nors tikslesnė išvada būtų “godumas ir parsidavėliškumas". Kai 
1971-aisiais buvo sumontuoti atsarginiai generatoriai, tiems nedaug 
lėšų reikalaujantiems darbams (palyginus su kitomis Kontoros re- 
konstrukcijomis, kurios surijo 16 milijonų) vadovavo viršininko 
svainis, elektros inžinerijos konsultantas. Konsultantas nusprendė, 
kad puikiai galima apsieiti 17 su mažiausia suma, nukandus kąsnelį 
vienur ar kitur. 

Tai buvo vienintelė persona apylinkėje, išsilaikanti iš malonių 1r 
slaptos informacijos, ir pirmoji galutinio žlugimo ir Žmonių aukų 
priežastis. Per visus metus nuo sukonstravimo atsarginė sistema bu- 
vo išbandyta tik dalimis. Ir per patį pirmą rimtą išbandymą, kai aud- 
ra sudaužė Briskos elektros pastotę, visiškai subyrėjo. O iki to elekt- 
ros inžinerijos konsultantas sukiojosi tai vienur, tai kitur, padėjo sta- 
tyti multimilijoninį pajūrio kurortą Koki Byče, Sent Tomaso mieste... 

Elektra pasirodė Kontoroje tik tada, kai vėl ėmė veikti Briskos 
pastotė... tai yra, kai ir visą likusią Rytų Virdžinijos dalį pasiekė 
elektra, - apie pusiaunaktį. 

Bet tuo tarpu atsitiko dar kai kas. Audra ir dingusi elektra užtrau- 
kė nelaimę Endžiui ir Čarlei Makgiams, nors nė vienas nieko nenu- 
jautė. 

Penkių mėnesių ramybė baigėsi, vėl ėmė suktis gyvenimo karu- 
selė. 

Elektra dingo Endžiui Makgiui bežiūrint “AG klubą“ per televi- 
zorių. “AG" reiškė “Aukščiausiojo garbinimas". Atrodė, kad vienu 
Virdžinijos kanalu “AG klubas" ėjo dvidešimt keturias valandas per 
parą. Tikriausiai buvo ne taip, bet Endis neteko laiko nuovokos, ir 
sunku buvo pasakyti, kaip yra iš tikrųjų. 

Jis nutuko. Kartais, kai šiek tiek prasiblaivydavo, gaudė savo ats- 
pindį veidrodyje ir prisimindavo Elvį Preslį, išpurtusį prieš mirtį. Ki- 
tą kartą jis lygino save su riebiu ir tingiu iškastruotu katinu. 

Jis dar nebuvo storas, bet pamažu darėsi. Endis pasisvėrė Has- 
tings Gleno “Svajų"" viešbučio vonioje - svėrė septyniasdešimt tris. 
Šiomis dienomis persirito per aštuoniasdešimt penkis kilogramus. 
Skruostai suapvalėjo, pasirodė dvigubas pagurklis ir apvalumai, ku- 
riuos senas jo gimnastikos mokytojas paniekinamai vadino “bobiš- 
kais“. Na ir, žinoma, pilvas. Nebuvo kur judėti, - ir pabandyk paju- 
dėti, kai prišeria torazino, - o maitina tai atsakančiai. 

Beveik visą laiką gyveno apsvaigintas, todėl nelabai rūpėjo svo- 
ris. Retsykiais jie darydavo bevaisius testus, tada aštuoniolikai valan- 
dų prablaivydavo; buvo tikrinamos jo psichinės reakcijos, EEG* įsi- 
tikinama, jog smegenų raukšlės nepakitusios, po to jį nuvesdavo į 
baltai dažytą kambarį, išmuštą kamštiniais paneliais. 

Bandymus su savanoriais pradėjo jau balandį. Jie prigrasindavo 
Endį, kad jei persistengs, pavyzdžiui, apakins ką nors, turės už tai at- 
kentėti. Buvo leidžiama suprasti, kad atkentės ne jis vienas. Endis 
nekreipė į tai dėmesio; abejojo, ar jie išdrįs paliesti Čarlę. Ji buvo jų 
didysis grobis. O save jis laikė antro plano figūra. 

Bandymus atlikdavo daktaras Hermanas Pinčas. Jis baiginėjo ket- 
virtą dešimtį ir niekuo ypatingai nepasižymėjo, gal tik kiek per daž- 
nai šypsojosi. Kartais ta šypsena Endį nervino. Kai kada užsukdavo 


* EEG - elektroencefalogramos santrumpa 

senesnis daktaras, vardu Hoksteteris, bet paprastai jis turėjo reikalų 
su Pinču. 

Prieš pirmąjį testą Pinčas nupasakojo, kad kambaryje bus mažas 
staliukas su rašalo buteliuku, pripiltu vynuogių sulčių, stovas su par- 
keriu, bloknotas, grafinas vandens ir dvi stiklinės. Anot Pinčo, sava- 
noris visiškai nenutuoks, kad rašalo buteliuke yra ne rašalas. Endis 
turėsiąs būti toks malonus ir “pastūmėti'*" savanorį prisipilti stiklinę 
vandens, praskiesti “rašalu" ir išgerti visą tą makalą. 

- Puiku, - pasakė Endis. Pats jis nesijautė labai puikiai. Norėjosi 
torazino ir ramybės, kurią tas suteikia. 

- Labai puiku, - pakartojo Pinčas. - Padarysit? 

- O kam? 

- Už tai gausit kai ką. Kai ką malonaus. 

- Klausysi, pelyte, gausi sūrio gabalytį, - nusišaipė Endis. - Taip? 

Pinčas truktelėjo pečiais ir šyptelėjo. Kostiumas gulėjo kaip nulie- 
tas: panašu, jog iš “Brooks Brothers". 

- Gerai, - tarė Endis. - Supratau. Tai kas gi už tai, kad pagirdysiu 
tą vargšą mulkį rašalu? 

- Na, pirmiausia gausit savo tabletes. 

Gerklėje staiga įstrigo gumulas; negi aš taip pripratau prie torazi- 
no, mąstė jis, o jei pripratau, tai kaip - psichologiškai ar fiziškai? 

- Pasakykite, Pinčai, - paklausė jis, - daryti spaudimą pacientui jus 
verčia Hipokrato priesaika? 

Pinčas darkart gūžtelėjo ir toliau atlaidžiai šypsojosi. 

- Be to, jums bus leista truputį pasivaikščioti, - pasakė jis. - Ma- 
nau, jūs to pageidavote? 

Endis pageidavo. Gyveno jis visai pakenčiamai - kiek pakenčia- 
ma gali būti kalėjime. Turėjo tris kambarius ir vonią, spalvotą tele- 
vizorių su papildomais kanalais, per kuriuos rodydavo naujausius fil- 
mus, ką tik pasirodžiusius ekranuose. Vienam iš tų kramtukų* - tik- 
riausiai Pinčui - kilo mintis, kad neverta atimti iš jo diržo, duoti ra- 
šyti spalvotomis kreidelėmis ir valgyti plastmasiniais šaukštais. Jei jis 
norėtų nusižudyti, jo sustabdyti neįmanoma. Užtenka Endžiui per- 
tempti smegenis, kad tie sprogtų kaip sena padanga. 

Taigi buvo visi patogumai, net mikrobangų krosnelė virtuvėlėje. 
Sienos buvo dažytos ryškiomis spalvomis, svetainės grindis dengė 


* Kramtukai - stebuklingi personažai iš Roberto Baumo knygos “Smarag- 
do miesto burtininkas". 

minkštas kilimas, kabėjo neblogų estampų. Bet taip pat sėkmingai 
galima mėginti iškišti nubarstytą cukraus pudra karvės bandą kaip 
vestuvinį tortą; užtenka pasakyti, jog visos šio skoningo butuko du- 
rys buvo be rankenų. O akučių - kiek nori. Netgi vonioje. Endis net 
įtarė, kad ne tik kiekvienas jo žingsnis sekamas, bet 1r stebima per 
monitorių, 0 jeigu dar aparatūra dirba infraraudonųjų spindulių reži- 
mu - nepalieka ramybėje ir naktį. 

Jis nesiskundė klaustrofobija, bet per daug ilgai sėdi uždarytas. 
Tai jį nervino net apkvaitintą narkotikais. Tiesa, tai buvo nežymu: 
pasireikšdavo tik giliais atodūsiais ir apatijos priepuoliais. Jis tikrai 
prašė leisti pasivaikščioti. Jis vėl norėjo pamatyti saulę ir žalią žolę. 

- Taip, - išspaudė jis. - Aš pageidavau prasivaikščioti. 

Bet to padaryti nepavyko. 

Iš pradžių savanoris nervinosi, neabejotinai laukdamas, kada En- 
dis privers atsistoti jį ant galvos, kudakuoti kaip vištą ar dar ką išk- 
rės. Dikas Olbraitas, toks buvo žmogaus vardas, buvo futbolo sirga- 
lius. Endis ėmė jį klausinėti apie praėjusį sezoną: kas susitiko finale, 
kaip vyko rungtynės, kam atiteko taurė. 

Olbraitas nurimo. Kitas dvidešimt minučių jis pliauškė apie čem- 
pionatą, užmiršęs nuogąstavimus. Jis pradėjo pasakoti apie šlykštų 
teisėjavimą, nulėmusį, kad “Petai"" nugalėjo “Delfinus"', kai Endis pa- 
siūlė: 

- Įsipilkit vandens, jei norit. Tikriausiai gerklė perdžiūvo. 

Olbraitas žvilgtelėjo į jį: 

- Žinot, tikrai perdžiūvo. Sakykit... aš čia pliurpiu per daug. Su- 
gadinau visus testus, ką? 

- Nemanau, - pasakė Endis. Jis žiūrėjo, kaip Dikas Olbraitas pila- 
si vandens iš grafino. 

- Norit, - užklausė Olbraitas. 

- Ne kol kas, - tarė Endis ir staiga smarkiai stumtelėjo tardamas: 

- O dabar įsipilkit dar truputį rašalo. 
dėjo. 

- Įsipilti rašalo? Iš proto išsikraustėt? 

Šypsena nedingo iš Pinčo veido ir po bandymo, nors rezultatai jo 
nedžiugino. Visai nedžiugino. Endžio nedžiugino taip pat. Kai jis 
stumtelėjo Olbraitą, nebuvo to jausmo... to keisto susidvejinimo jaus- 
mo, kuris paprastai lydėdavo stumtelėjimą. Jokio galvos skausmo. 

Jis sukoncentravo visą savo valią įteigti Olbraitui, jog nėra nieko 
protingiau, kaip įsipilti į vandenį rašalo, ir gavo visiškai protingą at- 
sakymą: tu kvailas. Nepaisant skausmo, kuris jį kankindavo, mintis, 
j0g prarado įtaigos sugebėjimą, kėlė Endžiui nerimą. 

- Kam slepiat savo sugebėjimus? - klausė jo Pinčas. Jis prisidegė 
“Chesterfield cigaretę ir šyptelėjo. - Nesuprantu jūsų, Endi. Kas 
jums iš to? 

- Kartoju dešimtą kartą, - atkirto Endis, - aš nieko neslepiu. Aš 
stengiausi iš visų jėgų. Stumtelėjau, kiek galėjau. Ir nieko... - jam no- 
rėjosi tabletės, buvo prislėgtas ir susinervinęs. Visos spalvos buvo 
per ryškios, šviesa - per stipri, o balsai - kurtinantys. Išsigelbėjimas - 
tabletės. Po tablečių jo bejėgiškas įniršis dėl to, kas atsitiko, Čarlės il- 
gesys ir baimė dėl jos - viskas pasitraukdavo, darydavosi pakenčiama. 

- Bijau, kad negaliu patikėti jumis, - pasakė Pinčas ir šyptelėjo. - 
Pagalvokite, Endi. Juk niekas neprašo, kad verstumėt ką nors šokti į 
prarają ar paleisti kulką į kaktą. Tikriausiai ne taip jau trokštate pasi- 
vaikščioti. 

Jis atsistojo, tarsi norėtų išeiti. 

- Klausykit, - ištarė Endis, nepajėgdamas nuslėpti nevilties balse, 
- norėčiau vienos tabletės. | 

- Tikrai? - paklausė Pinčas. - Jums gali būti įdomu - aš sumažinau 
jūsų dozę... o jei tai torazinas dėl visko kaltas? - jis visas švytėjo. - 
Na, o jei jūsų sugebėjimai staiga grįžtų... 

- Supraskit, sutrukdė dvi aplinkybės, - pradėjo Endis. - Pirma, 
vaikinas nervinosi, kažko tikėjosi. Antra, jo intelektas ne per didžiau- 
sias. Senius 1r silpnesnio intelekto Žmones sunkiau paveikti. Protingi 
žmonės - visai kas kita. 

- Jūs rimtai? - paklausė Pinčas. 

- Taip. 

- Tai kodėl jums neprivertus manęs atnešti tabletės tučtuojau? 
Mano intelekto rodiklis - šimtas penkiasdešimt penki. 

Endis pabandė... veltui. 

Pagaliau jam buvo leista pasivaikščioti, buvo vėl padidinta dozė, 
prieš tai darkart įsitikinus, jog jis neišsidirbinėja, o priešingai, nesėk- 
mingai bando stumtelėti. Kad ir kaip ten būtų, Endžiui 17 daktarui 
Pinčui kilo įtarimas, jog jis tiesiog išbarstė savo galią bėgdamas su 
Čarle Niujorke, Olbanyje, Hastings Glene. Abiem kilo ir kitas įtari- 
mas - galbūt tai psichologinis barjeras. Endis buvo linkęs manyti, 

kad jeigu jis dar visai neprarado savo talento, įsijungė paprastas ap- 
sauginis mechanizmas: jo smegenys atsisako daryti tai, kas gali jį 
pražudyti. Jis dar nepamiršo apmirusių taškų ant skruosto ir kaklo, 
krauju pasruvusios akies. 

Bet kuriuo atveju rezultatas tas pats - šnipštas. Supratęs, kad at- 
radėjo, pirmą kartą gavusio nenuginčijamus įtaigos galios laboratori- 
nius įrodymus, šlovė slysta, Pinčas vis rečiau beužsukdavo pas savo 
globotinį. | 

Testai tęsėsi visą gegužę ir birželį; iš pradžių su savanoriais, vė- 
liau su nieko neįtariančiais bandymų “triušiais". Pinčas pripažino, 
kad tai ne visai etiška, bet juk ir pirmieji LSD bandymai ne visad bu- 
vo etiški. Matyt, sulyginęs savo galvoje šiuos du blogius, Pinčas ra- 
mino savo sąžinę. Pagaliau tai nesvarbu, mąstė Endis, juk aš nesuge- 
bu nieko pastūmėti. 

Prieš mėnesį, tuoj po liepos ketvirtosios, jie pradėjo bandyti jo ga- 
lią gyvūnams. Endis ginčijosi, jog pastūmėti gyvūną dar sunkiau ne- 
gu silpnaprotį, bet Pinčo ir jo komandos neįtikino: jiems reikėjo tą 
pagrįsti moksliškai. Taigi kartą per savaitę jis sėdėjo kabinete su šu- 
nimi, kate ar beždžione ir jautėsi kaip absurdo teatro personažas. Jis 
prisiminė nedrąsius tarnautojus, kuriuos stumtelėdavo pasitikėti savi- 
mi. Dar anksčiau, Portsityje, Pensilvanijos valstijoje, jis organizavo 
norinčių suliesėti programą. Užsiėmimus dažniausiai lankė vienišos 
namų šeimininkės, turėjusios silpnybę pyragaičiams, pepsikolai, įvai- 
riems sumuštiniams - kad tik kas nors skanaus tarp duonos riekelių. 
Tai šiek tiek užpildydavo jų gyvenimą. Dauguma jų jau pačios buvo 
pasiryžusios numesti svorį, todėl pastūmėti nebuvo sunku. Ir dar gal- 
vojo apie tai, kas atsitiko tiems dviems Kontoros smogikams, pagro- 
busiems Čarlę. 

Dabar jis nesugebėtų padaryti nieko panašaus. Jau net sunku bu- 
vo prisiminti, ką jis tuomet jautė. O dabar sėdėjo su šunimis, kurie 
laižė jam ranką, murkė katės, o beždžionės susirūpinusios kasė savo 
užpakalius, kartais išsiviepdavo į apokaliptinę šypseną, taip prime- 
nančią Pinčo, - žodžiu, visi gyvūnai elgėsi kaip jiems pridera. Po to 
jį vėl nuvesdavo į butą be durų rankenų, kur baltoje lėkštelėje ant vir- 
tuvėlės stalo gulėjo mėlyna tabletė, ir po truputį Endžio nervai ir 
įtampa atslūgdavo. Jis vėl pasijausdavo gerai. Ir sėsdavo žiūrėti fil- 
mų - ką nors su Klintu Ystvudu, jei surasdavo, ar tiesiog “AG klu- 
bą“. Tada jis pamiršdavo netekęs savo talento ir tapęs nereikalingu 
asmeniu. 

Tą popietę, kai prasidėjo audra, jis žiūrėjo “AG klubą". Kažkokia 
moteris su kuodu, primenančiu širšių lizdą, pasakojo miniai, kaip 
Dievo galia išgydė jai inkstų uždegimą: Endį ji sužavėjo. Jos plaukai 
studijos šviesose blizgėjo tarsi poliruota stalo koja. Atrodė, lyg iš 
1963-ųjų metų. Tai buvo viena iš tų žavių būtybių, kuriomis, kartu 
su plėšriais pinigų kaulintojais Dievo vardu, “AG klubas" linksmino 
savo žiūrovus. Endis apstulbęs klausėsi tų žmonių griežtais veidais 
bei prabangiais kostiumais ir galvojo apie tai, kaip Kristus išgujo pre- 
keivius iš šventyklos. O šiaip visi “AG klube“ atrodė tarytum nusi- 
leidę iš šešiasdešimt trečiųjų. 

Moteris baigė. Prieš tai kažkoks aktorius, buvęs populiarus 6-ame 
dešimtmetyje, paporino, kaip Aukščiausiasis jį išgelbėjo nuo degtinės 
butelio. Dabar moteriškė su kuodu ėmė raudoti, o aktorius ją ramino. 
Ekrane pasirodė pabaigos vinjetė, studijos gilumoje ėmė niūniuoti 
“AG"* choras. Endis sukrutėjo krėsle. Jau laikas tabletei. 

Kažkaip blankiai jis suvokė, kad ne vien vaistai kalti dėl pokyčių 
per paskutinius penkis mėnesius, dėl pokyčių, iš kurių tik staigus nu- 
tukimas buvo pastebimas iš išorės. Atskyrimas nuo Čarlės tarsi išmu- 
šė pagrindą iš po kojų. Be Čarlės - o ji neabejotinai buvo kažkur ne- 
toliese, nors tai beveik tas pat, kas Mėnulyje, - nebuvo dėl ko steng- 
tis. 

Pagaliau tas nesibaigiantis bėgimas sukėlė kažkokią šoko būseną. 
Jis gyveno tarytum ant adatų taip ilgai, jog viskam pasibaigus orga- 
nizmas natūraliai reagavo visiška apatija. Tiesą sakant, jis net manė, 
Jog tai psichinis išsekimas. Ir netgi nuogąstavo, ar Čarlė jį dabar pa- 
žintų. 

Endis niekada nesistengė apgauti Pinčo ar sukčiauti testų metu. 
Jis net nepagalvojo, kad kažkaip galėtų susigrąžinti Čarlę, nepajudi- 
no nė pirštelio. Lengviausia buvo pildyti jų norus. Jis liko apatiškas. 
Jis rėkė iš įniršio Grenterio prieangyje sūpuodamas savo dukrą su 
styrančia kakle adata. Įtūžio neliko. Jis buvo visiškai išsekęs. 

Taip jautėsi Endis Makgis, kai sėdo žiūrėti televizoriaus rugpjū- 
čio devynioliktąją, o lauke kaupėsi audra. “AG"' vedėjas pristatė trio, 
dainuojantį religines giesmes. Tas pradėjo giedoti, ir staiga šviesos 
užgeso. 

Išsijungė ir televizorius. Endis nejudėdamas sėdėjo krėsle, dar ne 
visai suvokdamas, kas atsitiko. Kai protas pagaliau aprėpė begalinę 

tamsą, šviesa vėl užsidegė. Ekrane vėl išdygo trio: “Man skambino 
iš dangaus, kalbėjau su Jėzum". Endis jau spėjo su palengvėjimu at- 
sidusti, ir šviesa dingo antrą kartą. 

Jis sėdėjo įsikibęs į krėslo ranktūrius, lyg pasileidęs nuskristų. Ir 
desperatiškai spoksojo į švytintį televizoriaus ekraną, nors buvo aiš- 
ku, jog tas vėl išsijungė, ir jis regi tik tai, ką nori matyti... 

Po sekundės ar dviejų vėl įsijungs, ramino jis save. Kur nors yra 
atsarginis generatorius. Tokioje įstaigoje tai savaime suprantama. 

Endis išsigando. Staiga jį užplūdo nuotykių istorijos iš vaikystės. 
Ten dažnai pasitaikydavo atsitikimų kokiame nors urve: staiga dings- 
ta šviesa, užpučiama žvakė... Autorius mėgdavo aprašyti tamsą kaip 
“paslaptingą", “neapsakomą" ar “akliną"'. Kartais rasdavai išbandytą 
ir atsibodusį “tamsu, nors į akį durk", sakykim: “Tomą ir jo draugus 
užklupo tokia tamsa, nors į akį durk"'. Devynmečiui Endžiui Makgiui 
tai nedarė įspūdžio. Jis tik ir troško atsidurti tokioje tamsoje “nors į 
akį durk“, lįsdavo į spintą, užkišdavo paklode durų plyšį. Buvo tam- 
su, bet tik tamsu. 

Dabar buvo aišku, jog jis klydo; tai ne vienintelis dalykas, dėl ku- 
rio jis klydo vaikas būdamas, gal tik paskutinis, kurį jis suprato. Bet 
jis tuoj pat pamiršo savo atradimą, nes tamsa nebuvo tik “tamsi"'. Dar 
niekad gyvenime jis nebuvo tokioj tamsoj. Jei ne sėdynė po užpaka- 
liu ir krėslo ranktūriai, atrodytų, jog jį tarp žvaigždžių neša paslaptin- 
ga srovė. Jis pakėlė ranką ir pamojavo prieš akis. Ir nors jautė delną 
prie nosies, nieko neįžiūrėjo. 

Vėl įsikibo į krėslo ranktūrius. Širdis ėmė neramiai daužytis krū- 
tinėje. Kažkas kimiai suriko: “Riči! Po velnių, kur tu?" Endis susigū- 
žė krėsle, lyg kas būtų pagrasinęs. Apsilaižė lūpas. 

Tuoj vėl atsiras, po sekundės ar dviejų, raminosi jis, bet kažkuri 
smegenų dalis nepasitenkino tokiu neapibrėžtu pažadu: kiek trunka 
viena ar dvi sekundės, minutės visiškoje tamsoje? Kaip suvokti laiką 
visiškojė tamsoje? 

Lauke, už jo “apartamentų" durų, kažkas nukrito ir suriko iš 
skausmo ir nuostabos. Endis vėl susigūžė ir sudejavo. Jau negerai. 

Na, jei užtruks ilgiau nei kelias minutes sutaisyti tai, - pašalinti 
gedimus ar panašiai, - jie ateis ir išleis mane. Turėtų. 

Tai atrodė visai logiška, todėl jis truputį atsipalaidavo. Pagaliau 
juk tai tik tamsa, tik tiek - šviesos nebuvimas. Juk aplink nėra jokių 
monstrų ar dar ko nors. 

Norėjosi gerti. Kažin ar išdrįstų atsikelti ir atsinešti iš šaldytuvo 
imbierinio alaus butelį? Nusprendė, kad jei bus atsargus, turėtų pa- 
vykti. Jis atsistojo, žengė du netvirtus žingsnius į priekį ir nusibroz- 
dino šlaunį į kavos staliuko kampą. Jis pasilenkė, apgraibom apėjo jį, 
o akys ėmė ašaroti nuo skausmo. 

Viskas kaip vaikystėje. Jie žaisdavo “neregį'" (tikriausiai visi vai- 
kai žaidžia). Turėdavai pereiti į kitą namo galą su raiščiu ant akių. O 
visiems kitiems būdavo iš ko pasijuokti, kai nuvirsdavai užkliuvęs už 
pagalvėlės ar laiptelių tarp valgomojo ir virtuvės. Tai buvo skaus- 
minga pamoka, kaip menkai prisimeni savo, rodos, eilinio namo išp- 
lanavimą ir pasitiki labiau akimis negu atmintimi. Tada pagalvoda- 
vai: kaipgi reikėtų gyventi aklam? 

“Viskas bus gerai, - galvojo Endis. - Viskas bus gerai, jei eisi lė- 
tai ir atsargiai". 

Jis apėjo kavos stalelį ir iš lėto, atkišęs į priekį rankas, nusvirdu- 
liavo per svetainę. Juokinga, bet tuščia erdvė tamsoje gąsdina. Tik- 
riausiai tuoj užsižiebs šviesos, ir aš galėsiu pasijuokti iš savęs. Tie- 
si0g gerai pasi... 

- Oi! , 

Jo ištiesti pirštai skaudžiai bakstelėjo į sieną. Kažkas nuknto - tik- 
riausiai Veto stiliaus paveikslas su klėtimi ir laukais, kabojęs netoli 
virtuvės durų. Jis prašvilpė pro jį lyg grėsmingi kardo ašmenys ir 
trenkėsi į grindis neįtikėtinai garsiai. 

Endis nutirpo gniauždamas skaudančius pirštus, perštėjo Žaizda 
ant kojos. Baimė užėmė kvapą. 

- Ei! - suriko jis. - Ei, vyrukai, nepamirškit manęs! 

Jis laukė ištempęs ausis. Jokio atsakymo. Girdėjosi balsai ir 
triukšmas, tik kažkur toliau. J ei jie dar nutols, Endis liks kurtinančio- 
j€ tyloje. 

“Visi mane pamiršo“, - pagalvojo jis, ir siaubas dar sustiprėjo. 

Širdis daužėsi. Kakta ir rankos sudrėko nuo šalto prakaito, jis pri- 
siminė, kaip kartą Tešmoro tvenkinyje nuplaukė per toli, pavargo, 
ėmė blaškytis ir rėkti išsigandęs, kad nuskęs... bet pabandė atsistoti - 
gylis tik iki krūtinės. O kur dabar dugnas? Jis apsilaižė išdžiūvusias 
lūpas, liežuvis taip pat buvo sausas. 

- Ei! - suriko jis iš visų plaučių, o siaubo gaida balse jį dar labiau 
gąsdino. Reikia susitvardyti. Iki visiškos panikos liko gal žingsnis, 

ko jis čia blaškosi ir klykia visa gerkle. Ir tik dėl perdegusio saugik- 
lio. 

Po galais, ir reikėjo gi tam atsitikti, kai man pats laikas išgerti tab- 
letę. Tada - jokių problemų. Tada man bus gerai. Dievas mato, ma- 
no galva lyg stiklo šukių pripilta... 0 

Stovėjo giliai alsuodamas. Siekė virtuvės durų, nepataikė ir rėžė- 
si į sieną. Dabar Endis galutinai pasimetė ir net neįstengė prisiminti, 
ar tas kvailas paveikslas kabėjo dešinėje, ar kairėje pusėje. Geriau jau 
būtų likęs krėsle. 

- Nurimk, - murmėjo garsiai. - Nusiramink. 

Tai nebuvo paprastas siaubas, suvokė jis. Prisidėjo tabletės, prie 
kurių jis priprato. Nebūtų baisu, jei prieš tai būtų išgėręs vieną. 

- Nusiramink, - pakartojo jis. 

Imbierinis alus. Jis ėjo imbierinio alaus ir trūks plyš turi jo gauti. 
Reikia susikoncentruoti kam nors, - tai viskas, ką jis suprato, - kad ir 
imbieriniam alui. 

Jis pajudėjo į kairę ir užvirto ant nukritusio paveikslo. Spėjo tik 
surikti ir sumostaguoti rankomis. Ir vėl trenkėsi galva. 

Dabar jis ne juokais bijojo. Padėkit man. Kas nors padėkit, atneš- 
kit žvakę, dėl Dievo meilės, ką nors, aš bijau... 

Ir pravirko. Pirštais pajuto tirštą skystį - kraują - tekant iš smilki- 
nio. 

- Kur jūs, žmonės?! - suriko jis. Niekas neatsakė. Jis išgirdo - ar 
pasirodė, kad išgirdo, - šūksnį tolumoje, paskui viskas nutilo. Pirštais 
Endis apčiuopė paveikslą, už kurio užkliuvo, ir įsiutęs sviedė jį per 
kambarį. Tas užkliudė galą stalo netoli sofos, ir dabar nuvirto niekam 
nereikalinga lempa, stovėjusi ten. Dusliai pokštelėjo elektros lempu- 
tė, Endis suriko. Skaudėjo galvą. Kraujas srovele tekėjo skruostu. 

Dusdamas ėmė slinkti palei sieną, prisilaikydamas ranka. Kai jo 
tvirtumo neliko nė lašo, susigūžė, lyg laukdamas ko iššliaužiant iš 
tamsos ir puolant jį. Iš lūpų išsprūdo tylus “achchch". Valandėlei su- 
grįžo vaikystė, ir jis, rodos, girdėjo besirenkančių aplink trolių šnabž- 
desį. 

- Tik iki virtuvės durų, velniai griebtų, - įtūžęs murmėjo jis. - Tik 
tiek. 

Šiaip taip pasiekė jas. Šaldytuvas dešinėje. Jis ėmė šliaužti į tą pu- 
sę tankiai alsuodamas, rankos šalo ant linoleumo. 

Viršujė, kitame aukšte, kažkas siaubingai žvangėdamas nulėkė že- 
mėn. Endis pašoko ant kelių. Nervai neišlaikė. Jis ėmė klykti: “Gel- 
bėkit! Gelbėkit! Gelbėkit!"', kol nebegalėjo ištarti nė žodžio. Kiek lai- 
ko jis ten rėkė tamsioje virtuvėje, visiškai nenumanė. 

Pagaliau liovėsi ir pabandė susiimti. Rankos bejėgiškai drebėjo. 
Galvą skaudėjo nuo sutrenkimo, bet, atrodo, kraujas jau nebėgo. Tai 
paguodė. Gerklė degė ir perštėjo nuo rėkimo, jis vėl prisiminė alų. 
Pajudėjo dar truputį ir be didelių nuotykių rado šaldytuvą. Atidarė jį 
(juokinga, bet tikėjosi, jog jo vidų užlies balta šviesa) ir ilgai knisosi 
šaltoje tamsioje dėžėje, kol rado skardinę su žiedeliu viršuje. Endis 
užtrenkė dureles ir atsirėmė į jas. Atsidarė skardinę ir vienu mauku 
pusę ištuštino. Gerklė palaimino jį už tai. 

Staiga į galvą šovė mintis, jis nutirpo. 

“Dega, - apsimestinai ramiai pagalvojo jis. - Todėl niekas ir nea- 
teina tavęs išleisti. Jie evakuojasi. O tu... tu aukojamas". 

Šita mintis jį pribaigė. Endis tiesiog atsilošė į šaldytuvo duris ir 
išsišiepė. Jį apleido jėgos. Sekundę net jautė dūmų kvapą, visa api- 
mantį karštį. Skardinė išslydo iš rankos, skystis tėškėsi ant grindų, 
apliedamas kelnes. 

Endis sėdėjo baloje ir dejavo. 

Vėliau Džonas Reinberdas priėjo išvadą, jog kažin ar buvo gali- 
ma suplanuoti geriau, nei atsitiko... nors, jei tie aukščiausios klasės 
psichologai turėtų bent kruopelę košės smėgeninėse, jie turėjo tą nu- 
matyti. O dabar viską nulėmė tik laimingas atsitiktinumas - dingo 
šviesa, ir tai jam leido pagaliau atlupti kraštėlį psichologinio šarvo, 
kuriuo apsiginklavo Čarlė Makgi. Tai tik laimė ir nepranokstama jo 
intuicija. | ; 

Džonas atėjo pas Čarlę pusę keturių, audra tik buvo prasidėjusi. 
Jis stūmė vežimėlį, kaip kad daro viešbučių ir viešbutukų valytojai. 
Ant jo gulėjo švarūs skudurai ir kempinės, politūra baldams blizgin- 
ti, šampūnas kilimų dėmėms valyti. Taip pat kibiras ir šluota. Vieno- 
je pusėje buvo įtaisytas dulkių siurblys. 

Čarlė sėdėjo ant grindų priešais sofą, apsivilkusi tik žydrą triko. 
Kojos - lotoso pozoje. Ji dažnai taip sėdėdavo. Pašalinis palaikytų tai 
narkotiniu transu, tik ne Reinberdas. Mergaitei, tiesa, duodavo šiek 

tiek vaistų, bet dozė buvo kone simboliška. Visi psichologai nusivy- 
lę patvirtino: jos žodžiai, jog ji daugiau niekada neuždeginės ugnies, 
nebuvo tušti. Narkotikai buvo skirti tam, kad ji nesukeltų gaisro, no- 
rėdama pabėgti, bet, atrodo, jog ji neketina tą daryti... 17 išvis ar ką 
nors ketina. 

- Sveika, pupa, - pasakė Reinberdas ir atkabino siurblį. 

Mergaitė žvilgtelėjo, bet neatsakė. Jis įjungė siurblį, tada ji grakš- 
čiai pakilo ir nuėjo į vonią. Uždarė duris. 

Reinberdas ėmėsi siurbti kilimą. Galvoje jokio plano. Reikėjo 
gaudyti mažiausius ženklus, užuominas ir kabintis už jų. Jo susiŽavė- 
jimas mergaite nesumažėjo. O jos tėvas pamažu virsta riebiu, kylan- 

čiu pudingu; psichologų terminais, tai “depresija", “asmenybės žlu- 
gimas“, “protinis sąstingis“ ar “realybės jausmo praradimas“ - kitaip 
sakant, palūžo, ir jį galima išmesti iš žaidimo. O mergaitė - ne. Ji ųž- 
sisklendė. Būdamas su Čarle, Reinberdas vėl jautėsi tikras indėnas. 

Jis išsiurbė kambarį ir laukė - galgi pasirodys. Pastebėjo, jog Čar- 
lė dažniau ėmė išeidinėti iš vonios. Iš pradžių ji užsidarydavo ten, iki 
jis pasišalindavo. Dabar kartais ji išeidavo ir stebėdavo jį. Gal ir šį- 
kart. O gal ir ne. Jis palauks. Ir gaudys menkiausią ženklą. 

Čarlė sėdėjo vonioje užsidariusi duris. Ji užsirakintų, jei galėtų. 
Prieš ateinant valytojui, ji darė paprastučius pratimus, kuriuos rado 
knygoje. Valytojas atėjo čia sutvarkyti. Kokia šalta šita sėdynė. Ir 
liuminescencinių lempų šviesa, atsispindinti veidrodyje, viską aplink 
paryškina ir šaldo. 

Iš pradžių kartu gyveno “kompanionė", kokių keturiasdešimt pen- 
kerių metų moteris. Ji turėjo pakeisti mamą, bet jos žaliose akyse 
kažkas blyksėjo. Tarsi ledukai. Kontora užmušė mano mamą, o da- 
bar nori pakišti tą “kompanionę"". Čarlė pareiškė, jog jai nieko nerei- 
kia. Tai sukėlė šypsenas. Tada Čarlė nustojo kalbėti ir nepratarė nė 
žodžio tol, kol ta moteris su savo žaliomis akimis neišsinešdino. Ji 
sutarė su Hoksteteriu, jog atsakinės į jo klausimus, jei bus palikta 
viena. Čarlė norėjo gyventi su tėvu, o jei ne, tai nereikia nieko. 

Visi tie penki mėnesiai (jai buvo pasakyta, kad penki; pati ji pra- 
rado laiko nuovoką) buvo kaip sapnas. Visos dienos slinko vienodos, 
veidai pasirodydavo 1r dingdavo - visi vienodi kaip balionai, valgis 

atrodė be skonio. Kartais ji ir pati sau atrodė kaip balionas. Rodės, 
kad skrenda. Tik kažkur širdies kertelėje krebždėjo įsitikinimas: taip 
man ir reikia. Aš žmogžudė. Aš padariau didžiausią nuodėmę ir da- 
bar būsiu nutrenkta į pragarą. 

Ji mąstė apie tai naktimis, kai silpna šviesa užliedavo miegamąjį 
ir viskas atrodė kaip sapne. Bėgo vyrai su ugnies aureolėmis virš gal- 
vų. Sproginėjo mašinos. Ugnies apimti viščiukai. Ir degėsių kvapas, 
kuris visada primindavo svylančio meškiuko kvapą. 

(ir jai tas patiko) 

Taigi štai kur visa bėda. Kuo toliau, tuo labiau jai tas patiko; kuo 
toliau, tuo labiau ji jautė savo galią, tą neišsenkantį šaltinį, kuris tvi- 
no ir tvino. Tai kaip apversta piramidė, stovinti ant viršūnės - kuo 
daugiau darai, tuo sunkiau sustoti. Skausmingai sunku sustoti... 

(net kvapą gniauždavo) 

ir todėl ji sustos dabar. Ji mirs čia, bet neuždeginės. Galbūt jai net 
norėjosi mirti. Numirti sapne visai nebaisu. 

Jos sąmonėje įstrigo tik du žmonės - Hoksteteris ir tas valytojas, 
kuris ateina tvarkyti kambarių kiekvieną dieną. Kartą Čarlė net klau- 
sė jo, kodėl jis ateina kasdien, - juk ji tvarkinga. 

Džonas - toks jo vardas - išsitraukė iš užpakalinės kišenės seną 
aptrintą užrašų knygutę ir pigų tušinuką iš kišenėlės ant krūtinės. 
Garsiai pasakė: “Toks darbas, pupa“. O ant popieriaus parašė: “Kad 
jie visi - šūdo krūva, ko gi dar?“ 

Ji vos nesukikeno, bet laiku prisiminė žmones su ugnies karūno- 
mis, degančio Žmogaus mėsos kvapą, tokį panašų į svylančio meš- 
kiuko. Juoktis pavojinga. Ji apsimetė, jog nematė raštelio ar nesup- 
rato j0. Valytojo veidas buvo kažkas baisaus. Su raiščiu. Jai buvo 
gaila jo ir kartą vos nepaklausė, kas jam atsitiko, - avarija ar dar kas, 
- bet tai dar pavojingiau, negu juoktis iš raštelio. Nežinojo, kodėl tą 
tiesiog jautė kiekviena savo ląstele. 

„Jis buvo baisus pažiūrėti, bet gana malonus. O veidas nebuvo bai- 
sesnis negu mažojo Čako Eberharto Harisone. Čako mama kepė bul- 
ves, o trimetis Čakas užsivertė ant savęs visą keptuvę karštų riebalų 
1r vos nenumirė. Po to kiti vaikai jį iki ašarų pravardžiavo Čaku 
Hamburgeriu ar Čaku Frankenšteinu. Tai buvo bjauru. Kiti vaikai, 
atrodo, nesuprato, kad toks dalykas gali atsitikti kiekvienam. Juk kai 
tau treji metukai, to protelio nedaug. 

Džono veidas buvo visiškai sujauktas, bet tai jos negąsdino. Čar- 
lė bijojo Hoksteterio veido, nors jis, išskyrus akis, niekuo nesiskyrė 
nuo kitų. Jo akys buvo dar baisesnės negu tos “kompanionės". Jos 
buvo spaudimo įrankis. Hoksteteris įkalbinėjo Čarlę ką nors padegti. 
Tiesiog prikibo it vantos lapas. Atvesdavo ją į kabinetą, kur kartais 
gulėjo suglamžyti laikraščiai, stovėjo indeliai su degalais ar dar kas 
nors panašaus. Klausinėjo apie šį bei tą, gerinosi, o viskas baigdavo- 
si tuo pačiu: Čarle, padek tai. 

Hoksteteris ją gąsdino. Ji jautė, kad jis turi visokių... visokių 

(gudrybių) 

kuriomis gali priversti ją uždegti ką nors. Bet ji nenusileis. Tik 
baimė šnibždėjo, jog kada nors taip atsitiks. Hoksteteris sugalvos ką 
nors. Kartą ji susapnavo, jog uždegė Hoksteterį, ir pabudo rankomis 
užsispaudusi burną, kad nesuriktų. 

Vieną dieną, norėdama atitolinti neišvengiamą prašymą, ji paklau- 
sė, kada galės pamatyti tėvą. Šis klausimas seniai kirbėjo jos galvo- 
je, bet ji neklausė, nes iš anksto žinojo atsakymą. Bet tądien ji buvo 
labai pavargusi bei prislėgta, ir jis tiesiog išsprūdo. 

- Čarle, juk tu žinai atsakymą, - sumurkė Hoksteteris. Jis parodė į 
stalą kambariuke. Ten, ant metalinio padėklo, gulėjo krūvelė medžio 
drožlių. - Jei uždegsi tai, aš tučtuojau nuvesiu tave pas tėvą. Pamaty- 
Si jį po poros minučių, - Hoksteterio žvilgsnis buvo šaltas, veriantis, 
o burna viepėsi į bičiulišką šypseną. - Na kaip? 

- Duokit degtukus, - pasakė Čarlė, jausdama besikaupiančias aša- 
ras. - Uždegsiu. 

- Tu gali uždegti tik pagalvojus: apie tai. Juk Žinai. 

- Ne. Negaliu. Jei ir galėčiau - nedegčiau. Negalima. 

Hoksteteris nusivylė, šypsena dingo. 

- Čarle, kodėl save kankini? Ar nenori pamatyti savo tėčio? O jis 
nori. Jis prašė perduoti, jog tai nieko bloga. 

Ji pratrūko, verkė ilgai, pasikūkčiodama; juk ji nori pamatyti tėtį, 
kiekvieną minutę apie jį tik ir tegalvoja, ilgisi jo, svajoja atsidurti jo 
saugiame glėbyje. Hoksteteris žiūrėjo į ją, 17 veide nebuvo nei šilu- 
mos, nei simpatijos, nei gailesčio. Buvo kas kita - išskaičiavimas. 
Kaip ji jo nekentė! 

Tai buvo prieš tris savaites. Nuo tada ji užsispyrusi tylėjo apie no- 
rą susitikti su tėvu, nors Hoksteteris suko tą pačią plokštelę: jos tėvas 


215 


nuliūdęs, jis leidžia jai uždeginėti ugnį, o blogiausia, jos tėvas esą sa- 
kęs Hoksteteriui, jog ji tikriausiai jo jau nemyli... 

Ji žiūrėjo į savo išblyškusį veiduką vonios veidrodyje ir klausėsi 
vienodo Džono dulkių siurblio burzgimo. Kai jis pabaigs siurbti, pa- 
keis patalynę. Tada valys dulkes. Paskui išeis. Geriau, kad neišeitų, 
- taip norėjosi išgirsti jo balsą! 

Iš pradžių ji eidavo į vonią ir tūnodavo ten, kol valytojas išeida- 
vo. Kartą jis išjungė siurblį, pabeldė į vonios duris ir susirūpinęs pak- 
lausė: 

- Pupa? Kaip tu ten? Gal tau bloga, a? 

Jo balse buvo tiek švelnumo, paprasto, nedirbtinio, nuo kurio čia 
ji jau buvo atpratusi, kad tik didelėmis pastangomis ištarė ramiai ir 
abejingai, nors ašaros gniaužė gerklę: 

- Ne... viskas gerai. 

Čarlė tikėjosi, kad jis pabandys prisigerinti jai, lįsti į jos širdį kaip 
kiti, 0 jis tiesiog nuėjo ir vėl įjungė dulkių siurblį. Ji netgi šiek tiek 
nusivylė. 

Kitą kartą ji išėjo iš vonios, o Džonas plovė grindis ir nepakėlęs 
galvos pasakė: | | | 

- Atsargiai, grindys šlapios. Žiūrėk, nepaslysk. 

Tik tiek, bet tai sujaudino ją iki ašarų - tas susirūpinimas, toks pa- 
prastas ir šiurkštokas, buvo nuoširdus. 

Paskutiniuoju metu ji vis dažniau išeidavo iš vonios jo pažiūrėti. 
Pažiūrėti... 17 paklausyti. Kartais jis ko nors klausdavo, bet klausi- 
muose neslypėjo grėsmė. Ir visgi dažniausiai ji neatsakinėdavo - 
principas yra principas. Tai Džono neglumino. Jis kalbėdavo sau to- 
liau. Jis kalbėjo apie pasisekimus ridenant rutulį, apie savo šunį, apie 
sugedusį televizorių, kurio dar porą savaičių negalės pataisyti, nes 
mažiausias vamzdelis kainuoja milžiniškus pinigus. 

Jis tikriausiai labai vienišas. Su tokiu veidu, ko gero, ir žmonos 
neturi. Čarlei patiko jo klausytis - tai buvo lyg slaptas tunelis į pasau- 
lį. Jo žemas melodingas balsas ramino. Jokios griežtos ar įsakmios 
gaidelės, tai ne Hoksteteris. Nenori - neatsakyk. | 

Ji pakilo nuo sėdynės, priėjo prie durų... ir dingo šviesa. Stovėjo 
susirūpinusi, viena ranka ant rankenos, galva palenkta į šoną. Pir- 
miausia pagalvojo, kad tai kokia nors gudrybė. Siurblys nutilo ir tuoj 
pasigirdo Džono balsas: 

- Kas per velniava? 

Šviesa užsidegė. Čarlė nejudėjo iš vietos. Vėl įsijungė siurblys. 
Pasigirdo artėjantys Žingsniai ir klausimas: 

- Ar pas tave irgi užgeso šviesa? 

- Taip. 

- Audra, matyt. 

- Kokia audra? 

- Buvo panašu į tai, kai ėjau čia. Tokie didžiuliai juodi audros de- 
besys. 

Buvo panašu į audrą. Ten, lauke. Jai taip norėjosi išeiti ir pama- 
tyti debesis. Įkvėpti oro, kuris kažkoks nepaprastas prieš vasaros aud- 
rą. Kvepėjo lietumi, drėgme. Viskas atrodė ta... 

Šviesa vėl užgeso. 

Siurblys nutilo. Buvo visiškai tamsu. Visas jos ryšys su pasauliu 
baigėsi ranka ant poliruotos chromo rankenos. Ji susimąsčiusi liežu- 
vio galiuku braukė per viršutinę lūpą. 

- Pupa? 

Ji neatsakė. Apgaulė? Audra, sakė jis. Ji tikėjo tuo. Ji tikėjo Džo- 
nu. Nuostabu, neįsivaizduojama - ji dar galėjo kuo nors tikėti po to, 
kas atsitiko. 

- Pupa?! - šįkart jo balse nuskambėjo... baimė. 

Lyg jos pačios tamsos baimė, kuri tik pradėjo sėlinti į jos širdį, 
dvigubu stiprumu pasireiškė jam. 

- Kas atsitiko, Džonai? - ji atidarė duris ir ištiesė prieš save ran- 
kas. Dar nesiryžo žengti, bijodama užkliūti už dulkių siurblio. 

- Kas atsitiko? - jo balse jau girdėjosi panika. Ji pasijuto nejau- 
kiai. - Kur šviesa? 

- Užgeso, - paaiškino ji. - Sakei... audra... 

- Aš negaliu pakęsti tamsos, - nervinosi jis. Tai buvo ir siaubas, 
ir naivus bandymas pasiteisinti. - Tu nesuprasi. Aš negaliu... Man 
reikia išeiti... - ji išgirdo, kaip jis puolė išėjimo link ir staiga - garsus 
žvangesys, Džonas užgriuvo ant kažko, tikriausiai ant kavos staliuko. 
Jis liūdnai suriko, Čarlė išsigando. 

- Džonai! Džonai! Neužsigavai? 

- Man reikia išeiti! - suriko jis. - Pasakyk jiems, kad mane iš- 
leistų! 

- Kas tau? 

Atsakymo nebuvo gana ilgai. Paskui ji išgirdo užslopintą garsą ir 
suprato, jog Džonas verkia. 

- Padėk man! 

Čarlė neryžtingai stovėjo vonios tarpduryje. Jos įtarimas užleido 
vietą užuojautai, bet nevisiškai - kažkas vis dar ją sulaikė. 

- Padėkit, na, padėkit kas nors, - ištarė jis taip tyliai, lyg nesitikė- 
tų būti išgirstas. Tai viską nulėmė. Lėtai, ištiesusi į priekį rankas, 
Čarlė ėmė judėti Reinberdo link. 


Reinberdas, išgirdęs jos Žingsnius, negalėjo sulaikyti šypsenos - 
piktdžiugiškos, patenkintos šypsenos, kurią tuoj pridengė delnu - jei 
šviesa užsidegtų. 

- Džonai? 

Tas pasistengė išgauti kančią per šypseną: 

- Atleisk, pupa. Aš tik... ta tamsa. Aš negaliu pakęsti tamsos. Tai 
primena man duobę, kurioje jie mane laikė. 

- Kas laikė? 

- Kongiečiai. 

Ji buvo visai arti. Šypsnys dingo nuo jo veido, jis ėmė įsijausti į 
vaidmenį. Siaubas. Tau baisu, nes kongiečiai įmetė tave į duobę ir 
laikė ten... prieš tai viena jų mina sprogo tiesiog prie tavęs... ir dabar 
tau reikia draugo. 

Iš dalies vaidmuo buvo neišgalvotas. Tereikėjo įtikinti mergaitę, 
j0g jo susijaudinimas, - kad tik nepraleidus laimingo atsitiktinumo, - 
yra siaubinga baimė. Buvo baisu 1š tikro - baisu pradėti. Palyginus su 
tuo, šūvis orazino ampule iš medžio atrodė vaikų žaidimas. Jos intui- 
cija nepaprastai stipri. Nuo įtampos prakaitas sruvo upeliais. 

- Kas tie kongiečiai? - paklausė ji vos ne į ausį. Jos ranka brūkš- 
telėjo jam per veidą, ir jis sugriebė ją. Čarlė aiktelėjo. 

- Ei, nebijok, - sušnibždėjo jis. - Aš tik... 

- Tu... skauda. Nespausk, man skauda. 

Štai! To jis ir siekė. Ji bijojo, bijojo tamsos, bijojo jo... bet kartu 
ir rūpinosi juo. Džonas norėjo, kad mergaitė pajustų jį griebiantis už 
šiaudelio. 

- Atleisk, pupa, - jis atleido gniaužtus, bet nepaleido jos. - Ar tu... 
„gali atsisėsti šalia? 

- Žinoma, - ji be garso atsisėdo, o Džonas kone pašoko iš 
džiaugsmo. Kažkas tolumoje kažką kažkam rėkė. 

- Išleiskite! - tuoj suriko Reinberdas. - Išleiskit! Ei, išleiskit mus! 
Ei, žmonės! 

- Liaukis, - sunerimus ištarė Čarlė. - Juk nieko baisaus 
neatsitiko... juk taip? 

Jo smegenys, ta suderinta mašina, ėmė suktis pašėlusiu greičiu, 
kūrė tris keturis ėjimus į priekį, kad pats liktų saugus ir nesugriautų 
pradėto scenarijaus. Dabar labiausiai jį domino, kiek dar bus tamsu, 
kiek laiko jis dar turi. Stengėsi nekurti didelių planų. Kaltas jau bu- 
vo užkištas už seifo kampelio. Toliau - kaip Dievas duos. 

- Na lyg ir taip, - sutiko jis. - Čia vis ta tamsa. Neturiu net sušikto 
degtuko... oi, pupa, atleisk. Tiesiog išsprūdo. 

- Nieko, - nuramino Čarlė. - Kartais ir mano tėčiui pasitaiko. Kar- 
tą taisė mano vežimėlį garaže ir pataikė plaktuku per pirštą, tai irgi 
taip pasakė kokius šešis kartus. Ir ne tik taip, - dar niekad su Rein- 
berdu ji tiek daug nekalbėjo. - O jie greit ateis ir išleis mus? 

- Negali, kol nesutaisys elektros, - atsakė prislėgtu balsu, nors šir- 
dyje džiūgavo. - Šitos durys, pupa, visos su elektros spynom. Pada- 
ryta taip, kad mirtinai užsitrenktų, jei dingsta elektra. Jie, velniai rau- 
tų... jie laiko tave kalėjime, pupa. Atrodo šaunus butukas, o iš tikro 
kalėjimas. 

- Žinau, - pasakė ji tyliai. Jis vis tebespaudė jai ranką, bet Čarlė, 
rodės, nejuto. - Tik nereikėjo to sakyti. Manau, jie klausosi. 

Jie! Karšta triumfo banga užliejo Reinberdą. Jis ir neprisiminė, 
kada per paskutinį dešimtmetį jautė tokį emocijų antplūdį. Jie! Ji kal- 
ba apie juos! 

Jautė, kaip vis labiau veriasi šarvas, kuriuo apsitaisė Čarlė Mak- 
gi, ir nesąmoningai vėl suspaudė jai ranką. 

- Oi! 

- Atleisk, pupa, - atsiprašė ir atgniaužė delną. - Jau aš tai Žinau, 
kad klauso. Bet tik ne dabar, kai srovės nėra. Viskas, daugiau nega- 
liu... išleiskite! - jis ėmė drebėti. 

- Kas tie kongiečiai? 

- Nežinai?.. Na, aišku, dar per maža. Karas, pupa. Vietnamo ka- 
ras. Kongiečiai buvo blogi. Su tokiom juodom pižamom. Gyveno 
džiunglėse. Juk tu Žinai apie Vietnamo karą, ar ne? 

Ji žinojo... miglotai. 

- Mes buvome žvalgyboje ir užšokome ant pasalos, - pradėjo jis. 
Tai buvo tiesa, bet toliau Džono Reinberdo ir tiesos keliai išsiskyrė. 

Nevertėjo trikdyti mergaitės pasakojimais, kad visi jie buvo prisiš- 
vampę negyvai: eiliniai - kombodžietiškos marichuanos, o leitenan- 
tas iš Vest Pointo, jau ir taip balansavęs ant išprotėjimo ribos, - pe- 
Joto*, kurį be perstojo gromuliavo žvalgyboje. Kartą Reinberdas ma- 
tė, kaip tas leitenantėlis ištuštino automato apkabą į nėščios moters 
pilvą ir iš ten į visas puses išlakstė šešių mėnesių vaisiaus gabalai; 
vėliau leitenantas paaiškino, jog tai “abortas vestpointiškai". Na, o 
grįždami į bazę jie tikrai pateko pasalon, tik ją surengė saviškiai, dar 
geresnės būklės nei jie, nes keturis žvalgus nušlavė nuo žemės pavir- 
šiaus. Neverta, nusprendė Reinberdas, pasakoti Čarlei ir to, jog mi- 
na, sumalusi pusę jo veido, buvo pagaminta Merilende. 

- Išsigelbėjom šešiese. Mes bėgom. Bėgom per džiungles, ir aš 
tikriausiai nubėgau ne į tą pusę. Tą pusę, ne tą... Tokiam beprotiškam 
kare net neaišku, kuri pusė gera, nes nėra fronto linijų. Aš atsiskyriau 
nuo likusių. Dar bandžiau rasti pažįstamus orientyrus, ir staiga - mi- 
nų laukas. Štai kas mano veidui. 

- Man taip gaila, - pasakė Čarlė. 

- Kai atsipeikėjau, buvau jų rankose, - tęsė Reinberdas, vis labiau 
klimpdamas į fantazijos pelkę. Iš tikrųjų sąmonė grįžo Saigono karo 
ligoninėje su lašeline rankoje. - Jie pasakė, kad negydys, kol neatsa- 
kysiu į jų klausimus. 

Dabar atsargiai. Taiklus šūvis, ir partija laimėta. 

Jo tonas pakilo lyg iš pykčio: 

- Klausimai, nuo ryto iki vakaro klausimai. Koks dalių judėji- 
mas... ginkluotė... pėstininkų išsidėstymas... juos domino viskas. Ne- 
davė nė atsikvėpti. Tiesiog kraują siurbė... 

- O tu? - karštai sušuko Čarlė. Jo širdis suspurdėjo iš džiaugsmo. 

- Aš kartojau jiems, kad nieko nežinau, nieko negaliu pasakyti, 
Jog aš - tik eilinis, tik numeris su kuprine ant pečių. Jie netikėjo. O 
veidas... skausmas... ant kelių meldžiau morfijaus... sakė, paskui... 
kai pasakysiu, duos morfijaus. Nuveš į gerą ligoninę... tik pasakyk. 

Dabar jau Čarlė suspaudė jam ranką. Ji prisiminė šaltas pilkas 
Hoksteterio akis, Hoksteterio, kuris rodė jai padėklą su drožlėmis. 
Juk Žinai... uždegsi tai, ir tučtuojau nuvesiu pas tėvą. Galėsi pama- 
tyti jį po poros minučių. Jos širdis palinko prie šito Žmogaus ran- 


* Pejotas - kaktusas (Anhalonium leevinii), augantis Meksikoje. Iš j0 
išskiriamas narkotikas, sukeliantis regėjimo haliucinacijas, - meskalinas. 

duotu veidu, prie šito suaugusiojo, kuris taip bijo tamsos. Kaip ji 
supranta, ką jam teko patirti! Ji žinojo tą skausmą. Ir Čarlė pravirko 
tamsoje dėl jo ir truputį dėl savęs - tai buvo neišverktos pet penkis 
mėnesius ašaros. Jose susimaišė skausmas ir pyktis už Džoną Rein- 
berdą, tėvą, motiną, už save. Ašaros čaižė ir degino. 

Ji verkė tyliai, bet Reinberdo ausys-radarai išgirdo. Jam teko užg- 
niaužti šypseną. Taip, gerai pasidarbuota. Yra paprastos ir sudėtingos 
spynos, bet neatrakinamų - nėra. 

- Jie taip ir nepatikėjo manim. Galiausiai įmetė į rūsį, kur nepa- 
tekdavo nė spindulėlis. Vietos - tik apsisukti, iš sienų kyšojo medžio 
šaknys... kartais matydavau šviesos ruoželį maždaug devynių pėdų 
aukštyje. Ateidavo kažkas, tikriausiai jų komendantas, ir klausdavo, 
ar kalbėsiu. Sakydavo, kad aš panašus į nudvėsusią žūvį. Kad mano 
veidas pūva, gangrena persimes į smegenis, ir aš išprotėjęs nudvėsiu. 
Klausinėjo, ar nenorėčiau išlipti iš duobės ir vėl pamatyti saulūtę? Aš 
prašiau jo... maldavau... prisiekinėjau motina, jog nieko nežinau. O 
jie - žvengia. Paskui uždengdavo duobę lentom ir užpildavo žemėm. 
Gyvą palaidodavo. Tamsa... kaip dabar... 

Jis prislopino balsą, Čarlė stipriau suspaudė jam ranką - suprask, 
ji šalia. 

- Toj duobėj dar buvo toks tunelis, kokių septynių pėdų. Turėjau 
eiti ten nusiš... na, pati supranti. Smarvė tokia, jog maniau uždusiu 
nuo savo paties š... - jis sudejavo. - Atleisk. Ką aš čia pasakoju vai- 
kui. 

- Nieko. Jei tau geriau, pasakok. 

Jis pasvyravo, po to nusprendė tęsti. 

- Ištupėjau ten penkis mėnesius, kol neapmainė. 

- O ką valgei? 

- Numesdavo supuvusių ryžių. Kartais vorų. Gyvų vorų. Tokių 
didelių - medžių vorai, rodos. Aš vaikydavausi juos tamsoje, užmu- 
šinėjau ir valgiau. 

- Siaubas! 

- Jie pavertė mane gyvuliu, - pasakė jis, minutei nutilo garsiai 
šnopuodamas. - Tau geriau pasisekė, pupa, bet iš tikro vienas ir tas 
pat. Pelėkautai. Kaip manai, at greitai uždegs šviesą? 

Ji ilgai neatsakė, ir Reinberdas išsigando, ar nebus perlenkęs laz- 
dos. Tada Čarlė pasakė: 

= Nesvarbu. Mes juk kartu. 

- Gerai, - sutiko, paskui lyg susigriebė: - Juk tu niekam nepras:- 
tarsi? Už tokias kalbas jie išvys mane. Man reikia šitos vietelės. Su 
tokia išvaizda geriau nesurasi. 

- Ne, neprasitarsiu. | 

Šarvai dar daugiau prasivėrė. Dabar jie turėjo bendrą paslaptį. 

Jis apkabino ją. 

Tamsoje bandė įsivaizduoti, kaip suims rankomis jos kaklą. Štai 
tikslas, o ne tie kvaili testai ir kitokie vaikų Žaidimai. Ji... o tada gal 
ir jis pats. Jam ji patiko, be galo patiko. Tai jau buvo panašu į meilę. 
Ateis laikas, ir jis perves ją per ribą Anapilin, atidžiai ieškodamas at- 
sakymo jos akyse. Ir tada, jei gaus tiek 1lgai lauktą atsakymą, tikriau- 
siai nuseks paskui. Taip. Tikriausiai į tą tamsą jie įžengs kartu. 

O ten, už durų, tai toliau, tai visiškai čia pat prasisukdavo visuo- 
tinio sąmyšio verpetai. 

Reinberdas mintyse paspjaudė rankas ir su naujomis jėgomis grį- 
žo prie kalinės. 

Endis nė nepagalvojo, kad jo neateina išleisti tik todėl, jog dingus 
elektrai automatiškai užsitrenkė durys. Jis sėdėjo netekęs laiko nuo- 
vokos ir pusiau apalpęs iš baimės, įsitikinęs, kad pastatas dega, - net 
įsivaizdavo dūmų kvapą. O lauke išsisklaidė debesys, ėmė temti. 

Tik staiga galvoje stojo Čarlės veidas, toks ryškus, lyg ji stovėtų 
priešais. 

(ji pavojuje Čarlė pavojuje) 

Tai buvo nuojautos blyksnis, pirmas nuo paskutinės dienos Teš- 
more. Jis jau atsisveikino su intuicija kaip ir su įtaigos galia, bet taip 
tikriausia nebuvo, nes dar niekad neišgyveno tokios aiškios nuojau- 
tos, net Vikės nužudymo dieną. 

O gal ir įtaiga niekur nedingo? Ne išnyko be pėdsako, o tik snau- 
džia? 

(Čarlė pavojuje) 

Kokiam pavojuje? 

Jis nežinojo. Bet mintis apie dukterį, baimė dėl jos akimirksniu 
tamsoje atkūrė jos paveikslą iki menkiausių detalių. Ir tas vaizdinys 
- jos didelės mėlynos akys, palaidi šviesūs plaukai - pažadino jo kal- 
tės jausmą... nors “kaltė"', kažin ar buvo geriausias žodis tam jausmui 

nusakyti; tai buvo panašiau į siaubą. Jis visą tą laiką užgesus šviesai 
drebėjo iš baimės, baimės dėl savęs. Net nepagalvojo, kad Čarlė gal- 
būt irgi sėdi tamsoje. 

Ne, jie ateis ir išleis ją, jei iškart neišleido. Čarlė jiems reikalin- 
ga. Čarlė - jų laimingas bilietas. 

Gali būti, bet jo niekaip nepaliko stingdantis įsitikinimas, jog ji 
pateko į siaubingą pavojų. 

Baimė dėl dukters nuvijo jo paties baimę, o gal tiesiog privertė 
susitaikyti su ja. Vėl grįžo sugebėjimas blaiviai mąstyti. Pirmiausia 
jis suvokė, kad sėdi imbierinio alaus baloje. Kelnės šlapios ir lipnios. 
Jis net šūktelėjo iš pasibjaurėjimo. 

Judėjimas. Štai vaistas nuo baimės. 

Atsiklaupė, apčiuopė skardinę ir sviedė į šoną. Ta žvangėdama 
nusirito linoleumo grindimis. Išsitraukė iš šaldytuvo kitą; gerklė bu- 
vo perdžiūvusi. Truktelėjo už žiedelio, tas įkrito vidun, ir ėmė gerti. 
Žiedas lindo į burną, jis automatiškai jį išspjovė, o dar prieš kiek lai- 
ko jis penkiolika minučių sėdėjo drebėdamas iš baimės. 

Endis ėmė apgraibomis slinkti iš virtuvės. Šitas aukštas buvo vi- 
siškai tylus, kartais ausis pasiekdavo tolimas garsas, tačiau nesijautė 
jokios panikos ar sąmyšio. O dūmų kvapas buvo ne kas kita, kaip ha- 
liucinacija. Buvo tvanku, bet tik todėl, kad dingus elektrai išsijungė 
oro kondicionieriai. 

Užuot ėjęs per svetainę, Endis pasuko į kairę, į miegamąjį. Ap- 
čiuopomis nusigavo iki lovos, padėjo alų ant staliuko, nusirengė. Po 
dešimties minučių jau vilkėjo sausais drabužiais, ir nuotaika pakilo. 
Ir viskas ėjo kaip sviestu patepta, o juk užgesus šviesai pereiti kam- 
barį buvo tas pat, kas minų lauką. 

(- Čarlė... kas jai galėjo atsitikti?) 

Ne tai, kad jai kas būtų bloga atsitikę, tiesiog jam rodėsi, jog ji pa- 
vojuje, kažkas vyksta. Jei galėtų susitikti, paklaustų jos, kas... 

Jis karčiai nusijuokė. Kas dar? Kad riestainiais snigtų, pieno upės 
plauktų... Taip pat sėkmingai gali panorėti sniego vasarą. Taip pat 
sėkmingai... 

Sekundę mintys sustojo, paskui galva vėl ėmė veikti... lėčiau 1r 
ramiau. 

Taip pat sėkmingai gali panorėti, kad tarnautojai įgautų pasitikė- 
jimą savimi. 

Ir kad storulės numestų svorį. 

Ir kad apaktų vienas iš tų mulkių, pagrobusių Čarlę. 

Ir kad grįžtų įtaigos galia. 

Jo rankos neramiai judėjo užvalkalu, tampė jį, gniaužė, čiupinėjo 
- teikėjo nesąmoningos savotiškos sensorinės iškrovos. Neliko jokios 
vilties, kad galia grįš. Įtaigos sugebėjimas dingo. Dabar stumtelėti 
juos, kad įleistų pas Čarlę, būvo tas pat, kas įsiprašyti puolėju į “Rau- 
donųjų“ komandą. Viskas dingo. 

(o gal?) 

Staiga jis suabejojo. Galbūt dalis jo - tikrasis “aš? - nepanorėjo ei- 
ti mažiausio pasipriešinimo keliu, paklusti jų įsakymams. Galbūt ta 
jo dalis nusprendė nepasiduoti. 

Jis sėdėjo ant lovos, taršydamas užvalkalą. 

Negi tai tiesa... o gal tik didelis noras, kad taip būtų, sukeltas at- 
sitiktinio praregėjimo, kuris dar nieko neįrodo? O ir pats praregėji- 
mas gali pasirodyti toks pat netikras kaip įsivaizduoti dūmai - tik 
troškimo padarinys. Nebuvo kaip patikrinti savo nuojautą, o juo 1a- 
biau - ką pastūmėti. 

Jis išgėrė savo alų. 

Tarkim, galia grįžo. Su ja toli nenuvažiuosi; jau jis tai žino. Na, 
jos užteks serijai silpnų ar trims keturiems nokautuojantiemns stumte- 
lėjimams, ir viskas - galas. Jis nusigaus pas Čarlė, bet ištrūkti iš čia 
nėra nė mažiausio šanso. Viskas, ką jis pasieks, tai tik stumtels save 
į kapus, atsisvėikinimui surengęs kraujo išsiliėjifną smegenyse (pa- 
galvojus apie tai, jo pirštai automatiškai pakilo prie veido, kur buvo 
tie apmirę taškai). 

Kita problema - torazinas. Viena praleista dozė - o kaip sustiprė- 
jo panika. Net dabar, suėmęs save į rankas, troško torazino ir jo at- 
nešamos ramybės. Iš pradžių prieš testą jie laikydavo Endį dvi die- 
nas be vaistų. Jis darydavosi irzlus ir paniutęs lyg švino debesis. O 
tada juk jis dar buvo neįpratęs. | 

- Na štai, pasidarei narkomanas, - sušnibždėjo jis. 

Ar taip buvo iš tikro, neaišku. Jis žinojo, jog būna fizinis įprotis - 
nikotinui ar heroinui, - kuris nulemia pokyčius centrinėje nervų sis- 
temoje. Buvo dar ir psichologinis įprotis. Mokėsi kadaise su vaikinu- 
ku, vardu Bilis Volesas, kuris labai nervindavosi, jei negaudavo iš- 
gerti trijų Keturių Kokos buteliukų per dieną, o jo draugužis Kvinsis 
pamišo dėl bulvių traškučių, bet tik “*Humpty Dumpty“ paketėliuose, 
kuriuos gamino kažkokia Naujosios Anglijos firma, kitos rūšys jam 

nepatiko. Tokį įprotį Endis laikė psichologiniu. Koks buvo jo -potrau- 
kis torazinui, jis nežinojo; žinojo tik tiek: be torazino apsieiti negali. 
Tik paglvojus apie mėlyną tabletę ant baltos lėkštutės, džiūvo gerk- 
lė. Jau seniai prieš bandymus jie nepalieka jo be narkotikų, gal bijo, 
jog prasidės isterija, o gal tęsia bandymus tik dėl tvarkos - kas Žino? 

Padėtis be išeities: vartodamas toraziną, negalėjo pastūmėti, o at- 
sisakyti narkotikų irgi neįstengė (o jei pagautų išsisukinėjant nuo 
jų... taip, jiems atsivertų platūs horizontai). Kai šviesa užsidegs, jam 
atneš mėlyną tabletę ant baltos lėkštutės, ir jis puls prie jos. Paskui 
po truputį nugrims į tą apatišką ramybės būseną, kurioje buvo, iki 
neužgeso šviesa. O tai, kas jam šiandien nutiko, - tai tik netikėtas 
kasdienybės paivairinimas. Jis vėl grįš prie “AG klubo" ir Klinto 
Ystvudo per kabelinę televiziją, prie įvairių gėrybių prigrūsto šaldy- 
tuvo. Galės toliau augintis lašinius. 

(Čarlė, Čarlė pavojuje, jai atsitiko didelė nelaimė) 

Jei ir taip, kuo jis gali jai padėti? 

Jei ir galėtų, jei net pavyktų nusimesti akmenį, kuris ant jo užri- 
tintas, - net jei imtų snigti riestainiais, kodėl, po galais, ne? - Čarlės 
ateitis nepasidarys aiškesnė. 

Jis krito ant lovos, ištiesęs į šonus rankas. Jo smegenų kampelis, 
kuris užsiėmė tik torazinu, niekaip nenorėjo nurimti. Dabartis buvo 
be išeities, todėl jis pasinėrė į praeitį. Štai jie su Čarle bėga Trečiąja 
aveniu - aukštas vyras nutrintu velvetiniu švarku ir maža mergaitė, 
apsirengus žaliai bei raudonai. Viskas lyg košmariškame sulėtintame 
kine. Jis matė Čarlę, jos veidukas išblyškęs, kupinas įtampos, ašaros 
ritasi skruostais po to, kai ištuštino visus telefonų automatus oro uos- 
te... ir uždegė kažkokio kareivio batus. 

Atmintis grąžino dar ankstesnes dienas: Portsitis, Pensilvanija, 
misis Gerni. Liūdna storulė misis Gerni žaliu kostiumu kartą atėjo į 
įstaigą “Lieknėju", spausdama prie krūtinės rūpestingai Čarlės išve- 
džiotą skelbimą: “Jei nesuliesėsite - šešis mėnesius maitinsime nemo- 
kamai“. * 

Per septynerius metus, nuo penkiasdešimtųjų iki penkiasdešimt 
septintųjų, misis Gerni pagimdė savo vyrui, sunkvežimių parko dis- 
pečeriui, keturis vaikus, bet vaikai užaugo, paliko ją, vyras irgi susi- 
rado kitą, 1r ji jo netgi nesmerkia, nes Stenas Gernis buvo penkiasde- 
šimt penkerių metų vyras kaip reikiant, o ji nuo tada, kai jų pagran- 
dukas išvažiavo į koledžą, pamažu tuko ir prieš vestuves svėrusi sep- 

tyniasdešimt dabar jau persirito per šimtą trisdešimt. Įpliumpino sto- 
ra kaip kaladė, visa liulanti savo žaliame kostiume, ir įsinešė sėdynę 
sulig banko prezidento stalu. Kai palenkė galvą, ieškodama čekių 
knygutės, prie trijų pagurklių prisidėjo dar tiek. 

Endis įtraukė ją į kitų trijų storulių grupę. Jis duodavo joms leng- 
vų pratimukų ir saikingą dietą - tai jis surado Viešojoje bibliotekoje; 
patardavo (tai jis vadino “rekomendacijomis"") ir retkarčiais viduti- 
niškai stumtelėdavo. 

Misis Gerni numetė dešimt kilogramų, paskui penkis, ir nežinoda- 
ma, baimintis jai ar džiaugtis, prisipažino, jog dingsta noras ką nors 
nuolat kramtyti. Visi tie skanumynai jau nebeatrodė tokie skanūs. 
Anksčiau šaldytuvas neužsidarė nuo visokių gardėsių (o kur dar spur- 
gos duoninėje, du trys varškės pudingai šaldytuvo kameroje), kurie 
išnykdavo bežiūrint televizorių, o dabar ji kažkaip... na, tiesiog nej- 
tikėtina, bet... dabar ji užmiršta juos. Ji buvo girdėjusi, kad bandant 
suliesėti mintys tik ir sukasi apie maistą. Taip ir buvo, anot jos; kai 
ji badavo “Veit Vačer" metodu. 

Kitos trys iš grupės taip pat atkakliai mažino savo svorį. Endis 
stebėjo iš šono - štai koks šeimos galva. Visos keturios negalėjo at- 
sidžiaugti ir atsistebėti “sistemos"" paprastumu. Fiziniai pratimai, 
anksčiau tokie nuobodūs ir sunkūs, dabar tiesiog džiugino. O dar už- 
simanė vaikščioti pėsčios. Visos tvirtino, kad tik gerai pasivaikščio- 
jusios vakare jaučiasi ramiai. Misis Gerni prisipažino, jog įprato kas- 
dien pėsčia nueiti į centrą ir sugrįžti, nors tai daugiau nei dvi mylios. 
Anksčiau ji važiuodavusi autobusu - o kaip kitaip, jei stotelė priešais 
namą. 

Vieną dieną - baisiai skaudėjo raumenis - ji įsėdo į autobusą, bet 
ten pasijuto taip negerai, jog teko išlipti kitoje stotelėje. Kitos vienu 
balsu kartojo tą patį. Ir visos meldėsi už Endį Makgį, ką jau ten skau- 
dantys raumenys... 

Trečią kartą misis Gerni svėrė šimtą dvidešimt, o pasibaigus šešių 
savaičių kursui - šimtą dvylika kilogramų. Jos vyras negalėjo patikė- 
ti savo akimis, nes jau anksčiau nesėkmingai buvo išbandytos viso- 
kios dietos ir badavimai. Jis nuvijo ją pas daktarą įtaręs vėžį. Na kaip 
galima numesti natūraliomis priemonėmis trisdešimt aštuonis kilo- 
gramus per šešias savaites? Ji parodė jam pirštus, subadytus adatomis 
nuo nepailstamo siuvinėjimo. Paskui puolė jam ant kaklo (vos nesu- 
laužiusi stuburo) ir išsiraudojo. 

Paprastai jo auklėtiniai grįždavo - kaip ir geresnieji jo koledžo 
studentai - nors kartą, grįždavo padėkoti, kitas, žiūrėk, pasigirti: mo- 
kinys pralenkė savo mokytoją... tai, beje, gyvenime pasitaiko ne taip 
jau retai, nors visiems jų atvejis atrodė išimtinis. 

Misis Gerni pasirodė pirmoji. Ji grįžo aplankyti ir padėkoti maž- 
daug dešimt dienų prieš tai, kai Endis pasijuto esąs sekamas. O bai- 
giantis mėnesiui jie išvyko į Niujorką. 

Misis Gerni tebebuvo storulė, skirtumą galėjo pastebėti tik tas, 
kas matė ją anksčiau, - taip atrodo reklaminės nuotraukos žurnaluo- 
se: iki ir po eksperimento. Tą paskutinį kartą ji svėrė devyniasdešimt 
šešis kilogramus. Ne tai svarbiausia. Svarbiausia, kad per savaitę ji 
numesdavo tris kilogramus, plius-minus kilogramą, ir toliau lieknės 
iki šešiasdešimt penkių, plius-minus penki kilogramai. Ir jokių nei- 
giamų pasekmių: nei staigios dekompresijos pasibjaurėjimo maistu, 
kas kartais sukelia anorexia neurosa*. Endis norėjo užsidirbti, bet ne 
savo auklėtinių sveikatos kaina. 

- Jūs darote stebuklus, jus reikėtų paskelbti nacionaliniu turtu, - 
sušuko misis Gerni, pabaigusi pasakoti, kaip ji rado bendrą kalbą su 
vaikais ir kaip ėmė taisytis santykiai su vyru. Endis šypsojosi, dėko- 
jo už gerus žodžius, o dabar gulėdamas tamsoje ant lovos ir jau ėmęs 
snūduriuoti pagalvojo, jog panašiai ir atsitiko: jiedu su Čarle pas- 
kelbti nacionaliniu turtu. 

Ir vis dėlto talentas - ne taip jau blogai. Jei gali padėti tokiai mi- 
sis Gerni. 

Jis šyptelėjo. 

Ir su šypsena užmigo. 

Vėliau Endis neprisiminė sapno detalių. Jis kažko ieškojo. Buvo 
kažkokiame koridorių labirinte, apšviestame blankių raudonų pavo- 
jaus šviesų. Kai kurie kambariai buvo primėtyti suglamžyto popie- 
riaus gumulų, viename gulėjo apversta stalinė lempa ir nukritęs Ve- 
to stiliaus paveikslas. Atrodė, kad visi išdulkėjo, prieš tai jį užrakinę. 

Dabar reikėjo surasti tai, ko jis ieško. Tai buvo... kas? Dėžė? Pa- 
ketas? Kad ir kas tai būtų, jis buvo siaubingai sunkus, su nupiešta 


* Apetito dingimas nerviniu pagrindu. 

kaukole ir sukryžiuotais kaulais lyg Žiurknuodžių ąsotis viršutinėje 
rūsio lentynoje. Kažkaip nepaisant svorio (turėjo sverti bent tiek, 
kiek misis Gerni), jis pakėlė tai. Jautė, kaip įsirežia raumenys 1r saus- 
gyslės, o skausmo nebuvo. 4 

“Žinoma nebuvo, - pasakė jis sau. - Juk tai sapnas. Už tai sumo- 
kėsi vėliau. Skaudės vėliau". i 

Jis išnešė dėžę iš kambario. Reikėjo kažkur ją nunešti, kur - jis 
nežinojo... 

“Sužinosi, kai pamatysi tai“, - šnibždėjo jo galvoje. 

Jis nešė tą dėžę begaliniais koridoriais, jos svoris slėgė prie že- 
mės; ir nors raumenų neskaudėjo, pajuto skausmus galvoje. 

Smegenys yra jėga, išdėstė jo protas, ir frazė ėmė skambėti kaip 
vaikiška dainelė: “Smegenys yra jėga, kuri gali išjudinti pasaulį. 
Smegenys - jėga, kuri gali išjudinti... 

Dabar visos durys buvo kaip metro traukinių, išgaubtos į išorę, su 
užapvalintais langais. Pro tas duris (jei tai buvo durys) matėsi neįp- 
rasti vaizdai. Viename kambaryje daktaras Venlesas grojo milžiniš- 
ku akordeonu. Jis priminė tokį pamišusį Lorencą Velką su skardine 
pieštukų ir užrašu apie kaklą: “Nėra aklesnių už tuos, kurie nežiūrt'. 
Pro kitą langą matė ore skraidančią mergaitę baltu durtiniu, rėkian- 
čią ir lakstančią sienomis. Endis pasiskubino praeiti. 

Pro kitą pastebėjo Čarlę ir darkart įsitikino, jog tai kažkoks fan- 
tastiškas sapnas, - užkasti lobiai ir visa kita, - nes Čarlė kalbėjosi su 
Ilguoju Džonu Silveriu. Jam ant peties tupėjo papūga, o akį dengė 
raištis. Jis šypsojosi Čarlei dirbtine šypsena, kuri siutino Endį. Ir ga- 
liausiai - o siaube! - vienaakis piratas apkabino Čarlę per pečius ir ki- 
miai suriko: “Mes jiems dar parodysim, pupa!"“. 

Endis norėjo sustoti ir belsti į langą, kol atkreips Čarlės dėmesį, - 
Ji spoksojo į piratą kaip užhipnotizuota. Norėjo, kad duktė gerai įsi- 
žiūrėtų, ar jis tas, kuo bando dėtis. 

Bet sustoti negalėjo. Turėjo nešti tą prakeiktą 

(dėžę? paketą?) 

į kur? Ką, velniai rautų, jam daryti su ja? 

Sužinos, kai ateis laikas. 

Jis praėjo dešimtis kitų kambarių, - neprisiminė visko, ką ten ma- 
tė, - paskui ėjo ilgu tuščiu koridoriumi, kuris baigėsi aklina siena. Ne 

visiškai aklina: pačiame centre kažkas buvo - didelis plieno stačia- 
kampis it plyšys paštui. 

Tada pamatė didžiosiomis raidėmis užrašytą žodį: APSIVALY- 
MAS. 

Staiga šalia atsirado misis Gerni, liekna ir daili misis Gerni, gra- 
žiai sudėtu kūnu ir dailiomis kojomis, rodos, tik ir skirtomis šokti te- 
rasoje per visą naktį, kol nublanks žvaigždės ir lyg švelni muzika ry- 
tuose nušvis aušra. Niekad neįtartum, apstulbęs pagalvojo jis, jog ka- 
daise jos drabužius siuvo Omaras Palapinsiuvys. 

Jis bandė pakelti dėžę, bet neįstengė. Ūmai ji pasidarė per sunki. 
Galvą skaudėjo jau smarkiau. Panašu, kad juodas arklys, juodas ark- 
lys raudonomis akimis... taip, jis ištrūko iš gardo ir dabar kaukšėda- 
mas artinasi... 

- Aš tau padėsiu, - pasakė misis Gerni. - Tu man padėjai, dabar aš 
tau padėsiu. Šiaip ar taip, tu - nacionalinis turtas, o ne aš. 

- Jūs tokia žavi, - ištarė jis. Balsas ėjo kažkur iš toli, per augantį 
galvos skausmą. 

- Jaučiuosi kaip išleista iš kalėjimo, - atsakė misis Gerni. - Leis- 
kit padėti. 

- Man tik skauda galvą... 

- Žinoma, skauda. Šiaip ar taip, smegenys yra jėga. 

Ji padėjo jam, ar jis pats? Negalėjo prisiminti. Bet jis prisiminė ta- 
da galvojęs, jog atsikrato įtaigos galios visam laikui. Prisiminė plė- 
šęs dėžę priešais plyšį APSIVALYMAS, plėšęs norėdamas pamaty- 
ti, ką gi jis ten nešiojo smegenyse nuo studijų laikų. Bet tai buvo ne 
jo galia; dėžės turinys jį apstulbino ir išgąsdino. Į plyšį pasipylė mė- 
lynų tablečių krioklys, jo tabletės! Jis išsigando, na taip, jis išsigan- 
do, Grenteris Makgis pasakytų: net kelnės sušlapo. 

- Ne! - rėkė jis. 

- Taip, - griežtai atšovė misis Gerni. - Smegenys - jėga, kuri gali 
išjudinti pasaulį. 

Tada ji dingo. 

Rodės, kuo daugiau jis pila, tuo labiau skauda galvą, kuo labiau 
skauda galvą, tuo tamsiau, kol neliko jokios šviesos, tamsu, nors į akį 
durk, kažkas perdegino visus saugiklius, neliko šviesos, dėžės, sap- 
no, tik skausmas ir juodas arklys krauju pasruvusiomis akimis: jis ar- 
tinasi, artinasi. 

Cak, cak, cak... 

Endis ilgai gulėjo nemiegodamas, kol suvokė, kad pabudo. To- 
kioje tamsoje sunku rasti ribą, kur baigiasi sapnas ir prasideda realy- 
bė. Prieš keletą metų jis skaitė apie vieną eksperimentą: keletą bež- 
džionių laikė tokiomis sąlygomis, kurios slopino visus jų jutimus. 
Jos išprotėjo. Dabar jis suprato kūdėl. Jis visiškai nesuvokė, kiek jis 
miegojo, jokių realių pojučių, išskyrus... 

- Ooo, Jėzau! 

Tik atsisėdo, o dvi milžiniškos adatos įsmigo į smegenis. Endis 
suspaudė abiem rankomis smilkinius ir ėmė linguoti pirmyn atgal. Po 
truputį skausmas nuslopo, pasidarė pakenčiamas. 

Jokių realių pojūčių, tik tas prakeiktas galvos skausmas. Tikriau- 
siai nugulėjau sprandą, pagalvojo jis. Arba... 

O-o0-o. Ne. Tas skausmas jam gerai pažįstamas. Taip skaudėdavo 
vidutiniškai stumtelėjus... stipriau negu tuos nedrąsius tarnautojus ar 
nutukusias ponias, bet ne tas, ką teko patirti po tų dviejų pakelės 
aikštelėje. 

Endis apsičiupinėjo veidą nuo kaktos įki smakro. Nejautrių taškų 
nerado. Jis išsišiepė, ir abu lūpų kampučiai paklusniai pakilo į viršų 
kaip visada. Kad taip dabar gavus šviesos - pažiūrėtų vonios veid- 
rodyje, ar nepasirodė išdavikiškos kraujo gyslelės. 

Stumtelėjau? Aš stumtelėjau? 

Juokinga. Ką tu galėjai stumtelėti? 

Nieko, išskyrus... 

Sekundei užėmė kvapą. 

Jis ir anksčiau apie tai pagalvodavo, bet nesiryždavo išbandyti. 
Tai būtų kažkas panašu į elektros tinklo perkrovimą. Buvo baisu pra- 
dėti. 

“Tabletė, - dingtelėjo galvoje. - Kiek jau laiko praėjo nuo pasku- 
tiniosios tabletės, aš noriu jos, man reikia. Tada viskas bus kaip 
buvę". 

Mintis šmėžtelėjo ir tiek. Jokio noro. Mintis apie toraziną nekėlė 
jokių emocijų, lygiai taip pat abejingai jis galėjo paprašyti paduoti 
jam sviesto. O svarbiausia, jis puikiai jautėsi... na, tik galva. Bet ir 
galvos skausmas nebuvo iš stipriausių, kaip Olbanio oro uoste, pa- 
vyzdžiui. Menkniekis, palyginus su anuo. 

“Aš save stumtelėjau“, - pagalvojo jis nustebęs. 

Pirmąkart gyvenime suprato, ką turėjo jausti Čarlė, nes ir pats 
kartą išsigando savo psichinio talento. Jis tik dabar suprato, kiek ma- 
žai apie tai išmano. Kodėl jis dingo? Neaišku. Kodėl grįžo? Irgi 
neaišku. Ar tai susiję su baime, sukelta tamsos? Gal dėl nuojautos, 
jog Čarlė pavojuje (pasąmonėj iškilo vienaakio pirato paveikslas ir 
ištirpo), ar pasibjaurėjimo savimi, kad ją pamiršo? Galbūt todėl, jog 
susitrenkė galvą krisdamas? 

Neaišku; aišku viena - jis pats save stumtelėjo. 

Smegenys - jėga, kuri gali išjudinti pasaulį. 

Staiga jam šovė į galvą: užuot stumdęs tarnautojus ir storules, ga- 
lėjo pakeisti narkologinės reabilitacijos centrą - nuo tos minties per 
nugarą perėjo šiurpuliukas. Užmigo pagalvojęs, jog talentas, galintis 
padėti vargšei storulei misis Gerni, ne toks jau blogas. O jeigu jis gali 
išgelbėti visus narkomanus Niujorke? Ką pasakysit, a? 

- Jėzau, - sušnibždėjo jis, - nejaugi aš švarus? 

Jokio potraukio torazinui. Mintis apie melsvą tabletę baltoje lėkš- 
tutėje nekėlė jokių emocijų. 

- Švarus, - atsakė sau. 

Kitas klausimas: ar sugebėsiu švarus ir likti? 

Dar nespėjo atsakyti į šitą klausimą, o jau užgriuvo visa jų lavi- 
na. Ar gali išsiaiškinti, kas Čarlei? Jis stumtelėjo save per miegus - 
savotiška savihipnozė. Ar galės pasinaudoti savo galia nemiegoda- 
žinos, kas Čarlei. Ar galės priversti jį kalbėti? Ar sugebės iš čia išsi- 
gauti? Jei taip, kas tada? Tik jau ne bėgimas. Tai ne išeitis. Turi būti 
prieplauka. 

Pirmą kartą per tuos mėnesius jis buvo susijaudinęs, kupinas vil- 
čių. Jis kūrė planus, priėmė sprendimus, atmetė idėjas, kėlė klausi- 
mus. Pirmą kartą per tuos mėnesius sutarė su savo galva, buvo gyvy- 
bingas, žvalus, pasiryžęs veikti. Dabar svarbiausia štai kas: reikia, jog 
jie tebemanytų jį esant apkvaišusį nuo narkotikų ir nesugebantį pasi- 
naudoti savo psichinės įtaigos galia; jei pasiseks - tai bus šansas, šan- 
sas daryti ką nors. 

Jis tebesvarstė įvairias galimybes, kai užsidegė šviesa. Kitame 
kambaryje ėmė lietis įprasta giesmelė: Jėzus-pasirūpins-jūsų-siela- 
mes-pasirūpinsim-jūsų-banko-sąskaita. 

Akys, elektroninės akys! Jos stebi tave ar tuoj pradės. Nepamiršk! 

Staiga viskas atsivėrė kaip ant delno: kiek dienų ir savaičių teks 
gudrauti, kol pasitaikys proga, ir kažin, ar neįklius. Ūpas nukrito... 
tačiau praryti tabletės nesinorėjo, ir tai padėjo jam suimti save į ran- 
kas. 

Pagalvojo apie Čarlę, ši mintis irgi padėjo. 

Lėtai pakilo iš lovos ir nupėdino į svetainę. 

- Kas atsitiko? - suriko jis. - Aš išsigandau! Kur mano vaistai? Ei, 
duokit mano vaistus! 

Jis atsisėdo prieš televizorių ir bukai įsispoksojo į ekraną. 

Po abejingumo kauke smegenys - jėga, galinti išjudinti pasaulį, - 
karštligiškai ieškojo išeities. š 

Kaip tėvas sapnavo, taip Čarlė neprisiminė savo ilgo pokalbio su 
Džonu Reinberdu detalių, tik ryškiausius momentus. Ji taip ir nesup- 
ras, kodėl išpylė visą istoriją, kaip čia pateko, kodėl prisipažino, kad 
jaučiasi labai vieniša be tėvo ir jai labai baisu, jog kokiomis nors 
priemonėmis ją vers vėl uždeginėti. 

Pirmiausia, žinoma, kalta tamsa, taip pat įsitikinimas, jog jie nek- 
lauso. Antra, Džonas... jis tiek prisikentėjo, taip paniškai bijojo tam- 
sos ir prisiminimų apie tuos kongiečius, kurie laikė jį siaubingoje 
duobėje. Jis tikriausiai galvojo apie tą duobę, kada užklausė, už ką ją 
čia uždarė, ir ji ėmė pasakoti, norėdama atitraukti jį nuo prisiminimų. 
Kuo toliau, tuo daugiau. Tai, ką laikė po devyniais užraktais, išsilie- 
j0 kaip upė. Kartą kitą ji verkė, o jis nerangiai ją glaudė. Geras jis vis 
dėlto... 17 kažkuo primena tėvą. 

- Jei jie sugaus tave visa tai Žinant, - pasakė ji, - tave gali taip pat 
uždaryti. Nereikėjo man pasakoti. 

- Jie uždarys mane, kurgi ne, - nerūpestingai atsakė Džonas. - Pu- 
pa, mano leidimas - “D". Jis leidžia atidavinėti “Džonsons"' politūros 
butelius, ir viskas, - jis nusijuokė. - Nieko, jeigu neišplepėsi, manau, 
viskas bus gerai. 

- Žinoma, ne, - karštai sušuko Čarlė. Ji truputį sunerimo dėl to, 
kad Džonui išsitarus, jie galėtų panaudoti jį kaip įrankį prieš ją. - Bai- 
siai gerti norisi. Šaldytuve yra vandens su ledu. Nori? 

- Nepalik manęs, - tuoj atsiliepė jis. 

- Tai eime kartu. Laikysimės už rankų. 

Jis tarsi susimąstė. 

- Gerai. 

Jie atsargiai nusigavo į virtuvę susikibę rankomis. 

- Neišsiplepėk, pupa. Ypač apie tai. Toks milžinas indėnas ir bijo 
tamsos. Užjuoks visi. 

- Nesijuoks, jei papasakosi apie... 

- Gal ir ne. Visko gali būti, - jis sukikeno. - Tik geriau jau jie ne- 
žinotų. Dėkui Dievui, tu čia. 

Ji taip susijaudino, kad akyse ėmė kauptis ašaros, ir tik didelėm 
pastangom pavyko susilaikyti neverkus. Jie pagaliau pasiekė šaldytu- 
vą, Čarlė ranka užčiuopė ąsotį. Vanduo nebuvo ledinis, bet gerti ma- 
lonus. Su nerimu ji klausė savęs, kiek laiko kalbėjo. Ji papasakojo... 
viską. Net ir tai, ką norėjo sau pasilaikyti, - apie Mendersų sodybą. 
Žinoma, tokie kaip Hoksteteris viską žino, bet tai nesvarbu. Bet Džo- 
nas... dabar ir jis žino - ką jis pagalvos apie ją? 

Ir vis dėlto papasakojo. Kiekvienas jo klausimas pataikydavo į 
skaudžiausią vietą, ir... ji pro ašaras pasakojo... Ji tikėjosi kryžminės 
apklausos, smulkmenų klausinėjimo, pasmerkimo, o sulaukė tik sup- 
ratimo ir šiltos užuojautos. Jis suprato ją gal todėl, kad pats praėjo 
pragarą. 

- Atsigerk, - pasiūlė ji. 

- Ačiū, - ji išgirdo jį geriant, paskui ąsotis grįžo į jos rankas. - La- 
bai ačiū. 

Čarlė pastatė jį atgal į šaldytuvą. 

- Grįžkime į kambarį, - pasiūlė jis. - Įdomu,.ar jie išvis kada nors 
uždegs šviesą? - jis jau nekantravo. Tikriausiai jau daugiau kaip sep- 
tynias valandos jiedu tamsoje. Greičiau išėjus iš čia ir viską gerai 
perkračius. Ne tai, ką ji pasakojo, - tai jis ir taip žinojo, - bet kaip tą 
panaudoti. 

- Uždegs, uždegs, - ramino Čarlė. 

Jie nuslinko prie sofos ir atsisėdo. 

- Jie tau nieko nepasakojo apie tavąjį? 

- Tik tiek, kad sveikas ir gyvas, - atsakė ji. 

- O kas, jei pabandyčiau susisiekti su juo? - pasakė Reinberdas, 
lyg ši mintis ką tik būtų toptelėjusi galvon. 

- Tu gali? Tikrai gali? 

- Galiu pasikeisti su Herbiu... Aplankysiu. Pasakysiu, kad sveika. 
Na, ne pasakysiu, o perduosiu raštelį ar dar ką. 


233 


- O, bet juk tai pavojinga! 

- Na, jei dažnai. O kartelį galima. Aš skolingas tau. Pažiūrėsiu, 
kaip ten jis. 

Ji apkabino jį tamsoje ir pabučiavo. Reinberdas prisispaudė mer- 
gaitę prie savęs. Jis savaip ją mylėjo, o dabar - kaip niekad. Dabar ji 
priklausė jam, o jis, norėjosi tikėti, - jai. Kol kas. 

Jie sėdėjo beveik nekalbėdami. Čarlė snūduriavo. Ūmai jis pasa- 
kė kažką, kas ją akimirksniu pažadino it šliūkštelėjus šalto vandens į 
veidą: 

- Na uždek tu jiems tą susmirdusį laužą, jei jau gali. 

Čarlė užsikirto, lyg staiga būtų gavusi kirtį. 

- Aš gi aiškinau tau, - susijaudino ji. - Tai tas pat, kaip... paleisti 
iš narvo laukinį žvėrį. Aš pažadėjau, kad daugiau taip nedarysiu. Tas 
kareivis oro uoste... ir žmonės sodyboje... aš užmušiau juos... sude- 
ginau! + jos veidas degė, ji vos /neverkė. 

- Tu, kiek supratau, gyneisi. 

- Taip, bet tai nepateisina... 

- Ir dar galbėjai tėvo gyvybę, ar ne? 

Tyli. Bet jį pasiekė jos liūdesio ir sutrikimo banga. Jis pasiskubi- 
no nutraukti tylą, kol dar ji neprisiminė, jog nedaug trūko, kad būtų 
nužudžiusi ir tėvą. 

- O tas Hoksteteris... mačiau jį. Kare tokių prisižiūrėjau. Aukš- 
čiausios prabos šūdas. Jei negaus, ko nori, vienaip, gaus kitaip. 

- To aš ir bijau, - tyliai prisipažino ji. 

- Va, įstatys tau karštą virbą į rūrą... 

Čarlė garsiai nusijuokė, nors ir buvo sutrikusi; kartais ne visai 
švankus juokelis prajuokindavo ją garsiau, nes taip kalbėti buvo ne- 
gražu. Kai baigė kikenti, pasakė: 

- Ne, aš nieko neuždeginėsiu. Aš pažadėjau sau. Tai blogai, ir aš 
nedarysiu. 

Užteks. Laikas sustoti. Žinoma, galima ir toliau važiuoti intuity- 
viai, bet baisoka. Nuovargis darė savo. Parinkti raktą šitai mergaitei 
ne lengviau negu Ramadeno seifui. Galima važiuoti toliau, bet suk- 
lysi - baigta. 

- Taip, aišku. Gal tu ir teisi. 

- O tu tikrai pamatysi mano tėtį? 

- Pabandysiu, pupa. 

- Man gaila tavęs, Džonai, kad turėjai čia sėdėti. Bet aš taip džiau- 
giuosi. 

- Ką jau ten. 

Jie paplepėjo apie šį bei tą, paskui Čarlė įsitaisė ant jo rankos. Ji 
snaudė - jau buvo vėlu, - o kai po keturiasdešimties minučių užside- 
gė šviesa, ji kietai miegojo. Lempos plieskė jai tiesiai į akis, ir ji slė- 
pėsi nuo jų jo užantyje. Jis susimąstęs žvelgė į liauną kaklelį, dailią 
galvutę. Tokioje trapioje galvutėje - tiek jėgos. Ar gali būti? Protas 
negalėjo suvokti, o širdis šnibždėjo, kad tai tiesa. Keistas ir kažkoks 
nuostabus tas susidvejinimo jausmas. Jei tikėtum širdimi, mergaitėje 
slypi tai, kas niekam ir nesisapnavo, gal tik tam bepročiui Venlesui. 

Džonas pakėlė ją, nunešė į lovą, užklojo antklode. Kai ėmė kam- 
šyti, ji kažką sumurmėjo per miegus. Jis nesusilaikė ir pabučiavo ją. 

- Labanakt, pupa. 

- Labanakt, tėtuk, - mieguistu balsu ištarė ji. Tada apsivertė ant 
šono ir nurimo. 

Dar keletą minučių Žiūrėjo į ją, po to grįžo į kambarį. Po dešim- 
ties minučių įvirto pats Hoksteteris. 

- Generatoriai atsisakė, - išpylė jis. - Audra. Prakeiktos elektroni- 
nės spynos, visos užsitrenkė. Ar ji... 

- Užsikiškit, - sušvokštė Reinberdas. Jis sugriebė Hoksteterį už la- 
boratorinio chalato atlapų ir pritempė prie savęs, nosis prie nosies. - 
Jei dar kartą prie jos pažinsite mane, jei dar nors kartelį pamiršite, 
kad aš - “D" klasės valytojas, aš užmušiu jus, sukaposiu į gabalus ir 
padarysiu pietus katėms. 

Hoksteteris bejėgiškai suvapėjo. Iš lūpų kampų nutįso seilės. 

- Supratot? Užmušiu, - jis dukart supurtė Hoksteterį. 

- S-s-s-u-upra-pratau. 

- Tada dingstam iš čia, - sušnypštė Reinberdas ir išgrūdo išbalusį 
ir išsprogusiom akim Hoksteterį į koridorių. 

Jis paskutinį kartą apsidairė, tada išrideno savo vežimėlį ir užda- 
rė duris; spyna suveikė automatiškai. O miegamajame ramiai miego- 
jo Čarlė, kaip nebuvo miegojusi ilgus mėnesius. O gal ir metus. 

Praėjo šėlstanti audra. Ir laiko praėjo - trys savaitės. Rytų Virdži- 
nijoje tebekaraliavo drėgna vasara, o mokyklose prasidėjo nauji 
mokslo metai, ir nerangūs geltoni mokyklų autobusai bildėjo pirmyn 
atgal prižiūrimais Longmonto keliais. O netolimame Vašingtone, 
Kolumbijos apygardoje, ėmė riedėti naujų įstatymų leidimo, paskalų 
ir situacijų vežimas, kaip paprastai išpūstas nacionalinės televizijos, 
apgalvotos informacijos nutekėjimo sistemos ir apgaubtas reakcio- 
nierių pučiamos miglos. 

Tai nepakeitė dviejų ikikarinių pastatų su kondicionuotais kamba- 
riais ir įvairiausiomis tarnybomis apačioje gyvenimo. Visgi viena 
permaina buvo: Čarlė Makgi irgi pradėjo mokytis. Tai buvo Hokste- 
terio idėja, bet tik Reinberdas sugebėjo ją įtikinti. 

- Blogiau juk nebus, - įkalbinėjo jis. - Nesąmonė, kad tokia pro- 
tinga mergaitė atsiliktų nuo bendraamžių. PO velnių, - atleisk, Čarle, 
- kartais maldauju Aukščiausiojo, kad galėčiau pasimokyti daugiau 
prasiblaškysi. 

Ji taip ir padarė - dėl Džono. Ateidavo mokytojai: jaunas anglų 
kalbos mokytojas, pagyvenusi moteriškė, kuri dėstė matematiką, šiek 
tiek jaunesnė moteris storais akiniais - prancūzų, o gamtos mokslų 
dėstyti atvažiuodavo vyras invalido vežimėliu. Ji klausė jų, atrodo, 
mokėsi... bet tik dėl Džono. 

Triskart Džonas rizikavo savo darbu, perduodamas jos tėvui raš- 
telius, ji jautėsi skolinga, todėl stengėsi daryti tai, kas patiktų Džonui. 
Jis perduodavo jai ir Žinias nuo tėvo: jis gyvas ir sveikas, džiaugiasi, 
kad Čarlė taip pat, ir dar - jis dalyvauja jų testuose. Tas ją truputį nu- 
vylė, bet ji buvo pakankamai suaugusi, kad suvoktų, bent jau iš da- 
lies, kad tai, kas geriausia jai, ne visada geriausia jos tėvui. O kas ge- 
riausia jai, pradėjo manyti ji, geriausiai žino Džonas. Ta jo nuoširdi 
ir šiek tiek juokinga kalbėjimo maniera (nespėja atsiprašyti, o jau vėl 
nusikeikia - mirk iš juoko) ją įtikindavo. 

Po to karto jis dešimt dienų nieko nekalbėjo apie uždeginėjimą. 
Apie tuos dalykus jie kalbėdavosi pašnibždomis virtuvėje; jis sakė, 
kad ten nėra “blakučių"". 

Kartą jis paklausė: 

- Na ką, Čarle, tu daugiau negalvojai apie jų pasiūlymą? - dabar 
jis ją vadino vardu, o ne “pupa". Jos prašymu. 

Ji ėmė drebėti. Nuo gaisro Mendersų sodyboje net užsiminus apie 
ugnį ją ištikdavo tokia reakcija. Rankos stingdavo, ji visa įsitempda- 
vo ir drebėdavo; Hoksteterio ataskaitose tai buvo vadinama “silpna 
fobinė reakcija“. 

- Juk sakiau, - atsakė ji. - Aš negaliu. Ir nedarysiu. 

- Negaliu ir nedarysiu - skirtingi dalykai, - pasakė Džonas. Jis 
mazgojo grindis, bet labai lėtai, kad galėtų kalbėtis. Šluota šiūravo 
grindimis. Jis murmėjo kaip kaliniai kalėjime - vos judindamas lū- 
pas. 

Čarlė neatsakė. 

- Turiu keletą minčių apie tai, - pasakė jis. - Bet jei nenori to gir- 
dėti, jei jau nusprendei, - tyliu. 

- Na ne, sakyk, - mandagiai atsiliepė Čarlė, nors iš tikrųjų geriau 
jau jis tylėtų, net apie tai negalvotų - tik kankina ją. Bet Džonas pa- 
darė jai daug gero... ir jai taip nesinorėjo jo įžeisti. Jai reikėjo draugo. 

- Supranti, tada, toje fermoje, jie nebuvo numatę, kuo viskas gali 
pasibaigti, - pradėjo Reinberdas, - ir sužinojo. Užtai dabar bus labai 
atsargūs. Juk neims jie daryti bandymų su tavimi kambaryje, pilna- 
me popierių ir benzinuotų skudurų? 

- Ne, bet... 

Jis sustabdė ją judesiu. 

- Paklausyk pirma. 

- Gerai. 

- Jie Žino, kad tik vieną kartą tu sukėlei tokį... e... e... tokį didelį 
gaisrą. Jiems reikia lauželio, Čarle. Tik tiek, mažo lauželio. Jei kas ir 
atsitiks, nors aš tuo labai abejoju, nes dabar tu daug geriau save val- 
dai, nei gali įsivaizduoti. Tarkim, kas nors atsitiks. Kas bus kaltas, a? 
Manai, tu? Po to, kai tie subingalviai pusę metų sukiojo tau rankas? 
Atleisk, velniai rautų. 

Jo žodžiai j4 gąsdino, bet ji neištvėrė nesukikenus į delnuką iš jo 
ištįsusios fizionomijos. 

Džonas irgi nusišypsojo ir gūžtelėjo pečiais. 

- Aš pagalvojau dar štai ką: kad išmoktum kontroliuoti ką nors, 
reikia treniruotis. 

- Man nesvarbu, ar galiu kontroliuoti, ar ne, vis tiek nesiruošiu 
nieko daryti. 

- Gal taip, gal ir ne, - nenusileido Džonas, gręždamas skudurą. 
Pastatė šluotą į kampą ir išpylė kriauklėn muiliną vandenį. Ėmė leis- 
ti į kibirą švarų. - Tu gali būti priversta tai padaryti. 

- Ne, taip nebus. 

- O tau pakils temperatūra. Nuo gripo ar plaučių uždegimo, ar ne- 
žinau dėl kokios infekcijos, - tai viena iš nedaugelio protingų Hoks- 
teterio minčių. - Ar tau apendiksą operavo, Čarle? 

- Ne-e-ee... 

Džonas ėmė perplovinėti grindis. 

- Mano broliui operavo, tik iš pradžių ten jam viskas supuvo, jis 
vos nenumirė. Mes juk buvom rezervacijos indėnai, ir visiems buvo 
nu... visiems buvo tas pats, gyvi mes ar mirę. Jam pakilo temperatū- 
ra, vos ne iki keturiasdešimt vieno, jis jau nieko nesuvokė, siaubin- 
gai keikėsi ir neaišku su kuo kalbėjosi. Mūsų tėvą palaikė mirties an- 
gelu, kuris atlėkė jo nusinešti, ir bandė persmeigti jį peiliu, rastu ša- 
limais ant stalo. Juk jau pasakojau, ar ne? 

- Ne, - atsakė Čarlė, sušnibždėjusi ne iš baimės būti išgirsta, o iš 
siaubo. - Tikrai? 

- Tikrai, - patvirtino Džonas. Jis vėl išgręžė skudurą. - Tai ne jo 
kaltė. Tai vis ta temperatūra. Kai žmogus kliedi, jis gali bet ką pasa- 
kyti ar padaryti. Bet ką. 

Čarlė suprato, ką jis norėjo pasakyti, ir pajuto stingdančią baimę. 
Apie tai ji anksčiau nebuvo pagalvojusi. 

- Bet jei išmoksi kontroliuoti tą savo piro... kaip ten jį. 

- Kaip aš jį kontroliuosiu kliedėdama? 

- O taip, - čia Reinberdas nusičiupo Venleso metaforą, tą pačią, 
kuri prieš metus siutino Kepą, - kaip išmokstama prašytis ant puodu- 
ko. O kai išmoksti, kaip benorėtum, - vis tiek iškęsi. Kartais kliedin- 
čių Žmonių lovos būna šlapios nuo prakaito, bet kad pričiurintų - 
retai. 

Hoksteteris, tiesa, buvo šiek tiek kitos nuomonės, bet Čarlei nebū- 
tina tą Žinoti. 

- Na aš tik norėjau pasakyti, kad jei išmoksi tai valdyti, daugiau 
neturėsi, dėl ko rūpintis. Patupdysi į narvelį. Bet iš pradžių reikia 

treniruotis, treniruotis. Taip, kaip darželyje mokeisi užsirišti batų 
raištelius ar vedžioti raides. 

- Aš... aš nenoriu uždeginėti! Ir nedarysiu! Nedarysiu! 

- O, aš įskaudinau tave, - pasakė Džonas nuliūdintas. - Aš neno- 
rėjau. Atleisk, Čarle. Kitą kartą prikąsiu savo ilgą liežuvį. 

Bet kitą kartą ji pati pradėjo pokalbį. 

Tai atsitiko po trijų ar keturių dienų, kai gerai apgalvojo dalykus, 
apie kuriuos kalbėjo Reinberdas... ir rado vieną trūkumą. 

- Tai niekad nesibaigs, - sakė ji. - Jie norės vis daugiau ir daugiau. 
Jei tu žinotum, kaip jie persekiojo mus, jie niekada nenurims. Užten- 
ka tik pradėti, o jau tada norės didesnio laužo, dar didesnio, paskui - 
gaisro, ir tada... nežinau... aš bijau... bijau. 

Jis nenustojo ja žavėtis. Jos intuicija ir protas iš prigimties buvo 
neįtikėtini. Įdomu, ką pasakytų Hoksteteris, kai jis, Reinberdas, pa- 
sakytų jam, jog Čarlė Makgi puikiai supranta jų superslaptą veiklos 
planą. Visos jų ataskaitos apie Čarlę teigė, kad pirokinezė tik vienas, 
nors ir svarbiausias, iš jos psioninių talentų, o Reinberdas buvo įsiti- 
kinęs, jog intuicija yra antrasis. Jos tėvas ne kartą jiems sakė, kad 
Čarlė žinojo apie Elo Steinovičiaus ir kitų agentų artėjimą dar iki tol, 
kai jie atvažiavo į Mendersų sodybą. Čia jau buvo dėl ko išsigąsti. Jei 
kurią gražią dieną jos nuojauta pakuždės ką nors apie jo asmenybę... 
taip, sakoma, kad joks pragaras neprilygs įžeistos moters kerštui, o 
Čarlė, tegu ji teturi pusę to, ką jis įtaria, puikiausiai gali surengti pra- 
garą, na, bent jau tikslią jo kopiją. Staiga jam pasidarys labai karšta... 
Ką gi, tai paivairina jo kasdienybę... paskutiniu metu tokią pilką. 

- Čarle, - tarė jis, - juk tu nedarysi to dykai. 

Ji susirūpinusi pasižiūrėjo į jį. 

Džonas atsiduso. 

- Net nežinau, kaip tau paaiškinti, - pasakė jis. - Myliu aš tave. Tu 
man dukrelė, kurios aš niekad neturėjau. Kai pagalvoju, kad jie lai- 
ko tave šitam narvely, neleidžia susitikti su tėčiu, neleidžia pasivaikš- 
čioti, Žaisti kaip kitos mergaitės... mane siutas 1ma. 

Ji net pašiurpo pamačiusi, kaip sublizgo jo sveikoji akis. 

- Tu gali daug pasiekti, sutikdama su jais bendradarbiauti... ir 
kartkartėmis truktelėdama už virvutės. 

- Virvutės... - visiškai suklaidinta pakartojo Čarlė. 

- Taip! Lažinuos, kad jie išleis tave saulutėj pasišildyti. Gal net į 
Longmontą ko nusipirkti. Persikraustysi iš šitos prakeiktos dėžės į 
normalų namą. Pažaisi su kitais vaikais. Ir... 

- Pamatysiu tėtį? 

- Žinoma, jį taip pat, - žinoma, ne, nes tereikia jiems sulyginti in- 
formaciją, ir gerasis valytojas Džonas pasirodys per daug geras, kad 
nekeltų abejonių. Reinberdas nė karto neperdavė jokios žinutės En- 
džiui Makgiui. Hoksteteris nusprendė, kad neverta rizikuoti, o Rein- 
berdas, paprastai laikęs jo tauškalus nevertais dėmesio, šįsyk pritarė. 

Viena, apkvailinti aštuonerių metų vaiką pasakėlėmis, jog virtu- 
vėje nėra "blakučių" ir galima pašnibždomis kalbėti, o visai kas kita 
- įtikinti tuo patikėti jos tėvą, nors ir apsvaigusį nuo narkotikų. Mak- 
gis gali būti dar ne tiek nusivažiavęs, kad nesusigaudytų, kokį Žaidi- 
mą jie pradėjo su Čarle, nes per amžius policija griebdavosi gero ir 
blogo vaikino vaidmenų nusikaltėliams palaužti. 

Todėl Džonas ir toliau porino legendą apie susitikimus su Endžiu 
kaip ir daugelį kitų. Jis tikrai dažnai matė Endį, bet tik televizoriaus 
monitoriuje. Tiesa, kad Endis dalyvavo jų testuose, bet buvo toks iš- 
sikvėpęs, jog nebūtų sugebėjęs įteigti vaikui, kad avižiniai dribsniai 
yra skanūs. Jis virto dideliu storu nuliu, susirūpinusių tik šaldytuvų 
ir melsva tablete, be to, niekada neprašė susitikti su dukra. Jeigu Čar- 
lė pamatytų, ką Kontora padarė jos tėvui, dar labiau užsisklęstų, o juk 
jis ją jau beveik atvėrė; dabar ji norėjo būti apgaudinėjama. Ne, vis- 
kas įmanoma, tik ne tai. Čarlė Makgį, jau niekad nepamatys savo tė- 
vo. Reinberdas spėjo, kad Kepas išsiųs Makgį Kontoros lėktuvu į 
Maujo stovyklą. Mergaitei to irgi nereikia Žinoti. 

- Manai, jie leis man su juo susitikti? 

- Dar klausi, - atsakė jis nesusimąstęs. --Ne iš karto, Žinoma; juk 
tai jų koziris prieš tave. Bet jei tu staiga pasakysi - viskas, baigti visi 
bandymai, kol nepamatysiu jo... - frazė pakibo ore. Gundantis jau- 
kas. Ir prismaigstytas kabliukų, be to, užnuodytas, bet šitų smulkme- 
nų ta maža Žuvytė nežinojo. 

Ji susimąsčiusi Žiūrėjo į jį. Tuo viskas ir baigėsi. Tą dieną. 

O po savaitės Reinberdas visiškai pakeitė taktiką. Ne dėl kokios 
konkrečios priežasties, o tik todėl, kad taip jam pašnibždėjo intuici- 
ja: su patarimais toliau nevažiuosi. Atėjo laikas maldauti, kaip brolis 
Triušis prašė brolio Lapino nemesti jo į erškėtyną. 

- Prisimeni, apie ką kalbėjom? - pradėjo Reinberdas. Jis blizgino 
virtuvės grindis. Čarlė buvo perdėtai užsiėmusi šaldytuvo turiniu. Ji 
stovėjo koja už kojos taip, kad matėsi rausva pėdutė; toje pozoje jau- 
tėsi mistiška ir nekalta vėlyva vaikystė. Džono širdis vėl prie jos pa- 
linko. Mergaitė pasižiūrėjo per petį. Plaukai buvo surišti į "uodegą". 


240) 


- Taip, - atsakė ji, - prisimenu. 

- O aš tr pagalvojau, ko lendu su savo patarimais, - pasakė jis, - 
jei nesugebu iš banko paimti tūkstančio dolerių paskolą mašinai. 

- O, Džonai, tai nieko nereiškia... 

- Reiškia. Jei ką nors išmanyčiau, būčiau kaip tas Hoksteteris. Su 
diplomu. 

Ji atsakė su atvira panieka: 

- Mano tėtukas sako, kad kiekvienas kvailys gali nusipirkti kole- 
džo diplomą. 

Širdyje Reinberdas džiūgavo. 


Po trijų dienų Žuvytė prarijo jauką. 

Čarlė pasakė, jog nusprendė dalyvauti bandymuose. Ji bus atsar- 
gi. Ir juos privers būti atsargius, jei patys nesiims priemonių. Jos su- 
lysusiame ir išbalusiame veiduke atsispindėjo kančia. 

- Tu gerai apgalvojai? - paklausė Džonas. 

- Bandžiau, - sušnibždėjo ji. 

- Ar darai tai dėl jų? 

- Ne! 

- Gerai! Darai dėl savęs? 

- Taip. Dėl savęs. Ir dėl tėčio. 

- Tada gerai, - pasakė jis. - Ir, Čarle, priversk juos šokti pagal sa- 
vo dūdelę. Supratai? Tu parodei, kad gali būti tvirta. Ir dabar nenu- 
sileisk. Antraip jie tuoj pasinaudos. Žaisk griežtai. Supranti, ką noriu 
pasakyti? 

- Manau... taip. 

- Jie gauna savo, tu gauni savo. Kiekvieną kartą. Nieko veltui, - 
jis truputį susigūžė. Akyje užgeso šviesa. Jai sunku buvo matyti jį to- 
kį prislėgtą ir sutriuškintą. - Neleisk jiems elgtis su tavimi taip, kaip 
jie elgėsi su manimi. Aš atidaviau savo šaliai ketverius metus ir vie- 
ną akį. Vienerius metus praleidau duobėje, ėsdamas vabalus, purto- 
mas šalčio, rinkau utėles iš galvos ir uosčiau savo šūdus. O kai grį- 
žau, man pasakė: “Labai ačiū, Džonai' ir įteikė šluotą. Jie mane ap- 
vogė, Čarle. Supratai? Nesiduok apvagiama. 

- Supratau, - rimtai ištarė ji. 

Indėnas truputį nušvito, nusišypsojo. 

- Tai kada gi mūšio diena? 

- Rytoj matysiu daktarą Hoksteterį. Pasakysiu, kad nusprendžiau 
bendradarbiauti... tik truputį. Ir... ir pasakysiu, ko aš noriu. 

- Gerai, tik neužsiprašyk iš karto per daug. Čia kaip prekybinis 
sandėris: tu - man, aš - tau. Paslauga už paslaugą, tiesa? 

Ji linktelėjo. | 

- Bet tu jiems parodys:i, kieno rankose vadžios? Parodysi, kas čia 
vadovauja? 

- Parodysiu. 

Jis nusišypsojo plačiau. 

- Šitaip juos, pupa. 

Hoksteteris pašėlo. 

- Kokį, po velnių, Žaidimą jūs čia pradėjot? - rėkė jis Reinberdui. 
Jie sėdėjo Kepo kabinete. “Įsijautei, - pagalvojo Reinberdas, - tai jo 
akivaizdoj tu toks drąsus“. Bet darkart pažvelgęs į degančias 
Hoksteterio akis, įraudusius skruostus ir baltus krumplius, turėjo pri- 
pažinti, jog persūdė. Išdrįso įžengti į šventą Hoksteterio privilegijų 
daržą. Viena, išvilkti jį už atlapų avarijos dieną - tada Hoksteteris 
smarkiai prašovė ir dabar tai suprato. Dabar - visai kita kalba. Rein- 
berdas mąstė. Ir tylėdamas stebėjo Hoksteterį. 

- Padarėt viską, kad įvarytumėt mus į kampą! Jūs, velniai grieb- 
tų, puikiausiai suprantate, kad ji tėvo nepamatys! “Jie gauna savo, tu 
gauni savo“ - įsiutęs nusišaipė jis. - Kvailys! 

Reinberdas įdėmiai spoksojo į Hoksteterį. 

- Nekartokit daugiau šito žodžio, - pasakė visiškai abejingu balsu. 
Hoksteteris vos pastebimai sudrebėjo... 

- Prašau, džentelmenai, - įsikišo Kepas, jo balsas buvo pavargęs. 
- Prašau. 

Ant jo stalo stovėjo magnetofonas. Jie ką tik išklausė rytinį Rein- 
berdo pokalbį su Čarle. 

- Matyt, daktaras Hoksteteris pamiršo tą faktą, jog jis ir jo koman- 
da pagaliau galės imtis darbo, - pasakė Reinberdas. - Tai šimtu pro- 
centų padidins jų praktines žinias, jei bent kiek išmanau matematiką. 

- Jums tiesiog pasisekė. Nenumatytas atvejis, - niūriai subambėjo 
Hoksteteris. 

- Kažkodėl jums neužteko fantazijos sukurti tokį atvejį, - atšovė 
Reinberdas. - Tikriausiai užsižaidėt su žiurkėmis. 

- Užteks! - neišlaikė Kepas. - Mes susitikome ne pasikeisti įžeidi- 
mais, - jis pasižiūrėjo į Hoksteterį. - Jums atsirado galimybė atsiloš- 
ti, - pasakė jis. - Turiu pastebėti, kad galėtumėt parodyti daugiau dė- 
kingumo. 

Hoksteteris kažką sumurmėjo. 

Kepas pažiūrėjo į Reinberdą. 

- Bet taip pat manau, kad su amicus curiae* role nužengėt per 
toli. 

- Manote? Vadinasi, jūs taip ir nesupratote, - Džonas Žiūrėjo tai į 
Kepą, tai į Hoksteterį. - Mano nuomone, jūs visiškai apie tai 
nenutuokiate. Turite du vaikų psichiatrus, ir jeigu toks yra bendras 
psichiatrų lygis, nepavydžiu vaikams su pažeista psichika. 

- Lengva pasakyti, - pradėjo Hoksteteris. - Šita... 

- Jūs tiesiog negalite suprasti, kokia ji protinga, - nutraukė jį Rein- 
berdas. - Negalite suprasti, kaip... kaip gerai ji orientuojasi priežasčių 
ir pasekmių grandinėje. Turėti su ja reikalų - tai tas pat, kas eiti per 
minų lauką. Aš pakišau jai pyrago ir botago mintį todėl, kad ji pati 
būtų anksčiau ar vėliau tą sugalvojusi. Padaręs tai pirmas, aš sustip- 
rinau jos pasitikėjimą savimi... kitaip sakant, pakeičiau minusą 
pliusu. 

Hoksteteris išsižiojo. Kepas sustabdė jį judesiu ir pasisuko į Rein- 
berdą. Jis kalbėjo tokiu švelniu, taikiu tonu, kokio niekam kitam ne- 
teko išgirsti... bet juk tai buvo ne kas kitas, o Reinberdas. 

- Tai nepašalina fakto, kad jūs apribojot Hoksteterio ir jo Žmonių 
galimybes. Anksčiau ar vėliau ji supras, kad jos svarbiausias prašy- 
mas - pamatyti tėvą nebus patenkintas. Mes visi sutinkame, jog leisti 
tai - vadinasi, visai ją prarasti. 

- Be abejonės, - pasakė Hoksteteris. 

- Jei ji tikrai tokia protinga, - pasakė Kepas, - ji pareikš šitą neiš- 
pildomą norą greičiau anksčiau negu vėliau. 

- Pareikš, - sutiko Reinberdas, - ir tai bus galas. Pamačiusi, kaip 
jis atrodo, ji tuoj supras, kad visą laiką aš ją apgaudinėjau. Ji tuoj su- 
voks, kad visą tą laiką aš buvau jūsų pakištas. Taigi visas klausimas 
- kiek sugebėsite ištempti. 


* Čia - “rūpestingas draugas" (lot.). 


243 


Reinberdas palinko į priekį. 

- Du momentai. Pirma, teks susitaikyti su mintimi, jog ji nedegi- 
nės jums laužų ad infinitum*. Ji - žmogus, maža mergaitė, kuri nori 
pamatyti savo tėvą, o ne laboratorijos žiurkė. 

- Mes jau... - nekantriai įsikišo Hoksteteris. 

- Ne. Taigi, kad ne. Tai kiekvieno eksperimento pagrindas. Pyra- 
gas ir botagas. Uždeginėdama Čarlė bus įsitikinusi, kad gundo jus 
pyragu ir kad jūs - ir ji - artėjate prie jos tėvo. O mes žinome, kad bus 
atvirkščiai. Iš tikrųjų jos tėvas - pyragas, kuriuo mes ją gundome. Pa- 
kabinkit priešais mulą skanų kąsnelį, ir jis suars jums visą lauką, nes 
yra kvailas. Bet ta mergaitė - ne. 

Jis pažiūrėjo į Kepą ir Hoksteterį. 

- Aš kartoju. Tai tas pat, kas įkalti vinį į ąžuolą. Sunkus darbelis, 
tik jūs, atrodo, nuolat tą pamirštate. Anksčiau ar vėliau ji perkąs jus, 
ir - išgraužkit. Nes ji - ne mulas. Ir ne laboratorijos žiurkė. 

“Tik ir lauki, kad ji išeitų iš žaidimo, - pagalvojo Kepas su tylia 
neapykanta. - Lauki, kad galėtum ją nužudyti". 

- Taigi, tai išeities taškas, - tęsė Reinberdas. - Paskui galvokite, 
kaip kuo ilgiau ištempti. Kai bus baigta, parašykite ataskaitą. Jei pa- 
kaks duomenų, būsit apdovanoti didele asignacija. Suvalgysit savo 
pyragą. Ir vėl galėsit leisti savo nuodus visokiems mulkiams. 

- Jūs vėl įžeidinėjate, - Hoksteterio balsas ėmė drebėti. 

- Kuo jūs čia dėtas, aš apie mulkius, - atsakė Reinberdas. 

- Ir kaip, jūsų nuomone, galima būtų pratęsti eksperimentus? 

- Pradėsime nuo nedidelių malonių, - atsakė Reinberdas. - Pasi- 
vaikščioti pievelėje. Ar... visos mergaitės mėgsta arklius. Penkis še- 
šis laužus Čarlė sukurs tik už tai, kad grumas pavedžios ją ant arkliu- 
ko jojimo takeliu. Manau, to pakaks, kad tuzinas tokių rašeivų kaip 
Hoksteteris dar penkerius metus šokinėtų ant galvos. 

Hoksteteris pašoko iš užstalės: 

- Man užteks! 

- Sėskitės ir užsičiaupkit, - atšaldė jį Kepas. 

Išraudęs Hoksteteris atrodė pasiruošęs pulti, bet įniršis atslūgo 
taip greit, kaip pakilo, net ašaros ištryško. Jis vėl atsisėdo. 

- Jūs nuvešite ją į miestą, į parduotuvę, - tęsė Reinberdas. - Į pa- 
silinksminimų parką Džordžijoje pasivažinėti traukinuku. Gal net su 
geru jos draugu valytoja Džonu. 


* Iki gyvos galvos (lot.). 

- Jūs rimtai manote, - pradėjo Kepas, - kad tokiomis nuolaido- 
mis... 

- Ne, nemanau. Neilgam. Anksčiau ar vėliau ji vėl grįš prie tėvo. 
Juk ji - Žmogus. Ji taip pat turi troškimų. Ji mielai važiuos ten, kur 
jūs pasiūlysite, nes galvos: paslauga už paslaugą. Bet galų gale vėl 
iškils klausimas apie jos brangiausią tėtušį. Ji ne iš tų, paperkamų. Ji 
- kietas mešutėlis. 

- Taigi galinė stotelė, - susimąstęs ištarė Kepas. - Visi išlipa. Pro- 
jektas baigtas. Šis etapas, bent jau, - dėl daugelio priežasčių tokia 
perspektyva kėlė jam didžiulį palengvėjimą. 

- Ne, dar ne, - atkirto Reinberdas su savo stingdančia šypsena. - 
Mes turime dar vieną kortą rankovėje. Dar vieną didelį riestainį, kai 
jau neliks mažų. Ne tėvą, - ne pagrindinį prizą, - bet kai ką, kas pri- 
vers ją važiuoti dar truputį. 

- Ką gi? - paklausė Hoksteteris. 

- Atspėkite, - šypsodamasis pasakė Reinberdas ir nutilo. Kepas 
gal ir susivoks, nors per paskutinį pusmetį jis ganėtinai išsikvėpė. 
Net vidutiniu režimu jo smegenys dirbo geriau negu jo pavaldinių (ir 
pretendentų į jo sostą). O Hoksteteriui tai neįkandama. Jis jau pakilo 
keletą laiptelių virš savo nekompetencijos lygio - savotiškas žygdar- 
bis, kuris lengviausiai įvykdomas ne kur kitur, o valstybinėje biurok- 
ratijoje. Hoksteteris atprato sekti pagal kvapą. 

Ne taip jau svarbu, atspės Jie ar ne, koks tas paskutinis šių nedi- 
delių rungtynių riestainis (taip sakant, paskatinamasis prizas); rezul- 
tatai liks tie patys. Bet kuriuo atveju jis patogiai įsitaisys už vairo. Jis, 
žinoma, galėtų jų paklausti: “Kas, jūsų nuomone, atstoja mergaitei tė- 
vą, kai jūs ją atskyrėte nuo tikrojo?“ 

Tegu patys išsiaiškina. Jei sugebės. 

Šypsena nedingo nuo Reinberdo veido. 


4 


Endis Makgis sėdėjo priešais televizorių. Švytėjo gintarinė kabe- 
linės televizijos akutė ekrano kampe. Ričardas Dreifusas namų sąly- 
gomis bandė sukonstruoti Velnio Galvą*. Endis stebėjo jį abejinga ir 
tuščia veido išraiška. Nors buvo įsitempęs kaip styga. - Šiandien 
kontrolinė diena. 


* Scena iš mokslinės fantastikos filmo " Artimi trečiojo laipsnio kontaktai". 

Tos trys savaitės po pastotės avarijos Endžiui virto išbandymu, 
kai vos pakeliamą įtampą keitė beveik nusikalstamas džiaugsmas. 
Dabar jis galėjo suprasti, kaip rusų KGB galėjo sukelti tokį siaubą ir 
kaip Džordžo Orvelo Vinstonas Smitas turėjo džiūgauti slapta maiš- 
taudamas. Jis vėl turėjo paslaptį. Ji kirbėjo ir graužė jį kaip ir visos 
mirtinos paslaptys, bet kartu ji grąžino jam pasitikėjimą ir ankstesnę 
jėgą. Jis lenkia juos vienu ėjimu. Vienas Dievas žino, ar ilgam užteks 
jėgų, bet pradžia padaryta. 

Buvo beveik dešimta - tada ateis Pinčas, tas nuolat besišypsantis 
tipas. Jis eis pasivaikščioti į sodą, kad aptartų, kaip “juda jo reikalai". 
Endis stumtelės jį... tiksliau, pabandys stumtelėti. Jis seniai taip būtų 
padaręs, jei ne tie telemonitoriai ir visur iškaišiotos “blakutės"'. Lau- 
kimo dienos davė užtektinai laiko pergalvoti puolimo strategiją, dar 
kartą patikrinti silpniausias vietas. Jis ne kartą savo galvoje perrašė 
kai kurias scenarijaus dalis. 

Naktį gulėdamas Iovoje, Endis nenustojo sau kartoti: Didysis Bro- 
lis* visą laiką tave stebi. Neužmiršk to nė sekundę, galvok pirmiau- 
sia apie tai. Tu - po Didžiojo Brolio padu, todėl j jei tikrai nori padėti 
Čarlei, turi visus juos pergudrauti. 

Jis miegojo kaip niekad mažai, daugiausia todėl, jog bijojo išsitar- 
ti per miegą. Kai kuriomis naktimis jis valandas gulėdavo nejudėda- 
mas, bijojo net pakrutėti ar apsiversų, - o jeigu jie susidomės, kodėl 
apsvaigęs nuo narkotikų toks neramus? O kai vis dėlto užmigdavo, 
jo miegas buvo jautrus, sapnavo keistus sapnus (kartodavosi Ilgojo 
Džono Silverio, vienaakio pirato su medine koja, paveikslas) ir jei tik 
kas - pabusdavo. 

Atsikratyti tablečių buvo lengviausia, nes jie buvo įsitikinę jį ne- 
galint be jų apsieiti. Dabar Endis gaudavo jų keturis kartus per die- 
ną, O po avarijos jokiuose testuose nebedalyvavo. Jis spėjo, kad visi 
numojo į jį ranka ir Pinčas tikriausiai ketina jam tai šiandien pranešti. 

Kartais jis atsikosėdamas išspjaudavo tabletes į kumštį, paskui su 
maisto liekanom išmesdavo į šiukšlių konteinerį. Dažniausiai nuleis- 
davo tualete. Kartais vaizdavo, jog užsigeria imbieriniu alumi. Jis 


* Džordžo Orvelo antiutopiniame romane “1984 Didysis Brolis, įkūnijan- 
tis aukščiausią totalitarinės valstybės valdžią, gali slapta stebėti kiekvie- 
no Žmogaus privatų gyvenimą. 

išspjaudavo jas į pustuštę skardinę, kad ištirptų, o po to “pamiršda- 
vo“. Kai alus galutinai išsikvėpdavo - išpildavo į kriauklę. 

Dievas mato, darė jis tai ne profesionaliai, bet ir stebėjo jį neko- 
kie profesionalai. Vargu ar taip jau įdėmiai jį sekė, antraip būtų se- 
niai išaiškinę. Štai ir viskas. 

Dreifusas su moterimi, kurios sūnus dabar važinėjosi skraidan- 
čiąja ateivių iš kitų planetų lėkšte, ropštėsi Velnio Galvos šlaitu, kai 
suzvimbė skambutis, reiškiantis, jog atidaromos durys. Endis vos su- 
silaikė nepašokęs. 

Na štai, šmėstelėjo galvoje. 

Hermanas Pinčas įėjo į svetainę. Jis buvo žemesnis už Endį ir 
smulkesnis; jame visada jautėsi kažkas moteriška, kas būtent, - En- 
dis paaiškinti negalėjo. Šiandien Pinčas buvo apsivilkęs pilką golfą ir 
lengvą kostiumą - atrodė it nužengęs iš paveiksliuko. Ir kaip visada 
šypsojosi. 

- Labas rytas, Endi, - tarė jis. 

- A, - krūptelėjo Endis ir padelsęs, lyg susimąstęs atsakė: - Svei- 
ki, daktare. 

- Neprieštarausit, jei išjungsiu? Eisime pasivaikščioti, juk neuž- 
miršote? 

- Aaa, - Endis suraukė antakius, paskui kakta išsilygino. - Gerai. 
Jau mačiau tris ar keturis kartus. Man galas patinka. Labai gražu. 
Ufonautai išskraidina jį, įsivaizduojate? Į žvaigždes. 

- Gražu, - sutiko Pinčas ir išjungė televizorių. - Na, einam? 

- Kur? - paklausė Endis. 

- Pasivaikščioti, - kantriai pakartojo Hermanas Pinčas. - Prisime- 
nate? 

- Aa, - linktelėjo Endis. - Žinoma, - jis atsikėlė. 


Durys iš Endžio apartamentų vedė į erdvų, linoleumu išklotą ves- 
tibiulį. Šviesa čia buvo blanki, prislopinta. Kažkur netoliese - ryšių ar 
kompiuterių centras; vos girdimai dūzgė mašinos, žmonės ėjo ten su 
perfokortomis, grįždavo tempdami spaudinių rulonus. 

Už Endžio durų vaikštinėjo vyrukas sportiniu it nuo pakabos kos- 
tiumu - iškart matosi, jog vyriausybinis agentas. Po užančiu buvo ne- 
didelis pakilimas. Agentas stypsojo čia pagal instrukciją ir, kai tik 

jiedu su Pinču pajudės, jis eis įkandin, pokalbio negirdės, bet nepa- 
leis iš akių. Dėl jo nebus problemų, mąstė Endis. 

Jie pasuko lifto link, o agentas sekė iš paskos. Endžio širdis pla- 
kė taip pašėlusiai, jog rodės išsprogdins krūtinės ląstą. Jis stengėsi 
nepastebimai įsidėmėti kiekvieną detalę. Koks tuzinas nepažymėtų 
durų. Kai kurios buvo atviros, - štai nedidelė, kažkokia specializuota 
biblioteka, fotokopijų kambarėlis, o kas kituose - Endis nenutuokė. 
Čarlė gali būti už bet kurių iš jų... ar net visai kitame pastate. 

Jie įžengė į liftą, pakankamai didelį, kad tilptų ligoninės vežimė- 
lis. Pinčas išsitraukė raktų ryšulį, pasuko vieną spynoje ir spustelėjo 
nepažymėtą mygtuką. Užsivėrė durys, ir liftas pajudėjo aukštyn. 
Kontoros agentas įsitaisė lifto kampe. Endis stovėjo sukišęs rankas į 
savo “Lee Riders" džinsus, veide klaidžiojo buka šypsena. 

Lifto durys atsidarė buvusioje pokylių salėje. Blizgėjo ąžuolo par- 
ketas. Erdvios salės gilumoje dukart gražiai išsilenkę laiptai vedė į 
viršų. Kairėje dvivėrės stiklinės durys kvietė į saulėtą terasą, už ku- 
rios driekėsi alpinariumas. Dešinėje, iš už pravirų ąžuolinių durų, sk- 
lido spausdinimo mašinėlių tarškėjimas - jos vos spėjo gromuliuoti 
dienos normą. 

Visur kvepėjo gėlės. 

Pinčas perėjo saulės nužertą salę, Endis suskubo garsiai pasi- 
džiaugti nuostabiu parketu, lyg matytų jį pirmą kartą. Jie įėjo pro įs- 
tiklintas duris į sodą, o iš paskos kaip šešėlis nusekė Kontoros agen- 
tas. Čia buvo labai šilta ir drėgna. Tingiai dūzgė bitės. Už 
alpinariumo driekėsi hidrangijų, forzitijų ir rododendrų krūmai. Ne- 
nutildamos sukiojosi žoliapjovės. Endis nuoširdžiai dėkingas pasisu- 
ko į saulę. 

- Kaip jaučiatės, Endi? - paklausė Pinčas. 

- Puikiai. Puikiai. 

- Žinot, jūs čia jau visas pusmetis, - pasakė Pinčas šiek tiek nus- 
tebusiu tonu, suprask: na ir greitai bėga tas laikas, kai gyveni savo 
malonumui. Jie pasuko dešinėn į vieną žvyruotą takelį. Ore tvyrojo 
sausmedžių ir sasapro kvapas. Kitame tvenkinio krante, netoli antro- 
j0 pastato, risnojo Žirgų porelė. 

- Ilgai, - sutiko Endis. 

- Taip, ilgai, - šypsojosi Pinčas. - Ir mes nusprendėme, jog jūsų 
galia... išnyko, Endi. Juk ir patys žinote - jokių apčiuopiamų rezul- 

- Tai vis tos jūsų tabletės, - prikišo Endis. - Ką aš galiu padaryti, 
kai akyse migla. 

Pinčas atsikosėjo, bet nepriminė, kad per pirmąsias tris testų seri- 
jas, kurios buvo tokios pat bevaisės, apie narkotikus nebuvo nė 
kalbos. 

- Aš juk stengiausi, daktare. Bandžiau. 

- Taip, taip. Žinoma. Na, mes ir galvojame, - tai yra aš galvoju, - 
jūs užsitarnavot poilsį. Turime nedidelę stovyklą Maujyje, Havajų 
salyne. Aš tuoj sėsiu prie pusmečio ataskaitos. Tai štai, Endi, jei no- 
rite... - Pinčas švytėjo lyg teležaidimų vedėjas, o tonas buvo toks, ko- 
kiu vaikui žadama netikėta iškyla. - Norite, aš pasiūlysiu, jog jus 
neilgam ten išsiųstų? 

Neilgam - tai porai metelių, pagalvojo Endis. O gal ir penkeriems. 
Nepaleis jo iš akių, jei netikėtai grįžtų įtaigos sugebėjimas, arba pa- 
silaikys kaip kozirį prieš Čarlę, jeigu iškiltų kokių nenumatytų sun- 
kumų. O galas aiškus: nelaimingas atsitikimas, per didelė narkotikų 
dozė ar “savižudybė". Orvelo terminais, taps neasmuo. 

- O vaistų man duos? - sunerimo Endis. 

- O kaipgi, - atsakė Pinčas. 

- Havajai... - svajingai nutęsė Endis. Tada atsigręžė į Pinčą ir pa- 
bandė apsimesti kvaileliu: - Tikriausiai daktaras Hoksteteris manęs 
neišleis. Jis manęs nemėgsta. Juk Žinau. 

- Na ką jūs, - paprieštaravo Pinčas, - netgi labai mėgsta. Be to, 
Endi, jūs esate mano žinioje, o ne daktaro Hoksteterio. Užtikrinu, jis 
pritars mano pasiūlymui. 

- Bet jūs dar nedavėte nurodymų? - paklausė Endis. 

- Ne, nusprendžiau pirma su jumis pasikalbėti. Patikėkit, Hekste- 
terio pritarimas tėra formalumas. 

- Praverstų dar viena testų serija, - pasakė Endis ir lengvai stum- 
telėjo Pinčą. - Tiesiog atsargumo dėlei. 

Pinčo akys staiga kažkaip keistai suvirpėjo. Šypsena sustingo, 
paskui ir visai dingo. Dabar jau Pinčas atrodė apsvaigęs nuo narkoti- 
kų, pastebėjo Endis ne be pasitenkinimo. Netoliese gėlėse zvimbė bi- 
tės. Svaigino ką tik nupjautos žolės kvapas. 

- Kai rašysite raportą, pasiūlysite dar vieną testų seriją, - pakarto- 
j0 Endis. 

Pinčo žvilgsnis nuskaidrėjo. Veide vėl pražydo šypsena. 

- Žiūrėkit, apie Havajus niekam nė žodžio, - pasakė jis. - O dabar 
aš parašysiu ataskaitą ir pasiūlysiu dar vieną testų seriją. Manau, ji 
praverstų. Tiesiog saugumo dėlei. 

- O paskui aš galėsiu važiuoti į Havajus? 

- Taip, - patvirtino Pinčas. - Paskui. 

- Ir tiems bandymams prireiks trijų mėnesių? 

- Taip, maždaug trijų mėnesių. - Pinčas tiesiog spindėjo it moky- 
tojas, klausydamas geriausio savo mokinio atsakinėjimo. 

Jie artėjo prie tvenkinio. Veidrodiniu paviršiumi tingiai slydo an- 
tys. Abu vyrai sustojo prie kranto. Už jų nugaros vyrukas sportiniu 
kostiumu akimis lydėjo pusamžį vyrą ir moterį, lengva risčia jojan- 
čius vienas šalia kito anoje tvenkinio pusėje. Jų atspindį kirto ilgas 
lygus brūkšnys, kurį brėžė balta antis. Endžiui ta porelė priminė 
draudimo kompanijos reklamėlę, kurios pabyra, kai tik atverti rytinį 
laikraštį, į sterblę... ar kavą. 

Smilkiniuose tvinksėjo. Kol kas nieko baisaus. Per susijaudinimą 
jis vos nestumtelėjo Pinčo daugiau negu reikia, o tai galėjo atkreipti 

- Papasakokit man apie vietinius kelius ir apylinkę, - tyliai papra- 
šė Pinčo ir šiek tiek stumtelėjo. Iš pokalbių nuotrupų jis Žinojo, jog 
jie ne taip jau toli Vašingtono, bet ne tiek, kaip operatyvinė CŽV ba- 
zė Lenglyje. Tuo jo žinios baigėsi. 

- Čia labai gražu, - svajingai pradėjo Pinčas, - po to, kai užpylė- 
me duobes. 

- Taip, gražu, - sutiko Endis ir nutilo. Kartais pastūmėtą žmogų 
apimdavo kokio nors atsiminimo sukeltas transas, paprastai per ganė- 
tinai tolimą asociaciją, ir neverta buvo jo pertraukti jokiomis aplin- 
kybėmis. Nes tai galėjo sukelti aido efektą, o nuo aido netoli iki ri- 
košeto, na, o rikošetas gali atvesti į... į ką tik nori. Panašiai atsitiko 
vienam iš tų volterių mičių*, ir Endis ne juokais persigando. Tada 
viskas baigėsi gerai, bet jeigu draugą Pinčą staiga ims kankinti koš- 
marai, čia jau nieko gera. 

- Mano žmonai tai patinka, - tęsė Pinčas taip pat svajingai. 

- Kas? - paklausė Endis. - Kas jai patinka? 

- Jos naujas atliekų smulkintuvas. Jis labai... 


* Volteris Mitis - Dž.Terberio apsakymo herojus, nedrąsus žmogelis, įsi- 
vaizdavęs esąs antžmogis. 

Pinčas užsikirto. 

- Labai gražus, - bandė padėti Endis. Vyrukas sportiniu kostiumu 
priėjo arčiau, viršutinė Endžio lūpa aprasojo nuo prakaito. 

- Labai gražus, - sutiko Pinčas ir išsiblaškęs sužiuro į tvenkinį. 

Kontoros agentas priėjo visai arti, ir Endis jau nusprendė surizi- 
kuoti dar kartelį pastūmėti... labai silpnai. Pinčas stovėjo šalia lyg te- 
levizorius su perdegusia lempa. 

“Šešėlis" pakėlė kažkokį pagalį ir sviedė į vandenį. Vandenyje 
nuraibuliavo ratilai. Pinčas atsipeikėjo. 

- Vietos čia gražios, - pasakė jis. - Kalvotos. Malonu jodinėti. Mes 
su žmona stengiamės nors kartą per savaitę pajodinėti. Jei neklystu, 
artimiausias miestelis į vakarus... tiksliau, į pietvakarius - Donas. Vi- 
sai nedidukas. Šalia praeina 301-oji autostrada. Arčiausiai į rytus - 
Geveris. 

- Jis irgi prie autostrados? 

- Ne-a. Paprastas kelias. 

- Kur veda 301-oji autostrada? Be Dono? 

- Jei į šiaurę, tai tiesiai į Kolumbijos apygardą. O į pietus - be- 
veik iki Ričmondo. 

Endis jau norėjo paklausti apie Čarlę, net apgalvojo klausimus, 
bet Pinčo reakcija jį nugąsdino. Jo asociacijos - Žmona, duobės, gra- 
žu ir, keista! - atliekų smulkintuvas - stebino ir kėlė susirūpinimą. 
Nors Pinčas ir pasiduoda įtaigai, visai įmanoma, jog jis - ne pats ge- 
riausias objektas. Gali būti, kad jo psichika yra nukrypusi nuo nor- 
mos, ir nors jis daro normalaus Žmogaus įspūdį, vienas Dievas žino, 
kokios jėgos, kol kas dar išlaikančios pusiausvarą, gali slypėti po ta 
išore. Stumtelėjus Žmogų su nestabilia psichika, galima tikėtis ne- 
lauktų rezultatų. Jeigu ne tas šešėlis, agentas, jis, matyt, pabandytų 
(po to, ką su juo padarė, spjaut jam norėjosi ant vargšės Hermano 
Pinčo galvos), bet dabar išsigando. Psichiatrai, jei turėtų įtaigos ga- 
lią, skubėtų padėti žmonijai... bet Endis Makgis nebuvo psichiatras. 

Galbūt kvaila daryti tokias plačias išvadas iš vienos reakcijos; ir 
anksčiau panašių dalykų pasitaikydavo, nors nieko baisaus neįvykda- 
vo. Bet iš Pinčo gali visko tikėtis. Pinčas pernelyg daug šypsosi. 

Staiga giliai viduje, pasąmonės gelmėse, suskambo šaltas žudiko 
balsas: pasakyk jam, kad grįžtų namo ir nusižudytų. Ir stumtelk. 
Smarkiau. 

Endis nuvijo tą minų: ji pritrenkė. 

- Na ką, - kreipėsi Pinčas. Jis apsidairė patenkintai šypsodamasis. 
- Metas namolio? 

- Taip, - atsakė Endis. 

Taigi pradžia padaryta. Tik apie Čarlę nė žinelės. 

TARNYBINĖ PAŽYMA 
Kas Hermanas Pinčas 
Kam Patrikui Hoksteteriui 


Data Rugsėjo 12 
Tema Endis Makgis 


Neseniai aš peržiūrėjau užrašus, perklausiau įrašus ir pasikal- 
bėjau su Makgiu. Jokių esminių pokyčių po 9/5 aptarimo neį- 
vyko, bet jei prieštarautumėt, norėčiau atidėti Havajus kuriam 
laikui (kaip sako kapitonas Holisteris, “tai tik pinigų klausi- 
mas“). 
Mano nuomone, Patai, reikėtų atlikti dar vieną, baigiamąją, 
testų seriją - atsargos dėlei. Po to galima drąsiai siųsti jį į Mau- 
jo stovyklą. Tai galėtų užtrukti apie tris mėnesius. 
Laukiu atsakymo, kol nepradėjau tvarkyti reikalingų doku- 
mentų. 

Hermas 

TARNYBINĖ PAŽYMA 


Kas P.H. 

Kam Hermui Pinčui 
Data Rugsėjo 13 
Tema Endis Makgis 


Aš jūsų nesuprantu! Paskutinį kartą mes visi nutarėme - ir jūs 
taip pat, - jog iš Makgio tiek naudos, kiek iš perdegusio sau- 
giklio. Kokios čia abejonės? Cia jums ne bridžas! 


Jei tai bus sutrumpinta serija, tada neprieštarauju. Kitą savaitę 
pradedame su mergaite (tik bijau, jog kai kas bus persistengęs 
ir su mumis ji neilgai bendradarbiaus). Todėl gal ir nebloga 
mintis pasilaikyti tėvą... kaip “gesintuvą"! 
Sutinku, gal tai “tik pinigų klausimas“, bet tie pinigai - mokes- 
čių mokėtojų, ir lengvabūdiškumas čia kažin ar skatintinas, 
Hermai. Ypač kapitono Holisterio. Turėkite omenyje. 
Planuokit 6, na, daugiausia 8 savaites, jei reikalas pajudėtų... 
jei taip atsitiks, suvalgysiu “Šuns džiaugsmą". 

Patas 


- Šunsnukis! - balsu ištarė Hermas Pinčas, baigęs skaityti tą pažy- 
mą. Jis darkart perskaitė trečią pastraipą: ir tai Hoksteteris, tas pats 
Hoksteteris, kuris turi visiškai suremontuotą 1958-ųjų “Tandeberdą", 
skaito jam pamokslus apie pinigus? Suglamžė popierėlį, sviedė į 
šiukšliadėžę ir atsilošė supamajoje kėdėje. Daugiausia du mėnesius! 
Jam tas nepatiko. Geriau jau tris. Taip šnibždėjo vidinis balsas. 

Prieš akis netikėtai iškilo paslaptingas atliekų smulkintuvo, kurį 
jis įtaisė namuose, vaizdas. Jam tas irgi nepatiko. Atliekų smulkintu- 
vas kažkaip įstrigo galvoje, ir buvo neįmanoma atsikratyti minties 
apie jį. Jo vaizdas iškildavo kaskart, vos pagalvojus apie Endį Mak- 
gi. Juoda kriauklės skylė gumos sienelėmis Žiojėjo kaip vagina... 

Jis susmego krėsle svajodamas. Kai atsipeikėjo, nustebo pamatęs, 
kad praėjo kone dvidešimt minučių. Pasidėjo priešais save pažymos 
formą ir ėmė kurpti atsakymą tam suskiui Hoksteteriui apie jo ko- 
mentarą dėl frazės “tai tik pinigų klausimas". Jis turėjo prisiversti ne- 
kartoti prašymo dėl trijų mėnesių (mintyse iškilo glotni tamsi smul- 
kintuvo skylė). Jei Hoksteteris sako “du", tegul bus du. Bet jei tik 
bus kokių rezultatų, Hoksteteris po penkiolikos minučių ras ant savo 
stalo porą skardinaičių šuns maisto konservų ir peilį su šakute. 

Baigė raštelį, iškeverzojo apačioje “Hermas" ir atsilošė masažuo- 
damas smilkinius. Skaudėjo galvą. 

Mokykloje ir koledže Hermas Pinčas buvo slaptas transvestitas. 
Mėgo apsirengti moteriškais drabužiais, nes, jo įsitikinimu, taip atro- 
dė... na, nepaprastai gražiai. Bet pirmaisiais studijų metais ši paslap- 
tis išaiškėjo: du “Delta Tau Delta“ brolijos, kuriai jis priklausė, bro- 

liai apie tai suuodė. Tylos kaina buvo ritualinis pažeminimas, nedaug 
kuo besiskyręs nuo naujokų įšventinimo, kuriame ir pats Pinčas ap- 
turėjo didelį malonumą. 

Antrą valandą nakties brolijos virtuvėje buvo išverstos šiukšlės, ir 
Pinčas, apsirengęs moteriškomis kelnaitėmis, kojinėmis su gorsetu, 
liemenėle, prikimšta tualetinio popieriaus, turėjo surinkti jas ir išp- 
lauti grindis: visa vyko nuolat baiminantis, jog užtiks kitas brolis, 
atėjęs naktipiečių. 

Viskas baigėsi bendra masturbacija, kas, Pinčo nuomone, tik ir 
vertė juos laikytis duoto pažado. Jis pabėgo iš tos brolijos išsigandęs 
dėl savęs - visas tas ritualas jį netgi jaudino! Nuo to laiko jis neper- 
sirenginėjo moterimi. Nebuvo homoseksualas. Turėjo žavingą žmo- 
ną, du puikius vaikus - juk tai įrodymas. Ilgus metus buvo netgi pa- 
miršęs tai, o dabar... 

Atliekų smulkintuvo vaizdinys, ta juoda glotni skylė, aptempta 
guma, liko. Galvą ne juokais skaudėjo. | 

Endžio stumtelėjimas sukėlė aidą. Kol kas jis tingus 1r lėtas; pa- 
eiliui kaitaliojosi mintis apie smulkintuvą ir buvimą labai gražiu. 

Bet jis įsivažiuos. Prasidės rikošetas. 

Kol pasirodys nepakenčiama. 

- Ne, - pasakė Čarlė. - Negerai, - ji vėl pasisuko eiti iš mažo kam- 
barėlio. Veidas buvo išbalęs ir įsitempęs. Po akimis - tamsūs ratilai. 

- Ei, ei, na palauk gi, - puolė prie jos Hoksteteris ištiestomis ran- 
komis. - Kas negerai, Čarle? - paklausė bandydamas sukonstruoti 
šypseną. 

- Viskas, - atšovė ji, - viskas negerai. 

Hoksteteris apžvelgė kambarį. Viename kampe buvo įtaisyta ka- 
mera “Soni". Jos laidai presuoto kamščio siena eina į vaizdo magne- 
tofoną, kuris pastatytas šalimais, stebėjimo kambarėlyje. Viduryje 
kambario ant stalo guli metalinis padėklas su drožlėmis. Iš kairės sto- 
vi laidais apraizgytas elektroencefalografas. Prie jo įsitaisęs vaikinas 
baltu chalatu. 

- Tai ne paaiškinimas, - pasakė Hoksteteris vis dar tėviškai šyp- 
sodamasis, nors sprogo iš.pykčio. Nereikia mokėti skaityti minčių - 
tai matėsi iš akių. 

- Jūs neklausote, - suspigo Čarlė, - niekas neklauso, išskyrus... 

(išskyrus Džoną, bet negi jiems pasakysi) 

- O tu mums paaiškink, kaip reikia padaryti, - nusileido Hokste- 
teris. 

Čarlė buvo nepaperkama: 

- Reikia iš karto klausyti. Metalinis padėklas - gerai, visa kita - ne. 
Stalas medinis, sienos iš kamščio - degios... o ir jo rūbai, - ji parodė 
į operatorių, kuris net pašiurpo. 

- Čarle... 

- Ir ta kamera. 

- Čarle, ta kamera iš... 

- Iš plastmasės! Jei pasidarys labai karšta, išlakstys gabaliukais. Ir 
vandens nėra! Juk sakiau, kad turiu nustumti tai į vandenį, jei noriu 
sustoti. Taip mane mokė tėvas ir mama. Man reikia vandens tam už- 
gesinti. Arba... arba... 

Ji užsikūkčiojo. Ji norėjo pas Džoną. Norėjo pas tėvą. O labiau- 
siai, labiau už viską pasaulyje, jai norėjosi bėgti iš čia. Visą naktį ji 
akių nesumerkė. 

Hoksteteris įdėmiai ją stebėjo. Šitos ašaros, šitas emocijų prasi- 
veržimas... matyt, ji tikrai pasiruošusi parodyti savo sugebėjimus. 

- Puiku. 

- Tik jūs turite išeiti į kitą kambarį. Nėra ko čia spoksoti, kai aš 
tai darysiu, - Čarlė žvelgė tiesiai Hoksteteriui į akis. - Visko gali at- 
sitikti. 

Tėviška Hoksteterio šypsena suglebo. 

Vakare jie nuvedė Čarlę į kitą kambarį. Po neįvykusio rytinio 
seanso mergaitė užmigo priešais televizorių - jaunas organizmas pa- 
darė savo, nepaisant jos susirūpinimo - ir išmiegojo kone šešias va- 
landas. Sustiprėjusi nuo miego ir hamburgerio su keptomis bulvėmis, 
ji jautėsi kur kas geriau, galėjo valdytis. 

Čarlė priekabiai apžiūrėjo naująjį kambarį. 

Padėklas su drožlėmis gulėjo ant geležinio stalo. Plikos kambario 
sienos blizgėjo pilka skarda. 

Hoksteteris pasakė: 

- Operatorius apsirengęs asbesto kombinezonu ir šlepetėmis, - jis 
kaip visada kalbėjo tėviškai šypsodamasis. EEG operatoriui buvo 
karšta ir nepatogu su tuo kombinezonu. Jis buvo užsirišęs baltos me- 
džiagos raištį, kad nepatektų asbesto dalelių. Hoksteteris parodė į 
kvadratinį langelį su veidrodiniu stiklu ant sienos. - Pro jį galima Žiū- 
rėti tik iš ten. Už jo stovi kamera. O štai vonia. 

Čarlė priėjo prie jos. Tai buvo senoviška vonia ant kojyčių ir vi- 
siškai nederėjo prie aplinkinių daiktų. Vandens joje buvo iki kraštų. 
Ji liko patenkinta. 

- Viskas gerai, - pasakė ji. 

Hoksteteris plačiai išsišiepė. 

- Pradėk, Čarle. Jei pasiruošusi. 

Čarlė žvilgtelėjo į langelį, ir nors tai buvo neįmanoma, sekundei 
jos akys susitiko su Reinberdo viena. 

- O ji teisi, - pasakė Reinberdas. - Jei būtuūmėt paklausę jos, jau 
ryte galėjot atlikti bandymą. 

Hoksteteris pažiūrėjo į jį 19 kažką subambėjo. 

- Nors jūs vis dar netikite, tiesa? 

Hoksteteris, Reinberdas ir Kepas stovėjo prieš langelį. Kartu su 
jais į kitą kambarį žiūrėjo kameros objektyvas, be garso dirbo vaiz- 
do magnetofonas. Stiklas buvo truputį poliarizuotas, todėl viskas 
bandymo kambaryje buvo pamelsvinta - it peizažas už “Greihoundo" 
autobuso langų. 

Operatorius jungė Čarlę prie EEG. Dabar monitorius stebėjimo 
kambaryje atkūrė jos encefalogramą. 

- Pažiūrėkit, kokia alfa, - sumurmėjo kažkuris laborantas. - Ji tik- 
rai išvargusi. 

- Išsigandusi, - pataisė Reinberdas. - Tikrai išsigandusi. 

- O jūs, vadinasi, tikite? - netikėtai paklausė Kepas. - Iš pradžių 
netikėjote, o dabar jau tikite? 

- Taip, - atsakė Reinberdas. - Tikiu. 

Kitame kambaryje operatorius atsitraukė nuo Čarlės. 

- Pasiruošę. 

Hoksteteris spragtelėjo jungikliu. 

- Nurimk, - pasakė jis, - nurimk, Čarle. Padarysim viską, ką pa- 
sakysi. 

- Būtent, - iškošė ji, - antraip nieko negaustt. 

Hoksteteris pagalvojo: viską mes gausim, bjaurybe. 

Vėliau paaiškėjo, jog jis buvo visiškai teisus. 

Čarlė pažiūrėjo į langutį ir pamatė tik savo atspindį... bet įsmeig- 
tų akių jausmas buvo labai stiprus. O, kad ten stovėtų Džonas, jai bū- 
tų daug lengviau. Iš kur mergaitė galėjo Žinoti, jog jis ten? 

Ji pažvelgė į padėklą su medžio drožiėmis. 

Ji ne stumtels, o pastums. Pagalvojus apie tai dingtelėjo ir kita 
mintis, ji net išsigando ir pasibjaurėjo: tą daryti norėjosi. Ji mąstė 
apie tai, kaip išalkęs ir sušilęs žmogus Žiūri į šokoladinių ledų porci- 
ją - praris ją vienu mauku. Gerai, bet prieš tai dar kokią minutę... pa- 
simėgaus ja. 

Tas noras privertė ją susigėsti pačios savęs; ji net kone piktai pa- 
purtė galvą. O kodėl gi ne? Žmonėms norisi daryti tai, ką jie geriau- 
siai moka. Mamytė mėgo kryžiažodžius, o misteris Douris iš gretimo 
namo Portsityje kepdavo duoną. Kai patiems jau nereikėjo, kepė ki- 
tiems. Jei tau kas nors sekasi - visada norisi tą daryti... 

“Drožlės, - paniekinamai pagalvojo ji. - Galėjo duoti ką nors sun- 
kesnio". 

Pirmasis tai pajuto operatorius. Jis jau seniai prakaitavo savo 
kombinezone, todėl iš pradžių visą kaltę vertė jam. Bet staiga akys 
užkliuvo už monitoriuje pasišiaušusių alfa bangų - kraštutinės kon- 
centracijos požymis, taip pat tai buvo lakios vaizduotės smegenų pa- 
rašas. 

Karštis augo, ir jį apėmė siaubas. 

- Ten kažkas vyksta, - susijaudinęs sušuko vienas laborantas. - 
Temperatūra pašoko dešimčia laipsnių. O alfa kreivė - kaip Andai... 

- Vyksta! - suriko Kepas. - Vyksta! - jo balse skambėjo pergalės 
triumfas - taip šaukia Žmogus, metų metus laukęs savo valandos. 

Ji pastūmė žvilgsniu padėklą su pjuvenomis. Jos sprogo anksčiau, 
nei spėjo užsiliepsnoti. Padėklas dukart apsivertė ore ir išbarstęs Žie- 
žirbas plojosi į apskardintą sieną, palikdamas ten įdubą. 

EEG operatorius suklykė iš siaubo ir metėsi prie durų. Tas klyks- 
mas staiga grąžino Čarlę į Olbanio oro uostą. Taip klykė Edis Del- 
gardas, lėkdamas į moterų tualetą su liepsnojančiais batais. 

Siaubas ir triumfas susiliejo į vieną jausmą: aš pasidariau dar stip- 
resnė! 

Skardos sienos keistai suraibuliavo. Kambaryje buvo karšta kaip 
pragare. Gretimame kambaryje gyvsidabrio termometro stulpelis, 
prieš tai stovėjęs ties dvidešimt šešių laipsnių atžyma, dabar slydo į 
viršų, pralenkė trisdešimt du, priartėjo prie trisdešimt šešių laipsnių 
karščio ir tada aprimo. 

Čarlė supanikavo; ji nukreipė ugnį į vonią. Vanduo suburbuliavo: 
jis užvirė per penkias sekundes. 

Operatorius išbėgo nerūpestingai palikęs praviras duris. Stebėji- 
mo kambaryje kilo sąmyšis. Hoksteteris staugė. Kepas išsižiojęs pri- 
lipo prie langelio stebėti kunkuliuojančio vandens. Iš vonios virto ga- 
rų kamuoliai, ir rasojo stiklas. Tik Reinberdas liko ramus, jis stovėjo 
sunėręs rankas už nugaros ir šypsojosi. Jis priminė mokytoją, kurio 
geriausias mokinys ką tik išsprendė ypatingai sunkų uždavinį. 

(atgal!) 

Sušuko jos vidinis balsas. 

(atgal! atgal! ATGAL!) 

Akimoju viskas baigėsi. Kažkas atsijungė, dvi tris sekundes ple- 
veno ore, o paskui paprasčiausiai ištirpo. Susikaupimu ji iškviesda- 
vo ir išsklaidydavo ugnį. Ji vėl pamatė kambarį, pajuto karštį, nuo 
kurio mušė prakaitas. Gretimame kambaryje termometras rodė trisde- 
šimt penkis, paskui temperatūra ėmė kristi. Putojantis katilas ėmė 

rimti, bet mažiausiai pusė vandens išgaravo. Praviros durys negelbė- 
j0, kambarėlyje buvo karšta ir drėgna kaip pirtyje. 

Hoksteteris karštligiškai tikrino techniką. Jo plaukai, visada taip 
glotniai sušukuoti atgal, jog atrodė tarsi prilipdyti, dabar styrojo pa- 
sišiaušę. Jis priminė Alfą* iš “Mažųjų nenaudėlių". 

- Pavyko! - šniokštė jis. - Viskas pavyko... juosta... temperatūros 
kreivė... matėte, kaip užvirė vanduo?.. Jėzau!.. o garsą įrašėme?.. tik- 
rai?.. o Dieve, matėte, ką ji išdarinėjo?! 

Jis prabėgo pro vieną laborantą, netikėtai pasisuko ir sugriebė jį 
už atlapų. 

- Na, kas pasakys, kad ne ji tą padarė? - suriko jis. 

Laborantas, matyt, susijaudinęs ne mažiau už Hoksteterį, papurtė 
galvą: 

- Jokių abejonių, šefe. Jokių. 

 - Dieve švenčiausias, - suriko Hoksteteris, blaškydamasis po kam- 
barį. - Aš maniau... ką nors... na taip, ką nors... bet padėklą... nus- 
viesti... 

Jo žvilgsnis užkliuvo už Reinberdo, kuris tebestovėjo prie lange- 
lio sukryžiavęs rankas už nugaros, o veide atsispindėjo lengva nuos- 
taba. Hoksteteris pamiršo ankstesnį priešiškumą. Puolė prie indėno, 
ėmė kratyti jo ranką. 

- Gavome, - pareiškė jis Reinberdui su laukiniu pasitenkinimu. - 
Viską gavome, kad atlaikytume bet kurį teismą! Kad ir sušiktą Aukš- 
čiausiąjį! 

- Gavote, - ramiai sutiko Reinberdas, - bet dabar geriau pasiųski- 
te ką nors ją pavyti. 

- A? - mirksėjo Hoksteteris. 

- Matote, - pabrėžtinai ramiai kalbėjo Reinberdas, - tas laborantas 
tikriausiai netikėtai prisiminė kokį susitikimą, nes išlėkė kaip į uode- 
gą igeltas. Jis paliko atviras duris, o jūsų uždeginėtoja ką tik išėjo. 

Hoksteteris dėbtelėjo į langelį. Pro rūką mažai kas matėsi, bet ne- 
buvo abejonių, kad, be vonios, EEG, apversto metalinio padėklo ir 
svylančių pjuvenų, daugiau nieko nebuvo. 


* Alfas - vaikiškos televizijos laidos personažas. 


259 


- Ei, kas nors, pasivykit ją! - suriko Hoksteteris dairydamasis ap- 
linkui. Penki ar šeši vyrai stovėjo prie aparatūros ir nė nekrustelėjo. 
Be Reinberdo, matyt, niekas nepastebėjo, kad išnyko ir Kepas. 

Reinberdas pašaipiai pažiūrėjo į Hoksteterį, po to nukreipė savo 
akį į kitus, kurių veidai staiga išblyško iki chalatų baltumo. 

- Žinoma, - tyliai pasakė. - Kuris iš jūsų nori pasivyti mergaitę? 

Nė vienas nesujudo. Ne, tikrai juokinga; štai taip atrodys ir poli- 
tikai, kai pagaliau suvoks, jog mygtukas nuspaustas, raketos ore, 
krenta bombos ir liepsnoja miškai bei miestai. Na ir vaizdelis, nors 
juokis... juokis... ir juokis... 

- Kaip gražu, - tyliai ištarė Čarlė. - Viskas taip gražu... 

Jie buvo prie tvenkinio, netoli tos vietos, kur vos prieš kelias die- 
nas stovėjo jos tėvas ir Pinčas. Šiandien buvo daug šalčiau nei tada, 
ir medžiai ėmė dabintis auksu. Ir jau ne vėjelis, o vėjas šiaušė tven- 
kinio paviršių. 

Čarlė pasisuko į saulę ir užsimerkė. Stovėjusiam greta Džonui 
Reinberdui, išdirbusiam pusmetį Kempo Stiuafto kalėjimo Arizono- 
je prižiūrėtoju, teko ne kartą matyti panašią veido išraišką Žmonių, 
atsėdėjusių ilgus metus. 

- Nori eiti pažiūrėti arklių? 

- Žinoma, - tuoj atsiliepė ji ir susigriebusi droviai pridūrė: - Jei tu 
ne prieš. 

- Prieš? Džiaugiuosi, kad ištrūkau. Tikros atostogos. 

- Jie tau liepė? 

- Ne-a, - atsakė jis. Jie ėjo palei tvenkinį link arklidžių kitoje pu- 
sėje. - Paklausė, ar yra savanorių. Po vakarykščio kažin ar liko. 

- Išsigando? - paklausė Čarlė truputį koketiškai. 

- O taip, - patvirtino Reinberdas ir sakė gryną teisybę. Kepas pats 
pasivijo Čarlę hole ir nulydėjo ją “namo"'. Tas vyrukas, palikęs savo 
postą prie EEG, dabar stovi prieš tribunolą Panamoje. Štabo susirin- 
kimas tuoj po testo virto turgumi: mokslininkai kūrė neįgyvendina- 
mus projektus ir graibėsi už galvų, kaip sukontroliuoti mergaitę. 

Siūlė perkelti ją į ugniai atsparius kambarius, įvesti nuolatinę ap- 
saugą, vėl svaiginti narkotikais. Reinberdas klausėsi, kol užteko kant- 
rybės, paskui neišlaikė ir pabeldė į posėdžių stalą sunkiu Žiedu su 

masyvia turkio akimi. Beldė tol, kol sulaukė visiškos tylos. Su Rein- 
berdu, kurio žvaigždė taip netikėtai patekėjo, reikėjo skaitytis, nors 
Hoksteteris su savo kolegomis jo nemėgo (tiksliau, matyt, būtų “ne- 
kentė''). Na, pagaliau juk jis didžiąją dalį dienos leido su tuo žmogu- 
mi-deglu. 

- Siūlau, - pasakė jis pakildamas ir nepiktai permesdamas visus 
žvilgsniu, - nieko nekeisti. Iki šios dienos jūs laikėtės nuomonės, jog 
mergaitė, ko gero, neturi jokių sugebėjimų, o jėi ir turi, tai labai silp- 
nus ir tikriausiai niekad jais nepasinaudos, nors dešimtys dokumentų 
liudijo priešingai. Dabar, kai žinote klydę, vėl norite išmušti mergai- 
tę iš vėžių. 

- Netiesa, - suirzo Hoksteteris, - paprasčiausiai... 

- Tiesa! - sugriaudėjo Reinberdas, ir Hoksteteris susigūžė savo 
krėsle. Reinberdas vėl apdovanojo sėdinčiuosius šypsena. - Trum- 
piau. Mergaitė vėl normaliai valgo. Ji priaugo penkis kilogramus ir 
jau nepanaši į šešėlį. Ji skaito, atsakinėja į klausimus, spalvina pa- 
veiksliukus. Ji svajoja apie lėlės namuką, kurį jos draugas valytojas 
pažadėjo iš po žemių iškasti. Žodžiu, ji jaučiasi geriau, negu atvažia- 
vusi čia. Džentelmenai, juk jūs neketinate vėl pradėti nuo daug ža- 
dančio nulio? 

Technikas, aptarnavęs testo metu filmavimo aparatūrą, neryžtin- 
gai paklausė: 

- O jei ji uždegs savo kambarėlį? 

- Jei norėtų, - tyliai atsakė Reinberdas, - seniai būtų uždegusi, - 
daugiau nebebuvo apie ką kalbėti. | 

Dabar, jiems su Čarle žingsniuojant į tamsiai raudonas su baltais 
papuošimais arklides, Reinberdas garsiai nusikvatojo. 

- Gerai tu juos išgąsdinai, Čarle. 

- Bet tu juk neišsigandai. 

- Kodėl turėčiau išsigąsti? - nustebo Reinberdas ir pataršė jos 
plaukus. - Susileidžiu tik tamsoje, kai negaliu išeiti. 

- O Džonai, juk čia nėra ko gėdytis. 

- Jei norėtum mane uždegti, - čia jis šiek tiek perfrazavo savo va- 
karykščius žodžius, - seniai būtum uždegusi. 

Ji akimirksniu sureagavo: 

- Norėčiau, kad... kad nė neužsimintum apie tai. 

- Čarle, atleisk. Kartais mano liežuvis pralenkia smegenis. 

Jie įžengė į arklidžių prietemą, nosį pasiekė specifinis jų kvapas. 
Besileidžiančios saulės spinduliai įžambiai krito į žemę, tose švie- 
čiančiose gijose tingiai sukosi šieno dulkelės. 

Grumas šukavo juodžio su žvaigždę kaktoje karčius. Čarlė susto- 
jo kaip nudiegta, negalėjo atplėšti nuo žirgo akių. Grumas atsigręžė 
ir šyptelėjo: 

- Tai jūs - ta jaunoji mis. Man sakė, kad ateisite. 

- Ji tokia graži, - sušnibždėjo Čarlė. Jos rankos nekantravo paliesti 
šilkinę gyvulio odą. Mergaitė pažiūrėjo į tamsias, ramias ir drėgnas 
žirgo akis - ir įsimylėjo iš pirmo žvilgsnio. 

- Šiaip tai čia berniukas, - pasakė grumas ir mirktelėjo Reinberdui 
nenumatydamas, kas tas per paukštis, nes matė jį pirmą kartą. - Tam 
tikra prasme. 

- Koks jo vardas? 

- Nekromanseris, - atsakė grumas. - Nori paglostyti? 

Čarlė neryžtingai prisiartino. Žirgas palenkė galvą, ir ji paglostė 
ją, o netrukus jau kalbėjosi su juo. Ir nė neįtarė, kad turės uždegti dar 
pustuzinį laužų, kad gautų pajodinėti Nekromanseriu - su sąlyga, kad 
Džonas bus šalia... bet Reinberdas iškart tą suprato iš jos akių ir nu- 
sišypsojo. 

Ji netikėtai atsigręžė ir pastebėjo šypseną; akimirką ranka, glos- 
čiusi Žirgo snukį, pakibo ore. Kažkas toje šypsenoje buvo negera, o 
juk, rodos, Džonas jai patiko visas nuo galvos iki kojų. Ji priimdavo 
žmones intuityviai, nė nesusimąstydama; šita savybė buvo neatsieja- 
ma jos dalis kaip mėlynos akys ar dešimt pirštų. Ir santykiuose Čarlė 
vadovaudavosi pirmu įspūdžiu. Ji nemėgo Hoksteterio - tuoj pajuto, 
kad šis rūpinasi ja ne daugiau kaip laboratorijos mėgintuvėliu. Kad ji 
- tik tyrimų objektas. 

Bet prie Džono ji prisirišo sąmoningai - jis tiek jai padarė, jis toks 
geras, 0 ir tiek prisikentėjo dėl savo išvaizdos... jau vien to užteko, 
kad pajustų jam prieraišumą ir gailestį. O ar ji pati čia ne todėl, kad 
taip pat yra išsigimėlė? Be to, jis buvo vienas iš nedaugelio žmonių, 
- kaip misteris Ročeris, užkandinės Niujorke savininkas, kuris Žais- 
davo šachmatais su jos tėčiu, - kurie buvo mįslė. Misteris Ročeris bu- 
vo senas, vaikščiojo su klausos aparatu, o ant rankos turėjo melsvą 
išblukusį tatuiruotą numerį. Kartą Čarlė paklausė tėvo, ką reiškia tas 
numeris, ir tėvas pažadėjo, prieš tai prisaikdinęs ją niekada neužsi- 
minti apie tai misteriui Ročeriui, jog paaiškins vėliau. Bet taip ir ne- 

paaiškino. Kartais misteris Ročeris atnešdavo jai dešros griežinėlių, 
kuriuos ji valgydavo žiūrėdama televizoių. 

O dabar, pagavusi Džono šypseną, kuri stebino ir kėlė nepaaiški- 
namą nerimą, ji pirmą kartą paklausė savęs: ką jis galvoja? 

Bet tuoj tas mintis užgožė nuostaba ir pasigėrėjimas juodžiu. 

- Džonai, paklausė ji, - ką reiškia Nekromanseris? 

- Na, - pasakė šis, - kiek suprantu, kažkas panašu į "burtininką" 
ar “stebukladarį"". 

- Burtininkas... stebukladarys... - pakartojo ji švelniai, it ragauda- 
ma. Ranka glostė tamsią šilkinę Nekromanserio nosį. 

Grįždamas Reinberdas pasakė: 

- Paprašyk Hoksteterio leisti pajodinėti Nekromanseriu, jei jau 
taip patinka. 

- Ne... aš negaliu... - ištarė Čarlė, žiūrėdama į jį išplėtusi akis. 

- Kodėl gi ne, - lyg nesupratęs paprieštaravo Džonas. - Nedaug ką 
nusimanau apie arklius, bet girdėjau, kad jie švelnūs. Jis toks milži- 
niškas, bet nemanau, kad ožiuosis. 

- Ne, aš kalbu ne apie tai. Jie tiesiog neleis man. 

Jis apkabino ją per pečius. 

- Čarle Makgi, kartais tu visai neprotauji, - pasakė jis. - Tu pada- 
rei man paslaugą, kai dingo šviesa, 1r aš to nepamiršiu, Čarle. Todėl 
klausyk mano patarimų. Ar nori pamatyti tėtį? 

Ji skubiai linktelėjo. 

- Tada tu turi parodyti jiems, kad sutinki bendradarbiauti. Tai kaip 
pokeris, Čarle. Kaskart, kai uždegi ugnį per bandymą, ką nors iš jų 
paimi, - jis spustelėjo mergaitės pečius. - Paklausyk dėdės Džono. Ar 
girdi, ką sakau? 

- Ar tikrai manai, kad jie man leis? Jei paprašysiu? 

- Jei tik prašysi, gal ir ne. Bet jei įsakysi jiems - taip. Paklausau 
jų kartais. Eini iškratyti šiukšliadėžių 1r peleninių, o jiems esi tik dar 
vienas baldas. Tas Hoksteteris jau leidžia į kelnes. 

- Tikrai? - ji šyptelėjo. 

- Tikrai. O tu, Čarle? Žinau, kad bijojai to anksčiau. O dabar? 

Ji ilgai neatsakė. O kai atsakė, jos balsas buvo susimąsčiusio 
suaugusio - Reinberdui dar neteko tokio girdėti. 

- Dabar kitaip, - pasakė ji, - jis daug stipresnis. Bet... aš jau galiu 
Jį suvaldyti - ne taip kaip anksčiau. Tada, sodyboje, - ji sudrebėjo, ir 
balsas nutrūko, - tada jis... jis tiesiog išsiveržė. Į visas puses, - jos 
akys patamsėjo. Atmintyje iškilo sproginėjantys it fejerverkas viščiu- 
kai. - O vakar, kai liepiau sustoti, jis sustojo. Pasakiau sau, jog ugnis 
bus nedidelė. Taip ir buvo. Ir atrodė, lyg leisčiau ją viena tiesia linija. 

- O paskui tu grąžinai ją į save? 

- Dieve, ne, - atsakė žiūrėdama į jį. - Aš nukreipiau ją į vandenį. 
Jei grąžinčiu į save... tikriausiai sudegčiau. 

Kurį laiką jie ėjo tylėdami. 

- Kitą kartą turės būti daugiau vandens. 

- Juk dabar jau nebijai? 

- Ne tiek, kiek anksčiau, - pabrėžė ji kiekvieną žodį. - O kada jie 
leis man pamatyti tėtį? 

Džonas apkabino per pečius. 

- Duok jiems laiko, Čarle. 


19 

Po pietų dangų aptraukė debesys, ir vakarė prapliupo šaltas ru- 
dens lietus. Viename nediduko uždaro priemiesčio netoli Kontoros 
komplekso - Longmont Hilso - name Patrikas Hoksteteris savo dirb- 
tuvėse konstravo laivo modelį (restauruotas “Tandeberdas"' ir laivai 
buvo vienintelis jo hobis, visas namas buvo apkrautas fregatomis, 
banginių medžiotojų ir žvejybiniais laivais) ir mąstė apie Čarlę Mak- 
gi. Nuotaika buvo pakili. Jei dar pasisektų išspausti kokį tuziną testų 
- na, nors dešimt, - jo ateitis garantuota. Likusią gyvenimo dalį jis ty- 
rinės “Lot šešių" savybes... ir gaus kur kas didesnę algą. Jis rūpes- 
tingai lipdė bizantinį laivo stiebą į jo vietą ir ėmė švilpauti. 

Kitame Longmont Hilso name Hermanas Pinčas movėsi žmonos 
kelnaites. Jo žvilgsnis buvo apsiblausęs kaip užhipnotizuoto Žmo- 
gaus. Jo Žmona išėjo į vakarėlį. Vienas iš puikių vaikučių buvo jau- 
nųjų skautų sueigoje, kitas - pradinės mokyklos šachmatų turnyre. 
Pinčas rūpestingai susisegė Žmonos liemenėlę nugaroje. Ji minkštai 
aptempė siaurą jo krūtinės ląstą. Pinčas apžiūrėjo save veidrodyje - 
ne, tikrai atrodo nepaprastai gražiai... Jis įėjo į virtuvę, nepaisydamas 
atitrauktų užuolaidų. Ėjo lyg sapnuodamas. Sustojo prie kriauklės, 
pažiūrėjo į kiaurymę. Po ilgo susimąstymo atsuko kraną ir ėmė mas- 

turbuotis. Paskui apsidairė aplink. Tuščiose akyse švietė siaubas - tai 
akys Žmogaus, atsipeikėjančio iš košmaro. Pinčas užsuko kraną ir 
grįžo į miegamąjį (bėgdamas pro langus, susilenkdavo). Galva mau- 
dė ir ūžė. Dėl Dievo meilės, kas gi jam darosi? 

O trečiajame Longmont Hilso name, name su vaizdu į šlaitą - tas 
buvo nepasiekiama Hoksteteriui ir Pinčui - Kepas Holisteris ir Džo- 
nas Reinberdas svetainėje gurkšnojo brendį. Iš Kepo muzikinio cent- 
ro garsiakalbių sklido Vivaldis. Tai mėgstamiausias jo žmonos kom- 
pozitorius. Vargšė Džordžija. 

- Sutinku, - lėtai ištarė Kepas, vis dar negalėdamas suprasti, ko- 
dėl pasikvietė žmogų, kurio nekenčia ir bijo. Mergaitės galia buvo 
nepaprasta, matyt, kažkas nepaprasta privertė ir jį taip pasielgti. - Tas 
faktas, jog ji užsiminė apie “kitą sykį" taip užtikrintai, yra labai reikš- 
mingas. 

- Taip, - pasakė Reinberdas. - Ateina ir mums eilė mokėti. 

- Bet amžinai taip tęstis negali, - Kepas gurkštelėjo brendžio, pas- 
kui prisivertė pažiūrėti į blizgančią vienintelę Reinberdo akį. - Ir aš 
galiu suprasti, kodėl jūs norit viską pagreitinti net prieš Hoksteterio 
valią. 

- Tikrai? 

- Taip, - ištarė Kepas ir po pauzės pridūrė, - tai jums pavojinga. 

Reinberdas nusišypsojo. 

- Jei ji suuostų, kas jūs iš tikrųjų, - pasakė Kepas, - turėtumėt pui- 
kią progą išsiaiškinti, ką jaučia karbonadas mikrobangų krosnelėje. 

Reinberdo šypsena dabar panėšėjo į ryklio. 

- Tada jūs išspausit karčią ašarėlę, ar ne, kapitone Holisteri? 

- Ne, - atkirto Kepas. - Man nėra reikalo meluoti. Bet jau kurį lai- 
ką, anksčiau nei ji parodė, ką sugeba, jaučiu daktaro Venleso vai- 
duoklį, sklandantį aplinkui. Kartais visai prie peties, - jis žvilgtelėjo 
į Reinberdą pro akinių viršų. 

- Ar tikite vaiduokliais, Reinberdai? 

- Taip, tikiu. 

- Tada suprantate, ką turiu omenyje. Per paskutinį susitikimą jis 
bandė mane įspėti. Jis pateikė metaforą... leiskit prisiminti... a, Džo- 
nas Miltonas, būdamas septynerių metų, bando įskaitomai išvedžioti 
savo vardą, o paskui, užaugęs, parašo “Prarastąjį rojų". Jis kalbėjo 
apie jos... jos griovimo potenciją. 

- Taip, - pasakė Reinberdas, jo akys blizgėjo. 

- Jis klausė manęs, ką darysiu, jei pasirodys, jog turime mergaitę, 
kuri nuo laužų gali pereiti prie atominių sprogimų. Jis buvo toks juo- 
kingas, įkyrus ir, be abejo, pamišęs. 

- Bet dabar manote, kad galbūt jo tiesa. 

- Sakykim, taip: kartais aš prabundu trečią nakties ir mąstau apie 
tai. O jūs? 

- Kepai, kai Manheteno projekto grupė susprogdino pirmąjį ato- 
minį įtaisą, niekas tiksliai nežinojo, kokios bus pasekmės. Visi ma- 
nė, kad grandininė reakcija niekada nesibaigs - nuo vieno iki kito pa- 
saulio krašto drieksis dykuma, o virš jos kabos miniatiūrinė saulė. 

Kepas iš lėto linktelėjo. 

- Naciai buvo baisūs, - tęsė Reinberdas, - ir japonai. Dabar su vo- 
kiečiais ir japonais jokių problemų - baisūs rusai. Ir musulmonai paž 
vojingi. Kas žino, kas dar gali tapti pavojingais ateityje? 

- Ji pavojinga, - pasakė Kepas, neramiai sujudėdamas. - Venlesas 
buvo teisus. Toliau eit nėra kur. 

- Galbūt. | 

- Hoksteteris sako, kad atsitrenkęs į sieną padėklas įlenkė skardą. 
Nuo karščio skardos lakštai susigarankščiavo. O padėklas visai pra- 
rado savo formą. Čarlė išlydė jį. Ta mergaitė per suskaičiuotas se- 
kundes gali sukelti trijų tūkstančių laipsnių karštį, - jis pasižiūrėjo į 
Reinberdą, bet tas abejingai dairėsi po kambarį lyg nuobodžiauda- 
mas. - Aš tik noriu pasakyti, jog jūsų planas per daug pavojingas 
mums visiems, ne tik jums. 

- Žinoma, - ramiai sutiko Reinberdas. - Rizikinga. Bet gal mums 
to neprireiks. Gal Hoksteteris gaus viską, ko nori, anksčiau, nei atsi- 
ras būtinybė įgyvendinti... e, planą “B? 

- Nežinot Hoksteterio, - atšovė Kepas. - Jis - informacijos žiurkė. 
Niekad nepasisotins. Jis gali daryti su ja bandymus ištisus dvejus me- 
tus ir rėkti, kad mes pernelyg skubame, kai... kai ją paimsime. Tą jūs 
žinot taip pat gerai kaip ir aš, todėl nėra čia ko Žaisti. 

- Mes žinosim, kada laikas, - pasakė Reinberdas. - Aš žinosiu. 

- O kas tada? 

- Ateis gerasis valytojas Džonas, - su šypsena pradėjo Reinberdas. 
- Pasisveikins, pakalbės, privers nusišypsoti. Ji bus laiminga, nes ge- 
rasis valytojas Džonas yra vienintelis, galintis ją nudžiuginti. Ir kai 
Džonas pajus jos džiaugsmo viršūnę, vienu smūgiu sulaužys nosies 

kaulą, jo skeveldros sulįs į smegenis. Tai įvyks akimirksniu... o jis 
žiūrės į jos veidą, kada tai atsitiks... 

Reinberdas šypsojosi - nieko rykliško jo veide šį kartą neatsispin- 
dėjo. Šypsena buvo švelni, meili... ir tėviška. Kepas išmaukė brendį 
- gerklė perdžiūvo. Jis tik meldėsi, kad Reinberdas tikrai pajustų, ka- 
da laikas, antraip jie visi sužinos, ką jaučia mėsa mikrobangų kros- 
nelėje. 

- Jūs pamišęs, - išsprūdo Kepui, bet Reinberdas, rodos, neįsižeidė. 

- O taip, - sutiko jis, išgėrė savo brendį ir toliau šypsojosi. 


Didysis Brolis. Didysis Brolis - štai kur problema. 

Endis nuėjo iš svetainės į virtuvę; prisiversdamas žengė lėtai, nu- 
taisęs kvailą veido išraišką - it padebesiais skraidantis narkomanas. 

Visa tai - dėl Čarlės. Prieš savaitę jis sužinojo, kad artimiausias 
kelias yra 301-oji autostrada, o vietovė grynai kaimiška. Jau mėnuo 
po avarijos, o apie savo kalėjimą jis Žino tik tiek, kiek pavykdavo 
pastebėti pasivaikščiojimų su Pinču metu. 

Jis nenorėjo naudotis savo galia čia, savo kambariuose, nes Didy- 
sis Brolis viską mato ir girdi..Pinčą stumtelėti dar kartą irgi nebuvo 
galima - jis palūžo. Nuo pokalbio prie tvenkinio Pinčas sulyso, pa- 
akiai pajuodo lyg blogai miegant. Žiūrėk, ima kalbėti ir užsikerta, 
tartum pamestų mintį... ar būtų pertrauktas. 

Tuo pavojingesnė paties Endžio padėtis. 

Ar Pinčo kolegos pastebėjo tą permainą? Gali pagalvoti, jog tai 
nervinis išsekimas, 0 jei susies su juo? Tada iš Endžio rankų išslys 
net ta mažutė viltis išsigauti iš čia su Čarle. O dar tas jausmas, kad 
Čarlė pateko į bėdą, vis stiprėjo ir stiprėjo. 

Dieve švenčiausias, ką gi daryti su tuo Didžiuoju Broliu! 

Jis išsitraukė vynuogių sulčių iš šaldytuvo, grįžo į kambarį ir 1š- 
sidrėbė prieš televizorių: jo protas dirbo nesustodamas, ieškojo išei- 
ties. O išeitis pasirodė visiškai netikėtai (kaip 1r avarija). Duris atida- 
rė ne kas kitas, o Hermanas Pinčas... nusižudydamas. 

Pas jį atėjo dviese. Vienas buvo pažįstamas dar nuo Mendersų 
sodybos laikų. 

- Kelkis, drauguži, - pasakė matytasis, - pasivaikščiosim. 

„Endis kvailai nusišypsojo, nors širdį sukaustė baimė. Kažkas at- 
sitiko. Atsitiko kažkas bloga; antraip nebūtų atsiuntę čia tokių. Išaiš- 
kintas? Tikriausiai. 

- O kur? 

- Judinkis. 

Jį nulydėjo į liftą, bet pakilus į salę nuvedė ne laukan, o gilyn į 
pastatą. Praėjo sekretoriatą, įėjo į mažesnį kambarį, kur sekretorė 
spausdino kažkokius dokumentus su “IBM"". 

- Jūsų laukia, - pasakė ji. 

Jie apėjo jos stalą iš dešinės ir įžengė į nediduką kabinetą su er- 
keriu, iš kurio per ažūrinį gluosnio vainiką vėrėsi vaizdas į tvenkinį. 
Už senoviško rašomojo stalo sėdėjo pagyvenęs vyras išraiškingu, 
protingu veidu; jo skruostai buvo raudoni, bet, matyt, nuo saulės ir 
vėjo, o ne nuo piktnaudžiavimo alkoholiu, pagalvojo Endis. 

Jis pasižiūrėjo į Endį, linktelėjo jį atlydėjusiems: 

- Ačiū. Palaukit už durų. 

Tie išėjo. 

Vyras už stalo įdėmiai tyrinėjo Endį, tas atsakė kvailoka šypsena. 
Endis meldė Dievo, kad tik nepersistengtų. 

- Sveiki, - tarė jis. - Kas jūs? 

- Aš - kapitonas Holisteris, Endi. Galit vadinti mane Kepu. Gali- 
ma sakyti, aš vadovauju visam šitam paradui. 

- Malonu susipažinti, - pasakė Endis ir pasistengė plačiai nusišyp- 
soti. O viduje dar labiau įsitempė. 

- Turiu jums blogą naujieną, Endi. 

(Viešpatie ne Čarlė kažkas atsitiko Čarlei) 

Protingos Kepo akys sekė Endžio reakciją, jas taip gerai slėpė 
simpatiškų raukšlelių tinklas, jog ne iškart pastebėjai šaltą ir tiriantį 
žvilgsnį. 

- Blogą? 

- Taip, - patvirtino Kepas ir nutilo. Stojo kankinanti pauzė. 

Kepas ėmė apžiūrinėti tvarkingai prieš save sudėtas ant aplanko 
rankas. Nežmoniškų pastangų prireikė, kad Endis neįsikibtų jam į 
gerklę. Pagaliau Kepas pakėlė akis. 

- Daktaras Pinčas negyvas, Endi. Nusižudė praėjusią naktį. 

Endis net išsižiojo. Jį užliejo palengvėjimo, paskui siaubo banga. 
O virš viso to kaip Žaibas virš putojančios jūros - mintis: dabar vis- 
kas pasikeičia... bet kaip? Kaip? 

Kepas stebėjo jį. Jis įtaria. Jis kažką įtaria. Ar įtaria rimtai, ar tik 
todėl, kad tai jo darbo dalis? 

Šimtai klausimų. Reikia laiko viskam apgalvoti, bet iš kur jo 
paimti. Teks veikti ekspromtu. 

- Jūs nustebote? - paklausė Kepas. 

- Jis buvo mano draugas, - paprastai atsakė Endis ir prikando lie- 
žuvį, kad nepasakytų daugiau. Šitas žmogus klausys atidžiai; pa- 
lauks, kiek reikės, - o gal po “a" seks “b"', juk dažnai liežuvis pralen- 
kia mintį. Išbandytas tardymo metodas. Šitame miške daug vilkduo- 
bių, jautė Endis. Pinčas... Aišku, tai aidas. Aidas, kuris virto rikoše- 
tu. Stumtelėjęs Pinčą, jis sukėlė rikošetą, ir rikošetas suplėšė vargšą 
į gabalus. Viskas taip, bet sąžinės graužimo Endis nejautė. Tik siau- 
bą... ir pirmykščio Žmogaus džiaugsmą. 

- Jūs įsitikinę, jog tai... noriu pasakyti, kad kartais nelaimingas at- 
sitikimas būna panašus... 

- Deja, tai ne nelaimingas atsitikimas. 

- Jis paliko raštelį? 

(viskuo apkaltinęs mane?) 

- Jis apsirengė Žmonos apatinius drabužius, įjungė virtuvėje atlie- 
kų smulkintuvą ir įkišo ranką. 

- O... o... Dieve, - Endis taip ir atsisėdo. Nebūtų pasitaikiusi kė- 
dė, būtų atsisėdęs ant grindų. Kojas pakirto. Jis spoksojo į Kepą Ho- 
listerį apimtas siaubo. 

- Gal jūs esate prie to prisidėjęs, Endi?7 - paklausė Kepas. - Gal 
pastūmėjote jį? 

- Ne, - atsakė Endis. - Net jei 1r galėčiau, kam? 

- Gal todėl, kad norėjo išsiųsti jus į Havajus, - pasakė Kepas. - 
Nenorėjote važiuoti į Maujį be dukters. Galbūt visą tą laiką mulkinat 
mus, Endi? 

Nors Kepas pataikė kaip pirštu į akį, akmuo nusirito Endžiui nuo 
krūtinės. Jei Kepas tikrai manytų Pinčą buvus pastūmėtą, jie dabar 
tikrai nesikalbėtų. Ne, tai įprastinė procedūra, ne daugiau. Jie, matyt, 
turi pakankamai faktų Pinčo dosjė, kad nepultų aiškinti jo savižudy- 
bės paslaptingų jėgų įsikišimu. Juk ne veltui sakoma, kad pirmą vie- 
tą iš visų profesijų pagal savižudžių skaičių užima psichiatrai. 

- Ne, tai netiesa, - sumurmėjo Endis. Jis atrodė toks išsigandęs ir 
pritrenktas, kad vos neverkė. - Aš norėjau važiuoti į Havajus. Ir sa- 
kiau jam tai. Matyt, todėl ir pradėjo tuos testus, kad aš norėjau išva- 

žiuoti. Kažkodėl jis manęs nemėgo. Bet aš tikrai nekaltas dėl to... kas 
jam atsitiko. 

Kepas susimąstęs žiūrėjo į jį. Endis atlaikė jo žvilgsnį ir nuleido 
akis. 

- Ką gi, aš tikiu, Endi, - pasakė Kepas. - Hermui Pinčui buvo sun- 
ku paskutiniu metu. Toks jau gyvenimas, ką padarysi. O dar tas slap- 
tas transvestizmas... Taip, jo Žmonai nepavydėčiau. Tai jau tikrai. 
Na, bet mes nepamirštame ir savęs, Endi, - Endis jautė tiriantį žvilgs- 
nį. - Nepamirštame savęs jokiomis aplinkybėmis. Tai svarbiausia. 

- Žinoma, - abejingai patvirtino Endis. 

Vėl tyla. Kai Endis pakėlė akis, tikėdamasis sugauti Kepo žvilgs- 
nį, tas žvelgė į pievą, gluosnius, ir jo veidas kažkaip sudribo, paseno 
- veidas žmogaus, besiilginčio ankstesnių, laimingesnių laikų. Jis pa- 
juto Endį žiūrint, ir panieka perbėgo jo veidu. Endis pajuto kylant 
neapykantą. Niekada, kurgi ne. Juk priešais jį išpurtęs narkomanas... 
bent taip atrodo iš pirmo žvilgsnio. Bet kas davė tokius nurodymus? 
Ir ką tu darai su mano dukra, senas vampyre? 

- Na, man malonu pranešti, - pasakė Kepas, - kad jūs vyksite į 
Maujį. Kaip sakoma, jau kam sekasi... a? Jau pradėjau tvarkyti po- 
pierius. 

- Bet... klausykit, juk jūs tikrai nemanot, kad aš kaltas dėl dakta- 
ro Pinčo mirties, tiesa? 

- Na, žinoma, ne, - vėl ta paniekos grimasa. Čia Endis pajuto pikt- 
džiugą, kokią, matyt, jaučia juodukas, gerai išvanojęs baltąjį. Bet ją 
nuslopino nerimas dėl frazės “jau pradėjau tvarkyti popierius". 

- Dėkui jums... Vargšas daktaras Pinčas, - jis sekundei nuleido 
akis, bet tuoj pašoko. - O kada aš važiuosiu? 

- Kiek įmanoma skubiau. Vėliausiai kitą savaitgalį. 

Daugiausiai devynios dienos! Tai buvo it smūgis į pilvą. 

- Malonu buvo pasikalbėti, Endi. Gaila, kad turėjom susitikti to- 
kiomis nemaloniomis aplinkybėmis. 

Jis pasilenkė paspausti vidaus telefono mygtuko, ir Endis tą se- 
kundę suprato, kad jį reikia sustabdyti. Jo kambariuose, kur viskas 
stebima 1r klausoma, Endžiui surištos rankos, bet jei šitas tipas 1š tik- 
rųjų toks didelis viršininkas, dėl jo kabineto galima nesijaudinti: čia 
tai jau tikrai reguliariai apieškoma pasiklausymo aparatūros. Jis, Ži- 
noma, ir pats gali ją turėti, bet... 

- Nuleiskite ranką, - pasakė Endis ir stumtelėjo. 

Kepas sudvejojo. Paskui ranka grįžo prie kitos ant aplanko. Jis iš- 
siblaškęs ir susimąstęs Žvelgė į pievą. 

- Jūs įrašinėjate pokalbius savo kabinete? 

- Ne, - Kepo balsas buvo abejingas. - Anksčiau turėjau slaptą 
mikrofoną, įsijungiantį nuo žmogaus balso... kaip tik dėl tokio sude- 
gė Niksonas... bet išmečiau prieš tris savaites. 

- Kodėl? 

- Man atrodė, jog galiu prarasti darbą. 

- Kodėl jums taip atrodė? 

Kepas išpyškino greitai it litaniją: 

- Jokių rezultatų. Jokių rezultatų. Jokių rezultatų. Lėšos - šuniui 
ant uodegos. Reikia keisti viršūnes. Jokių įrašų. Jokio skandalo. 

Endis pabandė viską apgalvoti. Ar tą kelią pasirinko? Neaišku, o 
laiko - ne marios. Pasijuto lyg kvailiausias ir lėčiausias vaikas vely- 
kinio margučio paieškose. Nusprendė žengti dar žingsnelį šita kryp- 
timi. 

- Kodėl nebuvo rezultatų? 

- Makgis neturi jokios įtaigos galios. Išsikvėpęs. Nėra jokių abe- 
jonių. Mergaitė nesutinka uždeginėti. Pasakė - jokiu būdu. Jau visi 
ėmė kalbėti - užkibau ant “Lot šešių". Iš proto išsikrausčiau, - jis 
šyptelėjo. - Dabar tvarka. Ir Reinberdas taip sako. 

Endis dar kartą stumtelėjo, ir galvoje ėmė pulsuoti skausmas. 

- Kodėl dabar tvarka? 

- Jau trys testai. Hoksteteris ekstazėje. Vakar ji išlydė skardos 
lakštą. Keturias sekundes išsilaikė dvidešimt tūkstančių laipsnių. 

Šokas sustiprino galvos skausmą, pasidarė sunkiau susikaupti. 
Čarlė uždeginėja? Ką jie jai padarė? Ką, dėl Dievo meilės? 

Jis prasižiojo klausti, bet staiga sučirškė vidaus telefonas, ir Endis 
netyčia stumtelėjo stipriau nei reikėjo. Kone visas išsiliejo. Kepas 
sudrebėjo lyg perlietas elektros botagu. Jis sugargė, veide neliko nė 
lašelio kraujo. Endžiui vos neplyšo galva. Lengviau, įkalbinėjo jis sa- 
ve, jei krisi nuo insulto, jau niekuo nepadėsi Čarlei. 

- Nedarykit taip, - suinkštė Kepas. - Skauda... 

- Pasakykite: jokių skambučių per kitas dešimt minučių, - įsakė 
Endis. Kažkur giliai juodas arklys spardė kanopomis arklidžių duris, 
veržėsi laukan, į laisvę. Skruostais tekėjo lipnus prakaitas. 

Telefonas vėl suskambo. Kepas pasilenkė ir nuspaudė svertą. 
Veidas, rodos, paseno penkiolika metų. 

- Kepai, senatoriaus Tompsono padėjėjas su Didžiojo projekto 
duomenimis, kurių prašėte. 

- Jokių skambučių artimiausias dešimt minučių, - pasakė Kepas ir 
išjungė. 

Endis permirko nuo prakaito. Ar tai juos sulaikys? O jei užuos ką 
negera? Nesvarbu. Taip buvo ir Viliui Lomenui*, žemė svilo po ko- 
jomis. 

Jėzau, kuo čia dėtas Vilis Lomenas? Iš proto kraustausi. Tuoj čia 
bus juodas arklys ir išneš, kur nori... Jis vos nesukikeno. 

- Čarlė uždeginėja? 

- Taip. 

- Kaip pavyko ją priversti? 

- Riestainis ir botagas. Reinberdo idėja. Už pirmuosius du laužus 
buvo leista pasivaikščioti. Dabar galės pajodinėti. Reinberdas mano, 
kad tai ją sulaikys dar porai savaičių, - ir pakartojo: - Hoksteteris eks- 
tazėje. 

- Kas tas Reinberdas? - paklausė Endis net neįtardamas, jog užda- 
vė svarbiausią klausimą. 

Kitas penkias minutes kapotomis frazėmis.Kepas pasakojo apie 
tai, kad Reinberdas yra samdomas Kontoros žudikas, smarkiai su- 
žeistas Vietname, ten netekęs akies (štai iš kur tas vienaakis piratas 
sapne, pagalvojo Endis). Jis papasakojo Endžiui, kad Reinberdas va- 
dovavo jų sugavimo operacijai Tešmore. Pasakojo apie avariją 1r 
apie tai, kaip Reinberdas intuityviai surado būdą palaužti Čarlę ir pri- 
versti ją dalyvauti testuose. Pagaliau pasakė, kad Reinberdas asme- 
niškai suinteresuotas už tai gauti Čarlės gyvybę, kai išseks “ra- 
štininkų“' resursai. Jis kalbėjo abejingai, bet kartu skubėjo išsisakyti. 
Tada nutilo. 

Su kiekviena nauja detale augo Endžio siaubas ir įniršis. Kai bai- 
gėsi Kepo pasakojimas, jis visas drebėjo. “Čarle, - dejavo jo širdis, - 
o, Čarle, Čarle". 

Dešimt minučių ėjo į pabaigą, o reikėjo sužinoti dar tiek daug. 
Kokias keturiasdešimt sekundžių sėdėjo abu tylėdami; pašalinis ste- 
bėtojas turbūt nuspręstų, jog susitiko du seni bičiuliai, kurie supran- 
ta vienas kitą be žodžių. Endis karštligiškai ieškojo išeities. 


* Artūro Milerio pjesės “Komivojažieriaus mirtis" herojus. 

- Kapitone Holisteri, - tarė jis. 

- Taip? 

- Kada Pinčo laidotuvės? 

- Poryt, - ramiai atsakė Kepas. 

- Mes važiuosime. Jūs ir aš. Supratote? 

- Taip, supratau. Mes važiuosime į Pinčo laidotuves. 

- Aš įsiprašiau. Išgirdęs apie jo mirtį, buvau nepaprastai sukrėstas. 

- Taip, buvote sukrėstas. 

- Labai nuliūdęs. 

- Taip, labai. 

- Mes važiuosime jūsų asmenine mašina, tik mes dviese. Priekyje 
ir užpakalyje gali važiuoti apsauga, taip pat motociklininkai, jei tokia 
tvarka, bet mes važiuosime vieni. Supratote? 

- O, taip. Viskas aišku. Mes vieni. 

- Ir mes apie viską pakalbėsime. Suprantate? 

- Taip, apie viską. 

- Jūsų mašinoje pasiklausoma? 

- Žinoma, ne. 

Endis dar kelis kartus lengvai pastūmėjo. Kiekvieną kartą Kepas 
sudrebėdavo, ir nors Endis puikiai žinojo, kad viskas gali baigtis ai- 
du, kito kelio nebuvo. 

- Mes pakalbėsim apię tai, kur yra Čarlė. Pakalbėsim apie tai, kaip 
sukelti visoj šitoj skylėj sumaištį - kaip kad buvo per audrą, tik 
neužtrenkiant durų. Ir apie būdus, kaip mums su Čarle iš čia išsigau- 
ti. Supratot? 

- Jūs neturite pabėgti, - vaikiškai supyko Kepas. - To nėra scena- 
rijuje. 

- Dabar yra, - pasakė stumtelėdamas Endis. 

- Aaaa! - suinkštė Kepas. 

- Supratote mane? 

- Supratau, supratau, tik nereikia daugiau - skauda! 

- Tas Hoksteteris... ar neprieštaraus mano dalyvavimui laidotu- 
vėse? 

- Ne, Hoksteteris iki ausų užsiėmęs mergaite. Kitkas jo nedomina. 

- Gerai, - nebuvo nieko gero. Viską diktavo neviltis. - Paskutinis 
dalykas, kapitone Holisteri. Jūs užmiršite šitą pokalbį. 

- Taip, aš jį užmiršiu. 

Juodas arklys laisvėje. Šuoliuoja. Išleiskite mane, šmėstelėjo En- 
džio galvoje. Išleiskite iš čia, arklys palaidas, ir dega miškai. Bukas 
skausmas ritosi bangomis. 

- Viskas, ką aš dabar pasakiau, natūraliai šaus jums į galvą. 

- Taip. 

Endis žvilgtelėjo į Kepo stalą ir pastebėjo popierinių servetėlių 
pakelį. Jis išsitraukė vieną ir ėmė šluostytis akis. Jis neverkė, bet gal- 
vos skausmas vertė akis ašaroti - visai laiku. 

- Aš pasiruošęs eiti, - pasakė jis Kepui. | 

Kepas vėl įsižiūrėjo į gluosnius. Po truputį raudonis grįžo į sk- 
ruostus, jis pasisuko į Endį, kuris šluostėsi akis servetėle ir šniurkšė- 
jo nosimi. Vaidinti net nereikėjo. 

- Kaip jaučiatės, Endi?7 

- Truputį geriau, - atsakė jis. - Bet... suprantat... sužinoti tokį... 

- Taip, jums tai didelis smūgis, - pasakė Kepas. - Gal norėtumėt 
kavos ar dar ko nors? 

- Ne, dėkui. Norėčiau grįžti pas save, jei galima. 

- Žinoma. Iki pasimatymo. 

- Ačiū. 


Tiedu, atlydėję Endį, žvelgė su įtarimu - servetėlė, ašaros, tėviš- 
kai uždėta ant peties Kepo ranka. Tas pat atsispindėjo Kepo sekreto- 
rės veide. 

- Jis buvo taip sukrėstas Pinčo mirties, - tyliai paaiškino Kepas. - 
Toks smūgis. Manau, reikia pasirūpinti, kad galėtumėt nuvažiuoti į 
Hermano laidotuves su manim. Ar norėtumėt, Endi? 

- Taip, - pasakė Endis. - Jei galima. Vargšas daktaras Pinčas, - ir 
apsipylė tikromis ašaromis. Du vyrai pravedė jį pro suglumintą ir sut- 
rikusį senatoriaus Tompsono padėjėją, kuris laikė keletą mėlynų ap- 
lankų. Jie išvedė verkiantį Endį, prilaikydami iš abiejų pusių už al- 
kūnių. Agentų veiduose švietė pasidygėjimas, - toks panašus į tą Ke- 
po, - pasidygėjimas išpurtusiu narkomanu, kuris visai nesugeba val- 
dyti savo emocijų, prarado sveiką nuovoką ir lieja ašaras dėl žmo- 
gaus, kuris laikė jį kalėjime. 

Endžio ašaros buvo tikros... tik verkė jis dėl Čarlės. 

Džonas visada jojo greta, bet sapnuose Čarlė jodavo viena. Vy- 
riausias grumas, Peteris Dreblas, pritaikė jai mažą grakštų balną, bet 
sapnuose žirgas buvo nebalnotas. Ji su Džonu jodinėjo specialiais ta- 
keliais, išsirangiusiais po visą Kontoros teritoriją: pro pušynėlį, tven- 
kinį, ir tik lengva risčia, o sapne ji lekia su Nekromanseriu, kiek ko- 
jos neša, per tikrą mišką, vis greičiau ir greičiau miško keliuku; per 
susipynusias šakas skverbiasi žalia šviesa, vėjas plaiksto jai plaukus. 

Po šilkine oda banguoja raumenys, o ji glaudžiasi prie Žirgo kak- 
lo ir šnibžda į ausį: greičiau... greičiau... greičiau. 

Nekromanseris dar spusteli. Kanopų smūgiai dunda kaip griaus- 
tinis. Aplink gaudžia gūdus miškas, ir proskyna skrodžia jį kaip tu- 
nelis; už nugaros artėja traškesys ir 

(miškas dega) 

dūmelis. Ten gaisras, jos sukeltas gaisras, bet kaltės ji nejuto - tik 
džiaugsmą. Jie išsigelbės. Nekromanseris viską gali. Jie ištrūks iš 
miško tunelio. Priekyje jau mirga šviesa. 

- Greičiau. Greičiau. 

Džiaugsmas. Laisvė. Jos kojos tarsi susilieja su Nekromanserio 
šonais. Jie suauga į vieną, susilydo kaip metalas testų metu. Prieša- 
ky pasirodo medžių išvarta, baltuojanti lyg kaulų piramidė. Apimta 
pašėlusio džiaugsmo ji sukerta Nekromanseriui basomis kulnimis, ir 
tas visas įsitempia. 

Šuolis - ir jie skrieja oru. Ji atsigręžia ir nepaleisdama karčių su- 
rinka - ne iš baimės, tiesiog jei nesuriks, sulaikys visa tai viduje - pati 
sprogs. Laisva, laisva, laisva... Nekromanseri, aš myliu tave. 

Jie lengvai įveikia kliūtį, bet dūmų kvapas pasidaro aštresnis, stip- 
resnis; užpakalyje pasigirsta traškesys, ir tik kai žarija nudelgia ran- 
ką prieš užgesdama, ji pasijunta esanti nuoga. Nuoga ir 

(o miškai dega) 

laisva, išpančiota, sklandanti - skrieja su Nekromanseriu į šviesą. 

- Greičiau, - šnibžda ji. - Na, greičiau gi, prašau... 

Ir juodasis gražuolis pagreitina žingsnį. Vėjas dunda Čarlės ausy- 
se. Kvėpuoti nereikėjo; oras pats veržėsi pro pravertą burną. Pro se- 
nų medžių lapiją sminga blausaus vario spinduliai. 

O ten, priekyje, šviesa - ten baigiasi miškas ir atsiveria bekraštė 
lyguma, per kurią Nekromanseris neš ją amžinai. Už nugaros gaisras, 

šlykštus dūmų, baimės kvapas. Priekyje - saulė ir tolima jūra, prie 
kurios nuskraidins jos žirgas, o ten tikriausiai laukia tėvas, ir gyvens 
jie dviese, trauks tinklus, pilnus žuvies sidabro. 

- Greičiau! - džiugiai surinka ji. - O, Nekromanseri, nešk greičiau, 
dar greičiau. 

Ir tada tunelio gale iškyla siluetas, užstodamas šviesą ir kelią. Ir 
pirmą sekundę - tai kartojosi kiekviename sapne - jai pasirodydavo, 
jog tai jos tėvas, Žinoma, jos tėvas, ir iš džiaugsmo darėsi sunku kvė- 
puoti... bet tuoj ji suakmenėdavo iš siaubo. 

Ji suspėdavo tik suvokti, kad tas žmogus per aukštas, per stambus 
1r taip kažką priminė, taip priminė net siluetas - o Nekromanseris jau 
stojosi piestu ir staugė. 

Argi arkliai staugia? Nežinojau, kad jie staugia... 

Ji bando išsilaikyti ir negali, o Žirgas stojasi ir... ne, jis ne staugia, 
o žvengia, bet kaip tatai panašu į žmogaus klyksmą, ir kažkur užpa- 
kalyje pasigirsta kitas beviltiškas Žvengimas. “O Dieve švenčiau- 
sias“, - sušunka ji mintyse, - ten arkliai, už nugaros arkliai, o miškai 
dega... 

O priekyje - siluetas, tas siaubingas pavidalas, užstojantis šviesą. 
Jis ima artintis prie jos, o ji bejėgiškai guli ant žemės, ir Nekroman- 
seris švelniai baksnoja snukiu jai į pilvą. 

- Neliesk mano žirgo! - šaukia ji artėjančiam šešėliui, tėvui-vai- 
duokliui, kuris iš tikrųjų nėra jos tėvas. - Neliesk arklių! Prašau ne- 
liesk arklių! 

Bet siluetas priartėja, pakelia šautuvą - ir čia ji pabunda, kartais 
klykdama, kartais drebėdama ir išpilta šalto prakaito, suprasdama, 
kad vėl sapnavo tą baisų sapną, ir vėl negali prisiminti - tik pašėlusį, 
džiugų šuoliavimą mišku ir dūmų kvapą... ir skausmą - dėl išdavys- 
tės. 

O dieną ji švelniai glostys Nekromanserį, glausis skruostu prie jo 
šiltos krūtinės, jausdama tokią baimę, kad sunku apsakyti. 

ŽAIDIMAS BAIGTAS 


Tai buvo didelis kambarys. 

Tiesą sakant, dar prieš savaitę čia buvo Kontoros koplyčia. Įvy- 
kiai vijo vienas kitą taip greitai, kaip greitai ir lengvai Kepas tvirtino 
visus Hoksteterio prašymus. Nauja koplyčia, - ne laisvas atliekamas 
kambarys, bet tikra koplyčia, - stovėjusi rytinėje teritorijos dalyje, 
dabar buvo paskirta Čarlės Makgi testams. 

Buvo išmesti mediniai paneliai ir klauptai. Grindys ir sienos išk- 
lotos asbesto vatinu, primenančiu plieninę vilną, ir ant viršaus už- 
dengtos grūdinto plieno lakštais. Atitvertoje nišoje, kur anksčiau sto- 
vėjo altorius, buvo įmontuoti Hoksteterio stebėjimo įtaisai ir kompiu- 
teriai. Ir viskas pertvarkyta tik per savaitę; darbas prasidėjo keturios 
dienos prieš šiurpią Hermano Pinčo savižudybę. 

Dabar, ankstyvą spalio dieną, antrą valandą po pietų šito ilgo 
kambario centre stovėjo gelžbetonio siena. Į kairę nuo jos raibuliavo 
milžiniškas vandens rezervuaras. Šiame maždaug šešių pėdų gylio 
rezervuare buvo suversta per du tūkstančius svarų ledo. O prieš jį 
stovėjo Čarlė Makgi, tokia mažutė ir gležna su žydru megztuku bei 
juodai raudonomis dryžuotomis regbio kojinėmis. Šviesios kasytės, 
perrištos juodo velveto kaspinėliais, krito ant aštrių petukų. 

- Gerai, Čarle, - nuaidėjo Hoksteterio balsas per garsiakalbį. Kaip 
1r visa kita, jį įtaisė paskubomis, todėl garsas buvo prastas. - Mes lau- 
kiame tik tavęs. m 

Viską filmavo spalvotos kameros. Ekranuose mergaitės galva šiek 
tiek linktelėjo, 1r keletą sekundžių - jokio judėjimo. Ekranų kairėje 
švietė temperatūros tinklelis. Ir staiga jis ima suktis: septyniasdešimt, 
aštuoniasdešimt, devyniasdešimt... Paskui skaičiai ima keistis taip 
greitai, jog susilieja į raudoną dėmę; elektroninis temperatūros zon- 
das, įtvirtintas gelžbetoninės sienos centre. 

Ekranas persijungia į sulėtintą režimą; tik taip įmanoma stebėti 
vyksmą. O tiems, kurie žiūrėjo pro stebėjimo kambario liukus, viskas 
įvyko šūvio greičiu. 

Leidžiant juostą lėčiausiu režimu matosi, kaip ima rūkti gelžbeto- 
nio siena, it pūsti kukurūzai lėtai šokinėja kalkių ir cemento gabalė- 

liai. Paskui tinkas nuteka lyg karštas sirupas. Nuo centro į šonus ima 
trupėti blokas. Pasipila, po to griūva skeveldrų lavina nuo karščio sp- 
rogus blokams. Termometras, įtaisytas sienos centre, sustingsta virš 
septynių tūkstančių laipsnių. Ne todėl, kad nustojo kilti temperatūra, 
- jis pats sugedo. 

Kambaryje, kur anksčiau buvo koplyčia, įmontuoti aštuoni galin- 
gi oro kondicionieriai, visi jie dirba didžiausiu greičiu, pumpuoja šal- 
tą orą į bandymo kambarį. Visi aštuoni įsijungė, kai tik bendra kam- 
bario temperatūra pakilo virš trisdešimt penkių. Čarlė mokėjo nuk- 
reipti liepsną į reikiamą tašką, bet kiekvienas, nusideginęs ranką į 
karštą keptuvės rankeną, žino, jog netgi vadinamieji nelaidininkai ga- 
li praleisti karštį, jei jis pakankamai didelis. 

Veikiant visiems aštuoniems oro kondicionieriams, bandymų 
kambario temperatūra turėtų būti minus dvidešimt šeši laipsniai, 
plius minus penki laipsniai. Tačiau davikliai rodė nuolatinį kilimą: 
trisdešimt septyni, keturiasdešimt, keturiasdešimt vienas laipsnis. Bet 
prakaitas stebinčiųjų veidais sruvo ne vien nuo karščio. 

Dabar, net lėčiausiu režimu nustačius juostą, negalima tiksliai 
įžiūrėti, kas vyksta, aišku viena: kai gelžbetonio siena sprogsta, blo- 
kų gabalai spraga kaip popierius lauže. Na taip, aštuntos klasės fizi- 
kos vadovėlis teigia, jog dega viskas, jei yra pakankamai karšta. Ta- 
čiau viena - perskaityti, o visai kas kita - pamatyti mėlynai ir gelto- 
nai liepsnojančius cemento luitus. 

Tada viską apniaukia dulkių debesis. Mergaitė lėtai pasisuka, ir 
po akimirkos sukunkuliuoja vanduo rezervuare. Kambario tempera- 
tūra sustoja ties keturiasdešimt keturių laipsnių atžyma (nepaisant oro 
kondicionierių, buvo karšta kaip vasaros vidurdienį Mirties slėnyje) 
ir ima kristi. 

Lieka daug darbo šlavėjams. 


2 
TARNYBINĖ PAŽYMA 
Nuo Bredfordas Haikas 
Kam Patrikui Hoksteteriui 


Data Spalio 2 
Tema Planai, paskutinis ČC.Makgi testas (4) 

Patai... aš peržiūrėjau juostą keturis kartus ir vis dar niekaip 
negaliu patikėti, kad tai ne triukas su specefektais. Geranoriš- 
kas patarimas: kai stosit prieš Senato pakomisę dėl “Lot šešių" 
programos atnaujinimo ir asignavimo - apsiginkluokit ja! Tie 
Jūsų dėmesiui: duomenys pateikti specialiam kurjeriui, 0 šita 
pažyma aplenks juos ne daugiau kaip dviem ar trim valandom. 
Galėsit pats juos perskaityti, bet aš trumpai nusakysiu mūsų iš- 
vadas. Galima pasakyti dviem žodžiais: mes sugluminti. Šįkart 
ji dirbo kaip astronautas kosmose. Jūsų Žiniai: 


1) Kraujo spaudimas normalus aštuonių metų vaikui ir nepa- 
kito, net kai siena sprogo it Hirosimos bomba. 

2) Nenormaliai aukšta alfa bangų kreivė; gerai išsivysčiusi va- 
dinamoji “vaizduotės grandinė“. Sutiksit ar ne su Kleperiu ir 
manimi, bet bangos yra gana tolygios, o tai rodo “vaizduotės 
kontroliavimo sugebėjimą“ (čia jau Kleperio frazė, ne mano). 
Tai duoda pagrindą teigti, jog ji pradeda kontroliuoti savo ga- 
lią ir gali tiksliau ja manipuliuoti. Kaip sakoma, treniruotės da- 
ro savo. Nors tai tik spėlionės. 

3) Visas protinis darbas normalių parametrų - nieko keista ir 
ne vietoje. Lyg ji būtų skaičiusi gerą knygą ar rašytų rašinėlį, 
o ne sukeltų, kaip sakot, trisdešimties tūkstančių laipsnių karš- 
tį. Bet, mano nuomone, nuostabiausia (ir labiausiai gąsdinan- 
ti!) informacija yra “Beal-Searles CAT" testas. Beveik jokio 
kalorijų sudeginimo! Jei pamiršote fiziką, - tokios jau sąlygos, 
- kalorija yra karščio vienetas; jei tiksliau, tai karščio kiekis 
pakelti gramą vandens vienu laipsniu. Ji sudegino per testą 25 
kalorijas, tiek kiek sudeginama šešis kartus pritūpus arba po- 
rąkart apėjus pastatą. Bet kalorijomis matuojamas karštis, vel- 
niai griebtų, karštis, juk ji ir sukelia karštį... ar ne? Jis eina iš 
j0s ar per ją? Jei per ją, tai iš kur? Išaiškinkit tai - ir Nobelio 
premija jūsų kišenėje! Pasakysiu viena: jei bandymų skaičius, 
kaip sakot, ribotas, esu tikras, jog to padaryti nepavyks. 

Ir galiausiai: ar esate tikras, kad reikėtų tęsti bandymus? Pas- 
kutiniu metu man užtenka tik pagalvoti apie tą vaiką, ir visas 
pašiurpstu. Imu galvoti apie pulsarus, juodas skyles ir galai Ži- 
no ką dar. Šioje Visatoje yra tokių jėgų, kokių mes net neįta- 

riame egzistuojant, kai kurias imsim stebėti už milijonų švies- 
ėmiau žvelgti į mergaitę kaip į įtrūkimą-plyšį, jei norite, - pa- 
čioje Visatos kalvėje. Žinau, kaip tai skamba, bet jaučiu, jog 
man nebus atleista, jei nepasakysiu. Dievas teatleis, pats turiu 
tris mielas mergytes, bet aš asmeniškai lengviau atsikvėpsiu, 
kai Čarlė bus neutralizuota. 
Jei ji gali sukelti 30000 laipsnių karštį net nesistengdama, ar 
kada pagalvojote, kas atsitiktų, jei ji 1mtų stengtis? 

Bredas 

- Noriu pamatyti savo tėvą, - pasakė Čarlė, įėjus Hoksteteriui. At- 
rodė liguista ir išblyškusi. Ji persirengė senais naktiniais, palaidi 
plaukai krito ant pečių. 

- Čarle, - pradėjo jis, bet viskas, ką ketino pasakyti, akimirksniu 
išdulkėjo iš galvos. Jį labai nugąsdino Bredo Haiko raštelis ir pridė- 
tos išvados. Tai, jog Bredas pasiryžo išspausdinti paskutiniuosius du 
paragrafus, jau daug ką pasako ir dar daugiau verčia pamąstyti. 

Hoksteteris buvo persigandęs. Davęs nurodymą pertvarkyti kop- 
lyčią į bandymų kambarį, Kepas pasirūpino, kad Čarlės kambariuo- 
se būtų įtaisyta daugiau oro kondicionierių - ne aštuoni, o dvidešimt. 
Kol kas buvo įmontuoti šeši, bet po ketvirtojo testo Hoksteteris jais 
jau nesirūpino. Įtaisyk nors du šimtus tų prakeiktųjų - jos jėgos ne- 
sustabdysi. Jau nekilo klausimas, ar ji gali nusižudyti; kėlė nerimą 
kas kita: ar nesusigalvos ji sulyginti su žeme visos Kontoros, gal net 
rytų Virdžinijos tuo pačiu? Hoksteteris buvo įsitikinęs: jei norėtų - 
galėtų. Labiausiai gąsdino štai kas: tik Džonas Reinberdas galėjo prie 
jos dabar prieiti. O Reinberdas pamišęs. 

- Noriu pamatyti tėvą, - pakartojo j1. 

Jos tėvas buvo vargšo Hermano Pinčo laidotuvėse. Kepui parei- 
kalavus, jie važiavo kartu. O Pinčo mirtis, neturinti su visu tuo jokio 
ryšio, irgi nepridėjo ūpo Hoksteteriui. 

- Na, manau, galėsim susitarti, - atsargiai pradėjo Hoksteteris, - 
jei parodysi mums dar truputį... 

- Jau pakankamai parodžiau, - atšovė ji. - Aš noriu pamatyti savo 
tėtuką. - Apatinė lūpa drebėjo, akyse sužibo ašaros. 

- Tavo valytojas, - pasakė Hoksteteris, - tas indėnas, sakė, kad ne- 
panorai jodinėti šįryt po testo. Jis labai susirūpinęs. 

- Tai ne mano arklys, - pasakė Čarlė. Jos balsas buvo kimus. - Čia 
nieko nėra mano. Nieko, išskyrus tėtuką, ir aš... noriu... pamatyti jį! 
- jau piktai ir liūdnai suriko ji. 

- Nesijaudink, Čarle, - staiga išsigandęs bandė raminti Hokstete- 
ris. Rodos, ima darytis karšta, o gal tai tik vaizduotė? - Tik... tik ne- 
sijaudink. 

Reinberdas. Juk tai turėtų būti jo reikalas, velniai rautų. 

- Paklausyk, Čarle, - jis plačiai draugiškai nusišypsojo. - Ar neno- 
rėtum nuvažiuoti į “Šešias vėliavas" Džordžijoje? Tai šauniausias pa- 
silinksminimų parkas visuose Pietuose, na, gal išskyrus “Disnėjaus 
pasaulį". Mes išnuomosim visą parką vienai dienai tik tau vienai. 
Galėsi pasisukti “Ferris" ratu, aplankyti vaiduoklių rūmus, karuse- 
les... 

- Aš nenoriu važiuoti į jokį pasilinksminimų parką, aš tik noriu 
susitikti su tėtuku. Ir susitiksiu. Tikiuosi, kad girdite, nes aš to noriu! 

Tikrai darėsi karšta. 

- Jūs prakaituojate, - pasakė Čarlė. 

Jo akyse iškilo gelžbetonio siena, sprogstanti taip greitai, jog 
liepsna matosi tik sulėtintoje juostoje. Ir dukart ore apsiverčiantis 
metalo padėklas, išlakstančios po kambarį degančios pjuvenos. Jei ji 
nukreiptų tą jėgą į jį, nespėtų jis nė suprasti, kas darosi, kai virstų pe- 
lenų ir sulydytų kaulų stulpu. 

O Dieve, maldauju... 

- Čarle, pykdama ant manęs, nepasieksi nie... 

- Ne, - atšovė ji šventai įsitikinusi, - pasieksiu. Aš pykstu ant jū- 
sų, daktare Hoksteteri. Aš kalbu rimtai. 

- Prašau, Čarle... 

- Noriu jį pamatyti, - pakartojo ji. - Dabar eikit lauk. Pasakykit 
jiems, kad aš noriu susitikti su savo tėvu, o tada jie galės vėl daryti 
su manim bandymus. Neprieštarausiu. Bet jei aš jo nepamatysiu, tik- 
rai kas nors atsitiks... Pasakykit jiems tai. 

Hoksteteris išėjo. Jis jautė, kad turės pasakyti kai ką daugiau, kai 
ką, kas šiek tiek sugrąžins jam orumo, numaldys baimę, 

("jūs prakaituojate"') 

kurią mergaitė pastebėjo jo veide - ir nieko neatsitiko! Jis išėjo, ir 
net juos skiriančios plieno durys negalėjo sumažinti jo baimės... ir 
pykčio Džonui Reinberdui. Juk Reinberdas numatė tai, bet neperspė- 


281 


j0. O pabandyk apkaltinti jį tuo, indėnas tik šaltai šypsosis ir paklaus: 
na, kuris gi čia psichiatras? 

Po testų ji jau nebijo uždeginėti ugnies, jos galia jau neišsiveržia 
kaip tuzinai vandens srovių pro žemės pylimą. Bandymai išmokė pa- 
versti nevaldomą jos galios kūjį kažkuo, ką ji nesunkiai gali valdyti, 
nors ir labai atsargiai - taip cirko artistas žongliruoja peiliais. 

Ir testai buvo puikiausia pasipriešinimo mokykla. Jie įrodė jai, be 
šešėlio abejonės, kas čia vadovauja. 

Ji. 

Hoksteteriui išėjus, Čarlė krito ant sofos ir užsidengusi veidą ran- 
komis ėmė kūkčioti. Ją užplūsdavo tai kaltės ir siaubo, tai pasipikti- 
nimo ar net pikto pasitenkinimo banga. Bet viską slopino baimė. 
Viskas pasikeitė, kai sutiko dalyvauti testuose, ir baisu, jog pasikeitė 
amžiams. Ir dabar ji ne tik paprasčiausiai norėjo susitikti su tėvu; jai 
reikėjo jo. Jai reikėjo jo patarimo. 

Iš pradžių atlyginimas už bandymus buvo pasivaikščiojimas su 
Džonu, Nekrcmanserio priežiūra, paskui jodinėjimas juo. Ji mylėjo 
Džoną ir Nekromanserį... o jei tas kvailys būtų žinojęs, kaip užgavo 
ją pasakydamas, kad Nekromanseris yra jos, kai Čarlė žino, jog to 
niekada nebus. Gražuolis žirgas priklausė jai tik sunkiuose, pusiau 
prisimenamuose sapnuose. Bet dabar... dabar... patys testai, galimy- 
bė išbandyti savo jėgą ir pajusti ją augant... štai kas pradeda darytis 
atlyginimu. Tai virsta baisiu, bet patraukliu žaidimu. Ji juto, kad tai 
tik pradžia. Ji buvo kaip vaikas, tik išmokęs eiti. 

Jai reikėjo tėvo, kad pasakytų, kas gera, o kas bloga: eiti toliau ar 
sustoti visam laikui. Jei... 

- Jei galėsiu sustoti, - sušnibždėjo ji pro pirštus. 

"Tai labiausiai ir gąsdino - ji nėra tikra, jog pajėgs sustoti. O jeigu 
negalės, kas tada? Kas bus tada? 

Ji vėl ėmė verkti. Ir dar niekad nesijautė taip beviltiškai vieniša. 


Laidotuvių atmosfera buvo slogi. 
Endis jautėsi visai kitaip: galvos nebeskaudėjo, pagaliau laidotu- 
vės buvo vienintelė galimybė likti su Kepu vienu du. Jis nemėgo Pin- 

čo, galų gale pasirodė, jog tas net nebuvo vertas neapykantos. Pinčas 
nesugebėjo slėpti savo išdidumo ir visai nedangstė malonumo joti ki- 
tiems ant galvų - tai ir dar nepaprastas susirūpinimas Čarle neleido 
jaustis Endžiui kaltam dėl to netyčinio rikošeto, kurį jis sukėlė Pinčo 
galvoje. Dėl rikošeto, kuris jį pribaigė. 

Aido efektas pasitaikydavo ir anksčiau, bet jis visada galėdavo 
padėtį pataisyti. Endis sėkmingai tą darė, kol neteko bėgti su Čarle iš 
Niujorko. Giliai Žmogaus smegenyse it minos užkastos įvairios bai- 
mės, kompleksai, impulsai - savižudybės mintis, šizofrenija, parano- 
ja, netgi Žmonių žudymo manija. Įtaiga pasitarnauja kaip užuomina, 
0 jei tokia užuomina pasiekia kurį iš tų juodų takelių, gali įvykti sp- 
rogimas. Vienai namų šeimininkei, lankiusiai “Lieknėju"" kursus, 1š- 
ryškėjo katatonijos požymiai. Kitas jo auklėtinis, smulkus tarnauto- 
jas, prisipažino, kad liguistai trokšta nusiimti kareivišką pistoletą nuo 
spintos ir sužaisti rusišką ruletę, ir tas noras kažkaip asocijuojasi su 
Edgaro Po apsakymu “Viljamas Vilsonas“, skaitytu dar mokykloje. 
Abiem atvejais Endžiui pavyko sustabdyti aidą, kol jis dar nevirto 
mirtinu rikošetu. Antruoju, tylaus šviesiaplaukio banko klerko, atve- 
ju užteko dar vieno stumtelėjimo ir lengvos užuominos, jog jis nie- 
kad nėra skaitęs Po apsakymo. Asociacija - kad ir kokia ji būtų - bu- 
vo pertraukta. O Pinčo atveju sustabdyti aidą progos nebuvo. 

Iš ryto prapliupo šaltas rudens lietus, jie važiavo į laidotuves, 1r 
visą kelią Kepas tik ir kalbėjo apie Pinčo savižudybę, atrodė, jog nie- 
kaip negali su tuo susitaikyti. Jam atrodė neįmanoma, jog Žmogus 
1mtų ir... įkištų ranką į tą mėsmalę. O Pinčas įkišo. Kažkaip įkišo. 
Nuo to momento laidotuvių atmosfera ėmė Endį slėgti. 

Laidojant velionį jiedu stovėjo nuošalyje nuo draugų ir giminių 
būrelio, susispaudusio po tamsių skėčių šešėliu. Čia Endis suprato, 
kad viena yra prisiminti Pinčo aroganciją, cezarišką prasčioko eise- 
ną, tą sustingusią erzinančią grimasą veide, ir visai kas kita matyti jo 
išblyškusią sunykusią žmoną juodu kostiumėliu 1r skrybėlaite su šy- 
du, laikančią už rankų du berniukus (jaunesnysis - maždaug Čarlės 
amžiaus, lyg jie būtų prigirdyti raminančiųjų) ir puikiai suprantančią, 
- negali nesuprasti, - jog visi draugai 1r artimieji žino, kad jos vyras 
buvo rastas su jos apatiniais, dešinė ranka nutraukta iki alkūnės, nud- 
rožta it pieštukas, kriauklė pritaškyta kraujo, mėsos skutai ant spin- 
telės... 

Endį ėmė pykinti. Jis susilenkė po šaltu lietumi, kovodamas su 
kylančiu vėmuliu. Beprasmiškai bangavo kunigo balsas. 

- Daugiau negaliu, - sustenėjo Endis. - Ar galim išeiti? 

- Taip, žinoma, - pasakė Kepas. Jis 1r pats ne kaip atrodė - išbalo, 
suseno. - Per šiuos metus jau pakankamai prisižiūrėjau laidotuvių. 

Jie nepastebimai pasitraukė nuo grupelės, stovėjusios aplink iš- 
kastą duobę; šalia buvo karstas, dirbtinė velėna, lietuje permerktos, 
barstančios žiedlapius gėlės. Jie ėjo žvyruoto takelio link, kur laido- 
tuvių kortežo užpakalyje prisijungė mažalitrė Kepo “Ševrolė Vega". 
Paslaptingai šlamėjo gluosniai, taškantys šaltus lašus. Užpakalyje jų 
beveik nepastebimai ėjo dar keturi. Dabar jau suprantu, pagalvojo 
Endis, kaip jaučiasi Jungtinių Valstijų prezidentas. | 

- Našlei ir berniukams dabar nelengva, - pasakė Kepas. - Skanda- 
las, pats suprantate. 

- O ji... na, ar ja pasirūpins? 

- Gaus tikrai padorią pensiją, - abejingai atsakė Kepas. Jie artino- 
si prie mašinų eilės. Endis jau matė oranžinę Kepo “Vegą" prie šali- 
gatvio. Du vyrai tyliai sėdosi į “Biskainą" priešais. Kiti du - į pilką 
“Plymutą" užpakalyje. - Bet kas tiems berniukams pensija? Matėt jų 
veidus? 

Endis nieko neatsakė. Kaltės jausmas pjūklu sminga į jo vidurius. 
Negelbėjo nė mintis, jog jis pats beviltiškoje padėtyje. Jis tik galėjo 
įsivaizduoti Čarlės veidą... ir grėsmingą tamsų šešėlį už jos, vienaakį 
piratą Džoną Reinberdą, kuris apgaule įsigavo į jos širdį, kad priar- 
tintų dieną, kai... 

Jie sėdo į “Vegą"", Kepas užvedė variklį. “Biskainas"' išsuko į ke- 
lią, 17 Kepas paskui jį. “Plymutas" sekė iš paskos. 

Endį apėmė klaiki baimė, kad įtaigos galia vėl jį paliko, kad visi 
bandymai bus bevaisiai. Tai bus atlyginimas už tų berniukų veidų 1š- 
raišką. 

Bet kas gi lieka, jei ne bandyti? 

- Dabar mes truputį pakalbėsim, - pasakė jis Kepui ir stumtelėjo. 
Galia niekur nedingo, tą patvirtino ir galvos skausmas - pernelyg 
dažno vartojimo kaina. - Tai netrukdys jums vairuoti. 

Kepas tarsi atsipalaidavo. Kairė jo ranka, siekusi posūkio signa- 
lo, akimirką pakibo orė - ir toliau tęsė judesį. “Vega" ramiai sekė 
priekinę mašiną tarp didžiulių akmens stulpų prie įvažiavimo į kapi- 
nes, paskui išsuko į pagrindinį kelią. 

- Taip, mūsų pokalbis nesutrukdys man vairuoti, - sutiko Kepas. 

Jie buvo už dvidešimties mylių nuo Kontoros; Endis pasižiūrėjo į 
spidometrą prieš įvažiuojant į kapines. Didžioji kelio dalis ėjo 301- 

ąja autostrada, apie kurią sakė Pinčas. Tai buvo greitkelis. Endis tu- 
rėjo daugiausia dvidešimt minučių viskam sutvarkyti. Paskutines dvi 
dienas jis apie nieką kitą negalvojo ir, rodos, viską puikiai suplana- 
vo... bet pirmiausia reikia išsiaiškinti svarbiausią dalyką. 

- Kapitone Holisteri, kaip jūs su Reinberdu manote, kiek dar Čar- 
lė dalyvaus bandymuose? 

- Neilgai, - atsakė Kepas. - Reinberdas viską taip protingai sutvar- 
kė, kad be jūsų jis vienintelis gali jai vadovauti. Jis užėmė jūsų vie- 
tą. - Ir nuleidęs balsą reikšmingai pridūrė: 

- Džonas tapo jos tėvu, kai ji neteko savojo. 

- Ir kai ji nustos - bus nužudyta? 

- Ne iš karto. Reinberdas sugebės dar šiek tiek ištempti, - Kepas 
parodė ženklą, jog suka į 301-ąją autostradą. - Jis apsimes, kad mes 
viską sužinojom. Sužinojom, kad jie kalbėdavosi, jog jis jai patarė, 
kaip ji turi išspręsti savo... savo problemą. Sužinojom, kad jis perda- 
vė jums raštelius. 

Jis nutilo, bet Endžiui ir to pakako. Jam pasidarė negera. Reikia 
manyti, jog jie džiūgavo taip lengvai apgavę mažą vaiką, pasinaudo- 
ję jo vienišumu ir pajungę savo tikslams. Kai kitos priemonės jau bus 
išbandytos, užteks užsiminti, jog geriausias jos draugas, valytojas 
Džonas, gali prarasti darbą ar net būti teisiamas už valstybinių pas- 
lapčių išdavystę. O toliau Čarlė jau pati susivoks. Sutiks “bendradar- 
biauti"' su jais. Uždeginės kaip didelė. 

Tikiuosi netrukus su tuo tipu susitikti. Tikrai susitiksiu. 

Bet dabar neverta apie tai galvoti... jei viskas gerai eisis, jis nie- 
kada nesusitiks su tuo Reinberdu. 

- Mane nuspręsta išsiųsti į Havajus po savaitės? - paklausė Endis. 

- Tas tiesa. 

- Kaip? 

- Kariniu lėktuvu. 

- Su kuo tarėtės dėl to? 

- Su Paku, - paskubėjo atsakyti Kepas. 

- Kas tas Pakas, kapitone Holisteri? 

- Majoras Viktoras Pakeridžas, - paaiškino Kepas. - Endriuse. 

- Endriuso oro pajėgų bazė? 

- Taip, Žinoma. 

- Jis - jūsų bičiulis? 

- Žaidžiam golfą, - Kepas šyptelėjo. - Jis “pjaustinėja". 

Geros naujienos, pagalvojo Endis. Galvą maudė lyg išgedusį 
dantį. 

- O jei šiandien paskambintumėt ir pasiūlytumėt paankstinti reisą 
trimis dienomis? 

- Paankstinti? - suabejojo Kepas. 

- Tai sudėtinga? Daug popierizmo? 

- Na, ne. Pakas “nupjaus"' nereikalingą popierizmą, - ir vėl ta 
keistoka ir nelinksma šypsena. - Jis pjaustinėja. Aš jums sakiau? 

- Taip, taip, sakėte. 

- A. Gerai. 

Lygiai burzgė motoras, spidometro rodyklė rodė tiksliai penkias- 
dešimt penkias mylias. Lietų pakeitė tirštas rūkas. Šiūravo valytuvai. 

- Paskambinsit jam dar šiandien. Iškart, kai grįšit. 

- Paskambinsiu Pakui, na taip. Aš ką tik apie tai pagalvojau. 

- Pasakysite jam, kad aš turėsiu skristi ne šeštadienį, o trečiadienį. 

Keturios dienos - nedidelis laimikis, geriau būtų trys savaitės, bet 
atomazga neišvengiamai artėjo. Žaidimas eina į pabaigą. Nori neno- 
ri, o su tuo reikia taikstytis. Jis nenorėjo - negalėjo - palikti Čarlės nė 
dienelės ilgiau to pabaisos Reinberdo naguose. 

- Ne šeštadienį, o trečiadienį. 

- Taip. Ir dar pasakysit, kad pats skrendate kartu. 

- Skrendu kartu? Aš negaliu... 

Endis dar kartą stumtelėjo. Stipriai, nors 1r skaudėjo. Kepas krūp- 
telėjo. Mašina vos pastebimai kryptelėjo į šoną, ir Endžiui dingtelė- 
jo, kad jis daro viską, kad sukeltų aidą šio žmogelio galvoje. 

- Na taip, skrendu kartu. Skrendu su jumis. 

- Teisingai, - negailestingai patvirtino Endis. - Toliau... kokie nu- 
rodymai dėl apsaugos? 

- Jokių ypatingų nurodymų, - pasakė Kepas. - Jūsų valia nuslo- 
pinta torazinu. Be to, jūs galutinai išsikvėpęs ir jau negalite pasinau- 
doti savo įtaiga. Ji snaudžia. 

- O taip, - sutiko Endis ir palietė drebančia ranka kaktą. - Tai ką, 
aš skrisiu vienas? 

- Ne, - tučtuojau atsakė Kepas. - Juk ir aš skrisiu kartu. 

- Savaime suprantama, o dar, be mūsų? 

- Dar du Kontoros agentai, iš dalies kaip stiuardai, iš dalies kaip 
apsauga. Tokia tvarka, juk Žinot. Saugok investicijas, kaip sakoma. 

- Tik du operatyvininkai skrenda su mumis? Jūs įsitikinęs? 

- Taip. 

- Ir ekipažas. 

- Taip. 

Endis pažiūrėjo pro langą. Pusiaukelė. Atėjo lemiamas momen- 
tas, o jam taip skauda galvą, jog žiūrėk, užmirš ką nors. Ir visas kortų 
namelis subyrės. 

Čarle, pakartojo mintyse ir pasistengė susikaupti. 

- Havajai tolokai nuo Virdžinijos, kapitone Holisteri. Ar lėktuvas 
nusileis papildyti degalų? 

- Taip. 

- Ar žinote kur? 

- Ne, - ramiai atsakė Kepas, ir Endis vos susilaikė nevožęs jam į 
akį. 

- Kai kalbėsit su... - koks jo vardas? Jis karštligiškai naršė savo 1š- 
kankintoje, pavargusioje galvoje ir pagaliau rado. - Kai kalbėsit su 
Paku, išsiaiškinkit, kur lėktuvas leisis kuro. 

- Gerai, išsiaiškinsiu. 

- Tai lyg netyčia išplauks iš pokalbio. 

- Žinoma, sužinosiu, kur lėktuvas leisis kuro, tai lyg netyčia išp- 
lauks iš pokalbio, - jis žvilgtelėjo į End; susimąsčiusiomis, svajingo- 
mis akimis, o Endžiui toptelėjo, jog, matyt, šitas žmogus įsakė nužu- 
dyti Vikę. Taip ir norėjosi liepti jam nuspausti akceleratoriaus peda- 
lą ir rėžtis į to tilto atramą. Bet yra Čarlė. “Čarlė, - mintyse ištarė jis. 
- Reikia susiimti dėl Čarlės"'. - Ar sakiau, kad tas Pakas pjaustinėja? 
- paklausė Kepas, lyg laukdamas patvirtinimo. 

- Taip, sakėt, - galvok! Galvok, velniai rautų! Tikriausiai kur nors 
netoli Čikagos ar Los Andželo. Tik jau ne civiliniame oro uoste, kaip 
antai “O'Hare" ar “L.A.International". Kurą papildys oro bazėje. Tai 
savaime nekėlė didelių problemų rizikingam jo planui, - gal net vie- 
nintelis dalykas, kuris nekėlė, - jei sužinos nusileidimo vietą iš 
anksto. 

- Gerai būtų išskristi trečią dienos, - pasakė jis Kepui. 

- Trečią. 

- Pasirūpinkite, kad Džono Reinberdo netoliese nebūtų. 

- Išsiųsti jį? - nudžiugo Kepas, ir Endžiui lyg kas akis būtų atvė- 
res: Kepas prisibijo Reinberdo... net bijo! 

- Taip. Nesvarbu kur. 

- Į San Diegą? 

- Gerai. 

Na štai. Ir paskutinis ėjimas. Jis tuoj jį padarys, priekyje jau ma- 
tosi Žalias fosforuojantis ženklas - į Longmontą. Endis ištraukė iš 
kelnių kišenės sulankstytą skiautelę popieriaus. Ir liko laikyti jį nykš- 
čiu ir smiliumi. 

- Jūs pranešite tiems dviems Kontoros agentams, kurie skris į Ha- 
vajus, jog jie sutiks mus aviacijos bazėje, - pareiškė jis. - Jie sutiks 
mus Endriuse. O į Endriusą mes važiuosim kaip dabar. 

- Taip. 

Endis giliai įkvėpė. 

- Mano duktė bus su mumis. 

- Ji? - Kepas pirmą kartą ne juokais susijaudino. - Mergaitė? Ji 
pavojinga! Ji negali... mes neturim... 

- Ji nebuvo pavojinga, kol jūsų Žmonės neėmė su ja žaisti, - 
šiurkščiai atkirto Endis. - Ji važiuoja su mumis, ir nedrįskite daugiau 
man prieštarauti, supratote? 

Šįkart mašiną sumėtė smarkiau, o Kepas sudejavo. 

- Ji važiuos su mumis, - sutiko jis. - Aš daugiau jums nebeprieš- 
tarausiu. Skauda. Skauda. 

Ne taip, kaip skauda man. 

Dabar jo balsas, rodės, aidėjo iš toli, per krauju permirkusį skaus- 
mo tinklą, kuris nenumaldomai spaudė jo smegenis. 

- Jūs perduosite jai šitą, - pasakė Endis ir padavė sulankstytą raš- 
telį Kepui. - Perduokit tai jai šiandien, tik atsargiai, kad niekas neį- 
tartų. 

Kepas įbruko raštelį į kišenę ant krūtinės. Dabar jie važiavo prie 
Kontoros, iš kairės driekėsi dviguba elektros tvora. Kas penkiasde- 
šimt jardų mirgėjo perspėjantys ženklai. 

- Pakartokite pagrindinius punktus, - paliepė Endis. 

Kepas kalbėjo greitai ir glaustai - balsu žmogaus, išmuštruoto at- 
siskaityti dar nuo Karo akademijos laikų. 

- Aš susitarsiu, kad skristumėt į Havajus kariniu lėktuvu ne šešta- 
dienį, o trečiadienį. Aš skrisiu su jumis, jūsų duktė taip pat. Du ly- 
dintys agentai pasitiks mus Endriuse. Aš sužinosiu iš Pako, kur Jėk- 
tuvas leisis papildyti degalų. Paklausiu to, kai skambinsiu dėl reiso 
pakeitimo. Turiu perduoti raštelį jūsų dukrai. Aš perduosiu jį pasikal- 
bėjęs su Paku ir padarysiu tai nesukeldamas nereikalingų įtarimų. Ir 

išsiųsiu Džoną Reinberdą į San Diegą kitą trečiadienį. Štai berods ir 
viskas. 

- Taip, - nurimo Endis, - viskas, - jis atsilošė ir užsimerkė. Galvo- 
je mirgėjo praeities ir dabarties fragmentai - šapeliai vėjyje. Nejaugi 
iš to kas nors išeis, o gal jis abiems pasirašo mirties nuosprendį? Da- 
bar jie žino, ko galima laukti iš Čarlės; turėjo progos įsitikinti savo 
akimis. Jei kas nors neišdegs, jie baigs savo kelionę to karinio lėktu- 
vo bagažo skyriuje. Dviejose dėžėse. 

Kepas sustojo prie kontrolinio punkto, nuleido šoninį langą ir pa- 
davė plastiko kortelę budinčiajam, kuris įkišo ją į kompiuterį. 

- Galit važiuoti, sere, - pasakė jis. 

Kepas pajudėjo. 

- Ir dar vienas dalykas, kapitone Holisteri. Jūs pamiršite mūsų po- 
kalbį. Viską, ką mes čia aptarinėjome, padarysite spontaniškai. Su 
niekuo nesitardamas. 

- Gerai. 

Endis linktelėjo. Kas čia gero, bet kas bus, tas. Viskas paprasčiau- 
siai gali baigtis aidu, nes teko stumtelėti Kepą iš visų jėgų, ir be to, 
jam teks vykdyti instrukcijas prieš savo įsitikinimus. Kepui gali pa- 
vykti sutvarkyti viską aukštos padėties dėka. O gali ir nepavykti. Bet 
dabar Endis buvo per daug nuvargęs ir iškankintas skausmo, kad 
svarstytų tai. 

Jis vos išlipo iš mašinos. Kepui net teko prilaikyti jį už alkūnės. 
Rudens dulksna maloniai gaivino jam veidą, bet jis ne iškart tą su- 
vokė. 

Tiedu iš “Biskaino" Žiūrėjo į jį su šalta panieka. Vienas iš jų bu- 
vo Donas Džulsas. Jis vilkėjo mėlynus sportinius marškinėlius su už- 
rašu: JAV OLIMPINĖ LAKIMO KOMANDA. 

Pasigėrėkit nutukusiu narkomanu, šmėstelėjo Endžiui. Vėl akyse 
kaupėsi ašaros, jis duso. Pasidžiaukit paskutinį kartą, nes jei ir šįkart 
tas išpurtęs vaikinas paspruks, jis ištrins nuo Žemės paviršiaus visą Ši- 
tą pūvančių atmatų krūvą. 

„- Na, na, - ramino Kepas ir atsainiai tėviškai plekšnojo jam per 
petį. 

Tik padaryk, kas pasakyta, galvojo Endis su niūrių pasiryžimu su- 
silaikyti neverkus; daugiau jis prieš juos neverks, nė prieš vieną. Tik 
padaryk, kas liepta, suski. 

Grįžęs į savo kambarį, Endis griuvo į lovą jau menkai suvokda- 
mas, ką daro, ir užmigo. Kokias šešias valandas jis gulėjo be gyvy- 
bės ženklų, o iš smulkučių žaizdelių smegenyse sunkėsi kraujas, ir 
žuvo tūkstančiai smegenų ląstelių. 

Pabudo dešimtą vakaro. Galvos skausmas tebekankino. Ranko- 
mis apčiupinėjo savo veidą. Apmirę taškai - po kaire akimi, ant kai- 
rio skruostikaulio ir po smakru - grįžo. Šįkart jie buvo didesni. 

Dar stumtelėsiu - žūsiu pats, pagalvojo įsitikinęs. Bet jis pasis- 
tengs tai atitolinti dėl Čarlės, jei sugebės. Kaip nors ištemps. 

Nuėjo į vonią ir įsipylė stiklinę vandens. Paskui vėl atsigulė, 
miegas atėjo negreit. Pabudo su mintimi, jog Čarlė jau turėjo pers- 
kaityti jo raštelį. 

Grįžus iš Hermo Pinčo laidotuvių, Kepo laukė labai užimta die- 
na. Jam neliko nieko kita, kaip likti įkalintam savo kabinete, kai sek- 
retorė atnešė tarnybinę pažymą su įspėjimų SKUBIAI. Ji buvo nuo 
Pato Hoksteterio. Kepas paprašė sujungti jį su Viku Pakeridžu ir sė- 
do skaityti pažymos. Man dažniau rekėtų išeiti pasivaikščioti, mąstė 
jis, taip prasivėdina smegenų ląstelės. Grįžtant atgal jam šovė į galvą 
mintis, jog neverta laukti visos savaitės, šį trečiadienį bus pats laikas 
išskraidinti Makgį į Maujį. 

Tada visas dėmesys nukrypo į pažymą. 

Ji kaip diena nuo nakties skyrėsi nuo įprasto šalto ir šiek tiek ba- 
rokinio Hokstetenio stiliaus; ką ten, labiau priminė isteriškos bobelės 
skundą. Kepas su šypsena pagalvojo, jog tas vaikas, matyt, rimtai 
bus jį išgąsdinęs. Baisiai išgąsdinęs. 

Matyt, Čarlė užsispyrė kaip ožka. Anksčiau, nei jie tikėjosi: Ma- 
tyt, - ne, tikriausiai - net anksčiau, negu Reinberdas buvo numatęs. 
Na, jie paliks taip, kaip yra, keletui dienų, o tada... tada... 

Minčių grandinė nutrūko. Akys įsmigo į tolį, mintyse iškilo gol- 
fo lazdos, penkios lazdos, švilpiančios žemyn ir trenkiančios per ka- 
muoliuką. Girdėjo tą žemą švilpiantį “vvuuup". Ir kamuoliukas lekia, 
baltuoja aukštai žydrame danguje. Bet jei blogai suduotas... 

Jo kakta išsilygino. Ką jis čia dabar galvoja? Ne jo būdui kvaršin- 
ti galvą dėl tokių dalykų. Čarlė... užsispyrė; štai ką jis galvojo. Na ir 
kas. Nėra čia ko kelti panikos. Jie paliks ją kuriam laikui vieną, gal 
iki savaitgalio, paskui panaudos Reinberdą. Ir ji uždegs dar daug lau- 
žų, kad tik apsaugotų jį nuo nemalonumų. 

Jo ranka nuslydo į kišenę ant krūtinės, kur gulėjo sulankstytas raš- 
telis. Ausyse skambėjo lygus golfo lazdos švilpesys, atrodė, jog jis 
aidi kabinete. Dabar tai buvo ne “vvuuup"", o tylus “sssssss"? ir primi- 
nė... gyvatę. Tai buvo šlykštu. Nuo ankstyvos vaikystės gyvatės jam 
buvo šlykščios. 

Jis prisivertė išmesti iš galvos visas tas kvailystes apie gyvates 1r 
golfo lazdas. Berods laidotuvės jį sujaudino labiau, nei tikėjosi. 

Suburzgė vidaus telefonas, ir sekretorė pranešė, kad Pakas klau- 
so. Kepas pakėlė telefono ragelį ir po kelių nereikšmingų frazių pak- 
lausė, ar nebūtų sunku atkelti reisą į Maujį iš šeštadienio į trečiadie- 
nį. Pakas užtikrino, kad jokių problemų nebus. 

- Tarkim, kokią trečią dienos? 

- Jokių problemų, - pakartojo Pakas. - Tik daugiau neankstink, 
nes teks verstis per galvą. Čia jau darosi blogiau, nei piko valando- 
mis autostradoje. 

- Ne, būk tikras, - pažadėjo Kepas. - Ir dar kai kas: aš irgi skren- 
du. Tik niekam nė žodžio, sutariam? 

Pakas prapliupo kvatotis: 

- Truputis saulės, pramogėlių, aikštelių? 

- Kodėl gi ne? - sutiko Kepas. - Aš lydžiu vertingą krovinį. Ma- 
nau, galėsiu pasiteisinti prieš Senato komitetą, jei prireiktų. O ir šiaip 
neturėjau atostogų nuo 1973-ųjų. Prakeikti arabai bei jų nafta ir tada 
nukando paskutinę savaitę. 

- Tylėsiu kaip žemė, - sutiko Pakas. - Ar nenorėtum pažaisti gol- 
fo, kol būsi ten? Žinau Maujyje bent dvi puikias aikšteles. 

Kepas nutilo. Jis susimąstęs žvelgė pro stalo paviršių į tolį. Rage- 
lis nukrypo nuo jo ausies... 

- Kepai? Tu ten? 

Žemas, grėsmingas ir aiškus “sssssss"* jo nedideliame jaukiame 
kabinete... 

- Po velnių, mus nutraukė, - sumurmėjo Pakas. - Kepai? Ke... 

- Tu vis dar pjaustai kamuoliuką, drauguži? - paklausė Kepas. 

Pakas nusijuokė. 

- Juokiesi? Kai numirsiu, mane pakas sumautoje golfo aikštelėje. 
Jau maniau, kad nutrūko ryšys. 

- Aš čia, - sumurmėjo Kepas. - dans ar yra Havajuose gyvačių? 

Dabar jau Pakas nutilo. 

- Pakartok? 

- Gyvačių. Nuodingų gyvačių. 

- Aš... teprasmegsiu skradžiai, jei žinau. Galiu sužinoti, jei tai 
svarbu... - svyruojantis Pako tonas, matyt, turėjo reikšti: negi neuž- 
tenka penkių tūkstančių agentų sužinoti tokiems dalykams. . 

- Ne, nekreipk dėmesio, - pasakė Kepas. Jis vėl prispaudė telefo- 
ną prie ausies. - Tiesiog galvoju garsiai. Matyt, senstu. 

- Tik ne tu, Kepai. Tiesiog per daug tau išsiurbia kraujo. 

- Taip, galbūt. Ačiū, bičiuli. 

- Nėra už ką. Džiaugiuosi, kad atsijungsi truputį. Kas jau kas, o 
tu tą užsitarnavai, ypač už paskutiniuosius metus. - Žinoma, jis tu- 
rėjo galvoje Džordžiją; kad būtų žinojęs apie Makgius... Vadinasi, 
nuvargęs pagalvojo Kepas, jis nežino nė pusės to. 

Jis ėmė atsisveikinti, paskui prisiminė: 

- Tiesa, Pakai, o kur lėktuvas sustos degalų? Žinai? 

- Durbane, Ilinojaus valstijoje, - guviai atsakė Pakas. - Už Čika- 
gos. | 

Kepas padėkojo j jam, atsisveikino ir padėjo ragelį. Pirštai vėl už- 
čiuopė kišenėje raštelį. Žvilgsnis krito ant Hoksteterio pažymos. At- 
rodo, kad mergaitė ir pati labai nuliūdusi. Būtų neblogai nusileisti 
pasikalbėti su ja, prablaškyti truputį. 

Jis pasilenkė 1r nuspaudė telefono mygtuką. 

- Klausau, Kepai? 

- Važiuoju Žemyn, - pasakė jis. - Grįšiu maždaug po pusvalan- 
džio. 

- Labai gerai. 

Jis atsistojo ir išėjo 1š kabineto. Ranka vėl nuslydo prie raštelio. 


Kepui išėjus, Čarlė dar penkiolika minučių gulėjo ant lovos, vis- 
kas galvoje persipynė - nusiminimas, baimė, sąmyšis. Ji tiesiog ne- 
žinojo, ką ir galvoti. 

Vyras atėjo ketvirtis po penkių, prieš pusvalandį, prisistatė kapi- 
tonu Holisteriu (“prašau vadinti mane tiesiog Kepu; mane visi taip 
vadina“). Jo malonus protingas veidas priminė iliustracijas iš “Vėjo 
gluosniuose“"*. Ji kažkur neseniai jau buvo šitą veidą mačiusi, bet ne- 
galėjo prisiminti, kol Kepas nepadėjo. Tai jis ją parvedė atgal į kam- 
barius po pirmojo testo, kai vyriškis baltu chalatu išlėkė palikęs du- 
ris atviras. Tada ji ėjo nieko nematydama nuo šoko, kaltės jausmo, 
ir... taip... nuo svaiginančio džiaugsmo, todėl tikrai nenuostabu, kad 
ji 1š karto jo nepažino. Net jeigu ją būtų lydėjęs Džinis Simonsas iš 
roko grupės “Kiss", ji tikriausiai nebūtų pastebėjusi. 

Jis kalbėjo meilikaujančiai, įtikinamai, ir tai iškart sukėlė jai ne- 
pasitikėjimą. 

Hoksteteris, sakė jis, susirūpinęs tuo, jog ji atsisakė dalyvauti ban- 
dymuose, kol nepamatys tėvo. Čarlė patvirtino tai ir nutilo, it van- 
dens į burną prisisėmė... daugiausia iš baimės. Tik pradėk aiškintis su 
tokia lape kaip Kepas, tuoj sutriuškins visus tavo įrodymus, juoda 
virs balta, o balta - juoda. Jau geriau atstatyti ragus. Saugiau. 

Bet jos laukė netikėtumas. 

- Ką gi, tai tavo teisė, - pasakė jis. Matyt, jos veidas iš nuostabos 
ištįso, nes jis nusijuokė. - Teks kai ką sutvarkyti, bet... 

Išgirdusi “teks kai ką sutvarkyti", ji vėl pasišiaušė. 

- Jokių testų. Jokių deginimų. Nors dešimt metų “tvarkykite". 

- Na, tiek laiko, manau, neprireiks, - pasakė jis neįsižeidęs. - Tie- 
siog aš turiu su kai kuo suderinti, Čarle. Juk čia viskas laikosi ant po- 
pierizmo. O kol aš viską sutvarkysiu, galėsi neuždegti nė žvakutės. 

- Gerai, - šaltai atsakė ji, netikėdama nė vienu jo žodžiu, netikė- 
dama, kad jis ką nors sutvarkys. - Nes aš ir nesiruošiu. 

- Aš pasistengsiu viską sutvarkyti... iki trečiadienio. Taip, iki tre- 
čiadienio sutvarkysiu. 

Staiga Kepas nutilo. Jis pakreipė galvą į šoną, lyg įsiklausydamas 
į tai, ko negalėjo išgirsti ji, nebūdama “nustatyta" ant tos bangos. 
Čarlė susirūpinusi pažiūrėjo į jį, jau ketino klausti, kas jam, bet laiku 
prikando liežuvį. Jo pozoje buvo kažkas... kažkas tokio pažįstamo. 

- Vadinasi, trečiadienį aš jį pamatysiu? - nedrąsiai paklausė ji. 


* Anglų rašytojo Keneto Grehemo apysaka vaikams. 

- Manau, taip, - atsakė Kepas. Jis pasimuistė kėdėje ir giliai atsi- 
duso. Pagavo jos žvilgsnį, ir jo lūpose pasirodė sumišusi šypsenėlė... 
irgi pažįstama. Nei iš šio, nei iš to staiga pasakė: 

- Girdėjau, tavo tėtis puikiai žaidžia, golfą. 

Čarlė sumirksėjo. Kiek jai žinoma, jos tėvas per savo gyvenimą 
nebuvo palietęs golfo lazdos. Ji jau ruošėsi tą pasakyti... ir staiga sup- 
rato, net galva apsvaigo nuo netikėto džiaugsmo. 

(misteris Merlis! kaip misteris Merlis!) 

Misteris Merlis buvo vienas iš tėčio kliėntų Niujorke. Toks nedi- 
dukas šviesiaplaukis vyriškis rausvais akinių rėmeliais ir drovia šyp- 
sena. Jam, kaip ir kitiems, trūko pasitikėjimo savimi. O dirbo jis lyg 
draudimo kompanijoje, lyg banke. Tėtukas dėl jo labai išgyveno. Vis 
dėl to “rikošeto". Dėl to, kad tėtukas jį stumtelėjo. Tada jis prisimi- 
nė kažkokį blogą apsakymą. Tėtukas sakė, kad tas “rikošetas" išlin- 
do iš apsakymo ir ėmė šokinėti misterio Merlio galvoje kaip teniso 
kamuoliukas, tik kamuoliukas paskui sustotų, o mintis apie apsaky- 
mą vis stiprės ir stiprės, kol užkankins misterį Merlį. Čarlė net pagal- 
vojo, jog tėtukas tik sako, kad gali užkankinti, o iš tikrųjų jis bijo, 
kad tai gali jį nužudyti. Todėl vieną vakarą jis paprašė misterio Mer- 
lio pasilikti ir įteigė jam, jog jis niekad neskaitė to apsakymo. Ir vis- 
kas praėjo. Turėkim vilties, kartą pasakė jai tėtis, jog misteris Merlis 
niekada nepamatys filmo “Elnių medžiotojai“, tik nepaaiškino kodėl. 

Kol tėtis nepadėjo, misteris Merlis atrodė visai taip kaip dabar 
Kepas. : 

Staiga jai neliko jokių abejonių, kad tėvas stumtelėjo tą Žmogų; 
Čarlė jautėsi kaip devintam danguj. Jokios žinelės apie jį, išskyrus 
pačius bendriausius žodžius iš Džono, ir tai retai. Nematai jo ir neži- 
nai, kur jis, ir staiga... keistas jausmas - tartum tėvas būtų kambaryje 
su ja, ramintų, kalbėtų jai, kad jis čia, šalia. 

Kepas staiga pakilo. 

- Tai aš ir eisiu. Pasimatysim, Carle. Ir nesijaudink. 

Ji norėjo jį sulaikyti, išklausinėti apie tėtį, kur jis, kaip... bet lie- 
žuvis tarsi pridžiūvo gerklėje. 

Kepas pasuko prie durų, sustojo. 

- O, vos nepamiršau, - jis grįžo per kambarį prie jos, išsitraukė iš 
kišenės sulankstytą lapelį ir padavė jai. Apstulbusi ji paėmė raštelį, 
žvilgtelėjo į jį ir įsikišo į chalato kišenaitę. - Ir dar: kai jodinėsi ark- 

liu, saugokis gyvačių, - perspėjo Kepas. - Užteks arkliui pamatyti gy- 
vatę, kai 1ms lėkti. Patikrinta. Jis... 

Kepas nebaigė ir ėmė trinti smilkinį ranka. Dabar atrodė toks se- 
nas ir išsiblaškęs. Paskui papurtė galvą, lyg bandydamas atsikratyti 
įkyrios minties, atsisveikino ir išėjo. 

Čarlė taip ir sustingo jam išėjus. Po to išsitraukė raštelį, išlankstė 
ji, perskaitė... ir viskas pasikeitė. 

Čarliuke! 

Pirma. Kai perskaitysi, nuleisk raštelį į tualetą, gerai? Ant- 
ra. Jei viskas eisis taip, kaip suplanavau, tikiuosi, kad jau tre- 
čiadienį mūsų čia nebus. Raštelį tau perduos mūsų Žmogus, 
nors jis to net neįtaria... supratai? Trečia. Trečiadienį pirmą va- 
landą tu turi būti arklidėse. Sugalvok, ką nori - jei reikia, už- 
dek jiems dar vieną laužą. Bet tu turi būti ten. Ketvirta, svar- 
biausia. Nepasitikėk tuo Džonu Reinberdu. Tai gali nuliūdinti 
tave. Žinau, tu juo tikėjai. Bet jis - labai pavojingas žmogus, 
Čarle. Niekas tavęs dėl to nekaltina, anot Holisterio, jis toks 
aktorius, nors rytoj Oskarą duok. Žinok: tai jis vadovavo žmo- 
nėms, kurie sugavo mus prie Grenterio namo. Tikiuosi, kad 
per daug dėl to nesikrimsi, bet pažindamas tave bijau, jog nu- 
liūdinau. Klausyk, Čarle: jei Reinberdas pasirodys, o jis tik- 
riausiai pasirodys, labai svarbu, kad jis nepajustų, jog jūsų san- 
tykiai pasikeitė. Trečiadienį jis mums negalės sukliudyti. 

Čarle, mes skrisim į Los Andželą ar Čikagą ir, rodos, su- 
galvojau, kaip surengti spaudos konferenciją. Aš tikiuosi seno 
bičiulio Kvinsio pagalbos, kuris, manau, - beveik neabejoju, - 
padės mums, tereikia tik su juo susisiekti. O spaudos konfe- 
rencija reiškia, kad visa šalis sužinos apie mus. Jei ir tada jie 
uždarys mus kur nors, bent jau būsim kartu. Tikiuosi, tu nori 
to ne mažiau nei aš. 

Gal mūsų dabartinė padėtis nėra tokia bloga, bet jie verčia 
tave uždeginėti skatinami pačių šlykščiausių tikslų. Jei turi 
abejonių, ar verta vėl bėgti, patikėk, tai paskutinis kartas... ir 
tavo mama tikrai tam pritartų. 

Aš be galo pasiilgau tavęs, Čarle, ir labai tave myliu. 

Tėtis 
295 

Džonas? 

Džonas vadovavo tiems žmonėms, SUEELS šovė į ją ir jos tėvą ada- 
tomis su trankviliantais? 

Džonas? 

Ji purtė galvą. Sielvartas ir susijaudinimas tiesiog netilpo joje. At- 
sakymo į žiaurią dilemą nebuvo. Jei ji tikės tėvu, turės susitaikyti su 
mintim, jog Džonas apgaudinėjo ją, kad ji sutiktų dalyvauti Konto- 
ros testuose. Jei toliau tikės Džonu, tada raštelis, kurį ji suglamžė ir 
nuleido tualete, buvo melas su jos tėvo parašu. Bet kuriuo atveju - 
skausmas: kaina buvo nepakeliama. Tai štai ką reiškia būti suaugu- 
sia. Kovoti su skausmų? Tokia kaina? Geriau jau mirčiau jauna. 

Ji prisiminė pirmą apsilankymą pas Nekromanserį ir tą Džono 
šypseną... kažkas toje šypsenoje jai nepatiko. Ji prisiminė, jog niekad 
nėra pajutusi jokio nuoširdaus jausmo iš jo, lyg jis būtų uždarytas, 
ar... Ar... | 

Ji bandė nuginti mintį šalin. 

(ar viduje miręs) 

Bet juk jis - ne toks. O tamsos baimė? O tai, ką kongiečiai jam 
padarė? Negi ir tai melas? Negi sužalotas veidas tik padarė melą įti- 
kinamesnį? 

Ji purtė galvą ant pagalvės, it norėdama viską paneigti. Ji nenori 
galvoti apie tai, nenori, nenori. 

Bet tas nepadėjo. 

O jeigu... jeigu jie specialiai išjungė šviesą? O gal tai buvo atsi- 
tiktinumas... ir jis juo pasinaudojo? | 

(NE! NE! NE! NE!) 

Ji nepajėgė suvaldyti savo minčių, kažkas su nenumaldomu ryž- 
tingu užsispyrimu vertė ją suktis po tą klaikų dilgėlyną. Ji buvo pro- 
tinga mergaitė, ir jos logika buvo nepriekaištinga; ji priėmė tai kaip 
atgailą: kuo sunkesnė nuodėmė, tuo sunkiau atsižadėti ir atgailauti už 
ją. | 

Ji prisiminė kartą mačiusi filmą, rodos, tai buvo “Starskis ir nar- 
velis*'. Jie uždarė į tą pačią kalėjimo kamerą policininką ir nusikaltė- 
lį, kuris viską Žinojo apie vagystę. Tas nusikaltėliu apsimetęs polici- 
ninkas buvo vadinamas informatoriumi. 

Ar Džonas Reinberdas - informatorius? 

Tėvas sako, kad taip. Ir kodėl jis turėtų meluoti? 

Kuriuo tikėti? Džonu ar tėtuku? Tėtuku ar Džonu? 

Ne, ne, ne, monotoniškai kartojo mintyse... bet tas nepadėjo. Abe- 
jonės kankino tarsi budeliai - tai ne aštuonerių metų mergaitės jė- 
goms; o kai ji užmigo, vėl sapnavo tą sapną. Šįsyk ji pamatė silueto, 
užstojančio šviesą, veidą... 

- Na, kas gi atsitiko? - irzliai paklausė Hoksteteris. 

Jo tonas buvo toks, lyg sakytų: tik pabandykit pasakyti, kad kas 
ne taip! Jis žiūrėjo filmą su Džeimsu Bondu, kai suskambo telefonas 
ir sunerimęs balsas pasakė, jog jie gali turėti problemų su mergaite. 
Atvira telefono linija Hoksteteris neišdrįso paklausti, kokios tos 
problemos. Išlėkė taip, kaip sėdėjo, - su išblukusiais džinsais ir teni- 
so marškinėliais. | 

Grįžo išsigandęs, žiaumodamas “Rolaid", kad nuramintų skran- 
dyje sukilusias rūgštis. Atsisveikindamas pabučiavo žmoną, į pakel- 
tus jos antakius atsakė, jog turi nedidelių problemų dėl įrengimų ir 
tuoj grįš. Įdomu, ką ji pasakytų sužinojusi, kad ta “nedidelė proble- 
ma“ gali bet kada jį nužudyti? 

Dabar stovėdamas čia ir žiūrėdamas į vaiduoklišką infraraudonų- 
jų spindulių monitorių, per kurį jie stebėdavo Čarlę šviesai užgesus, 
jis vėl pagalvojo, jog būtų be galo gerai, jei visa tai baigtųsi, 0 mer- 
gaitė būtų pašalinta. Jis niekada to nesitikėjo, kol viskas tebuvo 
mokslinė problema, nagrinėta ne viename mėlyname aplanke. Tiesa, 
kad degė gelžbetonio siena; tiesa, kad temperatūra pakildavo iki tris- 
dešimt tūkstančių ir daugiau laipsnių; ir kad Haikas kalbėjo apie kaž- 
kokias jėgas, užkūrusias Visatos variklį, tiesa ir tai, jog jis tikrai 1a- 
bai bijo. Jausmas, 1t sėdėtum ant netvirto branduolinio reaktoriaus 
viršaus. | 

Budintysis Nieris sukiojosi aplinkui. 

- Kepas buvo nusileidęs jos aplankyti apie penktą, - pranešė jis. - 
Ji nusuko nosį nuo vakarienės. Anksti nuėjo miegoti. 

Hoksteteris pažiūrėjo į monitorių. Čarlė apsirengusi blaškėsi lovū- 
galyje. 

- Atrodo, kad sapnuoja košmarą. 

- Ir ne vieną, - niūriai burbtelėjo Nieris. - Skambinau, nes per 
praėjusią valandą temperatūra pakilo trim laipsniais. 

- Tai nedaug. 

- Tik ne tada, kai kambaryje laikoma pastovi temperatūra. Ji pra- 
deda tai. 

Hoksteteris sukando krumplius. | 

- Kam nors reikėtų nueiti ir pažadinti ją, - pasiūlė Nieris, atskleis- 
damas kortas. 

- Tai to aš atvažiavau? - suriko Hoksteteris. - Pažadinti vaiką ir 
paduoti karšto pieno stiklinę? 

- Nenorėjau viršyti savo įgaliojimų, - šaltai atkirto Nienis. 

- Kurgi ne, - ištarė Hoksteteris ir prikando liežuvį, kad nepasaky- 
tų daugiau. Mergaitę reikės pažadinti, jei temperatūra ir toliau kils, ir 
nevalia atmesti tikimybės, jog išsigandusi ji gali sudeginti pirmą pa- 
matytą žmogų. Ką ir sakyti, o juk jiems taip sekėsi išrašinėti čekius 
ir sudarinėti balansus dėl jos pirokinetinių sugebėjimų. 

- Kur Reinberdas? - paklausė jis. 

Nieris gūžtelėjo pečiais. 

- Kiek man žinoma, medžioja sau žebenkštis Vinipege, bet Čarlei 
pasakyta, kad šiandien jam laisva. Ir gali sukelti įtarimų, jei jis pasi- 
rodytų da... 

Kontrolinis termometras, įtaisytas Nierio pulte, šoktelėjo dar per 
laipsnį, padvejojo ir palypėjo dar dviem. 

- Kažkas turi nueiti, - pasakė Nieris, dabar jo balsas nebuvo toks 
tvirtas. - Dabar dvidešimt keturi. Kas, jei užkels iki galo? 

Hoksteteris bandė galvoti, bet smegenys buvo kaip užšalę. Kūnu 
sruvo prakaitas, o gerklė išdžiūvo kaip pintis. Norėjo grįžti namo ir 
toliau žiūrėti Džeimsą Bondą. Tik ne čia. Nenorėjo matyti raudonų 
skaičiukų po keturkampiu stikliuku, laukti, kada jie staiga susilies į 
vieną dėmę kaip tada, kai gelžbetonio siena... 

“Galvok! - suriko mintyse. - Ką daryti? Ką dary...?? 

- Ji ką tik pabudo, - tyliai pasakė Nieris. 

Jie abu įdėmiai stebėjo monitorių. Čarlė nuleido kojas ant grindų 
ir sėdėjo palenkusi galvą, užsidengusi delnais skruostus, o plaukai 
dengė jos veidą. Po valandėlės ji pakilo ir nuėjo į vonią; išbalusi, vos 
prasimerkusi - daugiau mieganti, nei pabudusi, pagalvojo Hokste- 
teris. | 

Nieris nuspaudė jungiklį, ir įsijungė vonios monitorius. Fluores- 
cencinės lempos šviesoje visas vaizdas buvo ryškus ir aiškus. 
Hoksteteris tikėjosi, kad ji nusišlapins, bet Čarlė stovėjo prie durų 
žiūrėdama į klozetą. 

- Švenčiausioji mergele, tik pažiūrėkit, - sumurmėjo Nieris. 

Vanduo klozete ėmė garuoti. Tai truko šiek tiek daugiau nei mi- 
nutę (minutę ir dvidešimt vieną sekundę, Nierio duomenimis), tada 
Čarlė priėjo prie unitazo, nuleido vandenį, nusišlapino, vėl nuleido, 
tada išgėrė dvi stiklines vandens ir grįžo į lovą. Dabar miegojo ra- 

dvidešimt vieno - tik vienu laipsniu aukščiau įprastos temperatūros. 

Jis pasiliko su Nieriu iki vidurnakčio. 

- Važiuoju namo miegoti. Užrašysi tai? 

- Už tai man ir moka, - vangiai atsakė Nieris. 

Hoksteteris grįžo namo. Kitą dieną jis parašė ataskaitą, jog toles- 
ni moksliniai rezultatai, atliekant kitus bandymus, gali balansuoti ant 
rizikos ribos, kuri, jo nuomone, auga per greitai, kad būtų galima 
nekreipti dėmesio. | 

Iš tos nakties Čarlė mažai ką atsiminė. Prisiminė, kad buvo karš- 
ta, kėlėsi, atsikratė karščio. Miglotai prisiminė sapną - laisvės pojūtis 

(priešaky šviesa... baigiasi miškas, bekraštė lyguma, kur Nekro- 
manseris neš ją amžinai) 

maišėsi su baimės ir praradimo jausmu. Tai buvo jo veidas, tai vi- 
są laiką buvo Džono veidas. Galbūt ji žinojo tą. Tikriausiai Žinojo tą 

(miškai dega neliesk arklių prašau neliesk arklių) 

visą laiką. 

Kai ji pabudo kitą rytą, jos baimė, sąmyšis ir vienatvė neišvengia- 
mai ėmė virsti spindinčiu, kietu pykčio deimantu. 

Tegu tik pabando sutrukdyti jiems trečiadienį, kartojo ji sau. Te- 
gu tik pabando. Jei visa tai tiesa, tegu tik išdrįsta pasirodyti man ar 
tėtukui akyse. 

Vėlų rytmetį atsidarė durys, ir Reinberdas įstūmė savo ratukus su 
šluota, plaušinėmis, šluostėmis ir skudurėliais. Jo baltas chalatas ple- 
vėsavo. 

- Sveika, Čarle, - pasisveikino jis. 

Čarlė sėdėjo ant sofos ir vartė knygą su paveikslėliais. Ji pakėlė 
akis - išbalusi, nelinksma... ir atsargi. Oda aptempė skruostikaulius. 
Tada nusišypsojo. Ne jos šypsena, pagalvojo Reinberdas. 

- Sveikas, Džonai. Š 

- Na jau atrodai šįryt, Čarle, tu jau atleisk, nekaip. 

- Aš blogai miegojau. 

- Tikrai? - jis jau buvo informuotas. Tas mulkis Hoksteteris jau 
spėjo visur apskalyti, kad per miegus ji penkiais ar šešiais laipsniais 
pašokdino temperatūrą. - Vargšiukė. Dėl tėtės? 

- Tikriausiai, - ji užvertė knygą ir atsistojo. - Gal eisiu, pagulėsiu. 
Net kalbėtis nesinori. 

- Na Žinoma eik. 

Jis nulydėjo ją žvilgsniu ir, kai miegamojo durys užsidarė, nuėjo 
į virtuvę prisipilti į kibirą vandens. Keistai mergaitė į jį pažiūrėjo. Ir 
šypsena keista. Tas jam nepatiko. Blogai miegojo - ką gi, būna. Visi 
kartkartėmis blogai miega, o ryte užsipuola žmoną ar nieko nematy- 
dami spokso į laikraštį. Būna. Ir vis dėlto... viduje suskambo pavo- 
jaus varpelis. Jau daug savaičių ji taip nežiūrėjo. Ir nepuolė prie jo 
kaip visada, o tas taip pat jam nepatiko. Užsidarė savo pasaulėlyje. 
Tai kėlė nerimą. Gal tiesiog dėl bemiegės nakties ar blogo sapno - 
galbūt ką nors suvalgė... ir vis tiek nerimas liko. 

Ir dar kai kas griaužė Reinberdą: vakar po pietų pas ją lankėsi Ke- 
pas. Jis anksčiau to niekad nedarė. 

Reinberdas pastatė kibirą ir užmovė ant šluotos paralono velenė- 
lį. Tada pamirkė į vandenį, nugręžė ir ėmė lėtais plačiais mostais 
šveisti grindis. Sužalotas jo veidas buvo ramus. 

Ar tik nesiruoši įsmeigti peilio į nugarą, Kepai? Manai, pats lai- 
kas? Nusprendei atsikratyti? 

Jei tai tiesa, jis bus visai neįvertintas Kepo. Hoksteteris - tai vie- 
nas dalykas. Na, pasirodys Senato komisijos - ir kas? Vienur myž- 
tels, kitur siustels, o rezultatas - šnipštas. Užvers įrodymais. Gal net 
teiksis prisiminti savo baimę. Visai kas kita - Kepas. Jis puikiausiai 
supranta, kuo virsta visi įrodymai, kai imama kalbėti apie medžiagą, 
kuri gali sukelti tokį sprogimą (kone kalambūras). Todėl, kai užda- 
rame posėdyje stos kalbėti Kepas, jis kalbės apie asignacijas, dar 
daugiau, griebsis pačios sausiausios ir mistiškiausios biurokratinio 
leksikono irazės: ilgalaikės asignacijos. Ir nors nebus pasakyta balsu, 
visi susirinkusieji puikiausiai supras potekstėje slypintį eugenikos 
klausimą. Ir, žinoma, anksčiau ar vėliau, mąstė toliau Reinberdas, 

Kepui teks pasikviesti senatorių grupę į Čarlės atrakcioną. “Galbūt 
netgi su vaikais, - pagalvojo Reinberdas, šveisdamas grindis. - Ge- 
riau nei treniruoti delfinai delfinariume". 

Ir čia, Kepas tai Žino, prireiks kai kieno pagalbos. 

Tai kodėl gi jis buvo pas ją vakar? Kodėl siūbuoja valtį, kurioje 
pats sėdi? 

Reinberdas gręžė paraloninį velenėlį ir žiūrėjo, kaip purvinas pil- 
kas vanduo bėga į kibirą. Jis žvilgtelėjo į Čarlės miegamojo duris. 
Čarlė nuo jo atsitvėrė, ir tas jam nepatiko. 

Čia buvo, buvo dėl ko sunerimti. 


14 


Tą ankstų spalio mėnesio pirmadienio vakarą iš Pietų atūžė aud- 
ra, šiaušdama juodų debesų draiskalus pro tingiai virš horizonto ka- 
bančią pilnatį. Pirmieji lapai šiugždėdami krito ant skrupulingai nus- 
kustų pievelių ir gėlynų, - bus darbo nenuilstantiems sodininkams, - 
tūpė į tvenkinį, kur liko plūduriuoti it mažos valtelės. Į Virdžiniją 
atėjo ruduo. 

Endis sėdėjo savo kambaryje, žiūrėdamas televizorių, o galvos 
skausmas nepaliko jo ramybėje. Apmirę taškai sumažėjo, bet neišny- 
ko. Beliko tik viltis, jog iki trečiadienio viskaš susitvarkys. Jei viskas 
vyks kaip suplanuota, jis pajėgs atlaikyti keletą stiprių stumtelėjimų. 
Ir jei Čarlė gavo jo raštelį ir galės susitikti su juo prie arklidžių... ta- 
da ji taps jo galia, jo svertu, jo ginklu. Kas norės su Endžiu pyktis, 
kai jo rankose tas pat, kas branduolinis ginklas? 

Kepas buvo namie, Longmont Hilse. Kaip ir tada, kai jį aplankė 
Reinberdas. Laikė rankose brendžio taurelę, iš magnetofono sklido 
tyli muzika. Kepas sėdėjo ant sofos. Kitoje kambario pusėje, po 
dviem Van Gogo reprodukcijomis, guli senas ir nutrintas golfo krep- 
šys. Jis išsitraukė jį 1š rūsio, kur riogsojo kalnas įvairiausio invento- 
riaus, susikaupusio jiems čia begyvenant su Džordžija tuos dvylika 
metų, kai negavo paskyrimo į kitą vietą. Jis atsinešė golfo krepšį į 
svetainę, nes niekaip nepavyko išmesti iš galvos golfo. Golfo arba 
gyvačių. 

Atsinešė jį, ketindamas ištraukti kiekvieną lazdą, apžiūrėti, iščių- 
pinėti - galgi palengvės. Ir tada viena iš lazdų... na, tai keista (grei- 
čiau juokinga), bet viena lazda tarsi sujudėjo. Lyg tai būtų ne golfo 
lazda, o gyvatė, įšliaužusi į kambarį... 

Kepas sviedė krepšį prie sienos ir spruko šalin. Pusė taurelės 
brendžio - ir rankos jau nevirpa. O juk prieš tai galėjo prisiekti, jog 
jos niekad anksčiau nedrebėjo. 

Kėlė prie burnos ir sustingo. Vėl! Judesys... ar tik akių apgaulė? 

Be abejo, apgaulė. Iš kur čia tos gyvatės golfo krepšyje? Ten tik 
lazdos, kurių senokai nelaikė rankoje. Per daug užsiėmęs. O juk bu- 
vo puikus golfo žaidėjas. Na ne, ne Niklausas ar Tomas Vatsonas, 
bet kai ką parodyti ir jis gali. Ir nepjausto kaip Pakas. Kepui nepati- 
ko pjauti kamuoliuką, nes kai aikštelė prasta, aukšta žolė, ir kartais 
būna... 

Nurimk. Suimk save į rankas. Tu kapitonas ar ne? 

Rankos vėl ėmė drebėti. Kas pasidarė? Dėl Dievo meilės, kas pa- 
sidarė? Kartais atsakymas, rodės, visai čia pat, visiškai pagrįstas pa- 
aiškinimas: matyt, kažkas pasakė kažką, tik jis... negali... prisiminti. 
Kartais 

(kaip dabar Jėzau kaip dabar) 

jautėsi stovįs ant nervinio išsekimo ribos. Rodės, lyg jo smegenys 
it skysta karamelė plėšomos šitų idiotiškų minčių, kurių jis niekaip 
negali atsikratyti. 

(tu kapitonas ar ne?) 

Kepas staiga sviedė brendžio taurę į židinį, ji sudužo kaip minia- 
tiūrinė bomba. Užsmaugta rauda išsiveržė iš gerklės lyg kažkas ne- 
padoraus, ką bet kokia kaina reikia užgniaužti. Tada jis perėjo kam- 
barį (svirduliuodamas lyg ant kojūkų), griebė golfo krepšio diržą (vi- 
duje vėl kažkas sujudėjo... sučežėjo... sušnypštė) ir persimetė per pe- 
tį. Kepas nunešė jį į šešėliuotą rūsio kampą; jam traukė vidurius, kak- 
ta ritosi dideli prakaito lašai. Veidas buvo perkreiptas baimės ir ryžto. 

“Ten tik golfo lazdos, ten tik golfo lazdos", - kartojo mintyse ir 
kiekviename žingsnyje tikėjosi tą kažką - 1lgą, rudą, su juodomis aki- 
mis it karoliukai ir aštriais nuodingais dantimis - išslysiant iš krepšio 
ir paliksiant du mirtinus taškus jo kakle. 

Grįždamas į svetainę, jautėsi daug geriau. Jei tik ne tas įkyrus gal- 
vos skausmas. 

Vėl galėjo logiškai mąstyti. 

Beveik. 

Jis nusigėrė. 

Ryte jautėsi daug geriau. 

Neilgam. 

Tą vėjuotą pirmadienio vakarą Reinberdas rinko informaciją. Ke- 
liančią nerimą informaciją. Pirmiausia nuėjo pasikalbėti su Nieriu, 
žmogum, stebėjusiu monitorių, kai Kepas aplankė Čarlę. 

- Norėčiau pamatyti juostą, - paprašė Reinberdas. 

Nieris neprieštaravo. Jis įtaisė Reinberdą su sekmadienio įrašais ir 
“Sony"" vaizdo magnetofonu, leidžiančiu sustabdyti kadrą ir jį padi- 
dinti kambarėlyje už vestibiulio. Nieris džiaugėsi atsikratęs indėnu ir 
tik meldė Dievo, kad Reinberdas negrįžtų dar ko nors. Jau mergaitė 
- pabaisa. O Reinberdas, tas gigantiškas roplys, - dviguba pabaisa. 

Įrašas buvo trijų valandų kasetėse, pažymėtose “00:00 - 03:00" ir 
toliau. Reinberdas susirado reikiamą ir peržiūrėjo keturis kartus 1š ei- 
lės, atsukęs tik tą vietą, kur Kepas sako: “Tai aš ir eisiu. Pasimatysim, 
Čarle. Ir nesijaudink". 

Šitoj juostoj daug kas kėlė nerimą Džonui Reinberdui. 

Kepas buvo kažkoks pasikeitęs. Atrodė smarkiai susenęs; kalbė- 
damas su Čarle, retsykiais pamesdavo mintį it koks karšinčius. 
Žvilgsnis, apsiblausęs ir bereikšmis, Reinberdui keistai priminė ka- 
rių, užkankintų nesibaigiančių mūšių, veido išraišką. 

Aš pasistengsiu viską sutvarkyti... iki trečiadienio. Taip, iki trečia- 
dienio sutvarkysiu. 

Kokių velnių jis tą pasakė? 

Pažadėti tą vaikui, vadinasi, atsisveikinti su mintimi apie tolesnius 
testus. Prašyte prašosi viena išvada: Kepas pradėjo Žaisti savo Žaidi- 
mą, kelia intrigas pagal geriausias Kontoros tradicijas. 

Bet Reinberdas atmetė tą mintį. Kepas nelabai panašus į Žmogų, 
įsileidusį į intrigas. Labiau priminė kvaišelį, nesutariantį su savo pro- 
tu. Kad ir ta frazė apie golfą. Frazė - nei į tvorą, nei į mietą. Neturi 
jokio ryšio su tuo, ką kalbėjo prieš tai ir po to. Gal tai koks kodas, 
bet tuoj atmetė tą mintį kaip juokingą. Kepas žino, kad viskas Čarlės 
kambariuose stebima ir įrašoma, kiekvienas Žingsnis kontroliuoja- 
mas. Jau jis tai užmaskuotų slaptą informaciją. O dabar - “tavo tėtis 
puikiai žaidžia golfą?'... Frazė pakibo ore, pasakyta visiškai ne vieto- 
j€ ir nesuprantama. 

Ir dar vienas dalykas. 

Reinberdas kelis kartus atsukinėjo tą vietą. Kepas sustojo. “O, vos 
nepamiršau“. Ir paduoda jai kažką, ji nustebusi žvilgteli ir įkiša į cha- 
lato kišenuką. 

Reinberdas spaudė mygtuką, versdamas Kepą kartoti: “O, vos ne- 
pamiršau“. Ir tuziną kartų perduoti kažką Čarlei. Iš pradžių Reinber- 
das manė, jog tai kramtomos gumos gabaliukas, kol nesustabdė kad- 
ro ir nepadidino. Ir įsitikino, jog tai labai panašu į raštelį. 

Kepai, velniai tave griebtų, ką čia rezgi? 

Kiaurą naktį iš pirmadienio į antradienį jis prasėdėjo priešais 
kompiuterį, rinkdamas visą įmanomą informaciją apie Čarlę Makgi, 
bandydamas užčiuopti siūlo galą. Ir nieko. Tik akis pavargo, ir gal- 
va nuo to įsiskaudėjo. 

Jis jau pakilo išjungti šviesos, kai staiga nei iš šio, nei iš to ding- 
telėjo mintis. Ne apie Čarlę, o apie nutukusį, narkotikais apsvaigintą 
menkystą jos tėvą. 

Pinčas. Jis užsiėmė Endžiu Makgiu, o praėjusią savaitę nusižudė 
ir dar taip šiurpiai, jog specialiai nesugalvotum. Aiškiai su protu su- 
sipykęs. Ne visi namie. Trenktas. 

Kepas pasiima Endį į laidotuves - keista, žinoma, kai pamąstai, 
bet nieko įtartina. 

Tada Kepas ima elgtis kažkaip nesuprantamai: kalba apie golfą ir 
perdavinėja raštelius. 

Juk tai juokinga. Endis išsisėmęs. 

Reinberdas stovėjo uždėjęs ranką ant jungiklio. Kompiuterio ek- 
ranas švytėjo matine, žalia, nenušlifuoto smaragdo spalva. 

Kas sako, kad jis išsisėmęs? Jis pats? 

Tik dabar Reinberdas atkreipė dėmesį į dar vieną keistą aplinky- 
bę. Jei jau Endis nęsugeba pademonstruoti stebuklų, kokius gali “Lot 
šeši", nėra čia ko jį laikyti... ir saugiau, jei bus kuo toliau nuo Čar- 
lės. Puiku. Bet staiga Pinčas apsigalvoja ir nusprendžia atlikti dar 
vieną testų seriją. 

O po to Pinčas nusprendžia išvalyti atliekų smulkintuvą... kai jis 
įjungtas. 

Reinberdas grįžo prie kompiuterio. Valandėlę pagalvojo, paskui 
atspausdino: SVEIKAS, KOMPIUTERI /KLAUSIMAS END- 
RIAUS MAKGIO STATUSAS 14112 /TOLESNI TESTAI/ MAU- 
JO STOVYKLA/ 04 

SUPRATAU, sužybsėjo kompiuteris. Ir po sekundės: - SVEI- 
KAS REINBERDAI/ ENDRIUS MAKGIS 14112 JOKIŲ TOLES- 
NIŲ TESTŲ/ ĮGALIOJIMAS “VARNĖNAS* /NUMATYTAS IŠ- 
VYKIMAS Į MAUJĮ SPALIO 9 15:00 /ĮGALIOJIMAS “VARNĖ- 
NAS*/ ENDRIUSAS AFB - DURBANAS [ILL] AFB - KALAMIS 
NUSILEIDIMAS [HI] /PAUZĖ. 

Reinberdas pažiūrėjo į laikrodį. Spalio devinta bus trečiadienis. 
Endis išskrenda iš Longmonto į Havajus rytoj po pietų. Kas davė to- 
kį nurodymą? “Varnėnas", tai yra Kepas. Reinberdui tai buvo neti- 
kėta. 

Jo pirštai vėl ėmė bėgioti klaviatūra. 

KLAUSIMAS ENDRIAUS MAKGIO GALIMYBĖS 14112/ 
ĮTARIAMA ĮTAIGOS GALIA/ OBJEKTAS HERMANAS PIN- 
ČAS. 

Turėjo sustoti paieškoti Pinčo kodo numerio apibrizgusioje ir nu- 
čiupinėtoje kodų knygutėje, kurią eidamas čia įsikišo į užpakalinę ki- 
šenę. 

14409 O4. 

SUPRATAU, išspausdino kompiuteris ir taip 1lgai neatsakė, jog 
Reinberdas ėmė abejoti, ar teisingai surinko duomenis, ir jau tikėjosi 
sulaukti “609, kitaip sakant, šnipštą. 

Ir tada kompiuteris atspausdino: ENDRIUS MAKGIS 14112 / 
ĮTAIGOS TIKIMYBĖ 35 *4/ OBJEKTAS HERMANAS PINČAS/ 
PAUZĖ. 

Trisdešimt penki procentai? 

Ar tai įmanoma? 

“Gerai, - pagalvojo Reinberdas. - Išmeskim Pinčą iš šitos kvailos 
lygties ir pažiūrėkim, kas išeis". | 

Jis surinko: KLAUSIMAS ENDRIAUS MAKGIO GALIMY- 
BĖS 14112/ ĮTARIAMA ĮTAIGOS GALIA 04 

SUPRATAU, sumirksėjo mašina ir šįkart atsakė po penkiolikos 
sekundžių. ENDRIUS MAKGIS 14112/ ĮTAIGOS TIKIMYBĖ 2 20/ 
PAUZĖ. 

Reinberdas atsilošė ir užsidengė akį; smilkiniuose nemaloniai pul- 
savo, bet tokią kainą Žmonės sumoka už intuicijos švystelėjimą, už 
tai, kas nepasiekiama mašinai, nors ją galima užprogramuoti. sakyti 
"Sveikas", “Viso gero", “Atleisk, programuotojo vardas“, “Klaidelė 
išsprūdo" ar “O, velnias". 


305 


Kompiuteris netikėjo, kad yra kokia įtaigos tikimybė... kol nejt- 
raukė Pinčo faktoriaus. Procentas smarkiai pašoko. 

Jis atspausdino: KLAUSIMAS KODĖL ENDRIAUS MAKGIO 
ĮTAIGOS TIKIMYBĖ 14112 [GALIMYBĖ] PAKYLA NUO 2 44 
IKI 35 46 KAI OBJEKTAS HERMANAS PINČAS 14409 04 

SUPRATAU, atsakė kompiuteris, po to: HERMANAS PINČAS 
14409 PASTŪMĖTA SAVIŽUDYBĖ /ATSIŽVELGIAMA Į END- 
RIŲ MAKGĮ 14112 GALĖJO PASTŪMĖTI Į SAVIŽUDYBĘ/ 
ĮTAIGA/ PAUZĖ. 

Štai jis, atsakymas, guli didžiausio ir tobuliausio Vakarų pusrutu- 
lio kompiuterio atmintyje. Tik laukia, kad kas nors užduotų teisingus 
klausimus. 

O jeigu įvedus savo įtarimus apie Kepą kaip faktus? Reinberdas 
pasvarstė ir nusprendė pabandyti. Jis išsitraukė kodų knygutę ir su- 
sirado Kepo kodą. 

IŠSAUGOTI, surinko jis. KAPITONAS DŽEIMSAS HOLISTE- 
RIS 16040/DALYVAVO HERMANO PINČO LAIDOTUVĖSE 
14409 SU ENDRIUMI MAKGIU 14112 F4 

ĮRAŠYTA, atsakė kompiuteris. 

IŠSAUGOTI, tęsė Reinberdas. KAPITONAS DŽEIMSAS HO- 
LISTERIS 16040/PASKUTINIUOJU METU SMARKAUS PROTI- 
NIO NUOVARGIO POŽYMIAI F4 

609, - atsakė mašina. Matyt, “protinis nuovargis" jai tas pat, kas 
kinų hieroglifas. 

- Kad tu nusprogtum, - sumurmėjo Reinberdas ir vėl pabandė. 

IŠSAUGOTI/KAPITONAS DŽEIMSAS HOLISTERIS 16040/ 
PASKUTINIUOJU METU ELGIASI NE PAGAL TARNYBINES 
DIREKTYVAS OBJEKTAS ČARLINA MAKGI 14111 F4 

ĮRAŠYTA. 

- Suėdei, kekše, - pasakė Reinberdas. - Pažiūrėkim, kaip šitą. - Jo 
pirštai bėgiojo klaviatūra. 

KLAUSIMAS ENDRIAUS MAKGIO GALIMYBĖS 14112/ 
ĮTARIAMA ĮTAIGOS GALIA OBJEKTAS HERMANAS PINČAS 
14409/0BJEKTAS KAPITONAS DŽEIMSAS HOLISTERIS 
16040 04 

SUPRATAU, užsidegė atsakymas, ir Reinberdas atsilošė neatit- 
raukdamas akių nuo ekrano. Du procentai labai nedaug. Trisdešimt 
penki - irgi ne kažkiek, kad lažintumeisi. O jei... 

Ekrane užsidegė: ENDRIUS MAKGIS 14112/ĮTAIGOS TIKI- 
MYBĖ 90 “6 /OBJEKTAS HERMANAS PINČAS 14409/ OBJEK- 
TAS KAPITONAS DŽEIMSAS HOLISTERIS 16040/ PAUZĖ. 

Nieko sau, devyniasdešimt procentų. Dabar jau galiu eiti lažybų. 

Ir dar dėl dviejų dalykų Džonas Reinberdas galėjo lažintis: pirma, 
Kepas tikrai perdavė mergaitei raštelį nuo tėvo, ir, antra, ten buvo pa- 
bėgimo planas. 

- Ach, tu bjaurus šunsnuki, - murmėjo Reinberdas... ne be susiža- 
vėjimo. 

Jis vėl palinko prie kompiuterio ir atspausdino: 

600 LIK SVEIKAS, KOMPIUTERI 600 

604 LIK SVEIKAS, REINBERDAI 604 

Jis išjungė klaviatūrą ir ėmė kvatoti. 

Reinberdas grįžo namo ir krito miegoti su visais rūbais. Jis pabu- 
do po pusiaudienio ir paskambino Kepui, kad neateis į darbą. Esą 
smarkiai peršalęs, gal net gripas - dar užkrės Čarlę. 

- Tikiuosi, tai nesutrukdys rytoj išskristi į San Diegą, - sausai pa- 
sakė Kepas. 

- San Diegą? 

- Trys dosjė, - paaiškino Kepas. - Ypač slaptos. Reikia kurjerio. 
Pasirinkau jus. Išskrendate iš Endriuso rytoj 7:00. 

Reinberdas karštligiškai mąstė. Žinoma, tai Endžio Makgio dar- 
bas. Makgis jį perkando. Aišku kaip ant delno. Ir tai buvo raštelyje 
Čarlei, kartu su kažkokiu beprotišku pabėgimo planu. Štai kodėl 
mergaitė taip keistai elgėsi vakar. Važiuodamas ar grįždamas iš Her- 
mano Pinčo laidotuvių, Endis gerai apdirbo Kepą, ir tas viską išklo- 
jo. Makgis išskrenda iš Endriuso rytoj po pietų; Kepas dabar prane- 
ša jam, Reinberdui, kad jo reisas iš ryto. Makgis panaudojo Kepą, 
kad išmestų 1š Žaidimo pirmiausia jį. Jis buvo... 

- Reinberdai? Girdite? 

- Girdžiu, - atsakė jis. - Ar negalėtumėt išsiųsti ką nors kitą? Jau- 
čiuosi šlykščiai, Kepai. 

- Kitam negaliu tai patikėti, - atšovė Kepas. - Medžiaga kaip di- 
namitas. Nenorėčiau... kad kokia gyvatė žolėje... pagautų. 

- Jūs pasakėte “gyvatė"? - pasitikslino Reinberdas. 

- Taip! Gyvatė! - kone suriko Kepas. 

Makgis pastūmėjo jį, ir dar kaip, ir Kepo Holisterio sąmonė lėtai 
it lavina ėmė slysti žemyn. Kepas staiga suvokė - ne, pajuto šeštuoju 
pojūčiu, - užtenka tik paprieštarauti, imti atsikalbinėti, ir Kepas nut- 
rūktų nuo vadelių... kaip Pinčas. 

Ar jis to nori? 

Ne, nusprendė, nenori. 

- Gerai, - pasakė jis. - Skrisiu. Septintą nulis nulis. Prisirysiu tų 
prakeiktų antibiotikų. Jūs - kalės vaikas, Kepai. 

- Dėl mano tėvų jokių abejonių nekyla, - atsikirto Kepas, bet kaž- 
kaip prisiverstinai, nenuoširdžiai. Ir, atrodo, su palengvėjimu, netgi 
šiek tiek nervingai. 

- Taip ir patikėjau. 

- Gal dar spėsit sužaisti golfo partiją, kol neišskridot. 

- Aš nežaidžiu... - golfas. Jis užsiminė apie golfą ir Čarlei - golfą 
bei gyvates. Ir viena, ir kita kažkaip atsidūrė ant karuselės, kurią En- 
dis Makgis įsuko Kepo galvoje. - O taip, gal ir sužaisiu, - paskubėjo 
atsakyti jis. 

- Būkit Endriuse šešios trisdešimt, - pasakė Kepas, - ir klauskit 
Diko Folsomo. Jis - majoro Pakeridžo padėjėjas. 

- Tvarka, - pasakė Reinberdas. Žinoma, jis nė nesiruošė būti ry- 
toj Endriuso bazėje. - Viso, Kepai. 

Padėjo ragelį, tada atsisėdo ant lovos. Užsimaukšlino senus nud- 
rengtus batus ir ėmė kurti planą. 

SVEIKAS KOMPIUTERI /KLAUSIMAS DŽONO REINBER- 
DO STATUSAS 14222/ENDRIUSO AFB [DC] Į SAN DIEGĄ 
[CA] I PASKYRIMO VIETA/ 09 

SVEIKAS KEPAI/DŽONO REINBERDO STATUSAS 14222 / 
ENDRIUSAS [DC] Į SAN DIEGĄ [CA] PASKYRIMO VIETA / 
IŠSKRENDA Iš ENDRIUSO AFB 07:00 HRS /STATUSAS PA- 
TVIRTINTAS/PAUZĖ. 

Tie kompiuteriai kaip vaikai, pagalvojo Reinberdas, skaitydamas 
šitą informaciją. Užteko įvesti naują Kepo kodą, - Kepas prarastų Ža- 
dą, jei sužinotų jį turįs, - kad jis, Reinberdas, kompiuteriui taptų Ke- 

pas. Jis ėmė pratisai švilpti. Ką tik patekėjo saulė, ir mieguistoje 
Kontoroje vėl ėmė suktis rutinos ratas. 

IŠSAUGOTI YPATINGAI SLAPTA 

PRAŠAU KODO 

KODAS 19180 

KODAS 19180, pakartojo kompiuteris. PARUOŠTA. 

Reinberdas sekundę pasvyravo, o po to atspausdino: IŠSAUGO- 
TI/DŽONAS REINBERDAS 14222/ENDRIUSAS [DC] Į SAN 
DIEGĄ [CA] PASKYRIMO VIETA/ATŠAUKTA/ATŠAUKTA/ 
ATŠAUKTA F9 [19180] 

ĮRAŠYTA 

Toliau, pasinaudojęs kodų knygele, Reinberdas perdavė mašinai, 
ką reikia informuoti dėl pakeitimo: Viktorą Pakeridžą ir jo padėjėją 
Ričardą Folsomą. Šios naujos instrukcijos pasieks Endriusą teleksu 
naktį, ir lėktuvas, kuriuo jis turėjo skristi, tiesiog pakils be jo. To ne- 
žinos niekas, net Kepas. 

600 LIK SVEIKAS, KOMPIUTERI 600 

604 LIK SVEIKAS, KEPAI 604 

Reinberdas atsilošė nuo klaviatūros. Lengviausia būtų viską pa- 
baigti dar šiandien. Bet tai ne išeitis. Kompiuteriu kažkiek galima pa- 
sikliauti. Bet iš jo tikimybių košės nevirsi. Jau geriau leisti jiems įsi- 
važiuoti, o tada - galutinai sutriuškinti. Taip saugiau ir įdomiau... 

Viskas įdomu. Kol jie nenuleido akių nuo mergaitės, tas vyras 
atgavo savo galią arba sumaniai išslapstė ją visą tą laiką. Tabletės, at- 
rodo, bus sėkmingai nuleistos į tualetą. Dabar jis pričiupo Kepą, o tai 
reiškia, kad dar žingsnis - ir jis pričiups įkalinusią Kontorą. Negi ne 
žavinga? Tuo žaidimo galas ir žavus. 

Jis nežinojo, ką planuoja Makgis, bet nesunku įspėti. Jie važiuos 
į Endriusą, tiesa, bet su jais bus ir Čarlė. Kepas išves ją iš Kontoros 
be ypatingų sunkumų - vargu ar tai įmanoma kam nors kitam. Jie va- 
žiuos į Endriusą, bet ne į Havajus. Gali būti, jog Endis ruošiasi iš- 
nykti Vašingtone. O gal nusileidus Durbane, Kepas pareikalaus tar- 
nybinės mašinos. Tuo atveju jie pasislėps Šeitaune, kad po keleto 
dienų pasirodytų klykiančiose Čikagos “Tribune" antraštėse. 

Jam kilo net idėja pasitraukti iš Žardimo. Irgi būtų įdomu. Kepas 
iš visko sprendžiant pabaigs gyvenimą beprotnamyje, kliedėdamas 
apie golfo lazdas ir gyvates žolėje, arba žus nuo savo rankos. O Kon- 
tora... na, įsivaizduok skruzdėlyną, kurį aplaistė nitroglicerinu ir tuoj 

padegs. ENDRIAUS MAKGIO ŠEIMOS KANČIŲ KELIAI - viena 
tokia užuomina spaudoje, ir po penkių mėnesių, spėjo Reinberdas, 
Kontora nustos egzistavusi. Taip jai ir reikia - jis neprisiekė jai išti- 
kimybės. Jis - pats sau valdžia, randuotas fortūnos karys, variaodis 
mirties angelas, ir vėliava, kuriai jis tarnauja, jam reiškia ne daugiau 
kaip grindų skuduras. Su Kontora jo niekas nesieja. 

Tik su Čarle. 

Jų abiejų laukia susitikimas. Jis pažvelgs jai į akis, ji - į jo... 1r ki- 
tą žingsnį jie galbūt žengs abu, apsupti liepsnų. Tai, kad užmušdamas 
ją gali išgelbėti pasaulį nuo neįtikėtino sukrėtimo, taip pat neturėjo 
jokios reikšmės. Džonas neprisiekė pasauliui ištikimybės kaip ir 
dykumų visuomenės, kuri, ko gero, buvo vienintelis jo išsigelbėji- 
mas... ir padarė iš jo paklusnų girtuoklėlį indėną, pilstantį benziną 
76-oje degalinėje ar pardavinėjantį “indėniškas" lėlytes ant kažkokio 

Bet Čarlė, Čarlė! 

Nuo to begalinio vakaro, kai tamsa sviedė juos vienas kitam į glė- 
bį, jie ėmė suktis nesibaigiančiame mirties valse. Tai, ką jis tik įtarė 
tą ankstų rytą Vašingtone, kai pribaigė Venlesą, virto nenuginčinama 
tiesa: mergaitė jo. Bet tai bus ne griovimo, o meilės aktas, nors iš pir- 
mo žvilgsnio viskas atrodo atvirkščiai. 

Jis pasiruošęs. Jis jau seniai ieško mirties. O mirti jos rankose, jos 
liepsnose - tai bus kaip atgaila... o gal ir nuodėmių atleidimas. 

Tereikia jai susitikti su tėvu, ir ji virs užtaisytu šautuvu... ne, uŽ- 
taisytu ugniasvaidžiu. 

Jis paseks ją ir duos jiems tą galimybę. O kas tada? Kas Žino? 

O kam žinoti? Netgi tai nesugadins viso malonumo. 


19 


Tą patį vakarą Reinberdas sulakstė į Vašingtoną ir susirado ener- 
gingą advokatą, netingintį dirbti iki sutemų. Jis davė jam tris šimtus 
dolerių smulkiomis kupiūromis. Ir ten, advokato kontoroje, Džonas 
Reinberdas sutvarkė tuos kelis reikalus, kad rytoj jau būtų pasiruošęs 
bet kam. 

UŽDEGANČIOJI ŽVILGSNIU 

Čarlė Makgi pabudo trečiadienį šeštą ryto, nusirengė naktinius ir 
nuėjo į dušą. Ji nusiprausė, išsiplovė galvą, tada užsuko karštą van- 
denį ir kelias minutes drebėdama stovėjo po ledine čiurkšle. Tada 
sausai išsitrynė rankšluosčiu ir rūpestingai apsirengė - medvilninėm 
kelnaitėm, šilko baltinėliais, tamsiai mėlynomis kojinėmis iki kelių ir 
sportiniu nertiniu. Baigė patogiais, jau sudėvėtais batukais. 

Čarlė nesitikėjo, kad išvis galės užmigti paskutinę naktį; ji nuėjo 
miegoti, o širdyje netilpo baimė ir džiaugsmas. Bet ji užmigo. Ir visą 
laiką sapnavo ne Nekromanserį ir lėkimą mišku, o motiną. Tai buvo 
keista, nes ji jau negalvojo apie ją taip dažnai kaip anksčiau; kartais 
atmintyje iškildavo tolimas ir miglotas mamos veidas - it išblukusio- 
je nuotraukoje. Bet tą naktį motinos veidas - besijuokiančios akys, 
šiltos sodrios lūpos - buvo toks ryškus, lyg Čarlė dar vakar būtų ją 
mačiusi. 

Dabar, kai ji apsirengė, iš veiduko išnyko tos kelios nenatūralios 
įtampos raukšlės, ir ji vėl atrodė rami. Ant sienos einant į virtuvėlę, 
po šviesos jungikliu, buvo įtaisytas iškvietimo mygtukas ir garsiakal- 
bis. Ji paspaudė mygtuką. 

- Klausau, Čarle. 

Iš balso pažino, kad tai Maikas. Septintą valandą - po pusvalan- 
džio - Maiką pakeis Luisas. 

- Noriu nueiti į arklides po pietų, - pasakė ji, - aplankyti Nekro- 
manserį. Ar perduosit kam nors? 

- Paliksiu raštelį daktarui Hoksteteriui, Čarle. 

- Ačiū, - ji sekundei nutilo. Įpranti prie jų balsų. Prie Maiko, Lui- 
so, Gerio balso. Mintyse įsivaizduoji diskžokėjus, kuriuos girdi per 
radiją. Pamėgsti juos. Staiga ji suprato, jog tikriausiai jau niekad 
neteks pakalbėti su Maiku. 

- Dar kas nors, Čarle? 

- Ne, Maikai. Linkiu... linkiu geros dienos. 

- O, dėkui, Čarle, - Maiko balse girdėjosi nuostaba ir dėkingumas. 
- Ir tau taip pat. 

Ji įjungė televizorių ir perjungė animacinius filmus, kurie buvo 
transliuojami per kabelinę televiziją kiekvieną rytą. Išverstaakis trau- 
kė špinatus per pypkę ir ruošėsi nušvilpti padažą iš Pluto. Valanda at- 
rodė kaip ištisas amžius. 

Kas, jei daktaras Hoksteteris atsisalojs:į ją išleisti? 

Ekrane Išverstaakis demonstravo savo raumenis. Kiekviename 
dirbo po tuziną turbinų. 

Geriau jau to nedarytų. Geriau ne. Nes aš eisiu. Šiaip ar taip, bet 
išeisiu. 


Endžio miegas nebuvo toks lengvas ir raminantis kaip dukters. Jis 
blaškėsi ir vartėsi, jau imdavo snausti, staiga vėl pašokdavo nuo koš- 
maro. Prisiminė tik Čarlę, svirduliuojančią tarp gardų arklidėje, gal- 
vos nėra, o vietoj kraujo iš kaklo trykšta mėlynai raudonos liepsnos. 

Jis ketino likti lovoje iki septynių, bet kai elektroninis laikrodžio 
ciferblatas šalia lovos ėmė rodyti “6:15*', daugiau neištvėrė. Jis pašo- 
ko iš lovos ir nuėjo į dušą. 

Vakar vakare, po devynių, ankstesnis Pinčo asistentas, daktaras 
Nuteris, atnešė Endžio kelionės dokumentus. Nuteris, šeštą dešimtį 
bebaigiantis aukštas plikis, puolė gražbyliauti: “Kaip gaila, kad iš- 
vykstate; tikiuosi, jums patiks Havajuose, kaip norėčiau vykti kartu, 
chi-chi, prašau pasirašyti čia“. 

Popieriuje, kurį Nuteris davė pasirašyti, buvo keleto jo asmeninių 
daiktų sąrašas (tarp jų ir raktų ryšulys, nostalgiškai pastebėjo Endis). 
Dar kartą daiktus surašys Havajuose, ir jis turės ten vėl pasirašyti, 
kad jie tikrai grąžinti. Toks susirūpinimas kalinio asmeniniais 
daiktais po to, kai jie nužudė jo žmoną, persekiojo jį su Čarle po vi- 
są šalį, sugavo ir įkalino, - kraupiai juokinga ir kafkiška. Aš, Žino- 
ma, nenorėčiau „prarasti nė vieno rakto, pagalvojo jis, raizgydamas 
parašą, dar gali kada prireikti atidaryti limonado butelį, ar ne, drau- 
gužiai'? | 

Ten dar buvo trečiadienio tvarkaraščio kopija su dailiai išvedžio- 
tu Kepo parašu apačioje. Jie išvyksta dvylika trisdešimt, Kepas pasi- 
ima Endį iš jo kambarių. Jis sa Kepu vyksta į rytinį kontrolės punk- 
tą pro “C"' kategorijos mašinų aikštelę, kur jie sės į dvi mašinas. Ta- 

da važiuos į Endriusą ir apie penkioliktą nulis nulis sės į lėktuvą. 
Lėktuvas sustos papildyti degalų Durbano aviacijos bazėje, netoli Či- 
kagos. 

Gerai, pagalvojo Endis. Tvarka. 

Jis apsirengė ir ėmė vaikščioti po kambarius, pakuodamas drabu- 
žius, skutimosi įrankius, batus, šlepetes. Kontora aprūpino jį dviem 
“Samsonite" lagaminais. Jis nepamiršo, kad viską reikia daryti lėtai, 
su narkomano susirūpinimu. 

Kai Endis sužinojo iš Kepo apie Reinberdą, pirmiausia pagalvo- 
jo, kad būtų gerai su juo susitikti - baisiai malonu bus pastūmėti tą, 
kuris šovė į Čarlę strėlę su trankviliantu, o vėliau taip šlykščiai apga- 
vo, prisidėti vamzdį prie smilkinio ir nuspausti gaiduką. Bet dabar jis 
nenorėjo matyti Reinberdo. Kam ta rizika? Apmirę taškai jo veide li- 
ko ne didesni už segtuko galvutę, bet liko kaip priminimas, kad per- 
sistengęs gali save pražudyti. 

Jis tik meldėsi, kad viskas eitų be kliūčių. 

Negausūs jo daiktai buvo tuoj sukrauti, ir neliko nieko kita, kaip 
sėdėti ir laukti. Mintis, kad jis vėl netrukus pamatys savo dukrelę lyg 
mažas angliukas šildė jo širdį. 

Ir valanda jam prilygo amžiui. 

Reinberdas tą naktį išvis nemiegojo. Jis grįžo iš Vašingtono pusę 
šešių ryto, pastatė savo “Kadilaką"' ir dabar sėdėjo virtuvėje ir gėrė 
vieną kavos puodelį po kito. Jis laukė skambučio iš Endriuso, o kol 
j0 nesulaukė, atsipalaiduoti nevalia. Dar yra teorinė galimybė, kad 
Kepas susekė pakeitimus kompiuteryje. Nors Makgis gerokai išmu- 
šė Kepą Holisterį iš vėžių, bet visai nurašyti jį dar per anksti. 

Be ketvirčio septynios suskambo telefonas. Reinberdas pastatė 
kavos puodelį, nuėjo į svetainę ir pakėlė ragelį. 

- Reinberdas klauso. | 

- Reinberdai? Čia Dikas Folsomas iš Endriuso. Majoro Pakeridžo 
padėjėjas. 

- Išvertei iš lovos, drauguži, - atsakė Reinberdas. - Linkiu pagauti 
krabą sulig apelsinų dėže. Čia toks indėniškas prakeikimas. 

- Tavo reisas atšauktas, - pasakė Folsomas. - Tikiuosi, Žinai. 

- Taip, Kepas pats man skambino vakar. 

- Atleisk, - pasakė Folsomas. - Tokios jau instrukcijos. 

- Aišku, tokios instrukcijos. Ar galiu eiti miegot? 

- Taip. Pavydžiu tau. 

Reinberdas išspaudė privalomą okaii ir padėjo ragelį. Grįžo į 
virtuvę, pakėlė kavos puoduką, priėjo prie lango ir pažvelgė nieko 
nematydamas. 

Mintyse lėtai sukosi Malda mirčiai. 

Kepas nepasirodė savo kabinete beveik iki pusės vienuoliktos, pu- 
santros valandos vėliau negu įprastai. Prieš palikdamas namus, jis 
nuodugniai išnaršė savo mažąją “Vegą". Per naktį jis spėjo įsitikinti, 
kad mašina knibžda gyvačių. Apieška truko dvidešimt minučių - rei- 
kėjo patikrinti, ar nėra kokios barškuolės arba kobros (o gal dar ko 
nors piktesnio ar egzotiškesnio), susiraičiusios bagažinės prietemoje, 
besimėgaujančios variklio šiluma ar besiraitančios ant variklio. Jis 
nuspaudė dėklės mygtuką šluotkočiu - nenorėjo būti per arti, jei išk- 
ristų kokia šnypščianti pabaisa, ir vos nesuklykė, kai iš kvadratinės 
skylės išlėkė Virdžinijos žemėlapis. 

Po to pusiaukelėje į Kontorą išsuko iš kelio pasižiūrėti, kaip 
“Grynvėjaus"' golfo aikštelėje žaidžia golfą, ir išsėdėjo ten nuo aštuo- 
nių iki devynių nesveikai susirūpinęs. Kiekvieną kartą, kai vienas iš 
žaidėjų šniodavo lazda, jis vos susilaikydavo neiššokęs iš mašinos ir 
nesurikęs jiems, kad saugotųsi gyvačių aukštoje žolėje. 

Galiausiai tralo signalo staugimas (jis tik dešiniaisiais ratais buvo 
užvažiavęs ant kelkraščio) pažadino jį iš apsvaigimo, ir jis nuva- 
žiavo. 

Sekretorė pasitiko su šūsnimi teleksų, kuriuos Kepas tiesiog paė- 
mė nepasirūpinęs peržvelgti, ar nėra kokio “degančio". Mergina pe- 
rėjo prie paklausimų ir telegramų, bet staiga susirūpinusi pažvelgė į 
Kepą. Viršininkas į ją visiškai nekreipė dėmesio. Jis it kontūzytas 
spoksojo į platų viršutinį jos stalo stalčių. 

- Atleiskit, - pasakė ji. Vis dar jautėsi čia naujokė, nors praėjo keli 
mėnesiai, kai pakeitė kažką labai artimą Kepui. Gal net meilužę, kar- 
tais pagalvodavo ji. 

- Hmmmm? - pagaliau jis ją pastebėjo. Bet žvilgsnis liko apsib- 
lausęs. Tai buvo kažkaip nepadoru... lyg žiūrėtum į užsklęstus namo, 
garsėjančio vaiduokliais, langus. 

Ji susvyravo, paskui pasiryžo. 

- Kepai, ar viskas gerai? Jūs... na, jūs truputį išbalęs. 

- Jaučiuosi puikiai, - atsakė tas. Vėl grįžo įprastas Žvilgsnis, jos 
būgštavimai išsisklaidė. Jis išsitiesė, pakėlė galvą, žvilgsnis vėl pasi- 
darė skvarbus. - Visi, kas skrenda į Havajus, turėtų jaustis puikiai, ar 
ne? 

- Havajus? - nustebusi paklausė Glorija. Tai jai buvo naujiena. 

- Dabar tai nesvarbu, - pasakė Kepas, paimdamas telegramas ir 
tarnybinius pranešimus ir kišdamas juos prie teleksų. - Vėliau peržiū- 
rėsiu. Kas nors atsitiko su kuriuo nors iš Makgių? 

- Vienas dalykas, - pasakė ji. - Jau ruošiausi prie to pereiti. Mai- 
kas Kelaheris perdavė, kad Čarlė prašėsi į arklides šiandien po pietų 
aplankyti arklio... 

- Taip, gerai, - linktelėjo Kepas. 

- Ji paskambino dar kartą šiek tiek vėliau, kad norėtų išeiti be ket- 
virčio pirmą. 

- Gerai, gerai. 

- Ar misteris Reinberdas eis kartu? 

- Reinberdas pakeliui į San Diegą, - su neslepiamu pasitenkinimu 
pasakė Kepas. - Nusiųsiu ką nors jos paimti. 

- Tvarka. Ar nenorėtumėt pamatyti... - nutęsė ji. Kepo žvilgsnis 
nuslydo ja ir vėl įsmigo į stalčių. Tas buvo pusiau atidarytas. Kaip 
visada, pagal instrukcijas. Ten gulėjo pistoletas. Glorija buvo puiki 
šaulė kaip 1r Reičelė prieš ją. 

- Kepai, ar tikrai viskas gerai? 

- Geriau laikykit jį uždarytą, - pasakė Kepas. - Jos mėgsta tamsias 
vieteles. Įšliaužia ir pasislepia. 

- Kas? - atsargiai paklausė ji. 

- Gyvatės, - atsakė Kepas ir nužingsniavo į kabinetą. 


Ant stalo priešais Kepą kaip papuola gulėjo telegramos ir įvairūs 
dokumentai. Jie buvo pamiršti. Viskas buvo pamiršta, išskyrus gyva- 

tes, golfo lazdas ir tai, ką jis darys be ketvirčio pirmą. Jis nusileis pas 
Endį Makgį. Kepas tikėjosi išgirsti, ką daryti toliau. Jis labai tikėjo- 
si, kad Endis viską sutvarkys kaip įmanoma geriau. 

Už tos ribos - be ketvirčio pirma - visas gyvenimas atrodė bedug- 
nė tamsa. 

Bet tas jo nejaudino. Netgi darėsi kažkaip lengviau. 

Be ketvirčio dešimt Džonas Reinberdas nepastebimai įsmuko į 
mažutį stebėjimo kambarėlį šalia Čarlės butuko. Luisas Trenteris, 
milžiniškas storulis, vos telpantis kėdėje, stebėjo monitorių. Termo- 
metras rodė pastovią dvidešimties laipsnių temperatūrą. Durims atsi- 
darius, jis grįžtelėjo atgal ir pamatęs Reinberdą įsitempė. 

- Girdėjau, kad išvykote, - tarė jis. 

- Nusimuilinau, - atsakė Reinberdas. - Šįryt tu manęs nematei, 
Luisai. 

Luisas nesuprasdamas Žiūrėjo į jį. 

- Tu manęs nematei, - pakartojo Reinberdas.,- Po penkių - ką no- 
ri. Bet iki tol tu manęs nematei. Jei leptelsi, nuleisiu truputį taukų. 
Įsikalei? 

Luisas Trenteris pastebimai išblyško. Saldus pyragaitis, kurį jis 
valgė, nukrito ant nuožulnaus metalinio skydo su televizoriaus mo- 
nitoriais ir mikrofonu. Jis nusirito ir nepastebėtas nukrito ant grindų, 
palikęs trupinių šleifą. Akimirksniu vyrukui dingo apetitas. Jam jau 
teko girdėti, kad šitas tipas pamišęs, o dabar galėjo pats tuo įsitikinti. 

- Įsikaliau, - sušnibždėjo jis tam neperprantamam šypsniui ir Ži- 
bančiai akiai. | 

- Gerai, - burbtelėjo Reinberdas artėdamas. Luisas pasibaidė, bet 
Reinberdas spėjo pamiršti jį, užsižiūrėjęs į vieną iš monitorių. Ekra- 
ne matė Čarlę su žydru nertiniu, gražią kaip paveiksliukas. Įsimylė- 
jusio žvilgsniu Reinberdas pastebėjo, kad šiandien Čarlė nesipynė 
kasyčių; palaidi plaukai dailiai krito ant kaklo 1r pečių. Ji sėdėjo ant 
sofos, tiesiog sėdėjo. Nei knygos. Nei televizoriaus. Taip moteris 
laukia autobuso. 

“Čarle, - susižavėjęs ištarė mintyse, - aš myliu tave. Tikrai. 

- Ką ji veiks šiandien? - paklausė Reinberdas. 

- Nieko ypatinga, - paskubėjo entuziastingai atsakyti Luisas. O 
išėjo panašiau į vapėjimą. - Be ketvirčio pirmą eina šukuoti savo Žir- 
go. O rytoj dar vienas testas. 

- Rytoj, sakai? 

„- Taip, - Luisui buvo nusispjaut į visus tuos testus, bet jis pagal- 
vojo, kad tai turėtų nudžiuginti Reinberdą. Gal greičiau išeis. 

Lyg ir nudžiugino. Štai kaip išsišiepė. 

- Ji eis į arklides be ketvirčio pirmą? 

- Taip. 

- Kas ją lydi, jei aš jau skrendu į San Diegą? 

Luisas sukikeno plonai, kone moteriškai, norėdamas parodyti, kad 
ir jis supranta sąmojį. | 

- Jūsų draugužis. Donas Džulsas. 

- Jis - man ne draugužis. 

- O, žinoma, ne, - skubiai sutiko Luisas. - Jam... jam įsakymas pa- 
sirodė šiek tiek keistas, bet jau kad iš paties Kepo... 

- Keistas? Kas čia keista? 

- Na, jis turi ją tik nuvesti į arklides. Kepas sakė, kad arklininkai 
ją ten prižiūrės. Bet ką tie išmano? Donas pagalvojo, čia galima ge- 
rokai... 

- Aišku, bet negi jam moka už galvojimą? A, tešliau? - jis iš pe- 
ties pliaukštelėjo Luisui per petį. Smūgis nuaidėjo kaip šūvis. 

- Ne, Žinoma, ne, - pažėrė išminties perlus Luisas. Jį išmušė pra- 
kaitas. 

- Tai iki, - pasakė Reinberdas ir pasuko durų link. 

- Išeinate? - Luisas nepajėgė užgniaužti palengvėjimo. 

Reinberdas, jau uždėjęs ranką ant durų rankenos, sustojo ir atsi- 
gręžė. 

- Ką reiškia "išeinu"? - paklausė jis. - Manęs čia nebuvo. 

- Nebuvo, sere, - skubiai sutiko Luisas. 

Reinberdas linktelėjo ir išsmuko uždaręs paskui save duris. Kele- 
tą sekundžių Luisas spoksojo į duris, paskui su palengvėjimu giliai 
atsikvėpė. Pažastys sudrėko, balti marškiniai prilipo prie nugaros. 
Dar po kelių sekundžių jis pakėlė pyragaitį, nupūtė dulkes ir vėl ėmė 
valgyti. Mergaitė toliau sėdėjo nejudėdama. Kaip Reinberdas - būtent 
Reinberdas - galėjo jai patikti, niekaip nepajėgė suprasti Luisas Tren- 
teris. 

Be ketvirčio pirmą, visa amžinybė nuo tada, kai ji pabudo, suz- 
vimbė durys ir įėjo Donas Džulsas su beisbolo treniruočių palaidine 
ir senomis velvetinėmis kelnėmis. Jis šaltai ir ne itin susidomėjęs pa- 
žiūrėjo į ją. 

- Eime, - pasakė. 

Čarlė pasuko prie išėjimo. 


Diena pasitaikė šalta ir giedra. Pusę pirmos Reinberdas numynė 
per vis dar žalią pievelę į žemas L formos arklides, išdažytas tamsiai 
raudona spalva - džiūvančio kraujo spalva - su akinančiais baltais ap- 
vadais. Virš galvos slinko lengvi debesys. Vėjukas pešiojo jo marš- 
kinius. 

Jei jau teks mirti, geresnės dienos nesurastum. 

Arklidėse jis surado vyriausiojo gramo kambarėlį ir įėjo. Parodė 
savo įgaliojimą su “A" ženklu. 

- Taip, sere? - klausiamai pažiūrėjo Dreblas. 

- Ištuštinkit patalpą, - įsakė Reinberdas. - Visi. Penkios minutės. 

Grumas nepuolė ginčytis ar atsikalbinėti, o jei ir išbalo, įdegimas 
tą uždengė. 

- Ir arklius? 

- Tik žmonės. Per užpakalinį išėjimą. 

Reinberdas buvo persirengęs kareiviška uniforma, kurią Vietna- 
me jie kartais vadindavo “konga". Iš kelnių kišenės - didelės, gilios, 
su antsiuvu - išsitraukė masyvų pistoletą. Vyresnysis grumas nenus- 
tebo, priėmė tai kaip savaime suprantamą dalyką. Reinberdas laikė jį 
nukreipęs vamzdžiu į žemę. 

- Ką, bus nemalonumų, sere? 

- Visko gali būti, - tyliai pasakė Reinberdas. - Kol kas nežinau. 
Na, judinkis, tėvuk. 

- Tikiuosi, arkliams nieko neatsitiks, - sumurmėjo Dreblas. 

Į tai Reinberdas atsakė šypsena pagalvojęs: “Ji taip pat tikisi". Jis 
matė, kaip Čarlė žiūrėjo į žirgus. Šita vieta - visi kampai užkišti pa- 
laidu ir presuotu šienu, viskas iš sauso medžio - kaip parako statinė, 
iš visų pusių aprašinėta: “Rūkyti draudžiama". 

Taip, tikra parako statinė. 

Bet, kai bėgant metams jis vis mažiau ėmė branginti savo gyvy- 
bę, teko pasėdėti dar ne ant tokių. 

Nuėjo prie didelių dvivėrių durų ir pasižiūrėjo laukan. Tuščia. Jis 
grįžo atgal ir perėjo tarp pertvarų, traukdamas nostalgišką salstelėju- 
sį arklių kvapą. 

Įsitikino, kad visi gardai užrakinti. 

Vėl grįžo prie durų. Kažkas ėjo. Dviese. Dar buvo kitoje tvenki- 
nio pusėje, penkios minutės kelio. Tai ne Kepas su Endžiu Makgiu. 
Tai Donas Džulsas ir Čarlė. 

Eikš pas mane, Čarle, švelniai galvojo jis. Eikš pas mane. 

Jis permetė žvilgsniu pastogę su šienu, prisiartino prie kopėčių - 
paprasčiausių medinių sijų su prikaltais skersiniais - ir ėmė lengvai 
lipti į viršų. 

Po trijų minučių į vėsią arklidžių prieblandą įžengė Čarlė ir Do- 
nas Džulsas. Jie pastovėjo prie durų, apsiprasdami su tamsa. Reinber- 
das laikė 357-0 kalibro “Magnum'ą"", ant kurio buvo uždėtas jo pa- 
ties gamybos duslintuvas; jis glaudėsi prie vamzdžio kaip keistas juo- 
das voras. Tiesą sakant, duslintuvas tik susilpnino garsą: neįmanoma 
visai užtildyti tokio griozdo šūvio. Kai - jeigu - jis nuspaus gaiduką 
pirmą kartą, pasigirs duslus pliaukštelėjimas, antrąjį palydės pokšte- 
lėjimas, o po to ginklas praktiškai nenaudingas. Reinberdas vylėsi, 
jog išvis neteks jo panaudoti, bet vis dėlto abiem rankom nutaikė pis- 
toletą žemyn - taip, kad duslintuvas uždengtų ratuką ant Dono Džul- 
so krūtinės. 

Džulsas susirūpinęs dairėsi aplinkui. 

- Galite eiti, - pasakė Čarlė. 

- Ei! - riktelėjo Džulsas, nekreipdamas jokio dėmesio į Čarlę. 
Reinberdas gerai pažinojo Džulsą. Viskas pagal įstatus. Sek kiekvie- 
ną raidę, ir plaukas nuo galvos nenukris. Svarbiausia - pasirūpinti sa- 
vo saugumu. 

- Ei, grumai! Kas nors! Atvedžiau mergaitę! 

- Galite eiti, - pakartojo Čarlė, ir vėl Džulsas praleido tai pro 
ausis. 

- Ateik čia, - pasakė jis griebdamas Čarlę už riešo. - Reikia ką 
nors surasti. 

Ne be gailesčio Reinberdas pasiruošė nušauti Doną Džulsą. Galė- 
j0 būti ir blogiau, dabar nors mirs pagal įstatus ir sąžiningai pasirū- 
pinęs savo saugumu. 

- Aš pasakiau, kad galite eiti, - paliepė Čalė, ir staiga Džulsas pa- 
leido jos riešą. Ne paleido, o truktelėjo ranką, lyg palietęs ką nors 
karšta. ' 

Reinberdas įdėmiai stebėjo netikėtą įvykių raidą. 

Džulsas pasisuko į Čarlę. Jis trynė savo delną, Reinberdas nega- 
lėjo įžiūrėti, ar jis paraudo. | 

- Nešdinkitės iš čia, - tyliai pasakė Čarlė. 

Džulsas kyštelėjo ranką po palaidine, ir Reinberdas antrąkart pa- 
siruošė jį nušauti. Bet tegu pirma išsitraukia ginklą ir nedviprasmiš- 
kai pareiškia grąžinsiąs ją atgal. | 

Bet dar nespėjo išsitraukti, kai su riksmu išmetė jį. Išpūtęs akis jis 
atšoko nuo mergaitės. 

Čarlė nusisuko, tarsi Džulsas daugiau jos nedomintų. L sienos 
kampe kyšojo kranas, po kuriuo stovėjo puspilnis kubilas vandens. 

Iš jo nuvinguriavo garas. 

Vargu ar Džulsas tai pastebėjo, pagalvojo Reinberdas, nes jo akys 
buvo įsmeigtos į Čarlę. 

- Nešdinkis iš čia, bjaurybe, - paliepė Čarlė, - arba sudeginsiu. 
Gyvą iškepsiu. 

Džulsas stovėjo, neryžtingai žvelgdamas į ją. Įsitempęs, galva 
atstatyta į priekį ir truputį pakreipta, akys laksto į šalis - nei pridėti, 
nei atimti - žiurkė, pasiruošusi pulti. Reinberdas buvo pasirengęs 
mergaitę apginti, jei prireiktų, bet tikėjosi, kad Džulsas atgaus svei- 
ką nuovoką. Kartais jėga darosi nekontroliuojama. 

- Na, dink iš čia, - pakartojo Čarlė. - Grįžk iš kur atėjęs. Aš pa- 
seksiu. Judinkis! Nešdinkis iš čia! 

Balse suskambo įniršio gaidelės, tai viską nulėmė. 

- Nurimk, - išspaudė jis. - Gerai. Bet tu iš čia neištrūksi. Gali nė 
nebandyti. 

Jis pranėrė pro ją ir atbulas ėmė trauktis prie išėjimo. 

- Aš paseksiu, - niūriai pažadėjo Čarlė. - Nedrįsk net atsisukti, 
tu... tu šūde. 

Džulsas jau buvo prie durų. Dar kažką sumurmėjo, bet Reinber- 
das jau neišgirdo. 

- Eik lauk! - suriko Čarlė. 

Ji stovėjo tarpduryje, nugara į Reinberdą, maža figūrėlė po mie- 
guistos popietės saulės dušu. Jį vėl užliejo meilės banga. Tai štai kur 
jų pasimatymo vieta. 

- Čarle, - švelniai pašaukė jis. 

Ji įsitempė ir žingtelėjo nuo durų. Čarlė neatsigręžė, bet jis paju- 
to ją pažinus jo balsą, pajuto akimirksniu ją apėmusį įniršį. Tą išda- 
vė tik pakilę petukai. 

- Čarle, - pašaukė dar kartą. - Ei, Čarle. 

- Tu! - ji sušnibždėjo. Jis vos išgirdo. Kažkur po juo sušnarpštė 
arklys. 

- Tai aš, - sutiko jis. - Nuo pat pradžios - aš, Čarle. 

Dabar ji greitai apsisuko ir išnaršė žvilgsniu arklides. Ne, ji nega- 
lėjo jo matyti; jis įsirausė šiene palėpės prietemoje. 

- Kur tu? - spigiai paklausė ji. - Tu apgavai mane! Tai tu! Tėtis 
pasakė! Tai tu mus tada, pas Grenterį! - ranka pati nesąmoningai pri- 
silietė prie kaklo, kur įsmigo strėlė. - Kur tu? 

O Čarle, tau tik pasakyk... 

Sužvengė arklys; tai ne sotaus pasitenkinimo garsas, jame girdė- 
josi išgąstis. Jam paantrino kitas. Pasigirdo dvigubas smūgis - vienas 
iš šių grynakraujų spyrė į gardo duris. 

- Kur tu? - suriko ji vėl, ir staiga Reinberdas pajuto, jog darosi 
karšta. Tiesiai po juo pasigirdo garsus žvengimas - galbūt Nekroman- 
serio - tartum moters klyksmas. 

Veriamai suzvimbė durys, ir į šiaurinio pastato požeminiame 
aukšte esantį Endžio butą įžengė Kepas. Tai jau ne tas vyras, koks 
buvo prieš metus. Anas, nors ir pagyvenęs, buvo tvirtas ir sumanus; 
vyrą tokiu veidu galėjai tikėtis išvysti lapkritį su medžiokliniu šautu- 
vu tykant ančių. O šitas vos vilkosi. Jo plaukai, dar prieš metus žvil- 
gėję plienu, dabar išbalo ir priminė kūdikio pūkučius. Lūpos trūkčio- 
jo. Bet labiausiai pasikeitė akys; dabar jose atsispindėjo kažkoks vai- 
kiškas sutrikimas; kai kada, kai jis 1mdavo dairytis aplinkui, tą išraiš- 
ką pakeisdavo įtarus ir išgąstingas žvilgsnis. Rankos it virvės karojo 
prie šonų, be tikslo judėjo pirštai. Aidas virto rikošetu ir šokinėjo jo 
smegenyse su švilpesiu, kaskart įgaudamas vis pragaištingesnį, mir- 
tiną greitį. 

Endis Makgis pakilo jo pasitikti. Jis apsirengė kaip ir tą dieną 
Niujorke, kai su Čarle bėgo Trečiąja aveniu nuo Kontoros sedano. 

Tik velvetinis švarkas iširo per kairį petį, o rudo saržo kelnės ties už- 
pakaliu visai išbluko ir nusitynė iki blizgesio. . 

Laukimas išėjo jam į naudą. Sugrįžo vidinė ramybė. Ne suprati- 
mas, ne. Endis jautė, kad jis niekad negrįš, net jei jie su Čarle pada- 
rytų stebuklą - ištrūktų į laisvę ir vėl imtų gyventi normalų gyveni- 
mą. Jis negalėjo rasti savo charakteryje jokio lemtingo trūkumo, ku- 
ris nors kiek pateisintų šitą prakeikimą; jis, tėvas, nepadarė tokių 
nuodėmių, kurias turėtų atpirkti jo duktė. Negi bloga norėti užsidirbti 
du šimtus dolerių ir dalyvauti oficialiame eksperimente? Ne blogiau, 
negu norėti būti laisvam. “Jeigu ištrūksiu, - galvojo jis, - pasakysiu 
štai ką: mokykite savo vaikus, mokykite gyvenimo nuo vystyklų... 
jie sako: mes žinome, ką darome, ir būna, kad žino, bet dažniausiai 
mums meluoja". 

Bet yra, kaip yra, ar ne? Šiaip ar taip, jie neišmetė savo pinigų į 
balą. Tačiau vis tiek jis negalėjo suprasti ir atleisti tiems, kurie tą pa- 
darė. Atrasti vidinę ramybę, vadinasi, prigesinti neapykantos laužą 
bevardžiams biurokretinams, kurie daro tai nacionalinio saugumo ar 
dar kieno nors vardu. Tik dabar jie - jau ne bevardžiai: štai vienas 
stovi prieš jį - žvilgsnis tuščias, kvaila šypsena,.nervinis tikas. Endis 
nejuto Kepui jokio gailesčio. 

Pats kaltas, drauguži. 

- Sveikas, Endi, - pasisveikino Kepas. - Pasiruošęs? 

- Taip, - atsakė Endis. - Gal paimtumėt vieną lagaminą? 

Tuščiame Kepo žvilgsnyje šmėstelėjo apgaulinga ugnelė - apgai- 
lėtina buvusio įžvalgumo užuomina. 

- O jūs juos patikrinote? - iškosėjo jis. - Ten nėra gyvačių? 

Endis stumtelėjo - nestipriai. Reikėjo pataupyti jėgas netikėtoms 
aplinkybėms. 

- Imkite, - pasakė jis, rodydamas į vieną iš lagaminų. 

Kepas priėjo ir paėmė jį. Endis pačiupo antrąjį. 

- Kur jūsų mašina? 

- Kieme, - sulemeno Kepas. - Ką tik atvarė. 

- Ar mus kas nors tikrins? - tai turėjo reikšti: ar nebandys sulai- 
kyti? 

- O kodėl turėtų? - paklausė Kepas nuoširdžiai nustebęs. - Jūs gi 
su manimi. 

Endžiui teko tuo pasitenkinti. 

- Dabar mes išeisim laukan, - pasakė jis, - 17 sudėsime lagaminus 
į bagažinę... 

- Į bagažinę - taip, - pertraukė Kepas, - aš ją patikrinau šįryt. 

- Ir važiuosim prie arklidžių paimti mano dukters. Yra klausimų? 

- Ne, - atsakė Kepas. 

- Puiku. Eime. 

Jie išėjo į koridorių ir pasuko prie lifto. Koridoriuje sutiko savo 
reikalais skubančių Žmonių. Jie mesdavo įdėmų žvilgsnį į Kepą ir 
nusisukdavo. Liftu pakilo į salę, ir Kepas išvedė į erdvų vestibiulį. 

Dabar prie durų budėjo ne raudonplaukė Džozė kaip tą dieną, kai 
Kepas išsiuntė Elą Steinovičių į Hastings Gleną, - ji smarkiai kilo 
karjeros laiptais, - o plinkantis jaunuolis, palinkęs virš programavimo 
vadovėlio. Vienoje rankoje jis laikė geltoną flomasterį. Išgirdęs 
žingsnius, pakėlė nuo knygos akis. 

- Sveikas, Ričardai, - pasakė Kepas, - baiginėji knygą? 

Ričardas nusijuokė. 

- Greičiau ji mane pribaiginėja, - jis susidomėjęs pažvelgė į Endį. 
Endis vengė žvilgsnio nusisukdamas. 

Kepas paspaudė nykščiu plyšį, kažkas trakštelėjo. Ant Ričardo 
kronšteino įsižiebė Žalia šviesa. 

- Paskyrimo vieta? - paklausė Ričardas. Jis pakeitė flomasterį šra- 
tinuku, ir ranka pakibo virš registracijos Žurnalo. 

- Arklidės, - pagyvėjo Kepas. - Paimsim Endžio dukrą - ir gaudyk 
vėją laukuose. 

- Endriuso oro pajėgų bazė, - pataisė Endis ir stumtelėjo. Į sme- 
genis buku peiliu įsmigo skausmas. 

- Bazė Endriuse, - sutiko Ričardas 1r užrašė Žurnale kartu su išvy- 
kimo laiku. - Linkiu sėkmės, džentelmenai. 

Juos sutiko saulėta spalio diena ir lengvas vėjukas. Kepo “Vega" 
stovėjo prie išėjimo, priešais kurį suko Žiedu balta skalda nubarsty- 
tas kelias. 

- Duokit raktelius, - paliepė Endis. Kepas padavė. Endis atidarė 
bagažinę, ir jie sudėjo lagaminus. Endis užtrenkė bagažinės dureles 
ir grąžino raktus. - Važiuojam. 

Kepas apsuko kilpą apie tvenkinį. Bevažiuojant Endis pastebėjo 
vyrą beisbolo palaidine, bėgantį į namą, kurį jie ką tik paliko. Širdy- 
je sukirbėjo nerimas. Kepas sustojo priešais atviras arklidžių duris. 

Jis siektelėjo raktelių, ir Endžiui teko lengvai pliaukštelėti per 
ranką. Ė 

- Nereikia. Palikit įjungtą. Eime, - jis išlipo iš mašinos. Galvoje 
dunksėjo, skausmas ritmingai pulsavo smegenyse, bet dar buvo pa- 
kenčiamas. Kol kas. | 

Kepas išlipo 1š mašinos ir neryžtingai sustojo. 

- Aš nenoriu ten eiti, - pasakė jis. Akys lakstė akiduobėse. - Ten 
tamsu. Jos mėgsta tamsą. Jos slepiasi. Jos kanda. 

- Ten nėra gyvačių, - pasakė Endis ir lengvai stumtelėjo. Užteko, 
kad Kepas pajudėtų, nors ir nenoriai. Jie įžengė į arklides. 

Vieną siaubingą akimirką Endis išsigando, jog jos nėra. Atėjęs iš 
ryškios šviesos jis nieko neįstengė įžiūrėti. Čia buvo karšta ir tvan- 
ku, kažko baidėsi arkliai - jie žvengė ir daužė kanopomis gardus. En- 
dis nieko nematė. 

- Čarle? - pašaukė drebančiu iš susijaudinimo balsu. - Čarle? 

- Tėtuk! - suriko ji, 1r jį užplūdo džiaugsmas, džiaugsmas, kuris 
tuoj virto siaubu, išgirdus neapsakomą baimę jos balse. - Tėtuk, neik 
čia! Neik... 

- Manau, jau per vėlu, - pasigirdo balsas kažkur iš viršaus. 

- Čarle, - tyliai pašaukė balsas. Jis skambėjo kažkur iš viršaus, bet 
kur? Rodės, jis aidi iš visur. 

Tada prasiveržė įniršis, įniršis, kurstomas šlykščios neteisybės, - 
tai niekad nesibaigs, jie tyko jos už kiekvieno kampo, užkerta visus 
kelius į laisvę. Čarlė pajuto, kaip staiga tai pradėjo veržtis lauk. Pas- 
kutiniu metu tai ir taip beveik paviršiuje - taip ir prašosi išleidžiamas. 
Va, ir su tuo, kuris ją čia atvedė... užteko tik pagalvoti, kad mestų 
pistoletą, ir jį nudegino karštas metalas. Jam pasisekė, kad dar šovi- 
niai nesprogo. 

Štai jau kyla tas karštis ir ima sklisti į visas puses, lyg būtų įjung- 
ta keista baterija ar kas nors panašaus. Ji žvilgsniu prašukavo prieb- 
landą virš galvos - ne, nesimato. Tik eilės šieno stirtų. Ir šešėliai. 

- Aš čia Čarle, - balsas skambėjo garsiau, bet vis dar ramiai. Jis 
pervėrė aklo įniršio rūką. 

- Nusileisk žemyn! - suriko Čarlė. Ji drebėjo. - Nusileisk žemyn, 
kol visko neuždegiau! Aš galiu! 

- Žinau, kad gali, - tyliai atsakė balsas. Jis skambėjo iš niekur - iš 
visur. - Jei padarysi tai, sudeginsi daug žirgų, Čarle. Girdi juos? 

Ji išgirdo. Tik dabar išgirdo, kai jis pasakė. Jie pašėlo iš siaubo, 
žvengė ir daužėsi į užrakintas duris. Tarp jų ir Nekromanseris. 

Jai užgniaužė kvapą. Prieš akis matė Mendersų kiemu bėgančias 
ugnis ir sprogstančius viščiukus. 

Čarlė pasisuko į kubilą su vandeniu, pasijuto nemenkai išsigandu- 
si. Vos sulaikė savo galią, dar sekundė 

(atgal!) 

1r ji ištrūks 

(ATGAL!) 

ir nušluos viską savo kelyje 

(ATGAL, ATGAL, GIRDI MANE, ATGAL!) 

Šįkart vanduo kubile ne tik garavo; akimirksniu jis sukunkuliavo. 
Dar po sekundės chromuotas kranas virš kubilo nutrūko nuo sriegio 
ir kaip propeleris nuskriejo nuo sienos. Antgalis iššovė iš vamzdžio 
tarsi sviedinys iš patrankos, perskriejo koridorių ir atšoko nuo toli- 
mosios sienos. Iš vamzdžio pliūptelėjo vanduo. Šaltas vanduo; ji jau- 
tė jo vėsą. Bet vanduo jau ėmė garuoti, ir koridorių tarp gardų užpil- 
dė tirštas rūkas. Netoli krano ant vagio kabojo žalios žarnos ritinys, 
dabar ji žiedas po žiedo lydėsi. 

(ATGAL!) 

Ji jau sugebėjo suvaldyti savo galią. Dar prieš metus tai būtų neį- 
manoma - stichija nurimtų tik pabaigusi savo juodą darbą. Dabar ji 
sugebėjo geriau valdyti ją... tik ta jėga dešimteriopai išaugo! 

Čarlė stovėjo drebėdama. | 

- Ko dar tau reikia? - paklausė ji tyliu balsu. - Kodėl neleidi 
mums išeiti? 

Sužvengė arklys, spigiai, išgąstingai. Čarlė puikiai suprato, kaip 
jis jaučiasi. 

- Niekam nė į galvą neatėjo, kad tave galima paleisti, - tyliai at- 
kirto Reinberdo balsas. - Manau, kad ir tavo tėvui. Tu pavojinga, 
Čarle. Ir tu tą žinai. Mes išleisim, kiti pagaus, gal rusai, šiaurės korė- 
jiečiai, gal net pagonys kinai. Aš nejuokauju, patikėk. 

- Tai ne mano kaltė! - suriko ji. 

- Žinoma, - susimąstęs ištarė Reinberdas. - Žinoma, ne tavo. Bet 
visa tai š... Man nerūpi tas “Z faktorius“, Čarle. Ir niekad nerūpėjo. 
Man rūpėjai tiktai tu. 

- Ach, tu melagi! - veriamai suriko ji. - Tu apgaudinėjai mane, ap- 
simetei, kad esi... : 

Ji sustojo. Reinberdas išlindo iš už šieno ryšulių eilės ir atsisėdo 
ant stirtos krašto, nuleidęs kojas žemyn. Pistoletas gulėjo ant kelių. 
Veidas išplaukė kaip išdarkytas mėnulis. 

- Melavau tau? Ne. Supainiojau tiesą, Čarle, tai viskas. Ir dariau 
tai, kad išgelbėčiu tave. 

- Šlykštus melagis, - sušnibždėjo ji ir su siaubu suvokė, kaip jai 
norisi juo tikėti. Ašaros dilgė akis. Ji taip pavargo ir taip norėjo pati- 
kėti, kad jis rūpinosi ja. 

- Tu atsisakei dalyvauti testuose, - tęsė Reinberdas. - Tavo tėvas 
taip pat. Kaip manai, kuo tai būtų baigęsi? “Oi, atleiskit, nesusiprati- 
mas“, ir išleistų į gatvę? Matei, kaip tie vyrukai dirba, Čarle. Matei, 
kaip sužeidė tą Mendersą Hastings Glene. Jie išplėšė tavo motinai 
nagus ir nuž... 

- Užteks! - kančia išsiveržė riksmu, ir nesuvaldoma galia vėl ūž- 
telėjo į paviršių. 

- Ne, neužteks, - nukirto jis. - Laikas tau sužinoti tiesą, Čarle. Aš 
išjudinau tave. Priverčiau apie tave šokinėti. Manai, pasistengiau dėl 
savo darbo? Švilpt man ant jo. Ir ant visų tų... Kepo, Hoksteterio, 
Pinčo, Džulso, kuris atvedė čia... Visi jie - mėšlo krūva. 

Ji tarsi užhipnotizuota žvelgė į pakibusį virš jos veidą. Raiščio ne- 
buvo, ir ta išdraskyta ertmė lyg priminė kažkokį košmarą. 

- Aš nemelavau tau apie tai, - pasakė jis, paliesdamas veidą. Jo 
pirštai lengvai, kone meiliai čiupinėjo randus ant smakro, iki mėsos 
nudrėkstą veidą, išdegintą akiduobę. - Taip, aš painiojau tiesą. Nebu- 
vo nei duobės, nei kongiečių. Mane išgražino savi. Toks pat mėšlas 
kaip ir šitie. 

Čarlė nesuprato, negalėjo suvokti, ką Džonas nori pasakyti. Gal- 
va sukosi. Negi nežino, kad užteks jai panorėti ir jis per akimirksnį 
virs traškančiu žagarėliuų? 

- Visa tai - tuščia vieta, - pasakė jis. - Viskas, išskyrus tave ir ma- 
ne. Tarp mūsų neturi būti jokių nesusipratimų, Čarle. Štai, ko aš no- 
riu. Jokių nesusipratimų. 

Čarlė jautė, kad jis sako tiesą, - bet po jo žodžiais glūdi dar vie- 
na, paslėpta, tiesa. Kažko jis nesako. 

- Lipk pas mane, - tarė jis, - pakalbėsim apie tai. 

Tai buvo savotiška hipnozė. Ir telepatija iš dalies. Juk ji juto esant 
paslėptą tiesą, bet kojos pačios nešė prie kopėčių. Ne, jis kalba ne 
apie pokalbį. Apie galą. Galą abejonėms, kančiai, baimei... galą troš- 
kimui uždeginėti vis didesnius laužus, kol neįvyks kas nors siaubin- 
ga. Nepaisant visos beprotystės, Džonas kalbėjo jai apie atsidavimą, 
atsidavimą, kokio niekas kitas jai negalėjo jausti. Ir... taip, širdies gi- 
lumoje ji to troško. Troško galo ir išsilaisvinimo. 

Ir todėl žengė kopėčių link ir jau uždėjo rankas ant skersinio, kai 
pasigirdo tėvo balsas. 

- Čarle? - pašaukė jis, ir kerai išsisklaidė. 

Rankos paleido kopėčias, ir ji suvokė siaubingą tiesą. Ji pasisuko: 
tėvas stovėjo tarpduryje. Pirma mintis 

(tėtuk tu toks storas!) 

šmėkštelėjo ir išnyko taip greitai, jog ji net nespėjo įsisąmoninti. 
Storas ar ne, bet tai buvo jis; pažintų jį užrištomis akimis, o meilės 
banga jam išsklaidė Reinberdo kerus it miglą. Tiesa buvo tokia: ką 
bereikštų Džonas jai, tėvui jis reiškia tik viena - mirtį. 

- Tėtuk! - suriko ji. - Neik čia! 

Susierzinimo grimasa perkreipė Reinberdo veidą. Pistoletas, dar 
ką tik gulėjęs ant kelių, dabar buvo nutaikytas į siluetą tarpduryje. 

- Manau, jau per vėlu, - iškošė jis. 

Šalia tėvo stovėjo vyras. Tai tas, kurį jie vadina Kepu, pagalvojo 
Čarlė. Jis stovėjo nejudėdamas, pečiai nuleisti, it būtų sulaužyti 
kaulai. 

- Įeikit, - paliepė Reinberdas, ir Endis įėjo. - Stokit. 

Endis sustojo. Kepas ėjo pridurmui už poros žingsnių, lyg būtų 
pririštas. Kepo žvilgsnis nervingai lakstė arklidžių prietema. 

- Žinau, kad gali tą padaryti, - Reinberdo balsas skambėjo laisvai, 
beveik pajuokiamai. - Tiesa, jūs abu galit tą padaryti. Bet, misteri 
Makgi... Endi? Galiu vadinti jus Endžiu? 

- Kaip norite, - atsakė tas. Jo balsas buvo ramus. 

- Tai va, Endi, jei pabandysit paleisti į darbą savo sugebėjimus, aš 
sugebėsiu atsilaikyti tiek, kad spėčiau nušauti jūsų dukterį. Na ir, aiš- 
ku, jei tu, Čarle, pabandysi pasinaudoti savaisiais, kas Žino, kuo vis- 
kas baigsis. 

Čarlė pribėgo prie tėvo. Įsikniaubė veidu į jo švarką, skruostu pa- 
jusdama velveto ruoželius. 

- Tėtuk, tėtuk, - šnibždėjo ji užkimusi. 

- Sveikas, zuikuti, - pasakė jis, glostydamas plaukus. Tėvas prig- 
laudė ją prie savęs, tada pažvelgė į Reinberdą. Štai ir išsipildė sapnas: 
ant kaugės palubėje sėdi vienaakis piratas. - Ir kas dabar? - paklausė 
jis Reinberdo. Jis suprato, kad Reinberdas, matyt, tikrai sugebės juos 
sulaikyti, kol tas vyrukas sulakstys pagalbos, bet vidinis balsas sakė: 
šitam Žmogui reikia ne to. 

Reinberdas nekreipė dėmesio į jo klausimą. 

- Čarle? - pašaukė jis. 
"Čarlė krūptelėjo tėvo glėbyje, bet neatsisuko. 

- Čarle, - vėl pašaukė jis švelniai ir kartu reikliai. - Pažiūrėk į ma- 
ne, Čarle. 

Lėtai, nenoriai mergaitė atsigręžė ir pakėlė į jį akis. 

- Lipk čia, - tarė indėnas, - juk jau ketinai tą padaryti. Niekas ne- 
pasikeitė. Mes sutvarkysim savo reikalus, ir viskas baigsis. 

- Bijau, kad tai neįmanoma, - mandagiai paprieštaravo Endis. - 
Mes išeinam. į 

- Lipk, Čarle, - paliepė Reinberdas, - arba aš paleisiu kulką tavo 
tėvui į kaktą. Gali mane sudeginti, bet nuspausiu gaiduką anksčiau, 
būk tikra. 

Čarlė sudejavo it sužeistas žvėris. 

- Nejudėk, Čarle, - sukuždėjo Endis. 

- Jam nieko neatsitiks, - pasakė Reinberdas. Jo žemas balsas 
skambėjo įtikinamai. - Jis skrenda į Havajus, jam nė plaukelis nuo 
galvos nenukris. Rinkis, Čarle. Kulka į kaktą ar auksinis Kalami By- 
čo smėliukas. Vienas iš dviejų. Rinkis. 

Neatitraukdama žydrų akių nuo Reinberdo vienos, Čarlė žengte- 
lėjo nuo tėvo. 

- Čarle! - griežtai pasakė tas. - Ne! 

- Viskas bus baigta, - pasakė Reinberdas. Pistoleto vamzdis net 
nekrustelėjo: buvo nutaikytas į Endžio galvą. - Tu juk to non? Aš 
būsiu švelnus, ir tu nepajusi skausmo. Tikėk manim, Čarle. Padaryk 
tai dėl tėvo ir savęs. Patikėk manim. 

Ji žengė dar vieną žingsnį. Dar. 

- Ne, - suaimanavo Endis. - Neklausyk jo, Čarle. 


328 


Tai ją tik dar labiau pastūmėjo. Ji nuėjo prie kopėčių. Uždėjo ran- 
kas ant skersinio ir stabtelėjo. Po to pakėlė galvą į Reinberdą - jų 
žvilgsniai susitiko. 

- Pažadi, kad jam nieko neatsitiks? 

- Taip, - pasakė Reinberdas, bet Endis visu savimi netikėtai ir už- 
tikrintai pajuto: jis meluoja... ir visada melavo. 

Turėsiu pastumti ją, pagalvojo jis ir negalėjo savim patikėti. Ne jį 
- Ją. 

Susikaupė tam. Čarlė jau stovėjo ant apatinio skersinio, rankos 
virš galvos siekė kito. 

Ir staiga Kepas - jie visi pamiršo jį - ėmė klykti. 

Donas Džulsas, įsiveržęs į pastatą praėjus keletui minučių po Ke- 
po ir Endžio išvykimo, atrodė taip, kad Ričardas, budėjęs priimama- 
jame, išsitraukė iš stalčiaus pistoletą. 

- Kas... - pradėjo jis. 

- Pavojus! Duok pavojaus signalą! - sustaugė Džulsas. 

- Ar turite įga... 

- Turiu įgaliojimus, kretine! Mergaitė! Mergaitė nori pabėgti! 

Ant Ričardo aparatinės buvo du paprasčiausi diskai su numeriais 
nuo vieno iki dešimties. Ričardas, daug negalvodamas, numetė tuši- 
nuką ir nustatė kairėje šifrą ant septynių. Džulsas apėjo stalą ir nus- 
tatė dešinįjį ant vieneto. Po sekundės pasigirdo kaukimas visoje Kon- 
toros teritorijoje. 

Sodininkai metė žoliapjoves ir lėkė į angarus, kur buvo laikomi 
šautuvai. Užsitrenkė elektroninės durų spynos, slėpdamos nuo nepa- 
geidaujamų akių kompiuterius su slapta informacija. Glorija, Kepo 
sekretorė, išsitraukė asmeninį ginklą. Visi Kontoros agentai, sagsty- 
damiesi švarkus, kad lengviau būtų išsitraukti pistoletus, bėgo inst- 
rukcijų prie garsiakalbių. Įprastą dieną silpną srovę išorinėje tvoroje 
pakeitė mirtina. Pajutę, kad visa Kontora ruošiasi kovinei parengčiai, 
dobermanai, saugoję juostą tarp dviejų tvorų, ėmė isteriškai skalyti ir 
šokinėti. Vartai, skyrę Kontorą nuo išorinio pasaulio, aklinai užsit- 
renkė. Kepyklos furgonui, aptarnaujančiam įgulos krautuvėlę, vartai 
it peiliu nurėžė užpakalinį buferį; vairuotojui pasisekė - elektra būtų 
nutrenkusi vietoje. | 

Nesibaigiantis kaukimas smelkėsi į sąmonę. 

Džulsas griebė mikrofoną. 

- Parengtis - “ryškiai geltona". Kartoju, parengtis - “ryškiai gelto- 
na“. Be panikos. Apsupti arklides. Atsargiai! - jis suko galvą, koks 
Čarlės Makgi kodas, bet negalėjo prisiminti. Keičia kas dieną, velniai 
juos griebtų. - Ten mergaitė, ji pasirengusi viskam! Kartoju, ji pasi- 
rengusi viskam! 

Orvas Džeimisonas stovėjo po garsiakalbiu šiaurinio pastato tre- 
čiame aukšte, fojė; jis laikė rankoje “patranką"'. Išklausęs Džulso įsa- 
kymą, nejučia atsisėdo, bet pirmiausia įsikišo į dėklą pistoletą. 

- Aha, - subambėjo sau po nosimi, kai likusieji trys jo biliardo 
partneriai išlėkė į koridorių. - Na, aš tai ne, galit neskaičiuoti. Tegu 
kiti lekia kaip šunys, susekę pėdsakus, jei nori. Jie nebuvo Mender- 
sų sodyboje. Dar nematė tos trečiaklasės visame gražume. 

Užvis labiausiai Odžėjui norėjosi dabar susirasti duobutę, ir kuo 
gilesnę. 

Kepas Holisteris mažai ką girdėjo iš tripusių derybų tarp Čarlės, 
jos tėvo ir Reinberdo. Savo valios nebeturėjo; ankstesnius įsakymus 
įvykdė, o naujų dar negavo. Pokalbio garsai plaukė pro šalį jo nek- 
liudydami, ir niekas netrukdė galvoti apie golfą, gyvates, devynias 
lazdas, smauglius, barškuoles, lazdas ir pitonus, galinčius praryti vi- 
są ožį. Jam čia nepatiko. Visur pribarstyta šieno, kurio kvapas primi- 
nė ką tik nušienautą golfo aikštelę. Ne kur kitur, o šiene broliui įkan- 
do gyvatė, kai pačiam Kepui tebuvo treji; gyvatė nebuvo labai pavo- 
jinga, bet jo didysis brolis suriko, jis tiesiog rėkė, visur kvepėjo šie- 
nas, kvepėjo dobilais, motiejukais, o didysis brolis, pats stipriausias 
ir drąsiausias berniukas pasaulyje, rėkė; suaugęs, vyriškas devynme- 
tis Leonas Holisteris rėkė: “Greičiau bėk pas tėtį!? - jis laikė abiem 
rankom tinstančią koją, ir ašaros ritosi skruostais. Ir kai trimetis Ke- 
pas Holisteris pasisuko vykdyti brolio įsakymą, vapėdamas kažką iš 
išgąsčio, gyvatė prašliaužė jo koja, tiesiai per jo koją lyg slidus 
dumblis. Vėliau daktaras pasakė, kad įkandimas nepavojingas, kad 

gyvatė, matyt, prieš tai bus kam nors įkandusi ir išleidusi visus nuo- 
dus, bet Lenis nusprendė, jog miršta. Visas oras buvo pritvinkęs sal- 
daus žolelių kvapo, šokinėjo ir čirškė Žiogai, spjaudėsi tabakiniu 
skysčiu (“spjauk ir paleisiu", kadaise sakydavo berniukai Nebrasko- 
16); pasakiškas kvapas, pasakiški garsai, golfo žaidimo garsai ir kva- 
pas... ir tas brolio klyksmas, tas žvynelių prisilietimas - jis pasižiūri 
žemyn, o ten plokščia trikampė galvutė, juodos akys... gyvatė perš- 
liaužė Kepo koja, skubėdama pasislėpti aukštoje žolėje, kokia būna 
nenušienautoje golfo aikštelėje... ir kvapas buvo visai toks... ne, jam 
čia nepatiko. 

Keturios lazdos geležiniais antgaliais ir žalčiai, lazdos ir gluode- 
nai... 

Rikošetas vis labiau įsismagino, Kepo žvilgsnis aklai klaidžiojo 
arklidžių šešėliais tuo metu, kai Džonas Reinberdas kovojo su Mak- 
giais. Pagaliau jo akys užkliuvo už pusiau išsilydžiusios žalios žarnos 
virš sprogusio krano. Žarnos galus vis dar dengė garo kamuoliai. 

Akimirksniu jį apėmė siaubas, toks pavojingas kaip atsitiktinė 
kibirkštėlė apleistoje šachtoje, kur prisikaupė dujų. Sekundę siaubas 
buvo toks nepakeliamas, kad jam užėmė kvapą, ką jau kalbėti apie 
galėjimą surikti, perspėti apie pavojų. Raumenys sustingo, susira- 
kino. 

Po kurio laiko atsileido. Kepas konvulsiškai įtraukė į plaučius oro 
1r kurtinančiai sustaugė: 

-GYVAAAAAATĖ! 

Jis nepuolė bėgti. Kad ir kas atsitiktų, Kepas Holisteris nebėgs. 
Jis žengė keletą žingsnių nesilankstančiomis kojomis it surūdijusi 
mechaninė lėlė ir sugriebė į sieną atremtą grėblį. Ten gyvatė, ir jis 
užmuš, sudraskys, sutrins ją. Jis... jis... 

Jis išgelbės Lenį! 

Puolė prie aptirpusios žarnos, karingai mojuodamas grėbliu. 

Toliau viskas vyko akimirksniu. 

Agentai, dauguma ginkluoti pistoletais, ir sodininkai, beveik visi 
su šautuvais, supo L formos arklides tankiu Žiedu, kai išgirdo pratisą 
riksmą. Po sekundės - sunkus dungtelėjimas ir kažkas panašus į pris- 

lopintą skausmo aimaną. Dar po akimirkos pasigirdo duslūs smūgiai 
ir tylus pokštelėjimas - pistoleto su duslintuvu šūvis. 
Zmonių žiedas stabtelėjo, paskui vėl ėmė glaustis.“ 


16 

Kepo riksmas ir šuolis prie grėblio tik sekundei atitraukė Reinber- 
do dėmesį, bet to užteko. Vamzdis, nutaikytas į Emdžio galvą, žaibiš- 
kai pagavo kitą taikinį - Kepą; judesys instinktyvus kaip medžiojan- 
čio tigro. Ir šitas įgimtas instinktas padarė jam meškos paslaugą - pa- 
rako statinė, ant kurios jis taip ilgai prasėdėjo, sprogo. 

Endis stumtelėjo jį taip pat žaibiškai, irgi instinktyviai. Kai vamz- 
dis nukrypo į Kepą, jis suriko Reinberdui: “Šok!"* - stumtelėjo taip 
smarkiai, kaip niekad gyvenime. Nuo pragariško skausmo, šrapneliu 
sprogusiu smegenyse, galvoje kažkas susimaišė, galutinai ir negrąži- 
namai. 

Perdegiau, pagalvojo jis. Mintis klimpo kažkokiam dumble. Jis 
loštelėjo. Visa kairė kūno pusė apmirė. Kairė koja nenorėjo laikyti. 

(tai štai perdegiau prakeikimas pagaliau tai įvyko) 

Reinberdas abiem rankomis stipriai atsistūmė nuo pastogės sijos. 
Veide atsispindėjo beveik komiškas nustebimas. O ginklo nepaleido; 
net kai smarkiai trenkėsi į žemę ir liko tysoti su sulaužyta koja, gink- 
lo nepaleido. Negalėjo užgniaužti aimanos nuo skausmo ir sumiši- 
mo, bet ginklo nepaleido. 

Kepas įniršęs daužė grėbliu žalią žarną. Jo lūpos be garso judėjo 
taškydamos seiles. 

Reinberdas pakėlė galvą. Plaukai užkrito ant akių. Jis krestelėjo 
galvą, kad jie netrukdytų žiūrėti. Akis žibėjo. Burną perkreipė karti 
grimasa. Jis pakėlė pistoletą ir nusitaikė į Endį. 

- Ne! - suklykė Čarlė. - Ne! 

Reinberdas iššovė, pro duslintuvo vožtuvą prasisunkė dūmelis. 
Kulka įsmigo į sieną už kadaruojančios Endžio galvos; į šonus iš- 
lakstė šviežios atplaišos. Reinberdas įrėmė ranką į grindis ir dar kar- 
tą iššovė. Endžio galvą mestelėjo į dešinę, iš kaklo - kairės pusės - 
pliūptelėjo kraujas. 

- Ne, - vėl suriko Čarlė ir užsidengė rankomis veidą. - Tėtuk! Tėtuk! 

Reinberdo įremtoji ranka paslydo; į delną susmigo 1lgi pašinai. 

- Čarle, - sušnibždėjo jis. - Čarle, pažvelk į mane. 

Apsupusiųjų grandinė susijungė aplink arklides; žmonės sustojo, 
nežinodami, kaip elgtis toliau. 

- Mergaitė! - pasakė Džulsas. - Taikom į mergaitę... 

- Ne! - pasigirdo jos riksmas, lyg ji būtų išgirdusi Džulso įsaky- 
mą. Paskui: - Tėtuk! Tėtuk! 

Pokštelėjo dar vienas šūvis, daug garsesnis, ir kartu plykstelėjo 
toks akinantis Žžybtelėjimas, kad visi nesąmoningai užsidengė akis. 
Pro atviras arklidės duris plūstelėjo deginanti banga, nubloškusi prie- 
ky stovėjusius žmones. 

Po to visi pamatė dūmus, dūmus ir raudonus liepsnos liežuvius. 

Kažkur šiame pragare su vaiko veidu ėmė žvengti arkliai. 

Išgirdusi Reinberdą, Čarlė, nors ir bėgo prie tėvo, o mintys pynė- 
si, - atsigręžė. Jis gulėjo ant pilvo ir bandė abiem rankom nutaikyti 
pistoletą. 

Neįtikėtina - jis šypsojosi. 

- Štai taip, - sukrankė. - Kad galėčiau matyti tavo akis. Aš myliu 
tave, Čarle. 

Ir iššovė. 

Nevaldoma stichija plūstelėjo lauk. Pakeliui į Reinberdą ji išgari- 
no gabalėlį švino, kuris neabejotinai būtų įsmigęs jai į galvą. Akimir- 
ką rodėsi, kad vėjo gūsis taršo Reinberdo ir tolėliau stovinčio Kepo 
drabužius, - ir kad nieko daugiau nevyksta. Bet plazdėjo ne tik rūbai, 
plazdėjo pats kūnas, tirpdamas kaip vaškas 17 apnuogindamas kaulus, 
kurie bežiūrint anglėjo ir degė. 

Netikėtas blyksnis minutei apakino Čarlę; akys nieko nematė, bet 
ji girdėjo paklaikusių iš siaubo arklių Žvengimą garduose... ir užuo- 
dė dūmus. 

Arkliai! Arkliai! - skambėjo galvoje. Ji sukiojosi vietoje, nieko 
priešais save nematydama. Štai jos sapnas. Kiek kitoks, bet čia, da- 
bar. Staiga kelias akimirkas ji pasijuto esanti Olbanio oro uoste: ma- 
žą mergaitė, mažesnė dviem coliais ir penkiais kilogramais lengves- 
nė, dar tokia nekalta, su popieriniu paketu iš šiukšliadėžės, eina nuo 
telefono būdelės prie būdelės, o sidabras žyra iš plyšio grąžai. 


» 

Štai dabar ji irgi stumtelėjo, galima sakyti, aklai, net nespėjusi su- 
vokti, ką daro. 

Raibuliuojanti karščio masė siūbtelėjo išilgai gardų. Lydėsi ir vie- 
nas po kito krito geležiniai skląsčiai. Tarsi iššauta iš kokios psichinės 
patrankos, sutrynusi pakeliui Kepą ir Reinberdą, šniokšdama išplėšė 
galinę arklidžių sieną ir išsiveržė laukan, nešdama rūkstančius rąsti- 
galius ir lentas. Skeveldrų šrapnelis pasklido vėduokle šešiasdešimt 
ir daugiau jardų, šluodamas kelyje pasitaikiusius Kontoros agentus 
ne blogiau už sunkią kartečę. Vyrukui, vardu Kleitonas Bredokas, 
įsisukusi lentos skeveldra švariai nurėžė galvą. Jo kaimyną perpus 
padalijo tašas tarytum nutrūkęs propeleris. Trečiajam rūkstanti 
pliauska nuplėšė ausį; jis dar dešimt minučių to nesuvokė. 

Agentų grandinė suiro. Kas negalėjo bėgti - šliaužė. Tik vienas 
žmogus nepajudėjo. Tai buvo Džordžas Sedaka, tas pats, kuris su Or- 
vu Džeimisonu išplėšė Endžio laiškus Niūhampšyre. Sedaka užsuko 
į Kontorą prieš keliaudamas į Panamą. Kairėje jo, ant žemės, dejavo 
agentas. Dešinėje tysojo tas nelaimingasis Kleitonas Bredokas. 

Pats Sedaka jautėsi tarsi užkerėtas. Skeveldros 1r degančios nuo- 
laužos lėkė pro šalį. Milžiniškas, mirtinai užaštrintas kablys įsmigo į 
žemę už kelių centimetrų nuo jo kojos. Metalas buvo įkaitęs iki rau- 
donumo. 

Skylė arklidėse atsivėrė tokia, lyg būtų sprogęs ne vienas dinami- 
to paketas. Degė ir griuvo gegnės, pajuodusi ertmė išsiplėtė iki ko- 
kių aštuonių metrų skersmens. Didžiulė komposto krūva atlaikė pa- 
grindinį smūgį; dabar ji liepsnojo, pagrobdama ir tai, kas liko iš ark- 
lidžių galinės sienos. 

Sedaka girdėjo, kaip šnarpščia ir žvengia arkliai, matė raudonai 
oranžinius ugnies liežuvius kopiant sauso šieno prikimšta palėpe. Tai 
buvo tas pat, kas Žiūrėti į pragarą per iliuminatorių. 

Sedaka ūmai nusprendė, kad jam jau užteks. 

Čia šiek tiek sudėtingiau, negu užpulti neginkluotą laiškanešį 
kaimo keliuke. 

Džordžas Sedaka įsigrūdo pistoletą į dėklą ir pasipustė padus. 

Pasimetusi Čarlė niekaip neįstengė suvokti, kas vyksta. 
- Tėtuk! - rėkė ji. - Tėtuk! Tėtuk! 

Daiktų kontūrai išsitrynė, pasidarė vaiduokliški. Karšti dusinantys 
dūmai ir raudoni blyksniai. Kanopų smūgiai į gardų duris. Skląsčių 
nėra, durys atšoka, ir Žirgai ištrūksta. 

Čarlė, parpuolusi ant kelių, apčiuopom ieškojo tėvo, o pro šalį Iė- 
kė arkliai - šešėliai, vaiduokliški kontūrai. Į žiežirbų krūvą įvirto 
liepsnojanti gegnė, plykstelėjo ugnis, rydama šieną kažkurioje nišo- 
je. Tolimajame tvarto gale nugriaudėjo sprogimas - į orą išlėkė tris- 
dešimt galonų traktoriaus degalų. 

Čarlė ropojo ištiesusi rankas it akla; kanopos skriejo virš pačios 
galvos. Vienas žirgas užkliudė, partrenkė ant žemės. Ranka Čarlė už- 
čiuopė batą. 

- Tėtuk? - jos balsas drebėjo. - Tėtuk? 

Jis buvo negyvas. Žinoma, negyvas. Nieko neliko gyvo: pasaulis 
dega. Jie nužudė jos motiną, dabar nužudė ir tėvą. 

Regėjimas pamažu grįžo, bet viskas atrodė kaip migloje. Bango- 
mis plūdo karštis. Čiupinėdama kojas, ji pasiekė jo diržą, paskui pirš- 
tai atsargiai kilo marškiniais ir palietė lipnią, drėgną vietą. Ji tino. 
Čarlė suakmenėjo iš siaubo, negalėjo prisiversti paliesti aukščiau. 

- Tėtuk, - sušnibždėjo ji. 

- Čarle? 

Vos girdimas gargimas... bet jo. Tėvo ranka surado dukters veidą, 
palenkė prie savęs. 

- Pasilenk... arčiau. 

Ji prisispaudė jam prie šono; iš pilkos miglos išniro mylimas vei- 
das. Visa kairė pusė sustingusi, kairė akis užlieta kraujo kaip ir tą ry- 
tą Hastings Glene. 

- Tėtuk, kas tai... - sudejavo Čarlė ir pravirko. 

- Nėr kada, - pasakė jis. - Klausyk. Klausyk, Čarle! 

Mergaitė pasilenkė prie jo; ašaros drėkino jo veidą. 

- To reikėjo tikėtis, Čarle... Nėra ko dėl manęs verkti. Bet... 

- Ne! Ne! 

- Nutilk, Čarle! - šiurkščiai pertraukė jis. - Jie pabandys tave nu- 
žudyti. Supranti? Ir... ir užteks Žaisti. Užteks su pirštinėmis. - Jam 
išėjo “su firštinėmis", nes galėjo kalbėti tik pro perkreiptos burnos 
kamputį. - Nepasiduok, Čarle. Ir neleisk visko nuslopinti. Kad nesa- 
kytų... atsitiktinis gaisras... 

Jis buvo kilstelėjęs galvą, dabar nuleido, sunkiai gaudydamas orą. 
Iš lauko, pro godžios ugnies traškesį ausis pasiekė šūvių poškėji- 
mas... ir arklių žvengimas. i 

- Tėtuk, nekalbėk... tau negalima... : 

- Ne. Laikas, - jis pasikėlė ant dešinės alkūnės, kad geriau ją ma- 
tytų. Kraujas kliūstelėjo iš abiejų lūpų kampučių. - Turi padaryti vis- 
ką, kad išsigautum, Čarle, - ji nušluostė kraują savo megztinio kraš- 
tu. Nugarą nudegino. - Pasistenk ištrūkti. Trukdys - žudyk. Čia ka- 
ras. Tegu žino... - balsas silpnėjo. - Pasistenk ištrūkti, Čarle. Dėl ma- 
nęs. Supranti? 

Ji linktelėjo. 

Už nugaros nuvirto dar viena gegnė, apsivertusi ore ugniniu fejer- 
verko ratu. Į juos kaip iš atviro krosnies kamino tvokstelėjo karštis. 
Žiežirbos skaudžiais vabalais tūpė ant odos. 

- Padaryk tai... - jis atsikosėjo krauju ir išspaudė: - Pasistenk, kad 
jie niekad negalėtų to pakartoti. Sudegink visa tai, Čarle. Sudegink 
viską. 

- Tėtuk... 

- Na, eik. Tuoj... grius. 

- Aš tavęs nepaliksiu, - sudejavo ji drebančiu, bejėgišku balsu. 

Jis nusišypsojo ir prisitraukė ją dar arčiau, lyg norėtų kažką pasa- 
kyti į ausį. Ir pabučiavo. 

- Myliu tave, Ča... 

Tai buvo paskutiniai jo žodžiai. 

Vyresnių rangu nebuvo, todėl Donui Džulsui teko vadovauti pa- 
čiam. Jis kiek galėjo išlaukė, ir po šūvių arklidėse buvo įsitikinęs, 
kad tuoj prieš juos pasirodys gyvas taikinys. Bet Čarlė nesirodė, o 
patys akyliausieji jau pastebėjo, kas atsitiko agentams kitoje pusėje. 
Tada jis nusprendė daugiau nebelaukti, jeigu išvis nori bėglius sulai- 
kyti. Pajudėjo pirmyn, kiti sekė iš paskos. Veidai paniurę, įsitempę. 
Dabar jau matėsi, kad išėjo ne varnų pašaudyti. 

Ant slenksčio sušmėžavo šešėlis. Ji. Visi pakėlė ginklus; du iššo- 
vė dar niekam nepasirodžius. Tada... 


336 


Tai buvo ne mergaitė, tai buvo arkliai - penki, aštuoni, dešimt, - 
iš snukių drimba putos, baltakiuoja persigandę. 

Pirštai patys nuspaudė gaiduką. Net šaltakraujiškiausi, spėję su- 
vokti, jog prieš juos arkliai, nesusilaikė ir įsijungė į bendrą ataką. Tai 
buvo skerdynės. Du žirgai suklupo ant slenksčio, vienas iš jų baisiai 
sužvengė. Skaisčiu krauju nusidažė spalio žolė. 

- Baikit! - sustaugė Džulsas. - Liaukitės, po velnių! Čiagi arkliai, 
arkliai! 

Taip pat sėkmingai kadaise karalius Knutas bandė pažaboti ban- 
gų mūšą*. Žmones apėmė nematomos jėgos baimė: sirenos kauks- 
mas, Žodžiai “parengtis - “ryškiai geltona"', liepsnojančios arklidės ir 
juodi dūmų debesys, benzino bako sprogimas, bet štai pagaliau tai- 
kiniai, į kuriuos galima ištuštinti apkabą... ir jie tuštino. 

Du žirgai liko gulėti ant žolės. Dar vienas parkrito ant skalda 
nubarstyto keliuko; jo šonai sunkiai kilojosi. Kiti trys, pašėlę iš siau- 
bo, pasuko kairėn - tiesiai ant žmonių. Trys ar keturi agentai spėjo at- 
šokti, bet vienam susipynė kojos, ir jį klykiantį sutrypė. 

- Baikit! - rėkė Džulsas. - Baikit! Liaukitės... liaukitės šaudyti! Po 
velnių, liaukitės, kretinai! 

Bet skerdynės tęsėsi. Vyrai keistais tuščiais Žvilgsniais užtaisinė- 
j0 iš naujo. Dauguma iš jų, kaip ir Reinberdas, buvo Vietnamo karo 
veteranai, ir jų veiduose, bukuose ir perkreiptuose, atsispindėjo per- 
gyventi košmarai, nuo kurių iki beprotystės - vienas žingsnis. Kele- 
tas nutraukė ugnį - vienetai. Penki arkliai krito pievelėje ir ant keliu- 
ko. Keliems pavyko ištrūkti, tarp jų ir Nekromanseriui, kurio uode- 
ga plevėsavo it kovos vėliava. 

- Mergaitė! - suriko kažkas, rodydamas į arklidžių duris. - Mer- 
gaitė! | 

Per vėlu. Jie ką tik susidorojo su arkliais ir nespėjo persiorientuo- 
ti į naują taikinį. Kai visi pasisuko į Čarlę, pasigailėtiną figūrėlę nu- 
narinta galva, su nertiniu ir tamsiai mėlynomis kojinėmis, jų link jau 
bėgo tarsi pragaištingos voratinklio gijos ugnies vagelės. 


* Pagal legendą, Danijos karalius Knutas (Canute), 1017 m. nugalėjęs 
Angliją, be galo pasitikėjo savo galia ir įsakė bangų mūšai sustoti. 

Čarlę vėl užliejo galia, ir tai buvo išsigelbėjimas. 

Netekties skausmas, aštrus kaip stiletas, atsitraukė, liko bukas 
maudimas. 

Kaip visad, galia įtraukė ją tarsi žavingas ir kartu pavojingas Žai- 
dimas, apie kurio galimybes galima tik spėlioti. 

Ugnies takeliai skubėjo žole iširusios žmonių grandinės link... 

“Jūs užmušėt arklius, šunsnukiai"', - pagalvojo ji, ir lyg pritarda- 
mas nuaidėjo tėvo balsas: “Trukdys - žudyk. Čia karas. Tegu žino". 

Taip, nusprendė ji, dabar jie sužinos, kas yra karas. 

Kai kas neišlaikė ir puolė į kojas. Vos pastebimu galvos judesiu 
ji pakreipė vieną ugnies liniją dešiniau, ir tris agentus prarijo ugnis, 
paversdama drabužius degančiais skutais. Klykdami ir raitydamieši 
žmonės krito ant žemės. 

Kažkas prazvimbė pro jos galvą, paskui kažkas nudegino riešą. 
Šaudė Džulsas, stvėręs iš Ričardo kitą pistoletą. Stovėjo plačiai išžer- 
gęs kojas ir abiem rankom taikėsi į ją. 

Čarlė stumtelėjo: nukreipė vieną smarkų smūgį. 

Džulsą nubloškė tokia jėga, tarsi būtų užkabinęs kriauše milži- 
niškas kranas. Jis nuskriejo kokius penkiolika metrų, jau ore virtęs 
ugnies kamuoliu. 

Tada neatlaikė net stipriausiųjų nervai. Agentai bėgo kaip tada, 
Mendersų sodyboje. 

“Štai taip, - pagalvojo ji. - Štai taip visiems". 

Ji nenorėjo žudyti. Šita nuostata nepakito. Bet dabar ji žudys, jei 
bus priversta. Jei stos jai skersai kelio. 

Čarlė pasuko į artimiausią iš dviejų pastatų netoli daržinės, tokį 
dailų, kokie būna tik kalendoriuose su kaimo peizažais, perskirtą nuo 
brolio dvynio erdvia veja. 

Vienas po kito poškėjo langų stiklai. Gebenė, apsivijusi rytinį na- 
mo galą, suvirpėjo, ir į visas puses nubėgo ugnies arterijos. Dažai 
ėmė rūkti, kilti pūslėmis, paskui užsiliepsnojo. Ugnis kabarojosi 
aukštyn ir dviem rankom sugriebė už stogo. 

Atsilapojo vienos durys, ir iš ten išsiveržė isteriškas gaisro sirenos 
staugimas bei du tuzinai sekretorių, technikų ir laborantų. Jie lėkė 
pieva prie tvoros, pasitinkančios aukštos įtampos srove ir šėlstančiais 
šunimis, ir ten blaškėsi kaip įgąsdintos avys. Stichija, jau būtų puo- 

lusi įkandin, bet Čarlė laiku pasuko ją į pačią tvorą, ir dailios rombo 
formos grandys nusviro, ėmė lydytis, tekėti metalo ašaromis. Nuo 
perkrovos tvora sugaudė nelyginant boso styga, viena po kitos per- 
degė sekcijos. Žiro akinančios purpuro žiežirbos. Virš tvoros šokinė- 
jo kamuoliniai elektros iškrūviai, balti porceliano izoliatoriai sprogi- 
nėjo it molinės antytės tire. 

Šunys siautėjo, jų kailiai pasišiaušė: tarp vidinės ir išorinės tvoros 
blaškėsi mirties šmėklos. Vienas iš jų užšoko ant spjaudančio žiežir- 
bomis tinklo, ir jį, pastirusį, išmetė į orą. Ant žemės nukrito rūkstan- 
tis gniutulas. Du jo gentainiai, apimti isterijos, suplėšė jį į skutus. 

Už pastato, kuriame laikė Čarlę ir jos tėvą, stovėjo ilgas vieno 
aukšto, puikiai išsilaikęs statinys, taip pat nudažytas raudonai su bal- 
tais papuošimais. Čia buvo Kontoros garažai. Vartai atsilapojo, ir iš- 
lėkė šarvuotas “Kadilakas"'" su valstybiniais numeriais. Viršus buvo 
nuimtas, kyšojo kažkokio vyro galva ir pečiai. Pasirėmęs alkūnėmis 
ant borto, jis paleido seriją į Čarlę iš automatinio ginklo. Tiesiai prieš 
mergaitę ėmė lėkti išdrėkstos velėnos gabalai. 

Čarlė pasisuko į mašiną ir nukreipė galią nauja kryptimi. Galia 
nenustojo augusi; ji, sukalbama, bet nepaliaujamai stiprėjanti, tary- 
tum pati save maitino, priminė spiralinę grandininę reakciją. Sprogo 
limuzino benzino bakas, išplėšdamas mašinos užpakalį; išmetamasis 
vamzdis kaip ietis šovė į orą. Bet dar prieš tai smūgio banga išnešė 
priekinį stiklą, šaulys virto pelenais, o specialios, automatiškai užsik- 
lijuojančios, padangos ėmė varvėti tarsi riebalai. 

Mašina, apimta ugnies aureolės, vis dar čiuožė į priekį, prarasda- 
ma buvusią formą ir panėšėdama į torpedą. Ji dukart apsivertė ore, 1r 
antrasis sprogimas ją pribaigė. 

Ir iš kito pastato pasipylė tarnautojai; jie išsilakstė kaip skruzdė- 
lės. Čarlė galėjo nušluoti juos ugnimi - širdies gilumoje ji to norėjo, 
- bet sukaupusi valią pasuko savo galią į patį namą, namą, kuriame 
kalėjo su tėvu... ir kuriame ją apgavo Džonas. 

Ji sviedė viską, ką turėjo. Sekundę nieko neatsitiko, tik sumirgė- 
jo oras, kaip kad mirga virš karštų anglių čirškinant kepsnį... ir pas- 
tatas sprogo. 

Vienintelis dalykas, išlikęs atmintyje (ta pati detalė vėliau ne kar- 
tą buvo kartojama liudininkų parodymuose), - tai sveikutėlis plytų 
kaminas, skrodžiantis dangų it raketa, kai dvidešimt penkių kamba- 
rių pastatas subyrėjo nelyginant kortų namelis. Stichija, tas ugnim al- 

suojantis drakonas, išmetė į orą lentas, sijas, pamatų akmenis. Išsily- 
džiusi spausdinimo mašinėlė, dabar labiau primenanti susuktą į maz- 
gą žalią pašluostę, nubrėžusi ore lanką, įsmigo Žemėn tarp dviejų 
tvorų, išmušdama nedidelį kraterį. Arbaleto strėlės greičiu pralėkė ir 
dingo iš akių pašėlusiai besisukančia sėdyne sekretorės kėdė. 

Deginantis karštis pasiekė per pievą Čarlę. 

Ji apsidairė ieškodama naujo taikinio. Jau rūko du puikūs ikikari- 
niai namai (iš vieno beliko tik prisiminimas), arklidės, limuzino liku- 
čiai. Netgi čia, atviroje vietoje, kepino nepakenčiamai. 

O galia vis augo ir augo, prašėsi išleidžiama, reikalavo išleidžia- 
ma, antraip grasino sunaikinti, suplėšyti šeimininkę. 

Čarlė jau nesuvokė, kuo visa tai baigsis. Kai ji pasisuko į tvorą, 
už kurios atsivėrė kelias į kitą pasaulį, pamatė žmones, pametusius iš 
siaubo galvas, puolančius per užtvaras. Vietomis, kur srovė buvo nu- 
trūkusi, jiems pavykdavo perlipti. Veriančiai klykė jauna moteris gel- 
tonu “gaučo? sijonu - ji tapo šunų grobiu. Staiga Čarlė išgirdo tėvą - 
taip aiškiai, lyg jis gyvas stovėtų šalia: “Užteks, Čarle! Užteks! Sus- 
tok, kol dar gali! 

Ar ji gali? | 

Atplėšusi žvilgsnį nuo tvoros, ji karštligiškai-ieškojo to, kas žadė- 
jo išsigelbėjimą, kartu bandė suturėti savo galią, išlaikyti ją kažko- 
kiuose rėmuose. O toji veržėsi į visas puses, bėgo žole siaubingomis 
ugnies spiralėmis. 

Nieko. Nieko, išskyrus... 

Tvenkinį. 


Odžėjus pasiryžo bėgti, ir jam sukliudyti negalėjo jokie šunys. 

Jis pabėgo iš pastato, kai kiti supo arklides. Buvo išsigandęs, bet 
ne tiek, kad imtų šturmuoti elektros tvorą, kai aklinai užsitrenkė var- 
tai. Jis stebėjo visą tą pragarą iš už storo gumbuoto gluosnio kamie- 
no. Palaukė, kol mergaitė nusisuks nuo tvoros ir imsis antrojo pasta- 
to, ir tada nulėkė prie tinklo su savo “patranka" rankoje. 

Čia elektros srovė buvo nutrūkusi, ir jis nesunkiai perlipo. Prie jo 
jau lėkė du šunys. Prilaikydamas riešą kairiąja ranka, Odžėjus abu 
nupylė. Dideli, bjaurybės, bet kas jie prieš “patranką"? Ką gi, sąži- 
ningai užsitarnavo šunų rojų. 

Trečiasis puolė iš už nugaros, išplėšė kelnių užpakalį kartu su ge- 
ru gabalu kairiojo sėdmens, partrenkė ant žemės. Odžėjus apsivertė, 
viena ranka gindamasis, kita laikydamas pistoletą. Jis daužė šunį 
ginklo buože, kai tas siekė jo gerklės, įkišo vazdį jam į nasrus ir nūs- 
paudė gaiduką. Pasigirdo duslus pokštelėjimas. 

- Spanguolių kompotas! - suriko Odžėjus sunkiai stodamasis. Ir 
ėmė isteriškai kvatotis. Išoriniai vartai buvo nejelektrinti. Perdegė net 
jų atidarymo įrenginys. Odžėjus pabandė juos atplėšti. Šalia būriavo- 
si ir stumdėsi persigandę tarnautojai. Likusieji šunys urzgė ir skalijo 
per daug nesiartindami. Dar pavyko išlaikyti tiek sveikos nuovokos, 
kad turintys ginklus apsuptų žiedu neginkluotas sekretores, laboran- 
tus, technikus. 

Odžėjus įtempė visas jėgas - vartai nepajudėjo. Užsitrenkė akli- 
nai. Jis apsidairė nežinodamas, ko griebtis toliau. Reikėjo galvoti 
blaiviai; vienas dalykas, kai bėgi vienas, visai kitas, kai aplink tiek 
daug pašalinių akių. 

Jei tas velnio neštas vaikas nebūtų palikęs jokių liudininkų... 

- Lipkit per viršų! - suriko jis. Tame sąmyšyje jo niekas neišgir- 
do. - Lipkit, velniai rautų! - jokio atsako. Tik spaudėsi prie išorinės 
tvoros - žvilgsniai buki, veidai perkreipti panikos. 

Odžėjus sugriebė kaimynę. 

- Neeeeee! - suklykė ji. 

- Lipk, kekše! - suriaumojo Kietuolis ir pastūmė ją. Moteris ėmė 
ropštis. 

Matydami pavyzdį, ir likusieji ėmė atgauti nuovoką. Vidinė tvo- 
ra vis dar rūko ir kibirkščiavo; kažkoks storulis (Odžėjus pažino 
Kontoros virėją) išbandė du tūkstančius voltų. Jis šoko ir trypė žolė- 
je pražiota burna ir pajuodusiais skruostais. 

Vienas dobermanas puolė pirmyn ir iškando mėsos gabalą iš lie- 
so akiniuoto jaunuolio su laboranto chalatu kojos. Kažkuris agentas 
paleido šūvį į šunį, nepataikė, tik sužeidė laborantą į alkūnę. Vyru- 
kas pargriuvo ant žolės, šaukdamasis Palaimintosios Mergelės pagal- 
bos. Odžėjus nudėje šunį, kol tas nespėjo perkąsti vargšui gerklės. 

Kas per mėšlas, sudejavo jis mintyse. Dieve švenčiausias, kas per 
mėšlas. 

Per vartus lipo jau koks tuzinas. Odžėjaus išjudinta moteris pasie- 
kė viršų, susverdėjo ir nuvirto į kitą pusę, užgniaužusi riksmą. Var- 

tai buvo aukšti, devynių pėdų, ir krisdama ji susilaužė ranką: tada jau 
neišlaikė - suklykė. 

O Jėzau Kristau, koks mėšlas. 

Lipimas per vartus priminė kažkokias beprotiškas treniruotes lai- 
vyno naujokų stovykloje. 

Odžėjus ištempė kaklą, stengdamasis pamatyti vaiką: ar ji negrįŽ- 
ta jų. Jeigu taip, tegu kiti liudininkai pasirūpina savo kailiu patys, o 
jis - per vartus ir tiek jį tematys. 

Taip besvarstant, pasigirdo šnypštimas. 

- Kas, po velnių... - jo balsą nustelbė stiprėjantis triukšmas. Vėliau 
Odžėjus pasakos, kad pirmiausia į galvą atėjo mintis: močiutė kepa 
kiaušinienę, - tik šitas garsas šimtus kartų smarkesnis, lyg visas bū- 
rys milžinų būtų nusprendęs vienu metu imti kepti kiaušinius. 

Garsas vis stiprėjo, ir staiga tvenkinį tarp dviejų namų uždengė 
baltas garas. Visas tvenkinys - kone penkiasdešimt pėdų skersmens 
ir keturių pėdų gylio - virė. 

Kokią minutę Odžėjus dar matė Čarlę, stovinčią už dvidešimties 
jardų nuo tvenkinio, nugara į juos, paskui ją paslėpė rūkas. Šnypšti- 
mas vis stiprėjo. Pievelę užklojo baltas garas, ir ryški rudens saulė 
užmetė žavių vaivorykščių arkas. Garų kamuoliai bangavo ir plaukė. 
Bėgliai kabojo ant tvoros kaip musės ir ištempę kaklus stebėjo. 

“Kas, jeigu neužteks vandens?* - staiga pagalvojo Odžėjus. Jei 
neužteks užgesinti tam jos degtukui, deglui ar dar galai žino kam? 
Kas bus tada? 

Orvilas Džeimisonas nusprendė, kad neverta laukti, kol tai paaiš- 
kės. Jau 1r taip atliko žygdarbį. Jis įgrūdo savo “patranką" į dėklą 
užantyje ir ėmė keberotis vartais. Atsargiai peršoko per viršų ir nu- 
tūpė netoli moters, kuri vis dar laikė suėmusi savo sulaužytą ranką ir 
dejavo. 

- Patariu pataupyti jėgas ir nešdintis 1š šito pragaro, - pasakė jai 
Odžėjus 1r tuojau pat pasinaudojo savo patarimu. 

Čarlė stovėjo baltame debesyje, nukreipusi savo galią į tvenkinį; 
bandė sutramdyti ją, numalšinti, nugalėti. Rodės, kad jai nėra galo. 
Siaip taip mergaitė ją pažabojo; energija paklusniai lyg nematomu 

vamzdžiu tekėjo į tvenkinį. O kas tada, jei vanduo išgaruos anksčiau, 
negu ji atstums 1r išsklaidys savo galią? 

Nuo šiol - jokių griovimų. Jau geriau duosis pati sudraskoma šito 
žvėries, negu leis ištrūkti jam į laisvę. 

(atgal! atgal!) 

Pagaliau stichija prarado savo nirtulį, savo... savo sugebėjimą 
daugintis. Ji slopo. Viskas apgaubta tiršto balto garo, kvepia skalbyk- 
la. Iš akių išnyko kunkuliuojantis ir šnypščiantis tvenkinys. 

(ATGAL!) 

Vėl šmėstelėjo mintis apie tėvą, ir netekties skausmas pervėrė šir- 
dį: negyvas.. jis negyvas; šita mintis, rodos, dar labiau sklaidė ener- 
giją, jau tilo 1r šnypštimas. Pro ją didingai ritosi garo kamuoliai. Virš 
galvos kabėjo saulė - pajuodęs sidabro pinigėlis. 

Tai aš ją taip, dingtelėjo jai ir tuoj: Ne... ne aš... tai garas... štai, 
išsisklaidys... 

Bet giliai širdyje staiga pajuto, kad tereikia jai panorėti, ir tą patį 
padarys su saule... kada nors. 

Jos galia nuolat augo. 

Šitas griovimas, šita apokalipsė parodė tik šiandienines jos gali- 
mybes. 

O kokios jos bus vėliau? 

Čarlė parpuolė į žolę ir ėmė verkti; ji apraudojo savo tėvą, kitus 
jos nužudytus Žmones, net Džoną. Tai, ko norėjo Reinberdas, galbūt 
būtų buvę geriausia... ir vis dėlto net po tėvo mirties ir tos triuškinan- 
čios lavinos, kurią ji užsitraukė ant savo galvos, jai norėjosi gyventi, 
ji kibo į gyvenimą visomis išgalėmis. 

Tad labiausia apraudojo save. 

Kiek praklūpėjo žolėje suėmusi rankomis galvą, Čarlė nežinojo; 
jai net pasirodė - ar gali būti? - jog buvo užsnūdusi. Kad ir kaip ten 
būtų, kai ji atsipeikėjo, saulė vėl švietė ryškiai, tik šiek tiek pasislin- 
kusi vakarop. Rūką, kabojusį virš tvenkinio, išdraskė ir išnešiojo 
švelnus vėjukas. 

Čarlė lėtai atsistojo ir apsidairė. 

Pirmiausia žvilgsnis užkliuvo už tvenkinio. Dar truputis, ir būtų... 
viskas. Kur ne kur blizgėjo balutės - it po dumblą išbarstyti stiklo ka- 

roliukai. Tartum surūdiję papuošalai šen bei ten driekėsi purvu apli- 
Jame buvo įsispaudusios kelios monetos ir kažkoks surūdijęs daiktas 
- gal ilgas peilis, o gal žoliapjovės ašmenys. Žolė apie tvenkinį pa- 
juodo. 

Virš Kontoros teritorijos pakibo mirtina tyla, pertraukiama tik ug- 
nies traškėjimo. Tėvas pasakė jai: tegu sužino, kas yra karas; ką gi, 
kuo tai ne mūšio laukas? Pašėlusiai pleškėjo arklidės, daržinė, arti- 
mesnis pastatas. Iš antrojo liko tik rūkstantys griuvėsiai; galima pa- 
manyti, jog ten pataikė padegamoji bomba ar Antrojo pasaulinio ka- 
ro “fau" sviedinys. 

Juodos išdegusios linijos vagojo visą pievą, sudarydamos kažko- 
kį keistą, vis dar smilkstantį raštą. Išartos tranšėjos gale mėtėsi sude- 
gusio šarvuoto limuzino liekanos. Kas bepažintų automobilį šitoje 
metalo laužo krūvoje? 

Bet kas tai, palyginus su tvora... 

Palei vidinį tinklą gulėjo penki ar šeši kūnai. Tarp tvorų - dar ko- 
kie trys 1r keletas negyvų šunų. 

Kaip sapne Čarlė pasuko į tą pusę. | 

Keletas Žmonių slankiojo po pievą. Pastebėję ją, du metėsi į šalį. 
Kiti, atrodo, jos nepažinojo ir nė neįtarė, kad ji - viso to kaltininkė. 
Žmonės dar neatsipeikėjo nuo šoko ir judėjo lyg somnambulai. 

Čarlė ėmė lipti per vidinę tvorą. 

- Be reikalo, mergaite, - perspėjo vyras baltu valytojo chalatu. - 
Tik ant šunų užšoksi. 

Čarlė net galvos nepasuko. Likusieji šunys urzgė, bet nesiartino; 
irgi, matyt, prisikentėjo. Atsargiai kišdama batukų nosis į kvadratinės 
tinklo skyles ir tvirtai kabindamasi rankomis, ji ropštėsi išorine tvo- 
ra. Pasiekusi viršų, lėtai perkėlė vieną, paskui kitą koją. Leidosi taip 
pat apdairiai ir štai, pirmąkart po pusės metų, atsistojo ant žemės, 
nepriklausančios Kontorai. Valandėlę ji stovėjo suakmenėjusi. 

“Laisva, - šmėkštelėjo galvoje. - Aš laisva". 

Tolumoje sukaukė sirena. Garsas vis artėjo. 

Moteris su sulaužyta ranka vis dar sėdėjo ant žolės už kokių dvi- 
dešimties pėdų nuo ištuštėjusios sarginės. Ji priminė rubuilį vaiką, 
neįstengiantį savarankiškai atsistoti. Nuo sukrėtimo jos paakiai buvo 
išbalę. Lūpos įgavo melsvą atspalvį. 

- Jūsų ranka... - kimiai pratarė Čarlė. 

Moteris pakėlė akis - ir pažino. Emė ropoti į šoną, verkšlendama 
1š baimės. 

- Nesiartink prie manęs, - sušnypštė šiurkščiai. - Tie jų testai! Vis 
tie jų testai! Žinau ir be testų! Tu - ragana! Ragana! 

Čarlė sustojo. 

- Jūsų ranka, - pakartojo ji. - Kas gi jai? Vargšelė. Na, ko gi jūs? 
- jos lūpos ėmė trūkčioti. Dieve, koks paklaikęs žvilgsnis, kaip kon- 
vulsiškai persikreipia burna! Čarlę persmelkė mintis: štai čia ir yra 
blogiausia. 

- Kodėl jūs taip? - suriko ji. - Man tikrai labai gaila! O jie... jie nu- 
žudė mano tėtuką! 

- Reikėjo ir tave... taip pat, - užsikirsdama išstenėjo moteris. - Ko- 
dėl nesusidegini pati, jei jau taip gaila? 

Čarlė žengė į priekį, moteris atšoko ir nukritusi ant sužeistos ran- 
kos suriko: 

- Nesiartink prie manęs! 

Staiga visas Čarlės skausmas, širdgėla ir pyktis išsiveržė lauk. 

- Aš nekalta! - rėkė ji moteriai su sulaužyta ranka. - Nekalta! Jie 
patys prisiprašė, ir nėra čia ko manęs kaltinti! Ir žudytis nesiruošiu! 
Girdite! Nesiruošiu! 

Moteris nusižeminusi nušliaužė į šalį, kažką bambėdama po 
nosimi. 

Sirenos artėjo. 

Čarlė pajuto, kad su emocijų banga lauk veržiasi ir stichija. 

Ji nutrenkė ją gilyn, užgniaužė. 

(ir to nedarysiu) 

Mergaitė perėjo per kelią, palikusi tą moterį murmančią. Už kelio 
driekėsi laukai, apaugę aukšta žole, jau pasidabruota spalio, bet vis 
dar kvapnia kaip vasarą. 

(kur aš einu?) 

Kol kas ji nežinojo. 

Bet daugiau ji nesiduos sugaunama. 

ČARLĖ VIENA 


1 


Apie įvykį bendrais bruožais pranešė dar tą patį trečiadienio va- 
karą per paskutines žinias, bet smulkmenomis amerikiečius palepino 
tik kitą rytą. Iki to laiko visa surinkta informacija įgavo formą, pačių 
amerikiečių vadinamą “naujienomis", nors iš tikrųjų jie nekantravo 
išgirsti “įdomią istoriją" - būtinai su užuomazga, veiksmu ir tam tik- 
ru finalu. 

Istorija, kurią Amerika sužinojo prie kavos puodelio laidose “La- 
bas rytas, Amerika", “Šiandien" ir “CBS Rytinės naujienos“, buvo 
tokia: teroristai išsprogdino superslaptą mokslinį centrą Longmonte, 
Virdžinijos valstijoje. Kokia tai teroristų grupė, tiksliai nustatyti kol 
kas nepavyko, nors atsakomybę prisiėmė net trys: ekstremistinė japo- 
nų “Raudonoji brigada", Kafadi grupuotė “Juodasis rugsėjis" ir vie- 
tinė grupė įžūliu pavadinimų “Karingieji Vidurio Vakarų meteo- 
patai“. į 

Nors nebuvo visai aišku, kas atsakingas už tą teroristinį aktą, re- 
porteriams, rodės, liko klausimų, kaip viskas įvyko. Teroristinės or- 
ganizacijos pavedimu, bombas padėjo dvigubas agentas Džonas 
Reinberdas, indėnas, Vietnamo karo veteranas. Jis žuvo - gal atsitik- 
tinai, o gal ir nusižudė arklidėse, kur įvyko pirmas sprogimas. Vie- 
nas šaltinis teigė, kad Reinberdas užduso, bandydamas išlaisvinti 
arklius iš degančių arklidžių; čia, kaip ir reikėjo tikėtis, komentato- 
rius padejavo apie jaudinančią teroristų meilę gyvūnams, ko nepasa- 
kytum apie jų santykius su žmonėmis. Tragedija nusinešė dvidešimt 
gyvybių; keturiasdešimt penki Žmonės sužeisti, dešimt iš jų - sunkiai. 
Visus išsigelbėjusius “ėmėsi globoti"? vyriausybė. 

Štai tokia istorija. Apie Kontorą niekas net žodeliu neužsiminė. 
Viskas baigėsi pakenčiamai. 

Jei ne tas vienas kabliukas. 


- Manęs nedomina, kur ji, - pasakė nauja Kontoros vadovė. Po 
milžiniško Kontoros gaisro ir Carlės pabėgimo praėjo mėnuo. Pirmą- 

sias dešimt dienų, kai sugauti ją buvo vieni niekai, Kontoroje vyravo 
visiškas chaosas; dar ir šiandien ne viskas grįžo į vėžes. Naujoji kon- 
toros šefė sėdėjo už pirmo pasitaikiusio stalo; jos nuosavas bus at- 
vežtas ne anksčiau kaip po trijų dienų. - Manęs nedomina ir tai, ką ji 
gali iškrėsti. Ji yra aštuonerių metų, o ne Džeimsas Bondas su sijo- 
nu. Ilgai slėptis ji negali. Noriu, kad ji būtų surasta 1r likviduota. 

Moteris kalbėjo pusamžiui vyrui, kuris priminė mažo miestuko 
bibliotekininką. Turbūt nereikia ir sakyti, kad jis nebuvo biblioteki- 
ninkas. 

Vyriškis pabaksnojo pirštu per dailią dokumentų krūvelę ant še- 
fės stalo. Visi Kepo popieriai sudegė per gaisrą, bet dauguma 1nfor- 
macijos buvo saugoma kompiuterio atminties banke. 

- O kas su šitais? 

- Visi planai dėl “Lot šešių" atidėti neribotam laikui, - atsakė še- 
fė. - Čia juk politika. Dvylika džentelmenų - iš jų vienuolika senių - 
ir trys melsvaplaukės damos, tikriausiai kokios nors Šveicarijos ge- 
rontologinės klinikos akcininkės... jau vien nuo minties, kas bus, jei 
mergaitė išeis į viešumą, jie drebina kinkas. Jie... 

- Abejoju, kad Aidaho, Meino ir Minesotos senatorių pakinkliai 
tokie silpni, - sumurmėjo vyras, kuris nebuvo bibliotekininkas. 

Šefė atkirto: 

- Jie suinteresuoti “Lot šešiais". Galite neabejoti. Pasakyčiau, kad 
dabar dega geltona šviesa, - ji ėmė Žaisti su plaukų - ilgų, tankių, gra- 
žaus kaštoninio atspalvio - sruoga. - “Atidėti neribotam laiku?" - reiš- 
kia iki tada, kai mes pristatysim jiems mergaitę su kortele ant kojos. 

- Tam reikia būti Salomėja, - subambėjo vyriškis. - O kol kas 
lėkštė tuščia. 

- Ką? 

- Ne, nieko, - pasakė jis. - Atrodo, vėl pradedame nuo nulio. 

- Ne visai, - rūsčiai pataisė Kontoros vadovė. - Dabar su ja nėra 
tėvo, kuris ją saugojo. Ji viena. Žodžiu, noriu, kad surastumėte. Sku- 
biai. 

- O jeigu Čarlė spės viską išpliurpti? 

Šefė atsilošė Kepo kėdėje ir sunėrė rankas ant sprando. Vyras, ku- 
ris nebuvo bibliotekininkas, įvertino megztuku aptemptus jos krūtų 
apvalumus. Ką ten lyginti su Kepu. 

- Jeigu ji norėtų išpliurpti, jau seniai būtų tą padariusi, - ji palin- 
ko į priekį ir pabaksnojo į stalinį kalendorių. - Lapkričio penkta, - pa- 

sakė ji, - 17 nieko. O ir mes ėmėmės visų įmanomų atsargumo prie- 
monių. “Times", Vašingtono “Post", Čikagos “Tribune"... kontro- 
liuojame visus pagrindinius. Ir kol kas nieko. + 

- O jeigu ji sugalvos nueiti į nedidelį laikraštėlį? Į Podanko 
“Times", o ne Niujorko? Juk negalime sukontroliuoti visos šalies 
spaudos. 

- Kad ir kaip būtų gaila, - sutiko šefė. - Bet kol kas nieko. Vadi- 
nasi, ji tyli. 

- Ojei ir pasakytų. Istorija juk fantastiška. Kas patikės aštuonerių 
metų mergaite? 

- Jei pasakojimo gale sukurs laužiuką, manau, turės patikėti, - at- 
sakė Kontoros vadovė. - Bet ar norit sužinoti, ką sako kompiuteris? 
- ji su šypsena pastukseno į popierių pluoštą. - Aštuoniasdešimt pro- 
centų tikimybė, kad galėsim pristatyti komitetui jos lavoną nė piršto 
nepajudinę... na, tik reikės pateikti atpažinimui. 

- Savižudybė? 

Moteris linktelėjo. Tokia perspektyva jai buvo labai prie širdies. 

- Būtų neblogai, - pasakė stodamasis vyras, kuris nebuvo biblio- 
tekininkas. - Tik drįstu priminti, jog ne taip seniai kompiuteris sakė, 
neva Endriaus Makgio įtaigos galimybės praktiškai lygios nuliui. 

Šefės šypsena išnyko. 

- Viso gero, šefe, - pasakė vyras, kuris nebuvo bibliotekininkas, ir 
išėjo. 

Tą pačią giedrą lapkričio dieną vyras flaneliniais marškiniais ir 
kelnėmis, apsiavęs žaliais guminiais aulinukais, kapojo malkas. 
Temperatūra buvo maloni - dešimt laipsnių, - ir žiema atrodė tolimo- 
je perspektyvoje. Švarkas, kurį žmona liepė apsivilkti, kabėjo ant 
tvoros stulpo. Už jo, prie senos daržinės šono, buvo sukrauta įspūdin- 
ga oranžinių moliūgų krūva - keletas, deja, jau pradėję pūti. 

Vyriškis pastatė rąstigalį ant kaladės, užsimojo ir skėlė kirviu. Už- 
tikrintas pokštelėjimas, 17 dvi pliauskos krenta į abi kaladės puses. Jis 
lenkėsi pakelti jų 17 nusviesti prie kitų, kai už nugaros pasigirdo bal- 
sąs: 

- Jūs turit naują kaladę, bet žymės liko, tiesa? Dar liko? " 


348 


Vyras krūptelėjęs atsigręžė. Tai, ką jis pamatė, nesąmoningai pri- 
vertė žengti žingsnį atgal; iš rankos iškrito kirvis ir liko gulėti sker- 
sai gilios išdegintos vagos žemėje. Pirmiausia jam dingtelėjo, kad 
mato vaiduoklį, na, kokią nors vaiko dvaselę iš Dartmuto kryžkelės 
kapinių, trys mylios nuo čia. Ji stovėjo ant keliuko išblyškusi, purvi- 
na ir liesutė, akiduobėse žiba įkritusios akys, nertinis suplėšytas ir iši- 
ręs. Kone iki alkūnės perdrėksta dešinė ranka. Ji pūliavo. Apsiavusi 
batukais, tiksliau, tai kadaise buvo batukai, dabar - nežinia kas. 

Ir staiga jis pažino ją. Tai ta pati mergytė, kuri svečiavosi prieš 
metus: ji pasivadino Roberta ir galėjo svaidyti liepsnas. 

- Bobe? - ištarė jis. - Po paraliais, tai tu, Bobe? | 

- Taip, jos liko, - pakartojo mergaitė, lyg neišgirdusi jo žodžių, ir 
staiga vyras suprato, kodėl Žiba jos akys: ji verkė. 

- Bobe, - tarė, - brangute, kas atsitiko? Kur tavo tėtis? 

- Dar liko, - pasakė ji trečią kartą ir nukrito apalpusi. Irvas Men- 
dersas vos spėjo ją sugauti. Parpuolęs į kiemo dulkes, jis sūpavo ją 
ir šaukė Žmoną. 

Daktaras Hofericas atvažiavo sutemus ir apie dvidešimt minučių 
išbuvo su mergaite galiniame miegamajame. Irvas ir Norma Mender- 
sai sėdėjo virtuvėje daugiau žiūrėdami į vakarienę nei valgydami. 
Kartkartėmis Norma žvilgteli į vyrą; jos akyse ne kaltinimas, o klau- 
simas, ir dar baimė, ne jos akyse, bet apie jas - taip atrodo moteris, 
kovojanti su galvos ar nugaros skausmu. 

Kitą dieną po gaisro atvažiavo kažkoks Tarkingtonas. Jis atėjo į 
ligoninę, kurioje gulėjo Irvas, ir įteikė jiems savo vizitinę kortelę, ku- 
rioje tebuvo parašyta: VITNIS TARKINGTONAS, VYRIAUSYBI- 
NE TARNYBA. 

- Malonėkit išeiti iš čia, - iškošė Norma. Lūpos buvo suspaustos, 
baltos, o akyse ta pati skausmo išraiška kaip dabar. Ji parodė į vyro 
ranką, storai apvyniotą tvarsčiais, pastatytą lašelinę. Vyras prisipa- 
žino pragyvenęs visą Antrąjį pasaulinį karą ir neturėjęs kuo pasigir- 
ti, na, gal tik hemoroidais; o dabar Hastings Glene, namuose, - per- 
šautas. - Malonėkit išeiti, - pakartojo Norma. 

Bet Irvas, turėjęs daugiau laiko pagalvoti, pasakė: 

+ Sakykit, ko norit, Tarkingtonai. 

Tarkingtonas išsitraukė trisdešimt penkių tūkstančių dolerių čekį 
- ne vyriausybės, bet vienos didelės draudimo kompanijos. Beje, ne 
tos, su kuria turėjo reikalų Mendersai. 

- Neužkišit burnos tais savo pinigais, - šiurkščiai nukirto Norma 
ir pasilenkė nuspausti slaugės iškvietimo mygtuką virš Irvo lovos. 

- Geriau paklausykit manęs, kol dar nepasielgėt taip, kad vėliau 
tektų gailėtis, - tyliai 1r mandagiai atsakė Vitnis Tarkingtonas. 

Norma pažvelgė į Irvą, tas linktelėjo. Ranka atsitraukė nuo myg- 
tuko. Nenortai. 

Tarkingtonas turėjo lagaminėlį. Pasidėjo jį ant kelių, atidarė ir išt- 
raukė aplanką; ant viršaus buvo užrašyta: MENDERSAS ir 
BRYDLAV. Normos akys išsiplėtė, ėmė sukti vidurius. Brydlav bu- 
vo jos mergautinė pavardė. Kamgi malonu matyti vyriausybinį ap- 
lanką su savo pavarde? Baisu darosi pagalvojus, kad esi sekamas, 
fiksuojamos visos tavo paslaptys. 

Tarkingtonas kalbėjo gal kokias keturiasdešimt penkias minutes 
žemu, įtikinančiu tonu. Žodžius iliustravo dokumentų kopijomis iš 
Menderso/Brydlav dosjė. Norma peržvelgdavo juos sukandusi lūpas 
ir perduodavo Irvui į lovą. 

- Tai yra nacionalinio saugumo reikalas, - pasakė tą siaubingą va- 
karą Tarkingtonas. - Jūs turite tai suprasti. Mes esame priversti taip 
elgtis, tam yra svarbių priežasčių, apie kurias jūs gal nė neįtariate. 

- Aš žinau, kad jūs bandėte nužudyti beginklį vyrą ir mažą jo duk- 
relę, tada atsakė Irvas. 

Tarkingtonas šaltai šyptelėjo - taip šypsomasi naivuoliams, kurie 
tariasi suprantą, kaip vyriausybė vykdo savo priedermes - ir pasakė: 

- Jūs nesuprantate to, ką matėte, ir nežinote, ką tai reiškia. Mano 
reikalas yra ne įtikinti, kad yra būtent taip, o įtikinti, kad apie tai ne- 
reikia kalbėti. O dabar pasižiūrėkit čia: tai nebus taip skausminga. 
Mokesčių už čekį mokėti nereikės. Užteks namo remontui, gydymo 
išlaidoms, be to, dar ir liks graži sumelė. Ir nemalonumų išvengsite. 

Nemalonumų, galvojo Norma dabar, klausydama po miegamąjį 
vaikštančio daktaro Hoferico ir spoksodama į beveik neliestą vaka- 
rienę. Kai Tarkingtonas išėjo, Irvas pažvelgė į ją, jis šypsojosi, bet 
žvilgsnyje atsispindėjo pasišlykštėjimas ir kančia. Jis tada jai pasakė: 

- Mano tėvukas visada sakydavo: kai drabstomasi mėšlu, svarbu 
ne tai, kiek tu nudrėbsi, bet kiek į tave pataikys. 

Abu jie buvo iš didelių šeimų. Irvas turėjo tris brolius ir tiek pat 
seserų; Norma - keturias seseris ir brolį. O kur dar gausybė dėdžių, 
dukterėčių, sūnėnų, pusbrolių. Dar tėvai, seneliai, dar giminaičių vy- 
rai, Žmonos... ir kaip kiekvienoje šeimoje keletas asmenų už įstatymo 
ribų. 

Vienas Irvo sūnėnas, Fredas Driuvas, kurį jis matė tris ar keturis 
kartus, pasak Tarkingtono popierių, turėjo nedidelį sodelį už namo. 
Vienas Normos dėdė, rangovas, buvo prasiskolinęs iki ausų ir užsii- 
minėjo abejotinais bizniukais Galf Kauste, Teksaso valstijoje; tas vy- 
rukas, kurio vardas Milas Brydlavas, turėjo išmaitinti septynias bur- 
nas, ir užteks vyriausybei tik šnipštelėti, kad subyrėtų visas Milo kor- 
tų namelis ir jis galutinai subankrutuotų. Irvo pusseserė (dukart pa- 
keitusi gyvenamąją vietą; Mendersas bus ją matęs gal kokį kartą ir 
net neprisiminė, kaip ji atrodo) pasisavino šiek tiek pinigų iš banko, 
kuriame dirbo prieš šešerius metus. Tas paaiškėjo, ir ji buvo atleista 
metams, nekeliant bylos, kad būtų išvengta nereikalingo viešumo. 
Per dvejus metus ji atlygino nuostolius ir dabar neblogai vertėsi iš sa- 
vo kosmetikos salono Nort Forke, Minesotos valstijoje. Bet senaties 
terminas dar nepasibaigęs, ir jai dar galima pritaikyti kokį nors st- 
raipsnį. FTB turėjo ir jauniausiojo Normos brolio Dono dosjė. Donas 
7-0j0 dešimtmečio viduryje buvo įsipainiojęs į SDS ir galėjo būti į5i- 
maišęs į sąmokslą susprogdinti “Dow Chemical Company“ kontorą 
Filadelfijoje. Bylai iškelti įrodymų nepakako (pats Donas tikino Nor- 
mą, kad jis išsigandęs paliko grupę, kai tik sužinojo, kuo čia viskas 
kvepia), bet jei dokumentų kopija bus nusiųsta į korporacijos skyrių, 
kuriame jis dirba, Donas tuojau pat praras darbą. 

Bet tai dar ne viskas; mažame ligoninės kambarėlyje ilgai mo- 
notoniškai aidėjo Tarkingtono balsas. Pabaigai jis “pasiliko mebiau- 
sia". Irvo prosenelių, atvykusių iš Lenkijos į Ameriką 1888 metais, 
pavardė buvo Mandroskiai. Jie buvo žydai, ir Irvas turėjo žydų krau- 
jo, nors jau nuo tų laikų, kai jo senelis vedė ne žydę, šeima neturėjo 
jokių pretenzijų į judaizmą; jie abu sėkmingai nugyveno amželį ag- 
nostikai. Kraujas buvo dar labiau atskiestas, kai Irvo tėvas pasielgė 
taip pat (o ir pats Irvas vedė Normą Brydlav, kadaise buvusią meto- 
distę). Bet Lenkijoje liko Mandroskių, o Lenkija buvo už geležinės 
uždangos, ir CŽV panorėjus, galima paleisti tam tikrą mechanizmą, 
kad giminaičiams, kurių Irvas niekada nematė, gyvenimas taptų ne- 
pakeliamas. Už geležinės uždangos žydai nelabai mylimi. 

Tarkingtonas baigė. Jis įdėjo aplanką į lagaminėlį, uždarė jį, pas- 
tatė tarp kojų ir linksmai žiūrėjo į juos kaip mokinukas, ką tik neužsi- 
kirsdamas išpoškinęs eilėraštį. | 

Irvas išvargintas rėmėsi ant pagalvių. Jis jautė Tarkingtono 
žvilgsnį ir didelės reikšmės jam neteikė, bet Normos akys, susirūpi- 
nusios ir klausiančios, taip pat buvo įsmeigtos į jį. 

“Tuhi giminių sėnajame Žėmyne, ar nė?“ - pagalvojo Irvas. Tai 
taip banalu, kad net juokinga, bet kažkodėl jo juokas neėmė. Kiek tu- 
ri praciti kartų, kad nelaikytum jų giminėmis? Keturios? Šešios? Aš- 
tuonios? Dešimtas vanduo nuo kisieliaus? 

O jei mes stosim ginti tos Dievo bausmės, ir jie išsiųs anuos žŽmo- 
nes į Sibirą, kas tada? Nusiųstu atvirlaiškį ir paaiškinsiu, kad jie dir- 
ba druskos kasyklose todėl, jog aš pavežėjau sagutę ir jos tėtį Has- 
tings Gleno keliu? 

Daktaras Hofericas, jau beveik aštuoniasdešimtmetis, lėtai išėjo iš 
miegamojo, braukdamas savo žilus plaukus gumbuota ranka. Irvas ir 
Norma, nudžiugę, kad buvo atitraukti nuo nelinksmų prisiminimų, 
sužiuro į jį. 

- Ji pabudo, - pasakė daktaras Hofericas 1r gūžtelėjo. - Ta jūsų 
mažoji nuskurėlė jaučiasi nelabai kaip, bet pavojaus sveikatai nėra. 
Užkrėstas įdrėskimas rankoje ir nugaroje; sakosi susižeidusi lipdama 
per spygliuotos vielos tvorą, kai bėgo nuo šerno, kuris “ant jos su- 
pyko". 

Hofericas atsidusęs atsisėdo ant virtuvės stalo, išsitraukė pakelį 
“Camel"' cigarečių ir vieną prisidegė. Jis rūkė visą gyvenimą ir kar- 
tais sakydavo kolegoms, kad, jo nuomone, chirurgai pražūtų jį beo- 
peruodami. 

- Gal valgysi ko nors, Karlai? - paklausė Norma. 

Hofericas pažiūrėjo į jų lėkštes. | 

- Ne, bet jei ir norėčiau, atrodo, negalit pasiūlyti ką nors nauja, - 
sausai atsakė jis. 

- Ar ilgai ji turės likti lovoje? - paklausė Irvas. 

- Norėčiau nusivežti ją į Olbanį, - pasakė Hofericas. Ant stalo sto- 
vėjo indelis alyvuogių, jis pasisėmė saują. - Tyrimams. Ji turi trisde- 
šimt aštuonis ir tris temperatūros. Dėl užkrėtimo. Paliksiu penicilino 
ir antibiotinio tepalo. O šiaip jai reikia valgyti 1r ilsėtis. Išsibadavusi. 
Nukamuota troškulio, - jis įsimetė į burną dar vieną alyvuogę. - Bū- 
tų gerai duoti jai to vištienos buljono, Norma. Ką nors kita ji tikrai 

išvems. Rytdienai - tik skysčiai. Jautienos, vištienos sultiniai, daug 
vandens. Ir, žinoma, daug džino - tai geriausias iš skysčių, - jis ėmė 
kretėti iš savo seno juokelio, kurį Irvas su Norma jau buvo girdėję 
šimtus kartų, ir įsimetė dar vieną uogą į burną. - Reikėtų pranešti apie 
tai policijai. 

- Ne, - duetu pasakė Irvas su Norma ir su tokia nuostaba pasižiū- 
rėjo vienas į kitą, kad daktaras Hofericas vėl ėmė kikenti. 

- Ji turi nemalonumų, tiesa? 

Irvas pasijuto nejaukiai. Prasižiojo sakyti, paskui vėl užsičiaupė. 

- Gal kas nors susiję su tais pernykščiais nemalonumais? 

Šįkart norėjo atsakyti Norma, bet ją pralenkė Irvas: 

- Maniau, kad turi pranešti tik apie šautines žaizdas, Karlai. 

- Pagal įstatymą, taip, - nekantriai atkirto Hofericas ir užgesino 
nuorūką. - Bet juk Žinai, Irvai, kad, be įstatymo raidės, dar yra ir dva- 
sia. Ten guli maža mergaitė, tu sakai, kad jos vardas Roberta Makau- 
li, o aš tikiu tuo tiek pat, kad kiaulė krauna doleriais. Ji sako, kad per- 
sidrėskė nugarą, lipdama per spygliuotą vielą, o aš linkęs manyti, kad 
tave vėl užklupo nemalonumai pakeliui pas gimines. Ji sakosi mažai 
ką prisimenanti iš paskutinės savaitės, ir tuo aš tikrai tikiu. Kas ji, Ir- 
vai? 

Norma išsigandusi žvilgtelėjo į vyrą. Irvas atsilošė kėdėje ir paž- 
velgė į daktarą Hofericą. 

- Taip, - galiausiai ištarė jis, - ji yra dalis pernykščių nemalonu- 
mų. Todėl tave ir pasikviečiau, Karlai. Tu Žinai, kokių turiu bėdų čia 
ir Senajame žemyne. Žinai, kas tai per bėda. Kartais įstatymai yra 
tiek geri, kiek geri juos vykdantys žmonės. Aš tik sakau, jei išaiškės, 
kad mergaitė čia, nemalonumų turės ir tie, kurie dėl to niekuo dėti. 
Norma ir aš, daugybė mūsų giminaičių... ir; mergytė. Tai viskas, ką 
galiu pasakyti. Mes pažįstami dvidešimt penkerius metus. Tau spręs- 
ti, kaip pasielgti. 

- Jei tylėsiu kaip Žuvis, - pasakė Hofericas, prisidegdamas antrą 
cigaretę, - ką ketinate daryti? 

Irvas pasižiūrėjo į Normą, Norma į jį. Tada ji sumišusi krestelėjo 
galvą ir nukreipė žvilgsnį į lėkštę. 

- Nežinau, - tyliai pasakė Irvas. 

- Ką, laikysit kaip papūgą narvelyje? - paklausė Hofericas. - Čia 
juk mažas miestukas, Irvai. Aš tylėsiu, o kaip kiti? Tavo Žmona ir tu 
priklausote bažnyčiai. Fermerių sąjungai. Žmonės ateina ir išeina. 

Pieninės inspektoriai užsuks patikrinti jūsų karvių. Vieną gražią die- 
ną atsivilks mokesčių inspektorius - tas plikas šunsnukis - patvirtinti 
jūsų pastatų. Kas tada? Įrengsit jai kambariuką rūsyje? Ką gi, puikus 
gyvenimas vaikui. ' 

Norma vis labiau jaudinosi. 

- Nežinau, - pakartojo Irvas. - Manau, man dar reikės gerai pagal- 
voti. Ir apie tai, ką sakai... bet jei būtum matęs tuos, kurie ją perse- 
kioja... 

Hoferico Žvilgsnyje pasirodė susidomėjimas, bet jis tylėjo. 

- Man reikės pagalvoti. Bet ar gali pažadėti, kad kol kas niekam 
neprasitarsi? 

Hofericas įsikišo paskutinę alyvuogę į burną, atsiduso, atsistojo 
prisilaikydamas stalo krašto. 

- Gerai, - pasakė jis. - Jai pavojus negresia. Penicilinas užmuš 
bakterijas. Aš tyliu, Irvai. Bet tu gerai pagalvok apie viską. Gerai pa- 
suk galvą. Nes vaikas - tai ne papūga. 

- Ne, - tyliai ištarė Norma, - žinoma, ne. 

- Tas vaikas kažkoks keistas, - pasakė daktaras, imdamas savo 
juodą krepšį. - Ji kažkokia nepaprasta. Iš išorės nieko nesimato, ir aš 
net negaliu pasakyti, kas yra... bet jaučiu tai. 

- Taip, - sutiko Irvas. - Ji ne tokia kaip kiti, čia tu teisus, Karlai. 
Todėl ji ir pateko į bėdą. 

Mendersas išlydėjo daktarą į šiltą 1r lietingą lapkričio naktį. 


Kai daktaras baigė ją tirti 17 spaudyti savo senomis, kaulėtomis, 
bet nuostabiai švelniomis rankomis, Čarlė ėmė snūduriuoti. Ji girdė- 
jo gretimame kambaryje jų balsus, suprato, kad kalbama apie ją, bet 
buvo tikra, kad jie tik kalbasi... o ne kuria slaptus ptanus. 

Paklodės buvo vėsios ir švarios. Siaubingas kaltės kirminas nuri- 
mo. Ji pusiau sapnavo. Prisiminė moterį, apšaukusią ją ragana. Bėgi- 
mą. Prisiminė, kaip susistabdė pakeleivingą mašiną - pilną hipių fur- 
goną; jie rūkė narkotikus, gėrė vyną ir vadino ją mažąja sesute, pak- 
lausė, kur ji vyksta. 

- Į šiaurę, - atsakė ji ir susilaukė pritariančio kaukimo. 

Daugiau iki pat vakar dienos ji mažai ką beprisiminė, tik šerną, 
kuris persekiojo ją, matyt, norėdamas suėsti. Kaip ji nusigavo pas 

Mendersus ir.kodėl ji čia atėjo, ar tai buvo nusprendusi sąmoningai, 
ar ne - prisiminti neįstengė. 

Snaudulį pakeitė miegas. Ji sapnavo namus Harisone: pabunda, 
apsipylusi ašaromis, klykdama iš siaubo, pribėga mama - jos rausvi 
kvepiantys plaukai ryto šviesoje atrodo matiniai, - ir ji sušunka: 

- Mamyte, sapnavau, kad jūs su tėtuku numirėte! 

Mama perbraukia vėsiu delnu per jos sušilusią kaktą ir pasako: 

- Ššš, Čarle, ššš. Dabar rytas, o tai buvo tik kvailas sapnas. 

Tą naktį Irvas ir Norma Mendersai mažai miegojo. Jie sėdėjo Žiū- 
rėdami įvairiausių kalbančių galvų programas, po jų Žinias ir laidą 
“Šiąnakt"'. Kas penkiolika minučių Norma atsistodavo ir tyliai išeida- 
vo pažiūrėti Čarlės. 

- Kaip ji? - paklausė Irvas be ketvirčio pirmą. 

- Gerai. Miega. 

Irvas kažką suniurnėjo. 

- Ar jau nusprendei ką nors, Irvai? 

- Ji liks pas mus, kol pasitaisys, - atsakė tas. - Tada pakalbėsim su 
ja pačia. Išsiaiškinsim, kas jos tėčiui. Kol kas tiek, paskui žiūrėsim. 

- Jei jie grįš... 

- Kodėl turėtų? - paklausė Irvas. - Jie užčiaupė mums burnas. 
Galvoja, kad išgąsdino... 

- Jie tikrai išgąsdino mane, - tyliai pratarė Norma. 

- Bet tai neteisinga, - taip pat tyliai atrėmė Irvas. - Juk žinai. Tie 
pinigai... “draudimo pinigai''... man jie guli ant sąžinės, o tau? 

- Taip, - atsakė ji ir sunerimusi sujudėjo. - Bet daktaras e Agos 
sako tiesą, Irvai. —> turi būti tarp Žmonių... eiti į mokyklą... 
sirasti draugų... ir... ir... 

- Matei, kas Sito tąkart, - atrėžė Irvas. - Ta piro... kaip ten ji. 
Ir apšaukei ją pabaisa. 

- Aš jau ne kartą gailėjausi taip pasakiusi, - tarė Norma. - Jos tė- 
vas... atrodė toks malonus vyriškis. Jei tik žinotume, kur jis dabar. 

- Jis negyvas, - pasigirdo balsas už nugaros, Norma atsigręžė ir 
pravirko, pamačiusi tarpduryje stovint Čarlę; švari ji atrodė dar la- 
biau išblyškusi. Kakta švietė kaip lempa. Ji buvo paskendusi flaneli- 
niuose Normos naktiniuose. - Mano tėtukas negyvas. Jie jį nužudė, 

ir dabar aš neturiu kur eiti. Padėkit man. Ir atleiskit. Tai ne mano kal- 
tė. Aš sakiau, kad esu nekalta... sakiau... bet ta ponia pasakė, kad esu 
ragana... sakė... - ašaros ėmė srūti skruostais, ir Čarlės pasakojimas 
virto padriku raudojimu. | 

- Mažule, ateik pas mane, - pašaukė Norma, ir Čarlė pribėgo prie 
j0S. 

Daktaras Hofericas atėjo kitą dieną ir pranešė, kad Čarlei jau ge- 
riau. Dar po dviejų dienų pasakė, jog Čarlei daug geriau. O apsilan- 
kęs savaitgalį paskelbė ją pasveikus. 

- Irvai, ar nusprendei, ką darysi? 

Irvas papurtė galvą. 


Tą sekmadienį į bažnyčią Norma nuėjo viena, ir žmonėms sakė, 
kad Irvas “pasigavo bacilą?'. Irvas liko su Čarle namie; ji buvo dar 
silpna, bet galėjo vaikštinėti po kambarius. Iš-vakaro Norma pripir- 
ko jai drabužių - ne Hastings Glene, kur toks pirkinys sukeltų nerei- 
kalingų kalbų, bet Olbanyje. 

Irvas sėdėjo šalia krosnies ir drožinėjo, netrukus prie jo prisėdo ir 
Čarlė. 

- Norit sužinoti, - paklausė ji, - norit sužinoti, kas atsitiko nuo ta- 
da, kai išvažiavom jūsų mašina? 

Jis atitraukė žvilgsnį nuo savo drožinio ir nusišypsojo jai. 

- Tikėjausi, kad papasakosi, kai galėsi, sagute. 

Jos veidukas, išbalęs, įsitempęs, rimtas, nepasikeitė: 

- Nebijote manęs? 

- O turėčiau? 

- Nebijot, kad sudeginsiu? 

- Ne, sagute. Nemanau. Štai ką aš tau pasakysiu. Tu jau ne maža 
mergytė. Ir dar ne mergina, - esi kažkur per vidurį, - bet pakankamai 
suaugusi. Bet kuris tavo metų vaikas gali paimti degtukus, jei nori, ir 
uždegti namą ar dar ką nors. Bet taip niekas nedaro. Ir kodėl turėtų? 
Kodėl turėtų norėti? Tavo amžiaus vaikas moka elgtis su sulenkiamu 
peiliu ar degtukų dėžute, jei jis protingas. Todėl ne. Nebijau. 

Tada Čarlė atsipalaidavo; nenusakomo palengvėjimo išraiška 
šmėstelėjo jos veide. 

- Aš papasakosiu, - tarė ji. - Papasakosiu viską, - ji pradėjo pasa- 
koti ir tebekalbėjo, kai po valandos sugrįžo Norma. Norma sustojo 
tarpduryje klausydamasi, lėtai atsisagstė paltą ir nusivilko jį. Padėjo 
ant grindų krepšelį. O Čarlė vis pasakojo, monotoniškai skambėjo 
jos vaikiškas balselis. 

Kai ji baigė, jie abu suprato, kas čia pastatyta ant kortos ir kokia 
viso to kaina. 

Atėjo žiema, o nieko konkretaus nuspręsta nebuvo. Irvas su Nor- 
ma vėl ėjo kartu į bažnyčią, palikdami Čarlę vieną namuose ir prigra- 
sę šiukštu nekelti telefono ragelio, jei kas skambintų, ir nusileisti į rū- 
sį, kam nors atvažiavus, kol jų nėra namie. Hoferico žodžiai “kaip 
papūga narvelyje?' nedavė Irvui ramybės. Olbanyje nupirko krūvą va- 
dovėlių ir ėmėsi pats mokyti Čarlę. Ji buvo gabi, bet mokytojauti se- 
kėsi nekaip. Norma buvo truputį geresnė mokytoja. Bet kartais jie 
abu už virtuvės stalo palinkdavo prie istorijos ar geografijos vadovė- 
lio, Norma žiūrėdavo į jį klausdama... o jis nežinodavo, ką atsakyti. 

Atėjo Naujieji metai, vasaris, kovas. Čarlės gimtadienis. Dova- 
nos, pirktos Olbanyje. Kaip papūga narvelyje. Čarlė, regis, dėl to ne- 
nusiminė, ir visai gali būti, mąstė Irvas nemigos naktimis, kad šita ra- 
mi žiema bus geriausias jai vaistas. Bet ką daryti toliau? Jis nežinojo. 

Buvo balandžio pradžia, dvi dienas pylė kaip iš kibiro, ir Irvas 
Mendersas niekaip neįstengė užkurti krosnies sudrėkusiu prakuru. 

- Pasitraukit truputį į šoną, - paprašė Čarlė, ir jis automatiškai at- 
sitraukė pagalvojęs, kad mergaitė nori kažką pamatyti. Irvas pajuto 
nežinia ką pralekiant oru pro pat jį, kažin ką tirštą 1r karštą, 1r po se- 
kundės prakuras linksmai pleškėjo krosnyje. 

Irvas spoksojo į Čarlę išpūtęs akis, Čarlė pažvelgė į jį - o žvilgs- 
nyje ir kaltė, ir sąmyšis, ir viltis. 

- Juk padėjau, ar ne? - netvirtai paklausė ji. - Juk nebuvo blogai, 
tiesa? 

- Ne, - atsakė jis, - jei gali tą suvaldyti, Čarle. 

- Galiu nedidelius. 

- Tik nedaryk, kai Norma bus netoliese. Ji prileis į kelnes. 

Čarlė šyptelėjo. 

Irvas pasvyravo, o paskui pridūrė: 

- Dėl manęs, tai aš visuomet džiaugsiuos, jei man padėsi, ir nerei- 
kės šiukšlintis su tom skiedrom. Man visada su jom nesiseka. 

- Gerai, aš pasistengsiu, - Čarlė plačiai nusišypsojo. - Ir būsiu at- 
sargi. 

- O taip. Žinoma, - pasakė jis, ir prieš akis stojo tie vyrai prieme- 
nėje, daužantys savo liepsnojančius plaukus. 

Čarlės gydymas buvo baigtas, tik ji blogai miegojo ir visai netu- 
rėjo apetito. Norma ją vadino “perkarusia". 

Retkarčiais Čarlė pabusdavo iš košmaro staigiai krūptelėjusi, ta- 
rytum naikintuvo pilotas, išmestas 1š lėktuvo. 

Tas pat buvo ir tą antradienio naktį: Čarlė pakirdo savo siauroje 
lovytėje išpilta prakaito. Valendėlę dar aiškiai prisiminė siaubingą 
sapną (iš klevų tekėjo sula, ir Irvas išvakarėse buvo pasiėmęs ją kar- 
tu pakeisti kibirėlių; sapne ji leido sulą ir išgirdo kažką užpakalyje, 
atsigręžė - ir ten slapstydamasis už medžių prie jų sėlina Džonas 
Reinberdas, nuožmiai žybsi vienintelė akis, rankoje pistoletas, kuriuo 
jis nušovė jos tėtį; jis artinasi), bet paskui jis išsisklaidė. Laimė, blo- 
gų sapnų ilgai neprisimindavo ir tik retsykiais pabusdavo klykdama 
taip, kad net Irvas su Norma išsigandę atlėkdavo pasižiūrėti, kas nu- 
tiko. 

Čarlė girdėjo juos kalbant virtuvėje. Ji apgraibom ant tualetinio 
staliuko susirado Žadintuvą. Buvo dešimt valandų. Ji išmiegojo tik 
pusantros valandos. 

- ... ketini daryti? - paklausė Norma. 

Negerai slapta klausytis, bet ką padarysi? Juk jie kalba apie ją, be 
jokių abejonių. | 

- Nežinau, - atsakė Irvas. 

- Ar pergalvojai apie laikraštį? 

Laikraščiai, dingtelėjo Čarlei, tėtukas norėjo viską papasakoti 
laikraščiams. Sakė, kad tada viskas susitvarkys. 

- Apie kurį? - paklausė Irvas. - Hastingso “Bugle?"? Atspausdins 
kur nors prie reklamos ar televizijos programų. 

- Bet tą ruošėsi padaryti ir jos tėvas. 

- Norma, - tarė jis. - Galiu nuvežti ją į Niujorką. Nuvesti į 
“Times". O kas, jei keturi vyrukai išsitrauks pistoletus ir ims pvškin- 
ti vestibiulyje? 

Čarlė klausė pastačiusi ausis. Normos žingsniai kirto virtuvę, su- 
barškėjo arbatinuko dangtelis, atsakymą nuslopino tekantis vanduo. 

Irvas pasakė: 

- Taip, visko gali būti. Kad ir kaip ją mylėčiau, turiu pasakyti, jog 
gali atsitikti dar blogiau. Ji gali smogti jiems. Ir jei ji paleis vadeles 
kaip ten, kur ją laikė... ne, juk Niujorke ar tik ne aštuoni milijonai 
žmonių. Jaučiuosi per senas tokiai rizikai. 

Norma grįžo prie stalo, senos grindys jaukiai girgždėjo jai Žen- 
giant. 

- Bet, Irvai, paklausyk manęs, - neatlyžo Norma. Ji kalbėjo glaus- 
tai ir lėtai, lyg jau ilgai būtų apie tai mąsčiusi. - Net nedidukas laik- 
raštis, net savaitinis, toks kaip “Bugle", yra įjungtas į AP* tinklą. Ži- 
nios šiandien ateina iš visur. Kodėl tada prieš porą metų kažkoks Pie- 
tų Kalifornijos laikraštukas laimėjo Pulicerio premiją už naujieną, 
nors turėjo vos pusantro tūkstančio tiražą? 

Irvas nusijuokė, Čarlė pajuto, kad jis paėmė Normos ranką: 

- Ar tik nebūsi gerai pastudijavusi? 

- Taip, ir nėra čia ko juoktis, Irvai Mendersai. Čia labai labai rim- 
ta! Mūsų padėtis nepavydėtina. Kiek dar laiko mes sugebėsim ją išs- 
lapstyti? Šiandien po pietų jau pasiėmei ją į mišką sulos... 

- Norma, aš nesijuokiu iš tavęs, o ir vaikui kartais reikia pasiga- 
nyti. 

- Manai, nežinau? Argi sakiau, kad blogai? Tas ir yra! Augančiam 
vaikui reikia gryno oro, reikia pajudėti. O be to, iš kur bus tas apeti- 
tas, juk ji... 

- Perkarusi, Žinau. 

- Teisingai, išblyškusi ir perkarusi. Todėl nesakau, kad blogai. 
Net džiaugiuosi, kad pasiimi su savimi. Bet, Irvai, kas būtų, jei Džo- 
nis Gordonas ar Rėjus Parksas sugalvotų užsukti pasižiūrėti, kaip tau 
sekasi, kaip kad kartais jie mėgsta? 

- Brangioji, juk jie nesugalvojo, - bet Irvo balse jautėsi nerimas. 

- Šįkart - ne! Kol kas! Bet, Irvai, tai negali ilgai tęstis! Mums pa- 
sisekė ir tiek, juk pats supranti! 

Ji vėl nužingsniavo per virtuvę, pasigirdo arbatos čiurlenimas. 

- Taip, - sutiko Irvas. - Suprantu. Bet... ačiū, brangioji. 


* Associated Press - žiniasklaidos agentūra. 


359 


- Prašau, - pasakė ji sėsdamasi. - Ir nepamiršk gandų. Užtenka su- 
žinoti vienam, dviems. Ir pasklinda... Išaiškės, kad mes turime mažą 
mergaitę. Nesvarbu, ką ji čia veikia. Kas bus, jei pasieks anų ausis? 

Miegamojo prietemoje pašiurpo Čarlės rankos. 

Irvas lėtai ištarė: 

- Žinau, ką turi omeny, Norma. Reikia kažką daryti, ir aš vis su- 
ku galvą ką? Nedidelis laikraštėlis... na, tas tai dar ne visai aišku. 
Mes turim paskelbti šitą istoriją, jei norim, kad mergaitė būtų saugi. 
Ir todėl reikia, kad kuo daugiau Žmonių sužinotų apie ją ir apie tai, 
ką ji sugeba, teisingai? Daugybė Žmonių. 

“Norma Menders neramiai sujudėjo, bet nieko nepasakė. 

Irvas tęsė: 

- Mes turime tą padaryti dėl jos ir dėl savęs. Mūsų gyvybės taip 
pat pastatytos ant kortos. Aš jau kartą buvau peršautas. Ir tuo neabe- 
joju. Myliu ją kaip savą ir Žinau, kad tu taip pat, bet turim būti rea- 
listai, Norma. Ji gali mus pražudyti. 

Čarlė nukaito iš gėdos... ir siaubo. Ne dėl savęs, dėl jų. Ką ji užt- 
raukė jų namams? 

- Ne tik mus - ir save. Atsimeni, ką tas Tarkįngtonas sakė. Ir tos 
dosjė. Tavo brolį, mano sūnėną Fredą ir Šelę, ir... 

- Ir visus tuos žmones Lenkijoje, - pratęsė Norma. 

- Na, gal jis tik gąsdino. Meldžiu, kad taip ir būtų. Sunku patikė- 
ti, kad kas nors galėtų taip. žemai pulti. | 

Norma niūriai pasakė: 

- Jie jau pakankamai Žemai puolę, žemiau nėra kur. 

- Bet kuriuo atveju, - tęsė Irvas, - tie šunsnukiai padarys viską, 
kas įmanoma. Su šūdais sumaišys. Aš tik sakau, Norma, kad neno- 
riu to leisti. Jei jau eiti, tai užtikrintai. Nesiruošiu lėkti į kokį kaimo 
savaitinį ir leisti jiems viską užgniaužti. O jie gali. Tikrai gali. 

- Tai kas gi lieka? 

- Tai, - liūdnai tarė Irvas, - ką aš bandau išsiaiškinti. Laikraštis ar 
žurnalas, apie kurį jie nebūtų pagalvoję. Jis turi būti sąžiningas ir pa- 
kankamai didelis. Bet užvis svarbiausia, kad neturėtų jokių ryšių su 
vyriausybe ir nešoktų pagal jos dūdelę. 

- Turi omenyje, su Kontora? - tiesiai paklausė žmona. 

- Taip. Tą aš ir noriu pasakyti, - Irvas siurbtelėjo arbatos. Čarlė 
gulėjo lovoje, klausė, laukė. 

Mūsų gyvybės taip pat pastatytos ant kortos... jau kartą buvau 
peršautas... myliu ją kaip savą ir Žinau, kad tu taip pat, bet turim būti 
realistai, Norma... ji gali mus pražudyti. 

(ne tik ne tai) 

(ji gali mus pražudyti kaip savo motiną) 

(ne ne ne tik ne tai) 

(kaip pražudė savo tėtį) 

(maldauju baikit) 

Ašaros ritosi jos veidu, bėgo į ausį, drėkino pagalvę. 

- Na, dar pagalvosim apie tai, - galiausiai pasakė Norma. - Turi 
būti atsakymas, Irvai. Koks nors. 

- Taip. Tikiuosi. 

- O kol kas, - tarė ji, - belieka viltis, jog niekas apie ją nesužinos, 
- misis Menders balsas staiga sušvelnėjo iš susijaudinimo. - Irvai, jei 
pakviestume advokatą... 

- Rytoj, - pasakė jis. - Gana, Norma. Juk dar niekas nežino, kad ji 
čia. 

Bet kai kas jau Žinojo. Ir naujiena ėmė sklisti. 

Daktaras Hofericas, užkietėjęs senbernis, kone iki pat septynias- 
dešimtojo gimtadienio miegojo su savo sena namų šeimininke Šerle 
Makenzi. Lytinis potraukis pamažu nuslopo; kiek Hofericas atminė, 
paskutinysis kartas buvo prieš keturiolika metų - 1r tai sunku patikė- 
ti. Bet jie liko artimi; tiesą sakant, dingus seksui, draugystė dar sut- 
virtėjo. Išnyko kankinanti įtampa, be kurios paprastai neapsieina visi 
lytiniai santykiai. Tokia nuoširdi platoniška draugystė sutinkama tik 
tarp labai jaunų ar labai senų priešingos lyties atstovų. 

Hofericas išsaugojo Mendersų paslaptį daugiau nei tris mėnesius. 
O vieną vasario vakarą, po trijų vyno taurių, jiems su Šerle bežiūrint 
televizorių (jai tą sausį suėjo septyniasdešimt penkeri) ėmė ir išpasa- 
kojo visą istoriją, prieš tai prisaikdinęs ją niekam neprasitarti. 

Paslaptys, kaip pasakytų daktarui Hofericui Kepas, dar nepasto- 
vesnis dalykas negu skylantis U-235 izotopas, jų tvirtumas mažėja, 
proporcingai augant jas žinančių skaičiui. Šerlė Makenzi išsaugojo 
paslaptį beveik mėnesį ir tada neištvėrė nepapasakojusi geriausiai sa- 
vo draugei Hortenzijai Barkli. Hortenzija tylėjo kaip Žuvis dešimt 

dienų, kol nepasidalijo paslaptimi su savo geriausia drauge Kristina 
Treger. Toji netrukus viską papasakojo savo vyrui ir geriausiems 
draugams (jų buvo trys). ; 

Taip naujienos sklinda mažuose mięstukuose; ir tą vakarą, kai 
Čarlė nugirdo Irvo ir Normos pokalbį, didžioji Hastings Gleno dalis 
jau žinojo, kad jie priėmė gyventi kažkokią paslaptingą mergaitę. 
Smalsumui ribų nėra. O liežuvis be kaulų. 

Galiausiai Žinia pasiekė blogas ausis. Buvo paskambinta, kur rei- 
kia, šifruojančiu telefonu. 

Paskutinę balandžio dieną Kontoros agentai antrą kartą apsupo 
Mendersų sodybą. Šįkart jie atėjo auštant, išniro iš rūko it šiurpūs 
ateiviai iš X planetos su ryškiais nedegiais kostiumais. Paskui juos 
ėjo nacionalinės kariuomenės dalinys, kuris visiškai nenutuokė, ko- 
kių velnių buvo iškviestas į šitą taikų Hastings Gleno miestuką Niu- 
jorko valstijoje. | 

Jie rado priblokštus Irvą ir Normą Mendersus prie virtuvės stalo 
bei raštelį ant jo. Irvas rado jį širyt, kai penktą valandą kėlėsi melžti 
karvių. Ten tebuvo tik viena eilutė: “Rodos, Žinau, ką daryti. Su mei- 
le, Čarlė". 

Ji vėl pergudravo Kontorą... bet ji buvo viena... 

Vienintelė paguoda, kad šįsyk jai buvo netoli. 

Bibliotekininkas buvo dvidešimt šešerių metų, su barzda, 1lgap- 
laukis. Priešais jo stalą stovėjo maža mergaitė žalia palaidinuke ir 
džinsais. Vienoje rankoje ji laikė popierinį maišelį. Ji buvo tokia lie- 
sutė, kad net gaila Žiūrėti; kuo gi ją maitina tėvas su motina, pagal- 
vojo vaikinas... jeigu išvis maitina. 

Bibliotekininkas atidžiai ir pagarbiai išklausė jos klausimo. Jos tė- 
tis, sakė ji, patarė su visais sudėtingais klausimais eiti į biblioteką, 
nes ten visada žinos atsakymą. Netoliese prislopintai gaudė didžiulis 
Niujorko Viešosios bibliotekos vestibiulis; įėjimą į ją saugojo ne- 
nuilstantys akmeniniai liūtai. 

Kai mergaitė baigė, bibliotekininkas trumpai pakartojo jos prašy- 
mą, prie kiekvieno punkto užlenkdamas pirštą. 

- Sąžiningas. 

Ji linktelėjo. 


362 


- Didelis... tai yra valstybinio masto. 

Ji vėl linktelėjo. 

- Nesusijęs su vyriausybe. 

Liesutė mergytė trečiąkart linktelėjo. 

- Gal pasakytum, kam tau to reikia? 

- Aš... - ji stabtelėjo, - ... aš noriu jiems kai ką papasakoti. 

Jaunuolis keletą sekundžių mąstė. Ir jau prasižiojo sakyti, bet 
reikšmingai iškėlė pirštą ir nuėjo pasitarti su kolega. Grįžęs ištarė du 
žodžius. 

- Gal galėtumėt duoti adresą? - paklausė ji. 

Jis surado adresą ir rūpestingai užrašė spausdintomis raidėmis ant 
geltonos kortelės. 

- Ačiū, - pasakė mergaitė ir pasisuko eiti. 

- Klausyk, - sustabdė jis, - kada tu paskutinį kartą valgei, vaiku- 
ti? Gal duoti porą dolerių pietums? 

Ji nusišypsojo - tai buvo nuostabiai žavi šypsena. Dar sekundė, ir 
jaunasis bibliotekininkas būtų ją įsimylėjęs. 

- Aš turiu pinigų, - pasakė ji ir praskleidė maišelį, kad būtų ma- 
tyti. 

Popierinis paketas buvo pilnas ketvirtukų. 

Kol jis ruošėsi paklausti, ar nebus ji sudaužiusi savo kiaulės-tau- 
pyklės, mergaitės ir pėdos ataušo. 

Čarlė kilo liftu į šešioliktą dangoraižio aukštą. Keletas vyrų ir mo- 
terų, važiavusių kartu, smalsiai ją apžiūrinėjo - maža mergaitė žalia 
palaidinuke ir džinsais, vienoje rankoje laikanti sulamdytą popierinį 
maišelį, kitoje - apelsiną su lipduku “Sunkist". Bet jie buvo niujor- 
kiečiai, o pagrindinė niujorkiečių taisyklė - užsiimk savo reikalais ir 
nesikišk į kitų. 

Išlipusi 1š lifto, ji perskaitė nuorodas ir pasuko kairėn. Už dvigu- 
bų stiklo durų, holo gale, buvo gražus priimamasis. Ant durų ji pers- 
kaitė tuos du žodžius, kuriuos pasakė bibliotekininkas, o po jais - de- 
vizą: “Viskas gerai, kas gerai skamba". 

Čarlė minutę pastovėjo už durų. 

- Pagaliau aš darau tai, tėtuk, - sušnibždėjo ji. - O, kad tik viską 
padaryčiau gerai! 

Čarlė Makgi patraukė į save vienas stiklines duris ir įėjo į “Ro- 
Iling Stone“ Žurnalo redakciją, kur ją atsiuntė bibliotekininkas. 

Budėjo jauna moteris skaidriomis pilkomis akimis. Ji tylėdama 
apžiūrinėjo Čarlę, įsidėmėdama visas detales: sulamdytą “Shop and 
Save“ paketą, apelsiną, mergaitės gležnumą... gal net ne gležnumą, o 
liesumą, visai ant išsekimo ribos, jau ne vaikišką ūgį ir kažkokį tylų 
ramų raudonį. Išaugs gražuolė, dingtelėjo sekretorei. 

- Kuo galiu padėti, sesute? - paklausė ji ir nusišypsojo. 

- Aš ieškau ko nors, kas rašo jūsų žurnalui, - pasakė Čarlė. Kal- 
bėjo ji tyliai, bet aiškiai ir ryžtingai. - Noriu papasakoti vieną istori- 
ją. Ir kai ką parodyti. 

- Kaip mokykloje, a? - paklausė sekretorė. 

Čarlė nusišypsojo. Ta pačia šypsena, kuri pavergė biblioteki- 
ninką. 

- Taip, - pasakė ji. - Aš ilgai laukiau šitos dienos. 

